
i  Middelalderen  droge  de  tyske  Kejsere,  og  da  ogsaa 
alle  andre  kronede  floveder,  i  Spidsen  for  deres  Lensmænd 
mod  Fjenden;  der  gaves  ingen  Sold,  intet  andet  end  den 
svorne  Lensed  og  Landets  Nød  holdt  Krigerne  til  Fanen; 
men  da  de  Baand,  som  knyttede  Vasallerne  til  Lensherrerne 
løsnede  sig,  traadte  de  lønnede  Riddere  i  de  forrige  Krigeres 
Sted.  Fyrster  og  Stæder  kjøbte  sig  fri  for  Forpligtelsen  til 
Krigstjeneste,  Kejserne  lejede  sig  stridslystne  fattige  ade- 
lige og  førte  deres  Krige  med  disse,  sjælden  til  Ære  for 
Riget,  imedens  den  øvrige,  besiddende  Adel  stillede  sin 
Tørst  efter  Daad  i  utallige  indre  Fejder.  Haardnakket 
vægrede  Ridderne  sig  ved  at  fægte  til  Fods,  og  først  de 
skrækkelige  Nederlag  i  Krigene  modflussiterne  og  Schweizerne 
lærte  dem,  at  det  ikke  kunde  forblive  længere  ved  det 
gamle;  man  var  bleven  besejret  af  Bønder  og  Borgere  til 
Fods,  ikke  altid,  fordi  disse  havde  kæmpet  taprere,  men 
fordi  Ridderne  paa  en  snæver  Kampplads  lede  lige  saa 
meget  ved  deres  besværlige,  tunge  Rustninger,  som  ved 
Fjendens  Hug. 

Hertil  kom  nu  Virkningen   af  det  nye  Vaaben,  Bøssen, 
der  med  Held  kun  kunde  haandteres    af  Fodfolk.     Trangen 


*)   Jfr.    Freiherre   v.   Ardenne  i  Mil.    Wochenblatt.    1880.  — 

Gustav    Freitag:     Bilder  aus     der    deutschen     Vergan- 
genheit. 

Historisk  Arkiv,    1882.     I.  1 


2  Lidt  om  Landsknægtene. 

til  Fodfolk  gjorde  sig  saaledes  mere  og  mere  gjældende  i 
Tyskland  henimod  Slutningen  af  det  15de  Aarhundrede. 
Da  Kejser  Maximilian  i  sine  Kampe  med  de  nederlandske 
Byer  kun  kunde  opdrive  et  saa  ringe  Adelsfølge,  at  det 
næsten  saae  ud,  som  om  det  var  ham,  der  jagedes  efter,  i 
Steden  for  at  han  var  Jægeren,  fik  han  den  Ide  at  lade 
udgaa  Opraab  til  alle  vaabenfere  Mænd  i  sine  Arvelande  om 
at  samle  sig  med  Vaaben  og  Værge  og  træde  i  Tjeneste  hos 
ham  som  Landsknægte.  I  Tusendvis  strømmede  der  fra 
alle  Kanter  haandfaste  Karle  til,  og  det  var  ikke  alene  lost 
Pak  fra  Landevejen,  men  den  nye  Stridsmagts  Kjærne 
dannedes  af  Bondesønner,  Haandværkssvende,  Jægere,  Hyrder 
og  Kulsviere;  ogsaa  mangen  fattig  Riddersmand,  der  ikke 
kunde  skaffe  sig  en  Hest,  fandtes  i  Skarerne.  Dette  brooede 
Selskab  blev  nogenlunde  ordnet,  saa  hurtig  det  kunde  lade 
sig  gjøre,  og  under  den  kejserlige  Feltherre,  Grev  Frederik 
von  Zollern,  droge  de  første  Faner  tyske  Knægte  til  Flandern 
og  Brabant  for  at  knække  de  nederlandske  Kjøbmænds 
Overmod. 

Det  nye  Vaaben  var  knap  skabt,  før  en  Mængde 
prøvede  Krigsfolk  sluttede  sig  til  det.  Rigsstæderne  efter- 
lignede den  ophøjede  Herskers  Exempel,  i  overraskende  kort 
Tid  vare  Landsknægte  komne  i  Brug  over  hele  Tyskland, 
og  de  erhvervede  sig  en  saadan  Anseelse,  at  Naboregenterne 
optoge  dem  i  deres  Hære,  og  tyske  Landsknægte  kæmpede 
snart  i  alle  Lande.  De  vare  ikke  medgjørlige  over  for 
deres  Kammerater  af  andre  Nationaliteter;  vi  kjende  jo 
t.  Ex.  fra  Kristian  den  andens  Tid  store  Slagsmaal  mellem 
Lejetropperne  i  Kjøbenhavn.  I  Lejren  søgte  man  derfor  at 
afspærre  de  forskjellige  Nationer,  da  for  nært  Samkvem 
meget  let  gav  Anledning  til  store  Batailler.  Værst  synes 
Forholdet  at  have  været  imellem  Tyskere  og  Spaniere.  Da 
Kejser  Karl  Vi  1547  drog  til  Rigsdagen  i  Augsburg,  for- 
tælles der  af  et  øjenvidne  om  et  saadant  Sammenstød;  en 
Tysker   red   ned  i  Saalefloden   med   en    spansk  Hest,    han 

havde  stjaalet,  for  at  vande  den;  Hesten  blev  imidlertid 
gjenkjendt  og  reklameret  af  en  Spanier,  men  Tyskeren  vilde 
ikke  udlevere  den;  der  strømmede  Kammerater  til  af  begge 
Nationaliteter,  et  storartet  Skjænderi  opstod,  der  til  sidst 
udartede  til  almindelig  Kamp,  hvorunder  Spanierne  bl.  a. 
skøde  en  Del  tyske  adelige,  der  sade  til  Bords  i  deres 
Telte;  men  Tyskerne  sparede  paa  deres  Side  ikke  heller 
Spanierne.  For  at  stille  Alarmen  sendte  Kejseren  en 
spansk  Herre  ud,  der  red  en  dejlig  Hest  og  havde  prægtige 
Guldkj æder  om  Halsen.  Da  raabtes  der:  »skyd  den  spanske 
Skurk!«  og  da  han  red  ud  paa  Broen  over  Floden,  blev 
Hesten  skudt  under  ham,  og  han  styrtede  i  Vandet  og 
druknede.  Kejseren  sendte  nu  Ærkehertug  Maximilian, 
sikker  paa,  at  de  vilde  here  og  lade  sig  stille  tilfreds  af 
ham;  men  han  fik  ikke  finere  Titulatur  end  den  anden; 
der  var  en,  som  slog  ham  paa  den  højre  Arm,  »og  jeg  har 
sét,  at  han  bar  Armen  i  sort  Bind  i  flere  Uger.«  Endelig 
kom  Kejseren  selv  og  sagde:  »Kjære  Tyskere,  jeg  véd,  at 
I  ingen  Skyld  have;  giv  jer  tilfreds,  jeg  skal  ved  min 
kejserlige  Ære  lade  Spanierne  hænge  i  Morgen  den  Dag 
lige  for  Eders  Øjne.«  Derved  blev  Tumulten  stillet.  Næste 
Dag  lod  Kejseren  Skaden  syne  og  taxere;  det  viste  sig  da, 
at  der  paa  Tyskernes  Side  var  skudt  18  Junkere  og  Knægte 
samt  17  Heste,  men  paa  spansk  Side  var  der  derimod 
gaaet  70  Mennesker  i  Løbet.  Kejseren  lod  derfor  Tyskerne 
sige,  at  da  de  selv  havde  sét,  at  Spanierne  havde  lidt  den 
firdobbelte  Skade,  og  at  de  altsaa  vare  tilstrækkelig 
hævnede,  haabede  han,  at  Tyskerne  vilde  være  tilfredse 
hermed. 

Landsknægtene  udgjorde  naturligvis  ikke  noget  staaende 
Korps,  der  altid  var  samlet.  Naar  Kejseren  eller  en 
anden  stor  Herre  vilde  føre  Krig,  søgte  han  først  at  vinde 
en  berømt  Æventyrer  som  øverste  Krigshøvedsmand ,  fordi 
kun  en  saadan  Personlighed  kunde  samle  det  tilstrækkelige 
Mandskab   om  sig.    Disse  Æventyrere  stode  desuden  ofte  i 

nært  Venskabs-  eller  Slægtskabsforhold  indbyrdes,  saa  at 
man  havde  dem  alle,  naar  man  blot  forstod  at  vinde  den 
ene.  Den  engagerede  Feltøverste  fik  nu  et  kejserligt 
Patent  som  saadan  og  Angivelse  af,  hvor  mange  Faner 
Knægte  der  skulde  hverves.  Penge  var  en  dyr  Vare  den 
Gang,  han  maatte  have  saa  stor  Kredit  hos  Soldaterne,  at 
disse  lode  sig  neje  med  at  tage  Lønningen  agter  ud.  Under- 
tiden gave  de  fuldstændig  Afkald  paa  Lønning,  naar  der 
var  Udsigt  til  rigt  Bytte;  men  der  gaves  dog  næsten  altid 
Haandpenge.  Saaledes  maatte  Georg  von  Frundsberg,  en 
af  de  berømteste  Hevdinge,  fer  sit  Tog  til  Italien  i  Aaret 
1525  pantsætte  sit  Gods  Mindelheim  og  alle  sine  Klenodier 
for  30,000  Gylden  for  at  kunne  give  sin  Hær  en  halv 
Maaneds  Sold  forud.  I  alle  Egne  af  Landet  led  Hverver- 
trommer, og  almindelig  Krigsfeber  greb  gamle  og  unge. 
Saa  tillokkende  led  ofte  Kalveskindet,  at  Øvrighederne 
protesterede  imod  Trommeriet  og  kun  tillode  »stille«  Hverving, 
fordi  alle  Tjenestefolk  ellers  løb  deres  Vej. 

Efter  nogle  Ugers,  ofte  kun  nogle  Dages,  Forløb  gik 
Mønstringen  for  sig,  og  »Regimentet«  blev  oprettet.  Paa 
en  vid  Plads  lejrede  den  brogede  Hob  sig,  allerede  nu 
omringet  af  Bissekræmmere,  Marketentere  og  Gjøglere, 
som  haabede  senere  at  ernære  sig  af  Hæren.  De  kejser- 
lige eller  fyrstelige  Kommissarier  kom  frem  i  festligt 
Optog,  to  Hellebarder  bleve  stukne  i  Jorden,  et  Spyd  lagt 
over  dem,  og  gjennem  denne  Port  drog  nu  Skaren,  en 
for  en,  for  at  vise  sig  for  de  omtalte  Herrers  prøvende  Øjne. 

Kun  den,  der  havde  sunde,  lige  Lemmer  og  kunde 
fremvise  en  hel  Vams  og  hele  Sko  samt  Stormhue,  Sværd 
og  Spyd,  blev  antagen.  De,  der  havde  fuldstændigere  Ud- 
rustning, fik  højere  Lønning;  de,  der  havde  Hagebøsser 
med  Tilbehør,  fik  dobbelt  Sold.  Det  samme  kunde  man 
opnaa,  naar  man  var  særlig  krigserfaren  eller  havde  et 
martialsk  Udseende.  Det  var  imidlertid  vanskeligt  at  faa 
dygtige  Folk;   de,  der  duede  til  noget,  vilde  ogsaa  lade  sig 

betale.  En  Krennikeskriver  siger:  »Deres  Guldtørst  er 
deres  Religion;  det  er  kommet  saa  vidt,  at  den,  der 
ønsker  Tyskere,  kan  ingen  faa,  med  mindre  han  har  Bjærge 
af  Guld«.  En  anden  siger:  »Der  er  ingen  Adelsmand, 
som  nu  til  Dags  vil  lade  sig  bruge  i  Krig,  undtagen  man 
giver  ham  den  10—12  dobbelte  Sold;  og  det  er  tilmed 
dem,  der  allerførst  nedbryde  al  Disciplin;  de  drikke  sig 
altid  fulde  og  ere  snarere  Bacchi  og  Veneris  end  Martis 
Krigsfolk«. 

De  brave  Kommissarier  maatte  passe  paa,  at  de  samme 
Folk  ikke  passerede  Mønstringsporten  flere  Gange  eller 
laante  deres  Vaaben  eller  Klædningsstykker  ud  til  andre. 
Slige  Bedragerier  vare  meget  almindelige  og  betragtedes  ikke 
af  Mandskabet  som  noget  skammeligt. 

Naar  Fanerne  vare  fuldtallige,  i  Regelen  400  Mand 
med  50  Hageskytter,  blev  Regimentet,  der  talte  16 — 20 
Faner,  en  af  de  følgende  Dage  samlet,  og  i  højtidelig  For- 
samling blev  Krigsartikelsbrevet  forelæst.  Dette  indeholdt 
den  Kontrakt,  som  den  øverste  Krigsherre  sluttede  med 
sine  Knægte.  Der  angaves,  hvor  lang  Hvervingsperioden 
var,  og  hvem  Toget  gjaldt;  der  lovedes  rigtig  Udbetaling 
af  Solden,  som  for  en  simpel  Knægt  i  lang  Tid  beløb  sig 
til  4  Rigsgylden  maanedlig,  omtrent  14 — 15  Kroner  i  vore 
Penge;  men  man  forlangte  dog  tillige  aflagt  Ed  paa,  at 
de  ikke  vilde  forlade  Fanerne,  selv  om  Pengene  udebleve. 
Hovedbestanddelen  af  Krigsartiklerne  var  Paabud  om  at 
føre  et  gudfrygtigt  Levned,  at  skaane  Oldinge,  Kvinder  og 
Børn,  at  respektere  fremmed  Ejendom  og  afholde  sig  fra 
al  gudsbespottelig  Banden,  Spil,  Drik  og  Slagsmaal.  I  de 
første  Tider  holdtes  der  ogsaa  stræng  Mandstugt;  men 
senere  blev  Landsknægtenes  Bander  en  Skræk  og  Plage 
baade  for  Venner  og  Fjender.*) 


'•)    Benævnelsen    „die    frommen   Landsknechte"    er    ikke   noget 
Udtryk   for  nogen  Anerkjendelse  af  deres  honnette  Opførsel; 

Efter  at  Brevet  var  forelæst  Knægtene,  aflagde  disse 
Ed,  og  nu  ble  ve  de  forestillede  for  Locotenenten,  Oberstens 
Stedfortræder,  for  flere  andre  Embedsmænd,  som  Proviant- 
og  Kvartermesteren  og  endelig  for  Profossen.  Denne  Person 
var  hellig  og  ukrænkelig  uoder  sin  Embedsførelse;  men 
naar  Regimentet  opløstes,  gjorde  han  og  de  øvrige  Rettens 
Personer  bedst  i  at  tage  Benene  paa  Nakken  og  forsvinde 
snarest  mulig,  da  det  ellers  let  kunde  hændes,  at  de  fik 
deres  Virksomhed  paaskjønnet  af  Mandskabet  paa  en  mindre 
behagelig  Maade.  Ved  sin  Tiltrædelse  holdt  Profossen  en 
lille  Tale  til  Soldaterne,  hvori  han  anmodede  dem  at  tænke 
over,  hvad  de  havde  aflagt  Ed  paa,  bad  dem  om  at  være 
ham  behjælpelig  med  at  overholde  god  Orden  og  ikke 
give  sig  af  med  Fuldskab  og  Slagsmaal,  »for  ellers  saa 
kommer  jeg!« 

Derpaa  traadte  de  enkelte  Faners  Fændriker  frem,  og 
Obersten  overleverede  dem  Fanerne  med  følgende  Ord: 
»Hvis  I  blive  saarede  i  den  Haand,  hvori  I  bære  Fanen, 
tage  I  den  i  den  anden.  Skulde  den  ogsaa  tage  Skade, 
maa  I  tage  Fanen  i  Munden  og  lade  den  flyve.  Skulde  I 
blive  overmandede  af  Fjenden,  skulle  I  vikle  den  om  Eder 
og  hellere  lade  Livet  i  den  end  at  lade  den  fravristes  jer.« 
De  skulde  være  ansvarlige  for  Fanen  og  ikke  uden  Til- 
ladelse forlade  den;  naar  de  sov,  skulde  de  have  den  ved 
deres  Leje.  Fanebæreren  skulde  være  »en  stor,  kraftig, 
mandig,  tapper  og  glad  Svend,  den  første  til  at  storme,  og 
ellers  venlig  imod  enhver,  en  Mægler  og  Fredsstifter«. 
Han  maatte  ikke  fuldbyrde  Strafi'e,  at  der  ikke  skulde  kastes 
Had  paa  ham. 

Soldaterne  maatte  ikke  gaa  længere  bort  fra  Lejren, 
end  at  man   kunde   øjne  Fanerne.    Saa  længe   der   endnu 


„fromm"  betød  i  den  Tid  «brav,  dygtig",  hvorimod  den  nu- 
værende Betydning  af  Ordet  først  synes  at  være  det  tillagt 
af  Luther. 

hang  en  Las  af  Fanen  ved  Stangen,  skulde  Soldaterne  følge 
den,  selv  om  det  gik  lige  ind  i  den  visse  Død;  den,  der 
flygtede,  skulde  dø,  og  hvo,  der  huggede  ham  ned,  var 
straffri. 

At  bære  Fanen  var  ikke  alene  et  ærefuldt  og  vigtigt 
Hverv,  men  det  var  tillige  en  Kunst,  der  udfordrede  Kraft, 
Behændighed  og  langvarig  Øvelse.  »Fanespillet«  var  bragt 
i  et  helt  System,  hvori  der  endog  fandtes  trykte  Lære- 
bøger. Det  var  neje  foreskrevet,  om  man  skulde  lade  Fanen 
flyve  i  dens  fulde  Omfang  eller  kun  halvt,  om  Tøjet  skulde 
glide  over  Stangen  eller  bevæge  sig  i  Bølger;  Prassader  og 
Cavader  ere  nogle  tekniske  Udtryk  blandt  mange.  Til 
enkelte  Bevægelser  af  Fanen  hørte  tilsvarende  Bevægelser 
af  Legemet.  Denne  Faneexercits  holdt  sig  længe,  i  Be- 
gyndelsen af  forrige  Aarhundrede  var  det  endnu  hyppig  en 
Øvelse  for  den  adelige  Ungdom;  de  sidste  ynkelige  Spor  se 
vi  hos  Kunstberiderne,  uaar  der  gives  det  yndede  For- 
vandlingsnummer, England,  Skotland  og  Irland  eller  de  tre 
Nationer. 

Der  besattes  end  videre  flere  Poster,  som  vare  nød- 
vendige; saaledes  udnævntes  der  8  Drabanter  til  Oberstens 
Livvagt,  en  Skriver,  en  Tolk,  en  Kapellan,  en  Herold,  en 
Feltskær,  en  Foged,  der  maatte  have  Kjendskab  til  Rets- 
reglerne og  fungerede  som  offentlig  Anklager,  Stokke- 
knægte,  Fogedens  Haandlangere ,  der  lagde  Forbrydere  i 
Jærn,  og  mange  flere,  hvoriblandt  vi  kun  skulle  nævne  én, 
hvis  Titel  ikke  klinger  synderlig  anstændig  paa  Dansk.  For 
at  forstaa  hans  Hverv  maa  vi  erindre  os,  at  Landsknægten 
ikke  lod  Kone  og  Bern  blive  hjemme,  naar  han  drog  i 
Felten,  men  at  disse  fulgte  med;  den,  der  ikke  var  gift, 
havde  sin  Kjæreste  med  sig;  men  foruden  disse  droge  der 
Hundreder,  ja  Tusender  af  halvvoxne  Drenge,  Marketentere, 
Jøder  og  Handelsfolk  med  Hæren.  Regner  man  hertil 
alle  Hælerne,  der  skaffede  det  stjaalne  Bytte  bort,  Kvæg- 
hyrder, Musikanter,  Entreprenører  for  Spillebuler  og  alle  de 

Markedsforlystelser,  der  ikke  maatte  mangle  i  en  Lejr  paa 
den  Tid,  saa  kau  man  let  begribe,  at  et  Hærtog  den  Gang 
?ar  en  Folkevandring  en  miniature.  At  holde  Orden  paa 
bele  dette  uendelige  Tros  var  hans  tornefulde  Opgave;  han 
havde  naturligvis  ogsaa  sine  Medhjælpere,  der  vare  ud- 
styrede med  en  kort  tyk  Stok  (Mægleren  eller  Freds- 
stifteren), som  ubarmhjærtig  dansede  paa  Ryggen  af  enhver, 
der  ikke  strax  lystrede  Ordre;  det  vilde  ellers  have  været 
aldeles  umuligt  at  holde  Styr  paa  hele  denne  Bande. 
Fruentimmerne  maatte  gjøre  Nytte,  lave  Mad  og  Drikke, 
besorge  Vasken,  pleje  de  syge  og  bære  Bagagen.  De  maatte 
endog  undertiden  gjøre  militær  Tjeneste.  Ved  Belejringen 
af  Neuss  1474  var  der  4000  Kvinder  med,  der  forrettede 
Skansearbejde ;  de  havde  deres  egen  Fane  med  et  Kvinde- 
billede paa  og  trak  paa  Arbejde  med  Fane,  Trommer  og 
Piber.  Soldaterne  vare  haarde  Herrer  for  disse  ulykkelige 
Fruentimmer,  der  ofte  med  Magt  vare  revne  bort  fra  deres 
Hjemstavn;  der  vankede  mange  Prygl,  ofte  solgte  man  dem 
for  et  Bæger  Vin  eller  et  Par  Daler,  i  Tusendvis  ere  de 
gaaede  til  Grunde  ved  dette  græsselige  Liv.  Dog  var  der 
enkelte  Soldater,  som  satte  den  største  Ære  i  at  eje  en 
smuk  Pige,  anvendte  Sold  og  Bytte  paa  at  smykke  hende 
og  behandlede  hende  godt.  Beskyldtes  hun  derimod  for 
Utroskab  eller  andet,  blev  hun  prisgiven  Trosdrengene,  der 
pudsede  Lejrhundene  paa  hende  og  jagede  hende  som  et  vildt 
Dyr  bort  fra  Lejren;  saa  kunde  hun  angerfuld  se  at  finde 
hjem  til  sin  Fødestavn,  underkaste  sig  den  strænge  Kirke- 
tugt og  de  i  sit  Hjem,  hvis  hun  da  ikke,  hvad  der  var 
rimeligst,  omkom  paa  Vejen  eller  sluttede  sig  til  en  anden 
Soldaterskare. 

Det  er  let  forklarligt,  at  Fruentimmerne  ikke  vare 
meget  for  at  gaa  og  slæbe  paa  Bagage,  Bern,  Risknipper 
o.  8.  V.;  der  var  derfor  om  Morgenen,  naar  Toget  satte  sig 
i  Bevægelse,  de  voldsomste  Slagsmaal  for  at  faa  Plads  paa 
Vognene.    Disse  bleve   stoppede    saaledes   med  levende   og 


Lidt  om  Landsknægtene.  9 

død  Vægt,  at  de  vare  nær  ved  at  gaa  i  Stykker.  Bønderne, 
der  ikke  alene  maatte  levere  Heste  og  Vogne,  men  ogsaa 
maatte  følge  med  som  Kuske,  ofte  mange  Mile  bort,  havde 
deres  Nød;  thi  undertiden  reve  de  gode  Damer  Tøjlerne  fra 
dem,  og  saa  gik  det  afsted  under  Latter  og  Hvin  over 
Stok  og  Sten  i  den  vildeste  Fart,  saa  at  til  Slutning  ofte 
et  halvt  Hundrede  Vogne  havde  filtret  sig  saaledes  sammen, 
at  der  maatte  flere  Timers  Arbejde  til  for  at  skille  dem 
ad  igjen. 

Selv  kraftige  Anførere  søgte  forgjæves  at  afskaffe  dette 
Slæng.  Der  fortælles  saaledes  af  en  samtidig  Forfatter 
følgende  ret  pudsige  Historie  fra  Trediveaarskrigens  Be- 
gyndelse. Da  et  Regiment  paa  3000  Mand  drog  bort  fra 
Mønstringspladsen,  fulgtes  det  af  2000  Fruentimmer.  Den 
brave  Oberst  vilde  skaffe  sig  af  med  denne  Bagage,  han 
lod  nogle  Dage  gaa  hen,  og  da  man  kom  til  et  Flod- 
overfartssted,  lod  han  Trosset  blive  tilbage  paa  den  ene 
Flodbred,  tog  Færgemændene  over  med  sig  og  forbød  dem 
at  sætte  Folk  over  i  de  nærmeste  Dage.  Da  Fruen- 
timmerne saae,  at  Baadene  ikke  kom  tilbage  til  dem,  op- 
løftede de  et  gruopvækkende  Ramaskrig,  Soldaterne  op- 
dagede, hvad  der  var  i  Vejen,  og  hele  Regimentet  stormede 
ned  til  Strandbredden  under  Skrig:  »Potz  Slapperment!  jeg 
vil  have  min  Tøs  igjen,  hun  har  min  Skjorte  og  Krave, 
mine  Strømper  og  Sko!«  Naar  Obersten  vilde  have  Re- 
gimentet fremad  og  undgaa  Mytteri,  syntes  der  ikke  at 
være  andet  for  end  at  give  efter.  Han  hittede  paa  en  ny 
Udvej:  »Han  lod  røre  Trommerne  og  forkynde,  at  han 
kun  vilde  taale  gifte  Koner  i  Toget.  Almindeligt  Vædde- 
løb, Soldaterne  styrtede  rundt  med  deres  Fruentimmer  til 
alle  Kirker  i  Nærheden.  Det  holdt  haardt  med  at  faa 
Præster  nok  til  at  forrette  Vielserne,  men  i  to  Dage  blev 
der  skabt  800  nybagte  Ægtefruer,  deriblandt  Fruentimmer 
af  den  allerværste  Slags.« 

Det  er  tilstrækkelig  indlysende,  at  det  ikke  var  nogen 
Sinecure,  åe\\  omtalte  Embedsmand  beklædte. 

Inden  for  de  enkelte  Faner  var  der  ogsaa  et  stort 
Antal  Charger,  som  Soldaterne  selv  besatte  ved  frit  Valg. 
En  af  de  ejendommeligste  Bestillinger  var  at  være  Ambosat 
(Ambassader),  en  Person,  der,  naar  Lønningen  udeblev,  eller 
man  var  utilfreds  med  et  eller  andet,  forebragte  Kammerater- 
nes Klager  for  de  overordnede.  Deres  Sprog  var  næppe 
altid  det  fineste;  1527  blev  den  gamle  Høvding  Georg 
Frundsberg  saa  opbragt  over  nogle  Ambosaters  frække 
Tale,  at  han  fik  et  apoplektisk  Tilfælde  og  døde  paa  Stedet. 

Rettergangen  var  forbunden  med  mange  Formaliteter, 
og  Straffene  vare  grusomme.  Den  almindelige  Formel  for 
en  Dødsdom  lød  saaledes,  at  den  skyldige  skulde  føres  ud 
paa  en  fri  Plads,  »og  hans  Legeme  med  et  Sværd  hugges 
i  to  Stykker,  saa  at  Hovedet  bliver  den  mindste  og  Kroppen 
den  største  Part«.  Skulde  han  hænges,  hed  det:  »Mester- 
manden skal  føre  ham  til  et  grønt  Træ  og  hænge  ham  op 
ved  hans  Hals,  saa  at  Vinden  kan  blæse  baade  oven  og 
neden  om  ham,  Lys  og  Sol  skinne  paa  ham  i  8  Dage,  der- 
paa  skal  han  løses  ned  og  begraves  efter  Krigsskik«.  Folk, 
der  havde  begaaet  æreløse  Forbrydelser,  bleve  hængte  paa 
udgaaede  Grene.  Efter  Dommens  Forkyndelse  brød  Fogeden 
sin  Stav  over  Forbryderens  Hoved,  og  Dommen  blev  strax 
fuldbyrdet. 

Om  Uddannelse  af  Mandskabet  var  der  slet  ikke  Tale. 
Soldaterne  lærte  at  danne  Karréer  for  at  værge  sig  mod 
Rytteriangreb;  det  var  den  hele  Exercits.  Nogen  over- 
ordnet Ledelse  under  Fægtningen  kjendtes  heller  ikke,  det 
var  den  enkeltes  Tapperhed,  der  gjorde  Udslaget;  dog  var 
Ordningen  af  Tropperne  ikke  aldeles  vilkaarlig.  Man  brugte 
mest  Opstilling  i  Firkant;  det  bedste  og  paalideligste 
Mandskab  og  Officererne  fordeltes  i  de  ydre  Rækker; 
Folkene  i  de  yderste  vare  bevæbnede  med  lange  Spyd,  af- 
vexlende  med  Hellebarder,  de  næste  tre  havde  korte  Vaaben, 

Og  MidterruDimet  fyldtes  med,  hvad  der  var  tilovers;  paa 
hvert  af  Karréens  Hjørner  opstilledes  mindre  Afdelinger 
Hageskytter.  For  det  Tilfælde,  at  man  ikke  kunde  komme 
til  at  anvende  denne  Kvadratopstilling,  giver  en  af  den 
Tids  krigsvidenskabelige  Forfattere  det  fortræffelige  Raad,  at 
man  saa  maatte  vide  at  finde  sig  deri  og  hjælpe  sig,  saa 
godt  man  kunde, 

Naar  man  havde  nærmet  sig  Fjenden  paa  nogle  Hun- 
drede Skridt,  opstod  der  ofte  et  kort  Holdt.  Anførerne,  der 
i  Begyndelsen  stode  foran  Fronten,  men  senere  hen  i  Tiden 
traadte  ind  i  første  Række,  udfordrede  hinanden  til 
Tvekamp,  ved  hvilken  Regimenterne  saae  til  i  aandeløs 
Spænding;  men  kun  »ærlige«  Krigsmænd  fik  den  Ære  at 
indlade  sig  i  en  saadan  Tvekamp.  Den,  der,  skjønt  Tysker, 
kæmpede  mod  Kejseren  og  Riget,  blev  stemplet  som 
Forræder  og  afvist.  Fra  Slaget  ved  Pavia  fortælles 
følgende : 

»Da  nu  begge  Parterne  havde  nærmet  sig  hinanden, 
traadte  Høvedsmanden  Langemankel  fra  Augsburg  ud  af  de 
sorte  Skarer  (de  tyske  Knægte,  der  stode  i  fransk  Sold),  løftede 
sin  Arm  og  udfordrede  med  lydelig  Stemme  Frundsberg 
og  Embs  til  Kamp;  men  han  blev  forkastet,  skjældt  ud  og 
hugget  ned  med  mange  Vaaben,  og  en  Knægt  løftede  hans 
afhuggede  Haand  med  de  gyldne  Fingerringe  i  Vejret  som 
et  Sejerstegn.«  Den  omtalte  Frundsberg  havde  for  Resten 
paa  denne  haarde  Slagdag  trukket  en  Munkekutte  over 
Rustningen  for  lettere  at  slippe  forbi  Petrus,  Himmel- 
portneren, hvis  han  skulde  falde. 

Efter  Førernes  Tvekamp  gik  Hærene  ind  paa  Livet  af 
hinanden,  og  denne  Nærkamp  frembød  naturligvis  ganske 
andre  Scener  end  dem,  vi  kjende  fra  de  moderne  Krige. 
Ofte  varede  Kampen  saa  længe,  at  det  ene  Parti  var  fuld- 
stændig tilintetgjort.  Der  er  opbevaret  os  mangfoldige 
Exempler  paa  storartet  Mod  og  Tapperhed,  Winkelrieds 
Daad   ved  Sempach  har   haft  mange  Efterlignere.     For  at 

brjde  igjennem  den  Skov  af  Lanser,  som  den  fjendtlige 
Front  frembød,  var  der  ofte  særlig  modige  Mænd,  som 
sprang  ind  imod  Spydene  og  søgte  at  danne  en  Aabning. 
Det  var  næsten  altid  den  sikre  Død. 

Rytteriet  angreb  heller  ikke  gjærne  disse  firkantede 
Pindsvin;  først  senere,  da  Musketten  afløste  Spydet,  fik 
Rytteriet  atter  fuld  Betydning;  hyppiger^  og  hyppigere 
kastede  det  det  afgj ørende  Lod  i  Vægtskaalen ;  i  Trediveaars- 
krigen,  hvor  Landsknægtvæsenet  var  paa  Hældingen,  ud- 
gjorde Rytteriet  ofte  Tredjedelen,  ja  undertiden  det  halve  af 
Hærens  Styrke. 

Kun  sjælden  var  der  Reservestyrke,  som  da  mest  blev 
tilbage  for  at  beskytte  Lejren  og  Trosset.  I  Tyrker- 
krigene var  det  altid  nødvendigt,  da  Tyrkernes  lette  Rytteri 
stedse  sværmede  om  i  Ryggen  paa  de  kristne  Hære. 

Marchen  var,  som  Kampen,  vilkaarlig  og  regelløs. 
Der  blev  sendt  et  Fortrav  i  Forvejen,  men  sjælden  sørgedes 
der  for  at  sikre  Flankerne.  Var  man  i  Nærheden  af 
Fjenden,  søgte  man  Sikkerhed  ved  at  formere  Firkanter. 
At  Soldaterne  ikke  holdt  sig  paa  Veje  og  Stier,  hvor  saa- 
danne  fandtes,  er  næsten  en  Selvfølge;  at  skaane  dyrkede 
Marker  o.  lign.  var  et  Humanitetshensyn ,  man  næppe 
kjendte  noget  til. 

Strategiske  Dispositioner  toges  kun  i  ringe  Grad,  da 
den  Tids  Landkort  vare  alt  andet  end  paalidelige,  foruden 
at  de  vare  overordentlig  store  Sjældenheder.  Det  anføres 
som  noget  særdeles  mærkværdigt,  at  Karl  V  i  den  schmal- 
kaldiske  Fejde  har  haft  et  Landkort  »og  forstaaet  at 
læse  det«. 

Stødte  man  paa  Fjenden,  udviklede  der  sig  ganske  vist 
tit  heftige  Skjærmydsler;  men  det  kom  næsten  aldrig  strax 
til  en  afgjørende  Kamp.  Hærene  gjorde  Holdt,  man  under- 
søgte hinandens  Stilling  og  sendte  Herolder  til  Fjenden  for 
at  spørge,  om  han  vilde  tage  mod  Slag.  Kun  naar  der 
var  erklæret  »mala  guerra«,  udebleve  disse  militære  Høflig- 

hedsakter.  Naar  Slaget  var  vundet,  eller  man  havde  taget 
en  By  med  Storm,  begyndte  den  længselsfuldt  ventede 
Plyndring.  Fangerne  bleve  vurderede  og  Løsepengene 
fastsatte,  Riddere  bleve  løsladte  paa  Æresord.  Paa  Tredive- 
aarskrigens  Tid  var  dog  den  sidste  Skik  ophørt. 

Kunde  Landsknægtene  være  tapre  og  opofrende  over  for 
deres  Førere  og  deres  Fane,  fik  Piben  en  anden  Lyd  ,  naar 
Lønningen  udeblev,  og  Nød  og  Mangel  bankede  paa.  En 
dump  Gjæren  gik  igjeunem  Rækkerne,  man  brugte  Trusler 
og  Haansord  mod  Kassemestrene,  og  der  sendtes  stormende 
Deputationer  til  Høvedsmændene  for  at  fordre  den  surt 
erhvervede  Løn;  men  i  de  pengefattige  Tider  var  det  ofte 
en  Umulighed  at  skaffe  Penge  til  Veje.  De  overordnede 
maatte  da  give  gode  Ord,  henvise  til  bedre  Tider  eller  love 
at  plyndre  en  eller  anden  rig  JBy.  I  1527  blev  Rom 
plyndret  af  denne  Grund.  Paven,  der  var  indesluttet  i 
Engelsborg,  havde  allerede  ved  at  love  Førerne  400,000 
Guldkroner  overtalt  dem  til  at  føre  Knægtene  ud  af  Byen; 
men  disse  gjorde  Mytteri,  vilde  ikke  marchere  bort,  dræbte 
«ller  fordreve  Officererne  og  forbleve  haardnakket  i  den  for- 
pestede By,  skjønt  de  døde  i  Hundredvis  af  Pest  og  Drik,  — 
thi  Vinen  var  dem  for  stærk. 

Naar  Solden  lod  vente  for  længe  paa  sig,,  kunde  det 
ogsaa  ofte  hændes,  at  hele  Hæren  opløste  og  spredte  sig, 
myrdende  og  plyndrende,  udbredende  Nød  og  Elendighed 
overalt,  hvor  den  kom  frem. 

Bartholomæus  Sastrow  fortæller  om  et  Mytteri,  da  Rigs- 
dagen i  Augsburg  blev  holdt  1547:  De  tyske  Knægte 
havde  i  nogle  Maaneder  ikke  faaet  Betaling,  og  det  blev 
fortalt,  at  Pengene  havde  været  til  Stede ,  men  at  Hertugen 
af  Alba  havde  spillet  dem  bort.  Da  gjorde  nogle  af 
Knægtene  Indfald  i  Fændrikernes  Kvarter,  bemægtigede  sig 
tre  Faner  og  droge  med  flyvende  Faner  i  Slagorden  til  Vin- 
torvet. Da  nu  Fanebærerne  marcherede  fremad,  kom  der 
en  Spanier,   der   troede    at   vinde  Ære  og  Naade  hos  hans 

kejserlige  Majestæt,  han  sprang  ind  i  Rækken  til  Fane- 
bærerne og  vilde  rive  Fanen  fra  en  af  dem;  men  der  kom 
tre  Slagsværd  efter  Fændriken,  og  det  ene  huggede  denne 
Fyr  midt  igjennem  ligesom  en  Roe,  efter  det  gamle  Ord: 
»Den,  der  vil  være  med  i  Legen,  faar  ogsaa  noget  af 
Stegen. €  Da  Landsknægtene  naaede  Vintorvet,  var  der  en 
stærk  Renden  og  Loben  af  spanske  Soldater,  der  besatte 
alle  tilstødende  Gader;  alle  Indbyggere,  Kjøbmænd  og 
Kræmmere,  der  havde  anskaifet  kostbare  Varer,  Silkeklæder, 
Selv-  og  Guldklenodier,  Perler  og  Ædelstene  for  Rigs- 
dagens Skyld,  vare  bange  for,  at  Byen  skulde  blive  plyndret, 
hvad  der  vel  ogsaa  var  sket,  hvis  Knægtene  selv  skulde 
have  søgt  deres  Betaling.  Der  opstod  derfor  en  vild 
Raaben,  Sammenstimlen  og  Larm,  og  enhver  rustede  sig  for 
Alvor;  fremmede  og  Borgere  laa  i  Rustninger  paa  deres 
Boder  og  Huse  med  Bøsserne  rede  til  at  brænde  los  for  at 
skjærme  sig,  saa  godt  enhver  formaaede;  men  Kejseren 
sendte  Bud  og  lod  Landsknægtene  spørge  om,  hvad  de 
ønskede.  Skytterne  holdt  deres  Bøsseløb  i  venstre  Arm,  i 
højre  Haand  den  brændende  Lunte  ikke  langt  fra  Fæng- 
hullet  og  sagde:  enten  Penge  eller  Blod.  Kejseren  lod 
dem  svare,  de  skulde  give  sig  tilfreds,  de  skulde  sikkert 
blive  betalte  den  næste  Dag;  men  de  vilde  ikke  drage 
bort,  før  der  var  lovet  dem  Straffrihed,  fordi  de  vare  rykkede 
frem  foran  Kejserens  Logemente.  Dette  lovede  da  Kejseren, 
de  trak  bort,  fik  Betaling  den  næste  Dag  og  bleve  af- 
takkede.« Alligevel  lod  Kejseren  i  de  nærmeste  Dage 
nogle  af  Hovedmændene  hemmelig  gribe  og  hænge. 

Naar  Krigen  nærmede  sig  sin  Afslutning,  og  Knægtene 
ikke  havde  tjent  nok  til  at  gjøre  sig  det  behageligt  i  Freds- 
tid, søgte  de  at  trække  Krigen  ud  ved  at  hindre  det  af- 
gjørende  Slag.  Lykkedes  det  alligevel  at  faa  Krigen  til 
Ende  og  Knægtene  aftakkede,  kunde  det  let  indtræffe,  at 
de  valgte  sig  en  Anfører,  droge  rundt  og  plyndrede  Landet, 

indtil   de    bleve    adsplittede   med  Magt    eller    fandt  en  ny 
Krigsherre,  der  lejede  dem. 


Vi  ville  nu  tage  Landsknægtenes  Dragt  i  Øjesyn. 
Kejser  Maximilian  havde  givet  dem  den  mest  uindskrænkede 
Frihed  i  Valget  af  Stoffet,  Snittet  og  Farven,  og  der  opstod 
derfor  en  saadan  Formrigdom,  at  den  ikke  kunde  over- 
træffes af  en  Maskerade.  Havde  man  taget  Klæde,  Fløjl, 
Silke  og  Fjer  til  Bytte  i  en  erobret  By,  gik  det  rigtignok 
løs  med  at  udstaffere  sig,  jo  mere  broget  og  æventyrligt 
desto  bedre.  De  brave  Knægte  vare  de  første,  der  brugte 
snævre  Ærmer  og  tætsluttende  Benklæder.  For  at  skaffe 
Lemmerne  større  Frihed  i  Kampen  bleve  Overskæringerne 
opfundne  og  anbragte  paa  Leddene,  altsaa  paa  Skuldrene, 
Albuerne  og  Knæene.  Ogsaa  Skoene  bleve  gjorte  mage- 
ligere og  bredere  for  til;  de  bleve  kaldte  Bjørnekløer  eller 
Komuler.  Senere  blev  der  anbragt  Opsnitninger  ogsaa  paa 
alle  andre  Steder  af  Klædningen,  i  alle  mulige  Former, 
Trekanter,  Stjærner,  Blade,  Blomster,  som  Striber  og 
Arabesker.  Saa  drev  man  Afvexlingen  saa  vidt,  at  man 
smykkede  hver  Arm  og  hvert  Ben  forskjellig.  Imidlertid 
foraarsagede  disse  Huller  i  Dragten  en  Del  Kølighed  og 
Lufttræk,  og  man  udforede  dem  derfor  indvendig  fra  med 
et  let  Stof,  helst  saa  afstikkende  i  Farve  som  muligt,  og 
lod  det  bruse  ud  gjennem  Snittene.  Disse  Udforinger  bleve 
efterhaanden  umaadeligere  og  umaadeligere  og  udartede 
endelig  til  de  uhyre  Pludderbuxer.  Der  gik  meget  Tøj  med 
til  denne  Foring.  Det  fortælles  om  en  Landsknægt,  at  han 
brugte  99  Alen  Underfor  til  sin  Dragt;  da  man  spurgte 
ham,  hvorfor  han  ikke  havde  taget  100,  svarede  han :  »neun 
und  neunzig  sei  ein  langes  Wort  und  gut  landsknechtisch ; 
hundert  sei  kurz  und  hore  sich  nicht  so  pråchtig  an.« 

I  Begyndelsen  brugte  man  en  Baret  med  bølgende 
Fjer  til  Hovedbedækning,  senere  blev  en  hej,  kegleformet 
Filthat  moderne,  og  paa  Trediveaarskrigens  Tid  var  denne 
fortrængt  af  en  bred,  rund  Hat  med  Fjer. 

Mod  alle  disse  Modeudskejelser  tordnede  Præsterne 
forgjæves  fra  Prædikestolen;  Overhofprædikanten  i  Berlin 
Dr.  Musculus  ivrede  i  en  lang  Række  Taler  mod  den 
»zerlumpte,  pludrige,  unverschåmte  Hosenteufel« ;  men  havde 
der  ikke  været  værre  Djævle,  der  havde  besat  Knægtene,  end 
denne,  kunde  det  endda  have  været  godt.  Drukkenskabs- 
djævelen  var,  som  Luther  bemærkede,  Stamgjæst  bos 
den  tyske  Nation,  og  Landsknægtene  dannede  ingen  Und- 
tagelse fra  deres  Landsmænd.  At  de  sloges  bedst,  naar  de 
vare  »fugtede« ,  vidste  alle  Anførerne  og  gave  dem  derfor 
gjærne  en  Læskedrik  fer  Kampen.  Da  Venetianerne  i  151.5 
havde  omringet  den  gamle  Frundsberg  og  opfordrede  ham  til 
at  overgive  sig,  svarede  han,  at  vel  havde  han  kun  nøgne 
Drenge ;  men  naar  enhver  af  dem  fik  en  Pokal  Vin  i  Livet, 
vare  de  ham  kjærere  end  Venetianerne  i  Harnisk  fra  Top 
til  Taa. 

Spillesygen  gav  ikke  Drukkenskaben  noget  efter.  Selv 
Landsknægtenes  mest  fremragende  Førere  vare  smittede  af 
denne  Last.  En  af  dem,  Schårtlin,  fortæller  selv:  »Paaske- 
dag 1528  droge  Franskmændene  for  Neapolis  og  belejrede 
os  haardt  ind  i  September.  Vi  havde  slet  Vand,  slet  Korn, 
liden  Vin,  mange  syge  Krigsfolk.  I  samme  forbandede  By 
spillede  jeg  5000  Dukater  bort  i  én  Time.«  En  anden  Gang 
tog  han  Oprejsning  ved  at  vinde  4000.  I  Lejren  ved  Flo- 
rents vandt  Konrad  v.  Bemelberg  200,000  Gylden  fra  Prinsen 
afOranien,  hele  den  Sum,  som  Landsknægtene  skulde  lønnes 
af.  I  1631  havde  en  Landsknægt  ved  Magdeburgs  Erobring 
gjort  30,000  Dukater  til  Bytte  og  strax  atter  tabt  dem  i 
Spil.  Tilly  sagde  til  ham:  »For  disse  Penge  havde  du 
kimnet  leve  som  en  Herre  alle  dine  Dage;  da  du  ikke  for- 
staar  Ut  tjene  din  egen  Velfærd,   kan  jeg  ikke  indse,  hvad 

Nytte  Kejseren  skulde  kunne  have  af  dig.«  Og  han  lod 
barn  hænge. 

I  Begyndelsen  spillede  man  mest  Kort,  »Landsknægt«; 
men  det  gik  for  langsomt,  Tærningerne  vandt  Overhaanden. 
Sjælden  gik  det  ærlig  til.  Falske  Tærninger  ble  ve  fabrikerede 
med  stor  Kunst,  Anvendelse  af  Kviksølv  og  Bly  var  kun  det 
allersimpleste  Middel. 

Ved  Kortspil  ødes  der  Tid,  Penge  og  Eder,  siger  man. 
Det  var  ikke  at  vente,  at  Landsknægtene  skulde  tage 
særligt  Hensyn  til  Undladelse  af  at  bande,  naar  de  tabte. 
Ofte  vare  Ederne  af  den  vildeste,  mest  blasfemiske  Natur.  I  en 
Befaling,  der  sætter  Bøde  for  Brugen  af  gudsbespottende 
Eder,  forbydes  det  f.  Ex.  at  sværge  ved  Guds  Tarme, 
Pandeskal,  Lunge  eller  Lever  o.  s.  v.,  og  det  er  endda 
næsten  de  uskyldigste  af  de  Eder,    der   opregnes  i  Ordren. 

Alle  den  Slags  Udsvævelser  brod  naturligvis  kraftigst 
frem  i  Lejrlivet,  hvoraf  Schiller  i  »Wallensteins  Lager«  har 
givet  os  et  saa  fortræffeligt  Billede.  At  Landsknægtene 
heller  ikke  have  været  synderlig  delikate  i  deres  Forhold 
over  for  det  svagere  Kjøn,  behøver  næppe  at  antydes.  Med 
deres  Religiøsitet  har  det  heller  ikke  været  videre  bevendt, 
ligesom  deres  moralske  Begreber  vare  højst  uklare.  Deres 
Tro  var  nærmest  Overtro. 

Den  Antagelse,  at  man  ved  hemmelige  Formularer, 
Trylledrikke,  Salver  o.  lign.  kunde  gjøre  sig  usaarlig,  er 
ældgammel.  Man  søgte  da  paa  alle  mulige  Maader  at 
opnaa  dette  Gode.  Meget  gamle  Beskyttelsesmidler  vare 
St.  Georgsskjorter.  Julenat  skulde  en  uplettet  Jomfru  i 
Djævelens  Navn  spinde,  væve  og  sy  dem-,  det  blev  ogsaa 
anset  for  kraftigt,  naar  man  hemmelig  kunde  faa  dem 
lagt  paa  Alteret,  saa  længe  til  der  var  læst  tre  Messer 
over  dem.  Skete  det,  at  Bæreren  dog  alligevel  fik  et 
Saar,  maatte  der  være  blevet  blandet  fremmed  Garn 
imellem  det  tryllekraftige.     Meget  yndet    var   det,    at  man 

lod  Johannes  -  Evangeliet  skrive  meget  smaat  paa  tyndt 
Papir,  lagde  det  hemmelig  under  Alterklædet,  ventede, 
indtil  de  tre  Messer  vare  læste  derover,  puttede  det  i  en 
udhulet  Hasselnød  og  hængte  denne,  ofte  indfattet  i  Guld- 
eller Selvkapsler,  om  Halsen.  Andre  nede  den  hellige 
Nadver  under  stille  Paakaldelse  af  Djævelen,  toge  Oblaten 
ud  af  Munden  igjen,  løsnede  Huden  fra  Kjødet  et  eller 
andet  Sted  paa  Kroppen,  stak  Hostien  der  ind  og  lod 
Stedet  heles. 

Der  var  en  Mængde  andre  Midler  i  Mode.  Et  Stykke 
af  Galgestrikken,  hvori  et  Menneske  var  blevet  hængt, 
Ulveøjne,  Flagermusehoveder,  sjældne  Planter  m.  m.  bleve 
viklede  i  et  sort  Hankatteskind  og  baarne  paa  Kroppen. 
Den,  der  aldrig  nogen  Sinde  havde  spist  Nyrer,  var  sikker 
for  Skud  og  Pestilens.  De,  der  vilde  være  sikrest,  sluttede 
Pagt  med  Satan,  som  for  øvrigt  ogsaa  uddannede  Elever,  der 
kunde  lære  Kunsten  fra  sig. 

Dog  de  mørke  Magter,  som  Krigeren  indlod  sig 
med,  vare  troløse.  De  beskyttede  ikke  mod  alt;  enkelte 
Steder  paa  Kroppen,  f.  Ex.  Armhulerne,  kunde  ikke  blive 
»haarde«,  —  men  selv  Achilles  havde  jo  sit  saarbare  Sted. 
Man  var  heller  ikke  sikker  over  for  alle  Vaaben.  Ofte 
hjalp  Trolddommen  kun  mod  Staal  og  Bly,  men  ikke  mod 
Bondens  Trækølle  eller  Kuglen  af  ædelt  Metal,  navnlig 
af  arvet  Sølv.  Vi  vide  jo  saaledes,  at  Printzenskiøld, 
der  var  skud  fast,  efter  Sagnet  blev  fældet  af  en  Sølvknap. 

Der  var  fiere  af  de  bekjendte  Anførere,  som  ansaas 
for  skudfri,  selv  Karl  V,  troede  man,  kunde  ikke  fældes 
ved  Kugle.  I  Lejren  ved  Ingolstadt  1546  stod  han  i  en 
voldsom  Kugleregn;  en  højtstaaende  Herre  vilde  føre  ham 
ud  af  Ilden,  men  Kejseren  svarede  ham  smilende:  »Véd 
du  ikke,  at  for  en  Kejser  er  der  ingen  Kugle  støbt?« 
hvilket  naturligvis  styrkede  Troen  paa  hans  Usaarlighed. 
I    Trediveaarskrigen    ansaa    man    Tilly,    Wallenstein    og 


Lidt  om  Landsknægtene.  19 

Terzka  for  haarde;  derimod  kunde  Pappenheim  ikke  rose 
sig  af  denne  Egenskab,  da  han  næsten  ikke  slap  fra  en 
eneste  Fægtning  uden  Saar. 

Efter  den  store  Krig  var  Landsknægtenes  Tid  forbi; 
men  mangfoldige  kraftige  og  muntre  Sange  ere  fra  dem 
gaaede  over  til  det  tyske  Folk,  hvor  de  endnu  leve  og  minde 
om  de  vilde  Krabater. 

Holger  Lund. 

i  vor  Tid,  da  Kvindespørgsmaalet  staar  paa  Dags- 
ordenen, da  man  overalt  taler  og  skriver  om  Kvindens 
Emancipation  og  Kvindens  Kald,  om  den  kvindelige  Op- 
dragelse og  Kvindens  Rettigheder,  kan  det  have  sin  In- 
teresse at  kaste  et  Blik  tilbage  paa  en  ældre  Tid  og  se, 
hvorledes  et  ægte  Husliv  tog  sig  ud  i  det  16de  Aar- 
hundrede.  Det  lader  sig  vel  forsvare  en  kort  Stund  at 
sysselsætte  os  med  en  tysk  Kvinde  af  den  ægte  Slags,  der 
var  en  højtbegavet  Mands  Hustru  og  som  saadan  erhvervede 
sig  Kjærlighed  og  Agtelse,  og  der  som  Moder  med  ufor- 
trøden Troskab  opfyldte  Kvindens  ædleste  Opgave.  Desto 
værre  kunne  vi  ikke  give  nogen  fuldstændig  Livsskildring 
af  Katharina  vor  Bora;  hvad  vi  vide  om  hende,  er  i 
Grunden  kun  lidet,  vi  kunne  blot  samle  enkelte  spredte 
Træk,  der  lade  sig  sammenføje  til  et  tarveligt  Billede. 

Katharina  von  Bora  hører  til  de  Kvinder,  hvis  Rygte 
er  blevet  mest  skamskjændet;  i  fulde  Strømme  have  de 
ultramontane,  jesuitiske  Løgnere  udtømt  deres  Edder  og 
Gift  over  hende,  gjort  hende  til  en  skamløs  Kvind,  en 
ondskabsfuld  Drage  og  Xantippe,  og  selv  paa  Protestanternes 
Side    har    Sladren    fundet   Gjenklang,    og   med   den   ægte 


*)  Efter  Dr.  Friederich  Koldewey:  Lebens-  und Character- 

Kjærlighed  til  Næsten  har  man  ikke  undladt  at  diske  op 
med  alskens  Sladder  og  trukket  alle  hendes  Smaa svagheder 
frem;  dog  vi  skulle  ikke  dvæle  ved  alle  disse  usle  Bag- 
talelser eller  indlade  os  paa  at  gjendrive  dem. 

Hvad  man  véd  om  Katharinas  Slægt  og  Ungdom,  er 
yderst  lidt.  Den  adelige  Familie  von  Bora,  hvortil  hun 
hørte,  havde  hjemme  i  det  Meiszenske;  dens  Vaaben  var 
en  Klo  i  gyldent  Felt,  Hjælmen  smykket  med  en  Paafugle- 
15 er;  Steinlausitz  er  det  ældre,  Mildenstein  det  nuværende 
Navn  paa  det  lille  adelige  Gods  ved  Bitterfeld,  som  tilhørte 
Familien.  Her  maa  man  derfor  hejst  sandsynlig  søge 
Katharinas  Fødested;  en  Skuemynt,  som  hendes  Mand 
engang  forærede  hende,  nævner  den  29de  Januar  1499  som 
hendes  Fødselsdag.  Faderens  Navn  kjende  vi  ikke,  Moderen 
hed  Anna  og  nedstammede  fra  den  ansete  Slægt  von 
Haugwitz.  Familien  var  efter  al  Sandsynlighed  kun  lidet 
velhavende,  og  Katharinas  Brødre  søgte  senere  deres  ind- 
flydelsesrige Svogers  Anbefaling. 

Hvorledes  Katharina  har  henlevet  sin  Ungdom,  er 
aldeles  ubekjendt;  vi  gjeutinde  hende  først  i  det  adelige 
Bernhardiner- Nonnekloster  »Gottes-  eller  Marienthron«  i 
Niraptsch  ved  Grimma;  hvorledes  hun  er  kommen  der  ind, 
om  det  er  med  hendes  egen  eller  efter  fremmed  Vilje,  vide 
vi  heller  ikke.  Det  var  paa  hine  Tider  langt  lettere  for 
Adelsstanden,  ja  selv  for  mangen  Kreds  af  Borgerstanden, 
at  forsørge  deres  ugifte  Døtre  og  Søstre  end  nu  til  Dags; 
man  spærrede  dem  simpelthen  ind  i  et  Kloster,  om  muligt 
allerede  i  Barnealderen,  sparede  saaledes  Udstyret  og  havde 
oven  i  Kjøbet  udført  en  Gud  velbehagelig  Gjerning,  havde 
sikret  »Christi  Brud«  et  anstændigt  Udkomme  her  paa 
Jorden  og  visse  Forrettigheder  for  PJvigheden.  Familien 
von  Bora  har  saaledes  rimeligvis  baade  forenet  himmelske 
og  jordiske  Hensyn,  den  Gang  den  unge  Kathe  maatte 
tage  Sløret. 

Hvorledes  Katharina  fandt  sig  i  sin  Stilling,  hvorledes 

hun  henlevede  sin  Tid  bag  de  stille  Klostermure,  lade 
Kilderne  os  ligeledes  i  Uvished  om.  Kun  det  synes  at 
st&a  fast,  at  hendes  Lefte  ikke  har  været  et  tomt  Munds- 
vejr.  Ligesom  hendes  Ægtefælle  kunde  sige  om  sig  selv: 
»Sandt  er  det,  jeg  har  været  en  from  Munk.  Hvis  nogen 
Sinde  en  Munk  er  kommen  ind  i  Himmerig  ved  Munke- 
væsenet, vilde  jeg  ogsaa  være  kommen  der  ind.  Havde  det 
varet  længere,  havde  jeg  pint  mig  til  Døde  med  Vaagen, 
Beden,  Læsning  og  andet  Arbejde,«  saaledes  kan  han  ogsaa 
give  sin  Kathe  det  ærlige  Vidnesbyrd,  at  hun  i  sit  Papisteri 
har  bedet  »hidsig,  flittig  og  ofte.«  Dog  synes  Søster 
Katharina  at  være  bleven  sparet  for  de  tunge  Sjælekampe, 
de  Timer,  fulde  af  dyb  Nedslagenhed  og  Fortvivlelse,  som 
Broder  Martin  maatte  lide,  inden  han  kunde  kæmpe  sig 
frem  til  den  evangeliske  Frihed  og  Klarhed;  de  Storme,  der 
oprørte  Mandens  Sjæl  til  den  dybeste  Grund,  synes  kun  at 
have  kruset  Kvindens  Hjærte  med  sagte  Bølgeslag. 

Midt  under  dette  stille  Klosterliv  falder  en  Be- 
givenhed, som  skulde  blive  af  den  mest  afgjørende  Be- 
tydning for  hele  Evropa  som  for  vor  Katharina,  Den  31te 
Oktober  1517,  Aftenen  fer  Alle  Helgenes  Dag,  opslog  den, 
uden  for  Wittenbergs  Mure,  hidtil  kun  lidet  bekjendte 
Augustinermunk,  Professor  og  Doktor  Martinus  Luther  sine 
velbekjendte  Stridspunkter  mod  Afladens  skammelige 
Misbrug.  Der  udfordredes  kun  et  let  Hammerslag  for  at 
fæstne  Luthers  Skrift  paa  Døren  til  Wittenbergs  Slots- 
kirke, og  dog  rystede  dette  Slag  det  romerske  Hierarkis 
tusendaarige  stolte  Bygning  i  dets  Grundvold;  Slaget  vakte 
kun  en  sagte  Gjenlyd  fra  Wittenbergs  Kirkedør  og  dog 
var  det  Tegnet  til  en  ny  Tids  Begyndelse,  Signalet  til 
den  religiøse  og  nationale  Gjenfedelse  for  en  stor  Del 
af  Evropa. 

At  dette  Hammerslag  imidlertid  ogsaa  skulde  sprænge 
Klostrenes  stærke  Porte  og  sprede  en  frisk  Luftning  til  de 
kvalme  Celler,   anede   den  Gang   vistnok  ingen    —    Luther 

maaske  mindst  af  alle.  Efter  som  før  den  Stund  bor  han 
i  Klosteret,  bærer  endnu  Munkekutten.  Først  i  den  stille 
Ensomhed  oppe  paa  Wartburg  modnes  hans  Opfattelse  af  det 
urigtige  og  fordærvelige  ved  Cølibatet  og  Klosterløfterne  og 
meddeles  den  forbavsede  Verden  i  Skriftet  »om  de  gejstlige 
og  Klosterløfterne«.  Allerede  tidligere  havde  vel  en  eller 
anden  Klosterbroder  ved  en  hemmelig  Flugt  forladt  sin 
ensomme  Celle ;  men  nu  giver  en  vidunderlig  Ophidselse  sig 
Luft  Y  alle  Klostergange,  næsten  fra  alle  Klosterporte  ile 
Munke  og  Nonner  bort,  snart  staa  enkelte  Klostre  næsten 
ensomme,  berøvede  deres  Beboere;  kun  hist  og  her  sniger 
en  gammel,  kroget  Skikkelse  sig  sukkende  gjennem  de 
uhyggelige  Haller  og  ringer  forgjæves  med  Klokken,  der 
endnu  nylig  samlede  den  andægtige  Broder-  og  Søsterskare. 

Keformatorens  flammende  Ord  vakte  ogsaa  en  Gjenlyd 
i  det  stille  Klosterrum  i  Nimptsch.  Cellerne  bleve  for 
trange  for  ni  Klosterfrøkener,  og  de  bede  deres  Slægtninge 
om  Tilladelse  til  at  turde  forlade  Klosteret.  De  kunne, 
sige  de,  for  deres  Sjæles  Saligheds  Skyld  ikke  længere 
holde  ud  dér  og  tilbyde  sig  at  lide  og  gjøre  alt,  hvad 
fromme  Børn  skulle  lide  og  gjøre;  de  fik  samtlige  et  af- 
slaaende  Svar. 

De  rette  nu  en  indtrængende  Bøn  til  Luther  om  at 
hjælpe  dem,  og  Luther  antager  sig  de  forladte.  Man 
træffer  de  nødvendige  Anstalter  med  sømmeligt  Hensyn  til 
det  passende,  og  tre  ansete,  agtede  Borgere  fra  Byen  Torgau, 
med  Leonhard  Koppe  i  Spidsen,  befri  de  stakkels  Kvinder 
Natten  til  første  Paaskedag  1523.  Om  Klostrets  Porte  ved 
denne  Lejlighed  bleve  sprængte,  eller  Flygtningene  stege 
over  Havemuren,  lader  sig  ikke  afgj øre.  Transporten  var  ikke 
uden  Fare,  da  Vejen  til  Wittenberg  førte  gjennem  Hertug 
Oeorgs  Omraade,  og  han  var  en  af  de  heftigste  Modstandere 
af  de  kirkelige  Forandringer;  som  Sildetønder,  andre  mene 
endog  i  Sildetønder,  bleve  Staklerne  stuvede   paa  en  Vogn, 

men  naaede  uden  Farer  tredje  Paaskedag  til  Wittenberg; 
en  af  de  ni  var  Katharina  von  Bora. 

Luther  var  fast  overtydet  om  Retfærdigheden  af 
det  skete;  i  en  trykt  Skrivelse  til  Leonhard  Koppe, 
Anføreren  for  Expeditionen ,  fortæller  han  de  nær- 
mere Omstændigheder,  nævner  de  ni  Jomfruer  ved 
Navn  og  retfærdiggjer  Handlingen  ved  den  hellige  Skrift. 
»Hvad  vi  gjøre,«  siger  han,  »gjøre  vi  i  Gud  og  sky  ikke 
Lyset.«  Levende  Bekymring  nærer  han  for  Flygtningenes 
Udkomme;  først  vil  han  skrive  til  deres  Slægtninge  — 
saaledes  fortæller  han  det  til  sin  Ven  Spalatin  —  om  at 
de  skulle  modtage  dem;  saafremt  dette  Skridt  imidlertid 
bliver  uden  Resultat,  vil  han  se  al  anbringe  dem  et  eller 
andet  Sted;  tilsvarende  Løfter  har  han  allerede  modtaget; 
nogle  vil  han,  om  muligt,  gifte  bort;  den  nærmeste  Trang 
maa  afhjælpes  ved  en  Kollekt. 

Lad  os  nu  overlade  de  befriede  Nonner  til  deres 
Skæbne  og  blot  fæstne  vor  Opmærksomhed  paa  den  ene, 
Katharina  von  Bora.  Hun  fandt  først  sit  Ophold  i  Magister 
Philip  Reichenbachs  Hus;  han  var  den  Gang  Byskriver, 
blev  senere  Borgmester  i  Wittenberg  og  naaede  sluttelig 
Værdigheden  som  kurfyrstelig  Raadsherre.  Her  hen- 
levede Katharina  tvende  Aar,  og  hun  faar  det  Skudsmaal, 
at  hun  har  forholdt  sig  »stille  og  vel«  i  al  denne  Tid. 

Luther  tænkte  den  Gang  for  sin  Person  endnu  ikke 
paa  Giftermaal,  og  det  var  langtfra,  at  Katharina  allerede 
paa  den  Tid  havde  gjort  et  dybere  Indtryk  paa  hans  Sind. 
I  en  senere  Tid  sagde  han  selv:  »Hvis  jeg  for  13  Aar 
siden  havde  villet  fri,  havde  jeg  taget  Eva  Schonfeldin  (hun 
hørte  ogsaa  til  de  ni),  som  nu  er  forenet  med  Doktor 
Basilius,  der  er  Medikus  i  Preussen.  Min  Kathe  havde  jeg 
den  Gang  ikke  kjær;  thi  jeg  havde  hende  mistænkt  for  at 
være  stolt  og  hoffærdig.« 

Snart  fandtes  passende  Friere,  først  Hieronymus  Baum- 
gårtner,  en  Niirnberger  Patriciersøn,  der  senere  beklædte  en 

højt  anset  Stilling  i  sin  Fædrenestad.  Under  hans  Ophold 
i  Wittenberg  synes  der  at  have  udspundet  sig  et  lille 
Kj ærlighed sforhold  mellem  de  unge  Mennesker;  men  det 
indledede  Forhold  gik  itu,  fer  det  kom  til  endelig  For- 
staaelse,  og  Baumgartner  drog  tilbage  til  sin  Hjemstavn. 
I  Aaret  1524  skrev  Luther  til  ham:  »Naar  du  endnu  vil 
have  din  Kathe,  saa  skynd  dig,  før  hun  bliver  givet  bort 
til  en  anden,  som  allerede  er  tilstede.  Hun  har  endnu  ikke 
overvundet  sin  Kjærlighed  til  dig;  jeg  i  det  mindste  vilde 
glæde  mig,  om  I  bleve  forenede.«  Dog  Hieronymus  vilde 
aabenbart  ikke,  og  det  er  et  godt  Tegn  paa  den  for- 
smaaedes  Godmodighed,  at  hun  18  Aar  senere  endnu  hilser 
sin  utro  Ven. 

Nu  skulde  Katharina  tage  en  anden  Frier,  en  ung 
gejstlig  ved  Navn  Kaspar  Glatz,  en  Mand  af  saa  heftig  en 
Karakter,  at  han  derved  senere  paadrog  sig  en  Afsættelse 
fra  sit  Embede.  Ham  vilde  Katharina  imidlertid  aldeles 
ikke  vide  noget  af;  klagende  kommer  hun  til  Luthers  Ven 
Amsdorf  og  beder  ham  bringe  Luther  paa  andre  Tanker. 
Ja  dersom  Amsdorf  eller  Luther  vilde  begjære  hende  til 
Hustru,  vilde  hun  ikke  vægre  sig.  Man  har  draget  denne 
hendes  Ytring  i  Tvivl;  dog  andre  Tider,  andre  Sæder!  Selv 
om  hun  virkelig  har  udtalt  sig  saaledes,  og  det  er  nu  vor 
Mening,  maa  vi  ikke  tage  hende  denne  naive,  og  efter  vor 
Opfattelse  ukvindelige  Aabenhjærtighed  alt  for  ilde  op. 

Om  dette  Katharinas  aabne  Ord  har  haft  nogen  Ind- 
flydelse paa  Luthers  Bestemmelse,  kan  ingen  give  os  nogen 
Oplysning  om.  Der  forløb  i  hvert  Fald  et  halvt  Aar,  før 
han  gjorde  det  afgjerende  Skridt.  For  længst  var  han 
bandlyst  af  Paven,  lyst  fredløs  af  Kejseren,  og  ved  sit 
Forhold  over  for  de  oprørske  Bønder  havde  han  paa  denne 
Tid  ogsaa  opflammet  de  lavere  Folkeklassers  Had  mod 
sig.  Hans  Liv  svævede  stadig  i  Fare;  de  mest  forskjellige 
Mennesker  og  Partier  tørstede  efter  at  trykke  den  blodige 
Martyrkrone  om  den  wittenbergske  Munks  Hoved.    Var  det 

saaledes  lige  paa  Afgrundens  Rand  ikke  betænkeligt,  ja 
samvittighedsløst  at  ville  grunde  en  Familie? 

Dog  netop  paa  denne  Tid,  medens  Uvejrsstorniene 
saaledes  rasede,  rørtes  i  Luthers  Bryst  en  Længsel  efter 
Hjemmets  stille,  fredelige  Havn.  Man  kan  af  hans  Breve 
se,  hvorledes  hans  Utilbøjelighed  mod  Ægteskabet  langsomt 
tager  af.  Med  hans  Billigelse  og  paa  hans  Raad  træde 
stadig  flere  og  flere  gejstlige  ind  i  Ægteskabet;  allerede 
1522  vare  hans  Venner  Justus  Jonas  og  Bugenhagen  fore- 
gaaede  ham  med  et  godt  Exempel,  ligesaa  Zwingli  i  Aaret 
1524.  I  en  trykt  Skrivelse  tilraader  han  endog  den  be- 
kjendte  Ærkebiskop  Albrecht  af  Mainz  og  Magdeburg  at 
omdanne  sine  Bispedømmer  til  et  verdsligt  Fyrstendømme 
og  begive  sig  selv  i  Ægteskab.  Det  er  karakteristisk,  hvad 
han  i  denne  Henseende  skriver  til  sin  Svoger,  Doktor  Johan 
Ruhel,  som  var  kurmainzisk  Raadsherre:  »Og  saafremt  hans 
kurfyrstelige  Naade  atter  skulde  sige,  som  jeg  ogsaa  tilforn 
har  hørt,  hvorfor  jeg  ikke  ogsaa  selv  tager  (en  Kvinde),  da 
jeg  dog  ægger  enhver  dertil,  skal  I  svare,  at  jeg  endnu 
stadig  frygter,  at  jeg  endnu  ikke  er  dygtig  nok  dertil.  Dog 
saafremt  mit  Ægteskab  maatte  tjene  hans  kurfyrstelige 
Naade  til  nogen  Styrkelse,  vilde  jeg  gjærne  snart  være 
beredvillig  til  at  foregaa  hans  kurfyrstelige  Naade  med 
et  Exempel.« 

Saaledes  modnedes  Beslutningen  i  Luthers  Sjæl.  Por 
sine  Venner  udtalte  Luther  sig  ikke  om  denne  Sag;  han 
maatte  netop  frygte  for  at  støde  paa  Modsigelse  hos  mange. 
Den  ængstelige  Melanchthon  var  ikke  den  eneste,  som 
frygtede  denne  Anledning  til  Forhaanelser ,  og  hans  Ven, 
Hieronymus  Schurf  sagde:  »Naar  dette  Menneske  tager  en 
Kvinde,  vil  hele  Verden,  ja  selv  Djævelen  le,  og  han  for- 
dærve hele  sin  Sag  dermed.«  Luther  selv  anfører  tvende 
Grunde,  som  have  været  bestemmende  for  ham:  Hensynet 
til  hans  aldrende  Faders  Ønske  og  Hensigten  at  styrke  den 
gode  Sag  ved  sit  Exempel.    En  uovervindelig  Tilbøjelighed 

for  Katharina,  en  romantisk  Kjærlighedslængsel  hos  den  to 
og  fyrretyveaarige  Mand  kan  ikke  spores;  vi  maa  tro  paa 
hans  Ord,  naar  han  skriver  til  en  af  sine  kjæreste  Venner: 
»Jeg  er  ikke  forelsket  og  ikke  i  Lidenskab« ;  men  naar  han 
tilfojer:  »Jeg  er  Kathe  god,«  mærke  vi  dog,  at  heller  ikke 
denne  Mand  er  bleven  ganske  uberørt  af  hin  dybe,  anelses- 
fulde Længsel,  som  en  dybsindig  Græker  saa  aandrig  har 
skildret,  og  der  klinger  os  saa  ukunstlet  og  simpelt  i 
Møde  fra  Bibelens  Ord:  »Det  er  ikke  godt,  at  Mennesket 
er  alene.« 

Dog  lad  os  nu  se,  hvilken  Gang  Luthers  Ægteskabs- 
anliggende  tog.  Eftermiddagen  den  13de  Juni  1525,  Tirs- 
dagen efter  Trinitatisfest ,  traadte  Luther  ind  i  Byskriver 
Reich enbachs  Hus  i  Følge  med  sine  tre  fortrolige  Venner, 
Doktor  Pommer,  Maleren  Lukas  Cranach  og  Doktor  Johan 
Apel,  Professor  i  kanonisk  Ret.  I  behørig  Form  anholder 
han  hos  Husets  Herre  om  hans  Plejedatter  Katharinas 
Haand;  hun  hidkaldes  og  holder  i  Begyndelsen  det  hele  for 
Spøg;  men  da  hun  ser,  det  er  Alvor,  giver  hun  sit  Sam- 
tykke uden  nogen  sky  Tøven.  Imidlertid  havde  ogsaa 
Provsten,  Doktor  Justus  Jonas,  og  Cranachs  Ægtefælle  ind- 
fundet sig,  og  Bugenhagen  vier  strax  Parret  uden  nogen 
Døbeseddel  eller  Lysning.  Dette  skete  Kl.  5.  Efter  et  fælles 
Aftensmaaltid  skiltes  det  lille  Selskab  ad.  Luther  retfærdig- 
gjorde senere  dette  Hastværk  med  følgende  Ord;  »At  op- 
sætte Brylluppet  længe,  er  meget  farligt,  fordi  Satan 
gjærne  vækker  Hindringer  og  megen  Forvirring  ved  onde 
Tunger,  Bagtalere  og  gjensidige  Venner.  —  Naar  jeg  ikke 
strax  og  i  Stilhed  havde  holdt  Bryllup  med  enkelte  Per- 
soners Vidende,  havde  de  alle  forhindret  det;  thi  alle  mine 
bedste  Venner  skreg:     Ikke  denne,  men  en  anden.« 

Dagen  efter  Brylluppet  gjorde  Luther  et  Middagsgilde 
for  sine  wittenbergske  Venner,  ved  hvilken  Lejlighed  den 
ængstelige  Melanchthon  var  fraværende.  Wittenbergs  Raad 
sendte  sin    Lykønskning   og    fjorten   Potter  forskjellig  Vin 

for  Festlighedens  Skyld  og  som  Tegn  paa  Agtelse.  Et 
enduu  sterre  Gilde,  hvortil  ogsaa  Luthers  Forældre,  hans 
udenbys  Venner  og  Velyndere  vare  indbudte,  fandt  Sted  den 
27de  samme  Maaned.  Ogsaa  denne  Gang  sendte  Raadet  en 
Æresskjænk,  20  Gylden  og  et  Fad  Einbecker-01  og  lagde 
hertil  ved  Nyaarstid  et  Stykke  skotsk  Lærred.  Universitetet 
gratulerede  ligervis  og  skjænkede  Ægteparret  et  stort 
Æresbæger  af  Selv,  der  nu  findes  i  Universitetsbibliotheket 
i  Greifswalde. 

Saaledes  var  Pagten  sluttet.  Vennerne  rystede  til  Dels 
betænkelig  paa  Hovederne,  og  Modstanderne  udgøde  Strømme 
af  Spot  og  Haan  over  Ægteparret;  af  Munkens  og  Nonnens 
Ægteskab  vilde  Antikristen  blive  født.  Luther  lod  sig  dog 
ikke  anfægte  heraf,  han  var  vant  til  at  blive  haanet  og  be- 
talte med  samme  Ment.  Katharina  har  derimod  vistnok 
ofte  været  forsagt;  men  Manden  vidste  at  sprede  hendes 
Sorger  og  Betænkeligheder,  og  i  det  wittenbergske  Au- 
gustiner-Kloster, som  Kurfyrsten  allerede  tidligere  havde 
foræret  Luther,  skabtes  nu  et  smukt,  lykkeligt  Hjem.  Lad 
os  se  os  lidt  om  her  inde,  lad  os  se,  hvorledes  Kathe  har 
syslet  her  som  Husets  Frue,  som  Ægtefælle  og  Moder; 
men  først  maa  det  dog  interessere  os  at  vide,  hvorledes  vi 
skulle  tænke  os  Fru  Kathe,  Hvorledes  var  vel  hendes  Ydre, 
hendes  Dannelse,  hendes  Karakter? 

Her  maa  vi  nu  først  og  fremmest  indrømme,  at  Katharina 
ikke  var,  hvad  man  sædvanligvis  tænker  sig  ved  et  Kvindeideal; 
men  det  er  i  øvrigt  eu  mislig  Sag  med  disse  Idealer.  De 
existere.  Gud  ske  Lov !  men  de  existere,  de  have  kun  deres 
Tilværelse  i  Ideen.  Ynglingen  og  Jomfruen  søge  dem  i 
Virkelighedens  Verden.  Manden  og  Kvinden  maa  skatte 
sig  lykkelige,  naar  det  fattige,  jordiske  Liv  yder  dem  en 
Tilnærmelse  til  Idealet,  et  taaleligt  Afbillede  af  deres  Ung- 
doms Drømme.  Vi  maa  saaledes  ingenlunde  tænke  os  Kathe 
som  en  Raphaélsk  Madonna,  hvis  Aasyn  bærer  et  Gjenskin 
af  himmelsk  Renhed ;    men   lige    saa  lidt  var  hun   en  for- 

førerisk  Circe,  som  de  katholske  Skribenter  have  villet  gjere 
hende  til.  Kjen  og  net  har  hun  dog  været,  som  det  frem- 
gaar  af  Lukas  Cranachs  Malerier;  maaske  vil  man  finde 
hendes  Træk  noget  for  djærve  og  strænge;  men  de 
samme  lidt  haarde,  bestemte,  næsten  kunde  man  sige  lidt 
mandige  Træk  gjenfinder  man  hos  de  gamle  tyske  Maleres 
Madonnaer. 

Hvis  vi  nu  ville  spørge  om  Kåthes  aandelige  Dannelse, 
var  den  naturligvis  saaledes,  som  man  kunde  vente  det  af 
en  Tid,  der  ikke  engang  kjendte  de  jævneste  Pigeskoler, 
endsige  højere  kvindelige  Dannelsesanstalter.  Fremmede 
Sprog  kjendte  hun  slet  ikke,  hendes  Skrivekunst  var  ikke 
synderlig  betydelig,  og  i  Geografi  og  Historie  var  hun  yderst 
svag.  Engang  sad  hun  ved  Siden  af  sin  ivrig  studerende 
Ægtemand  og  afbrød  ham  med  det  Spørgsmaal:  »Hr. 
Doktor,  er  den  tyske  Stormester  en  Broder  til  Markgreven?« 
Luther  maatte  smile;  thi  Markgrev  Albrecht  og  Stor- 
mesteren var  en  og  samme  Person,  og  der  var  den  Gang 
i  Wittenberg  netop  megen  Tale  om  Begivenhederne  i 
Østpreussen,  som  tilhørte  den  tyske  Kidderorden,  men  hvis 
Stormester  paa  den  Tid  (1525)  omdannede  Landet  til  et  arve- 
ligt Hertugdømme  for  sin  Familie.  Et  kunde  dog  den  gode 
Kathe;  hun  kunde  læse  og  læste  ogsaa  flittig,  rigtignok 
ikke  i  Aviser  eller  Romaner,  men  i  Bibelen,  som  hendes 
Mand  nylig  havde  oversat  paa  fortræffelig  Tysk.  Hun  læste 
flittig  i  den  hellige  Bog,  og  man  siger,  at  denne  Læsning 
just  ikke  har  været  skadelig  for  hende. 

Hvorledes  har  en  saa  udannet  Kvinde,  kunde  nogen 
spørge,  passet  for  en  saa  lærd,  en  saa  aandrig  Mand? 
Hvorledes  kunde  hans  store  Sjæl  finde  Tilfredsstillelse  ved 
Samlivet  med  en  Kvinde,  der  stod  saa  dybt  under  ham? 
Nu,  om  Smagen  lader  der  sig,  som  bekjendt,  ikke  disputere; 
men  for  øvrigt  stod  det  sig  temmelig  tarvelig  med  den 
kvindelige  Dannelse.  Lad  os  i  denne  Henseende  høre  selve 
Luthers  Ord :  »Kvinder  tale  om  Husholdningen  med  Mester- 

skab,  med  Fnde  og  Huldsalighed,  saa  at  de  overtræffe 
Cicero,  den  mest  veltalende  Taler.  Og  hvad  de  ikke  kunne 
bringe  i  Stand  med  Veltalenhed,  opnaa  de  ved  Graad,  og 
til  den  Slags  Veltalenhed  ere  de  fødte;  thi  de  ere  af 
Naturen  langt  mere  veltalende  og  dygtige  til  Tvistigheder 
end  vi  Mænd,  som  forst  ved  lang  Erfaring,  Øvelse  og 
Studering  erholde  vor  Færdighed.  Naar  de  imidlertid  gaa 
uden  for  Husholdningen,  du  de  til  ingen  Ting;  thi  skjønt  de 
have  Ord  nok,  er  der  ingen  Mangel  paa  Sager,  de  ikke  for- 
staa  sig  paa.  Derfor  tale  de  ogsaa  herom  i  hej  Grad 
pjattet,  snakkesalig  og  forvirret  mellem  hinanden;  heraf 
fremgaar,  at  Kvinden  er  skabt  for  Husholdningen,  Manden 
derimod  for  Politikken  og  til  at  bestyre  og  fore  det  verds- 
lige Regimente,  Krigen  og  Retsvæsenet.« 

Dette  l3^der  ganske  vist  haardt  og  stemmer  ikke  med 
vor  Tids  Opfattelse;  men  disse  beskedne  Fordringer,  som 
Luther  for  øvrigt  har  tilfælles  med  Tysklands  største 
Filosof,  vare  i  Stand  til  at  gjøre  Reformatoren  lykkelig. 
For  øvrigt  maa  vi  da  heller  ikke  tænke  os  Kåthes  Dannelses- 
trin alt  for  ubetydeligt;  havde  hun  end  ikke  den  fulde  For- 
stand for  sin  Mands  lærde  Virksomhed,  manglede  hun  dog 
ingenlunde  Interesse  for  hans  Gjerning.  Luther  gjorde 
hende  bekjendt  med  betydelige  Begivenheder  og  læste 
Breve  op  for  hende.  Dette  taler  dog  altid  til  Gunst 
for  hende. 

Kåthes  Hjærtes  Dannelse  var  en  hel  Del  bedre  end 
hendes  Aands  Uddannelse;  hun  fortabte  sig  rigtignok  ikke  i 
en  taareflydende  Sentimentalitet,  hun  var  tvært  imod  en 
fuldstændig  praktisk,  reel  Natur.  Hendes  Fromhed  er  ren, 
uhyklet,  jævn  og  uden  mange  Ord;  ydmyg  erkjender  hun, 
hvor  langt  hun  er  borte  fra  den  kristelige  Fromheds  Maal; 
i  rastløs  Opfyldelse  af  sine  Pligter,  i  trofast  Kjærlighed  til 
sin  Mand  og  sine  Børn  tjener  hun  sin  Gud.  Hun  har 
Hjærte  for  sine  Medmenneskers  Nød  og  tilsidesætter  gjærne 
Hensynet  til  eget  Vel  og  egen  Sikkerhed  for  fremmed  Sorg 

Og  Trang.  Det  viste  sig  navnlig  i  de  Aar,  da  Pesten  rasede 
i  Wittenberg.  Eaadet  forlod  Staden,  mange  syge  omkom  af 
Mangel,  men  Katharina  og  hendes  Mand  bleve  tilbage  og 
hjalp  til,  saa  godt  det  gik.  Da  Farsoten  havde  gjort  fire 
Børn  forældreløse,  fandt  disse  en  Optagelse  i  Augustiner- 
klosteret, skjønt  mange  rystede  paa  Hovedet  og  mente,  at 
dette  var  at  friste  Gud.  Sin  Mands  gamle,  svagelige 
Fader  havde  hun  gjærne  taget  til  sig  i  Huset  for  at 
kunne  pleje  ham  som  en  Datter;  men  den  gamle  Mand 
døde,  før  hendes  Ønske  kunde  opfyldes,  netop  ved  den  Tid, 
da  Luther  1530  i  Koburg  afventede  Udfaldet  af  Forhand- 
lingerne paa  Rigsdagen  i  Augsburg. 

En  Helgen  var  Katharina  nu  ganske  vist  ikke,  hun 
havde  sine  Svagheder  og  Fejl;  men  Luther  mener,  at  han 
overalt  blandt  Ægtefolk  har  fundet  dem  større.  Hendes 
Hovedfejl  synes  at  have  været  et  noget  opfarende,  komman- 
derende Sind;  Luther  kalder  hende  vel  af  denne  Grund 
oftere  i  Spøg  for  »min  Hr.  Kathe.«  Dog  for  Mandens 
mægtige  Personlighed  bøjer  Kvindens  højt  flyvende  Sind  sig; 
lige  til  hans  Død  kalder  hun  ham  »Hr.  Doktor«  og  tiltaler 
ham  med  »De«  (Ihr),  og  Luther  giver  hende  det  Vidnesbyrd, 
at  hun  har  tjent  ham  som  en  Tjenestepige.  Man  har  ogsaa 
bebrejdet  hende,  at  hun  i  Mandens  sidste  Leveaar  har  op- 
hidset ham  mod  denne  eller  hin.  Dog  Luther  var  ved  denne  Tid 
ofte  vranten,  særlig  var  han  utilfreds  med  mangen  ham  ellers 
venligsindet  Mand,  og  i  den  evangeliske  Lejr  herskede  megen 
Tvist,  og  der  var  Mangel  paa  Partidisciplin.  Naar  han  da 
engang  imellem  tordnede  løs  paa  dem,  som  ærgrede  ham, 
og  naar  Kathe  stemmede  i  med  og  just  ikke  benævnte  dem 
med  fine  Ærestitler,  der  saaledes  gjorde  hendes  Mand  megen 
Nød,  Ærgrelser  og  Fortræd,  hvem  kan  da  egentlig  vredes 
paa  hende  af  den  Grund?  Mangen  god  Kvinde  i  vor  Tid 
handler  vel  aldeles  paa  samme  Maade. 

En  anden  Beskyldning  mod  Katharina  gaar  ud  paa,  at 
hun  gjorde  sig  større  Sorger  og  Bekymringer  med  sin  Hus- 

holdning  end  nødvendigt,  og  end  det  egentlig  var  godt  for 
hende  selv.  Ganske  ugrundet  er  denne  Beskyldning  nu 
ikke;  hun  lignede  virkelig  mere  Evangeliets  Martha  end 
Maria;  men  naar  alt  kommer  til  alt,  er  det  vel  næppe 
ganske  retfærdigt  og  rammer  heller  næppe  Frelserens 
Mening,  naar  man  saa  hyppig  lader  Martha  høre  ilde 
for  sin  Travlhed;  der  gives  Naturer,  som  ikke  have  Smag 
for  et  indadvendt  Sjæleliv,  men  finde  deres  Glæde  i  en 
travl  Virksomhed,  og  som  Husfrue  ere  slige  Naturer  vel  paa 
deres  Plads. 

Og  en  god,  dygtig,  utrættelig  virksom  og  husholderisk 
Husfrue  var  Fru  Kathe.  En  stor  Byrde  hvilede  i  saa  Hen- 
seende paa  hendes  Skuldre,  og  paa  Grund  af  sine  mange 
Forretninger  kunde  Ægtefællen  ikke  lette  denne  Byrde  for 
hende.  Augustinerklosteret  er  en  meget  omfangsrig  Byg- 
ning; hvilket  Besvær  havde  hun  ikke  med  at  holde  Orden 
og  Renlighed  her,  hvilket  Besvær  for  at  udbedre  og  holde 
Bygningerne  vedlige.  I  to  store  Haver  dyrkede  man  Køkken- 
sager til  Husets  Behov.  Senere  fik  man  ogsaa  en  Land- 
ejendom Zulsdorf ;  her  holdt  man  Heste,  her  skulde  bygges, 
og  Murerne  vare  alt  den  Gang  som  nu  Husmødrene  en  Torn  i 
Øjet.  Kathe  syslede  ofte.  saa  meget  med  hine  Sager,  at 
Luther  for  Spøg  kaldte  hende  sin  Zulsdorferinde  og  sagde, 
at  hun  med  Legemet  var  i  Wittenberg,  men  med  Sjælen  i 
Zulsdorf.  Det  var  en  Glæde  for  den  vakre  Husfrue,  naar 
hun  kunde  opvarte  sin  Mand  og  hans  Gjæster  med  Fisk  fra 
sin  egen  Dam ,  god  Frugt  fra  hendes  egen  Have  o.  s.  v. 
Hendes  By ggelyst  synes  at  have  været  ret  betydelig;  engang 
havde  hun  ladet  bygge  en  Kj ælder  i  Klostret  og  foreviste 
den  for  sin  Mand;  næppe  havde  Parret  forladt  Kjælderen, 
før  den  styrtede  sammen.  Efter  den  Tids  Skik  havde  Fru  Pro- 
fessorsken Studenter  og  Magistre  i  Kost  i  sit  Hjem;  de 
vare  ikke  altid  de  fineste  Herrer,  og  det  gjaldt  om  at  træde 
op  med  Kraft  og  holde  Styr  paa  dem;  hun  havde  ogsaa 
megen  Ned  med  at  faa  de  resterende  Kostpenge  ind.    Paa 

Gjæster  var  der  sjælden  Mangel.  Engang  boede  Kurfyrst- 
inden af  Brandenburg,  en  anden  Gang  Hertuginde 
Ursula  af  Miinsterberg  i  Klosteret  hos  Luthers;  begge  vare 
Flygtninge  for  Troens  Skyld.  Ogsaa  en  udspekuleret  Be- 
dragerske, som  kaldte  sig  Rosina  von  Truchsess,  misbrugte 
en  Tid  lang  Gjæstfriheden  i  Luthers  Hus,  men  hun  op- 
førte sig  slet,  og  den  resolute  Kathe  fik  hende  fjærnet  i  al 
Stilhed.  Ikke  sjælden  samlede  Luther  sine  Venner  til  en 
Fest,  lejlighedsvis  gjorde  han  ogsaa  Doktorgildet  for  en  af 
sine  unge  lærde  Venner.  Til  al  denne  Besvær  kom  endnu 
Omsorgen  for  Manden,  som  ofte  var  sygelig,  og  for  Børnene, 
der  gjentagne  Gange  vare  syge. 

For  Luther  var  det  visselig  godt,  at  han  havde  en  saa 
dygtig  og  husholderisk  Martha  til  Husfrue.  Hans  Gage  var 
vistnok  efter  Datidens  Forhold  ret  god;  han  fik  aarlig  200 
Gylden,  som  efter  Nutidens  Pengeforhold  vilde  have  en 
tidobbelt  Værdi,  og  derhos  Deputater  af  Korn,  Malt  og 
Brænde;  men  den  store  Mand  forstod  sig  kun  slet  paa 
sin  egen  Fordel  og  Husholderiskhed ,  Honorar  tog  han 
hverken  for  sine  Skrifter  eller  Forelæsninger,  Foræringer 
udbad  han  sig  vel  for  andre,  aldrig  for  sig  selv,  frabad  sig  dem 
tvært  imod  ofte,  naar  de  vare  ham  tiltænkte.  Hans  Haand 
var  stedse  aaben  for  den  trængende,  og  hans  Godhjærtighed 
blev  ofte  misbrugt;  Borgere  og  Studenter,  Flygtninge  og 
Vagabonder  søgte  hans  Hjælp,  og  han  kunde  ikke  godt  sige 
Nej.  Til  sidst  vilde  hans  Venner  i  Raadet  slet  ikke  mere 
modtage  hans  Kavtion,  for  at  han  ikke  skulde  ruinere  sig 
helt  og  holden.  Saaledes  kunde  det  gaa  til,  at  der  ofte 
ikke  var  Penge  i  Huset.  I  Aaret  1527  kunde  han  ikke 
engang  laane  en  Ven  8  Gylden,  og  derhos  var  han  i  Gjæld, 
og  hans  Sølvtøj  sat  i  Pant.  For  dog  at  kunne  give  tog  han 
engang  sine  Børns  Faddergaver,  og  en  anden  Gang,  da  en 
fattig  Student  anmodede  ham  om  Hjælp,  tog  han  et  Sølv- 
bæger, trykkede  det  sammen  og  forærede  ham  samme  med 
de  Ord:     »Jeg  behøver  intet  Sølvbæger;  tag  og  bring  det 

til  en  Guldsmed  og  behold,  hvad  du  faar  for  det.«  Den 
gode  Kathe  maatte  vel  ofte  være  utilfreds  med  slig  Gjer- 
ning,  lejlighedsvis  sagde  hun  vel  ogsaa  et  afgjerende  Ord;  men 
i  Steden  for  at  kives  meget  søgte  hun  ved  Orden  og  Sparsom- 
melighed at  bede  paa  de  Huller,  hendes  Mand  saaledes  gjorde. 
Det  er  fortrinsvis  hendes  Værk,  at  hendes  Mands  Efter- 
ladenskaber beløb  sig  til  mellem  8—9000  Gylden  eller 
omtrent  130,000  Kroner  efter  vor  Tids  Penge. 

Dog  Katharina  fortjener  vor  uskrømtede  Højagtelse  ikke 
blot  som  Husfrue,  men  ganske  særlig  som  Moder  og  Hustru. 
Talrige  Vidnesbyrd  af  Luther  give  os  det  mest  talende 
Vidnesbyrd  om  det  hj ærtelige  Forhold,  som  knyttede  hende 
til  Manden,  hvor  kjærlighedsfuldt  hun  sørgede  for  ham,  og 
hvor  højt  han  satte  hende.  Naar  en  Mand  kan  sige:  »Jeg 
er,  bliver  og  dør  i  Kos  over  den  hellige  Ægtestand,«  maa 
visselig  en  klar  Stjærne  af  ægteskabelig  Lykke  have  fyldt 
hans  Hjærte.  Af  Luthers  mange  Udsagn,  der  ere  os  be- 
varede, skal  jeg  kun  fremhæve  nogle  enkelte:  »Guds  højeste 
Gave  og  Naade  er  at  have  en  from,  venlig,  gudfrygtig  og 
husholderisk  Hustru,  med  hvem  du  lever  fredelig,  hende  tør 
du  betro  dit  Ve  og  Vel,  ja  dit  Liv  .  .  .  Kathe,  du  har  en 
from  Mand,  som  har  dig  kjær,  hvorfor  du,  som  andre 
fromme  Kvinder,  er  som  en  Kejserinde.  Erkjend  det  og 
tak  Gud.«  Da  hans  første  Søn  er  født,  skriver  han:  »Min 
Kathe,  mit  Ribben,  hilser  dig  og  takker  dig,  fordi  du  har 
beæret  hende  med  et  saa  kjærligt  Brev.  Hun  selv  har  det 
godt,  Gud  ske  Lov,  og  er  mig  lydig  og  i  alting  til  Vilje  og 
Nytte,  mere  end  jeg  havde  vovet  at  haabe.  Gud  ske  Tak, 
saa  jeg  ikke  kunde  ønske  at  bytte  min  Armod  mod  en 
Krøsus's  Skatte.«  Han  sagde  ogsaa,  at  han  agtede  hende 
højere  end  Kongeriget  Frankrig  og  Venedigs  Herredømme, 
mere  end  Galaterbrevet ,  det  af  alle  Bibelens  Skrifter,  han 
satte  mest  Pris  paa.  Han  kaldte  hende  »sin  Kathe«,  og 
endnu  i  sit  Testamente   giver  han  hende  det  mest  ærefulde 

Vidnesbyrd,  og  tillidsfuldt  indsætter  han  hende  til  sine 
Børns  Formynderske. 

Efter  alt  dette  maa  Katharina  have  været  en  lykkelig 
Kone ;  thi  hvad  større  Lykke  kan  Jorden  vel  yde,  end  naar 
to  gode  Mennesker  ere  hinanden  hengivne  i  Kjærlighed  og 
Endrægtighed.  Der  manglede  heller  ikke  Ægteparret  noget 
i  det,  som  forst  gjør  et  lykkeligt  Ægteskab  ret  lykkeligt. 
En  glad  Børneskare  legede  snart  i  de  Rum,  hvor  faa  Aar 
tidligere  alvorlige,  tavse  Munke  vankede  om.  Der  er  heller 
ingen  Mangel  paa  Ytringer,  som  vise  os,  med  hvilken 
hjærtelig  Glæde  Forældrene  betragtede  den  opvoxende  Slægt: 
»Børn  ere  Ægteskabets  kj ærligste  Frugter  og  Baand,  de 
binde  og  vedligeholde  Kjærlighedens  Baand,«  plejede  Luther 
at  sige. 

Ved  Opdragelsen  gik  det  i  hans  Hus,  som  det  plejer 
at  gaa  i  mange  andre  Huse ;  Moderen  var  blød,  eftergivende. 
Faderen  stræng.  »Jeg  vil  heller  have  en  død  end  en  ilde 
optugtet  Søn,«  sagde  Luther  engang,  da  han  i  tre  Dage 
ikke  vilde  lade  den  ældste  Søn  paa  Grund  af  en  slet  Streg 
komme  for  sig,  og  nu  Moderen  med  nogle  af  Husets  Venner 
gik  i  Forbøn  for  ham.  Stor  Omhu  blev  der  anvendt  paa 
Børnenes  aandelige  Opdragelse,  Luther  holdt  en  egen  Hus- 
lærer, og  det  er  rørende  at  høre,  hvorledes  den  gamle  Doktor 
i  Theologien  hver  Dag  læste  Kathekismus  med  de  smaa. 

Familielykken  blev  dog  ikke  uforstyrret.  Ægteskabet 
er  jo  i  de  sjældneste  Tilfælde  en  uafbrudt  Vandring  paa 
Roser,  og  ogsaa  Katharina  maatte  i  rigt  Maal  fole  Tornene ; 
men  en  kjærnesund  Natur  lider  ikke  Skade  af  Tornene,  hvad 
der  tabes  udadtil,  gjenvindes  i  ens  eget  Indre,  og  vi  ter 
visselig  antage,  at  ogsaa  Katharina  har  sandet  Korsets  Vel- 
signelse og  istemt  sin  Ægtefælles  Valgsprog: 

En  Kristens  Hjærte  paa  Roser  gaar, 
Selv  naar  det  under  Korset  staar. 

Sex  Børn  fødte  hun,  tvende  døde  før  Forældrene.  En 
Datterlil   sov   bort,    før    hun   kunde   fremstamme   Moder- 

navnet;  men  en  lang  dybere  Smerte  maatte  Forældrene 
friste,  da  de  mistede  den  trettenaarige  Magdalena,  et  Barn 
af  skjonne  Aandens  Gaver,  et  blidt  Sind,  og  overordentlig 
fromt  og  lydigt.  Det  er  naturligt,  at  den  dybt  sørgende 
Moder  træder  i  Skyggen  for  den  smertelig  bevægede  Fader 
i  den  Beskrivelse,  som  er  bevaret  om  den  sørgelige  Begivenhed ; 
men  hendes  Hjærte  har  naturligvis  ikke  været  mindre  be- 
væget end  hans. 

Da  Barnet  laa  sygt,  klagede  Luther:  »Jeg  havde 
hende  meget  kjær  og  ønskede  at  beholde  hende,  hvis 
vor  Herre  vil  lade  mig  beholde  hende;  men  er  det  din 
Vilje,  kjære  Gud,  at  du  vil  tage  hende  bort,  vil 
jeg  gjærne  vide  hende  hos  dig.«  Og  til  Barnet 
talte  han:  »Magdalena,  min  Datterlil,  du  blev  vel 
gjærne  her  hos  din  Fader,  og  drager  vel  og  gjærne 
til  Faderen  hist!«  »Ja,  hjærtenskjære  Fader,  som  Gud 
vil!«  lød  Barnets  Svar.  Da  Dødskampen  stod  paa,  faldt 
Faderen  paa  Knæ  foran  Sengen,  græd  bitterlig  og  bad  Gud 
at  løse  op  for  hende.  Moderen  blev  af  Sorg  staaende 
længere  borte  fra  Sengen.  Luther  søgte  at  trøste  hende, 
saa  godt  det  vilde  gaa.  »Kjære  Kathe,  betænk  dog,  hvor 
hun  gaar  hen.  Hun  har  det  jo  godt;  dog  Kjød  og  Blod 
gjør,  som  deres  Natur  er,  Aanden  lever  og  er  villig.«  Det 
blev  ham  vanskeligt  at  bevare  Fatningen.  Han  sagde: 
>Jeg  er  jo  glad  i  Aanden;  men  efter  Kjødet  er  jeg  meget 
sørgmodig.  Kjødet  vil  ikke  føje  sig,  Skilsmissen  nager 
en  over  al  Maade.  Vidunderligt  er  det  dog  at  vide,  at 
hun  visselig  er  i  Fred  og  bar  det  vel,  og  dog  at  være  saa 
sørgmodig.« 

Ogsaa  de  Børn,  de  beholdt,  en  Datter  og  tre  Sønner 
voldte  Moderen  Besvær  nok.  Vi  høre,  at  de  ogsaa  nu  og 
da  vare  syge.  Drengene  artede  sig  vel  ikke  altid,  som  de 
skulde,  og  den  ene  af  dem,  Martin,  gjorde  senere  sit  Navn 
liden  Ære. 

Andre  Sorger  og  Plager,  hun  havde,  skulle  vi  her 
forbigaa  og  kun  dvæle  lidt  ved  de  Bekymringer,  hun  havde 
for  sin  Mand.  Allerede  hans  alt  for  store  Gavmildhed 
voldte  den  sparsommelige  Husmoder  mangen  bitter  Time ;  men 
langt  mere  maatte  hun  lide  ved  de  heftige  Sygdomsanfald, 
Luther  ofte  pludselig  blev  angreben  af.  Hertil  kom  hans 
heftige  Væsen,  som  da  vel  af  og  til  slog  om  i  dyb  Me- 
lankoli. Ogsaa  de  lange  Rejser,  Luther  tilbagelagde,  holdt 
hende  i  Angest.  Vejene  ,vare  slette  og  usikre,  bag  hver 
Busk  kunde  der  lure  en  fanatisk  Fjende.  Paa  en  af  disse 
Rejser,  i  Aaret  1537,  blev  Luther  saa  farlig  syg,  at  ikke 
blot  han  selv,  men  ogsaa  hans  Omgivelser  mistvivlede  om 
hans  Helbredelse;  men  Katharina  var  ikke  den  Kvinde,  som 
i  tunge  Tider  mistede  sin  Holdning  eller  Tillid  til  Gud.  I 
deres  Ægteskabs  tredje  Aar  blev  Luther  saa  alvorlig  syg, 
at  han  allerede  tog  Afsked  fra  sine  nærmeste;  Enken  og 
hendes  Borns  Stilling  vilde  have  været  den  allersørgeligste, 
lunkne  Venner,  heftige  Modstandere,  Kassen  tom,  derhos 
Gjæld  og  kun  et  Par  Sølvbægere  omtrent  som  eneste  Eje; 
Luther  anbefalede  hende  til  Gud,  der  er  en  Fader  for  Enker 
og  de  forældreløse.  Fra  denne  Tid  have  vi  bevaret  en  for 
Katharina  karakteristisk  Ytring,  som  derfor  her  kan  finde 
en  Plads:  »Min  kjære  Hr.  Doktor!«  sagde  hun,  »er  det  saa 
Guds  Vilje,  vil  jeg  hellere  vide  Eder  hos  vor  kjære  Gud 
end  hos  mig.  Dog  det  gjælder  ikke  alene  mig  og  mit 
Barn,  men  mange,  fromme  kristelige  Folk,  som  endnu 
trænge  til  Eder.  Min  allerkjæreste  Herre!  1  maa  ikke 
være  bekymret  for  min  Skyld,  jeg  giver  Eder  i  den  gud- 
dommelige Viljes  Vold;  jeg  haaber  og  nærer  den  Fortrøst- 
ning, at  Gud  naadig  vil  bevare  Eder.« 

Mod  Slutningen  af  Luthers  Liv  blev  den  store  Mands 
Stemning  ofte  meget  mørk;  da  gjaldt  det  at  opmuntre  og 
trøste  ham.  Særlig  slemt  var  det  Aaret  fer  hans  Død; 
blandt  Studenterne  herskede  en  vild,  raa  Tone,  Juristerne 
voldte   Luther   mange   Fortrædeligheder   ved    deres   Spids- 

findigheder,  og  det  tidligere  saa  fortrolige  Forhold  til  mange 
Venner,  f.  Ex.  Melanchthon ,  var  løsnet.  Da  tog  han  den 
Beslutning  at  forlade  Wittenberg,  gik  til  Leipzig  og  erklærede 
ikke  at  ville  vende  tilbage  igjen.  Først  Stadens,  Univer- 
sitetets og  Kurfyrstens  forenede  Bestræbelser  lykkedes 
det  at  forsone  den  vrede  Herre  og  formaa  ham  til  en 
Tilbagekomst. 

Alt  dette  kunde  ikke  gaa  hen  uden  Smerte  for 
Katharina.  Dog  det  værste  forestod  endnu.  I  Begyndelsen 
af  Aaret  1546  drog  Luther  til  Eisleben  for  at  udjævne 
Stridighederne  mellem  Greverne  af  Mansfeld.  Det  var  en 
haard  Rejse,  i  Vinterens  Hjærte,  paa  slette  Veje,  over  den 
opsvulmede  Saaleflod.  Katharina  tog  Afsked  fra  sin  Mand 
under  tunge  Anelser,  men  Breve  melde  hende,  at  Rejsen, 
trods  alle  Hindringer,  er  gaaet  lykkelig  for  sig,  og  hun  maa 
taale  kjærlige  Bebrejdelser  for  sin  Ængstelighed.  Da 
bringer  et  nyt  Brev  ganske  uventet  Budskabet  om 
Døden.  Den  18de  Februar  tog  Luther  i  sin  Fødeby 
Eisleben  Afsked  med  sit  besværlige  Jordeliv  og  gik  ind  til 
den  evige  Fred. 

Ingen  Beretning  foreligger  om,  hvorledes  Katharina 
har  optaget  dette  Smertens  Budskab,  hendes  Klage  tabte 
sig  i  det  almindelige  Veraab,  som  fulgte  Liget  fra  Eisleben 
til  Wittenberg;  da  Vognen  med  Luthers  Lig  kjørte  ind  ad 
Elsterporten  i  Wittenberg,  sad  Katharina  med  sin  Datter 
Margareta  og  nogle  Matroner  i  den  nærmeste  Vogn. 

Enkestand  er  en  haard  Stand,  hedder  det  i  Folkemunde, 
og  Luthers  Enke  skulde  i  rigt  Maal  erfare  dette.  De  øko- 
nomiske Forhold  stillede  sig  jo  ret  godt,  til  den  betydelige 
Arv  lagde  Kurfyrsten  endnu  2000  Gylden,  og  lige  saa  meget 
lovede  Greverne  af  Mansfeld.  Dog  allerede  ved  Ordningen 
af  Efterladenskaberne  maatte  Katharina  gjøre  bitre  Erfaringer. 
Luther  havde  i  sit  Testamente  indsat  hende  til  Børnenes 
Formynderske ;  nu  søgte  man  at  unddrage  hende  Indflydelsen 
paa  Børnenes  Opdragelse  og  søgte  at  binde  hendes  Hænder 

ved  Formuens  Bestyrelse.  Ikke  uden  Haardhed  bebrejdede 
man  hende  nu  de  Fejl,  vi  allerede  have  lært  at  kjende; 
Venner,  paa  hvem  hun  troede  at  kunne  regne,  viste  sig 
lunkne;  Kansleren  Briscks  Ord  maatte  jo  være  af  Vægt  ved  Ord- 
ningen af  Forholdene,  og  i  hans  Forslag  lader  der  sig  næppe 
paavise  Spor  af  Velvilje  over  for  hans  gamle  Vens  Enke. 

Dog  herved  skulde  det  ikke  blive.  Den  schmalkaldiske 
Krig  udbrød,  den  troløse  Hertug  Moritz  faldt  ind  i  sin  Fætter 
Kurfyrstens  Omraade,  Wittenberg  blev  belejret,  og  Katharina 
flygtede  med  mange  andre  Indbyggere  fra  den  truede  Stad 
til  Magdeburg.  Kurfyrsten  befriede  nu  vel  atter  sit  Land 
og  kaldte  Flygtningene  tilbage,  men  allerede  i  April  1547 
berøvede  det  ulykkelige  Slag  ved  Miihlberg  ham  Landet  og 
Friheden,  Wittenberg  faldt  i  den  sejrrige  Kejsers  Hænder,  og 
Moritz  blev  Kurfyrste  i  Johan  Frederiks  Sted.  For  ikke  at 
falde  i  de  kejserliges  Hænder  flygtede  Luthers  Enke  atter 
til  Magdeburg,  hvor  fra  Melanchthon  førte  hende  til  Braun- 
schweig,  hvor  Raadet  understøttede  hende.  Hun  vilde  flygte 
videre,  over  Liineburg  til  Kongen  af  Danmark,  men  Vejenes 
Usikkerhed  nødte  hende  i  Gifhorn  til  at  vende  om. 

Den  nye  Kurfyrste,  der  jo  selv  var  Protestant,  opfordrede 
imidlertid  Flygtningene  til  at  vende  hjem,  og  Katharina 
drog  igjen  tilbage  til  Wittenberg;  men  Krigen  havde  til- 
intetgjort hendes  Velstand,  og  i  Stede u  for  Indtægter  bragte 
hendes  Huse  og  Landstedet  kun  Udgifter  gjennem  Krigs- 
skatterne.  Hendes  Velynder,  den  forhenværende  Kurfyrste, 
sad  i  Fængslet,  og  den  nye  Landsherre  synes  ikke  at  have 
interesseret  sig  for  hende.  —  Paa  hendes  Bøn  fik  hun  en 
Understøttelse  af  Kongen  af  Danmark,  dog  snart  udeblev 
ogsaa  denne.  Saaledes  maatte  hun  friste  Livet  ved  Kost- 
gængere  og  Udlejning  af  sit  Hus.  Den  ældste  Søn  studerede 
udenlands,  Datteren  og  de  tvende  yngre  Sønner  vare  hjemme 
hos  Moderen. 

I  Aaret  1552  udbrød  Pesten  i  Wittenberg  med  frygtelig 
Heftighed.    Universitetet  blev  forlagt   til  Torgau,    og  ogsaa 

Katharina  forlod  sit  Hus,  hvor  Pesten  alt  havde  vist  sig,  og 
fulgte  efter  Universitetet.  Undervejs  blive  Hestene  sky, 
Vognen  vælter,  og  Katharina  falder  i  en  kold  Dam;  man 
bringer  hende  til  Torgau,  hvor  Faldet  og  Forkølelsen  kaster 
hende  paa  Sygelejet,  en  tærende  Feber  indfinder  sig,  og  den 
23de  December  1552  endte  Døden  den  haardt  prøvede  Kors- 
dragerskes Lidelser.  Allerede  den  følgende  Dag  fandt  Be- 
gravelsen Sted  under  Deltagelse  fra  Professorer  og  Studenter. 

Om  hendes  Forhold  paa  Sygelejet  fortæller  en  Beretning 
følgende:  »Under  hendes  hele  Sygeleje  trøstede  hun  sig, 
holdt  sig  opret  ved  Guds  Ord,  ønskede  længselsfuldt  en  blid 
Afsked  fra  dette  usle  Liv,  anbefalede  ogsaa  Kirken  og  sine 
Børn  til  Gud  og  bad,  at  den  rene  Lære,  Gud  i  den  sidste 
Tid  ved  hendes  Mands  Ord  havde  gjenskjænket  Kirken,  ufor- 
falsket maatte  overleveres  hendes  Efterkommere.« 

Vi  ere  naaede  til  Slutningen  af  et  jævnt,  fordringsløst 
Liv;  et  og  andet  Træk  kunde  vi  vel  endnu  have  tilføjet, 
dog  det  samlede  Indtryk  vilde  næppe  være  blevet  anderledes. 
Tiderne  have  ændret  sig,  nu  til  Dags  stiller  man  med  rette 
andre  Fordringer  til  Kvinden,  men  lykkelig  maa  man  dog 
vistnok  prise  det  Hjem,  hvor  Husfruen,  Ægtefællen,  Moderen 
styrer  i  Kåthes  Aand. 

ligge rmunkenes  Historie  i  Middelalderen  er  et  Drama, 
hvori  Kivaliteten  mellem  Dominikanerne  eller  Prædike- 
brødrene og  Franciskanerne  eller  Minoriterne  (de  mindre 
Brødre)  danner  Intrigen.  Dominikanerne,  som  i  Frankrig 
fik  Navnet  »Jakobinere«  paa  Grund  af  deres  Kloster  i 
Jakobsgaden  i  Paris,  overgik  sædvanlig  de  andre  Ordener  i 
videnskabelig  Henseende;  stolte  af  at  have  talt  St.  Thomas 
af  Aqvino  blandt  deres  Kækker  tilegnede  de  sig  en  Slags 
theologisk  Forrang  i  Kirken;  de  spillede  derfor  den  største 
Rolle  i  Koncilierne  som  ved  de  gejstlige  Domstoles  Skranker, 
ved  Fyrsternes  Hoffer  som  paa  Universiteternes  Lærestole. 
Mindre  lærde  og  mindre  fortrolige  med  Jordens  Stormænd 
vare  Franciskanerne  paa  den  anden  Side  langt  mere  knyttede 
til  Folkelivet.  Medens  de  overlode  hine  den  første  Plads  i 
den  højere  Undervisning,  hengave  de  sig  især  til  den  folke- 
lige Prædiken,  og  deri  havde  de  ingen  Medbejlere.  Be- 
sjælede af  en  sand  apostolisk  Iver  vendte  de  sig  ligeledes 
med  hele  deres  Kraft  til  det,  vi  nu  kalde  »den  ydre 
Mission«,  og  Munke  af  denne  Orden  danne  i  det  14de  og 
15de  Aarh undrede  Flertallet  paa  Listen  over  Biskopper  »in 
partibus  infidelium.«  Denne  deres  Egenskab  som  Hedninge- 
apostle, omgiven  af  den  Tillokkelse  ved  det  ubekj endte,  som 


*)  Efter  Siméon  Luce:    Revue   des  deux  mondes,  Maj  1881, 

altid  gjør  et  stærkt  Indtryk  paa  Mængdens  Indbildnings- 
kraft, bidrog  ikke  lidet  til  at  forøge  deres  Popularitet. 
Aldrig  saa  snart  var  et  nyt  Land  opdaget,  førend  Franciska- 
nernes Milits  som  en  tapper  Avantgarde  ilede  med  at  bringe 
Guds  Ord  der  hen ;  det  var  saaledes  Munke  af  denne  Orden 
(Cordelierer) ,  som  delloge  i  Normannen  Béthencourts  Tog 
til  de  kanariske  Øer  og  forst  bragte  Kristendommen  til 
dem  (1417). 

Medens  Minoriterne  saaledes  vandt  Ære  i  disse  fjærne. 
Missioner,  satte  Prædikebrødrene  derimod  deres  Anseelse 
paa  Spil  i  tomme  og  ukloge  theologiske  Stridigbeder.  Deres 
Udtalelser  mod  Franciskanernes  Yndlingsdogme,  Marias  ube- 
smittede Undfangelse,  tildroge  dem  i  Slutningen  af  det 
14de  Aarhundrede  en  højtidelig  Fordømmelse  og  en  Ude- 
lukkelse paa  16  Aar  fra  Universitetet  i  Paris.  Desuden 
ble  ve  de  forjagede  fra  Hoffet  af  Karl  den  6te  og  hans 
Broder,  Ludvig  af  Orleans,  som  hidtil  havde  plejet  at  tage 
deres  Skriftefædre  blandt  dem.  Blandt  Prinserne  af  Blodet 
vedble  ve  alene  Hertugerne  af  Burgund  at  leve  i  Fortrolighed 
med  Prædikebrødrene  og  at  vise  dem  en  uforanderlig  Yndest ; 
da  Johan  den  uforfærdede  havde  ladet  Hertugen  af  Orleans 
myrde,  forsvarede  derfor  ogsaa  Dominikaneren  Jean  Petit 
frækt  denne  Misgjerning. 

Desto  nejere  knyttede  Minoriterne  sig  til  det  armagnacske 
Parti,  og  den  Prins,  der  tog  størst  Del  i  dette  Partis  Or- 
ganisation, Johan  af  Berry,  havde  en  Franciskaner  til  Skrifte- 
fader. Efter  den  gamle  Hertugs  Død  udøvede  Yolanthe  af 
Aragonien,  Dronning  af  Sicilien  og  Hertuginde  af  Anjou, 
Svigermoder  til  Dauphinen  (den  senere  Karl  den  7de),  et 
sandt  Formynderskab  over  denne  unge  Prins  og  var  Sjælen 
i  det  Parti,  som  støttede  hendes  Svigersøn.  Dronning 
Yolanthe,  der  var  lige  saa  berømt  for  sin  Fromhed  som  for 
sin  Forstand  og  fine  Dannelse,  levede  baade  før  og  efter  sin 
Mand  Ludvig  den  2dens  Død  (1417)  i  nøje  Forbindelse  med 
Cordeliererne  i  Klosteret  i  Angers  og  viste  en  afgjort  For- 

kjærlighed  for  Franciskanerordenen.  Man  saae  den 
Gang  Vidunderne  fra  Assisi  til  en  vis  Grad  gj  en  tage  sig  i 
Anjous  Hovedstad,  og  denne  Bys  Franciskanerkloster  blev 
Middelpunktet  for  en  from  Propaganda.  Yolanthe  selv  og 
de  fornemste  Damer  ved  hendes  Hof  øvede  sig  dér  i  Kjødets 
Spægelse  og  alle  kristelige  Dyder,  og  dér  levede  Franciskaner- 
inden  Maria  af  Maillé,  som  skjænkede  alt  sit  Gods  til  de 
fattige  og  derefter  opbyggede  Verden  ved  sit  strænge  Liv 
og  forbavsede  den  ved  sine  Mirakler.  Takket  være  Dronning 
Yolanthe,  Maria  af  Maillé  og  den  navnkundige  Abbedisse  i 
Besan<}on,  Colette,  som  reformerede  Clarisserinderue  eller 
Franciskaner-Nonnerne,  gjenoplivedes  St.  Franciskus's  over- 
spændte Mysticisme  og  blomstrede  paa  ny  i  Tusender 
af  Sjæle. 

Dronningen  af  Sicilien  og  hendes  Svigersøn,  Kongen  af 
Frankrig,  beskyttede  særlig  de  Franciskanere,  som  kaldtes 
Observanter,  fordi  de  roste  sig  af  at  iagttage  St.  Franciskus's 
Kegel  strængere  end  de  andre  Franciskanere  (Conventualerne), 
og  mange  Klostre  af  denne  Orden  stiftedes  i  Begyndelsen 
af  det  15de  Aarhundrede  i  Frankrig,  især  i  Anjou  og  om- 
liggende Provinser.  Forbundet  imellem  Huset  Anjou  og 
Franciskanerne,  især  Observanterne,  traadte  ogsaa  stærkt 
frem  i  de  italienske  Forhold.  I  1420  begav  Dronning 
Yolanthes  ældste  Søn,  Ludvig  den  3dje,  sig  til  Italien  for 
at  gjøre  sine  Fordringer  paa  Neapel  gj  ældende.  Han  var 
især  bleven  opfordret  dertil  af  Pave  Martin  den  5te,  som 
hørte  til  den  fransksindede  Familie  Colonna  og  var  opbragt 
paa  hans  Medbejler,  Alfons  den  5te  af  Aragonien,  der  alene 
holdt  fast  ved  den  af  Koncilierne  i  Pisa  og  Kostnitz  af- 
satte Pave  Benedikt  den  13de.  I  den  deraf  opstaaede  Strid 
støttede  Paven  Ludvig  af  Anjou  ikke  blot  ved  at  laane 
ham  Frants  Sforzas  fr3^gtelige  Klinge,  men  lige  saa  meget 
ved  at  hidse  Franciskanermunkenes  lidenskabelige  Veltalenhed 
mod  Aragonien.  Franciskanerordenen  nød  den  Gang  en 
overordentlig  Popularitet  i  Italien,    og   navnlig  opfyldte  tre 

Observanter,  Bernardin  af  Siena,  Johan  Capistrano  og 
Matthæus  Cimarra,  Halvøen  med  Larmen  af  deres  Prædikener 
og  deres  Dyders  Ky.  Virkningen  af  denne  Propaganda  var 
saa  meget  storre,  som  den  anjouske  og  pavelige  Politik  i 
Italien  fra  1420  til  den  26de  Juli  1429,  da  Alfons  den 
5te  endelig  opgav  Skismaet,  drog  Nytte  af  en  af  de  ejen- 
dommeligste og  mægtigste  religiøse  Bevægelser  i  Slutningen 
af  Middelalderen.  Da  den  patriotiske  Rejsning  mod  Eng- 
lænderne i  1428  og  1429  benyttede  den  samme  Bevægelse 
i  Frankrig,  saa  snart  som  Cordiliererne  af  den  strænge 
Observans  havde  forplantet  den  der  hen,  maa  vi  betragte 
dens  Udgangspunkt  paa  hin  Side  af  Alperne. 

I  de  første  Aar  af  det  15de  Aarhundrede  havde  en 
katalahsk  Dominikaner,  Vincens  Ferrier,  vakt  en  heftig  Be- 
vægelse ved  at  forkynde  Antikristens  snarlige  Komme  i  de 
gamle  Profeters  Stil.  Hans  Spaadomme  havde  fundet  stærk 
Gjenklang  i  Kristenheden,  som  indvortes  var  sønderrevet  af 
Skismaet,  udvortes  truet  af  Tyrkernes  sejrrige  Vaaben,  og 
Ængstelserne  fra  Aaret  1000  havde  til  en  vis  Grad  igjen 
betaget  Verden  under  den  mørke  Spaniers  Veltalenhedslyn. 
Efter  hans  Død  havde  hans  Lærdomme  fundet  en  Tolk  i  en 
anden  Dominikaner,  Manfred  af  Vercelli,  som  drog  igjennem 
Norditalien  ledsaget  af  en  forvildet  Skare  i  Pjalter.  Virk- 
ningen af  hans  Prædikener  var  saa  stor,  at  Bern  forlede 
deres  Forældre,  Kvinder  deres  Mænd  for  at  følge  ham. 
Som  Modvægt  mod  denne  Rædsel  anbefalede  nu  Observan- 
teren Bernardin  af  Siena  en  ydre  Tilbedelse  af  Jesu  Navn: 
de,  der  tilbade  et  Billede,  hvorpaa  Ordet  Jesus  frem- 
hævedes med  Guldbogstaver  i  en  Glorie,  kunde  trodse  alle 
Mørkets  Magter. 

Bernardin  gjorde  umaadelig  Lykke,  og  hans  to  oven  for 
nævnte  Disciple,  Neapolitaneren  Johan  Capistrano  og  Sici- 
lianeren Matthæus  Cimarra  udbredte  især  hans  Lære,  hver 
i  sit  Fædreland,  og  tilføjede  Marias  Navn  i  Tilbedelsen.    1 

Begyndelsen  af  1427  blev  Bernardin  kaldet  til  Rom  for  at 
forsvare  sig  mod  en  Anklage  for  Kjætteri;  Dominikanerne 
havde  angivet  hans  Billedtilbedelse  som  en  Slags  Afguds- 
dyrkelse; men  Cordeliererne  rejste  sig  som  én  Mand  for 
deres  navnkundigste  Lærer.  Capistrano,  hvis  enthusiastiske 
Tro  30  Åar  senere  skulde  standse  Mohammad  den  2dens 
Horder  foran  Belgrad,  opholdt  sig  den  Gang  i  sin  Fædrene- 
stad Aqvila.  Med  en  Del  af  Stadens  Indbyggere  drog  han 
afsted,  og  undervejs  voxede  hans  Skare  til  en  Hær.  I 
Spidsen  for  denne  drog  han  ind  i  Rom:  Jesu  Navn  straalede 
paa  det  Banner,  han  bar  i  sin  Haand,  og  Lovsange  til  Ære 
for  Jesu  Navn  gjenlede  fra  utallige  Læber.  Processen 
faldt  da  ogsaa  aldeles  ud  til  Bernardins  Fordel,  og  den 
romerske  Kurie  godkjendte  højtidelig  de  af  ham  anbefalede 
Andagtsøvelser  som  rettroende. 

Bernardins  Sejr  blev  betragtet  som  en  Triumf  for  hele 
Franciskanerordenen,  og  paa  en  stor  Ordensforsamling  i 
Vercelli  (den  8de  Juni  1427)  opfordredes  alle  Minoriter  til 
at  anvende  hele  deres  Indflydelse  paa  at  udbrede  Jesu  Navns 
Tilbedelse  over  hele  Kristenheden.  Ogsaa  nord  for  Alperne 
virkede  mange  Missionærer  til  denne  Propagandas  Fremme, 
blandt  dem  den  berømte  Broder  Richard.  Denne  Munk 
synes  at  have  virkeliggjort  Idealet  af  en  Folketaler:  ud- 
rustet med  en  mægtig  Stemme  kunde  han  tale  i  fri  Luft 
en  hel  Formiddag  uden  at  føle  nogen  Træthed;  skiftevis 
alvorlig  og  jovial,  voldsom  og  mild,  forstod  han  i  en  vid- 
underlig Grad  at  fængsle  Mængdens  Opmærksomhed.  Efter 
først  at  have  prædiket  i  Champagne,  holdt  han  fra  den 
16de  April  til  den  10de  Maj  1429  en  Række  Taler  i  Paris, 
snart  fra  Prædikestolen,  snart  under  aaben  Himmel,  og  disse  Taler, 
som  varede  fra  Kl.  5  om  Morgenen  til  Kl.  10  eller  12, 
havde  aldrig  mindre  end  b  eller  6000  Tilhørere.  Efter  at  have 
hørt  ham  tordne  mod  Spil  og  Overdaadighed ,  saae  man 
Paris's  Borgere  og  deres  Kvinder  om  Kap  antænde  mer  end 
100  Baal  i  Gaderne  og  deri  kaste,   hine  deres  Dambrætter, 

Kort,  Tærninger,  Billardkugler,  disse  deres  Hovedpynt, 
falske  Haar,  Fiskeben,  Slæb.  Hvilken  større  Triumf  kunde 
en  Taler  nyde  end  at  bringe  Pariserinderne  til  at  ofre 
deres  Flitterstads?  Da  derfor  den  10de  Maj  den  dristige 
Prædikant  ikke  længer  troede  sig  sikker  i  Hovedstaden  og 
igjen  vendte  tilbage  til  Champagne,  græd  enhver,  siger  For- 
fatteren af  »en  Pariserborgers  Journal«,  som  om  han  havde 
set  sin  bedste  Ven  blive  baaren  til  Graven. 

Broder  Richard  sagde,  at  han  kom  fra  Jerusalem,  hvor 
Munke  af  hans  Orden  den  Gang  vare  og  endnu  ere  Kristi 
Gravs  Vogtere.  Han  havde  dér,  tilføjede  han,  mødt  Skarer 
af  Jøder,  der  vilde  besøge  Antikristen  i  Babylon,  hvor  denne 
for  mange Aar  siden  var  født,  og  hvorfra  han  vilde  komme 
og  gjengive  dem  Israels  Arv.  Dette  Thema  udspandt  han 
med  den  dristigste  Fantasi  og  lod  den  yderste  Dags  Basuner 
gjenlyde  for  de  forfærdede  Pariseres  Øren.  Imod  de 
frygtelige  Ting,  som  vilde  indtræffe  i  Aaret  1430,  anbefalede 
han  som  et  ufejlbarligt  Middel  Tilbedeisen  af  Jesu  Navn, 
og  efter  hans  Opmuntring  havde  Indbyggerne  i  Paris  ladet 
forfærdige  og  bare  altid  paa  sig  Medailler  af  Bly,  hvorpaa 
Jesusnavnets  Monogram  var  indgraveret.  Fire  Maaneder 
efter  kastede  de  disse  Medailler  i  Seinen,  da  de  erfarede, 
at  deres  Yndlingsprædikant  aabenlyst  havde  erklæret  sig 
for  Karl  den  7de  og  drog  imod  dem  i  Selskab  med  Jomfruen 
af  Orleans. 

Allerede  under  sit  tidligere  Ophold  i  Champagne  synes 
han  i  forblommede  Ord  med  sin  religiøse  Propaganda  at 
have  forbundet  en  patriotisk  til  Gunst  for  den  legitime 
Konge.  »Saa  Bønner,  gode  Folk,«  sagde  han  dér,  »saa 
Bønner  i  Mængde;  thi  den,  som  skal  komme,  vil  komme 
snart,«  og,  fortælles  der,  da  Aaret  efter  Kongens  Hær 
maatte  blive  staaende  5  Dage  foran  Troyes,  vilde  mange 
være  døde  af  Sult,  hvis  ikke  den  Mængde  Bønner,  som  han 
havde  raadet  til  at  saa,  havde  været.  Man  fristes  nu  til  at 
spørge,   om  Jeanne  d'Arc   allerede   under  Broder  Richards 

tidligere  Ophold  i  Champagne  er  kommen  i  Forbindelse  med 
ham;  men  under  Forhoret  to  Aar  senere  benægtede  hun 
det  bestemt.  Derimod  er  der  al  Sandsynlighed  for,  at  hans 
Virksomhed  i  Nabolaget  af  hendes  Hjem  har  øvet  Indflydelse 
ogsaa  paa  hende;  thi  hun  viste  sig  strax  ved  sin  første 
Fremtræden  som  en  ivrig  Tilhængerinde  af  de  Andagts- 
øvelser, som  Observanterne  den  Gang  udbredte.  Personlig 
traf  hun  første  Gang  sammen  med  Broder  Richard,  da  hun 
paa  sin  Marche  mod  Reims  kom  til  Troyes.  I  denne  Stad 
opholdt  Richard  sig  den  Gang  efter  at  have  unddraget  sig 
fra  Englændernes  Magt  i  Paris,  og  saa  snart  han  erfarede 
Jomfruens  Ankomst,  ilede  han  til  den  franske  Lejr  for  at 
bringe  hende  sin  Hyldest.  Allerede  i  Afstand  kastede  han 
sig  paa  Knæ  for  hende,  Jeanne  kastede  sig  ligeledes  paa 
Knæ  for  den  hellige  Mand,  og  i  en  lang  Samtale  viste  de 
derefter  hinanden  den  største  Ærbødighed.  Efter  at  være 
vendt  tilbage  til  Troyes  holdt  Broder  Richard  Taler  paa 
Gader  og  Pladser,  indtil  han  fik  Indbyggerne  til  at  aabne 
Portene  for  den  legitime  Konge.  For  at  fjærne  enhver 
Tanke  om  Modstand  kaldte  han  Overtroen  til  Hjælp  og 
sagde  bl.  a. ,  at  Jomfruen  var  i  Stand  til,  hvis  hun  vilde, 
at  stige  op  i  Luften  med  hele  Karl  den  7des  Hær  og 
saaledes  komme  over  Voldene  ind  til  dem.  Raabet:  »Leve 
Kongen!«  gjenlød  snart  fra  alles  Læber,  og  en  Deputation 
overbragte  Karl  den  7de  og  Jeanne  d'Arc  deres  Hyldest. 

I  Spidsen  for  denne  Deputation  nærmede  Richard  sig 
til  Jomfruen;  men  dens  andre  Medlemmer  bleve  langt  til- 
bage og  vovede  ikke  at  nærme  sig  den  unge  Heltinde,  saa 
forskrækkede  vare  de  over  den  overnaturlige  Magt,  de 
havde  hørt,  hun  besad.  Munken  slog  forgjæves  Kors  og 
stænkede  med  Vievand  for  at  besværge  deres  Ængstelse; 
men  Jeanne,  som  vistnok  imidlertid  havde  erfaret  de  latter- 
lige Fabler,  der  vare  udbredte  om  hende,  sagde:  »Kom  kun 
dristig  nærmere;  jeg  skal  saamænd  ikke  flyve  bort.«  Fra 
den  Tid   af  ledsagede   den   veltalende    Cordelier  Jomfruen 

paa  hendes  Tog,  var  en  af  hendes  Skriftefædre  og  meddelte 
hende  ofte  den  hellige  Nadvere.  Overalt,  hvor  hun  drog 
frem,  prædikede  han  for  Folket  og  sagde,  at  Gud  havde 
sendt  hende  for  at  uddrive  Englænderne  og  bringe  Riget 
til  Lydighed  mod  Karl  den  7de.  Deres  Enighed  vedvarede, 
indtil  Broder  Richard  ved  Juletid  1429  anvendte  sin  Ind- 
flydelse, for  at  man  skulde  benytte  sig  af  en  Kvinde  ved 
Navn  Katharine  fra  la  Rochelle,  som  han  antog  for  inspi- 
reret. Jeanne  derimod  vilde  ikke  erkjende  denne  Inspirations 
Gyldighed  og  skrev  til  Kongen,  at  det  ikke  var  andet  end 
Snak  og  Daarlighed.  Fra  dette  Øjeblik  bliver  Broder  Richard 
ikke  mere  omtalt  blandt  hendes  Omgivelser. 

Som  vi  allerede  have  omtalt,  havde  Jeanne  d'Arc  i 
øvrigt  allerede  fer,  end  hun  traf  sammen  med  den  franci- 
skanske  Missionær,  været  Tilhængerinde  af  Observanternes 
særlige  Jesustilbedelse.  Efter  hendes  udtrykkelige  Befaling 
vare  Ordene  »Jhesus  Maria«  blevne  indskrevne  paa  den 
Fane,  hun  førte  mod  Orleans,  og  da  hun  for  Compiégne 
faldt  i  Burgundernes  Hænder,  fandt  man  paa  en  Ring,  man 
fratog  hende,  samme  Indskrift.  Over  eller  under  hendes 
Breve  finder  man  ligeledes  Ordene  »Jhesus  Maria«  og  denne 
Anvendelse  af  de  hellige  Ord  i  en  verdslig  Brevvexling  var 
et  af  de  tolv  Anklagepunkter,  der  bleve  fremsatte  mod  hende 
for  Dorastolen  i  Rouen.  Indskriften:  »Jhesus«  eller  »Jesus 
Maria«,  undertiden  med  Tilføjelse  af  »Franciscus  et  Clara«, 
var  imidlerrid  allerede  flere  Aar  før  stadig  anvendt  af  den 
tidligere  omtalte  navnkundige  Abbedisse  Colette,  og  da 
denne  mærkelige  Kvinde  ogsaa  har  haft  Indflydelse  paa  det 
patriotiske  Gjenoprejsningsværk,  som  personificerede  sig  i 
Jeanne  d'Arc,  maa  vi  skjænke  hende  en  nærmere  Omtale. 

Den  hellige  Colette  var  Datter  af  en  Tømmermand 
Robert  Boylet  og  født  i  Corbie  den  13de  Januar  1381; 
1406  gav  Paven  hende  Myndighed  til  at  reformere  St. 
Claras  Orden,  1410  blev  hun  Abbedisse  i  Besangon,  og  fra 
1412  til  sin  Død  1447  grundede  hun  ikke   mindre  end  18 

nye  Klostre,  uden  at  regne  dem,  hvor  hun  indførte  sin 
Keform,  og  lod  bygge  380  Kirker.  Colette  reformerede  ikke 
blot  Nonne-,  men  ogsaa  Munkeklostre  og  udøvede  i  over  40 
Aar  et  sandt  klosterligt  Apostolat  i  Frankrig,  hvor  St. 
Franciskus's  Regel  især  ved  hendes  Bestræbelser  gj en- 
opblomstrede  i  sin  oprindelige  Renhed.  Man  har  nu  til  Dags 
ondt  ved  at  gjøre  sig  en  Forestilling  om  den  Begejstring,  denne 
Kvinde  forstod  at  indgyde  sine  samtidige;  men  der  har 
heller  næppe  levet  noget  Menneske,  som  har  nærmet  sig 
mere  til  selve  den  serafiske  Ordens  Stifter.  For  Colette 
som  for  Frants  af  Assisi  var  frivillig  Fattigdom  det  kriste- 
lige Livs  Ideal  og  Grundlaget  for  moralsk  Fuldkommenhed. 
Hun  kunde  ikke  blive  træt  af  at  prise  denne  Dyd,  og  naar 
hun  talte,  lyste  en  himmelsk  Ild  i  hendes  Øjne;  men  snart 
kvalte  Bevægelsen  hendes  Stemme,  og  hun  faldt  i  en  Slags 
Henrykkelse;  dog  de  Taarer,  der  strømmede  ned  ad  hendes 
udmagrede  Kinder,  vare  mere  veltalende  end  alle  Ord. 

Colette  efterlignede  den  Helgen,  hun  havde  taget  til 
Menster,  ikke  blot  ved  den  forfærdeligste  Strænghed  og 
overmenneskelig  Faste,  men  ogsaa  ved  sin  uendelige  Blid- 
hed og  store  Ømhed  mod  visse  Dyr.  Hun  elskede  Lam  og 
Duer  som  en  Søster  og  lod  sig  overalt  ledsage  af  et  Lam, 
som  hun  havde  afrettet  til  at  knæle  under  Messen.  Na- 
turens Skjønhed,  hvori  hun  saae  et  Gjenskin  af  den  gud- 
dommelige Herlighed,  rørte  hende  dybt,  og  hendes  Sjæl  hævede 
sig  ligesom  fortryllet  til  Himlen  med  en  af  hendes  Yndlings- 
fugle,  Lærken.  De  vidunderligste  Ting  fortaltes  om  hende: 
hun  udjog  Dæmoner,  helbredede  syge,  ja  gjenopvakte  døde; 
under  hendes  Bøn  havde  Johannes  den  Døber  sat  en  Ring 
paa  hendes  Finger,  et  Krucifix  med  en  Del  af  det  sande 
Kors  var  faldet  ned  fra  Himlen  til  hende,  ja  Kristus  havde 
engang  med  egne  Hænder  rakt  hende  Nadverens  Sakrament. 

En  Helgeninde,  som  modtog  saa  overordentlige  Gunst- 
bevisninger af  Himlen,  nød  naturligvis  en  vidunderlig  An- 
seelse   hos   Jordens   mægtige.     Som  Katharina   fra   Siena, 

den  romerske  Paves  dominikanske  Helgeninde,  blev  ogsaa 
Colette  Boylet,  den  aviguonske  Paves  franciskanske  Helgen- 
inde, snart  raadspurgt  som  et  Orakel,  og  de  stolteste 
Herskere  maatte  tage  Hensyn  til  hende.  Skjent  hun  var 
dækket  med  Pjalter  og  altid  gik  med  nøgne  Fødder,  satte 
de  fornemste  Fyrstinder  en  Ære  i  at  kaldes  hendes 
Døtre,  og  Kirkens  Fædre  indviede  deres  Forhandlinger  paa 
Konciliet  i  Basel  ved  at  anbefale  sig  til  hendes  Bønner. 
Blandt  de  Fyrstinder,  som  særlig  sogte  hendes  Eaad,  var 
Johan  den  uforfærdedes  Hustru,  Margarete  af  Bayern, 
Hertuginde  af  Burgund;  men  en  ikke  mindre  hengiven 
aandelig  Datter  fandt  hun  i  Maria  af  Berry,  Hertuginde  af 
Bourbon.  Hun  bragte  saaledes  en  Forbindelse  i  Stand 
imellem  de  to  fjendtlige  Huse  Burgund  og  Bourbon,  som 
1425  endog  førte  til  et  Giftermaal  mellem  Hertugen  af 
Bourbons  Arving  og  Enkehertuginden  af  Burgunds  Datter, 
og  dette  Ægteskab  var  det  første  Led  i  den  Bække  Be- 
givenheder, som  1455  endte  med  Forsoningen  mellem  Kongen 
af  Frankrig  og  Hertugen  af  Burgund. 

Colette  Boylet  og  Jeanne  d'Arc  ere  rimeligvis  trufne 
sammen.  I  Begyndelsen  af  November  1429  belejrede 
Jeanne  nogle  Pladser,  som  Burgunderne  havde  inde  i 
Nivernais  og  paa  Grænserne  af  denne  Provins,  især  Saint 
Pierre  le  Moutier  og  la  Charité  sur  Loire.  Efter  Indtagelsen 
af  den  første  begav  hun  sig  til  Hovedstaden  i  Bourbonnais, 
Moulins,  hvor  fra  hun  sendte  et  Brev  (af  9de  November)  til 
Indbyggerne  i  Riom  for  at  bede  dem  om  at  sende  hende 
Krudt,  Buer  o.  s.  v.  til  Belejringen  af  la  Charité.  Vi  vide 
fra  en  anden  Side,  at  Clarisserinde-Abbedissen  paa  denne 
Tid  opholdt  sig  i  det  Kloster,  hun  havde  grundet  i  Moulins. 
Hvorledes  skulde  da  den  fromme  Heltinde  ikke  have  be-i 
nyttet  Lejligheden  til  at  anbefale  sig  til  Helgenindens 
Bønner,  især  da  de  havde  en  fælles  Veninde  i  Hertuginden 
af  Bourbon?  Paa  samme  Tid  som  kort  efter  den  lille  Hær, 
der  var  samlet  i  Moulins,  satte  sig  i  Bevægelse  for  at  belejre  la 

Charité,  begav  Colette  sig  til  Decize,  en  lille  Fæstning  nord 
for  Moulins  paa  en  0  i  Loire,  hvor  hun  ti  Aar  fer  havde 
grundet  et  Clarisserind e-Kloster.  Borgerne  i  Decize,  som 
vare  Tilhængere  af  det  engelsk-burgundiske  Parti,  fandt 
dette  DQistænkeligt,  og  da  Klostrets  Klokker  en  Nat  ringede 
tre  Timer  for  tidlig  til  Morgenmesse,  troede  de  deri  at 
erkjende  et  med  Fjenden  aftalt  Signal.  Det  kunde  have 
gaaet  Nonnerne  ilde,  hvis  ikke  Colette,  efter  hendes  Biogra- 
fers Fortælling,  havde  gjort  det  Mirakel  at  fremskynde  alle 
Byens  Ure,  ja  selv  Solens  Opgang  tre  Timer.  Hvad  Jeanne 
angaar,  mislykkedes  hendes  Angreb  paa  la  Charité :  i  Rouen 
erklærede  hun  senere,  at  hun  havde  foretaget  det  uden  Raad 
fra  den  Ryst,  der  ellers  talte  til  hende.  Maaske  det  var 
derfor,  at  hun  imod  Sædvane  ikke  havde  sat  Jesu  Navn 
over  det  Brev,  hun  skrev  til  Borgerne  i  Riom. 

Skjønt  nu  vistnok  Clarisserindernes  Forbedrerinde  og 
Frankrigs  Frelserinde  have  forfulgt  et  meget  forskjelligt 
Maal,  frembyde  de  dog  flere  Lighedspunkter.  Begge  havde 
de  et  skjønt,  men  Ærefrygt  indgydende  Ydre;  begge  hen- 
smeltede  de  i  Taarer,  naar  de  skriftede  eller  modtoge 
Kommunionen;  men  deres  fyrige  Fromhed  skadede  ikke 
Klarheden  i  deres  praktiske  Sans  eller  deres  skabende  Aands 
frugtbare  Virksomhed.  Som  Frants  af  Assisi  havde  Colette 
en  udpræget  Forkjærlighed  for  visse  Dyr,  som  hun  be- 
tragtede som  rene:  de  Fugle,  hun  foretrak,  vare  Duerne; 
men  Billedet  af  denne  Fugl  finde  vi  ogsaa  i  Jeannes 
personlige  Vaaben.  Begge  nærede  en  særlig  Ømhed  for 
Børn;  endelig  tilbade  de  begge  ivrig  Jesu  Navn.  Jeanne 
betragtede  Jesus  som  Frankrigs  rette  Konge,  Karl  den  7de 
som  hans  eneste  legitime  Statholder.  I  sit  Brev  til  Her- 
tugen af  Burgund  erklærer  hun,  at  Kamp  imod  Frankrig 
er  Kamp  imod  Jesus ,  og  fra  først  af  giver  hun  sine  Tog 
Karakteren  af  en  hellig  Krig.  Hun  paalægger  sine  Vaaben- 
fæller  at  skrifte  og  aflægge  slette  Vaner,  før  end  de  drage  i 
Felten,  og  hun   lader  Præster,   som   synge  Lovsange,   gaa 

foran  sig  under  Jesu  Banner.  Da  hun  er  fast  overbevist 
om,  at  hun  kæmper  den  gode  Strid  for  Jesus,  vælger  hun 
med  Forkjærlighed  Helligdage  til  sine  Kampe,  hvilket  blev 
et  af  hendes  Fjenders  Anklagepunkter  imod  hende.  En 
saadan  Anvendelse  af  en  Helligdag  vilde  vistnok  heller  ikke 
Colette  Boylet  have  billiget:  i  hendes  Breve  finde  vi  kun 
idelige  Opmuntringer  til  Kjærlighed  til  Gud,  Ben,  Fattigdom, 
Ydmyghed,  Taalmodighed ,  stræng  Overholdelse  af  Kloster- 
løfterne, men  aldrig  til  Kamp  for  Fædrelandet.  Kun  indirekte 
har  hun  virket  til  Frankrigs  Gjenoprejsning,  og  vi  maa  i 
denne  Henseende  endnu  lægge  Mærke  til  den  særlige  Til- 
bedelse, hun  skjænkede  Mariæ  Bebudelsesfest,  en  Fest,  som 
i  Aaret  1429  fik  stor  national  Betydning. 

Valfarterne  til  Domkirken  i  Puy,  som  var  indviet  til 
Mariæ  Bebudelse,  have  aldrig  været  i  større  Anseelse  end  i 
den  første  Halvdel  af  det  l.ode  Aarhundrede.  Denne  An- 
seelse kom  af  flere  Grunde;  men  den  vigtigste  var  den 
store  Udbredelse,  som  i  dette  Tidsrum  St.  Franciskus's  tredje 
Orden  (Tertiarierne)  fik  blandt  alle  Stænder.  Ægteskabet 
var  ingen  Hindring  mod  at  træde  ind  i  denne  Orden,  og 
mange  indviedes  til  den  fra  deres  spæde  Barndom:  et  vist 
Tal  af  de  saaledes  optagne  Børn  opdroges  i  Klostrene  under 
Navn  af  Tiggermunkenes  Børn.  Karakteristiske  Tegn,  paa 
hvilke  man  kunde  kjende  Tertiarierne  i  Begyndelsen  af  Karl 
den  7 des  Regering,  vare  Tilbedelsen  af  Billeder  ved  Jesu- 
navnets Monogram,  den  stadige  Fremsigelse  af  Bønnen  Ave 
Maria  og  den  særlige  Højtideligholdelse  af  Kristi  Lidelses 
og  Mariæ  Bebudelses  Fester;  deres  Dragt  var  sort  eller 
graa.  Der  bestaar  endnu  et  mærkeligt  Spor  af  den  An- 
seelse, Mariæ  Bebudelsesfest  ned  paa  Jeanne  d'Arcs  Tid, 
nemlig  den  derefter  opkaldte  Annunciata-Orden,  som  blev 
stiftet  1434  af  Hertug  Amadæus  den  8de  af  Savoien,  en  af 
Colette  Boylets  aandelige  Sønner. 

Naar  nu  Langfredag  traf  ind  paa  Mariæ  Bebudelsesdag 
(den    25de   Marts),  var    der   af  Paven   tilstaaet  Vor  Frue 

Kirke  i  Puy  en  Velay  et  stort  Jubilæum.  Dette,  som  man 
kaldte  den  store  Langfredag,  indtraf  1407  og  1418,  og  i 
begge  disse  Aar  saae  man  derfor  utallige  Skarer  af  Pile- 
grimme strømme  sammen  i  Puy;  i  det  første  Aar  bleve  200 
Mennesker  trykkede  ihjel,  i  det  andet  33,  uagtet  man  da  havde 
truffet  forskjellige  Foranstaltninger  derimod.  I  Aaret  1420 
holdtes  der  i  Puy  en  Højtidelighed,  som  knyttede  det  franske 
Kongehus  nær  til  Stadens  Helligdom.  Dauphinen  Karl  op- 
holdt sig  nemlig  i  Midten  af  Maj  i  Puy,  da  han  erfarede 
Afslutningen  af  den  berygtede  Traktat  i  Troyes,  ved  hvilken 
hans  unaturlige  Moder  søgte  at  berøve  ham  hans  Arveret 
til  Frankrigs  Krone.  For  nu  at  stille  sin  Sag  under  den 
hellige  Jomfrus  Beskyttelse  lod  han  sig  optage  til  Kannik 
ved  hendes  Kirke,  og  denne  Handling  højtideligholdtes  den 
16de  Maj  med  stor  Pragt. 

Det  Arnested  for  Fromhed  og  Mysticisme,  som  allerede 
længe  havde  været  tændt  i  Puy  ved  de  talrige  Pilegrimmes 
Komme,  blev  endnu  virksommere,  da  den  hellige  Colette 
1425  dér  begyndte  at  grunde  et  Kloster  for  reformerede 
Clarisserinder.  Hun  gjorde  i  den  Anledning  mange  Kejser 
til  Puy,  og  hendes  hyppige  Nærværelse  bidrog  vistnok  til 
at  forhøje  den  mystiske  Overspændthed,  som  mere  end  nogen 
Sinde  greb  Sjælene  ved  Tilnærmelsen  af  den  store  Lang- 
fredag 1429.  Under  de  store  Ulykker,  som  den  Gang  havde 
ramt  Frankrig,  haabede  man,  at  Jomfruen  af  Puy  i  sit  hellige 
Aar  vilde  lade  Englænderne  føle  sin  Arms  Kraft,  og  i  de 
Egne,  hvor  man  erkjendte  Dauphinens  Herredømme,  levede 
man  i  Forventning  om  store  Begivenheder.  Man  kunde 
forudse,  at  Valfarterne  til  Puy  vilde  faa  et  endnu  større 
Omfang  end  1407  og  1418,  og  for  at  forebygge  de  sørge- 
lige Følger  af  Mængdens  Sammenpresning  paa  de  hellige 
Steder,  fik  Karl  den  7de  Pave  Martin  den  5te  til  at  ud- 
strække den  til  disses  Besøg  knyttede  overordentlige  Aflad 
indtil  den  3dje  April. 

Den  Fastetid,   der  gik  forud  for  den   store  Fest,   var,^ 

især  i  Sydfrankrig,  præget  af  Andagt  og  from  Iver;  8 
Maaneder  fer  havde  Jeanne  d'Arc  forudsagt,  at  Herren  vilde 
bringe  Dauphinen  Hjælp  inden  Midfaste,  og  da  denne  Hjælp 
bestod  i  det  Hverv,  Jomfruen  allerede  i  flere  Åar  troede  sig 
kaldet  til,  maa  man  i  hendes  Ord  snarere  se  en  Beslutning 
end  en  Spaadom.  Man  kan  heller  ikke  undre  sig  over,  at 
den  af  brændende  Trosiver  opfyldte  unge  Kvinde,  som  ventede 
en  himmelsk  Understøttelse  til  sit  Lands  Befrielse,  til  at 
sætte  denne  i  Værk  valgte  den  Tid,  da  de  almindelige  Bods- 
øvelser, de  uophørlige  Bønner  og  den  til  Jubilæet  knyttede  fulde 
Aflad  syntes  at  maatte  skaffe  hendes  undertrykte  Medborgere 
den  guddommelige  Barmlijærtigheds  Hjælp.  I  alle  Tilfælde 
synes  denne  Betragtning  at  være  bleven  gjort  gjældende  af 
Karl  den  7 des  Raadgivere.  »Kongen,«  sagde  de,  »burde  ikke 
afvise  den  unge  Pige,  saa  vel  med  Hensyn  til  sin  egen  og 
sit  Kongeriges  Ned  som  til  hans  Folks  vedholdende  Bod 
og  Bønner.« 

Man  kan  forstaa  Jeanne  d'Arcs  Utaalmodighed,  da  hun 
i  de  første  Dage  af  Februar  1429  under  sit  tre  Ugers  Ophold 
i  Vaucouleurs  hos  Henri  le  Royer  saae  den  Tid  nærme  sig, 
paa  hvilken  hun  havde  bestemt  at  begynde  sin  Mission. 
»Tiden,«  sagde  hun  til  sin  Værtinde  Katharine,,  »trykker 
mig  som  en  frugtsommelig  Kvinde.«  Endelig  lykkedes  det 
hende  at  fraviste  Baudricourt  det  Løfte  at  fore  hende  for 
Dauphinen,  og  Fredagen  den  25de  Februar,  netop  en  Maaued 
før  Jubilæets  Begyndelse,  forlod  hun  Vaucouleurs  for  at  be- 
give sig  til  Hoffet;  den  6te  Marts  kom  hun  til  Chinon. 
Med  sin  berømte  Mission  for  Øje  og  sit  Blik  vendt  mod 
Orleans,  som  Englænderne  indesluttede  i  en  bestandig  snævrere 
Kreds,  kunde  hun  ikke  tænke  paa  den  Gang  at  drage  til 
Puy;  men  vi  vide,  at  hun  sendte  nogle  af  sine  Ledsagere 
der  hen.  Broder  Jean  Pasquenel  sagde  nemlig  i  Vidneforhøret 
i  Rouen,  at  han,  da  han  første  Gang  hørte  Tale  om  Jeanne, 
var  i  Puy,  hvor  ogsaa  Jeannes  Moder  og  nogle  af  dem,  der 
havde  ført  hende  til  Kongen,  befandt  sig. 

Man  vil  næppe  undre  sig  over  at  finde  Jacques  d'Arcs 
Hustru  blandt  de  Pilegrimme,  der  vare  strømmede  sammen 
fra  hele  Frankrig  til  Puy.  Man  kan  tænke  sig  hende 
knælende  foran  den  berømte  sorte  Jomfrus  Billede  og  bedende 
sin  Rosenkrans  med  Taarer  i  Øjnene.  Hun  græd,  i  det 
hun  tænkte  paa  sin  gode  lille  Jeanne,  hendes  Alderdoms 
Haab,  som  var  undvegen  fra  det  fædrene  Hus  uden  at  sige 
hende  Farvel,  og  hun  tænkte  ikke  paa,  at  hendes  lille 
Jeanne  ogsaa  havde  haft  sin  Bebudelse.  »En  Engel  fra 
Himlen,«  hed  det,  »havde  vist  sig  for  hende  og  udvalgt 
hende  fremfor  alle  andre  unge  Piger.«  Hvad  den  begejstrede 
Heltinde  siden  den  Tid  følte  banke  i  sit  Bryst,  var  Frank- 
rigs Genius. 

S.  B.  Thrige. 

Adspredelser  og  Fornøjelser. 

Det  daglige  Liv  paa  Borgen  var,  som  vi  alt  flere 
Gange  have  bemærket,  ikke  synderlig  rigt  paa  Adspredelser-, 
men  man  var  ikke  vant  til  at  stille  store  Fordringer,  og 
naar  Samtalen  gik  i  Staa,  vare  de  forskjellige  Spil  ret  egnede 
til  at  udfylde  Pavserne.  Vi  have  tidligere  omtalt  Tærninge- 
spillet  og  skulle  derfor  her  kun  dvæle  ved  de  forskjellige 
Brætspil,**)  som  tit  omtales  hos  Digterne  og  i  andre 
samtidige  Kilder. 

Det  almindelige  Brætspil,  Damspillet,  nævnes  hyppig 
og  skjelnes  bestemt  fra  Skakspillet.  Det  blev  spillet,  lige- 
som nu,  paa  et  Dambræt  med  de  almindelige,  flade  Brikker, 
af  hvilke  flere  fra  det  13de  Aarhundrede  ere  bevarede. 
Et  andet  Brætspil  kaldes  hos  de  tyske  Digtere  »Wurfzabel« 
eller  »Buf«,  og  dette  svarer  vistnok  nærmest  til  Kæmpe- 
visernes »Tavlebord«  eller  Svenskernes  »Bråde«;  det  spilles 
nemlig  med  tre  Tærninger.    Man  vinder  Ringe  eller,   naar 


*)   Efter   Alwin  Schultz:    Das  Hotische  Leben  zur   Zeit   der 
Minnesinger.    I-II.    Lpz.  1879.    Jfr.  Hist.  Ark.  VI,  59,  244 
og  392. 
**)    Paa  Fransk:  jenx  de  tabel,    de  nordiske  Visers  „Tavlebord." 

man  spiller  med  Damer,  en  eller  anden  Gunstbevistning, 
dog  synes  man  ikke  sjælden  ogsaa  at  have  tabt  Penge  og 
Gods  i  dette  Spil. 

Det  mest  ansete  af  alle  Spil  var  dog  Skak;  enhver 
Mand  eller  Kvinde,  som  vilde  færdres  i  de  fornemme 
Kredse,  maatte  forstaa  det,  og  de  adelige  Bern  ble  ve  allerede 
fra  den  tidlige  Ungdom  indøvede  deri.  Skakbrættet  var 
hyppig  forarbejdet  af  Elfenben,  Selv  eller  Guld  og  Fi- 
gurerne skaarne  i  Elfenben,  Ibentræ  eller  brogede  Ædel- 
stene; ikke  faa  af  de  bevarede  Skakbrikker  ere  forarbejdede 
af  Hvalrostand.  Skakbrættet  er  af  en  ret  anselig  Størrelse, 
saa  en  Ridder  i  Nødsfald  endog  kunde  bruge  det  som 
Skjold,  ligesom  Figurerne  ere  meget  store  og  tunge;  de 
fleste  bevarede  Brikker  ere  af  Størrelse  som  en  Barne- 
haand.  Saaledes  kau  man  først  forstaa,  at  Riddere  og 
Damer,  der  uventet  angribes,  efter  Digternes  gjentagne  For- 
tællinger bombarderede  Fjenden  med  Skakbrikkerne  og  i 
det  mindste  for  en  kort  Stund  saaledes  kunde  skræmme 
ham  tilbage.  For  øvrigt  spillede  man  heller  ikke  Skak 
om  Æren,  som  nu  til  Dags;  man  vovede  endog  ret  be- 
tydelige Summer,  saa  man  selv  i  dette  Spil  kunde  tabe 
særdeles  meget. 

Foruden  de  omtalte  Brætspil  vare  ogsaa  andre  Spil  i 
Brug,  som  Kegle-  og  Boldspil.  Det  første  synes  nærmest 
at  have  lignet  Boccia;  Spilleren  søgte  at  bringe  sin  Kugle 
saa  nær  Maalet  som  muligt;  derpaa  lagde  man  sig  ned  paa 
Jorden,  maalte  de  enkelte  Kuglers  Afstand,  og  den,  der  var 
Maalet  nærmest,  havde  vundet.  Boldspillet  —  ogsaa  med 
Boldtræ  —  var  ligeledes  meget  atholdt,  mindre  maaske  ved 
Hove  end  i  de  lavere  Stænder,  hos  Borgerne  og  især  hos 
Bønderne.  Saa  snart  det  begyndte  at  blive  varmt  i 
Vejret,  og  man  endelig  kunde  forlade  Stuen,  begyndte  Spillet 
under  aaben  Himmel.  Bolden  var  smukt  sammensyet  af 
brogede  Læderstykker  og  saa  haard,  at  et  godt  Kast  kunde 
gjøre   ordentlig   ondt.      Faldt  Bolden   til  Jorden,   løb   man 

efter  den,  og  det  kunde  vel  hændes  blandt  den  raa  Landsby- 
Ungdom,  at  man  spændte  Ben  for  en  Pige,  og  nu  morede 
sig  over  den  større  eller  mindre  Forstyrrelse  i  hendes 
Klædedragt. 

En  anden  meget  gammel  Leg  bestod  i  om  Aftenen  at 
antænde  en  Træskive  i  Randen  og  derpaa  med  kraftig 
Haand  hvirvle  den  højt  i  Luften.  Klosteret  Lorsch  øde- 
lagdes i  Aaret  1090  ved  en  Ildsvaade,  som  fremkaldtes  ved, 
at  en  slig  brændende  Skive  faldt  ned  paa  et  Straatag. 
Andre  Lege  og  Spil,  der  i  øvrigt  omtales  hos  Digterne, 
skulle  vi  her  forbigaa  og  kun  med  nogle  Ord  omtale 
Dansene,  der  stode  i  højeste  Gunst  hos  Ungdommen  af 
alle  Stænder. 

Man  skjelnede  mellem  egentlige  Danse  og  Runddanse, 
de  sidste  synes  at  have  været  de  mest  almindelige.  En 
lang  Kjæde  af  Piger  og  Riddere  i  broget  Rad  følge  For- 
danseren, skride  frem  med  Dansetrin  og  gjøre  alle  Haande 
Drejninger  og  Vendinger.  Af  Dansene  nævnes  en  hel  Ma^ngde, 
som  vi  ikke  kjende  nærmere  til.  »Hoppaldei«  eller  »Hopelrei« 
er  en  vild  Bondedans,  hvor  man  sprang,  saa  Pigernes 
Klæder  fløj  omkring,  og  de  stødte  sammen  med  Hovederne. 
I  det  hele  kjender  man  langt  bedre  til  Bondedansen  end  til 
Ballets  Festligheder  i  Hoffets  Sale;  thi  medens  Hofdigterne 
kun  med  faa  Ord  mindes  Dansene,  skildrer  Nithart  og 
mangen  anden  ridderlig  Sanger  med  Forkjærlighed  Bøndernes 
Fornøjelser,  hvor  det  ikke  gik  saa  stift  og  ærbart  til,  og 
man  kunde  give  sig  hen  til  en  ubunden  Lystighed.  Sikker- 
lig  var  det  ikke  raadeligt  for  en  ærbar  Pige  at  styrte  sig 
ind  i  den  vilde  Dansejubel,  en  omhyggelig  Moder  holder 
derfor  ogsaa  sin  Datter  borte  fra  disse  Lystigheder  og  ud- 
driver i  fornødent  Fald  hendes  Danselyst  ved  Riven  eller 
Spinderokken;  men  er  hun  engang  modt  under  Linden, 
gjælder  det  om  at  danse;  thi  holder  hun  sig  tilbage,  maa 
hun  have  sine  særlige  Grunde  hertil.  Regner  det,  tyr  man 
ind  i  en  Lade  eller  Stue,  som  rask  remmes  ud,  og  Dansen 

gaar  videre,  og  naar  det  igjen  klarer  op  og  Varmen  bliver 
for  stor  i  Stuen,  iler  man  atter  ud  i  det  frie,  Spillemanden 
slaar  Fiolen,  den  lystige  Skare  synger  Dansemelodien  med, 
og  man  holder  ud,  til  Violinens  Strænge  springe  eller  selve 
Violinbuen  gaar  itu. 

Ved  Hofballet  gik  det  naturligvis  langt  anstændigere 
til;  her  sprang  man  naturligvis  ikke  saa  vildt  og  over- 
modig omkring,  dog  ogsaa  her  kunde  man  finde  Lejlighed 
til  at  trykke  sin  Hjærtenskjær  i  Haanden.  Sædvanligvis 
istemmede  man  en  Dansemelodi,  af  hvilke  saa  mange  bleve 
digtede  og  komponerede  af  Minnesangerne,  ja  selv  af 
Damerne,  alle  sang  med  eller  istemmede  i  det  mindste 
Omkvædet,  Violinerne  spillede  op,  eller  et  helt  Orkester  af 
Trommer,  Basuner,  Violiner  og  Harper  ledsager  Melodien. 
Paa  Landgrev  Hermans  Tid,  da  saa  mangen  Digter  fandt 
en  venlig  Modtagelse  paa  Wartburg,  komponeredes  her 
mangen  ny  Dans,  som  forst  lidt  efter  lidt  blev  udbredt 
over  det  øvrige  Land. 

Hvor  afholdt  Dansen  end  var  hos  fornemme  og  ringe, 
havde  Gejstligheden  dog  mange  Indvendinger  at  gjore;  for 
dem  var  Dansen  en  Djævelens  Opfindelse,  som  i  Apis's 
Skikkelse  forst  havde  indfort  »dancie  et  springaciones,  qvas 
faciunt  choreizantes«,  hos  Ægypterne.  »Som  Koen,  der 
skrider  foran  de  øvrige  og  bærer  Bjælder  om  Halsen,  saa- 
ledes  har  den  Kvinde,  som  forst  synger  og  fører  an  i 
Dansen,  bundet  Djævelens  Bjælder  om  Halsen;  ...  thi 
Runddansen  er  en  Kreds,  hvis  Midtpunkt  er  Djævelen,  og 
alle  dreje  sig  til  venstre,  fordi  alle  sege  den  evige  Død; 
men  naar  Fod  berører  Fod,  eller  Kvindens  Haand  fattes  af 
Mandens,  opflammes  Djævelens  Ild.«  Og  de  gejstlige  vide 
at  anføre  mangt  et  Exempel  paa,  at  Dansere  og  Danser- 
inder ere  bleve  ramte  af  Guds  Vrede;  men  al  Prædikanternes 
hellige  Ivren  frugtede  naturligvis  intet,  i  A århundreder  have 
de  fordømt  Dansen  og  næppe  nogen  Sinde  omvendt  et  eneste 
danselystent  Menneskebarn. 


t^  Livet  ved  Hove  i  Middelalderens  Midte. 

Musikken  bragte  ogsaa  mangen  Opaiuntring;  det  hørte 
med  til  en  god  Opdragelse,  at  en  Dreng  eller  Pige  lærte 
at  synge  og  spille  et  eller  andet  Instrument;  de  maatte  da 
give  deres  Sange  og  Musikstykker  til  bedste,  spille  op 
til  Dans  og  vare  sikre  paa  at  tinde  taknemmelige  Til- 
horere. Det  var  dog  kun  Strængeinstrumenter  af  forskjellig 
Art,  som  saaledes  bleve  trakterede  af  Dilettanter,  alle  andre 
Instrumenter  bleve  kun  benyttede  af  Fagmusikere,  og  ved 
en  fyrstelig  Hofholdning  turde  heller  ikke  et  vel  besat 
Musikkorps  mangle,  da  man  var  vant  til  at  hore  Musik 
ved  enhver  Lejlighed,  ved  Taffelet,  paa  Rejser,  ja  selv  under 
Kirkegaugen. 

De  gamle  Sagn  herte  man  gjærne  fortælle  og  lyttede 
med  Glæde,  naar  der  blev  sunget  eller  forelæst  en  ny 
Roman,  som  tog  sit  Stof  fra  Oldtidens  berømte  Heltes  Be- 
drifter og  Skæbne,  fra  Diderik  af  Bern  og  hans  Fæller,  fra 
den  karolinske  Sagnkreds  eller  vel  endog  fra  Kong  Artus' 
Tafelrunde.  Var  man  saa  lykkelig  at  eje  Manuskriptet  til 
en  Roman,  lod  man  sig  gjærne  paa  ny  forelæse  den  gamle, 
netop  derfor  saa  kjære  Historie;  men  Haandskrifterne  vare 
dyre  og  af  de  nye  Romaner  næppe  til  at  opdrive.  Da 
derfor  Grev  Henrik  af  Schwarzburg  hos  en  af  Grevinden  af 
Cleves  Hofdamer  finder  Henrik  af  Veldekes  ufuldendte  Manu- 
skript til  Æneiden,  foretrækker  han  at  stikke  det  til  sig  og 
først  ni  Aar  senere  at  tilstille  Digteren  hans  Arbejde  igjen. 
Ved  mangt  et  Hof  fandtes  i  øvrigt  gamle  Herrer,  som  for- 
stode at  foredrage  slige  Historier,  og  forefandt  man  ikke 
slige  Folk  i  selve  Huset,  vare  de  dog  ikke  saa  vanskelige 
at  faa  fat  paa.  Paa  Gadehjørnerne  kunde  man  høre  Karl 
den  stores  Bedrifter  foredragne  til  Violinens  Ledsagelse,  de 
blinde  sang  om  den  hornede  Sigfred,  og  den,  som  kunde 
foredrage  Diderik  af  Berns  Historie,  kunde  være  sikker  paa, 
at  taknemmelige  Tilhørere  betalte  hans  Vin. 

Saaledes  var  da  ogsaa  den  omvankende  Sanger  en  vel- 
kommen Gjæst   paa   Borgen.     Da  Morolf  drager   ud    i   en 

Spillemands  Forklædning,  drager  han  en  rød  Silkekjortel 
paa  og  tager  Harpen  i  Haand,  og  Huon  af  Bordeaux  steder 
efter  sit  ulykkelige  Skibbrud  sammen  med  en  Spillemand, 
der  antager  ham  som  Medhjælper;  han  maa  tage  Klæde- 
bylten.  Harpen  og  Fiolen  paa  Ryggen  og  følge  sin  Herre 
til  det  nærmeste  Slot.  Saaledes  træder  den  omvankende 
Sanger  ind  i  Salen,  begynder  sin  Strængeleg,  spiller  Danse 
og  synger  sine  Sange;  andre  forstaa  at  foredrage  Sange  og 
Æ ventyr.  og  naar  de  gjore  deres  Sager  godt,  kunne  de  være 
sikre  paa  deres  Løn:  de  henrykte  Tilhørere  løsne  deres 
Kapper  og  tilkaste  Sangeren  samme;  Huon  havde  ikke 
andet  at  bestille  end  at  opsamle  alle  de  Gaver,  som 
bleve  ydede  hans  Herre  for  hans  Spil  og  Sang.  Rigtig- 
nok bliver  denne  Gavmildhed  ikke  mere  rigtig  øvet  i 
det  trettende  Aarhundrede;  ogsaa  den  hører  allerede  med 
til  den  gode,  gamle  Tid,  men  som  Digterne  dog  gjærne 
minde  om  for  at  vække  noble  Følelser  hos  deres  Tilhørere; 
deres  samtidige  ere  blevne  gjerrige,  kun  Rigdom  har  noget 
at  sige,  og  Spillemændene  blive  afspiste  med  Løfter;  Herrerne 
ville  heller  skjænke  deres  gamle  Klæder  til  Tjenerne  som 
Afdrag  paa  Lønnen.  Dog  paa  den  store  Fest,  Karl  af 
Anjou  giver  i  Neapel  efter  Konradinos  Nederlag  (Aar  1268), 
lønnnes  Spillemændene  endnu  ganske  paa  gammel  Vis. 

Navnlig  til  de  store  Fester  indfandt  sig  en  Mængde 
Spillemænd,  Musikantere,  Sangere,  Akrobater,  kort  Lande- 
vejens frie  Børn  af  enhver  Art;  de  ventede  sig  det  bedste 
af  Husherrens  og  hans  Gjæsters  Gavmildhed.  Sædvanligvis 
betegnes  de  med  Fællesnavnet:  histriones  eller  jaculatores. 
Nogle  Gjøglere  udføre  deres  Spas  og  Lystighed  under 
Maske,  andre  forstaa  sig  paa  Kunststykker;  en  kan  løbe 
paa  Kugler,  andre  brydes  eller  springe.  Her  gives  Folk, 
som  ved  deres  halsbrækkende  Kunster  sætte  Folk  i  For- 
bavselse, andre  lege  med  Marionetdukker  eller  Knive,  gaa 
paa  Hænderne,  slaa  Kolbøtter,  springe  gjennem  Tønde- 
baand   o.   s.    v.      Her    mode   Kæmper,    Taskenspillere    og 

Jonglører,  som  balancere  med  Tallerkener  paa  Stokke,  Folk, 
der  tygge  Sten,  æde  Ild  og  blæse  den  ud  af  Munden  eller 
forevise  Abekatte,  som  ride  paa  Hunde,  og  Bukke,  som 
kæmpe  mod  Heste.  Atter  andre  kunde  skuffende  efterligne 
Nattergalens,  Paafuglens  eller  Raadyrets  Stemme,  og  Til- 
skuerne Tåre  den  Gang  endnu  ikke  blaserede,  havde  sjælden 
Lejlighed  til  at  beundre  slige  Kunstpræstationer  og  optoge 
med  troende  Studsen  og  uden  at  kritisere  alle  disse  Præ- 
stationer. Kun  naar  Taskenspillere  gave  deres  Kunster  til 
bedste,  maatte  de  vel  vogte  sig  for  at  producere  noget  alt 
for  vidunderligt;  ellers  kunde  de  meget  let  blive  mistænkte 
for  Trolddom.  Om  Albertus  Magnus  fortælles  en  Mængde 
forbavsende  magiske  Kunster ;  men  hvad  man  saaledes  fandt 
sig  i  hos  den  store  Mand,  havde  sikkert  bragt  en  stakkels 
Gjøgler  paa  Baalet.  Ogsaa  Kunstberidere  gaves  der  allerede, 
og  hvis  man  kan  fæste  Lid  til  Albericus  Trium  Fontium, 
overgik  deres  Præstationer  langt,  hvad  man  nu  kan  faa  at 
se  i  den  bedste  Cirkus;  da  den  hellige  Ludvigs  Broder 
Robert  Aar  1237  blev  formælet  med  Hertugen  af  Brabants 
Datter,  producerede  sig  blandt  andre  en  Kunstner,  som  red 
paa  Line! 

Alle  den  Slags  Kunstnere  vare  meget  afholdte,  og  selv 
Kirkefyrster  glædede  sig  gjærne  over  disse  Skuespil.  For- 
uden Gjøglere  gaves  der  ogsaa  Gjeglersker,  som  ogsaa  maatte 
gjøre  Kunster,  springe  og  danse.  I  Digtet  om  den  hellige 
Osvald  truer  Parmige  sin  Fader  Aron  med,  at  hun  vil  løbe 
bort  med  en  Spillemand,  saafremt  han  ikke  forærer  hende 
Osvalds  Ravn;  men  Faderen  svarer  hende  rolig,  at  hun  duer 
ikke  til  en  Spillemands  Kone,  da  han  endnu  aldrig  har  set 
hende  gjere  Spring. 

Var  der  kommet  slige  Folk  til  Hove,  lod  man  dem 
komme  ind  i  Salen,  medens  Herskabet  sad  til  Taffels,  og 
her  maatte  de  nu  fornøje  Gjæsterne  med  deres  Kunst- 
præstationer, fik  dygtig  at  spise  og  drikke  og  sluttelig 
Levningerne  fra  Taflet;  men  hvor  meget  de  end  faa,  ere  de 

dog  altid  misundelige,  naar  den  ene  faar  mere  end  den 
anden,  og  forbande  Festens  Giver  og  dem,  der  ikke  have 
givet  dem  nok. 

At  være  Tilskuere  ved  en  Bjørnekamp  var  ligeledes  en 
prægtig  Adspredelse;  dog  den  største  Fest  var  altid  Tur- 
neringen. Fra  nær  og  fjærn  mødte  da  Ridderne  med  Fruer 
og  Døtre,  man  saae  og  saaes,  gammelt  Venskab  fornyedes,  og 
nye  bleve  sluttede.  De  unge  Riddere  kappedes  om  at  vinde 
Prisen,  og  naar  de  gik  ud  af  Kampen  som  Sejrherrer,  kunde 
de  være  sikre  paa  at  vinde  den  længselsfuldt  imødesete  Be- 
lønning hos  deres  Elskede.  Derpaa  gik  Dansen  lystig,  og 
flere  Dage  forløb  i  glad  Selskabelighed.  Mindet  om  en 
slig  Festlighed  var  en  Skat,  som  forkortede  mangen  kj edelig, 
ensom  Time  paa  det  afsides  liggende  Slot.  Vi  skulle 
senere  komme  nærmere  tilbage  til  denns  sidste  Art  Fest- 
ligheder. 

I  Italien  foranstaltede  man  i  øvrigt  ogsaa  andre  mere 
uskyldige  Forlystelser,  hvor  ingen  behøvede  at  sætte  sit 
Liv  paa  Spil.  Roland  fra  Padua  giver  en  Skildring  af  en 
slig  Fest,  som  blev  afholdt  1214  i  Treviso.  »Ved  denne 
Tid  holdt  Podestaen  en  fornøjelig  og  munter  Hoffest  i 
Treviso,  hvortil  blev  indbudt  saa  mange  Folk  fra  Padua, 
Riddere  og  Fodfolk,  som  vel  muligt.  Efter  Indbydelse  drog 
ogsaa  der  hen  omtrent  12  Damer  af  de  fornemste  og 
skjønneste,  som  den  Gang  vare  at  finde  i  Padua.  Festen 
eller  Legen  var  nu  følgende:  For  Spøg  blev  der  bygget  en 
Borg,  og  til  denne  førte  man  Damerne  med  deres  Terner, 
Ledsagersker  og  Tjenerskab,  og  de  havde  nu  viselig  at 
værge  Borgen  uden  Mands  Medhjælp.  Borgen  var  ogsaa 
fra  alle  Sider  beskyttet  ved  slige  Befæstningsværker  som 
Graaværk,  Purpur,  Fløjl,  Skarlagensstoffer  og  Silketøj  fra 
Bagdad  ogAlmeria.  Hvad  skal  jeg  vel  melde  om  de  gyldne 
Kroner  med  Krysoliter  og  Hyasinter,  med  Topaser  og 
Smaragder,  med  Rubiner  og  Perler,  hvormed  Damerne 
søgte   at   værne   deres   Hoveder   mod   Kæmpernes  Angreb. 

Ogsaa  Borgen  maatte  stormes  og  blev  stormet  med  følgende 
Kastevaaben  og  Krigsredskaber:  Æbler,  Dadler,  Muskat- 
nødder, smaa  Kager,  Pærer,  Roser,  Liljer  og  Fioler  samt 
Flakons,  fyldte  med  Balsam,  Parfumerier,  Rosenvand,  Ambra, 
Kamfer,  Kardemomme,  Kanel,  Nelliker,  kort  sagt  alle  Slags 
Blomster  og  Krydderier,  der  blot  ere  vellugtende  og  glimrende. 
Fra  Venezia  vare  mange  Mænd  og  flere  Damer  til  Stede 
ved  denne  Fest  for  at  vise  Giveren  en  Ære,  og  under  den 
hellige  Markus's  Banner  kæmpede  Venezianerne  viselig  og 
fornøjelig.« 

Endelig  skiltes  Gjæsterne.  Værten  ledsagede  dem 
endnu  til  Hestene,  tømte  et  sidste  Bæger  med  dem  paa  en 
lykkelig  Rejse  og  et  glædeligt  Gjensyn ;  de  drak  paa  »Sankt 
Gjertruds  Tro«  og  »Sankt  Johannes's  Velsignelse«. 


VI. 

Kjærligheden  i  Middelalderen.  —  Gejstlighedens^ 
utugtige  Liv.    —  Løse  Sæder.    —    Riddernes  For-' 
hold  til  de  gifte  Damer.  —  Bryllup  og  Bryllups- 
festligheder. 

Paa  ingen  anden  Tid  har  man  vel  grublet  og  fantaseret 
saa  meget  over  Kjærlighedens  Væsen  som  i  den  Periode,  da 
det  egentlige  Ridderliv  særlig  blomstrede.  Fru  Venus  er 
almægtig;  enhver  er  hendes  Undersaat,  Kejser  og  Pave, 
Lægmand  og  gejstlig,  Mand  og  Kvinde;  den  største  Visdom 
og  Lærdom  skytter  ikke  mod  Venus'  eller  Amors  Pile;  den 
grundlærde  Aristoteles  lader  sig  daare  af  den  løse  Phyllis, 
den  vise  Salomo,  den  store  Troldmand  Virgil,  alle  ere  de 
værgeløse  over  for  Kjærligheden.  Dette  taknemmelige  Æmne 
bearbejdes  nu  udførligere  af  Minnesangerne,  varieres  i  alle 
Tonarter.  Vi  vilde  imidlertid  tage  meget  fejl,  hvis  vi 
antoge,  at  denne  af  Digterne  saa  højt  besungne  ømme 
Følelse   alene   var   af  en  platonisk  Natur.    Hvis   en  Tids- 

alder  nogen  Sinde  alene  har  haft  den  reale  Nydelse  for 
Øje,  var  det  netop  hin  Periode;  med  blot  Smægten  og 
Tilbedelse  vare  hverken  Mændene  eUer  Kvinderne  tjente. 

Hin  Slægt  var  legemlig  snnd  og  kraftig.  Fra  den 
tidlige  Ungdom  havde  Mændene  udelukkende  uddannet  deres 
Legeme;  Livet  i  den  frie  Luft  havde  styrket  dem,  Kosten, 
der  næsten  udelukkende  bestod  af  stærkt  krydrede  Kjød- 
spiser,  og  Nydelsen  af  berusende  Drikke  bragte  deres  Blod 
i  Kog ;  megen  Viden  besværede  heller  ikke  deres  Hoved,  og 
deres  Samvittighedsskrupler  bleve  snart  beroligede;  og 
Pigerne  vare  lige  saa  fuldblodige  og  livslystne ;  slige  Natur- 
mennesker ere  ikke  skabte  for  platonisk  Kjærlighed.  Guibert 
af  Nogent  karakteriserer  derfor  sine  samtidige  træffende  i 
folgende  Ord:  »Saaledes  vare  overhovedet  Sæderne  alminde- 
ligvis, at  naar  de  ikke  søgte  Kjærlighed ,  viste  de  sig  ved 
hver  Lejlighed  grusomme«. 

Gejstligheden  gav  ingenlunde  Lægmændene  et  Exempel 
paa  Afholdenhed.  For  ikke  at  tale  om,  at  de  mest  unatur- 
lige Laster  udbredtes  gjennem  denne  Stand,  særlig  fra 
Klostrene,  vare  Præesterne  saa  godt  som  Munkene  hengivne 
til  Udskejelser,  og  man  hilsede  det  ligefrem  med  Bifald,  naar  en 
Præst  holdt  sig  en  bestemt  Elskerinde.  Det  hedder  saaledes 
med  al  Aabenhed:  »Ved  Aar  1200  havde  Præsterne  ogsaa 
i  Almindelighed  Elskerinder,  fordi  Bønderne  selv  tilskyndede 
dem  dertil.  De  sagde  nemlig:  Afholdende  vil  Præsten 
aldrig  kunne  være ;  det  er  derfor  bedre,  at  han  har  en  Kone 
for  sig  selv,  end  at  han  har  at  gjøre  med  andres  Hustruer.« 
Og  Henrik  af  Melk  skildrer  os  disse  Præstekvinder,  som 
pynte  sig  smukt,  kruse  deres  Lokker,  bære  gule  Slør  og 
fint  broderede  Handsker,  og  hvem  deres  Elskere  bringe  Pynt 
og  Penge  for  de  Penge,  de  have  modtaget  for  Aflad.  Ikke 
nok  med  at  de  gejstlige  saaledes  holdt  sig  Elskerinder,  de 
vare  altid  villige  til  at  efterstræbe  smukke  Piger  og  unge 
Hustruer,  og  hyppig  med  Held;    thi  de  forlangte  ikke  som 

de  fattige  Riddere  Foræringer  af  deres  Elskerinder,  men 
bragte  selv  Penge  og  Pynt,  saa  mangen  Dame  foretrak 
Præstens  Kjærlighed  for  en  Ridders.  Romanerne  ere  derfor 
ogsaa  fulde  af  Historier  om,  hvorledes  Præster  og  Munke 
forstaa  at  besnære  Piger  og  Hustruer,  hvor  listig  de  vide 
at  føre  deres  Elskerindes  Fædre  og  Ægtemænd  bag  Lyset; 
men  hyppig  fortælles  ogsaa,  hvorledes  Præsten  bliver 
greben,  maa  pumpe  dygtig  ud,  faar  Prygl  eller  endog  bliver 
slaaet  ihjel. 

At  bruge  Vold  mod  Kvinden  anses  som  en  svær  For- 
brydelse og  medfører  Dødsstraf;  men  desuagtet  berette 
Historieskriverne  hyppig  nok  om  slig  nedrig  Ildaad.  Helt 
anderledes  stillede  Sagen  sig  i  Krigstid,  her  var  det  Sejr- 
herrens Ret,  dog  disse  den  saakaldte  gyldne  Riddertids 
Skjændselsgjerninger  er  det  bedst  at  dække  med  Tavshedens 
Slør.  Særligt  graverende  var  det  naturligvis,  naar  Manden 
tillige  gjorde  sig  skyldig  i  et  Troskabsbrud,  f.  Ex.  forfører 
en  Pige,  der  er  ham  betroet  af  hans  Lensherre. 

I  Regelen  gjordes  Tvang  dog  ikke  fornødent;  der  gaves 
Mænd  nok,  som  bøde  deres  Hustruers  og  Døtres  Ære  til 
Pris,  og  de  fattige  Riddere,  som  droge  ud  paa  Æventyr, 
fandt  jævnbyrdige  Damer  nok,  der  kom  dem  i  Møde  paa 
Halvvejen.  Saaledes  skildre  i  det  mindste  Digterne  deres 
Tidsalder;  Piger  love  ligefrem  at  hengive  sig  til  en  eller 
anden  berømt  Helt,  opsøge  ham  om  Natten  i  hans  Sove- 
kammer og  opmuntre  den  tilbageholdne,  og  det  ser  næsten 
ud  til,  at  Digterne  ikke  have  overdrevet  noget,  saa  mange 
Exempler  finde  vi  hos  Historieskriverne,  at  man  tor  slutte 
heraf,  at  Usædeligheden  i  Virkeligheden  har  været  vidt  ud- 
bredt. Dog  visse  Grænser  satte  Loven  ogsaa  for  disse 
frieKjærlighedsforhold;  saaledes  maatte  en  Lensmand  ikkun 
elske  sin  Lensherres  Hustru  eller  jomfruelige  Datter 
platonisk,  ellers  forbrød  han  sit  Len,  og  paa  lignende  Vis 
skulde    Lensmandens    Familie    være    Herren    hellig.      En 

Adelsfrøken,  som  har  Børn  før  sit  Bryllup  eller  forser 
sig  mod  Kyskheden,  mister  enhver  Fordring  paa  frem- 
tidig Arv. 

Fra  slige  forbigaaende  Kjærlighedsforhold  maa  vel  ad- 
skilles de  mere  varige  Forbindelser.  Elskeren  lever  med  sin 
Veninde  (åmie)  som  i  et  Ægteskab,  kun  at  et  sligt  Forhold 
altid  kunde  løses  uden  Vanskelighed.  En  slig  Venindes 
Stand  er  ligefrem  retlig  anerkjendt;  hun  nyder  al  mulig 
Ære,  ledsager  sin  Ven  til  Turneringer,  og  der  findes  næppe 
Exempler  paa,  at  hun  blev  haanlig  behandlet  af  andre 
Damer.  Navnlig  Fyrsternes  Elskerinder  omgives  med  stor 
Pragt,  men  hun  var  aldrig  sikker  paa  ikke  efter  sin  Elskers 
Død  at  blive  prisgiven  alle  mulige  Ydmygelser.  Henrik  II 
af  England  havde  saaledes  rejst  sin  elskede  Rosamunde  et 
Gravmæle  for  Alteret  i  Godstow-Klosterkirkes  Kor;  det  var 
behængt  med  Silkestoffer,  og  der  brændte  Voxkj ærter  rundt 
omkring  Epitafiet;  men  efter  Kongens  Død  befalede  Bi- 
skoppen af  Lincoln,  at  Gravmælet  skulde  flærnes.*) 

Saa  længe  Ridderen  blot  valgte  sig  en  Elskerinde 
blandt  de  ugifte  Piger,  rejstes  næppe  nogen  Indvending 
herimod;  fandt  han  den  adelige  Frøken  for  knibsk  og 
tilbageholden,  fandt  han  maaske  Trøst  hos  en  Kammerpige 
eller  Bondetøs;  men  rigtig  moderne  var  sligt  dog  ikke; 
vilde  Ridderen  ogsaa  i  denne  Henseende  ganske  naa  Idealet 
af  en  Kavaler,  maatte  han  vinde  en  gift  Dame;  ethvert 
Stævnemøde  blev  da  kjøbt  med  Farer  og  maatte  forst 
tilkæmpes  med  Snuhed  og  Mod.  Datidens  Digtere  ere 
fuldt  vel  paa  det  rene  med  det  moralsk  forkastelige  i  et 
Ægteskabsbrud;  men  desuagtet  var  det  Mode,  først  ved 
slige  Triumfer  kunde  en  Ridder  vise  sig  uimodstaaelig  ogsaa 
paa  dette  Omraade. 

Bekjendtskabet   blev   gjort   ved  en  Turnering    eller  en 


*)    „Quia  scortura   fuit   et   amor  ille,   qui   inter   regem  et  illam 
fult,  illicitus  erat  et  adulterinus." 

anden  Fest,*)  Ridderen  havde  vundet,  var  bleven  fejret  som 
Helt,  hans  Navn  og  Ydre  var  hans  Hjærtens  Dame  vel  be- 
kjendt.  Nu  begyndte  han  at  gjere  Kur;  ofte  laa  vel  ogsaa 
virkelig  Kjærlighed,  og  ikke  blot  en  taabelig  Pralelyst  til 
Grund  for  en  slig  Attraa;  den  forelskede  skærer  sin  Dames 
Navn  i  Træernes  Bark,  kysser  hendes  Fodspor,  maler  med 
Fingeren  Ordet  »amo«  paa  Bordet,  hvor  han  har  spildt 
Vin,  hvad  der  dog  ogsaa  efter  Datidens  Begreber  ikke  just  er 
fint;  sin  beklemte  Elskov  soger  han  at  trøste  ved  Elskovs- 
orakler,  i. 

Smaaforæringer  gjør  Elskeren  endnu  mere  elskværdig  i* 
den  elskedes  Øjne;  Handsker,  Spejle,  Ringe,  Broscher, 
Hovedpynt  og  Blomster  kan  Damen  uden  Betænkning  mod- 
tage af  Elskeren,  men  at  lade  sig  forære  Kostbarheder 
gjaldt  ikke  for  anstændigt.  Frugter,  nedpakkede  i  et  Tør- 
klæde eller  en  Kurv,  maatte  man  ogsaa  gjærne  sende  sin 
tilbedte,  og  det  gjorde  mere  Indtryk,  naar  man  forsikrede 
hende,  at  en  Ven  havde  sendt  ham  samme  fra  det  fjærne, 
selv  om  man  ganske  nylig  havde  kjøbt  dem  paa  Vejen. 
Ogsaa  Smykker,  Naalehuse,  Knive  o.  s.  v.  kunde  Ridderen 
forære  sin  Dame;  men  alt  dette  skulde  ikke  være  meget 
dyrt,  for  at  det  ikke  skulde  se  ud,  som  han  vilde  kjøbe 
hendes  Gunst.  Selv  præsenterede  han  sig  derimod,  saa 
pyntet  og  parfumeret  som  muligt,  for  sin  elskede.  ? 

Damerne  skjænkede  ligeledes  deres  Riddere  Foræringer, 
og  hyppigst  vare  disse  Gaver  mere  værdifulde  end  de  mod- 
tagne, ja  mangen  Ridder  levede  kun  af  sine  Elskerinders 
Foræringer.  Med  Tapperhed  alene  kunde  Ridderen  vinde 
sin  Dames  Gunst;  naar  hun  dog  skulde  være  sin  Mand 
utro,  vilde  hun  kun  være  det  for  den  dygtigste  og  mest 
berømte  Helts  Skyld.  En  sædvanlig  Foræring  var,  at 
Elskerinden  bortgav  et  Stykke  af  sine  Klæder,    som  skulde 


*)  Ægtemændene   lode    derfor   hellere   deres   smukke  Hustruer 
blive  hjemme. 

følge  Elskeren  i  Kampen  og  aflægge  et  tydeligt  Vidnesbyrd 
om  hans  Tapperhed.  At  forære  Ridderen  et  Ærme  var  en 
ganske  almindelig  Skik,  i  det  mindste  i  Frankrig.  Herved 
menes  de  brede,  langt  nedhængende  Pragtstykker  af  Ærmer, 
som  kun  bleve  snørede  fast  til  Klædningen;  dette  Ærme 
trak  Ridderen  enten  paa  eller  befæstede  det  til  sin  Hjælm, 
sit  Skjold  eller  sin  Lanse,  og  det  var  hans  Pligt  snarest 
muligt  at  farve  det  til  Lansen  fæstede  Ærme  rødt  i  hans 
Fjenders  Blod.  Ogsaa  Hovedtøjer  og  Slør  skjænkedes  til 
Elskeren,  herpaa  kunde  Damen  gjenkjende  sin  Ven  under 
Turneringen,  og  Ridderen  gjengjældte  Foræringen  ved  at 
sende  sine  Fanger  til  sin  Hjærtens  Dame  og  overlade  hende 
at  fordre  Løsepengene.  Hvilke  Daarskaber  i  øvrigt  en 
forelsket  Ridder  mægtede  at  fuldbringe  til  Ære  for  sin 
Dame,  lære  vi  at  kjende  af  Ulrik  af  Lichtensteins  Frauen- 
dienst;*)  men  dog  tør  man  næppe  fra  dette  Riddervæsenets 
Karrikatur,  fra  denne  det  13de  Aarhundredes  Don  Quixote 
slutte  til  andre. 

Endelig  indrømmedes  Elskeren  Belønningen  for  alle 
hans  Heltegjerninger;  men  hvilket  Besvær  voldte  det  ikke 
begge  Parter  usete  at  mødes  og  virkelig  glæde  sig  ved  et 
Stævnemøde,  og  hvilke  Farer  udsatte  man  sig  ikke  for;  thi 
en  bedragen  Ægtemand  kunde  blive  meget  ubehagelig,  naar 
han  traf  Vennen  hos  sin  Hustru;  det  mindste  Onde  var  at 
blive  dræbt,  en  værre  Lod  truede  ofte  den  uforsigtige 
Elsker.  Ægtemandens  Venner,  skinsyge  Damer  fulgte  det 
elskende  Pars  Skridt  og  aabnede  den  forblindede  Ægtemands 
Øjne.  Derfor  udfordredes  den  største  Forsigtighed,  og  det 
forstod  sig  af  sig  selv,  at  Elskeren  ikke  roste  sig  af 
sin  Lykke;  men  desto  værre  maatte  endnu  andre  drages 
ind  med  i  Fortroligheden,  Ternerne  vidste  af  deres  Frues 
Æventyr,  Svendene,  som  ledsagede  Ridderen  og  vogtede 
hans  Hest,   kunde  det   heller   ikke   holdes  skjult  for,   kort 


*)  Se  foreg.  Bind  p.  404. 

sagt,  Faren  for  at  blive  rebet  var  altid  stor.  Kaedin  kommer 
ind  til  Nampotenis's  Hustru  ved  falske  Nøgler,  Ulrik  af 
Lichtenstein  klatrer  paa  en  Strikkestige  op  til  sin  Elsker- 
indes Balkon  og  faar  endda  en  lang  Næse,  Flores  lader 
sig  i  en  Kurv,  fyldt  med  Blomster,  bære  ind  i  Blankeflurs 
Fængsel  o.  s.  v.  Et  Stævnemøde  kunde  saaledes  ikke 
vindes  uden  Meje.  En  vigtig  Person  var  Borgvægteren,  han 
maatte  først  og  fremmest  vindes;  men  hvorledes  skulde 
man  kunde  forlade  sig  paa  denne  Mand,  der  bedrager  sin 
Herre  paa  det  groveste.  Dernæst  kommer  det  an  paa  i 
rette  Tid  at  komme  ud  igjen  af  Borgen,  at  liste  sig  stille 
bort,  før  Dagen  gryr.  Her  var  det  igjen  Borgvægteren, 
som  melder  det  elskende  Par,  naar  det  er  Tid  at  skilles; 
disse  Vægterviser  ere  hyppig  blevne  sungne  af  Digterne,  de 
skildre  de  elskendes  Smerte  ved  saa  tidlig  at  maatte  skilles. 
Mod  og  Udholdenhed  udkrævedes  rigtignok,  naar  et 
sligt  Æventyr  ikke  skulde  faa  et  bedrøveligt  Udfald ;  Ridderen 
forstaar  dog  i  Regelen  at  sno  sig  saa  taalelig  ud  af  For- 
legenhederne, medens  den  forelskede  Præst  ved  sin  Paa- 
gribelse  spiller  en  komisk  Rolle.  Og  dog  foretrak  mangen 
Dame  Præsten  for  Ridderen,  lod  ham  hellere  nyde  sin 
Gunst;  thi  for  det  første  er  Præsten  tavs,  allerede  for  sin 
egen  Skyld,  medens  en  Ridder  gjærne,  især  under  Vinens 
Indflydelse,  praler  af  sit  Held;  men  dernæst  bringer  han 
Foræringer,  medens  Ridderen  vil  have  saadanne.  Som  alt 
omtalt  i  dette  Afsnits  Begyndelse,  grublede  man  gjærne 
over  Kjærlighedens  Væsen;  Romanen  om  »Rosen«  er  et 
fortræffeligt  Exempel  paa  denne  pedantiske  Tilbøjelighed  til 
en  skolastisk  Betragtning  af  Kjærligheden.  Ogsaa  de 
elskendes  Pligter  og  Rettigheder  bleve  ligefrem  kodificerede, 
Kapellan  Andreas's  Bog  »de  arte  amatoria«  indeholder  en 
Mængde  slige  Love.*)    Man   maa  imidlertid   vel   vogte  sig 


♦)   Andreae    Capellani     Regii    Erotica    sive    Amatoria.      Tre- 
monia  1614. 

for  at  tage  slige  Sager  for  Alvor,  det  er  poetiske  Opfin- 
delser, udtænkte  til  Samtidens  Adspredelse;  om  virkelig 
organiserede  Kjærlighedsdomstole  og  om  Forhandlinger,  der 
faktisk  have  fundet  Sted,  kan  der  ikke  være  Tale.  Den 
Sag  er  i  øvrigt  for  længst  bragt  paa  det  rene  af  Frederik 
Diez,  *)  og  naar  Antony  Méray**)  for  nylig  igjen  har  søgt 
at  hævde  de  saakaldte  »Elskovsdomstoles«  virkelige  Existens, 
har  han  ikke  i  fjærneste  Grad  mægtet  at  afkræfte  de  af 
Diez  fremdragne  Modbeviser.  Det  er  ret  vel  sandsynligt  — 
og  Middelalderens  Digte  indeholde  flere  Exempler  herpaa  — , 
at  Damer  og  unge  Herrer,  der  med  Interesse  fulgte  en  ung 
Mands  Kjærligheds  Æ ventyr,  have  vexlet  deres  Anskuelser 
om  hans  Udsigter,  have  drøftet  det  Sporgsmaal,  om  Elskeren 
allerede  kunde  fordre  at  blive  bønhørt  eller  skulde  smægte 
endnu  længere;  men  en  slig  Underholdning  og  en  Kjær- 
lighedsdomstol,  der  dømmer  efter  Paragraferne  i  Andreas's 
Lovbog,  ere  dog  to  vidt  forskjellige  Ting.  Damernes  og  de 
unge,  ugifte  Herrers  Sympathi  er  naturligvis  altid  for  For- 
føreren; jo  behændigere  han  véd  at  skikke  sig  for  at  skuffe 
Ægtemanden,  desto  mere  beundres  han;  den  narrede  Ægte- 
fælle spiller  en  tragi-komisk  Rolle.  Flertallet  af  Digterne 
fejre  den  fri  Kjærlighed,  Gottfried  af  Strassburgs  Mester- 
værk »Tristan  und  Isolt«  er  ligefrem  en  P'orherligelse  af 
samme.  At  denne  Kjærlighed  motiveres  ved  en  Trylledrik, 
og  at  Digteren  med  vidunderlig  Behændighed  véd  at  klare 
de  mest  betænkelige  Situationer,  uden  nogen  Sinde  at  synke 
ned  i  det  anstødelige,  forbedrer  naturligvis  ikke  i  ringeste 
Grad  dette  ellers  saa  herlige  Digts  ethiske  Præg.  Naar 
Wolfram  af  Eschenbach  i  Modsætning  til  disse  flygtige  og 
med  Farer  kjøbte  Kjærlighedsnydelser  priser  den  ægte- 
skabelige   Kjærlighed,    er   denne   Opfattelse   vistnok   fore- 


*)   B'riedr.  Diez:     Beitiåge   zur    Kenntniss    des   romantischen 
Poesi.     Berlin  1825. 
*■)    A.  Méray:  La  vie  au  temps  des  cours  d'amour.    Paris  1876. 

kommen  de  fleste  samtidige  meget  filisteragtig.  Og  hvis 
Damerne  nu  endda  havde  været  paalidelige  og  trofaste;  men 
heller  ikke  herom  have  Digterne  de  bedste  Meninger,  og 
Taleraaaden:  »Kvinden  har  et  langt  Haar  og  et  kort  Sind« 
er  almindelig  gængse. 

Det  ligger  nu  nær  at  sperge:  vare  hin  Tids  Damer 
virkelig  saa  letfærdige,  som  Digterne  skildre  dem?  Vist- 
nok fandtes  der  mange,  overmaade  mange,  som  ikke  holdt 
strængt  paa  deres  Ære,  og  i  det  hele  taget  synes  et 
temmelig  letfærdigt  Liv  at  have  gaaet  i  Svang.  En  Mængde 
historiske  Exempler  lode  sig  med  Lethed  anføre,  og  Historie- 
skriverne skildre  deres  Tids  Letfærdighed,  til  Dels  i  drastiske 
Træk.  Dog  alle  disse  Exempler  karakterisere  vel  endnu 
ikke  hele  Tidsalderen.  Sikkerlig  har  Letfærdigheden  den 
Gang  ikke  været  ringe;  men  det  er  dog  kun  en  Minoritet, 
der  gav  et  sligt  Exempel;  Folkets  Masse  holdt  sig  fri 
herfor.  Man  herte  gjærne  Tale  derom,  og  derfor  tillode 
Digterne  sig  ogsaa  snarest  en  slig  Frihed;  men  lige  saa 
lidt  som  man  af  de  franske  Ægteskabsdramaer  og  Romaner 
tør  slutte,  at  hele  Frankrig  hylder  slige  Tendenser,  ligesom 
Umoralskheden  her  ogsaa  kun  hører  hjemme  i  visse  Kredse, 
medens  andre  dog  gjærne  høre  og  læse  om  hine  Historier 
uden  selv  i  flærneste  Maal  at  tænke  paa  at  følge  hine 
Exempler,  saaledes  tænker  jeg,  at  Forholdet  ogsaa  den  Gang 
har  været.  Med  Spænding  fulgte  man  Tristans  Æventyr 
og  beundrede  den  Snildhed,  hvormed  han  gjorde  sin  værdige 
Onkel  til  Hanrej,  man  herte  gjærne  om  Heltenes  Kjærligheds- 
Æventyr  og  lod  sig  uden  Betænkning  fortælle  samme;  men 
derfor  holdt  man  sig  selv  lige  fuldt  inden  for  Ærbar- 
hedens Skranker. 

Sin  Glæde  havde  man  imidlertid  af  slige  betænkelige 
Situationer,  og  talløse  ere  de  Æventyr  og  Romaner,  der  med 
en  Tydelighed  uden  Lige  fortæller  de  mest  anstødelige  Hi- 
storier; men  netop  den  Omstændighed,  at  intet  bliver  holdt 
skjult,  at  man  nævner  alt  ved  sit  rette  Navn  og  ikke  lader 

noget  tilbage  at  spekulere  over,  gjer  disse  Historier  taale- 
lige;  Spøgen  er  Hovedsagen,  den  anstødelige  Iklædning 
gaar  med  iKjebet.  Underholdningen  bevæger  sig  imidlertid 
med  Forkjærlighed  paa  dette  slibrige  Omraade,  og  man 
tillader  sig  Spøg,  der  gaar  langt  ud  over  Boccaccios  mest 
frie  Fortællinger.  I  denne  Djærvhed  laa  en  vis  Modvægt 
til  den  meget  vamle  Tale  om  Kjærlighed,  og  den  er  i  alt 
Fald  mere  taalelig,  om  man  vil  mere  sædelig,  end  den  Sød- 
ladenhed, hvormed  man  vil  dække  over  de  letfærdige  Si- 
tuationer, man  skildrer. 

Trods  alt  det  her  anførte  er  og  bliver  meget  dog 
vanskelig  forklarligt.  Saaledes  som  nogle  af  Digternes 
mest  berømmelige  Helte  opføre  sig,  gjaldt  den  Gang  saa 
godt  som  nu  for  upassende,  ja  ligefrem  for  forkasteligt,  og 
dog  fremstille  Digterne  dem  som  mønsterværdige  Kavalerer; 
det  maa  dog  have  hørt  til  god  Tone  for  en  Ridder  at  sætte 
sig  ud  over  mangen  Fordom.  Og  naar  Damerne  ved  Kong 
Artus's  Hof,  altsaa  en  Hofkreds  par  excellence,  underkastes 
en  Kyskhedsprøve ,  bestaas  samme  af  ikke  en  eneste.  Da 
Havfruen  sender  Hoffet  en  Kappe,  der  kun  passer  en  tro 
Kvinde,  men  bliver  for  kort  for  alle  andre  i  Forhold  til 
deres  Utroskab,  kan  alene  Iblis  passe  den;  alle  andre  ere 
ikke  uberygtede.  En  anden  Digter  fortæller,  at  Hav  kongen 
Priure  sender  Artus  et  Bæger,  der  kun  kan  tømmes  af 
den,  som  aldrig  har  været  utro  i  Kjærlighed,  og  nu  over- 
hælde ikke  blot  Ridderne  sig,  men  ogsaa  Dronning  Ginover, 
den  smukke  Blankeflur  og  de  andre  højt  berømte  Damer, 
alene  Kong  Artus  kan  bestaa  Prøven.  Hine  sagnagtige 
Helte,  som  man  tænkte  sig  levende  i  en  ideal  Tidsalder, 
tog.  man  maaske  meget  ikke  ilde  op,  hvad  man  sikkert 
vilde  have  fordømt  paa  det  skrappeste,  saa  snart  det  havde 
berørt  en  selv. 

Helt  anderledes  stillede  Sagnene  sig,  naar  en  Ridder 
vilde  formæle  sig.  Da  saae  han  strængt  paa  den  elskedes 
Stand,   at   hendes  Stilling   svarede   til   hans    egen,   og   en 

Mi8alliarice  blev  allerede  den  Gang  strængt  fordømt.  Tid- 
ligere havde  man  ikke  spurgt  om  en  Piges  Medgift,  naar 
hun  blot  var  af  jævnbyrdig  Stand  og  smuk;  men  i  det 
trettende  Aarhundrede  vidste  man  allerede  meget  vel  at 
sætte  Pris  paa  Pengene,  og  mangen  hæslig  Kvinde,  der 
kunde  medbringe  en  Formue,  fik  en  Mand,  medens  den 
smukke,  men  fattige  Pige,  forblev  ugift  eller  ægtede  under 
sin  Stand;  thi  en  rig  Bonde  var  allerede  den  Gang  ingen 
ukjær  Svigersøn  for  en  forgjældet  Adelsmand.  I  Regelen 
bleve  fornemme  Piger  kun  formælede  med  Kegentens  Sam- 
tykke; i  det  mindste  tog  han  det  meget  ilde  op.  naar  man 
ikke  først  spurgte  ham,  da  Landets  politiske  Interesse  ofte 
stred  imod,  at  visse  store  Familier,  der  allerede  i  og  for  sig 
syntes  Kronen  mistænkelige,  yderligere  sluttede  sig  sammen 
ved  Ægteskabsforbindelser.  Fyrsten  sørgede  imidlertid  ogsaa 
for  de  unge  Piger,  der  levede  ved  hans  Hof,  og  udsøgte  dem 
passende  Partier;  en  Tvang  kunde  han  naturligvis  ikke  ud- 
øve, men  Kongens  Ønske  var  dog  vel  nærmest  saa  godt 
som  en  Befaling. 

En  fjærnt  boende  Prinsesse  opsøges  enten  personlig  af 
Bejleren,  eller  han  sender  et  Gesandtskab,  der  anholder  om 
hendes  Haand.  Saaledes  kom  1235  et  Gesandtskab  til  Eng- 
land fra  Kejser  Frederik  II  for  at  udbede  sig  Kong  Henrik 
IIPs  Søster  Isabella  til  Hustru.  Svaret  lyder  gunstig,  og 
paa  Sendemændenes  Anmodning  hentes  den  en  og  tyveaarige 
Prinsesse  fra  Tover  til  Westminster,  og  da  hun  behager 
Kejserens  Sendemænd,  sværge  de  i  hans  Navn  Ægteskabet, 
sætte  Forlovelsesringen  paa  hendes  Finger  og  raabe:  Leve 
vor  Kejserinde!  Kong  Henrik  lover  sin  Søster  3000  Mark 
af  bedste  Sterling,  desuden  fuldt  Udstyr,  Guld-  og  Sølvtøj, 
Kar,  Heste,  uldne  og  Silketøjer.  Man  kan  herefter  vel 
forstaa,  at  Fyrsterne  hverken  vilde  eller  kunde  bestride  slige 
Udgifter  af  egne  Midler  og  paalagde  en  Skat,  Prinsesse- 
styr,  ved'  slige  Lejligheder.  Efter  Paaske  sendte  Kejser 
Frederik  Ærkebiskoppen  af  Køln  og  Hertugen  af  Løwen  for 

at  hente  sin  Brud,  og  Isabella  lander  i  Antwerpen  og  drager 
videre  til  Køln.  »Præster  og  gejstlige  komme  hende  i  Møde 
fra  de  omliggende  Landskaber,  i  højtidelige  Processioner, 
klædte  i  kostbare  Ornater,  med  brændende  Fakler,  under 
Klokkernes  Lyd  og  syngende  Glædessange.  Blandt  dem 
indfandt  sig  ogsaa  Kunstnere  og  Mestere  paa  alle 
Haande  Instrumenter,  og  de  ledsagede  Kejserinden  med  al 
Højtidsglæde  paa  den  fem  Dages  Rejse  til  Køln.  Da  hendes 
Ankomst  her  bliver  bekjendt,  drage  omtrent  ti  Tusende 
Borgere,  smykkede  med  Blomster  og  Pynt  og  i  Festklæder, 
hende  i  Møde  fra  Staden;  de  red  paa  kostbare  Heste  og 
opførte  Ridderspil  som  ved  en  Turnering.  Her  mødte  hende 
ogsaa  Skibe  (det  Kunststykke  havde  man  udtænkt),  der  lige- 
som roedes  frem  paa  det  terre,  men  hemmelig  bleve  trukne 
af  Heste,  som  skjultes  af  Silketæpper.  Paa  disse  Skibe  var 
der  gejstlige,  som  paa  vellydende  Orgeler  lod  høre  en 
blid  Musik  og  spillede  ukjendte  Melodier  til  Tilhørernes 
Forbavselse.«  Toget  gaar  gjennem  Kølns  Hovedgader,  og 
Kejserinden  aftager  sin  Hat  og  Kappe,  for  at  Damerne  paa 
Svalegangene  bedre  kunne  se  hende.  Gjæstfrit  modtages  hun 
i  det  ærkebiskoppelige  Palads,  og  hele  Natten  synge  og 
musicere  Skarer  af  unge  Piger,  mellem  hvem  Kejser- 
inden naadig  færdes.  Saaledes  lyder  Fortællingen  hos 
Matthæus  Paris,  og  vi  have  her  gjengivet  den  noget  ud- 
førligt som  Bevis  for,  at  Digternes  Beskrivelser  svare  til  de 
virkelige  Forhold. 

Naar  ingen  kanoniske  Ægteskabshindringer  ere  for 
Haanden,  eller  de  ere  hævede  ved  Dispensation,  og  naar 
Bejleren  har  vundet  sin  udkaarede  Bruds  Kjærlighed  eller 
deres  Gunst,  som  raade  over  hendes  Haand,  kan  Forlovelsen 
finde  Sted.  Den  fuldbyrdes  ved  et  blot  Løfte,  ved  Over- 
rækkelsen af  Brudegaver  (arrhis  sponsalitiis),  ved  Udvexling 
af  Forlovelsesringe  eller  ved  Ed.  Forlovelsen  bliver  ugyldig, 
naar  den  ene  af  de  forlovede  gaar  i  Kloster,  naar  Brud- 
gommen ikke  lader   sig   finde,    naar   en  af  Parterne  bliver 

spedalsk,  lam  eller  mister  Næse  og  Øjne,  naar  forbudne 
Slægtskabsgrader  opdages,  naar  en  af  Parterne  har  drevet 
Utugt,  indgaaet  Ægteskab  andensteds,  eller  efter  gjensidig 
Overenskomst.  Endelig  kan  en  Person,  som  er  forlovet  i 
sin  umyndige  Alder,  fordre  Opløsningen  af  Forlovelsen,  saa 
snart  ban  er  voxen.  De  omhandlede  Brudegaver  (arrha) 
bleve  navnlig  betalte  i  det  Tilfælde,  at  Formælingen  for  en 
Stund  skulde  opsættes.  Vielsen  fulgte  enten  strax  paa  For- 
lovelsen, eller  der  fastsattes  en  Termin  for  samme;  ofte 
fuldbyrdes  Forlovelsen  og  Vielsen  samtidig.  Ved  Forlovelsen 
bestemmes  ogsaa  Brudens  Medgift,  derpaa  følger  Spørgs- 
maalet  til  Manden  som  til  Pigen,  om  de  ville  tage  hinanden 
til  Ægte,  og  Forlovelsen  bekræftes  ved  en  Ed.  Hvor  en 
saa  højtidelig  Forlovelse  har  fundet  Sted,  bliver  der  ikke 
foretaget  nogen  særlig  Ceremoni  ved  Vielsen.  Ægteskabets 
Indgaaelse  fuldbyrdes  ved  Vielsen,  og  da  denne  Akt  stedse 
følges  af  Festligheder,  opsættes  Brylluppet,  naar  der  i  Fa- 
milien indtræffer  Dødsfald,  som  gjøre  lydelig  Jubel  upas- 
sende. Siden  det  ottende  Aarhundrede  forlangte  Kirken,  at 
Vielsesceremonien  skulde  fuldbyrdes  af  en  gejstlig  Person, 
og  i  de  højere  Kredse  plejede  man  at  føje  sig  efter  denne 
Fordiing,  hvorfor  Digterne  væsentlig  beskrive  os  den  kirke- 
lige Vielse. 

Forberedelserne  til  denne  Hejtidsfest  ere  i  og  for  sig 
interessante  nok;  ved  Ordet  »Hochzeit«  (hochgezit)  forstod 
man  i  Almindelighed  blot  en  Fest,  hvortil  der  indbydes 
mange  Gjæster,  og  hvor  der  ikke  turde  være  Mangel  paa 
Gaver  og  alle  Haande  Lystigheder.  De  prægtigste  Højtids- 
fester  fandt  Sted  i  Anledning  af  Bryllupper  (brtitlouft),  og 
i  det  moderne  Tysk  er  Ordet  »Hochzeit«  derfor  gaaet  over 
til  udelukkende  at  betyde  Bryllup.  Fra  nær  og  flærn  ind- 
bydes Venner  og  bekj endte,  Undersaatter  og  Standsfæller, 
Budene  joge  gjennem  Landet  med  Indbydelser.  Da  hele 
Selskabet  maa  underholdes  af  Festens  Giver,  og  da  hver  efter 
sin  Stand   og  Værdighed  gjorde  Fordring  paa  en  Foræring, 

maatte  Brudens  Fader  i  rette  Tid  træffe  de  mest  omfattende 
Forberedelser,  Proviant  maatte  anskaffes,  hele  Flokke  af 
Slagtekvæg  drives  hid.  Ved  Ottokar  af  Bøhmens  Bryllup 
blev  der  alene  til  Hestefoder  ophobet  flere  Dynger,  hver  saa 
høj  som  Kirken  i  Salhenau,  derhos  Fedekvæg,  Svin,  Smaa- 
kreaturer,  Vildt  og  Høns,  »som  om  alle  Mejserne  og  Spurvene 
i  Østerrige  og  Måhren  havde  været  Høns.«  Hermed  var 
Sagen  imidlertid  ikke  afgjort;  der  maatte  anskaffes  Forraad 
af  kostbare  Tøjer,  Pelsværk,  Smykker  o.  s.  v.  til  Foræring 
for  Gjæsterne. 

Sædvanlig  blev  slig  en  Fest  fejret  i  den  milde  Aarstid, 
helst  ved  Pinsetid;  thi  paa  Grund  af  Gjæsternes  Mængde 
var  det  ofte  ikke  muligt  at  skaffe  dem  Husly  i  Borgen 
eller  Staden,  de  maatte  opslaa  deres  Telte  paa  fri  Mark. 
Saaledes  ankom  nu  Gjæsternes  Skarer,  Fyrsterne  ledsagede 
af  deres  Riddere,  deres  Damer  og  Hof,  med  Væbnere  og 
Tjenerskab.  Marskalken  modtager  Gjæsterne  og  anviser  dem 
Kvarter,  Trosknægtene  drage  larmende  gjennem  Gaderne  og 
kræve  Foder  til  deres  Heste,  Mad  og  Drikke  for  sig  og 
deres  Herrer.  Og  ikke  blot  Gjæsterne  give  Mede,  men 
Skarer  af  Tilskuere  indfinde  sig,  og  hele  Hobe  af  Lande- 
vejenes Børn,  Sangere,  Musikere,  Akrobater,  der  haabe  at 
gjøre  en  god  Høst.  Saaledes  vrimler  det  i  Staden,  i  Borgen 
og  dens  Omgivelser  af  Gjæster,  Tilskuere  og  al  Slags  Folk. 
Brudgommen,  der  holder  sit  Indtog  med  Musik,  forefandt 
allerede  en  stor  Mængde;  Husene  vare  til  Ære  for  ham 
prydede  med  kostbare  Tøjer,  Damer  og  Piger  sade  ved 
Vinduerne  eller  paa  Svalegangene  for  at  modtage  ham  festlig. 

I  Følge  Synoden  i  Rouen  1072  skulde  i  Frankrig  Vielserne 
finde  Sted  tidlig  om  Morgenen,  Brudeparret  skulde  velsignes 
fastende;  i  Tyskland  synes  man  dog  ikke  at  have  været  saa 
bundet  med  Hensyn  til  Tiden.    Francesco  Barberino  *)  giver 


*)   Francesco  Barberino:    Reggimento  di  Donna,  par  cura 
del  Conte  Carlo  Baudi  di  Vesme.    Bologna  1875. 

Bruden  udførlige  Raad  om  hendes  Adfærd  paa  Formælings- 
dagen. Hun  bør  bedst  stille  sin  Hunger  paa  sit  Værelse, 
for  at  hun  senere  under  Festmaaltidet  skal  spise  desto 
mindre;  under  Vielsen  bør  hun  fremtræde  frygtsom,  und- 
selig, med  nedslagne  Øjne,  ved  Ringenes  Vexling  kun  nød- 
tvungen holde  sin  Haand  frem,  først  ved  det  tredje  Gang 
fremsatte  Spørgsmaal  fremhviske  et  sagte  Ja,  og  i  det  hele 
under  Ceremonien  spille  lidt  Komedie. 

Det  var  endnu  ingen  fast  Skik,  at  hver  Vielse  skulde 
finde  Sted  i  Kirken;  den  kunde  finde  Sted  i  Slottets  Fest- 
sal, ja  Albrekt  af  Østerriges  Datter  vies  til  Herman  af 
Brandenburg  i  Slotshaven;  men  alligevel  foretrak  man  dog 
for  den  større  Højtideligheds  Skyld  at  begive  sig  til  Kirken, 
og  Optoget  var  da  saa  prægtigt  som  muligt;  Bruden  led- 
sages af  de  fornemste  Herrer,  der  føre  hendes  Hests 
Tøjler.  Undertiden  synes  de  gjensidige  Løfter  at  være 
blevne  udvexlede  i  Forhallen  eller  foran  Kirkeportalen,  hvor- 
paa  man  i  selve  Kirken  hører  en  Messe.  Efter  Ofringen 
under  Bønnen  var  det  i  Frankrig  en  fast  Skik,  at  det  ny- 
formælede  Par  skjultes  under  et  kostbart  Klæde,  noget  til- 
svarende synes  ikke  at  have  fundet  Sted  i  andre  Lande. 

Imidlertid  var  Paladset  blevet  festlig  udsmykket.  Væggene 
beklædte  med  prægtige  Tæpper,  Gulvet  bestrøet  med 
duftende  Roser,  Violer,  Lavendler  og  Liljer.  Nu  begyndte 
det  prægtige  Bryllupstaffel,  Spillemændene  musicere,  uden 
for  bølger  Mængden  larmende,  overalt  hersker  en  almindelig, 
støjende  Jubel.  Spillemændene  faa  deres  Gaver,  Silke- 
stoffer, Sølv-  og  Guldtøj,  Muldyr,  Stridsheste,  Pelsværk 
0.  s.  V.  Brudgommen  foregaar  Fyrsterne  og  Herrerne  med 
et  godt  Exempel.  Selskabet  morer  sig  hermed,  er  Tilskuere 
ved  Kamplegene,  beser  Slottet  med  dets  prægtige  Sale,  og 
saaledes  hengaar  Tiden  til  Aftenens  Frembrud. 

Nu  paafølger  Bilageret.  Under  Musik  føres  Bruden 
til  Brudekammeret;  Hoffets  Damer  og  de  nærmeste  kvindelige 
Slægtninge  felge  hende,   ere  hende   behjælpelige   med  Af- 

klædningen,  indgyde  hende  Mod,  give  hende  gode  Kaad. 
Undertiden  ere  ogsaa  Brudens  Fader,  Broder  og  andre 
nære  Slægtninge  tilstede.  Endelig  ere  alle  Forberedelser 
endte,  Slægtninge  og  Venner  trække  sig  tilbage.  Det  unge 
Ægtepar  er  overladt  til  sig  selv.«     Lyset  slukkes. 

Den  næste  Morgen  tidlig  komme  Slægtninge  og  Venner 
for  at  hilse  paa  det  unge  Par  og  bringe  deres  Foræringer; 
er  Døren  endnu  lukket,  maa  man  forst  banke  paa,  og  den 
uventede  Overraskelse  kan  naturligvis  give  Anledning  til  mer 
eller  mindre  vellykkede  Drillerier.  Efter  Paaklædningen  nydes 
sammen  med  Slægtningene  en  let  Frokost,  og  den  unge 
Ægtemand  giver  sin  Hustru  en  prægtig  Foræring,  Morgen- 
gaven. Atter  gaar  Toget  til  Kirken,  og  naar  Selskabet  er  vendt 
tilbage,  begynde  Festlighederne  paa  ny,  saaledes  hengaa  mange 
Dage,  hele  Uger.  For  Skilsmissen  giver  man  hinanden  Gaver, 
dog  at  den  mindre  velhavende  altid  har  Fordelen  paa  sin  Side, 
muligvis  slet  ikke  giver  noget  til  Gjengjæld.  Navnlig  maa 
Værten  og  de  fornemste  Gjæster  aabne  deres  Pung.  Gav- 
mildhed er  i  hin  Tids  Øjne  den  største,  den  af  Digterne 
mest  priste  Dyd.  Den,  der  har,  skal  give,  thi  herved  vinder 
han  Venner,  Ære  og  Magt.  Gjerrighed,  Gnieri  er  derimod 
en  foragtelig  Egenskab;  ved  hver  Lejlighed  gav  man  derfor, 
og  navnlig  ved  en  slig  Fest  kunde  Herrernes  og  Damernes 
Gavmildhed  ret  lægge  sig  for  Dagen. 

Endelig  slaar  Afskedens  Time,  med  Kys  og  Vel- 
signelse skilles  Gjæsterne,  mangt  et  Kors  bliver  slaaet  efter 
de  afrejsende.  Forældrene  tage  Afsked  fra  Datteren,  som 
nu  drager  bort  med  sin  Husbond  til  hans  Land  eller  Be- 
siddelser; de  give  hende  mangen  fortræffelig  Lære  med  paa 
Vejen,  formane  hende  til  at  være  Manden  tro  og  hengiven 
og  lukke  Øjnene  til,  hvis  han  skulde  knytte  en  eller  anden 
Forbindelse. 

Saaledes  drager  det  unge  Par  nu  til  det  nye  Hjem  og  bliver 
her  modtaget  med  festlig  Pragt.  Vi  have  tidligere  berørt 
disse  Modtagelsesfester,  som  altid  gjentage  sig  i  de  samme 

Former,  hvad  enten  det  er  et  nyformælet  Herskerpar  eller 
en  sejrrig  Konge,  som  holder  sit  Indtog,  en  fremmed  Fyrste 
eller  Hoffets  Slægtninge,  som  aflægge  Besøg.  Først  og 
fremmest  faa  Stadens  Borgere  Befaling  til  at  rense  Gaderne 
og  gjøre  dem  fremkommelige,  at  drage  Gjæsterne  i  Møde  i 
Festklæder,  paa  rigt  smykkede  Heste  o.  s.  v.  Æresporte 
opføres,  Løv-  og  Blomsterguirlander  udspændes  mellem 
Gjen bohusene,  særlige  Tæpper  komme  frem  for  Dagens 
Lys  til  Husenes  Udpyntning,  Røgelsepanderne  dufte,  Gaderne 
bestrøs  med  Blomster  og  Løv,  Klokkerne  lyde.  Helst  op- 
fører man  tillige  et  eller  andet  sjældent  Skuespil,  vi  hørte 
saaledes  oven  for  om  KøUnerborgernes  Skibe, og  dåden  engelske 
Konge  Henrik  III  kommer  tilbage  fra  sit  Korstog  1241, 
modtages  han  i  Cremona  paa  festlig  Vis;  man  fører 
Kejserens  Elefant  frem,  paa  Ryggen  bærer  den  et  Kastel 
med  Spillemændene. 

Saaledes  æres  altsaa  det  nyformælede  Par.  Efter  Ind- 
toget paa  Borgen  bringe  Ridderne  og  Borgerne  deres  Gaver, 
men  vente  rigtignok  en  højmodig  Gjengjæld. 

(Fortsættes.) 

F.  C.  Granzow. 


Katharina  II  som  Storfyrstinde. 

(Et    Brudstykke     af    en    Forelæsningsrække.] 


1.    Katharinas  Gi  ftermaal. 

Uet  Navn,  hvorunder  vi  kjende  Katharina,  var  ikke 
hendes  oprindelige  Navn.  Hun  var  debt  Sophie  Augusta 
Frederikke  og  var  en  Prinsesse  fra  det  lille  tyske  Fyrsten- 
dømme Anhalt-Zerbst.  Hendes  Fader,  Kristian  August,  var 
en  yngre  Broder  af  Fyrst  Johan  Ludvig,  der  tog  ham  til 
Medregent,  da  han  1 742  arvede  Anhalt-Zerbst.  Som  adskil- 
lige andre  af  de  tyske  Smaafyrster  sogte  Fyrst  Kristian 
August  at  vinde  Virksomhed  og  forøget  Indtægt  ved  at  gaa 
i  en  af  de  storre  tyske  Magters  Tjeneste.  Han  steg  til  at 
blive  Feltmarskalk  i  den  preussiske  Hær  og  beklædte  i  en 
Række  Aar  Pladsen  som  Kommandant,  senere  som  Guvernør 
i  Stettin,  hvor  Datteren  Sophie  blev  født  den  2den  Maj  1 729. 
Moderen  Johanne  Elisabeth  herte  til  det  gottorpske  Hus. 
Hun  var  en  Datter  af  Kristian  August,  der  er  vel  kjendt 
som  Administrator  for  de  gottorpske  Lande  paa  den  store 
nordiske  Krigs  Tid  under  Brodersønnen  Karl  Frederiks 
Mindreaarighed. 

Prinsesse  Sophies  Barndom  henrandt  i  Stilhed.  Der  var 
den  Gang  rig  Afsætning  paa  tyske  Prinsesser  til  fremmede 
Hoffer,  og  hendes  Forældre  have  sikkert  opdraget  hende  i  det 
Haab    at   skulle    se   hende   gift   med   en   Fyrste    enten   i 

en  eller  anden  større  tysk  Stat  eller  i  et  af  de  nord- 
evropæiske  Riger. 

Dette  Haab  gik  hurtig  i  Opfyldelse.  Hun  var  kun 
14  Aar  gammel,  da  der  viste  sig  Udsigt  for  hende  til  at 
blive  ikke  mindre  end  russisk  Kejserinde.  Den  1ste  Januar 
1744  under  et  Ophold  paa  Familieslottet  i  Zerbst  fik  hendes 
Moder  et  Brev,  der  blev  sendt  hende  med  Stafet.  Det  var 
fra  den  russiske  Storfyrsttronfølger  Karl  Peter  Ulrichs 
Overhofmarskalk  v.  Brummer.  I  dette  Brev  stod  der  iblandt 
andet:  »Efter  Hendes  kejserlige  Majestæts  udtrykkelige 
Paabud  maa  jeg  tilmelde  Dem,  at  den  ophøjede  Kejserinde 
ensker,  at  Deres  Højhed,  ledsaget  af  Deres  ældste  Datter, 
saa  hurtig  som  muligt  og  uden  noget  Tidsspilde  vil  rejse 
til  dette  Land  og  til  det  Sted,  hvor  det  kejserlige  Hof  op- 
holder sig.  Deres  Højhed  har  for  megen  Forstand  til  ikke 
at  fatte,  hvad  der  er  den  virkelige  Tanke  med  den  Tver, 
som  Hendes  kejserlige  Majestæt  har  for  at  se  Dem  saa  vel 
som  Prinsessen,  Deres  Datter,  om  hvem  Rygtet  har  for- 
talt saa  meget  godt.  Der  er  Tilfælde,  i  hvilke  den  offent- 
lige Røst  afgjort  er  den  samme  som  Guds  Røst.«  Brummer 
tilføjede,  at  Kejserinden  ikke  vilde  have,  at  Fyrsten  fulgte 
med  paa  denne  Rejse.  En  Vexel  var  vedlagt,  for  at  Fyrst- 
inden kunde  have  Penge  til  de  nødvendige  Rejseudgifter; 
naar  hun  kom  til  St.  Petersborg,  vilde  hun  kunne  hæve 
2000  Rubler  der. 

Den  Kejserinde,  som  havde  ladet  afsende  dette  Brev, 
var  Peter  den  stores  Datter  Elisabeth,  der  ved  en  Tron- 
revolution  1741  havde  gjort  sig  til  Selvherskerinde  i 
Rusland.  Udsvævende  som  hun  var,  ønskede  hun  at  være 
fri  for  den  Tvang,  et  Ægteskab  kunde  lægge  paa  hende,  og 
i  det  hun  forblev  ugift,  besluttede  hun,  at  Kari  Peter 
Ulrich ,  en  Sen  af  hendes  Søster  Anna  og  den  gottorpske 
Hertug  Karl  Frederik,  skulde  følge  efter  hende  paa  Tronen. 
Han,  der  efter  Paderens  Død  den  Gang  selv  var  Hertug  i 
4en  gottorpske  Del  af  Holsten  med  Kiel  til  Hovedstad,  blev 

i  en  Alder  af  14  Aar  kaldet  til  Rusland,  hvor  han  i  No- 
vember 1742  gik  over  til  den  græske  Kirke.  Faa  Dage 
efter  blev  han  af  Kejserinden  udnævnt  til  Tronfølger  og  fik 
Titel  af  Storfyrste. 

Lige  saa  lidt  Elisabeth  selv  vilde  have  noget  med 
Ægteskab  at  gjere,  lige  saa  ivrig  var  hun  for  at  faa  Tron- 
følgeren gift,  og  allerede  1743,  da  han  kun  var  15  Aar 
gammel,  saae  hun  sig  om  i  Nordevropa  for  at  finde  en 
passende  Brud  til  ham.  Hele  Evropa  var  den  Gang  optaget 
af  den  store  osterrigske  Arvefølgekrig,  som  den  unge 
Dronning  i  Ungarn  og  Bøhmen  Maria  Theresia  førte  med 
Frankrig,  Spanien  og  Bayern.  Frederik  II  af  Preussen 
havde  nyttet  hendes  farlige  Stilling  til  at  frarive  hende 
Schlesien.  En  dyb  Modsætning  imellem  Preussen  og  Øster- 
rige var  hermed  given,  og  den  statskloge  preussiske  Konge 
gjorde,  hvad  han  kunde,  for  at  sikre  sig  imod  Hævnplaner 
fra  Maria  Theresias  Side.  Intet  Sted  kæmpede  det  preus- 
siske og  det  østerrigske  Diplomati  lidenskabeligere  imod  hin- 
anden end  ved  Petersborgerhoffet ;  i  den  Grad  var  Ruslands 
Alliance  begge  Stater  vigtig. 

Paa  det  Tidspunkt,  da  Elisabeth  mønstrede  de  gifte- 
færdige Prinsesser  i  Nordevropa,  stod  Frederik  IFs  Aktier  højt 
i  St.  Petersborg,  og  han  var  ikke  sen  med  at  vinde  Ind- 
flydelse paa  Valget.  Det  havde  været  ham  den  letteste 
Sag  af  Verden  at  faa  en  af  sine  Søstre  gift  med  Karl  Peter 
Ulrich;  men  de  jævnlige  Tronrevolutioner,  der  havde  fundet 
Sted  i  Rusland  siden  Czar  Peters  Død,  skræmmede  ham. 
Han  vilde  ikke  paadrage  sig  Bryderier  ved  en  Søsters  usikre 
Skæbne  der.  Hans  Statsafsending  i  Rusland,  Baron 
Mardefeld,  fik  derfor  Paabud  om  at  afværge,  at  der  nogen 
Sinde  blev  talt  om  saadant.  Slige  Skrupler  havde  det  sachsiske 
Kurfyrstehus  derimod  ikke,  og  der  blev  fra  Dresden  virket 
stærkt  for  at  faa  Kejserindens  Valg  til  at  falde  paa  en  Prin- 
sesse der  fra;  men  Frederik,  der  opfattede  Kursachsen  som 
Preussens  naturlige  Fjende,    kæmpede  paa   det  eftertrykke- 

ligste  derimod.  I  det  han  gav  Mardefeld  Ordre  dertil, 
befalede  han  ham  >med  Behændighed«  at  gjøre  det  ind- 
lysende for  Kejserinden,  at  hvis  hun  ønskede  at  hævde 
Magten  over  sin  Sesterson,  maatte  hun  nødvendigvis  aldrig 
lade  ham  ægte  en  Prinsesse,  der  hørte  til  et  stort  og 
mægtigt  Fyrstehus,  men  derimod  faa  ham  gift  med  en 
Datter  af  en  af  Tysklands  Smaafyrster;  thi  en  saadan 
Prinsesse  vilde  føle  sig  Kejserinden  taknemmelig  som  den, 
der  havde  skabt  hendes  Lj^kke,  og  hun  vilde  aldrig  kunne 
vække  hendes  Mistanke  eller  danne  et  Parti  mod  hende 
(7de  September  1743).  Hvilket  af  Tysklands  Fyrstehuse 
Frederik  tænkte  paa,  viste  han  snart.  »Det  forbavser  mig,« 
skrev  han  den  2den  November  1743  til  Mardefeld,  »at 
Kejserinden,  der  er  saa  vel  stemt  imod  Fyrstinden  af 
Zerbst,  en  født  Prinsesse  af  Holsten  og  Søster  til  Tron- 
følgeren i  Sverige,  ikke  har  kastet  sit  Øje  paa  dennes 
ældste  Datter,  der  vistnok  kun  er  14  Aar  gammel,  men 
smuk,  stor  af  sin  Alder  og  fuldkommen  udviklet.«  Sam- 
tidig med  at  Frederik  arbejdede  paa  at  faa  sin  Søster  Ulrike 
gift  med  Tronfølgeren  i  Sverige,  vilde  han  sikre  sig,  at  den 
fremtidige  Kejser  i  Rusland  til  Gemalinde  kunde  faa  en 
Datter  af  en  af  hans  Generaler,  og  som  havde  ham  at  takke 
for  sin  Ophøjelse.  »En  Storfyrstinde,«  har  han  selv  skrevet, 
»som  var  født  og  opdragen  paa  preussisk  Grund,  og  som 
skyldte  Kongen  af  Preussen  sin  Lykke,  vilde  ikke  uden 
Utaknemmelighed  kunne  modarbejde  ham.«  Denne  Utak- 
nemmelighed haabede  han,  at  hun  aldrig  vilde  vise. 

Kejserinde  Elisabeth  gik  villig  ind  paa  Frederiks  For- 
slag, og  da  Ærkebiskoppen  af  Novgorod,  som  blev  spurgt 
til  Raads,  bekæmpede  det,  fordi  Karl  Peter  Ulrich  og  den 
anhaltske  Prinsesse  vare  i  alt  for.  nær  Slægt  med  hinanden, 
lykkedes  det  —  som  det  synes,  ved  Bestikkelse  —  at  faa 
ham  til  at  udtale,  at  der  »kun  var  en  Skygge  af  Slægtskab« 
imellem    dem.     Den    17de  December    kunde  Brummer   til- 

sende  Fyrstinden  af  Anhalt  det  Brev,  som  gjorde  Nyaarsdag 
1744  til  en  saa  mærkelig  Dag  for  hende  og  hendes  Familie. 

Frederik  II,  der  med  Spænding  havde  fulgt  Sagens 
Gang,  saae,  at  man  maatte  skynde  sig  med  at  drage  Gavn 
af  Kejserindens  gode  Stemning.  Faa  Timer  efter  at 
Brummers  Brev  var  kommet  til  Zerbst,  bragte  en  ny  Stafet 
et  Brev,  denne  Gang  fra  Frederik,  der  med  klare  Ord  for- 
talte, hvad  kun  var  til  at  læse  imellem  Linjerne  i  Brummers 
Brev,  at  Rejsen  var  en  Indledning  til  et  Frieri,  og  samtidig 
med,  at  det  opfordrede  til  at  holde  Rejsen  saa  hemmelig  som 
muligt,  lod  det  tillige  Familien  vide,  at  det  var  ham,  den  skyldte 
den  store  Lykke,  som  ventede  den.  I  sin  Iver  skrev  han 
ogsaa  faa  Dage  efter  til  Kejserinde  Elisabeth  med  megen 
Varme  om  Fyrstinden  af  Zerbst  og  hendes  »elskværdige 
Datter,  der  med  aandelig  Friskhed  og  et  ungdomsglad Sind 
forener  rige  Aandsgaver  og  et  ædelt  Hjærte.«  Frederik  II 
har  med  Føje  senere  tillagt  sig  Æren  af  at  have  bragt 
dette  Ægteskab  i  Stand,  og  det  var  ikke  mere,  end  der 
skyldtes  ham,  naar  den  unge  Prinsesse,  efter  at  hun  var 
bleven  trolovet  med  Karl  Peter  Ulrich,  skrev  til  ham:  »Jeg 
føler  alt  for  levende,  hvor  stor  Del  Deres  Majestæt  har  i 
den  høje  Stilling,  jeg  har  vundet,  til  at  jeg  skulde  glemme, 
hvor  megen  Tak  jeg  skylder  Dem.  Modtag  den  med  disse 
Ord,  Sire !  og  vær  overtydet  om,  at  jeg  først  vil  holdø  min 
Stilling  for  at  være  til  Harder  for  mig,  naar  jeg  faar 
Lejlighed  til  at  vise  Dem  min  Taknemmelighed  og  Hen- 
givenhed.« Saaledes  aabnedes  Forbindelsen  imellem  disse 
to  mærkelige  Personligheder,  hvis  gjensidige  Forhold  skulde 
blive  skæbnesvangert  for  en  stor  Del  af  Evropa. 

De  Breve,  der  bleve  sendte  til  Zerbst  fra  Brummer  og 
Frederik  II,  give  et  klart  Indtryk  af,  at  det  var  Moderen, 
der  havde  Kommandoen  i  Familien.  Det  var  til  hende, 
ikke  til  Manden,  Brevene  bleve  skrevne,  og  der  blev  siden 
kun  talt  om  Manden,  for  saa  vidt  det  blev  fremhævet  som 
nødvendigt,   at    han   blev    hjemme,    medens  Fyrstinden  og 

Datteren  rejste.  Utvivlsomt  var  ogsaa  Fyrstinden  ulige  mere 
begavet  end  Manden,  og  Henvendelsen  passede  bedst  til 
hende,  da  hun  var  langt  ivrigere  end  han  for  den  hele  Plan. 
Fyrsten  var  en  jævn,  brav  Soldat  og  en  strængt  religiøs 
Natur,  om  hvem  Frederik  II  sagde,  at  han  var  Lutheraner, 
som  man  var  det  paa  Reformationens  Tid.  Maatte  det  end 
staa  for  ham  som  noget  herligt,  at  Datteren  kaldtes  til 
med  Tiden  at  blive  russisk  Kejserinde,  skræmmedes  han 
tilbage  ved  Frygten  for,  at  hun  skulde  blive  nødt  til 
at  betale  denne  Lykke  med  at  afsværge  sin  lutherske 
Tro.  Han  lod  sig  kun  berolige  ved  Haabet  om,  at 
hun  ligesom  i  sin  Tid  den  brunsvigske  Prinsesse,  der 
blev  gift  med  Czar  Peters  Sen  Alexius,  kunde  faa  Til- 
ladelse til  at  holde  fast  ved  den  lutherske  Bekjendelse. 
Moderen,  der  var  en  ganske  anderledes  verdslig  Natur,  gik 
med  langt  mere  udelt  Henrykkelse  ind  paa  Ægteskabs- 
planen. 

Der  behøvedes  derfor  næppe  nye  Opfordringer  fra 
Brummer  og  Frederik  II  for  at  faa  hende  til  at  skynde 
sig  med  Datteren  paa  den  lange  Rejse  i  den  barske  Vinter- 
tid. Den  12te  Januar  1744  forlede  de  Zerbst.  Fyrsten  fik 
aldrig  sin  Datter  at  se  mere.  Hans  Afskedsgave  til  hende 
var  Andagtsbøger,  som  Årnds  sande  Kristendom,  og  en  ud- 
førlig Instrux  med  Formaninger  om  i  religiøs  Henseende  at 
handle  efter  sin  Samvittighed,  om  ikke  at  blande  sig  i  Ee- 
geringssager,  vise  Kejserinden  »fussfållig«  næst  Gud  den 
største  Højagtelse  og  Tjenesteiver  samt  efter  hende  ære 
Storfyrsten  over  alt  som  Herre,  Fader  og  Suveræn ,  fore- 
trække ham  og  hans 'Vilje  fremfor  alle  Glæder,  alle 
Skatte  og  hvad  der  overhovedet  var  i  Verden,  ikke  gjøre 
noget,  der  var  ham  imod  eller  kunde  volde  ham  nogen 
»peene«,  endnu  mindre  over  for  ham  holde  fast  ved  sin 
egen  Vilje  o.  s.  v. 

Den  unge  Prinsesse  havde  kun  et  saare  tarveligt  Udstyr 
med  sig,  da  hun  rejste  til  Rusland,    kun   3 — 4  Dragter  og 

en  meget  ringe  Forsyning  af  Undertøj.  Det  noaatte  blive 
Ruslands  Sag  at  skaffe  hende,  hvad  hun  behøvede.  Og 
det  modtog  hende  paa  en  Maade,  der  vakte  de  mest 
glimrende  Forhaabninger.  Kejserinden  havde  gjort  alt,  for 
at  Rejsen  kunde  blive  saa  bekvem  som  muligt  for  dem,  saa 
snart  de  naaede  russisk  Grund.  Prægtige  Pelse  af  Zobel- 
skind laa  til  dem,  da  de  naaede  Riga,  og  de  mageligste 
Soves] æder  holdtes  rede  for  dem.  Hertil  kom  en  Hyldest, 
der  var  den  stettinske  Guvernørfrue  aldeles  overvældende. 
En  Fjerdingvej  uden  for  Riga,  den  første  større  russiske 
By,  de  kom  til,  bleve  de  modtagne  af  Viceguvernøren,  Fyrst 
Dolgorucki,  Kommandanten,  Vicekommandanten,  en  Mængde 
høje  Officerer  og  Civilembedsmænd  tillige  med  Repræsen- 
tanter for  Adelen.  Der  blev  saluteret  med  Kanoner  for 
dem  ved  deres  Indtog  i  Byen,  Soldaterne  vare  opstillede  i 
Gaderne,  og  der  stod  Vagter  ved  det  Hus,  hvor  de  over- 
nattede, der  blev  slaaet  Trommehvirvler  og  blæst  Fanfarer, 
naar  de  gik  til  Bords,  de  bleve  hædrede  med  prægtige 
Tafler,  og  Byens  Honoratiores  strømmede  til  for  at  faa 
Avdiens  hos  dem.  »Det  er  mig,«  skrev  Fyrstinden  derom 
til  Manden,  »som  om  jeg  maatte  høre  til  Hendes  Majestæt 
Kejserindens  eller  en  anden  stor  Fyrstindes  Følge.  Jeg 
kan  ikke  faa  i  mit  Hoved,  at  det  alt  sammen  sker  for  min 
fattige  Person,  til  Ære  for  hvem  man  ellers  næppe  eller 
endog  slet  ikke  vil  røre  en  Tromme.«  I  Virkeligheden  var 
det  heller  ikke  hende,  men  hendes  fjortenaarige  Datter,  der 
var  Hovedpersonen. 

Som  det  gik  i  Riga,  saaledes  ogsaa  i  andre  Byer.  I 
Narva,  hvor  til  de  kom  ved  Aftenstid,  vare  Gaderne  illu- 
minerede, og  i  St.  Petersborg  gjorde  de  fornemste  Damer 
og  Herrer  Honnør  for  dem.  Saa  gik  Vejen  videre  til 
Moskau  —  en  uendelig  Slædekjørsel  —  og  her  modtog 
Elisabeth  dem  paa  den  huldrigste  Maade.  Fyrstinden  kan  i 
sine  Breve  ikke  finde  stærke  Ord  nok  til  at  skildre  den 
Venlighed,  der  blev  vist  dem  af  »denne  indtagende  Kejser- 

inde,  hvis  Skjønhed  og  huldsalige  Væsen  overgik  alt ,  hvad 
man  har  fortalt  om  hende.«  Skulde  man  dømme  efter 
denne  Begyndelse,  vilde  den  unge  Sophie  Augusta  komme 
til  at  danse  paa  Roser  i  Rusland. 

Men  hag  den  glimrende  Yderside  lurede  Fjendskab.  Det 
russiske  Riges  mest  fremragende  Statsmand,  Vicekansleren 
Bestuchef,  og  andre  Stormænd,  der  vare  ivrige  Modstandere  af 
Preussen  og  Frankrig,  bleve  forbitrede,  da  de  fik  at  vide, 
hvilken  Sejr  Frederik  II  havde  vundet  over  dem  ved  at  faa 
sin  Generals  Datter  hævet  til  at  blive  deres  tilkommende 
Kejserinde.  De  havde  god  Grund  dertil;  thi  det  var 
Frederiks  sikre  Haab  og  længselsfulde  Forventning,  at  han 
skulde  kunne  bruge  den  unge  Prinsesses  Moder  til  at  styrte 
Bestuchef.  Baron  Mardefeld  indberettede  til  sin  Konge,  at 
Vicekansleren  opbragt  havde  sagt:  »Man  vil  lade  Stor- 
fyrsten gifte  sig,  uden  at  vi  Storrussere  faa  det  at  vide!« 
Netop  paa  Grund  af  denne  opirrede  Stemning  gjorde  Fyrst« 
inden  af  Zerbst  alt  for  at  naa  Kejserinden,  inden  hendes 
Modstandere  fik  lagt  farlige  Miner  imod  hende.  Det  lykke- 
des; men  der  var  skabt  til  et  Fjendskab  med  Bestuchef^ 
som  skulde  blive  farligt  for  den  unge  Prinsesse. 

Tre  Ting  maatte  denne  strax  søge  at  lære.  Det  første 
var  den  græsk-katholske  Kirkes  Læresætninger  og  Skikke-, 
thi  Elisabeth  var  alt  for  bigot  til  at  ville  taale  en  Stor- 
fyrstinde af  luthersk  Tro,  det  andet  var  det  russiske  Sprog, 
det  tredje  var  —  at  danse.  Kejserinden,  der  selv  var 
en  fuldendt  Danserinde,  stillede  store  Fordringer  i  denne 
Retning,  ikke  mindre  end  til  en  devot  Opfyldelse  af  den 
græske  Kirkes  mange  Ceremonier.  Prinsessen  gik  med 
Iver  ind  paa  at  opfylde,  hvad  man  krævede  af  hende.  Hun 
vilde  i  en  Fart  vinde  sig  en  høj  Plads  hos  Kejserinden  og 
i  det  almindelige  Omdømme.  For  hurtig  at  lære  Russisk 
stod  hun  endog  op  om  Natten  og  læste  paa  sine  Pensa, 
medens  alle  sov.  Men  hun  paadrog  sig  derved  en 
Forkølelse,   der  gik  over  til  en  Brystbetændelse,    og  i  27 

Dage  svævede  hun  mellem  Liv  og  Ded.  Hun  blev  i  denne 
Tid  aareladt  ikke  mindre  end  1 6  Gange,  enkelte  Dage  endog 
4  Gange.  Endelig  sejrede  hendes  gode  Natur  over  Syg- 
dommen og  denne  skrækkelige  Kur.  Hendes  russiske 
Studier  gave  hende  et  saa  ypperligt  Grundlag,  at  hun  efter- 
haanden  lærte  at  tale  og  skrive  dette  Sprog  med  fuldkommen 
Sikkerhed  og  Lethed. 

Samtidig  fandt  hendes  Religionslærer  en  lige  saa  lær- 
villig Elev  i  hende.  Under  sit  senere  Liv  har  Katharina  II 
staaet  al  positiv  Religion  fjærn,  i  det  mindste  med  Undtagelse 
af  hendes  allersidste  Aar.  Men  ikke  længe  efter,  at  hun 
var  bleven  Kejserinde,  har  hun  i  et  Brev  til  den  aandrige 
franske  Dame  Madame  Geoffrin  skrevet,  at  hun  som  ung 
havde  haft  »xlnfald  af  Fromhed«.  Skjent  dette  netop  gjaldt 
om  den  Tid,  da  hun  kom  til  Rusland,*  fristede  Tanken  om 
at  vinde  Kronen  her  hende  til  ikke  at  lægge  Vægt  paa 
konfessionelle  Forskjelligheder,  og  hendes  Moder  var  ganske 
sikkert  Veltalenheden  selv  for  at  faa  hende  til  ikke  at  gjore 
dette.  De  tvende  Damer  kom  snart  til  det  Resultat,  at 
Forskjellen  mellem  den  lutherske  og  den  græsk-katholske 
Bekjendelse  var  uden  Vigtighed,  og  ved  stærkt  at  frem- 
hæve dette  i  deres  Breve  lykkedes  det  dem  at  faa  Bugt 
med  Faderens  Skrupler.  Han  gav  sit  Samtykke  til,  at 
Datteren  maatte  gaa  over  til  den  græske  Kirke  og  blive 
Storfyrstens  Brud. 

Hvis  man  kunde  tro  den  preussiske  Statsafsendings  Ind- 
beretninger, havde  Prinsessen  en  Tid  været  stærkt  greben  af 
Tvivl,  især  under  sin  Sygdom,  hun  havde  da  ikke  villet  se 
den  græske  gejstlige,  Theodorsky,  der  var  hendes  Lærer, 
man  havde  hemmelig  maattet  lade  en  luthersk  Præst  komme 
til  hende.  Men  i  skarp  Modsætning  hertil  fortæller  Katharina 
selv,  at  hun  under  sin  Sygdom  havde  afslaaet  at  se  en 
luthersk  Præst,  da  man  tilbed  at  sende  Bud  efter  en  saa- 
dan,  hun  havde  foretrukket  Theodorsky,  og  dette  havde  vakt 
almindeligt  Bifald. 

Den  Qde  Juli  1744  aflagde  hun  offentlig  sin  Bekjendelse 
paa  den  græske  Kirkes  Lære,  efter  hvad  Moderen  skriver, 
med  >saa  megen  Adel  og  Ynde«,  at  hun  vilde  have  beundret 
hende,  selv  om  hun  ikke  havde  været  hendes  Datter.  Hun 
fik  ved  sin  Optagelse  i  den  græske  Kirke  Navnet  Katharina 
Alexewna.  Kejserinden  skjænkede  hende  iblandt  andre 
Gaver  et  Halsbaand  til  en  Værdi  af  150,000  Eubler.  Den 
næste  Dag  fandt  den  højtidelige  Trolovelse  Sted  imellem 
hende  og  hendes  Halvfætter,  den  et  Aar  ældre  Karl  Peter 
Ulrich.  Det  var  et  ungt  Par,  han  var  16  og  hun  15  Aar. 
En  Ukas,  som  Kejserinden  udstedte,  gav  Katharina  Titel 
af  Storfyrstinde  over  alle  Russere  og  Navn  af  kejserlig 
Højhed.  »Denne  Titel,«  skriver  Moderen  i  et  Brev  herom, 
»er  af  stor  Vigtighed  og  giver  hende  Arveret.«  Rimeligvis 
har  Fyrstinden  Uret  -heri;*)  men  det  er  værdt  at  se,  at 
denne  Tanke  allerede  nu  var  oppe.  Ingen  kan  være  i 
Tvivl  om,  at  Katharina  har  haft  samme  Mening  som 
Moderen.  Den  Tid  skulde  komme,  da  den  vilde  faa  Be- 
tydning. 

Det  var  ikke  Elisabeths  Tanke,  at  den  Barneforlovelse, 
som  nu  var  bleven  sluttet,  skulde  vare  længe,  og  da  Karl 
Peter  Ulrich  den  17de  Juni  1745  var  erklæret  myndig  som 
Hertug  i  Holsten-Gottorp,  blev  Brylluppet  mellem  ham  og 
hans  sextenaarige  Brud  fejret  den  2den  September  1745. 
Det   gav  Storfyrstens  Skriftefader,   Ærkebiskop  Theodorus, 


*)  Man  kan  se,  at  der  iblandt  dem,  som  havde  været  til  Stede, 
strax  er  blevet  talt  om,  hvilke  Rettigheder  den  unge  Stor- 
fyrstinde opnaaede.  Ben  daværende  danske  Ambassadøri  Rus. 
land  indberettede  (13de  Juli  1744)  til  sin  Regering;  det 
samme,  som  Moderen  havde  udtalt  derom;  men  i  sin  næste 
Depeche  (20de  Juli)  skrev  han,  at  dette  beroede  paa  en  Fejl- 
tagelse,  som  alle  havde  delt;  Katharina  vilde  i  Virkelig- 
heden ikke  faa  nogen  Arveret,  førend  Kejserinden  udtrykkelig 
kundgjorde  dette,  og  i  saa  Tilfælde  skulde  der  aflægges  en 
^eventuel"  Hylding  til  hende. 

Lejlighed  til  i  sin  Vielsestale  omstændelig  at  udmale  For- 
synets Undergjerninger  ved  dem,  som  det  bestemmer  til  at 
være  Folkenes  Fædre,  og  til  at  skildre  Guds  Planer  med 
de  tvende  Ætlinge  af  det  holstenske  og  det  anhaltske  Hus, 
som  her  stode  for  Alteret.  Sjælden  har  Forsøget  paa  ved 
et  Bryllup  at  spaa  et  Ægteskabs  Fremtid  slaaet  for- 
færdeligere fejl. 

2.  Katharinas  Stemninger  og  Personlighed  i 
den  første  Tid  efter  hendes  Komme  til  Rusland. 

Katharinas  Liv  som  Storfyrstinde  var  saaledes  begyndt. 
Der  er  vel  ingen,  uden  at  han  ved  at  læse  om  fyrstelige 
Ægteskaber  tit  har  haft  en  inderlig  Medlidenhed  med 
Prinsesser,  der  efter  Politikkens  eller  Konveniensens  Bud 
henkastes  til  for  hele  Livet  at  knyttes  til  Mænd,  som  de 
enten  slet  ikke  kjende  noget  til  eller  endog  have  Mod- 
bydelighed for.  Katharina  har  selv  fortalt,  at  hun,  inden 
hun  kom  til  Rusland,  havde  set  Karl  Peter  Llrich  én  Gang 
i  Eutin ,  da  han  var  1 1  og  hun  10  Aar  gammel.  Hun 
havde  den  Gang  hert  fortælle  i  Familien,  at  den  unge 
Hertug  havde  Tilbøjelighed  til  Drukkenskab,  var  stivsindet 
og  opfarende.  Det  var,  skulde  man  synes,  alt  andet  end 
indbydende  Udsigter;  men  dog  tyder  intet  paa,  at  hun 
nødig  har  forladt  sit  Fædrenehjem  for  at  blive  hans  Brud 
i  et  Land,  om  hvis  halvt  eller  helt  barbariske  Tilstande  og 
hvis  barske  Klima  Folk  havde  saa  meget  at  fortælle.  Hun 
kunde  under  Rejsen  til  Rusland  føle  Ængstelse  ved  Tanken 
om  de  store,  vanskelige  Forhold,  hun  nu  skulde  leve  i,  og 
maaske  særlig  ved  Tanken  om  at  skulle  skifte  Tro.  I 
en  saadan  Stemning  skrev  hun  rørende  fra  Kønigsberg 
(29de  Januar)  til  Faderen:  »Jeg  beder  Gud  om  at  give 
min  Sjæl  al  den  Styrke ,  den  har  nødig  for  at  kunne 
gjennemgaa  de  Fristelser,  som  jeg  bereder  mig  til  at  se 
mig   udsat   for.    Han    vil    skjænke  Eders  Højheds    og    den 

kjære  Moders  Benner  denne  Naade.«  Men  saadanne  Stem- 
ninger hørte  til  Undtagelserne.  Hun  var  i  det  hele  monter 
og  glad  paa  Rejsen,  og  den  Iver,  med  hvilken  hun  kastede 
sig  over  Russisk  og  satte  sig  ind  i  den  græske  Kirkes 
Lære,  tyder  paa  alt  andet  end  Ulyst  fra  hendes 
Side  til  at  ombytte  Stettin  og  Zerbst  med  St.  Petersborg 
og  Moskau. 

Enhver,  der  tænker  paa  den  forfærdelige  Katastrofe, 
som  17  Aar  senere  sprængte  hendes  og  Karl  Peter  Ulrichs 
Ægteskab,  spørger  naturligvis  om,  hvor  vidt  den  forberedtes 
i  Tiden  inden  Kejserinde  Elisabeths  Død.  Enhver,  som 
mindes,  hvilken  mægtig  Personlighed  hun  udfoldede,  da  hun 
havde  sat  sig  paa  Kejsertronen,  attraar  at  vide,  hvorledes 
den  sextenaarige  Pige  udviklede  sig  til  at  blive  den 
dristige,  hensynsløse  Kvinde,  der  styrtede  sin  Mand  for  at 
indtage  hans  Plads.  Derfor  gjorde  det  en  overordentlig 
Opsigt,  da  for  23  Aar  siden  den  bekjendte  russiske  Re- 
volutionsmand og  Emigrant  Alexander  Herzen  i  London 
udgav  Katharina  IFs  Memoirer,  der  omfatte  hendes  Liv  i 
Rusland  fra  hendes  Komme  her  til  indtil  1759,  altsaa  15 
Aar.  Det  Spørgsmaal,  om  disse  Memoirer  ere  ægte  eller 
ikke,  maa  sikkert  besvares  med  ja.  Der  har  ikke  kunnet 
fremføres  noget  vægtigt  Bevis  imod  deres  Ægthed,  *)  og  de 
bære  i  en  forbavsende  Grad  Indtrykket  af  den  samme 
stærkt  reflekterede,  skarpt  opfattende  og  livlig  bevægede 
Karakter,  der  træder  os  i  Møde  ved  Katharinas  mang- 
foldige Breve. 

Disse  Memoirer  ere  et  i  høj  Grad  interessant  Skrift. 
Man  kan  maaske  finde,  at  hun  har  medtaget  en  Del  Træk 


")  Man  linder  ved  Aarene  1757  og  1758  nogle  paafaldende  Fejl 
med  Hensyn  til  Tidsangivelsen  af,  hvad  der  foregik;  men 
netop  den  Slags  Fejl  vilde  utvivlsomt  være  undgaaede,  hvis 
Brevene  havde  været  uægte,  medens  den,  der  skriver  Memoirer, 
særlig  let  husker  fejl  i  sligt. 

af  en  saa  smaalig Natur,  at  de  virke  trættende;  men  netop 
ved  dem  komme  Memoirerne  til  at  give  et  mærkelig  klart 
Billede  af  hendes  Liv,  Forhold  og  Stemninger.  Lad  saa 
være,  at  hendes  Domme  kunne  være  ensidige  og  skjæve,  det, 
vi  bryde  os  om  at  faa  at  vide,  det  er  netop,  hvorledes  hun 
har  set  paa  Forhold  og  Personer,  forst  og  fremmest,  hvor- 
ledes hun  opfattede  Udviklingen  af  sit  Ægteskab.  Sand- 
synligvis har  hun  skrevet  disse  Memoirer  for  at  vise  Sønnen 
Povl,  at  det  ikke  har  været  hende,  men  Karl  Peter  Ulrich, 
som  har  gjort  Ægteskabet  imellem  dem  til  en  Forbandelse. 
Er  det  end  derfor  et  med  mørke  Farver  malet  Billede,  hun 
giver  af  sin  Ægtefælle,  og  har  hun  end  villet  vække  Sønnens 
Deltagelse  ved  at  skildre,  under  livilke  pinagtige  Forhold 
hun  ogsaa  i  andre  Henseender  levede  disse  Aar,  saa  har  hun 
tillige  haft  Sandhedskj ærlighed  nok  til  ikke  at  fremstille  sig 
selv  som  den  blot  lidende  Uskyldighed.  Endog  hvor  hun 
lader  der  være  et  Slør  over,  hvad  man  gjærne  vilde  vide 
fuld  Besked  om,  har  hun  sagt  nok,  til  at  man  kan  ane 
Sandheden.  Hun  har  fremdeles  følt  tilstrækkeligt  af  Med- 
delelsens Glæde  til  at  fortælle  en  Række  karakteristiske 
Træk  om  Personligheder,  som  i  de  Aar  spillede  en  Rolle  ved 
Hoffet,  saa  vel  som  om  selve  Kejserinde  Elisabeth.  Sammen- 
stilles hendes  Memoirer  med,  hvad  der  i  den  senere  Tid  er 
offentliggjort  af  Indberetninger,  som  andre  Staters  Diplomater, 
der  vare  ansatte  ved  det  russiske  Hof,  have  tilsendt  deres 
egne  Regeringer  om  russiske  Tilstande,  kan  man  faa  et  ret 
fyldigt  og  paalideligt  Billede  af  hendes  Personlighed  og 
Livsforhold  i  denne  hendes  baade  for  hende  selv  og  for  hele 
Evropa  saa  vigtige  Udviklingsperiode. 

Katharina  bevarede  hele  sit  Liv  igjennem  et  lyst 
Temperament.  Endnu  som  gammel  Kone  kunde  hun  more 
sig  med  at  tage  Del  i  Børnelege  og  alskens  overgiven 
Lystighed.  Da  hun  var  ung,  var  det  derfor  den  letteste 
Sag  at  sætte  hende  i  godt  Humor;  hun  holdt  af  at  tage 
Livet  fra  den  lyseste  Side,    og  hun  vilde  gjærne  være  med 

til  at  slaaGjækkenløs;  men  hun  varforlidenskabelig  en  Natur 
til  ikke  at  kunne  slaa  over  i  helt  modsatte  Stemninger.  Hensat, 
som  hun  var,  i  det  vildt  fremmede  Land  og  under  tit  meget 
vanskelige  Forhold,  kunde  hun  blive  greben  af  en  uhyggelig 
Følelse  af  Forladthed,  saa  kom  Mismodet  over  hende,  og  hun 
kunde  fole  en  saadan  Lede  ved  alt,  at  hun  græd  af  bare 
Kjedsomhed.  Der  raaatte  gaa  Aar  hen,  førend  der  kom 
Ligevægt  i  hendes  Sind. 

Hvad  der  mest  forbavser  ved  hende,  saadan  som  hun 
viser  sig  i  den  første  Tid,  efter  at  hun  var  kommen  til 
Rusland,  er  dog  i  hvilken  Grad  hun  trods  sine  unge  Aar 
var  aandelig  udviklet  og  reflekterende.  Allerede  saa  tidlig 
syslede  hun  med  Selvovervejelser  i  skriftlig  Fremstilling. 
Hun  var,  fortæller  hun,  i  Moskau  truffen  sammen  med  den 
aandrige  svenske  Statsmand  Grev  Gyllenborg,  der  allerede 
tidligere  havde  set  hende  i  Hamburg  og  dér  lagt  Mærke 
til  hendes  Lyst  til  Selvreflexioner.  Nu,  da  de  mødtes  igjen, 
advarede  han  hende  imod  at  ruge  for  meget  over  sig  selv  og 
tilraadede  hende  god  Læsning  som  Plutarchs  Levneds- 
beskrivelser og  Montesquieus  Skrift  om  Aarsagerne  til  det 
romerske  Eiges  Fald.  Hun  fulgte  dette  Raad;  men  tillige 
udarbejdede  hun  en  Skildring  af  sig  selv  med  Titlen : 
>  Portræt  af  en  kvindelig  Filosof  paa  femten  Aar.<  Den 
bad  hun  Gyllenborg  om  at  læse,  saa  kunde  han  se,  om  hun 
kjendte  sig  selv  eller  ikke.  Mange  Aar  senere,  i  Aaret 
1758,  fik  hun  disse  Optegnelser  i  sine  Hænder,  og  hun  blev 
da,  fortæller  hun,  forbavset  over  den  dybe  Selvkundskab, 
som  de  vidnede  om.  Grev  Gyllenborg  havde  opfyldt  hendes 
Ønske  at  gjennemlæse  det  lille  Manuskript,  og  da  han  gav 
hende  det  tilbage,  lod  han  medfølge  en  Række  Reflexioner, 
hvorved  han  især  søgte  at  udvikle  hendes  Karakterstyrke. 
Hun  læste  dem  omhyggelig  igjennem  og  satte  sig  alvorlig 
for  at  følge  hans  Raad.  »Naar,«  tilføjer  hun  i  sine  Op- 
tegnelser herom,  »jeg  har  lovet  mig  selv  noget,  har  jeg, 
saa  vidt  jeg  véd,  altid  holdt  det.«      Hvilket  ejendommeligt 

Skjær  kaster  ikke  dette  over  den  femtenaarige  Piges  Person- 
lighed! Der  er  baade  noget  overmodent  og  noget  forfængeligt, 
som  ængster.  Grev  Gyllenborg  havde  vistnok  Ret,  naar  han 
mente,  hun  gjorde  bedst  i  at  læse  gode  Bøger  for  at  faa 
Stof  til  et  sundt  Tankeliv. 

Det  stemmer  godt  med  det  stærkt  reflekterende  hos 
Katharina,  at  hun  strax  fra  ferst  af  i  Rusland  har  klaret 
sig,  hvor  nødvendigt  det  var  for  hende  at  vinde  sine  Om- 
givelser. »Jeg  anstrængte  mig,«  skriver  hun  om  sin  Hold- 
ning den  Gang,  »meget  stærkt  for  at  vinde  alles  Velvilje; 
hverken  store  eller  smaa,  ingen  blev  forsømt  af  mig;  jeg 
gjorde  mig  det  til  Regel  at  tænke  paa,  at  jeg  trængte  til 
alle,  og  derfor  søgte  jeg  at  gjøre  alt  for  at  vinde  Velvilje, 
hvilket  ogsaa  i  Virkeligheden  lykkedes  mig.«  Da  hun  efter 
sin  egen  Tilstaaelse  var  en  stolt  Natur,  kunde  det  koste 
hende  alvorlig  Overvindelse  at  indlade  sig  paa  sligt;  men  hun 
tvang  sig  selv  til  at  arbejde  paa  at  naa  Maalet.  Ingen, 
der  følger  Katharinas  Personlighed  igjennem  hendes  hele 
Liv,  kan  tage  fejl  af,  at  hun  havde  let  ved  aabne  sig 
sympathetisk  for  andre  Mennesker,  og  at  det  faldt  hende 
naturligt  at  være  venlig  imod  sine  Omgivelser.  Hun  har 
ganske  sikkert  som  ung  følt  Trangen  til  andres  Kjærlighed. 
Men  der  var  ogsaa  Beregning  med  i  denne  Stræben  efter 
alles  Velvilje.  Hun  vilde  tilkæmpe  sig  en  Plads  i  det 
nye  Samfund,  thi  denne  pur  unge  tyske  Prinsesse  fra  et 
lille  bitte  Fyrstendømme  var  ærgjerrig  som  faa. 

Allerede  i  det  første  Aar  efter  hendes  Komme  til 
Rusland,  inden  hun  endnu  havde  haft  Bryllup,  fortæller 
hun,  at  da  Kejserinden  var  bleven  opbragt  paa  hendes 
Moder,  havde  den  meget  formaaende  Livlæge  Lestocq  en 
Dag  truende  sagt  til  hende  selv,  at  hun  gjorde  bedst  i  at 
pakke  sine  Sager  sammen,  da  hun  snart  vilde  komme  til  at  rejse 
hjem.  Stor  fyrst  Karl  Peter  Ulrich  var  netop  den  Gang  hos 
hende,  men  viste  sig  meget  rolig  ved  dette.  »Jeg  saae  tydelig,« 
skriver  Katharina  i  sine  Memoirer,  »at  han  uden  nogen  Klage 

vilde  have  set  mig  rejse  bort.  Hvad  mig  personlig  angaar,  da 
var  han  mig  temmelig  ligegyldig;  men  Ruslands  Krone  var  mig 
ikke  ligegyldig.«  Det  vilde,  ser  man,  have  været  hende  en 
bitter  Skuffelse  at  skulle  give  Afkald  paa  den.  Men  ved  Kronen 
har  hun  ikke  blot  tænkt  paa  at  skulle  bære  den  som  Karl 
Peter  Ulrichs  Hustru.  Hun  har  udtalt  det  uforbeholdent 
selv.  »Mit  Bryllup,«  hedder  det  i  hendes  Memoirer,  »blev 
fastsat  til  den  21de  Avgust  (2den  September  efter 
ny  Stil).  Jo  nærmere  Dagen  kom,  desto  mere  tungsindig 
blev  jeg.  Mit  Hjærte  spaaede  mig  ingen  stor  Lykke, 
kun  Ærgjerrigheden  holdt  mig  oppe.  I  mit  Hjærtes  Dyb 
følte  jeg  noget  hemmeligt,  som  ikke  lod  mig  være  i  Tvivl 
om,  at  jeg  sent  eller  tidlig  vilde  blive  suveræn  Kejserinde 
i  Rusland  af  egen  Magtfuldkommenhed.*  I  god  Samklang 
hermed  har  hun  et  halvt  Aar  efter  sin  Tronbestigelse  sagt 
til  en  engelsk  Diplomat:  »Lige  fra  jeg  satte  min  Fod  i 
Rusland  har  jeg  stedse  syslet  med  den  Tanke  engang  at 
skulle  blive  eneherskende  der.«  Saadanne  Tanker  nærede 
hun,  uagtet  hun  ikke  kunde  naa  denne  Stilling  undtagen  ved 
den  Mands  Død,  hun  nu  vilde  række  sin  Haand  for  Brude- 
skamlen. Der  er  noget  forfærdende  i  dette.  Hvad  Ærgjer- 
righeden lader  hende  drømme  om,  er  netop,  at  h -ndes  Brud- 
gom i  Tidens  Løb  maatte  komme  til  at  vige  Pladsen  paa 
Tronen  for  hende  selv. 

Det  var  farlige  Evner  og  farlige  Tanker,  der  boede  hos 
Katharina.  Hvordan  var  det  Samfund,  i  hvilket  hun  var 
bleven  hensat? 


3.    Tilstande  i  Rusland   paa  den  Tid,  Katharina 
kom  dertil. 

Det  er  med  Føje  blevet  udtalt,  at  den  russiske  Kejser- 
magt siden  Peter  den  stores  Død  havde  været  ligesom, 
herreløst  Gods,  som  den  gjorde  sig  til  Herre  over,  der 
havde   den    bedste  Lejlighed   dertil.    Paa   den   Maade    var 

Katharina  I  bleven  Selvherskerinde  efter  Peters  Død.  Det 
var  uden  at  have  nogen  Ret  dertil,  at  Anna  Ivanowna 
svang  sig  op  paa  Tronen  1730  ved  en  Overenskomst  iped 
russiske  Stormænd,  og  det  var  ved  at  skuffe  Tilsagn  til 
dem,  at  hun  gjorde  sin  Magt  uindskrænket,  saa  snart  hun 
følte  sig  i  Stand  dertil.  Og  da  hun  var  død  (1740),  da 
efter  hendes  Bestemmelse  hendes  Søsterdattersøn,  den  spæde 
Ivan  af  Brunsvig ,  besteg  Tronen  under  Birons  For- 
mynderskab ,  gik  det  Slag  i  Slag  med  Hofrevolutioner. 
Biron,  der  i  Løbet  af  faa  Maaneder  havde  ladet  Hundreder 
af  Mennesker  dræbe  og  20,000  forvise,  blev  styrtet  af  Ivans 
Forældre,  han  blev  overrumplet  i  sin  Seng  om  Natten  og 
slæbt  til  Sibirien.  Men  kun  et  Aar  gik  hen.  Da 
styrtede  Peter  den  stores  Datter  Elisabeth  med  et  Par  Kom- 
pagnier Livgardister  Magthaverne.  Et  natligt  Overfald  af- 
gjorde atter  Ruslands  Skæbne  (December  1741). 

Hvilket  Skue  af  Lovløshed  frembyder  ikke  dette.  De 
fra  den  franske  Terrorismes  Tid  bekjendte  Ord:  »Vov  kun, 
saa  er  alt  vundet!«  synes  at  have  passet  lige  saa  godt  paa  det 
enevældig  styrede  Rusland.  Men  var  det  let  for  den 
dristige  at  opnaa  Magten,  gjaldt  det  om  at  holde  fast 
paa  den;  den  samme  Ærgjerrighed ,  der  havde  bragt  den 
ene  lykkelige  Usurpator  til  at  gribe  efter  Magten,  flammede 
ogsaa  i  andres  Bryst,  der  havde  Lyst  til  at  rane  den.  Ud- 
byttet for  Rusland  af  disse  Usurpationer  og  Hofrevolutioner 
var  kun  et  forargeligt  Yndlingeherredømme;  thi  disse 
Kvinder,  som  det  i  første  Øjeblik  er  forbavsende  at  se  paa 
den  russiske  Trone,  vare  i  Virkeligheden  Redskaber  i  deres 
Elskeres  eller  Yndlinges  Hænder.  D3'gtige  Mænd  kom  kun 
til  at  spille  en  Rolle,  naar  det  ikke  var  muligt  at  und- 
være dem. 

Elisabeths  Tronbestigelse  bragte  større  Fasthed.  Man 
saae  op  til  hende  som  den  store  Czar  Peters  Datter,  og 
hun  vandt  Yndest  ved  sin  udprægede  russiske  National- 
følelse.      Hun    var    en    skjøn,    imponerende    Kvinde;    huQ 

kunde  i  sin  Optræden  vise  en  Værdighed  og  Ynde,  hvis 
Virkning  forøgedes  ved  hendes  smukke  Talestemme,  og  det 
skortede  hende  ingenlunde  paa  Evne  til  at  dømme  sundt 
om  de  Sager,  der  forelagdes  hende.  Men  desuagtet  har 
sjælden  nogen  udueligere  Fyrste  siddet  paa  en  Trone.  Hun 
var  udannet,  fattedes  fuldstændig  alle  dybere  Interesser,  og 
hendes  Ladhed  gik  til  det  utrolige.  Det  var  til  at  fortvivle 
over  for  hendes  Ministre  saa  vel  som  for  de  fremmede  Di- 
plomater. Om  det  saa  var  de  simpleste  Skrivelser,  kunde 
det  koste  usigelig  Møje  at  faa  hende  til  at  underskrive  dem, 
og  hele  Uger  igjennem  nægtede  hun  haardnakket  Ministrene  at 
tale  med  dem,  blot  for  at  hun  kunde  slippe  for  de  kjed- 
sommelige  Forretninger.  Alt  gik  i  Staa.  I  Steden  for  at 
røgte  sine  Pligter  tænkte  hun  paa  at  tage  sig  ud  i  den  ene 
prægtige  Klædning  efter  den  anden;  hun  skiftede  Klæder 
4,  5-6  Gange  om  Dagen,  og  hun  havde  derfor  en  Garderobe, 
som  har  søgt  sin  Lige  i  Verden.  Ved  en  Brand  i  Moskau 
mistede  hun,  efter  hvad  hun  selv  fortalte  Katharina,  4000 
Dragter,  og  da  hun  døde,  efterlod  hun  sig  ikke  færre  end 
femten  Tusende  og  nogle  Hundrede  Klædninger,  som  hun 
enten  havde  baaret  én  Gang  eller  slet  ikke,  2  store  Kister 
med  Silkestrømper,  2  andre  med  Baand  og  nogle  Tusende 
Par  Sko.  Hun  kunde  vise  Godmodighed  og  Venlighed,  og 
det  tog  sig  smukt  ud,  at  hun,  da  hun  besteg  Tronen,  kaldte 
omtrent  20,000  forviste  tilbage  og  afskaffede  offentlige  Hen- 
rettelser; men  dette  var  kun  et  Skin,  thi  der  var  Exempler 
nok  paa  Tortur  og  hemmelige  Henrettelser,  og  man  har 
regnet,  at  der  i  hendes  Regeringstid  er  blevet  forvist  mere 
end  80,000  Mennesker  til  Sibirien  eller  andensteds  hen. 

Mest  forargelig  var  hendes  Færd  maaske,  da  hun  gav 
sig  til  at  ville  værne  om  Sædeligheden  i  Rusland  ved  at 
lade  foretage  Undersøgelser  i  Moskau  over  alle  utilladelige 
Kjærlighedsforhold.  Lige  saa  svært  det  ellers  holdt  at  faa 
iende  til  at  læse  noget,    lige   saa   ivrig   var   hun  efter  at 

nyde  de  detaillerede  Politirapporter  over  disse  tit  væmmelige 
Sager,  og  hun  straffede  alle  Kvinder  haardt,  som  paa  en 
eller  anden  Maade  havde  forbrudt  sig  i  saa  Henseende. 
Men  uheldigvis  glemte  hun  den,  som  hele  Rusland  vidste, 
var  den  skyldigste  af  alle,  nemlig  sig  selv.  Gud  og  hver 
Mand  havde  hørt  tale  om  Elisabeths  Udsvævelser,  og  det 
var  en  vel  kjendt  Sag,  at  det  eneste,  hun  satte  Pris  paa 
hos  en  Mand,  var  at  han  saae  godt  ud.  Den  danske 
Statsafsending ,  Osten,  der  var  styg  og  som  en  Følge  deraf 
i  komplet  Unaade  hos  hende,  skrev  derfor  engang  ret  vittig 
i  en  Depeche  til  den  ældre  Bernstorff:  »Jeg  har  altid 
været  et  Offer,  fordi  Vor-Herre  ikke  raadspurgte  Kejser- 
indens Smag,  da  han  skabte  mig,  og  i  den  Anledning  har 
Hendes  Majestæt  aldrig  værdiget  mig  et  Ord,  saa  længe  jeg 
har  været  her.«  Vildt  er  det  gaaet  til  ved  de  Sviregilder, 
som  Elisabeth,  allerede  inden  hun  kom  paa  Tronen,  holdt 
med  Officerer  eller  endog  menige  af  Garden.  Men  da  var 
det  dog  mere  i  det  skjulte.  Som  Kejserinde  levede  hun  aaben- 
lysl  i  Elskovsforbindelse  først  med  Rasumofski,  en  Bondesøn  fra 
Ukraine,  der  oprindelig  havde  vakt  Opmærksomhed  ved  sin 
Sangstemme  og  derpaa  fundet  Naade  hos  Kejserinden  som 
en  kjøn  Karl;  senere  delte  han  Pladsen  som  hendes  Elsker 
med  Ivan  Schuwalof,  og  disse  to  Mænd  forligtes  saa  godt, 
at  man  sagde  om  dem,  at  de  ikke  syntes  at  opfatte  hinanden 
som  Medbejlere,  men  som  Kolleger. 

Enhver,  der  ser  dette  forargelige  Væsen,  vil  være  klar 
paa,  at  den  Religiøsitet,  Elisabeth  med  stor  Iver  lagde  for 
Dagen,  var  af  saare  tvivlsom  Værd.  Den  har  ganske  lignet 
den,  man  finder  hos  hendes  samtidige  Jævning  i  Usædelig- 
hed, Ludvig  XV  i  Frankrig.  Ved  Andagtsøvelser  og 
Bigotteri  skulde  Samvittigheden  dulmes,  og  det  var  ligesom 
den  Pris,  de  betalte  Gud  for  at  leve  et  uterligt  Liv.  Der- 
for saae  man  Elisabeth  afløse  sine  Orgier  eller  afbryde  sine 
evindelige  Tanker  om  Tant  og  P3mt  med  Valfartsrejser  til 

Klostre  og  andre  Helligdornme,  der  vare  i  højt  Ry,  og  det 
var  aabenbart  som  en  Gud  velbehagelig  Gjerning,  at  hun 
tilbagegav  den  russiske  Gejstlighed  en  saa  stor  Del  af  de 
Godser,  hendes  Fader  havde  frataget  den,  at  Statskassen  tabte 
750,000  Kubler  i  aarlig  Indtægt 

Det  kunde  kun  være  et  sørgeligt  Skue ,  Ruslands 
Styrelse  frembod  under  en  saadan  Kvindes  Herredømme. 
Den  Demoralisation  i  Embedsklassen  saa  vel  som  i  Sam- 
fundets højere  Lag,  der  var  en  gammel  Kræftskade  i  Rus- 
land, trivedes  frodig  i  en  Tid,  da  Uduelighed  hos  Selvhersker- 
inden forenedes  med  et  Yndlingeherredømme,  under  hvilket 
Kejserindens  Elskere  og  deres  Venner  og  Tilha^ngere  ikke 
blot  bleve  overøste  med  Gaver  og  Hæderss  til  linger,  men 
ogsaa  havde  frit  Spillerum  til  at  berige  sig  ved  at  sælge 
Embeder  og  ved  alskens  Udsugeiser.  Hvem  skulde  vel  bryde 
sig  om  Lov  og  Moral,  naar  den  saaledes  traadtes  under 
Fødder  paa  Statens  og  Samfundets  øverste  Trin!  Man  var 
udsat  for  at  blive  udplyndret,  hvis  man  ikke  selv  var  med 
at  plyndre.  Den  elendige  Administration  brød  Brodden 
af  Rigets  Kraft  udadtil.  Derfor  udrettede  Russerne  saa  lidt 
i  Syvaarskrigen  trods  deres  Hæres  Størrelse  og  deres  Sol- 
daters Tapperhed.  Den  ene  Gang  efter  den  anden  gav 
de  russiske  Statsmænds  Pengegridskhed  Ruslands  Tarv  til 
Pris  for  andre  Magters  Ønsker;  men  endnu  værre  var  dog 
den  indre  Demoralisation,  den  Uduelighed,  der  som  en 
Følge  heraf  bredte  sig  alle  Vegne,  og  de  Vilkaarligheder, 
som  de  mægtige  og  rige  udøvede  mod  dem,  der  stode  i 
Afhængighed  af  dem.  Hvilket  Forhold  end  de  fremmede 
Stater  stode  i  til  Rusland,  have  deres  Diplomater  været  enige 
om  at  skildre  Tilstanden  i  Riget  som  gyselig.  Som  Exempel 
skal  her  blot  anføres  en  hollandsk  Statsafsendings  Ord 
1757 :  »Det  nuværende  russiske  Samfund  frembyder  et 
Skræk  indjagende  Billede  af  Tøjlesløshed,  Uorden  og  Op- 
løsning af  alle  Samfundsbaand.      Kejserinden    hører   og  ser 

kun  Brødrene  Schuwalof*)  ....  hun  har  i  bogstavelig 
Forstand  overgivet  Riget  til  Plyndring.  Aldrig  har  der  i 
Rusland  været  en  uordentligere,  farligere  og  beklageligere 
Tingenes  Tilstand.  Der  er  ikke  det  mindste  Spor  tilbage 
af  Tro  og  Love,  Æresfølelse,  Tillid,  Skamfølelse  og  Ret- 
færdighed.« 

Man  kan  vide,  hvorledes  det  under  slige  Forhold  saae 
ud  ved  Hoffet,  At  kunne  leve  her  i  Statens  Centrum  gjaldt 
i  den  Grad  som  Toppunktet  af  Lykke,  at  det  opfattedes 
som  en  Straf  for  en  Hofmand  at  faa  Kommando  over  en 
Brigade,  ja  over  en  hel  Hær.  Som  de  russiske  Adelsmænd 
higede  efter  at  komme  til  Hove  for  at  vinde  Kejserindens 
Yndest,  saaledes  kappedes  de  her  om,  hvem  der  kunde  sno 
sig  snildest  i  Rænker  eller  gaa  videst  i  at  nyde  Livet.  De 
gammeldags  byzantinske  ceremonielle  Skikke,  der  ved  Siden 
af  meget  halvt  barbarisk  Uvæ*sen  fordum  havde  givet  det 
moskovitiske  Hofliv  dets  Præg,  vare  blevne  kastede  bort  af 
Peter  den  store,  men  uheldigvis  for  alt  for  meget  at  ombyttes 
med  en  Krostues  Sæder.  Siden  havde  Raahed  og  Frivolitet 
været  de  fremherskende  Magter  i  Hoflivet,  hvad  Katharinas 
Memoirer  give  et  stærkt  Indtryk  af  med  Hensyn  til 
Elisabeths  Tid.  Kjærlighedshistorier,  og  det  ikke  af  den 
fineste  Natur,  dannede  Kjærnen  i  det  hele.  Fremmede 
Diplomater  havde  deres  gode  Del  i  det  Uvæsen,  der  trivedes. 
Det  er  et  Vidnesbyrd  om  Tonen,  at  da  tre  af  Kejserindens 
Hofdamer  engang  holdt  Bryllup  samme  Dag,  væddede  den 
danske  Statsafsending  Osten  med  en  af  Rasumofskierne  om, 
hvem  af  disse  tre  Damer  der  først  vilde  blive  sin  Mand 
utro.  De  vare  overtydede  om,  at  de  alle  tre  vilde  blive 
det.  Andre  toge  Del  i  Væddemaalet,  der  aabenbart  gjorde 
Lykke  som  en  heldig  Tanke.     Den  Dannelse,  som  disse  for- 


*)  I  Virkeligheden  vare  de  tre  Schuwaloffer  ikke  Brødre.  Ivan, 
der  var  Kejserindens  Elsker,  var  en  Fætter  til  de  to  andre, 
Alexander  og  Peter. 

nemme  Herrer  og  Damer  havde,  var  for  det  meste  kun 
en  fransk  Fernis.  Fyrstinde  Daschkof,  der  vistnok  var 
sin  Tids  kundskabsrigeste  russiske  Dame,  fortæller  i  sine 
Memoirer,  at  Katharina  og  hun  vare  de  eneste  Damer  i 
Rusland,  der  læste  Beger,  som  havde  nogen  Værd. 

4.     Pinagtige  Livsforhold  for  Katharina. 

I  et  saadant  Samfund  skulde  den  femtenaarige  Katharina 
leve.  Hvilken  Smitte  i  alle  mulige  Retninger  var  hun  ikke 
her  udsat  for?  Hvilken  Medfølelse  maa  man  ikke  have  med 
en  ung  Kvinde,  der  uden  Livserfaring  og  med  en  endnu 
aldeles  ikke  udviklet  Karakter  skulde  kæmpe  med  de  onde 
Magter,  som  hun  mærkede  rasede  om  hende!  Ganske  vist, 
Medfølelsen  svækkes,  naar  man  ser  hende  saa  tidlig  fyldt 
af  ærgjerrige  Drømme  om  at  vinde  Herredømmet  i  dette 
Samfund.  Men  paa  den  anden  Side,  at  ærgjerrige  Tanker 
kunde  vækkes  til  Live,  eller  i  det  mindste  at  de  maatte 
stærkt  udvikles,  var  ikke  forunderligt,  naar  hun  saae, 
hvorledes  Egennytten  drev  sit  Spil  med  næsten  alle  dem, 
iblandt  hvem  hun  færdedes,  og  hvorledes  selve  Kronen  den 
ene  Gang  efter  den  anden  i  de  sidste  tyve  Aar  havde  været 
et  Bytte  for  hver  den,  der  havde  haft  en  gunstig  Lejlighed 
til  at  gribe  den.  Hvis  man  vil  dømme  retfærdig  om 
Katharina,  maa  man  ikke  blot  se  paa  hende,  men  ogsaa  paa 
det  Samfund,  i  hvilket  hun  blev  henstillet. 

I  Førstningen  havde  hun  Moderen  at  støtte  sig  til; 
men  Forholdet  imellem  dem  var  ikke  godt,  hvem  af  dem 
der  saa  har  haft  Skylden  derfor.  Om  end  den  næsten  bitre 
Maade,  paa  hvilken  Katharina  omtaler  Moderen,  ingenlunde 
kaster  et  heldigt  Lys  over  hende  selv,  er  det  en  Kjends- 
gjerning,  at  de  Breve,  Moderen  har  skrevet  om  Rejsen  til 
Rusland  og  Opholdet  her  indtil  Brylluppet,  give  Indtrykket 
af  en  kold  Natur,  der  næsten  udelukkende  har  tænkt  paa 
den  ydre  Glans,  som  Datteren  havde  Udsigt  til  at  naa,   og 

paa  den  Hyldest,  hun  selv  var  Gjenstand  for.  Ingensteds 
mærker  man  kjærlig  Omsorg  for  Datteren,  saa  lidt  som  Be- 
kymring ved  Tanken  om  den  svære  Stilling,  denne  vilde 
faa,  eller  nogen  Følelse  af  Smerte  ved  snart  at  skulle  skilles 
fra  hende.  Det  Billede,  Katharina  har  givet  af  Moderen, 
fremstiller  hende  væsentlig  som  den  myndige  Bulderbasse, 
der  skjændte  og  brugte  Mund  ved  alle  Lejligheder.  Katharina 
havde  en  Skræk  for  at  ytre  en  anden  Mening  end  den,  hun 
havde,  thi  saa  var  hun  vis  paa,  der  vilde  vanke  Ørefigen. 
Moderen  undergravede  da  ogsaa  hurtig  sin  egen  Stilling  i 
Kusland  ved  at  lægge  sig  ud  med  Alverden;  hun  skjændtes 
paa  Livet  med  Karl  Peter  Ulrich,  og  da  hun  var  ubesindig 
nok  til  at  gaa  sin  store  Velynder  Frederik  II's  Ærende  ved  at 
arbejde  imod  den  mægtige  Udenrigsminister  og  Vicekansler 
Bestuchef,  kom  hun  til  kort  i  denne  Kamp.  Bestuchef 
udvirkede,  at  hun  faldt  fuldstændig  i  Unaade  hos  Kejserinden. 
Saa  snart  Katharinas  Bryllup  var  holdt,  maatte  hun  forlade 
Rusland,  og  det  i  en  Stemning  himmelvidt  forskjellig  fra 
den,  i  hvilken  hun  havde  ført  Datteren  dertil. 

Under  saadanne  Forhold  maatte  alt  for  Katharina  af- 
hænge af,  hvordan  hendes  Ægteskab  var.  Hendes  Mand 
var  hendes  eneste  naturlige  Støtte.  Men  enhver  véd,  at 
dette  Ægteskab  var  saa  ulykkeligt,  som  tænkes  kan.  Vist- 
nok er  det  ørkesløst  at  tænke  paa,  hvorledes  hun  kunde 
have  udviklet  sig  ved  Siden  af  en  Ægtefælle,  som  hun 
elskede,  og  under  Samlivet  med  en  Mand,  der  havde  frem- 
ragende Begavelse  og  Karakter,  og  man  kan  opkaste  Tvivl, 
om  det  overhovedet  laa  i  hendes  Natur  at  kunne  være  til- 
freds ved  at  være  den  anden  i  en  Stat.  Men  derfor  er  det 
dog  utvivlsomt,  at  intet  kunde  virke  mere  til  at  udvikle 
Skyggesiderne  i  Katharinas  Karakter  og  gjøre  hende 
modtagelig  for  den  fordærvelige  Smitte  af  Livet  om  hende 
end  det,  at  hun  var  smeddet  sammen  med  en  Personlighed 
som  Karl  Peter  Ulrich.     Har  hun,    som   man   gjærne  kan 

sige,  villig  solgt  sig  til  ham  for  at  blive  Kejserinde  i  Rus- 
land, har  huQ  ogsaa  maattet  bøde  haardt  derfor. 

Karl  Peter  Ulrich  havde  visselig  nogle  gode  Egen- 
skaber; han  var  godmodig  og  havde  paa  sin  Vis  Pligtfølelse; 
men  ikke  blot  vare  hans  Evner  tarvelige,  hans  Godmodighed 
var  parret  med  Hidsighed  og  Trættekjævhed,  og  uagtet  han 
var  en  svag  Karakter,  kunde  han  være  stivsindet  indtil 
Halsstarrighed.  Ulykkeligvis  fik  han  ogsaa  en  daarlig  Op- 
dragelse. Hans  Fader,  Hertug  Karl  Frederik,  der  var  en 
maadelig  Person,  havde  som  de  fleste  tyske  Smaafyrster  en 
sand  Mani  for  Soldatervæsen  og  Exercits,  og  det  lykkedes  ham 
saa  vel  at  indpode  denne  Lidenskab  i  Sønnen,  medens  denne 
endnu  var  Dreng,  at  han  næsten  ikke  fik  Sans  for  andet. 
I  Rusland  udviklede  han  sig  ikke  heldigere,  han  var  og 
blev  yderlig  uvidende  i  alt  andet  end  Exercits.  Dengang 
han  17  Aar  gammel  blev  den  ypperlig  begavede  og  aands- 
livlige  Katharinas  Ægtefælle,  var  han  derfor  en  saadan 
Blanding  af  Barnagtighed,  Stivsindethed  og  Kjedsommelig- 
hed,  med  en  god  Tilsætning  af  Korporalsraahed,  at  det 
maatte  være  en  sand  Rædsel  at  være  gift  med  ham,  saa 
meget  mere  som  ogsaa  hans  ydre  Personlighed  var  kantet 
og  frastødende. 

Uagtet  Katharina  allerede  ved  sit  Komme  til  Rusland 
var  en  indtagende  ung  Pige,  og  hendes  Skjønhed  efter- 
haanden  udviklede  sig  mere  og  mere,  havde  Karl  Peter 
Ulrich  intet  øje  herfor,  og  han  har  aldrig  været  forelsket 
i  hende.  Imidlertid  viste  han  dog  stor  Deltagelse  for  hende 
under  hendes  Sygdom  strax  i  den  første  Tid  af  hendes  Liv 
i  Rusland ;  de  kunde,  da  de  begge  næsten  vare  Børn  endnu, 
gjøre  ungdommelig  Støj  sammen  paa  det  lystigste,  og  han 
aabnede  med  en  vis  Fortrolighed  sit  Hjærte  for  hende.  Hendes 
aandelige  Overlegenhed  over  ham  gjorde  uvilkaarlig  et  saa 
stærkt  Indtryk  paa  ham,  at  han  tog  sin  Tilflugt  til  hende, 
saa  tit  han  kom  i  en  eller  anden  Forlegenhed.    Han  kaldte 

hende  Fru  Hjælpekilde.  Hun  maatte  hjælpe  ham,  naar  han 
trods  Brug  af  Skjældsord,  Stokkeprygl  og  Slag  med  den 
flade  Sabelklinge  ikke  kunde  holde  Styr  paa  sine  Tjeneste- 
folk; til  hende  kom  han  for  at  faa  Raad,  hver  Gang  hans 
Tante,  Kejserinden,  blev  vred  paa  ham,  og  hun  blev  endog 
hans  Raadgiverske  i  politiske  Sporgsmaal. 

Medens  Karl  Peter  Ulrich  blev  holdt  uden  for  al  Del- 
tagelse i  den  russiske  Statsstyrelse,  havde  han  sit  Hertug- 
dømme, den  gottorpske  Del  af  Holsten,  at  raade  over.  Det 
var  paa  denne  Tid,  at  den  dansk-norske  Regering  under 
den  ældre  Bernstorffs  Ledelse  arbejdede  paa  at  faa  udjævnet 
de  Stridigheder  med  det  gottorpske  Hus,  der  havde  varet 
siden  den  store  nordiske  Krig.  Den  Gang  havde  den 
gottorpske  Regering  krænket  Nevtraliteten  ved  at  optage 
den  svenske  General  Stenbock  og  hans  Hær  i  Fæstningen 
Tønningen,  og  Frederik  IV  havde  derfor  grebet  Lejligheden 
til  at  inkorporere  den  gottorpske  Del  af  Slesvig  i  den 
danske  Krones  Lande.  Men  uagtet  dette  kun  var  Len  som 
forskyldt,  fattede  Hertug  Karl  Frederik  et  glødende  Had 
til  Danmark,  og  dette  Had  gik  i  fuldt  Maal  i  Arv  til  Karl 
Peter  Ulrich.  Dennes  Sindelag  var  ingen  Hemmelighed  for 
den  dansk-norske  Regering;  men  desto  mere  holdt  den  det 
for  magtpaaliggendo  at  faa  Sagen  afgjort,  inden  han  kom 
til  at  byde  over  Ruslands  Hære.  Den  havde  opnaaet  at 
sikre  sig  Medvirkning  fra  Storfyrstens  vigtigste  holstenske 
Raadgivere,  og  den  kunde  stole  paa  Hjælp  af  den  russiske 
Kansler  Bestuchef,  der  hadede  Karl  Peter  Ulrich  og  satte 
megen  Pris  paa  et  godt  Forhold  til  Danmark. 

Da  den  dygtige  danske  Diplomat  Grev  Lynar  i  Januar 
1750  kom  til  Petersborg,  saae  det  ud,  som  om  det  skulde 
lykkes  at  faa  Bugt  med  Storfyrstens  Stivsind  og  Had  imod 
Danmark.  Men  da  begyndte  Katharina  sin  politiske  Rolle 
med  at  bekæmpe  den  danske  Politik.  Hun  var,  har  hun 
selv    fortalt,    opdraget   i    Huset  Holstens   gamle    Bitterhed 

imod  Danmark,*)  og  huu  afskyede  Bestuchef,  der  havde 
stillet  sig  i  et  Qendtligt  Forhold  til  hende  og  Storfyrsten. 
Hun  var  overtydet  om,  at  han  nærede  Planer,  der  vare  til 
Skade  for  Karl  Peter  Ulrich  og  hende  selv.  Da  hendes 
Ægtefælle  nu  stod  vaklende  og  søgte  Raad  hos  hende,  gjorde 
hun  sit  bedste  for  at  faa  ham  til  ikke  at  gjore  nogen  Ind- 
rømmelse. Lynar  blev  snart  klar  paa,  at  hun  var  Danmarks 
farligste  Fjende  i  Rusland,  og  det  lykkedes  hende  i  Virke- 
ligheden at  kuldkaste  Underhandlingen.  Efter  hvad  hun 
selv  senere  har  fortalt,  tirrede  det  hende,  at  Lynar,  da  han 
meddelte  Storfyrsten  det  danske  Forslag  til  Stridens  Ud- 
jævning, udtrykkelig  havde  forlangt,  at  det  skulde  holdes 
hemmeligt  for  hende.  Men  det  første,  Karl  Peter  Ulrich 
gjorde,  var  at  fortælle  hende  baade  om  Forslaget  og  om 
Lynars  Forlangende.  Det  krænkede  hendes  Forfængelighed, 
og  hun  svor  Lynar  Hævn.  Efter  hvad  der  fortælles,  føjede 
hun  endog  et  udsøgt  Drilleri  til  sin  Triumf.  En  Aften,  da 
hun  traf  sammen  med  den  danske  Statsafsending ,  ønskede 
hun  ham  til  Lykke  med,  at  han  havde  ført  Underhandlingen 
til  Ende  paa  en  heldig  Maade,  og  hun  udtalte  tillige  sin 
Glæde  over  at  kunne  sige  ham,  at  hun  selv  havde  gjort  sit 
dertil.  Den  næste  Dag  fik  han  at  vide,  at  han  havde  lidt  fuld- 
stændigt Skibbrud  med  sine  Forslag  (1751). 

Karl  Peter  Ulrich  lagde  saa   lidet  Dølgsmaal    paa,    at 
han  bøjede  sig  for  Katharinas  Overlegenhed,  at  han  ligefrem 


*)  Man  træffer  oftere  en  Fortælling  om,  at  den  Gang  hun  kom 
til  Rusland,  havde  den  dansk-norske  Regering  sendt  sin 
Statsafsending  dér  Befaling  til  nøje  at  iagttage  den  unge 
Prinsesse ,  da  „denne  under  sin  Moders  Ledelse  truer 
med  at  blive  den  falskeste  af  alle  Evropas  Fyrstinder." 
Men  denne  Fortælling  er  aldeles  uhjemlet.  Det  er  saa  langt 
fra,  at  der  i  de  Depecher,  som  i  disse  Aar  vexledes  imellem 
Regeringen  i  Kjøbenhavn  og  Statsafsendingen  i  St.  Peters- 
burg, er  den  mindste  Antydning  af  sligt,  at  man  tvært  imod 
forbavses  over  at  se,  hvor  liden  Vægt  der  fra  dansk  Side  blev 
lagt  paa  dette  Giftermaal. 

sagde  til  andre,  at  selv  forstod  han  sig  ikke  paa  Sagerne; 
men  hans  Hustru  forstod  sig  paa  alt.  Hun  fik  da  ogsaa  i 
stigende  Grad  Del  i  Holstens  Styrelse,  og  hun  kunde  af- 
gjøre  en  Mængde  løbende  Sager  efter  eget  Tykke.  Hendes 
Memoirer  vise  tydelig,  hvilken  Glæde  hun  har  felt  ved 
saaledes  at  gjøre  Prøve  paa  Regeringskunsten. 

Et  saadant  Forhold  kunde  give  Katharina  Udsigt  til  at 
blive  den  virkelig  regerende,  naar  Karl  Peter  Ulrich  engang 
blev  Kejser.  Det  kunde  for  en  virkelysten,  ærgjerrig  Prin- 
sesse opveje  mange  Ubehageligheder.  Men  ganske  vist, 
Samlivet  med  Storfyrsten  var  en  drøj  Betaling  for  en  saadan 
Rolle.  Dengang  hun  lærte  ham  at  kjende  i  Rusland,  gav 
han  sig  ikke  af  med  synderlig  andet  end  at  lade  et  Par 
Kammertjenere  exercere  og  at  skifte  Uniform  flere  Gange 
om  Dagen.  Siden  skaftede  han  sig  en  Mængde  Dukker, 
der  vare  udklædte  som  Soldater,  og  med  dem  legede  han, 
ganske  som  Drenge  lege  med  Tinsoldater.  Hver  Dag  fore- 
stillede han,  at  Vagtparaden  trak  op,  og  at  Skildvagter  bleve 
afløste.  Ved  saadanne  Parader  mødte  han  i  sit  Værelse  i 
Gallauniform  med  store  Støvler  og  Sporer,  og  han  krævede 
det  samme  af  dem,  der  paa  hans  Befaling  maatte  se  paa 
disse  Taabeligheder.  Ogsaa  lod  han  af  Pap  forfærdige  en 
Slags  Fæstning,  der  var  opstillet  i  hans  Værelse,  og  paa 
hvilken  Soldaterdukker  stode  Vagt.  En  Dag,  Katharina 
traadte  ind  her,  blev  hun  forbavset  ved  at  se  en  stor  Rotte 
hænge  i  en  Slags  Galge.  Da  hun  spurgte,  hvad  det  skulde 
sige,  svarede  han,  at  denne  Rotte  havde  gjort  sig  skyldig  i 
en  Forbrydelse,  som  Krigsartiklerne  satte  Dødsstraf  for. 
Den  havde  haft  den  Frækhed  at  springe  over  Volden  paa 
Fæstningen  og  endog  —  man  tænke  sig  —  æde  to  af 
Skildvagterne.  Da  hans  Hønsehund  heldigvis  havde  attraperet 
Forbryderen,  havde  han  strax  ladet  denne  dømme  efter 
Krigsartiklerne  og  henrette.  Den  skulde  til  Skræk  og 
Advarsel  for  alle  ligesindede  hænge  i  Galgen  tre  Dage  for 


]Q3  Katharina  II  som  Storfyrstinde. 

Publikums  Øjne.  Da  Katharina  brast  i  Latter  ved  at  høre 
denne  Daarskab,  vakte  det  hans  allerstørste  Mishag. 

Naar  han  ikke  kunde  exercere  eller  lege  med  Soldater- 
dukker, dresserede  han  Hunde.  En  Tid  havde  han  anbragt 
en  Hundestald  med  et  Dusin  Hunde  lige  ved  Siden  af  sit 
og  Katharinas  Sovekammer  uden  at  bryde  sig  om  den 
Stank,  der  trængte  ind  i  dette  Værelse.  Ikke  mindre 
utaaleligt  var  det  for  Katharina  at  høre  den  evindelige 
Hylen  af  Hundene,  som  han  piskede  under  Dressuren;  thi, 
siger  hun,  Medlidenhed  var  en  P^ølelse,  han  ikke  kjendte. 
Man  kan  tænke  sig,  hvad  hun  maatte  dømme  om  en 
Mand,  der  havde  slige  Fornøjelser,  der  kunde  more  sig  i 
lange  Tider  med  at  slaa  Knald  med  en  stor  Kanepisk  eller 
kunde  finde,  det  var  en  Morskab  at  holde  Dans  i  sine  egne 
Værelser,  uagtet  han  ikke  havde  andre  til  at  tage  Del  med 
deri  end  to  af  sine  Kammertjenere  og  to  af  hendes 
Kammerjomfruer,  af  hvilke  den  ene  var  over  50  Aar 
gammel.  Ærgerligt  var  det  for  hende,  naar  hun  maatte 
høre  ham  fortælle  dundrende  Løgne,  f.  Ex.  om  Heltegjernin- 
ger,  han  havde  udført  paa  en  Tid,  da  han  i  Virkeligheden 
ikke  var  mere  end  6 — 7  Aar  gammel.  Og  hvilken  Kjed- 
sommelighed,  naar  han  med  lange  Skridt  spankede  op  og 
ned  i  hendes  Værelse  og  nødte  hende  til  at  høre  paa  hans 
brede,  selvbehagelige  Udvikling  af  de  taabeligste  Projekter, 
eller  naar  hun  mangen  Eftermiddag  maatte  underholde  ham 
med  at  spille  L'hombre  med  ham,  og  han  saa  for  op  i  For- 
bitrelse, hver  Gang  han  tabte!  Hun  maatte  døje,  jævnlig 
at  se  ham  drukken;  men  harmeligst  var  det  hende,  at  han 
stadig  forelskede  sig  saa  i  den  ene,  saa  i  den  anden  Dame, 
kun  aldrig  i  hende  selv.  Og  ikke  nok  dermed,  han  var, 
hvor  utroligt  det  end  lyder,  baade  dum  og  taktløs  nok  til 
at  gjøre  det  til  et  Yndlingsæmne  at  underholde  hende  om 
sine  Flammer. 

Allerede  under  en  af  de  første  Samtaler,  han  havde 
med  hende,  da  hun  1744  kom  til  Rusland,  og  da  han  altsaa 

kun  var  16  Aar  gammel,  betroede  han  sin  tilkommende 
Brud,  at  han  var  forelsket  i  en  af  Kejserindens  Hofdamer 
og  gjærne  vilde  have  giftet  sig  med  hende,  men  han  havde 
givet  Afkald  derpaa  for  efter  Kejserindens  Ønske  at  ægte 
Katharina.  Han  havde  ikke  været  gift  mere  end  fjorten 
Dage,  førend  han  fortalte  hende,  at  nu  var  han  forelsket  i 
en  anden  Hofdame.  Den  ene  Gang  efter  den  anden  gjentog 
dette  sig,  og  disse  Fortroligheder  kunde  faa  et  utroligt 
Præg  ikke  blot  af  Naragtighed  og  Smagløshed,  men  ogsaa 
af  Brutalitet. 

En  Aften,  da  Katharina  var  gaaet  til  Sengs,  var  hun 
næppe  falden  i  Søvn,  forend  han  ganske  drukken  traadte 
ind  i  Sovekammeret  og  gav  sig  til  at  udvikle  sin  nye 
Inklinations  udmærkede  Egenskaber.  Katharina  lod,  som 
hun  sov,  for  at  faa  ham  til  at  holde  op;  men  han  raabte 
højere  og  højere,  og  da  hun  vedblev  at  ligge  ganske  stille, 
gav  han  hende  tre  dygtige  Nævestød  i  Siden;  saa  forbitret 
var  han  over,  at  hun  ikke  vilde  høre  paa  hans  ubehagelige 
Snak.  Hun  var  overhovedet  udsat  for  brutale  Optrin  med 
den  opfarende  Mand;  om  Opmærksomhed,  for  ikke  at  sige 
Ridderlighed,  fra  hans  Side  var  der  ikke  Tale. 

Katharina  har  et  Sted  i  sine  Memoirer  ved  at  fortælle  om 
deres  Ægteskabs  første  Tid  skrevet:  »Hvis  han  havde  villet 
vinde  min  Kjærlighed,  vilde  det  ikke  være  faldet  mig  svært 
at  skjænke  ham  den.  Jeg  var  af  Naturen  oplagt  og  vænnet  til 
at  opfylde  mine  Pligter;  men  jeg  havde  maattet  have  en  Ægte- 
fælle med  sund  Menneskeforstand,  og  det  havde  han  ikke.« 
Det  er  sandsynligt,  at  der  i  Katharinas  Skildring  af  det  hele 
Forhold  er  en  stor  Ensidighed.  Man  kan  være  temmelig  vis 
paa,  at  hun  tit  har  tirret  ham  ved  en  knusende  Kulde  og 
ved  paa  en  følelig  Maade  at  vise  ham  sin  aandelige  Over- 
legenhed, og  i  Slutningen  af  deres  Ægteskab  falder  der  et 
stort  Ansvar  ogsaa  paa  hende  selv.  Men  hun  har  utvivl- 
somt Ret  i  at  antyde,  at  det  var  ham,  der  først  umulig- 
gjorde et  godt  Forhold    imellem    dem.     Derpaa  pege  baade 

samtidige  Vidnesbyrd  og  den  Kjendsgjerniug,  at  Karl  Peter 
Ulrich  i  denne  Tid  ikke  heller  i  andre  Henseender  synes  at 
have  haft  Anelse  oni  de  Pligter,  hans  Stilling  paalagde  ham, 
og  om,  hvorledes  han  skulde  opføre  sig. 

Den  ene  Gang  efter  den  anden  stødte  han  Kejserinden 
for  Hovedet,  og  han  opirrede  hende  i  den  Grad,  at  hun 
baade  i  Skrift  og  i  Tale  kunde  komme  med  de  bitreste 
Ytringer  om  ham.  En  Dag  truede  hun  ham  endog  i  Over- 
værelse af  flere  Mennesker  med,  at  hun  kunde  falde  paa 
at  lade  ham  lide  samme  Skæbne,  som  Peter  den  store  havde 
ladet  sin  Søn  Alexis  prøve;  og  Katharina  fortæller,  at  hun 
selv  senere  blandt  Elisabeths  Papirer  fandt  et  Par  Smaa- 
breve,  som  denne  havde  skrevet  til  sine  Yndlinge  Ivan 
Schuwalof  og  Kasumovski.  I  det  ene  af  dem  stod  der: 
»Min  fordømte  Søstersøn  har  voldt  mig  stor  Ærgrelse«,  i 
den  anden:  »Min  Søstersøn  er  en  Dumrian.  Gid  Fanden 
havde  ham.« 

Værre  er  det,  at  Karl  Peter  Ulrich  ikke  havde  Tanke 
om,  at  han  skyldte  det  Folk  Hensyn,  hvis  Hersker  han 
skulde  være.  Hvad  kunde  være  taktløsere,  end  at  han 
særlig  lagde  for  Dagen,  hvorledes  han  ringeagtede  den  græske 
Kirke.  Havde  han  ladet  sig  optage  i  denne,  skyldte  han  den 
i  det  mindste  ydre  Agtelse.  Ikke  større  Hensyn  tog  han 
til  den  russiske  Nationalitet.  Han  gad  ikke  lære  ordentlig 
Russisk,  og  Folk  vidste  godt,  at  han  tit  udtalte  sig  med 
Haan  om  det  russiske  Folk.  Derimod  stak  Tyskeren,  særlig 
Holsteneren  idelig  igjennem  hos  ham.  Han  greb  enhver 
Lejlighed,  han  kunde  tinde,  til  at  tale  Tysk,  og  for  ret  at 
kunne  leve  med  Tyskere,  kaldte  han  en  Afdeling  holstenske 
Soldater  over  til  Rusland,  hvor  han  havde  dem  hos  sig  ved 
sit  Lystslot  Oranienbaum.  Her  kunde  han  føle  det  Over- 
maal  af  fyrstelig  Fryd,  som  det  var  at  exercere  tyske  Soldater, 
og  den  Forfriskelse  at  drikke  sig  en  Perial  sammen  med 
holstenske  Officerer  og  under  deres  Jubel  at  tale  ondt  om 
Russerne.    Ogsaa  den  russiske  Uniform  var  ham  ubehagelig. 


Katharina  II  som  Storfyrstinde.  Hl 

Han  havde  altid,  naar  han  var  upaaagtet,  baaret  holstensk 
Uniform  i  sine  egne  Værelser;  men  efter  at  han  (1755) 
havde  faaet  sin  holstenske  Troppeafdeling  til  Rusland,  gik 
han  stadig  med  holstensk  Uniform  undtagen  ved  Hof- 
festerne. Da  Rusland  ved  Syvaarskrigen  var  kommet  i  Krig 
med  Frederik  II,  blev  dette  tyske  Væsen  endnu  mere  for- 
argeligt ved  den  indtil  det  naragtige  gaaende  Beundring, 
han  nærede  for  den  preussiske  Konge  og  alt,  hvad  preus- 
sisk var.  Vistnok  anede  Folk  ikke,  at  han  under  denne 
Krig  ligefrem  spillede  en  Forræders  Rolle  ved  hemmelig  at 
meddele  Frederik  II  russiske  Felttogsplaner;  men  det  kunde 
kun  vække  en  berettiget  Harme,  at  han  havde  ondt  ved  at 
skjule  sin  Ærgrelse,  naar  der  kom  Beretninger  om  Sejre, 
Russerne  havde  vundet. 

De  talrige  Plager,  Samlivet  med  Karl  Peter  Ulrich 
voldte  Katharina,  forøgedes  ved  den  ydre  Tvang,  som  de 
begge  i  flere  Henseender  vare  underkastede.  Storfyrstens  takt- 
løse Færd  virkede  stærkt  til  at  fremkalde  dette;  men  det  var 
tillige  et  stort  Uheld  for  Katharina,  at  den  Mand,  der  paa 
det  politiske  Omraade  havde  mest  at  sige  hos  Elisabeth, 
Kansleren  Bestuchef,  ikke  blot  hadede  Karl  Peter  Ulrich,  men 
fra  først  af  havde  opfattet  hende  selv  som  udset  til  at  skulle  blive 
et  Redskab  for  preussisk  Indflydelse.  Det  Rænkespil,  hendes 
Moder  havde  indladt  sig  paa  imod  ham  efter  Frederik  II's 
Befaling,  havde  virket  uheldigt  paa  hans  Stemning  imod 
Katharina.  Hun  var  vistnok  bleven  modtagen  med  stor 
Velvilje  af  Kejserinde  Elisabeth;  men  dennes  Lunefuldhed 
og  Mistænksomhed  gjorde  det  let  for  Bestuchef  at  sætte 
ondt  hos  hende  for  Katharina  saa  vel  som  for  Karl  Peter 
Ulrich,  og  oven  i  Kjøbet  fik  Katharina  ogsaa  Modstandere  i 
Ivan  Schuwalof  og  hans  Fættere. 

Efter  Katharinas  egen  Fremstilling  har  hun  gjort  sig 
stor  Umage  for  at  vinde  Kejserinden.  Da  denne  strax  i  hendes 
Ægteskabs  første  Tid  ved  den  saakaldte  store  Fastetid  havde 
ladet  hende  vide,  at  hun  gjærne  saae,  at  hun  ikke  blot  fastede 

den  første,  men  ogsaa  den  auden  Uge,  svarede  Katharina 
derpaa  med  at  bede  om  Tilladelse  til  at  overholde  Fasten 
lige  til  Enden.  Det,  vidste  hun,  vilde  falde  i  god  Jord. 
Hun  forstod  ypperlig  at  tage  Hensyn  til  Elisabeths  Smag  og 
Luner  ved  f.  Ex.  kun  at  klæde  sig  tarvelig  ved  de  alminde- 
lige Hofballer,  hvortil  Publikum  ikke  havde  Adgang,  og  hun 
havde  Greb  paa  at  sige  Kejserinden  Ting,  hun  holdt  af  at 
htire.  Det  var  et  af  Elisabeths  smagløse  Luner,  at 
hun  kunde  falde  paa  at  paabyde,  at  ved  Hofmaskeballer 
skulde  alle  Mændene  møde  i  Kvindedragt  og  Damerne 
klædte  som  Mandfolk.  Man  saae  saaledes  ved  et  Bal 
alle  Mændene  udklædte  som  Bønderpiger  fra  Ukraine. 
Det  var  vanskeligt  at  sige,  om  Herrerne  eller  Damerne 
toge  sig  slettest  ud  i  saadanne  Forklædninger,  og  Stem- 
ningen var  derfor  kun  trykket.  Kun  Kejserinden  selv 
med  sin  udmærket  smukke  høje  Figur  saae  ypperlig  ud. 
Katharina  kunde  ikke  andet  end  beundre  hende,  navnlig  var 
hun  forbavset  over  SkJ enheden  af  hendes  Ben,  de  smukkeste 
hun  nogen  Sinde  havde  set,  og  saa  dansede  Kejserinden 
desuden  med  en  vidunderlig  Ynde,  hvad  enten  hun  var  klædt 
som  Mand  eller  som  Kvinde.  Katharina  udbrød  derfor  til 
hende  ved  en  saadan  Lejlighed,  at  det  var  godt  for  Kvinderne, 
hun  ikke  var  Mand;  et  Portræt  alene  af  hende  vilde  være 
tilstrækkeligt  til  at  forskrue  Hovedet  paa  Damerne.  Kejser- 
inden syntes  saa  godt  om  denne  Kompliment,  at  hun  svarede, 
at  hvis  hun  virkelig  var  en  Mand ,  vilde  hun  ikke  give 
Æblet  til  nogen  anden  end  Katharina. 

Undertiden  kunde  Elisabeth  være  meget  venlig  imod 
Katharina;  hun  viste  hende  Deltagelse,  naar  hun  var  syg, 
og  hun  kunde  fornøje  hende  med  Opmærksomheder,  som 
da  hun  engang  sendte  hende  3000  Rubler,  for  at  hun  kunde 
bruge  dem  til  at  spille  Farao  med,  et  Spil,  der  den  Gang 
var  en  Hovedadspredelse  ved  det  russiske  Hof  Men  dog 
var  Katharinas  Stilling  utaalelig.  Hun  var  lige  saa  godt 
som  Karl  Peter  Ulrich  udsat  for,  at  Kejserinden  idelig  paa 

den  mest  despotiske  Maade  blandede  sig  i  deres  private 
Forhold.  Var  der  nogen  af  deres  Hofpersonale,  de  ret  holdt 
af,  kunde  de  være  visse  paa  snart  at  se  dem  blive  afskedigede. 
Paa  den  Maade  mistede  Storfyrsten  Pager  og  Katharina 
Kammerfrøkener.  Kejserinden  satte  deres  Hofstat  under 
Tilsyn  af  en  Hr.  og  Fru  Tschoglokof,  et  Par  i  hoj  Grad 
bornerte,  brutale  Mennesker,  der  helt  vare  i  Bestuchefs 
Sold  og  derfor  havde  det  Hverv  at  holde  Storfyrsten  og 
Storfyrstinden  i  stramme  Tøjler  og  give  Rapporter  om 
deres  daglige  Færd.  Ingen  maatte  uden  deres  Tilladelse 
faa  Adgang  til  det  unge  Par,  og  de  kappedes  om,  hvem 
der  kunde  være  ubehageligst.  Med  god  Grund  har  den 
danske  Diplomat  Grev  Lynar  skildret  Karl  Peter  Ulrichs  og 
Katharinas  Liv  som  en  Slags  Fængselsliv. 

Hertil  føjede  Kejserinden  alvorlige  Irettesættelser  snart 
over  Katharinas  Ødselhed  og  Indbildskhed,  snart  over  visse 
Træk  i  hendes  Maade  at  være  paa,  at  hun  f.  Ex.  holdt  af 
at  ride  i  Mandsdragt,  hvad  Kejserinden  synes  at  have 
villet  have  Eneret  til.  Paa  en  iøjnefaldende  Maade  lod 
hun  hende  føle  sit  Misnøje  med,  at  hun  endnu,  8  Aar  efter  at 
hun  var  bleven  gift,  ikke  havde  faaet  noget  Barn.  Lige- 
frem hjærteløst  var  det,  at  da  Katharina  fik  Budskab  om 
sin  Faders  Død,  og  dette  gik  hende  saare  nær  til  Hjærte,  blev 
det,  efter  at  de  første  8  Dage  vare  gaaede,  betydet  hende 
af  Madame  Tschoglokof,  at  nu  kunde  det  være  nok  med  den 
Græden,  Kejserinden  bød  hende  at  høre  op  dermed;  thi 
hendes  Fader  havde  ikke  været  Konge,  og  det  passede  sig 
ikke  for  en  Storfyrstinde  at  græde  længere  over  en  Fader,  som 
ikke  havde  været  Konge.  Med  Moderen  maatte  hun  aldeles 
ikke  føre  Brevvexling,  efter  at  denne  havde  forladt  Rusland. 
Kun  i  Smug  kunde  hun  skrive  til  hende  og  faa  Brev  fra 
hende,  og  hun  var  udsat  for,  hvad  ogsaa  hændte,  at  Bestuchef 
opsnappede  dem.  Efter  at  Katharinas  Forhold  til  den  dansk- 
norske Regering  var  blevet  bedre,    end   det   havde  været  i 

Førstningen,  hjalp  den  hende  med  at  holde  Brevvexlingen 
i  Gang. 

Hensynsløsheden  imod  Katharina  naaede  sit  Højdepunkt 
ved  den  Maade,  hvorpaa  hun  blev  behandlet,  da  hun  1754 
endelig  havde  opfyldt  Kejserindens  varmeste  Ønske  og  fedt 
Rusland  en  Tronarving,  den  senere  Kejser  Povl.  Elisabeth 
blev  ude  af  sig  selv  af  Glæde;  men  uden  at  tænke  paa  den 
unge  Moder  lod  hun  Barnet  strax  efter  Fødselen  blive  bragt 
til  sine  egne  Værelser.  Imidlertid  lod  man  Katharina 
blive  liggende  saa  godt  som  uden  Pleje  eller  Selskab  med 
Følelsen  af  en  Forladthed,  der  var  ved  at  bringe  hende  til 
Fortvivlelse.  At  hun  havde  Ret  til  sit  eget  Barn,  i  det 
mindste  til  at  se  det,  var  en  Tanke,  der  mindst  af  alt  kunde 
falde  den  egennyttige  Kejserindo  ind.  Den  Dag,  den  lille 
Povl  blev  døbt,  sendte  Elisabeth  Katharina  en  Anvisning 
paa  100,000  Rubler;  men  Sønnen  fik  hun  ikke  at  se.  Dette 
opnaaede  hun  først  40  Dage  efter,  at  han  var  bleven  født. 
Da  blev  han  bragt  ind  i  hendes  Sovekammer;  men  han  var  der 
kun  en  ganske  kort  Tid,  saa  blev  han  baaren  bort  igjen. 
Det  var  ogsaa  kun  sjælden,  at  hun  senere  fik  Lov  at  se 
ham;  endnu  i  Elisabeths  sidste  Regeringsaar  maatte  hun 
kun  se  ham  engang  om  Ugen.  Kejserinden  handlede  ganske 
sikkert  heri  slet  ikke  af  Ondskab;  det  var  den  pure  Hensyns- 
løshed; men  derfor  var  det  lige  uforsvarligt. 

Havde  man  spurgt  Katharina  under  alt  dette,  om  hun 
vilde  ombytte  Livet  i  Rusland  med  det,  hun  kunde  føre  i 
sit  Fædreland,  havde  hun  afg;jort  svaret:  nej!  Ærgjerrige 
Forhaabninger  holdt  hende  oppe,  og  der  har  i  alt  dette  Hof- 
væsen, saaledes  som  vi  snart  skulle  se,  været  det,  der  virkede 
tillokkende  paa  hende.  Men  det  har  dog  været  en  forfærdelig 
Skole  for  hende  at  gaa  igjennem.  Det  ligger  nær  at  tænke 
paa  hendes  store  samtidige,  Frederik  II's  Ungdom,  paa  det 
haarde  Tryk,  hvorunder  han  ligesom  hun  maatte  udvikle  sig 
i  de  første  Aar,  efter  at  han  var  bleven  voxen.  Ingen 
Jian  være  i  Tvivl  om,  at  hans  Faders  Tyranni  har  haft  den 

dobbelte  Virkning  paa  ham,  paa  den  ene  Side  at  hærde  ham 
til  standhaftig  at  kunne  taale  Modgang,  paa  den  anden 
Side  at  trænge  de  milde,  bløde  Træk  i  hans  Karakter  til- 
bage. Men  endnu  langt  mere  have  Ungdomsaarene,  den  Tid, 
Katharina  var  Storfyrstinde,  haft  Indflydelse  paa  Udviklingen 
af  hendes  Personlighed,  baade  fremmet  de  betydelige  Sider 
i  Karakteren  og  gjort  Skyggesiderne  mørkere.  Hun  var 
alt  for  stærk  til  at  lade  sig  knække.  I  ikke  mindre  Grad 
var  hun  for  frisk  og  rig  en  Natur  til  at  blive  sløvet  under  al 
den  Ensformigbed,  Tomhed  og  Kjedsommelighed ,  der  gav 
det  russiske  Hofliv  dets  Præg  i  Elisabeths  Tid. 

(Sluttes.) 

E.  Holm. 

Jrræsident  Garfield  er  en  fuldkommen  Typus  paa  disse 
selfmade  men,  der  ere  saa  almindelige  i  de  forenede 
Stater.  Hans  Liv  frembyder  et  slaaende  Exempel  paa  en 
af  de  mest  tiltrækkende  Sider  ved  de  demokratiske  Institu- 
tioner; fra  simpel  Bondedreng  blev  han  Lærer,  Professor, 
Oberst,  General,  Jurist,  Repræsentant,  Senator  og  endelig 
Overhoved  for  den  store  Republik.  Jeg  vil  fra  en  af  hans 
Taler,  der  ligger  flere  Aar  tilbage  i  Tiden,  laane  et  poetisk 
Billede,  der  fortræffelig  gjengiver  denne  opadstigende  Be- 
vægelse, som  i  Amerika  ofte  bringer  dem  til  at  stige  højest, 
der  ere  begyndte  lavest  nede. 

Macaulay  har,  som  bekjendt,  forudsagt,  at  der  saa  vel 
i  de  forenede  Stater  som  i  Evropa  vilde  komme  en  Dag,  da 
Kampen  mellem  Arbejde  og  Kapital  vilde  fere  de  frie  In- 
stitutioner i  Fordærvelse,  og  da  de  nye  Barbarer,  der  vare 
udgaaede  fra  Samfundets  laveste  Udskud  med  tomme  Maver 
og  Hjærtet  opfyldt  af  Had,  vilde  benytte  sig  af  deres 
Stemmeret  til  ai  nedbryde  den  bestaaende  Samfundsorden. 
Garfield   troede   ikke   paa   disse   pessimistiske  Spaadomme. 


*)  Efter  Emile  de  Laveleye  i  Revnedes  deux  mondes  for 
Oktober  1881.  Til  Grund  for  denne  lille  biografiske  Skizze 
ligger  en  Bog  af  Frank  Mason,  en  af  Præsidentens  for- 
dums Vaabenfæller,  nu  de  forenede  Staters  Konsul  i  Basel. 

»Macaulay,«  sagde  han,  »der  levede  i  et  Samfund,  hvor 
Majoriteten  bestandig  holdes  nede,  kuet  af  Aristokratiets  og 
de  nedarvede  Kapitalers  Vægt,  kunde  ikke  forstaa  den  hejst 
forskjellige  Tilstand,  som  de  demokratiske  Institutioner  have 
skabt.  Takket  være  Gud,«  tilføjer  han,  »takket  være  vore 
Forfædre,  som  oprettede  denne  Republik,  takket  være  de 
Mænd,  som  have  realiseret  Deklarationens  Løfter,  existerer 
der  hos  os  ingen  fast,  urørlig  Kasteforskjel.  Hos  os  bestaar 
Samfundet  ikke  af  horizontalt  liggende  Lag  ligesom  Jordens 
Skorpe;  det  ligner  snarere  Havet,  det  store,  dybe,  aabne 
Hav,  der  altid  er  i  Bevægelse  og  saa  frit  i  alle  sine  Dele, 
at  den  Vanddraabe,  der  har  trillet  paa  Havbundens  Sand, 
stiger  og  vedbliver  at  stige,  indtil  den  funkler  i  Solens 
Glans,  gyngende  paa  de  højeste  Bølgetoppe.  Det  er  et 
Billede  paa  vort  Sarafund.  Der  er  ikke  en  eneste  af 
Amerikas  Sønner  —  han  være  nok  saa  fattig,  ringe  og  for- 
ladt — ,  som  ikke,  hvis  han  blot  ejer  en  god  Forstand  og 
en  kraftig  Arm,  kan  bestige  den  sociale  Stige  Trin  for  Trin 
og  blive  en  Prydelse,  en  Hæder  og    en  Støtte  for  Staten.« 

Hvad  mig  angaar,  tror  jeg,  at  Macaulay  havde  Ret, 
og  naar  den  mørke  Fremtid,  han  forud saae,  endnu  er  flærn, 
skyldes  det  vistnok  snarere  det  uindskrænkede  Rum  og  de 
uberegnelige  Rigdomme,  som  Naturen  hist  ovre  byder  de 
nye  Generationer,  end  Institutionernes  Fortræffelighed.  Tager 
man  kun  Hensyn  til  det  nærværende,  passer  Garfields 
poetiske  Lignelse  imidlertid  godt;  han  er  selv  et  levende 
Bevis  derpaa,  han  er  selv  den  Vanddraabe,  der  stiger  op  fra 
Bunden  af  det  demokratiske  Hav  og  til  sidst  funkler  paa 
Bølgens  højeste  Top. 

James  Abraham  Garfield  blev  født  den  19de  No- 
vember 1831  i  Orange-Township ,  ikke  langt  fra  den  nu 
saa  blomstrende  By  Cleveland  i  Staten  Ohio.  Han  ned- 
stammede fra  en  af  disse  Puritanere,  som  i  1 635  udvandrede 
fra  England  for  at  vinde  Trosfrihed.  Hans  Slægt  skal  være 
af  ren  saxisk  Herkomst;  unægtelig  er  hans  Navn  af  germa- 

niskRod:  gar,  gwar,  war,  Krig  og  field,  Mark.  Garfields 
Forældre  nedsatte  sig  i  1830  i  Ohios  Urskove;  tre  Aar 
senere  havde  de  bygget  sig  en  Bolig  og  ryddet  den  Ejen- 
dom, hvoraf  de  skulde  leve.  Ulykkeligvis  blev  Faderen 
efter  et  alt  for  anstrængende  Arbejde  angreben  af  en  For- 
kølelse, som  gjorde  Ende  paa  hans  Liv.  Enken  blev  ene 
tilbage  med  fire  Børn,  hvoraf  James  var  den  yngste,  og  det 
lykkedes  hende  at  leve  afGaarden,  men  kun  ved  at  arbejde 
haardt,  anvende  den  strængeste  Økonomi  og  undertiden  døje 
store  Savn.  Desuagtet  undlod  hun  ikke  om  Vinteren,  naar 
Markarbejdet  ophørte,  at  sende  sine  Børn  til  den  nærmeste 
Skole.  Her  blev  den  lille  James  snart  greben  af  en 
umættelig  Læselyst.  Et  nyt  Testamente ,  han  havde  faaet 
som  Flidsbelønning,  kunde  han  snart  udenad;  lidt  senere 
erhvervede  han  sig  en  »Robinson«,  som  han  læste  atter  og 
atter  med  den  største  Iver,  saa  han  kunde  opramse  hele 
Kapitler  deraf.  Snart  havde  han  slugt  alle  de  Beger,  som 
fandtes  i  hans  Moders  og  Skolemesterens  Eje;  hvad  der 
især  tiltalte  ham,  var  Fortællinger  fra  Frihedskrigen  og 
Rejse-Æventyr.  Han  var  en  god  Dreng;  men  da  han  var 
stærk  og  holdt  af  at  slaas,  fik  han  Ord  for  at  være  en 
fighting  boy.  Man  ser  her,  hvilken  væsentlig  Rolle 
Forberedelsesskolen  spiller  i  det  amerikanske  Demokrati; 
den  er  den  sande  Grundvold  for  de  republikanske  Institu- 
tioner; den  virker  langt  mere  civiliserende  end  Folkeskolen 
i  Evropa,  fordi  de  amerikanske  Børn  ere  bedre  forberedte 
hjemme  fra.  Hos  os  lærer  en  Landsbydreng  vel  at  læse; 
men  naar  han  kan  det,  læser  han  aldrig  og  glemmer  det 
derfor  igjen ;  i  de  forenede  Stater  derimod  lærer  han  at 
læse  for  at  læse  saa  meget  som  muligt;  thi  han  ser  alle 
sine  Omgivelser  gjøre  det  og  har  let  ved  at  faa  fat 
i  Bøger. 

Da  James  Garfield  var  sexten  Aar,  vilde  han  selv  tjene 
sit  Brød  og  blev  Brændehugger,  ligesom  Lincoln  havde 
været;    men  fra  den  Skov,  hvor  han  arbejdede,    kunde  han 

se  Eriesøen  og  de  Skibe,  der  sejlede  forbi;  de  smukke 
Historier  om  Rejser  til  Ses  randt  ham  i  Hu,  og  han  be- 
sluttede, at  han  vilde  være  Matros.  Han  gik  ned  til  Søens 
Bred  for  at  tage  Tjeneste  om  Bord  paa  et  Skib;  Mand- 
skabet paa  det  Skib,  hvor  han  henvendte  sig,  var  i  Skjænderi ; 
forskrækket  over  deres  Raahed  trak  han  sig  tilbage  og 
nøjedes  med  at  tage  Tjeneste  hos  en  Slægtning,  der  lod 
ham  føre  de  Heste,  som  trak  en  Baad  paa  Kanalen.  Denne 
Skuifelse  bragte  ham  til  at  tabe  Modet,  han  fik  Feber  og 
kom  hjem  til  sin  Moder  med  en  Sygdom,  der  tog  en  farlig 
Vending.  Han  kom  sig  imidlertid,  og  Skolelæreren,  der 
havde  hjulpet  med  at  pleje  ham,  foreslog  ham  nu  at  blive 
Lærer,  hvortil  hans  fortræffelige  Hukommelse  og  Belæsthed 
vilde  gjøre  ham  vel  skikket.  Denne  Plan  forekom  ham  til- 
lokkende, og  han  begav  sig  til  Geauga  for  at  gjennemgaa 
et  Kursus  ved  Mønsterskolen.  Hans  hele  Formue  var  17 
Dollars,  men  han  agtede  at  leve  af  sine  Hænders  Arbejde. 
Med  den  utrætteligste  Iver  lærte  han  de  gamle  Sprog, 
Mathematik  og  Historie;  han  læste  alle  de  Bøger,  der 
fandtes  i  Bibliotheket,  og  snart  var  han  den  første  i  alle 
Retninger.  Samtidig  gav  han  Repetitionstimer,  for  at  faa 
noget  at  leve  af,  og  brugte  sine  stærke  Arme  i  Omegnens 
Landmænds  Tjeneste.  Som  man  véd,  existerer  der  nu  i  de 
forenede  S^^^ater  flere  Universiteter,  der  ere  saaledes  indrettede, 
at  de  studerende  kunne  tjene  deres  Livsophold  ved  at 
arbejde  med  Hænderne  en  Del  af  Dagen.  Den  unge  Garfield 
sluttede  sine  Studier  i  Williams-College,  en  af  de  ældste  og 
mest  ansete  Undervisningsanstalter  i  Ny-England.  Samtidig 
med,  at  han  excellerede  i  Gymnastik,  udmærkede  han  sig  i 
Studiet  af  de  gamle  Sprog  og  i  Filosofi.  Den  glimrende 
Stil  i  hans  Afhandlinger,  hans  Aandsnærværelse  og  sjældne 
Veltalenhed  voldte,  at  han  stod  højt  over  alle  sine  med- 
studerende. Han  skrev  flere  Afhandlinger  om  filosofiske 
Æmner  i  Williams  Quarterly  Review,  og  da  han  i 
1856  tog  »Graden«,  opnaaede  han  Udmærkelse  i  Metafysik, 

hvilket  var  meget  sjældent.  Han  var  den  Gang  25  Aar, 
Hans  klare,  kraftige  Aand  og  ophøjede  Ideer  have  efterladt 
et  varigt  Indtryk  hos  hans  Lærere  og  medstuderende.  En 
af  disse  sidste  sagde  til  Mason:  »Vi  vare  alt  for  unge  til 
ret  at  fatte  det  store  i  Garfields  Karakter;  men  vi  havde 
dog  en  Følelse  deraf,  thi  hans  hele  Ydre  og  ethvert  af  hans 
Ord  vare  prægede  deraf.« 

Religiese  Forestillinger  optoge  en  stor  Plads  i  Garfields 
Sjæl;  han  nøjedes  ikke  med  de  ydre  Former  af  Guds- 
dyrkelsen. Under  sit  Ophold  i  Geauga  havde  han  sluttet 
sig  til  en  Sekt,  som  kaldtes  Kristi  Disciple  eller  Campbel- 
lister; han  var  derved  ikke  traadt  ud  af  den  store  protestan- 
tiske Menighed,  men  havde  tilegnet  sig  den  paa  en  mere 
personlig  og  inderlig  Maade.  Sektens  Dogmatik  var  saa 
simpel  som  mulig;  der  fordredes  ikke  andet  af  dens  Til- 
hængere, end  at  de  skulde  tro  paa  det  ny  Testamente. 
Enhver  menneskelig  Læresætning  om  den  guddorpmelige 
Sandhed  blev  tilbagevist  som  et  Angreb  paa  en  gjenfødt 
Kristens  Frihed.  Da  Toqueville  havde  iagttaget,  at  det 
amerikanske  Demokrati  hvilede  paa  en  solid  Grundvold  af 
kristelig  Tro,  sluttede  han  deraf,  at  Religionen  er  en  Be- 
tingelse for  Friheden.  »Et  Folk  maa  enten  tro  eller  tjene,« 
sagde  han.  Siden  den  Tid  er  Vantro  bleven  mere  almindelig 
i  de  forenede  Stater;  men  det  er  let  af  Præsidentens  Ord 
at  se,  at  han  i  det  mindste  ikke  har  svigtet  sin  Tro.  I 
Hiram,  nær  ved  Cleveland,  havde  »Kristi  Disciple«  grundet 
en  Skole,  hvor  deres  Præster  skulde  uddannes,  og  denne 
Anstalt  havde  hurtig  opnaaet  et  stort  Ry.  Her  blev  Garfield, 
efter  at  han  havde  taget  sin  Examen,  ansat  som  Lærer  i 
de  gamle  Sprog  og  den  engelske  Litteratur.  Da  han  havde 
virket  som  Lærer  i  et  Aar,  blev  han  forfremmet  til  Be- 
styrer af  Anstalten.  Brændehuggeren  fra  Orange-Towns 
Skove  var  kommen  godt  frem  i  Verden  —  Vanddraaben 
steg.  Hans  Undervisningsmethode  vakte  megen  Opsigt;  hans 
Maal  var  især  at  udvikle  enhvers  Personlighed  og  saaledes 

Hkabe  dygtige  Mænd.  De  Opgaver,  ban  lod  sine  Elever 
skrive,  vare  snart  hentede  fra  Oldtidens  Litteratur,  snart 
fra  samtidige  politiske  Begivenheder.  Da  enhver  Mand  i  de 
forenede  Stater,  saa  snart  han  er  bleven  myndig,  deltager  i 
Kommunens,  Statens  og  Unionens  offentlige  Anliggender, 
mente  Garfield,  at  man  aldrig  tidlig  nok  kunde  forberede 
de  unge  Mennesker  til  at  opfylde  deres  Borgerpligter. 
Tillige  lagde  han  megen  Vægt  paa  legemlige  Øvelser,  og 
man  kunde  ofte  se  ham  deltage  i  et  Parti  Cricket  med  sine 
Elever.  Skjent  han  ikke  var  ordineret,  besteg  han  ofte 
Prækestolen  om  Søndagen  for  at  tale  og  erhvervede  sig 
snart  stort  Ry  for  sin  Veltalenhed  som  Prædikant. 

Indtil  dette  Øjeblik  havde  Garfield  været  ganske  op- 
tagen af  sine  Studier  og  kun  beskæftiget  sig  meget  lidt 
med  Politik;  men  da  i  Juni  1856  »Freesoil- Partiet« 
havde  udsendt  et  meget  klart  og  bestemt  Manifest  til 
Gunst  for  Slaveriets  Afskaffelse  og  endog  havde  foreslaaet 
den  ivrige  Abolitionist ,  General  Fremont,  som  Kandidat 
til  Præsidentværdigheden,  viste  det  sig  at  være  et  Spørgs- 
maal  om  Retfærd  og  Menneskelighed,  der  blev  forelagt 
Landet  og  blev  det  omstridte  Punkt  mellem  Partierne. 

En  saa  stor  Sag  kunde  ikke  undgaa  at  berøre  et  ædelt 
Hjærte,  der  var  begejstret  for  Frihed  og  Ret.  Garfield  tog" 
saa  varmt  og  ivrig  Del  i  Striden,  at  han  var  rede  til  at 
ofre  sit  Liv  derfor.  Det  var  en  Sag  af  stor  Betydning,  det 
følte  han;  den  store  Republiks  Fremtid,  Fædrelandets  Enhed 
stod  paa  Spil.  For  at  frelse,  hvad  de  kaldte  »en  gud- 
dommelig Institution«,  »Samfundets  Hjørnesten«,  vilde  Syd- 
staterne ikke  betænke  sig  paa  at  løfte  Oprørsfanen.  Altsaa 
maatte  Opstanden  kues  med  Vaabenmagt,  eller  ogsaa  maatte 
man  finde  sig  i  at  se  dette  Fædreland  blive  sønderlemmet, 
som  man  havde  drømt  skulde  omfatte  hele  det  amerikanske 
Fastland.  Garfield  var  af  dem,  som  først  søge  »Guds 
Rige«,  det  vil  sige  Retfærdighedens  Rige.  Hans  Valgsprog 
var  det,    der  føres  af  troende  Mennesker,    som   ikke  tvivle 

paa  det  godes  endelige  Sejr:  Fiat  justitia,  peveat 
mundus.  Under  Valgkampene  i  1857  og  1858,  hvor  der 
valgtes  Medlemmer  af  den  lovgivende  Forsamling,  holdt  han 
mange  Taler  mod  Slaveriet  og  vandt  saaledes  megen  Ind- 
flydelse og  Popularitet  i  sin  Fodestat  Ohio,  som  er  en  af 
de  vigtigste  i  Unionen.  I  1859  blev  Garfield  valgt  til 
Senator  for  det  Distrikt  i  Staten  Ohio,  hvori  hans  Opholds- 
sted Hiram  var  beliggende.  Hans  Veltalenhed,  energiske 
Overbevisning  og  faste  Karakter  gjorde  ham  snart  til  en  af 
det  republikanske  Partis  fremragende  Mænd,  og  det  var 
ham,  der  tillige  med  J.  D.  Cox,  senere  Indenrigsminister 
under  Præsident  Grant,  og  den  populære  James  Monroe 
ledede  Partiet.  Garfield  var  endnu  kun  28  Aar,  han  var 
det  yngste  Medlem  i  Ohios  Senat. 

Da  Lincoln  blev  udvalgt  til  Præsident,  fik  man  Vished 
om,  at  Syden  vilde  gribe  til  Vaaben  for  at  slutte  et  uaf- 
hængigt Forbund  paa  Grundvold  af  Slaveriet.  De  Stater, 
hvor  Modstanderne  af  den  »guddommelige  Institution«  vare 
de  herskende,  besluttede  ligeledes  at  gribe  til  Vaaben,  endog 
før  den  centrale  Regering  havde  tænkt  paa  at  forsvare  sig. 
I  Januar  1861  behandlede  Ohios  Senat  en  Bill,  der  angik 
Udrustningen  af  6000  Mand.  Garfield  holdt  ved  denne 
Lejlighed  en  Tale,  der  ved  sin  klare  Udvikling  af  Sagernes 
Tilstand  øvede  en  afgjørende  Indflydelse.  Man  havde  be- 
brejdet dem,  der  foresloge  energiske  Forholdsregler,  at  de 
herved  angreb  Staternes  Uafhængighed  og  toge  deres  Tilflugt 
til  coercion  (Tvang)  —  en  alvorlig  Anke  i  et  Land,  der 
saa  skins3^gt  vaager  over  sin  Frihed.  Garfields  Svar  lød 
saaledes:  »Hvis  De  ved  Ordet  coercion  forstaar,  at  Re- 
geringen vil  erklære  og  føre  Krig  mod  en  enkelt  Stat,  tror 
jeg  ikke,  at  nogen  alvorlig  Mand,  enten  han  er  Demokrat 
eller  Republikaner,  vil  billige  en  saadan  Forholdsregel.  Hvis 
derimod  Meningen  af  dette  Ord  er,  at  den  fælles  Regering 
bør  forsvare  sine  Love,  hvem  det  end  er,  som  angriber 
dem,    at  den  bør   beskytte  Unionens  Ejendom  og  Unionens 

Flag,  at  den  bør  straffe  Forrædere  mod  Konstitutionen,  enten 
de  ere  ti  eller  ti  Tusende,  da  er  jeg  Coercionist,  og  Majori- 
teten i  dette  Senat  og  de  ni  Tiendedele  af  Ohios  Indbyggere 
ere  Coercionister,  ja  jeg  vil  gaa  endnu  videre,  jeg  vil  paa- 
staa,  at  alle  Unionens  Borgere  ere  Coercionister  —  hvis 
ikke,  ere  de  Forrædere.« 

Man  mindes  sikkert  den  Bevægelse ,  der  rørte  sig  i 
Nordstaterne  efter  Ulykken  ved  Bull-Run,  i  Juli  1861,  og 
som  bragte  over  to  Millioner  frivillige  til  at  strømme  sammen 
under  Unionens  Banner.  Mason  citerer  nogle  Vers  af  Bret 
Harte,  der  give  et  fortræffeligt  Udtryk  for  denne  helte- 
modige Begejstring: 

Hark!    I  hear  the  tramp  of  thousands 
And  of  armed  men  the  hum , 
Lo!  a  nation's  hosts  have  gathered 
Round  the  quick  alarming  drum 

Saying:  Come, 

Freemen,  come, 
Ere  your  heritage  be  wasted.    Said  the  quick, 

Alarming  drum.*) 

Det  er  beundringsværdigt,  at  den  studerende  Klasse 
var  den,  hvorfra  de  fleste  frivillige  meldte  sig,  da  de  saae 
Fædrelandet  i  Fare.  Forholdsvis  afgav  Lærerstanden  ti 
Gange  saa  mange  Soldater  som  nogen  anden  Stand.  Af  de 
tre  Hundrede  Studenter  ved  Kollegiet  i  Hi  ram  ble  ve  over 
hundrede  Soldater,  og  i  Spidsen  for  dem  stod  deres  kjæreste 
Lærer,  Garfield.  Han  anvendte  øjeblikkelig  sin  utrættelige 
Flid  og  skarpe  Forstand  til  at  sætte  sig  ind  i  alt,  hvad  der 
angik  Krigsførelse,  lige  fra  Soldaternes  Ekvipering  og  Øvelser 
til  Troppernes  Bevægelser  og  de  store  Manøvrer  af  en  slag- 
færdig Hær.     En    stor  Øvelseslejr    var    dannet   ved    Camp- 


*)  Lyt!  Jeg  hører  Trin  afTusender  og  en  Summen  afvæbnede 
Mænd;  se,  et  Folks  Hære  have  samlet  sig  om  den  hurtig 
kaldende  Tromme,  som  siger:  Kom,  frie  Mænd,  kom  før 
Eders  Arv  bliver  forødt.  Saaledes  sagde  den  hurtig  kaldende 
Tromme. 

Chase  i  Nærheden  af  Columbus,  Ohios  Hovedstad.  Garfield 
blev  udnævnt  til  Oberst  for  det  42de  Reginient.  Han  for- 
stod at  meddele  sine  Folk  den  Begejstring,  hvoraf  han  selv 
var  besjælet;  hans  Sundhed  og  Kraft  beskyttede  ham  mod 
Træthed  og  Sygdomme,  endskjønt  han  arbejdede  hele  Dagen 
og  desuden  en  Del  af  Natten.  Alt  maatte  han  lære  de 
frivillige,  der  vare  fulde  af  Begejstring,  men  ingenlundø  ud- 
dannede til  at  udholde  den  vanskelige  Krig,  der  begyndte 
paa  en  umaadelig  Skueplads.  Han  sørgede  for  at  indøve 
dem  ikke  blot  i  Marche  og  Skydning,  men  tillige  i  at 
bygge  Broer  og  Skanser,  istandsætte  Jærnbaner  og  i  at 
telegrafere. 

Garfield  tik  snart  Lejlighed  til  at  vise,  at  han  foruden 
theoretiske  Kundskaber  tillige  besad  et  strategisk  Blik. 
General  Buell,  under  hvem  Garfield  tjente,  havde  faaet  det 
Hverv  at  kaste  de  fødererede  Tropper  under  General 
Marshall  ud  af  Kentucky.  Garfield  foreslog  sin  Chef  en 
Felttogsplan,  som  vandt  dennes  Bifald,  og  som  det  til  Dels 
blev  overdraget  ham  at  udfore.  Han  bedækkede  sig  med 
Hæder  i  Slaget  ved  Middle-Creek.  De  fødererede  havde  ind- 
taget en  fast  Stilling  paa  en  Bakke,  dækkede  af  et  Vand- 
løb. Skjønt  Garfields  Styrke  var  meget  mindre  end  Fjen- 
dens, vadede  han  dog  dristig  over  Floden  og  besteg  Højen 
under  Fjendens  Ild;  hans  velindovede  Folk  sked  fortræffelig 
og  forstode  at  drage  Fordel  af  det  ujævne  Terræn  Efter 
fem  Timers  Kamp  maatte  Sydstaternes  Tropper  vige  Pladsen 
og  trække  sig  tilbage  til  Virginia.  Rygtet  om  denne  Sejr, 
den  første,  som  Unionens  Soldater  havde  vundet,  gjenlød 
vidt  og  bredt  og  styrkede  overalt  Nordstaternes  Mod. 
Garfield  blev  forfremmet  til  General. 

I  det  store  Slag  ved  Pittsburgh-Landing,  hvor  Kampens 
heldige  Udfald  skyldtes  den  belejlige  Undsætning  af  Bueils 
Korps,  udmærkede  Garfield  sig  atter  ved  sit  uforsagte  Mod 
og  sine  kloge  Ordrer.  Det  varede  ikke  længe,  fer  han  blev 
forfremmet  til  en   højere  Stilling;    den  20de  Februar  1863 

blev  han  udnævnt  til  Generalstabschef  for  Cumberlandshæren, 
der  kommanderedes  af  Rosenkranz.  Denne  General,  der 
skulde  angribe  Braggs  Tropper  i  Tennessee,  havde  tilbragt 
Æere  Maaneder  med  at  organisere  sin  af  temmelig  forskj el- 
lige  Elementer  sammensatte  Hær  og  betænkte  sig  nu  paa 
at  gaa  imod  Fjenden.  Garfield  fik  ham  hertil  ved  en 
Rapport,  der  efter  sagkyndiges  Udsagn  skal  være  et  Mester- 
stykke. Det  var  i  Virkeligheden  ham,  der  lagde  Planen  til 
Felttoget  i  Tullahoma,  hvorom  Whitelaw  Reid  i  sin  Skildring 
af  Krigen  har  sagt,  at  »Ideen  var  mageløs  og  Udførelsen 
fortræffelig.«  I  det  saa  længe  uafgjorte  Slag  ved  Chickamauga 
skyldtes  det  Garfields  sikre  Blik  og  personlige  Tapperhed, 
at  General  Thomas,  der  længe  heltemodig  havde  forsvaret 
sig,  i  sidste  Øjeblik  fik  den  nødvendige  Bistand,  hvorved 
Nordstaternes  Hær  frelstes  fra  et  Nederlag.  Garfields  Hest 
blev  skudt  under  ham,  og  midt  under  den  mest  morderiske 
Ild  byggede  han  et  Batteri,  som  standsede  en  omgaaende 
Bevægelse  af  Fjenden.     Det  var  hans  sidste  Heltebedrift. 

Garfield  var  i  Ohio  bleven  valgt  ttl  Medlem  af  den  38te  Kon- 
gres, som  skulde  samles  i  December  1863.  Præsident  Lincoln, 
til  hvem  han  havde  aflagt  Beretning  om  Cumberlandshærens 
Stilling,  bad  ham  indtage  sit  Sæde  i  Kammeret.  »Hvad  vi 
trænge  til,«  sagde  Præsidenten,  »er  en  Mand,  der  har  set 
Krigen  paa  nært  Hold,  og  som  forstaar  at  bringe  Kongressen 
til  at  fatte  Hærens  Krav  og  de  Ofre,  som  vor  Sags  endelige  Sejr 
endnu  fordrer.«  Det  faldt  Garfield  svært  at  følge  Præ- 
sidentens Opfordring.  General  Thomas  kaldte  ham  til  Hæren 
og  tilbød  ham  Kommandoen  over  et  Armékorps;  han  maatte 
opgive  den  Stilling  i  Generalstaben,  han  nylig  havde  op- 
naaet,  og  især  sørgede  han  over  at  tabe  af  Syne  det  tapre 
42de  Regiment,  hvis  Rækker  vare  blevne  tynde  under 
Fjendens  Ild,  og  hvis  Fane  var  laset  af  Skud.  Dog  Hæren 
forenede  selv  sine  Bønner  med  Lincolns.  Han  gav  efter, 
tog  Sæde  i  Kongressen  som  Repræsentant  for  Ohio  og 
forlod  den  ikke  mere,  før  han  besteg  Præsidentstolen. 

Det  er  den  almindelige  Mening,  at  den  unge  General 
under  sine  to  Aars  aktive  Tjeneste  havde  vist  sig  at  være 
begavet  med  sjældne  militære  Evner.  I  sin  Sergetale  over 
General  Thomas  har  han  givet  en  fortræffelig  Skildring  af 
de  Egenskaber,  en  Hærfører  i  Nutiden  bør  eje,  og  det  var 
efter  sagkyndiges  Vidnesbyrd  netop  de  samme  Egenskaber, 
som  udmærkede  ham  selv.  »Thomas's  Liv,«  siger  han,  »er 
en  Forherligelse  af  et  udholdende  Arbejdes  Magt,  paa 
samme  Tid  som  det  udholdende  Arbejde  viser  os  det  over- 
legne Talent.  En  af  hans  Lærere  i  West-Point  har  sagt 
om  sin  berømte  Elev,  at  han  i  Skolen  aldrig  forlod  et 
Spørgsmaal,  fer  han  havde  undersøgt  det  fra  alle  Sider. 
Saaledes  var  han  ogsaa,  naar  han  skulde  anføre  en  Hær. 
Kt  Slag  var  for  ham  ikke,  hvad  det  er  for  andre,  et  Slags  Jord- 
skjælv  eller  vulkansk  Udbrud,  en  forvirret  Blanding  af  modige 
Mænd  og  fyrige  Heste,  indhyllede  i  Kanonernes  Glimt  og 
Røg.  Det  var  derimod  et  Sammenstød  af  en  Kraft  med  en 
anden  Kraft,  mathematisk  kombineret,  en  Beregning  af  Linjer 
og  Stillinger  af  Batailloner  og  Kompagnier,  af  Kuglernes 
Magt  og  Modstandens  Magt.  Han  vidste,  at  Sejrens  Ele- 
menter ikke  skabes  paa  Valpladsen,  men  udarbejdes  taal- 
modig  i  Lejrens  Ro  ved  Hjælp  af  at  organisere  og  ekvipere 
Hæren  saa  fuldkommen  som  muligt.  Hans  Bemærkning  til 
en  Artillerikap tejn,  der  var  i  Færd  med  at  undersøge  et  Batteri, 
fortjener  at  meddeles,  fordi  den  viser,  hvorledes  han  opfattede 
Sejrens  Theori.  »Hold  alt  i  god  Orden, «  sagde  han,  »undertiden 
kan  Hjulet  paa  en  Lavet  afgjøre  Slagets  Udfald.«  Naar  da 
Kampens  Time  slog,  vidste  han  saa  nøje  Besked  om  sine 
Troppers  Udrustning  og  Styrke,  at  han  forud  vilde  kunne 
sige,  hvilke  Angreb  det  var  dem  muligt  at  modstaa,  og 
hvilke  Slag  de  kunde  fere  mod  Fjenden.« 

Paa  Kongressen  ydede  Garfield  Hæren  alle  de  Tjenester, 
den  ventede  sig  af  ham.  Samtidig  vedblev  han  med  stor 
Iver  at  forsvare  den  abolitionistiske  Sag.  Da  han  var  nødt 
til  næsten  bestandig  at  opholde  sig  i  Washington  og  derfor 

ikke  kunde  gjenoptage  sin  Lærervirksomhed  i  Hiram,  lod  han 
sig  ansætte  sona  Advokat  for  at  kunne  plaidere  konstitutionelle 
Sager  for  Hejesterefc.  Han  havde  allerede  tidligere  beskæf- 
tiget sig  med  Jura,  og  hans  Taler  mod  Sydstaternes  Op- 
stand havde  foranlediget  ham  til  grundig  at  sætte  sig  ind  i 
de  Spørgsraaal,  der  angik  Staternes  indbyrdes  Forhold  og 
deres  Stilling  til  Unionens  Magt.  Flere  vigtige  Sager  bleve 
ham  overdragne  at  føre,  og  han  vandt  snart  Anseelse  som 
Jurist.  Hans  Meninger  angaaende  Sydstaterne  vare  de 
samme,  der  vilde  have  inspireret  hans  Handlinger  som  Præ- 
sident; han  ønskede  fuldkommen  Frihed  og  Lighed  for  de 
sorte,  men  tillige  Tilgivelse^  og  Erstatning  for  deres  fordums 
Herrer,  der  nu  vare  fuldstændig  besejrede.  I  en  af  sine 
Taler  som  Advokat  udtaler  han  sig  saaledes  om  dette 
Æmne:  I  den  værste  Storm,  der  har  mødt  os  paa  vor 
Vej,  har  Gud  givet  os  Valget  mellem  to  Ting:  enten  at 
miste  vor  Frihed  eller  at  afskaffe  Slaveriet.  I  dette  farlige 
Øjeblik  kaldte  vi  den  farvede  Mand  til  os;  vi  bad  ham  at 
hjælpe  os  at  frelse  Republikken,  og  under  Kanonernes  Hd 
sluttede  vi  et  Forbund  med  ham,  beseglede  den  med  begges 
Blod  og  toge  Gud  til  Vidne  derpaa.  Ved  denne  Pagt  have 
vi  forpligtet  os  til  at  bryde  hans  Aag  og  lade  ham  dele 
med  os  al  Frihedens  Fordel  og  Hæder.  —  Hvad  Fremtiden 
angaar,«  tilføjer  han,  »da  bør  vi  aldrig  gjere  noget,  som  ikke 
staar  i  Samklang  med  Aanden  i  vore  Institutioner.  Maalet 
for  vore  Anstrængelser  bør  være:  intet  for  Hævnens  Skyld, 
alt  for  at  bevare  Freden;  la^  os  glemme  Fortiden  og 
tænke  paa  Nutiden  og  Fremtiden.  Ak,  intet  kan  erstatte 
de  Tab,  vi  have  lidt.  De  fire  Hundrede  Tusende  Grave,  som 
gjemme  vore  Brødre,  der  ere  faldne  i  Kampen  mod  Op- 
rørerne, ville  forblive  lukkede,  til  Opstandelsens  Engel 
kalder  de  døde  frem;  men  lad  os  vende  vort  Blik  bort  fra 
den  sorgelige  og  stolte  Fortid  og  søge  i  Retfærdigheden  en 
Fred,  intet  mere  kan  forstyrre.« 

Qartield  havde  Sæde  i  Kongressen  i  s3^tten  Aar,  først 
som  Repræsentant,  senere  som  Senator  for  Obio.  Han 
tragtede  ikke  efter  nogen  højere  Stilling  end  den,  hans 
Medborgere  næsten  enstemmig  havde  overdraget  ham.  En- 
hver Stat  udnævner,  som  man  véd,  kun  to  Senatorer.  At 
være  Kepræsentant  i  Senatet  for  Ohio,  der  er  saa  stor  som 
England  og  ofte  giver  Tonen  an  i  Politikken,  er  altsaa  en 
af  de  højeste  Værdigheder  i  Republikken. 

Garfield  blev  opstillet  som  Kandidat  til  Præsidentskabet 
ganske  uventet,  og  uden  at  han  selv  havde  rørt  en  Finger 
derfor.  Det  republikanske  Partis  »Konvent«  havde  samlet 
sig  i  Chicago  i  Efteraaret  1880  for  at  vælge  et  Navn, 
hvorom  alle  Partiets  Tilhængere  kunde  samle  deres 
Stemmer.  Konventet  bestod  af  756  Delegerede  fra  alle 
Unionens  Stater,  deriblandt  var  ogsaa  Garfield.  Tre  Kon- 
kurrenter vare  optraadte:  den  forhenværende  Præsident 
Grant,  der  støttedes  af  et  mægtigt  Parti,  Blaine,  Senator 
for  Maine,  og  Sherman,  der  havde  vist  en  saa  beundrings- 
værdig Dygtighed  som  Finansminister.  I  flere  Dage  blev 
der  diskuteret  og  afstemt,  uden  at  man  kunde  komme  til 
noget  Resultat-,  ingen  af  Kandidaterne  opnaaede  nogen 
Majoritet.  Garfield  støttede  Shermans  Kandidatur,  han  tog 
flere  Gange  Ordet  og  blev  altid  hørt  med  den  største 
Ærbødighed,  noget  som  var  et  rent  Særsyn  i  den  af 
Striden  ophidsede  Forsamling.  Det  var  et  nyt  Bevis  paa 
den  almindelige  Agtelse,  han  havde  vidst  at  erhverve  sig; 
det  fremgik  deraf,  at  det  republikanske  Parti  ikke  kunde 
vælge  nogen  mere  populær  Kandidat  end  Garfield.  Denne 
Tanke  synes  pludselig  at  være  opstaaet  hos  alle  paa  engang; 
fra  alle  Sider  indløb  Breve,  Telegrammer,  Bladartikler,  der 
alle  gjentog:  »Tag  Garfield.«  Træt  af  hver  Dag  paa  ny  at 
gjennemse  Stemmesedler,  der  stadig  viste  den  samme  For- 
deling af  Stemmer,  lyttede  Konventet  til  Folkets  Røst. 
De  tre  Konkurrenter  bleve  opgivne,    Garfield  blev  opstillet 

som  Kandidat  for  det  republikanske  Parti  og  snart  efter  med 
en  stor  Majoritet  valgt  til  Præsident. 

Garfield  indtog  Præsidentstolen  i  Foraaret  1881;  men 
det  afskylige  Mordattentat,  der  snart  efter  kastede  ham  paa 
Sygelejet,  gav  ham  ikke  Tid  til  at  vise,  hvad  han  vilde 
have  været  som  Republikkens  Overhoved.  Imidlertid  vare 
hans  første  Ord  en  Anbefaling  for,  at  internationale  Stridig- 
heder burde  afgjøres  ved  Voldgift  i  Steden  for  ved  den 
barbariske  Brug  af  Magt,  og  en  af  hans  første  Handlinger 
var  at  foreslaa  Evropa  at  slutte  en  Møntoverenskomst  med 
Amerika  for  at  lette  Handelsforbindelser  mellem  de  to 
Verdensdele.  Den  kamplystne  Dreng,  the  fighting  boy, 
den  krigerske,  berømte  General  prækede  kun  Fred.  Som 
alle  klartseende  Amerikanere  ønskede  han,  at  den  store 
Republik  skulde  vælge  til  Feltraab  Evangeliets  hellige  Ord: 
Salige  ere  de  fredsommelige,  thi  de  skulle  arve  Jorden! 
De  forenede  Stater  have  kun  en  Hær  for  at  holde  Orden 
paa  Grænsen,  en  tyve  Tusende  Mand  paa  50  Millioner 
Indbyggere. 

Da  de  have  et  aarligt  Overskud  af  en  halv  Milliard, 
kunde  de  lettere  end  de  fleste  evropæiske  Stater  udruste 
talrige  Regimenter;  naar  de  ikke  gjøre  det,  er  det  ikke  af 
Økonomi,  men  af  Forsigtighed.  De  have  efter  deres 
-engelske  Forfædre  arvet  den  Overbevisning,  at  en  stor  Hær 
og  demokratiske  Institutioner  ere  to  Ting,  som  udelukke 
hinanden.  Hærens  Princip  er  Avtoriteten,  den  frie  Styrelses 
Princip  er  Diskussion ;  i  Længden  maa  disse  Principer  støde 
sammen.  Overalt,  hvor  der  findes  en  stor  militær  Styrke, 
bliver  den  parlamentariske  Regeringsform  kun  taalt.  Kommer 
der  da  et  heftigt  Sted ,  som  ryster  Samfundet,  kan  Statens 
Overhoved  fremkalde  en  18de  Brumaire  eller  endogsaa  en 
2den  December.  Da  Medarbejderne  af  Revne  des  deux 
mondes  besøgte  de  forenede  Stater  under  Krigen  med  Syd- 
staterne, troede  de  at  se  Skyggen  af  en  Cæsar  nærme  sig 
bag  de  femten  Hundrede  Tusende  Bajonetter,  som  bedækkede 

Unionens  Territorium.  Deres  Syn  blev  ikke  til  Virkelighed. 
Hæren  blev  sendt  hjem ;  Borgerne,  der  havde  grebet  til  Vaaben 
for  at  forsvare  Fædrelandets  Helhed,  vendte  tilbage  til  deres 
Beskæftigelse  i  det  borgerlige  Liv.  Aldrig  har  Friheden 
syntes  mere  sikret  end  nu  i  dette  øjeblik.  Saa  længe 
Unionen  ikke  opløses,  vil  ingen  anden  Stat  kunne  skade  den 
mægtige  Republik,  der  dækker  et  helt  Fastland,  og  den  vil 
derfor  endnu  længe  kunne  nyde  den  sjældne  Lykke  ikke  at  behøve 
at  holde  en  stor  Hær  paa  Benene.  Det  militære  Herre- 
dømmes Farer  ville  først  vise  sig,  naar  Barbarerne  i  Landets 
eget  Indre,  i  Følge  Macaulays  Spaadom,  have  tvunget  Sam- 
fundet til  at  væbne  sig  til  Forsvar,  det  vil  sige,  naar  Ulig- 
heden i  Stillinger  er  bleven  umaadelig  og  Jordbunden  er 
helt  optagen,  saa  at  der  ikke  er  Plads  for  tilrejsende. 

Mason  skildrer  i  korte  Træk  Garfields  Karakter  og 
Levemaade.  Det  paastaaes  ofte,  at  man  i  Amerika  sjælden 
træffer  Folk  med  høj  intellektuel  Dannelse.  Det  er  en 
Fejltagelse.  Medens  i  Evropa  Dannelse  og  Rigdom  gaa  i 
Arv  sammen,  træffer  man  i  Amerika  mange  flere  Folk,  der 
trods  deres  Rigdom  ere  udannede,  fordi  de  have  skabt  deres 
store  Formuer  i  kort  Tid,  og  man  dømmer  da  efter  disse 
nybagte  Rigmænd.  Smagen  for  Læsning  og  især  for  Poesi 
er  tvært  imod  meget  almindelig  i  de  forenede  Stater;  den 
litterære  Begejstring,  som  hos  os  karakteriserer  den  roman- 
tiske Periode,  men  senere  er  bleven  saa  mærkelig  afkølet, 
findes  endnu  hinsides  Atlanterhavet.  Næsten  alle  de 
Amerikanere,  jeg  har  kjendt,  havde  deres  Yndlingsdigter, 
hyppig  Burns  eller  Longfellow,  hvis  Digte  de  yndede  at 
fremsige.  Al  den  Tid,  Garfield  kunde  faa  tilovers  fra  sin 
anstrængende  Gjerning  i  Kongressen  og  Retten,  ofrede  han 
til  Læsning  og  blev  ofte  ved  dermed  til  langt  ud  paa 
Natten.  Han  holdt  meget  af  at  læse  Oldtidens  Digtere  om 
igjen;  paa  sine  Felttog  bar  han  altid  en  Horats  i  Lommen. 
Mason  fortæller,  at  han  en  Aften  længe  efter  Midnat  fandt 
Garfield  ude  af  sig  selv  af  Glæde;  han  havde  hos  en  græsk 

Forfatter  opdaget  nogle  nye  Enkeltheder  om  Perikles  og 
Aspasia,  og  han  foresatte  sig  til  Bunds  at  sætte  sig  ind  i 
adskillige  berømte  elskendes  Historie:  Abælard  og  Heloise, 
Dante  og  Beatrice,  Petrarca  og  Laura.  Dog  havde  han  i 
dette  Øjeblik  Hovedet  fuldt  af  Tal,  han  havde  gjennemgaaet 
som  Formand  for  Budgetkommissionen.  Han  holdt  meget 
af  Romaner,  især  af  Dickens',  og  der  udkom  ikke  en  eneste 
af  nogen  Betydenhed ,  uden  han  skyndte  sig  at  faa  den 
læst.  Han  lærte  Fransk  for  grundig  at  kunne  studere 
Frankrigs  politiske  og  finansielle  Historie  og  desuden  for  at 
at  kunne  nyde  de  store  franske  Forfattere  i  deres  eget 
Sprog.  Han  var  Formand  for  det  litterære  Samfund  i 
Washington,  og  det  var  ham  en  Glæde  ved  sit  tarvelige, 
men  gjæstfri  Bord  at  samle  udmærkede  Mænd,  baade 
Amerikanere  og  Udlændinge.  Hans  Underholdning  var  da 
paa  engang  tiltrækkende  og  belærende,  hans  Bemærkninger 
dybe  og  glimrende;  med  faa  træffende  Ord  bedømte  han 
den  nyeste  Bog,  Dagens  Begivenhed  eller  de  gamle  For- 
fattere, hvis  Ideer  og  Maximer  han  med  sin  tro  Hukommelse 
ofte  citerede. 

Han  har  aldrig  søgt  at  berige  sig;  han  ansaa  det  ikke 
for  et  Menneskes  Bestemmelse  kun  at  tænke  paa  at  tjene 
Penge.  Skjønt  han  havde  fire  Sønner  og  en  Datter,  har  han 
intet  gjort  for  at  efterlade  dem  en  Formue,  og  dog  vilde 
han  med  sin  Veltalenhed  som  Advokat  og  sit  Kjendskab  til 
Forretninger  have  haft  saare  let  derved,  især  i  dette  Land, 
hvor  Rigdom  saa  at  sige  sprudler  frem  af  Jorden.  Al  hans 
Ejendom  indskrænker  sig  efter  Sigende  til  et  rødt  Murstens- 
hus i  Washington  og  en  Villa  i  hans  Fødeegn  i  Nærheden 
af  Cleveland.  Dér  holdt  han  af  at  trække  sig  tilbage  om 
Sommeren  for  at  vaage  over  Gaardens  Drift.  Ligesom  de 
fleste  af  Amerikas  fremragende  Mænd  fandt  han  Fornøjelse 
i  at  dyrke  Jorden  og  mindedes,  hvad  Republikanerne  i  det 
gamle  Rom  have  sagt:  »Intet  er  bedre,  intet  mere  ind- 
bringende, intet  mere  behageligt  og  mere  værdigt  for  en  fri 

9* 


J32  Præsident  Gartield. 

Mand  end  Agerdyrkning.«  Hans  Levemaade  var  elegant, 
men  paa  samme  Tid  ligefrem  og  »puritansk.« 

Guizot  har  i  Anledning  af  Russell  skrevet  en  smuk  og 
rørende  Skildring:  Kjærlighed  i  Ægteskabet.  Sjælden  er 
dette  Ideal  blevet  virkeliggjort  paa  en  inderligere  og 
renere  Maade  end  i  Garfields  Hus.  Saa  snart  han  havde 
taget  sin  Examen  ved  Williams-College,  ægtede  han  i  Hiram 
en  ung,  dannet,  klog  og  elskværdig  Pige  ved  Navn  Lucrezia 
Rudolph.  Aldrig  har  nogen  Sky  formørket  deres  fuldkomne 
Samliv;  i  de  tre  Maaneder,  han  stredes  med  Døden,  kappedes 
de  om  at  skaane  hinanden  for  Sorg;  han  beherskede  sine 
Lidelser,  hun  sin  Angest,  men  begge  vare  de  fra  forst  af 
resignerede  og  bøjede  sig  villig  under  Guds  Haand.  Den 
første  Dag  sagde  den  saarede  til  Lægerne:  »Skjul  intet 
for  mig;  jeg  frygter  ikke  Døden,  jeg  er  forberedt.«  Da  en 
af  Lægerne,  som  plejede  ham,  talte  om  at  flytte  ham  til 
Longbranck  og  sagde  til  ham:  »De  har  det  saa  godt  i 
Dag,  at  De  let  vil  kunne  taale  Rejsens  Besværligheder,« 
svarede  han:  »Ja,  ganske  vist,  og  denne  Rejse  vil  kunne 
forlænge  sig,  lige  til  jeg  naar  mit  evige  Fædreland.«  Den 
sidste  Dag  blev  han  angreben  af  en  heftig  Hjærtekrampe. 
Hans  Kone  sagde  til  ham:  »Lider  du?«  »Min  stakkels 
Hustru,«  svarede  han,  »jeg  lider  kun  ved  at  leve  endnu.« 
Henad  Middag  sagde  han:  »Jeg  gjør  mig  min  Tilstand 
ganske  klar.«  Et  Øjeblik  efter  spurgte  han  en  af  sine 
Venner:  »Tror  De,  at  mit  Navn  vil  faa  en  lille  Plads  i 
Historien?«  »Ja,«  lød  Svaret,  »en  stor  Plads,  men  en  endnu 
større  i  Menneskehedens  Hjærter.«  Præsidentens  gamle 
Moder  lever  endnu  i  Ohio.  Da  hun  modtog  Budskabet  om 
hans  Død,  udbrød  hun:  »Han  er  død!  er  det  muligt!  Saa 
har  jeg  intet  andet  at  gjøre  end  ogsaa  at  dø.  Dog  nej,  jeg 
bør  underkaste  mig  Guds  Vilje.  Han  véd  bedre  end  vi, 
hvad  der  er  godt  for  os« 

I  alle  sit  Livs  Handlinger  lod  Garfield  sig  lede  af  sin 
Pligtfølelse  og  sin  Kjærlighed  til,    hvad  der  var  Ret.     Det 

var  en  anden  Abraham  Lincoln,  sige  Amerikanerne,  der  have 
vist  ham  en  begejstret  Tilbedelse.  Ganske  vist  gjenfandt 
man  hos  Garfield  Lincolns  Kedelighed,  Godhed  og  sunde 
Forstand;  men  Garfield  besad  en  langt  større  Dannelse.  Han  var 
en  lige  saa  stræng  Kristen  som  the  Pilegrim  Fathers, 
men  hans  Aand  var  forfinet  og  udviklet  ved  hans  Fortro- 
lighed med  Oldtidens  og  den  nyere  Tids  store  Forfattere. 
Fra  hans  tidligste  Ungdom  var  den  hellige  Skrift  hans 
Rettesnor;  men  medens  hans  Forfædre,  Puritanerne,  vare 
Mænd  af  det  gamle  Testamente,  var  han  Evangeliets  kjær- 
lige, milde  Discipel.  I  hans  Liv,  der  kun  var  viet  til 
Arbejde  og  en  samvittighedsfuld  Opfyldelse  af  enhver  Pligt, 
findes  der  ikke  en  Plet,  ikke  et  Fejltrin,  ikke  en  svag 
Handling.  Det  radikale  Demokrati,  han  satte  en  Ære  i  at 
repræsentere,  havde  her  sit  Udspring  i  Oldtidens  og  Kristen- 
dommens reneste  og  mest  ophøjede  Traditioner. 

Man  paastaar,  at  Amerika  ikke  mere  er,  som  Toqueville 
har  skildret  det,  men  at  det  gaar  tilbage  i  moralsk  Hen- 
seende. Stottes  denne  Dom  ikke  paa,  hvad  man  faar  at  se 
i  det  slette  Selskab  i  New- York  eller  i  de  Byer,  som  i  det 
fjærne  Vesten  hver  Dag  skyde  op  af  Barbariets  Ørk?  Hvis 
Dommen  virkelig  er  begrundet,  kan  den  i  alt  Fald  forklares 
ved  to  Grunde :  Udvandringen  fra  Evropa,  der  stadig  bringer 
Amerika  Bærmen  af  andre  Folkeslag,  og  den  amerikanske 
Kæmpes  Begjærlighed  efter  fysisk  Væxt.  Det  gjælder  der 
ovre  fremfor  alt  om  at  omsætte  naturlige  Skatte  i  den  nye 
Verdens  Penge.  Hvor  kan  det  være  andet,  end  at  de 
materielle  Interesser  fremfor  andre  Ting  maa  optage  Amerika- 
nernes Tanker,  naar  de  endog  i  vore  gamle  Samfund  med 
hver  Dag  indtage  en  sterre  Plads.  Udviklingen  af  Amerikas 
økonomiske  Kræfter  er  en  forbavsende  Fremtoning,  hvorom 
intet  andet  i  Historien  giver  nogen  som  helst  Forestilling. 
Hvor  kan  det  være  andet,  end  at  Pengebegjærlighed  maa 
tiltage  under  en  saa  rig  Udfoldelse  af  alle  Materiens  Kræfter ! 
Dog  naar  man  trænger  dybere    ned    under  den  urolige,  op- 


134  Præsident  Garfield. 

rørte  Overflade,  vil  man  hos  de  fleste  amerikanske  Familier 
finde  et  kraftigt,  sundt,  intellektuelt  og  moralsk  Liv,  en 
virkelig  Kjærlighed  til  Humanitet  og  Ret.  To  Indflydelser 
erc  overalt  i  Virksomhed  med  at  frelse  Mennesket  fra  ganske 
at  lade  sig  beherske  af  Egoisme  ogBegjær:  Folkeskolen  og 
Kristendommen.  Garfields  Exempel  viser  os,  hvilke  beundrings- 
værdige Typer  disse  Indflydelser  kunne  fremdrage  selv  af 
Befolkningens  laveste  Lag.  Nu  som  paa  Toquevilles  Tid  er 
dette  det  amerikanske  Demokratis  sande  Grundvold.  Saa 
længe  Mænd  af  en  saa  ren,  man  kan  gjærne  sige  saa  fuld- 
kommen Karakter  som  Lincoln  og  Garfield  kunne  fremgaa 
af  Folkets  laveste  Klasser  for  at  stige  til  Statens  højeste 
Værdighed,  kan  den  store  Republik  se  Fremtiden  i  Mede 
uden  Frygt.     De  store  Prøvelsers  Tid  er  endnu  langt  borte. 

S.  M. 

VIL 

Rastløs  Krigerfærd.  —  Vaabenevelser.  —  Vaaben. 

At  n3^de  Livets  Behageligheder  passede  sig  efter  den 
middelalderlige  Anskuelse  aldeles  ikke  for  den  ædle,  »til 
Vaabenfærd  fødte«  Mand.  Først  naar  han  havde  udmærket 
sig  ved  Mod  og  Tapperhed  i  Krigen  eller  de  offentlige 
Vaabenøvelser,  turde  han  tage  sig  en  Hviletid;  men  det  var 
ham  dog  kun  for  en  stakket  Stund  indrømmet  at  glæde  sig 
ved  de  Nydelser,  Datidens  Liv  kunde  berede  ham;  han 
maatte  løsrive  sig  fra  sin  elskedes  eller  Hustrus  Arme  og 
paa  ny  ile  til  Kampen  for  at  bevare  og,  om  muligt,  ege 
sit  Ry.  Mand  saa  godt  som  Kvinde  tog  Ridderen  det  ilde 
op,  om  han  plagede  sin  Magelighed  i  Glæde  over  den 
vundne  Ære.  Den  ægte  Mand  maatte  som  sine  Forbilleder, 
Tafelrundens  Helte,  forlade  sin  Elskerinde,  saa  snart  en 
Turnering  eller  et  Krigstog  bød  ham  Lejlighed  til  at  høste 
ny  Berømmelse  paa  Ærens  Mark.  Hvo,  der  i  det  hele 
taget  ikke  fandt  Behag  i  Vaabenfærd,  blev  anset  for  fejg 
eller  uværdig,  blev  foragtet,  ja  forhadt  af  sine  Stands- 
fæller.  Jean  de  Condé  fortæller  saaledes  om  en  Ridder,  der 
holdt  af  at  leve  rolig  paa  sit  Gods,  at  glæde  sig  ved 
Fuglefangst  o.  s.  v. ,    og    derfor  overalt  var  almindelig  for- 

agtet,  til  det  lykkedes  en  Dame  at  begejstre  ogsaa  ham  for 
Æren  og  bevæge  ham  til  at  gjenvinde  sin  tabte  Agtelse  ved 
glimrende  Bedrifter. 

Legemsøvelser  stode  derfor  i  høj  Anseelse  hos  Mændene, 
og  saa  snart  flere  Riddere  kom  sammen  ved  en  eller  anden 
Lejlighed,  provede  de  Kræfter  i  deres  ledige  Timer;  man 
sprang,  løb  Væddeløb,  kastede  med  Sten,  slyngede  med 
Spyd  og  skød  til  Maals  med  Buen,  eller  man  fægtede  med 
stumpe  Vaaben  og  prøvede  Lansernes  Styrke  mod  Fægte- 
pælen.  Og  det  er  ikke  Ungdommen,  men  prøvede  Mænd, 
der  alt  have  vundet  Ridderslaget.  Sin  Ridefa-rdighed  kunde 
man  endelig  lægge  for  Dagen  ved  Ringridning,  som  dog  kun 
omtales  aldeles  undtagelsesvis. 

Alle  disse  Lege  vare  fortræffelig  egnede  til  at  staalsætte 
Kræfterne ,  videre  at  uddanne  eller  dog  bevare  Riddernes 
Behændighed  og  Færdighed;  men  alene  i  Kamp,  Mand 
mod  Mand,  kunde  den  saaledes  erhvervede  Dygtighed  ret 
lægge  sig  for  Dagen;  her  gjaldt  det  ikke  alene  at  være 
fuldstændig  Herre  over  sin  Hest,  at  ramme  sin  Modstander 
sikkert  og  løfte  ham  af  Sadelen,  at  parere  Fjendens  Lanse- 
stød og  selv  blive  fast  i  Sadelen,  men  ogsaa,  naar  Skæbnen 
vilde  det  saa,  at  Stridsmanden  selv  løftedes  af  Sadelen,  at 
rejse  sig  hurtig,  drage  Sværdet,  trænge  ind  paa  Mod- 
standeren, faa  ham  af  Hesten  og  besejre  ham  i  Kampen 
Sværd  mod  Sværd,  eller  i  Brydning,  om  fornødent  gjordes. 
Denne  personlige  Tapperhed,  denne  Aandsnærværelse  til 
hurtig  at  finde  det  rette  Angrebs-  eller  Forsvarsmiddel 
kunde  alene  erhverves,  naar  Ridderen  fandt  Lejlighed  til  at 
maale  sig  med  en  jævnbyrdig  Modstander.  Selv  om 
Vaabnene  end  vare  sløve,  saa  haarde  og  farlige  Beskadigelser 
kun  under  særlige  Omstændigheder  vilde  forefalde,  bød 
slige  Vaabenøvelser  dog  Lejlighed  til  at  lære  noje  at 
kjende  den  alvorlige  Dyst  paa  Liv  og  Død;  man  vænnede 
sig  til  Udholdenhed  under  de  ofte  langvarige  Kampe, 
vænnede    sig   til    at    færdes    frit   og    utvungen  i  den  fulde 

Rustning,  altsaa  iført  den  tunge  Harnisk  og  den  meget  ube- 
kvemme Hjælm.  Kun  saaledes  kunde  Ridderen  virkelig 
forberede  sig  til  at  udføre  de  Vaabenbedrifter,  hvoraf  hans 
Ry  afhang.  Personlig  Tapperhed  krævedes  af  enhver  Ridder 
som  en  selvfølgelig  Sag,  men  Graden  af  hans  virkelige 
Kampdygtighed  var  afhængig  af  hans  Legemsstyrke  samt 
den  stadige  Vaabenevelse,  og  en  Ridder  kunde  kun  erhverve 
sig  en  fremragende  Plads  blandt  sit  Lands  Krigere,  naar 
han  kunde  rose  sig  af  virkeligt  Held.  Landsherren  satte 
allerede  Pris  paa  en  slig  dygtig  Mand  i  og  for  sig  selv; 
men  vilde  en  Ridder  naa  de  højeste  Æresposter,  maatte 
han  ikke  alene  selv  have  vist  sig  tapper  og  modig,  men 
ogsaa  være  i  Stand  til  at  befale  Skarer  af  Krigere  og  føre 
dem  sejrrig  i  Kampen.  Lejligheden  til  at  øve  og  vinde 
Fuldkommenhed  heri  fandt  Ridderen  i  Turneringerne,  der 
altsaa  ikke  maa  anses  som  blotte  Forlystelser,  anstillede  af 
pragtlystne  Riddere  og  ærekjære  Riddersmænd;  de  vare 
tvært  imod  Forskolen  til  den  alvorlige  Krig  ligesom  vor 
Tids  Manøvrer. 

Naar  vi  altsaa  ville  vinde  et  klart  Indblik  i  hin  Tids 
Hærvæsen,  maa  vi  henvende  vor  hele  Opmærksomhed  paa 
Turneringerne;  de  udgjøre  den  Skole,  hvor  den  unge  Ridder 
uddannede  sig  til  en  tapper  Kriger,  den  Valplads,  hvor  han 
kæmpede  under  sin  Landsherres  Øjne  og  mulig  kunde  vække 
hans  Opmærksomhed  og  vinde  Udsigt  til  Udmærkelse.  For 
den  fattige  unge  Ridder,  for  den  yngre  Son  vare  Tur- 
neringerne en  Lejlighed  til  at  gjere  Karriere,  som  vi  vilde 
udtrykke  os. 

Skulle  vi  imidlertid  ret  forstaa  Middelalderens  Vaaben- 
øvelser,  maa  vi  stifte  et  kort  Bekjendtskab  med  Datidens 
Angrebs-  og  Forsvarsvaaben ;  her  skulle  vi  kun  beskæftige 
os  med  Riddernes  Udrustning,  for  længere  frem  at  syssel- 
sætte os  lidt  med  Fodfolket. 

Vaabnene  og  Rustningerne  bleve  forfærdigede  af  Vaaben- 
smeddene  i  Byerne  og  her  holdte  til  fals.    Ogsaa  Kjøbmænd 

exporterede  Vaabeii  og  Kustninger;  men  den  Slags  Arbejder 
vare  naturligvis  ikke  saa  paalidelige  som  de,  man  selv  be- 
stilte sig  hos  Vaabensraeddene.  Man  lagde  særlig  Vægt 
paa  at  eje  gamle  prøvede  Vaaben,  der  skrev  sig  fra  be- 
romte  Meste  re.  Digterne  nævne  mange  Sværd  med  særlige 
Navne  f.  Ex.  Floberge,  Durendal  o.  s.  v.  og  kjende  be- 
rømte, sagnagtige  Vaabensmedde  som  Mime  og  Veland 
(Wielant).  I  øvrigt  vare  saraceniske  Mestere  højt  ansete; 
hos  franske  Digtere  nævnes  Hjælme  fra  Tudela,  Bagdad, 
Evfrat,  Arabien  o.  s.  v.,  Skjolde  fra  Almeria  og  Aragonien, 
o.  s.  V.  Selv  indiske  Staalarbejder  stode  i  højt  Ry,  og 
Korstogene  skaffede  Veste vropæerne  rig  Lejlighed  til  at 
stifte  nøje  Bekjendtskab  med  de  orientalske  Vaabensmeddes 
fortrinlige  Arbejder. 

Hos  franske  Digtere  fremhæves  fremdeles  store  tyske 
Sværd  fra  Køln,  fra  Sachsen  og  Lothringen.  Af  italienske 
Byer  havde  især  Pavia  et  stort  Ry,  og  Hjælme  her  fra 
nævnes  mangfoldige  Gange.  I  Frankrig  ere  Værkstederne  i 
Poitiers  særlig  berømte,  og  selv  i  vore  Dage  véd  man  at 
vurdere  de  fine  Staalarbejder  fra  hin  Tid,  Hjælmene,  Lanse- 
spidserne og  Sværdene;  men  ogsaa  Vaabenstykker  fraVienne 
vare  særlig  skattede.  Fra  England  omtales  Rustninger  fra 
Cornwallis  og  Londoner-Skjolde. 

Lette  Beskadigelser  af  Rustninger  og  Sværd  kunde 
Ridderen  hyppig  selv  raade  Bod  paa,  f.  Ex.  udhvæsse  et 
Skaar  i  Sværdet  eller  udhamre  en  Bule  i  Hjælmen,  og  man 
har  derfor  ogsaa  enkelte  Afbildninger,  der  fremstille 
Riddere  under  Smeddearbejdet. 

Ridderens  Hoved  vaaben  var  Sværdet;  med  det  blev 
han  omgjordet,  naar  han  optoges  i  Ridderstanden,  selv  i 
Fredstid  lagde  han  det  sjælden  fra  sig  og  bar  det  enten 
ved  Bæltet  eller  under  Armen.  Ogsaa  Soldaterne  og 
Væbnerne  bare  imidlertid  Sværd,  og  det  er  ikke  klart, 
hvorledes  deres  Sværd  adskille  sig  fra  Ridderens;  maaske 
laa  hele  Forskjellen  blot  i    den  Maade,    hvorpaa    man  om- 

gjordede  sig  med  samme.  Sværdene  ere  tveæggede  og  meget 
brede,  enkelte  endog  et  helt  Kvarter;  den  midterste  Del  af 
Klingen  har  ofte  en  Kifle  til  Blodet.  Hyppig  beskrives 
Sværdklinger  med  Figurer,  Navn  og  Indskrifter  i  Guld. 
De  tyske  Sværd  ere  derhos  meget  lange  (indtil  2  Alen), 
følgelig  tunge  og  vel  i  Stand  til  at  føre  et  dygtigt  Hug. 
Digterne  skildre  ofte,  hvorledes  man  spalter  en  Mand  i  ét 
Hug.  De  franske  Sværd  ere  lettere  og  kortere,  og  i  Slaget 
ved  Benevent  1266  kunde  Carl  af  Anjous  franske  Tropper 
derfor  heller  ikke  ret  komme  ind  paa  Livet  af  Kong 
Manfreds  tyske  Riddere,  som  svang  deres  vældige  Slagsværd 
med  begge  Hænder  og  tilmed  vare  Franskmændene  over- 
legne i  Styrke  og  Væxt;  først  da  disse  besluttede  sig  til 
ikke  at  hugge,  men  at  stikke  med  deres  kortere  Sværd,  i 
det  de  ramte  de  tungt  rustede  Tyskere  under  de  mindre 
godt  skyttede  Armhuler,  vendte  Dagens  Lykke  sig  afgjørende 
til  deres  Fordel. 

Sværdfæstet  med  Parérstangen  er  forfærdiget  af  Guld 
eller  Sølv,  undertiden  af  uædelt  Metal  som  Messing,  og  det 
faar  en  særlig  Værd,  naar  det  gjemmer  hellige  Relikvier. 
Fæstet  var  saa  stort,  at  man  i  Nødsfald  kunde  svinge 
Sværdet  med  begge  Hænder.  Sværdskeden  er  af  Guld  eller 
Træ,  men  i  sidste  Fald  overtrukken  med  Læder  eller  Silke ; 
Dupskoen  er  undertiden  prydet  med  Ædelstene.  Slige 
prægtig  udsmykkede  Sværd  bar  man  kun  til  Festligheder, 
men  ellers  er  Udstyrelsen  en  Biting;  i  Kampen  kom  det 
an  paa,  at  Klingen  var  godt  smeddet,  ikke  sprang;  Tabet 
af  Sværdet  gjorde  nemlig  Krigeren  værgeløs,  da  man  først 
greb  til  Sværdene,  naar  Lanserne  vare  brudte.  Et  godt, 
paalideligt  Sværd  er  altid  dyrt,  en  kostbar  Værdigjenstand, 
og  blev  ikke  som  de  sædvanlige  Vaaben  ophængt  paa  Salens 
Væg,  men  hylledes  i  Silketøj  og  gjemtes  som  en  Klenodie; 
det  er  Ridderens  bedste  Ven,  faar  et  eget  Navn  og  ned- 
arves som  en  kostelig  Arv  fra  Slægt  til  Slægt. 

Foruden  Sværdet  fører  Ridderen  af  og  til  en  Dolk,  en 

skarp,  spids  Kniv,  som  man  enten  kaster,  og  saa  gjælder 
det  at  træffe  Modstanderens  Hjælmaabning,  eller  man  fælder 
Fjendens  Hest  med  samme  eller  nytter  den  til  at  give  den 
fældede  Fjende  Naadestødet  med;  i  sidste  Fald  kaldes  Dolken 
hyppig  Misericordia.  I  øvrigt  var  dette  Vaaben  saa  lidt 
som  Stridsexen  anset  for  ægte  ridderligt. 

Sværdet  førte  Ridderen,  som  alt  bemærket,  altid  hos 
sig;  selv  om  han  havde  iført  sig  den  magelige  Fredsdragt 
og  udhvilede  sig  fra  Rejsens  Besværligheder,  var  han  om- 
gjordet med  Sværdet  eller  havde  det  i  nærmeste  Nærhed; 
men  Lansen  tager  han  først  i  sin  Haand,  naar  han  harnisk- 
klædt  svinger  sig  paa  sin  Stridsganger,  beredt  til  atter  at 
drage  til  Kamp. 

Lansen  bestaar  af  tvende  Dele,  Skaftet  og  Jærnet 
(Lansebladet).  Skaftet  er  af  Træ,  og  i  Regelen  vælger  man 
den  sejge  Ask  til  dette  Brug;  dog  omtales  ogsaa  Lanse- 
skafter af  Fyrre-,  Æble-  og  Taxtræ.  Derimod  er  det  vel 
kun  et  Foster  af  Digternes  frie  Fantasi,  naar  de  omtale 
Lanser  af  Elfenben  og  Ibentræ.  Lanseskaftet  var  virkelig 
alt  for  langt,  til  at  man  kunde  opdrive  en  Elefanttand  af 
tilsvarende  Længde,  og  et  sammenstykket  Skaft  havde  næppe 
vist  sig  praktisk  til  en  alvorlig  Kamp,  hvor  meget  end 
Digterne  forsikre  om  det  modsatte.  Derimod  have  Kors- 
farerne muligvis  nok  hos  Araberne  set  Paradelanser  af 
Elfenben  eller  Narhvalens  Tænder,  og  Digterne  have  strax 
benyttet  denne  Kundskab  til  deres  Brug.  Lige  saa  sjælden 
vare  vistnok  Lanser  af  den  vellugtende  Aloe;  derimod  an- 
vendte man  i  Orienten  Lansestænger  af  Rør,  og  disse  bleve 
muligvis  af  og  til  indførte  i  Vesterlandene ,  skjent  et  sligt 
Vaaben  næppe  ret  egnede  sig  for  den  evropæiske  Kamp- 
maade,  hvorimod  det  fortræffelig  passede  for  de  lette 
saraceniske  Ryttere. 

Slige  udenlandske  Vaaben  vare  dog  kun  lidet  i  Brug 
allerede  paa  Grund  at  deres  Sjældenhed  og  Kostbarhed; 
man  nøjedes    med  Lanseskafter   af  indenlandsk  Træ,    naar 

Veddet  blot  var  tilstrækkelig  fast  og  sejgt.  En  særlig 
kunstig  Tildannelse  var  ikke  fornoden;  en  Træstamme  af 
passende  Tykkelse  kunde  uden  videre  komme  til  Anvendelse, 
selv  Barken  behøvede  ikke  at  afskrælles;  men  sædvanligvis 
glattede  og  hovlede  man  dog  Stangen  lidt,  saa  den  blev  fir- 
eller  ottekantet,  og  fremfor  alt  bemaledes  Skaftet  med 
Farver,  som  svarede  til  Skjoldets.  Haandtaget  var  om- 
viklet med  Læder,  for  at  Haanden  kunde  faa  et  sikkert  Tag. 

Lanseodden  var  smed  det  af  Jærn  eller  Staal  og  ved 
de  egentlige  Krigslanser  fastsmeddet  til  Stangen;  Odden  er 
snart  bred  og  spids,  snart  sleben  paa  begge  Sider  og 
smeddet  som  en  Pil  med  skarpe  Modhager;  særlig  farlige 
vare  Lanseoddene  med  trekantede  Spidser,  da  de  Saar,  den 
Art  Lanser  sloge,  yderst  vanskelig  lægedes.  Slige  for- 
dærvelige Lanser  anvendtes  derfor  ogsaa  kun  mod  Døds- 
fjender. 

Ved  Turneringen  anvendtes  naturligvis  ikke  skarpe 
Lanser;  man  nøjedes  med  at  fastgjøre  til  Skaftet  en  Jærn- 
skive,  der  var  en  Smule  udtakket  for  at  holde  bedre  fast, 
eller  hærdede  simpelthen  Spidsen  af  Lanseskaftet  i  Ilden. 
Med  sligt  et  Vaaben  kunde  en  øvet  Kæmper  meget  godt 
løfte  sin  Modstander  af  Sadelen  og  besejre  ham.  Sædvanlig- 
vis hang  Lansen  med  de  øvrige  Vaabenstykker  paa  Væggen, 
særlig  kostbare  Stykker  forvaredes  dog  mere  omhyggelig. 

Naar  Ridderen  greb  Lansen  for  at  drage  til  Vaaben- 
dyst,  enten  i  Turnering  eller  Krig,  fik  den  en  prægtig  Ud- 
smykning, oppe  i  Nærheden  af  Spydsodden  fastbandt  eller 
fastsømmede  han  sit  Banner;  paa  den  Del  af  samme,  der 
var  nærmest  Lanseskaftet,  var  Ridderens  Vaabentegn  malet 
eller  broderet,  den  nederste  Del  af  Fanen,  som  naaede  lige 
ned  til  Haandgrebet,  endte  i  flere  Splitter,  som  lystig 
flagrede  for  Vinden.  Som  vi  allerede  oven  for,  Side  69, 
have  hørt,  forærede  Damerne  deres  begunstigede  Elskere  et 
Ærme,  Hovedtøj  eller  Slør,  som  Ridderen  førte  under  Tur- 
neringen   eller   i  Slaget   i  Sleden    for  Banneret.     Øjemedet 

med  Banneret  var  at  gjere  Ridderen  kjendelig  paa  hans 
Vaabenmærke,  muligvis  troede  man  ogsaa,  at  Fjendens  Heste 
skulde  blive  sky  for  Fanerne,  og  hans  Rækker  saaledes 
komme  i  Uorden.  Derimod  har  den  for  Vinden  bølgende 
Fane  vistnok  ofte  hindret  et  Sted  fra  at  ramme  sikkert, 
men  kunde  næppe  hemme  dets  Kraft.  Naar  de  tunge 
Heste  i  strakt  Karriere  stormede  løs  paa  hverandre,  gjennera- 
borede  Lansen  Fjendens  Legeme,  naar  den  traf  paa  et 
uskyttet  Sted,  Fanen  trængte  ind  med  i  hans  Saar  og 
rødnedes  af  hans  Blod. 

I  det  trettende  Aarhundrede  brugte  man  kun  Lansen 
til  Stød,  medens  man  tidligere  ogsaa  synes  at  have  slynget 
dem  mod  Fjenden.  Slige  Kastespyd  vare  derimod  i  Brug 
hos  Araberne  og  anvendtes  ligeledes  hos  Fodfolket. 

De  nu  omhandlede  Vaaben  maatte  Ridderen  navnlig 
tage  i  Betragtning;  mindre  behøvede  han  at  ænse  Fod- 
folkenes Vaaben,  da  Slagene  for  det  meste  bleve  afgjorte 
ved  Kamp  mellem  Ridderskarer  paa  begge  Sider.  Ridderen 
søgte  nu  at  beskytte  sig  mod  de  fjendtlige  Hug  og  Stød; 
Rustningen  skulde  fyldestgjøre  det  første  Øjemed,  det  store 
Skjold  skulde  hjælpe  ham  i  den  anden  Henseende. 

Spørgsmaalet  om  hin  Tids  Rustninger  er  ofte  nok 
debatteret,  og  i  det  hele  er  man  temmelig  enig  i  Re- 
sultatet, skjønt  der  endnu  med  Hensyn  til  mange  Enkelt- 
heder hersker  og  maa  herske  Tvivl;  man  maa  nemlig 
vel  erindre,  at  der  slet  ikke  er  bevaret  hele  Rust- 
ninger fra  hin  Tidsalder,  at  Beskrivelserne  ofte  ere  meget 
ubestemte  og  tvetydige,  og  at  Afbildningerne,  Miniatur- 
malerierne,  Skulpturer  og  fremfor  alt  Seglene  dog  kun  give 
os  et  flygtigt  Omrids  af  hele  Ridderens  Paaklædning. 

Den  samlede  Rustning  kaldes  almindeligvis  Harnisket. 
Sammes  Hovedstykke  er  Ringklædningen,  der  snart  kaldes 
Brynje  (die  briinne,  broigne),  snart  Halsberc.  Allerede  paa 
dette  Punkt  gjør  en  betydelig  Usikkerhed  sig  gjældende; 
men  det  rimeligste  er  dog,    at  Brynjen    er  den  ældre  Tids 

Kustning  og  bestod  af  en  Køllert  af  Læder  eller  tykt  Tøj 
med  paasyede  Plader  eller  Jærnringe;  i  sidste  Fald  vare 
Ringene  ordnede  i  Rækker  og  saaledes  fastsyede,  at  den 
ene  Ring  dækkede  ud  over  den  næste.  I  Modsætning  til 
denne  ældre  Brynje  er  Halsberc  derimod  den  egentlige 
Ringbrynje,  som  er  en  efter  Kroppen  bøjelig  Kjortel  af 
sammennittede  Ringe.  Naar  begge  Arter  Brynjer  nævnes 
ved  Siden  af  hverandre,  forklares  dette  ganske  naturlig 
derved,  at  Forbedringer  og  nye  Moder  langsomt  udbredte 
sig  i  hine  Tider,  og  at  den  egentlige  Ringbrynje  (Hals- 
berc) var  langt  dyrere  end  den  simple  Brynje.  For  øvrigt 
var  det  ikke  blot  Ringklædningen  med  Tilbehør,  men  ogsaa 
Brynjehoserne,  der  forfærdigedes  af  Ringe. 

Før  man  iførte  sig  Rustningen,  maatte  man  afføre  sig 
sin  sædvanlige  Paaklædning  og  beholdt  blot  Under- 
klæderne paa.  Silkeskjorter  vare  allerede  paa  hin  Tid 
meget  i  Mode,  da  de  vare  lette  og  skyttede  mod  Sværdhug. 
En  fast  ulden  Vams  og  Underbenklæder  beholdt  man  under 
alle  Omstændigheder  paa  og  skyttede  Knæerne  ved  at  om- 
binde dem  med  blødt  Filt.  Var  Ridderen  for  saa  vidt 
færdig  til  Paaklædning,  satte  han  sig  ned  paa  et  Tæppe  og 
fik  først  bløde  Hoftepuder  og  et  udstoppet  Mavebælte  om 
sig,  hvorpaa  Brynjehoserne  bleve  trukne  paa;  enten  bleve 
de  simpelthen  bundne  fast  om  Læggene  og  Knæleddene 
med  Remme,  eller  de  vare  helt  lukkede  som  Strømper,  og 
Ridderen  behøvede  da  blot  at  lægge  sig  paa  Ryggen  og 
strække  Benene  i  Vejret,  saa  rullede  de  tunge  Jærnhoser  af 
sig  selv  ned  om  Benene.  Om  Lænden  bleve  de  dernæst 
fæstnede  ved  et  Bælte;  blev  dette  i  Kampen  hugget  over, 
faldt  Brynjehoserne  ned,  Benene  vare  ikke  skyttede  og 
Ridderen  udsat  for  alvorlig  Fare ;  naar  Fjenden  havde  fældet 
sin  Modstander  og  gjort  ham  ukampdygtig,  løftede  han  ham 
op  ved  Vaabenkjolens  Skjøder  og  borede  Sværdet  i  det  ube- 
dækkede Underliv.  Derfor  havde  nogle  Riddere  ogsaa 
Brynje  og  Hoser  i  ét  Stykke,  hvad  der  ganske  vist  egentlig 

ikke  tog  sig  godt  ud;    men  praktisk    var   denue  Art  Rust- 
ninger til  visse. 

Over  Brynjehoserne  trak  man  til  5^derligere  Beskyttelse 
Sko,  Læggene  bleve  omvundne  med  stærke  Lædergaraascher 
og  Knæskallen  skyttet  ved  særlige  Jærnplader.  I  Kampens 
Tummel  fik  man  meget  let  sine  Skinneben  stærkt  stødte  og 
beskadigede,  naar  Hestene  pressede  sig  mod  hverandre,  og 
Ridderen  søgte  paa  denne  Maade  at  skytte  sig  saa  godt 
som  muligt  mod  Ulemper  og  Beskadigelser  af  denne  Art. 

Havde  Ridderen  saaledes  iført  sig  Brynje  og  Brynje- 
hoser, trak  han  endnu  en  stærkt  udstoppet  Kjortel,  den 
egentlige  Vams,  over  Brynjen;  Skuldrene  dækkedes  særlig 
ved  et  udforet  Klædningsstykke  af  Silketøj,  og  Halsen 
sikredes  omhyggelig  ved  et  tykt  og  fast  Halsbind  eller  en 
lang  nedhængende  Krave.  Undertiden  bar  man  over 
Brynjen,  men  i  Regelen  dog  under  samme,  en  Køllert  af 
tykt,  fast  Læder,  der  kunde  yde  nogen  Beskyttelse,  selv  om 
Ringene  i  Brynjen  gav  efter  for  de  fjendtlige  Hug,  eller 
Jærnharnisket  var  blevet  gjennemboret.  Rustningens  Hoved- 
styrke var  jo  nemlig  de  oftere  nævnte  Ringe,  og  naar  et 
Hug  ramte  godt,  raslede  mange  Ringe  ned,  enten  fordi  de 
Traade,  hvormed  de  vare  paasyede,  overhuggedes,  eller  fordi 
de  skarpe  Sværd  sønderhuggede  selv  Nitningen.  Vilde  man 
nu  gjøre  Rinobrynjen  yderligere  fast,  forfærdigedes  den  af 
en  dobbelt,  ja  endog  af  en  tredobbelt  Rad  af  Ringe. 
Brynjerne  vare  skinnende  blanke  og  snehvide  ved  hyppige 
Skuringer  og  Poleringer ;  Rigmænd  smykkede  dem  yderligere 
med  Guldborter;  men  i  Regelen  bares  de  dog  ganske  glatte, 
da  de  for  største  Delen  skjultes  af  Vaabenkjolen. 

Ærmerne  i  Brynjen  naaede  ned  til  Haandleddene; 
Jærnskinner  dækkede  fremdeles  Underarmen,  og  faste  Plader 
skulde  ogsaa  skytte  Brystet  mod  Hug  og  Stød.  Paa  en 
lignende  Maade  søgte  man  at  skærme  Underlivet,  hvor  et 
Saar  jo  kunde  være  ikke  mindre  farligt;  denne  Rustning  for 

Underlivet  kaldes  særlig  Panseret,  men  synes  mindre  at  have 
været  i  Brug  hos  Ridderne  end  hos  de  letbevæbnede. 

Ærmerne  i  Brynjen  fortsattes  i  Kegelan  i  Handsker, 
som  indvendig  vare  udforede  med  blødt  Læder,  medens  den 
ydre  Side  var  oversyet  med  Ringe  og  Jærnblik.  Handskerne 
vare  sædvanligvis  Vanter,  hvor  blot  Tommelfingeren  var  fri; 
vilde  man  blotte  Haanden,  trak  man  den  gjennem  en 
Slids,  som  var  anbragt  i  Ærmet  nede  ved  Haandleddet,  og 
Handskerne  hang  nu  løse  ned  fra  Ærmerne.  I  øvrigt  havde 
man  ogsaa  rigtige  Handsker,  der  fastgjordes  til  Rustningerne, 
naar  fornødent  gjordes. 

Saaledes  var  hele  Kroppen  værnet  paa  det  bedste,  og 
det  gjaldt  nu  kun  om  at  skytte  Hovedet  mod  ethvert 
Angreb.  Til  selve  Brynjen  var  fastgjort  en  Hætte,  en 
Kabuds,  som  ligeledes  var  oversyet  med  eller  sammennittet 
af  Ringe.  Før  man  trak  denne  Hjælmhætte  over  Hovedet, 
dækkede  man  dog  samme  med  en  blød,  udstoppet  Kyse, 
som  dels  skulde  skytte  mod  Hættens  Tryk,  dels  ogsaa  selv 
svække  Sværdhuggene  noget.  Saaledes  var  nu  Hovedet  og 
Nakken  saa  temmelig  skyttet;  Hatten  naaede  fremdeles  ned 
over  Panden  og  dækkede  til  Dels  ogsaa  Kinderne,  men 
Hagen  og  den  nederste  Del  af  Ansigtet  vare  endnu  fri. 
For  nu  ogsaa  at  sikre  disse,  saa  vidt  muligt,  og  derhos 
holde  Hjælmhætten  fast  paa  Hovedet  var  en  temmelig  bred 
Strimmel  af  Ringe  eller  Plader  fastgjort  til  den  højre  Side 
af  Brynjen.  Saa  længe  der  ikke  var  nogen  Fare  paa  Færde, 
hang  denne  Strimmel  eller  Snip  los  ned;  men  vilde  man 
ruste  sig,  bandt  man  den  fast  saaledes,  at  Snippen  blev 
trukken  op  over  Hagen,  Munden  og  den  venstre  Kind  og 
fastgjort  med  Remme  oven  paa  Hovedet.  Denne  Panser- 
strimmel kaldes  ventaculum  (ventaille),  der  altsaa  ikke  maa 
sammenstilles  med  Hjælmvisiret.  Man  binder  Strimlen 
fast,  før  man  tager  Hjælmen  paa;  naar  man  vil  spise,  af- 
tager man  Hjælmen,  man  løsner  blot  Hættestrimlen  lidt,  og 
ligeledes  løsnes  den,  naar  man   vil   aande   lidt   friere    eller 

give  sig  til  Ejende  for  en  Ven.  Ved  denne  Strimmel 
slæber  Sejrherren  sin  Fange  ud  af  Karaptumlen,  og  den 
maa  aftages,  for  man  kan  hugge  Hovedet  af  den  dødsdømte 
Fange.  For  øvrigt  kan  denne  Ringstriramel  ogsaa  være  et 
helt  særligt  Stykke  af  Rustningen,  naar  i  saa  Fald  ned  over 
Halsen,  voxer  efterhaanden  i  Størrelse  og  gaar  over  til 
Halskraven. 

Dog  endnu  ansaa  man  ikke  Hovedet  for  tilstrækkelig 
dækket;  før  man  satte  Hjælmen  over  Hjælmhætten,  tog 
man  først  en  særlig  lille  Jærnhue  paa  og  dækkede  ogsaa 
denne  med  en  Filthue  for  at  svække  Virkningen  af  Huggene. 
Nu  kunde  Hjælmen  endelig  komme  paa  Hovedet,  men  først 
trak  man  endnu  Vaabenkjortelen  over  Brynjen.  Vaaben- 
kjortelen  er  uden  Ærmer,  gaar  ned  til  Knæerne  og  er  op- 
splittet for  og  bag  til,  for  at  den  ikke  skal  genere  under 
Ridningen.  Kjortelens  oprindelige  Øjemed  var  vel  at 
hindre,  at  Jærnrustningen  led  ved  Fugtighed  eller  op- 
hededes for  stærkt  af  Solens  Straaler.  Den  Mode  at  skytte 
Harnisket  ved  et  sligt  Overstykke  kom  først  i  Brug  ved 
Begyndelsen  af  det  trettende  Aarhundrede,  og  snart  blev 
denne  Vaabenkjortel  forfærdiget  af  de  kostbareste  Silke- 
stoffer og  udstyret  med  al  tænkelig  Pragt;  deres  Farve 
skulde  svare  til  Skjoldets,  Vaabenmærkerne  broderede  med 
Guld  og  Silke,  og  et  farvet  Underfor  med  pyntelig  ud- 
takkede Borter  forøgede  efter  Datidens  Smag  end  yder- 
ligere Kjortelens  Skjønhed.  Det  forstaar  sig  af  sig  selv,  at 
en  Besætning  med  klingende  Bjælder  heller  ikke  savnedes 
paa  Modeherrens  Klædning,  ja  selv  Ringe  og  andre  For- 
æringer fra  den  elskede  bleve  fastsyede  saa  iøjnefaldende 
som  muligt.  Om  Halsen  lukkedes  Kjortelen  med  et  Spænde, 
og  over  samme  blev  Sværdet  fastgjordet. 

Naar  Ridderen  nu  satte  Hjælmen  paa  Hovedet,  var  han 
endelig  færdig  med  sin  langvarige  og  meget  indviklede  Ud- 
rustning. Formen  af  Hjælmene  varierede  overordentlig  i 
Løbet  af  hele  Middelalderen.     Dette  Rustningsstykke  havde 

saa  stor  Betydning,  at  det  er  vel  forstaaeligt ,  at  Vaaben- 
smeddene  øvede  hele  deres  Kunst  for  at  opfinde  nye,  mere 
praktiske  Former;  men  ved  Siden  af  disse  nye  Frembrin- 
gelser bære  ældre  Herrer  endnu  deres  gamle  umoderne 
Hjælme,  og  mangen  ubemidlet  Kidder  benyttede  det  Rust- 
ningsstykke,  der  havde  vist  sig  brugbart  for  hans  Forfædre, 
og  som  han  havde  arvet  fra  dem. 

Den  ældre  Hjælm  omslutter  ikke  hele  Hovedet,  men 
gaar  kun  ned  til  Panden  og  lader  Baghovedet  og  Nakken 
helt  fri;  men  Nakken  skyttedes  jo  ogsaa  forud  af  Brynjen,  og 
Hjælmhætten  med  Tilbehør  omsluttede  Baghovedet  samt  den 
nederste  Del  af  Ansigtet  indtil  Næsen.  Tilbage  var  altsaa 
blot  Øjnene,  en  Del  af  Kinderne  og  fremfor  alt  Næsen, 
som  var  mest  udsat,  og  for  hvilken  man  absolut  maatte 
udtænke  en  Beskyttelse,  da  en  Beskadigelse  af  Næsen,  selv 
om  den  ikke  var  livsfarlig,  dog  for  en  Stund  gjorde  Ridderen 
ukampdygtig.  Derhos  havde  vel  ogsaa  hin  Tid  saa  megen 
Skjønhedssans,  at  Ridderen  hellere  vilde  have  misklædende 
Saar  og  Ar  paa  ethvert  andet  Sted  i  Ansigtet  end  netop 
paa  Næsen,  og  saaledes  fremkom  Næsestykket,  et  bredt  og 
lige  Stykke  Jærn,  som  rager  ned  fra  den  nederste  Rand  af 
Hjælmen. 

Hjælmen  selv  var  af  stærkt  Jærnblik,  som  vinder  yder- 
ligere Styrke  ved  faste  Baand  (bouge,  cercles,  spangen),  der 
paa  en  vis  Maade  holde  det  hele  Stykke  sammen;  Jærn- 
blikket  kunde  man  maaske  spalte  ved  et  vældigt  Hug,  men 
paa  bemeldte  Baand  skulde  Hugget  brydes;  paa  deres  Fast- 
hed kom  det  altsaa  mest  an,  og  de  naaede  derfor  i  Regelen 
fra  det  ene  Øre  til  det  andet,  tværs  over  hele  Hovedet. 
Hjælmens  Form  er  noget  vexlende;  vi  kjende  kegleformige, 
hvor  Baandene  løb  sammen  oven  til  i  en  Spids,  og  andre 
med  en  flad  Overdel.  Disse  ældre  Hjælme  sættes  simpelt- 
hen fast  oven  paa  Hjælmhætten,  de  vare  meget  lette  og  be- 
kvemme, men  ikke   saa  sikre  som  de   senere  Tøndehjælme. 

10* 

Et  betydeligt  Fremskridt  i  Hjælmens  Konstruktion  var 
Opfindelsen  af  Hjælmgitteret,  »Barbieren«.  Næsebaandene 
lode  endnu  Kinderne  fri;  man  gjorde  nu  Pladen,  som 
skærmede  Næsen,  saa  meget  bredere,  at  den  skyttede  hele 
Ansigtet,  man  maatte  anbringe  ØjenhuUer  og  smaa  Luft- 
huller i  Ansigtsskærmen  og  har  saaledes  det  faste  Hjælm- 
gitter.  Efterhaauden  voxer  Hjælmen,  den  naar  længere  ned 
i  Nakken,  rykkes  ogsaa  frem  og  ned  foran  Ansigtet  og  maa 
nu  forsynes  med  ØjenhuUer;  det  faste  Hjælmgitter  forsvinder 
sluttelig  for  det  bevægelige  Visir.  Disse  saakaldte  Tønde- 
hjælme forekomme  lidt  efter  Aar  1200  og  ere  smeddede 
af  et  eneste  Stykke,  flade  oven  til,  lidt  udbuede  foran  An- 
sigtet og  forsynede  med  Øjne  og  Lufthuller.  Med  Aarhun- 
dredets  Slutning  faar  Hjælmen  atter  en  hvælvet  Overdel,  da 
den  flade  Hjælm  kunde  spaltes  med  ét  Hug,  men  Sværdet 
lettere  gled  af  mod  den  runde  Hjælm. 

Hjælmen  var,  som  sagt,  smeddet  af  stærkt  Jærn  eller 
Staalblik  og  vandt  yderligere  Styrke  ved  de  beskrevne  Baand ; 
men  alligevel  bøjede  den  sig  dog,  naar  Modstanderen  ramte 
den  med  Lansens  fulde  Kraft. 

Hvis  man  skulde  tro  Digterne,  vare  Hjælmene  og 
fremfor  alt  Næsebaandene  prydede  med  Ædelstene;  spejl- 
blanke skulde  de  straale,  vare  ofte  forgyldte  eller  broget 
malede.  Derhos  smykkedes  Hjælmen  med  alle  Haande 
brogede  Prydelser,  Paafuglefjer  og  fantastiske  Dyre- 
skikkelser, i  Regelen  Hovedfiguren  i  Ridderens  Vaaben. 
Digterne  skildre  med  Veltalenhed  disse  Prydelsers  Skjønhed 
og  Kostbarhed;  Ridderne  skulle  have  baaret  Guldkroner, 
besatte  med  ædle  Stene,  Figurer  af  Sølv  og  Guld  o.  s.  v. 
Det  er  nu  allerede  i  og  for  sig  utroligt,  at  man  til  Tur- 
neringen eller  vel  endog  til  en  alvorlig  Kamp  skulde  have 
anlagt  saa  kostbare  Prydelser,  der  jo  dog,  hvad  Digterne 
selv  indrømme,  maatte  blive  sønderhuggede  ved  den  første 
Dyst;  men  derhos  vilde  det  have  været  lidet  praktisk  at 
udføre  disse  Figurer  af  det   tunge  Metal.     De  vare  derfor 

vistnok  lavede  af  Træ  eller  Pergament,  men  malede  og 
forgyldte  paa  det  prægtigste.  Mærkelig  nok  afbilledes 
disse  Hjælmprj^delser  kun  sparsomt  paa  de  ældre  Mindes- 
mærker; i  Midten  af  det  trettende  Aarhundrede  blive  de 
hyppigere,  og  de  holdt  sig  som  heraldiske  Tegn,  medens  man 
i  Praxis  længst  havde  aflagt  disse  besværlige  Prydelser. 

Som  alt  oven  for,  Side  69,  skildret,  forærede  Damen  ofte 
sin  begunstigede  Tilbeder  Ærmer,  Slør  0.  s.  v. ,  som 
Kidderen  fæstnede  til  sin  Hjælni;  men  mærkeligt  nok 
varede  det  længe,  fer  egentlige  Hjælradæ^kker  kom  i  Brug, 
skjønt  slige  Prydelser  virkelig  vare  praktiske.  Naar  Sommer- 
solen nemlig  med  sine  fulde  Straaler  faldt  paa  Staalhjæhnen, 
maatte  denne  opvarmes  i  en  utaalelig  Grad;  bar  man  der- 
imod et  sligt  Hjælmdække,  var  man  ret  virksomt  skyttet 
mod  den  glødende  Hede. 

Den  saaledes  smykkede  Hjælm  blev  sat  oven  paa 
Hjælmhætten  og  fastbunden  om  Halsen  med  Silkesnore; 
naar  Modstanderen  med  et  behændigt  Stød  kunde  ramme 
midt  under  Hagen,  kunde  han  ikke  alene  afrive  Hjælmen, 
men  endogsaa  bortføre  Hjælmen  paa  Lansespidsen,  og  man 
søgte  derfor  særlig  at  dække  for  dette  farlige  Stød  ved 
Skjoldet;  senere  fastgjorde  man  Hjælmen  med  smaa  Kjæder, 
der  i  alt  Fald  ikke  saa  let  gik  itu  som  Silkesnorene. 

Kidderens  Rustning  var  nu  færdig,  han  var  klædt  i 
Jærn  fra  Top  til  Taa.  Et  slig  Udstyr  var  meget  dyrt, 
især  Ringbrynjen;  om  Ornits  Rustning  siges  det,  at  den 
var  50,000  Mark  værd,  og  den  kjøbes  senere  af  Dronning 
Seburc  for  denne  Summa;  et  sligt  Beløb  vilde  i  vore  Penge 
svare  til  l^U  Million  Kroner  og  er  aabenbart  i  høj  Grad 
overdrevet;  men  dyr  var  Rustningen  til  visse,  og  en  slig 
kostbar  Ejendel  blev  derfor  omhyggelig  indpakket  og  gjemt 
i  Lædersække  for  at  skyttes  mod  Rust. 

At  en  slig  Rustning  var  behagelig  at  bære,  turde 
meget  betvivles.  Dens  bedste  og  mest  priste  Egenskab  ved 
Siden  af  Fasthed  er  Lethed;  man  skulde  kunne  bevæge  sig 

saa  utvungent  i  samme  som  i  en  Lærredsskjorte.  Dog 
dette  var  vistnok  kun  et  Ideal,  som  sjælden  blev  naaet; 
allerede  den  Mængde  udstoppede  Underklæder  besværlig- 
gjorde enhver  Besvægelse.  I  Kampen  bryder  Sveden  hurtig 
frem  og  trænger  endog  gjennem  Ringbrynjen;  Hjælmen  og 
Hjælmhætten  tilstopper  næsten  Øret,  og  den  harniskklædte 
Herre  ser  og  hører  meget  daarlig.  Ogsaa  maatte  i  varmt 
Vejr  Heden  under  Hjælmen  næsten  være  utaalelig;  der  ud- 
krævedes hele  Vanen  fra  den  tidligste  Ungdom  for  blot  i 
nogen  Tid  at  kunne  bære  den  indsnævrende  Rustning.  Saa 
snart  det  derfor  gaar  an,  tager  man  i  det  mindste  Hjælmen 
af  og  strejfer  Hjælmhætten  tilbage.  Saa  længe  man  endda 
sad  til  Hest,  lod  Rustningen  sig  nok  bære,  og  blev  man 
under  Kampen  kastet  af  Hesten,  krævede  den  bydende 
Nødvendighed ,  at  man  maatte  springe  op  og  kæmpe  videre 
for  sin  Ære  og  sit  Liv;  her  kunde  Ophidselsen  nok  ege 
ens  Kraft,  men  at  tilbagelægge  en  længere  Strækning  til 
Fods  i  fuld  Rustning,  ansaa  selv  en  kraftig,  prøvet  Ridder 
for  umuligt.  Rustningen  iførte  man  sig  derfor  ogsaa  kun, 
naar  det  nødvendiggjordes  ved  Udsigten  til  et  fjendtligt 
Angreb;  at  bære  den  hjemme  for  Stadsens  Skyld  faldt  ingen 
ind,  og  lige  saa  lidt  som  vore  Officerer  gaa  i  Selskab  i 
Feltekvipering,  saa  lidt  viste  Ridderne  sig  under  Fredstid  og 
i  Vennernes  Kreds  harniskklædte  fra  Top  til  Taa. 

Allerede  at  iføre  sig  en  slig  Rustning  var  et  besværligt 
Stykke  Arbejde.  Man  skulde  først  binde  en  Mængde 
Remme,  og  det  kunde  Ridderen  ikke  gjøre  selv;  han  be- 
høvede Hjælp  saa  vel  til  Paa-  som  Afklædningen,  og  hertil 
havde  han  sin  Væbner,  eller  han  blev  hjulpen  af  skjenne 
Piger  og  Kvinder,  som  Digterne  med  Forkjæilighed  skildre, 
men  hvad  der  visselig  synes  vor  Tid  temmelig  besynderligt. 
Først  sætter  Ridderen  sig  paa  et  Tæppe  og  lader  Brynje- 
hoserne trække  paa  sig;  derpaa  staar  han  op,  ifører  sig 
Ringbrynjen,  drager  Vaabenkjortelen  paa  og  omgjorder  sig 
med    Sværdet;    derpaa    fastbindes   Hjælmen    med   Ansigts- 

stykket,  og  nu  stiger  Ridderen  til  Hest,  hænger  Skjoldet 
om  Halsen,  griber  det  ved  Haandtaget  og  lader  sig  endelig 
række  Lansen.  Nær  havde  vi  glemt  Sporerne.  De  vare 
sædvanligvis  forgyldte  eller  af  Selv  og  forsynede  med 
Staalspids.  Ridderen,  hvem  Damerne  gjærne  viste  denne 
Tjeneste,  satte  Foden  paa  en  Skammel  og  lod  Sporerne 
spænde  fast  ved  en  Silkerem.  Æreløse  Riddere  fik  til  Straf 
Sporerne  afhuggede. 

Skjoldene  ere  af  Træ  og  overtrukne  med  Læder;  men 
hertil  kom  et  stærkt  Jærnbeslag  baade  paa  Forsiden  og 
langs  Randen.  Det  12te  A århundredes  Skjolde  ere  temmelig 
store,  tre  til  fire  Fod  høje,  forholdsvis  smalle,  trekantede 
og  løbende  ned  i  en  Spids;  det  er  denne  Tids  Skjolde, 
Digterne  alene  have  for  Øje,  naar  de  fortælle,  at  de  faldne 
bæres  bort  paa  dem.  Senere  blive  Skjoldene  mindre,  men 
bredere,  saa  de  omtrent  ligne  en  ligesidet  Trekant,  hvis  to 
Sider  dannes  af  Buesegmenter.  Skjoldene  vare  derhos  paa 
Forsiden  bemalede  med  Vaaben,  hvorved  Ridderen  var 
kj endelig  for  sine  Venner;  Vaabenbillederne  vare  mest  vilde 
Dyr  (Løven,  Leoparden,  Vildsvinet,  Hjorten,  Stenbukken, 
Gribben,  Strudsen,  Papegøjen  o.  s.  v.,  o.  s.  v.)  og  andre 
Tegn,  der  ere  Heraldikerne  vel  bekjendte.  Oprindelig  synes 
disse  Billeder  at  have  været  udskaarne  af  Pelsværk  og 
derpaa  befæstede  til  Skjoldet.  Den  sorte  Farve  kaldes 
endnu  i  det  13de  Aarhundrede  Sobel,  hvidt  hedder 
»hårmin«  (Hermelin),  og  rødt  kaldes  »kel«  (paa  Fransk 
gueule),  hvad  der  ogsaa  oprindelig  skal  have  betydet  et 
rødt  Pelsværk.  Paa  mangt  et  Vaabenbillede  kan  man  endnu 
kjende  det  gamle  Beslag,  som  engang  fæstnede  Pelsværket 
til  Skjoldet ;  saaledes  finder  man  t.  Ex.  hyppig  et  Halsbaand 
af  Metal  om  Brystet  paa  den  heraldiske  Ørn,  og  dette 
Baand  tyder  egentlig  kun  paa  den  gamle  Bestemmelse  at 
holde  Vaabenbilledet  fast  paa  Skjoldet.  Vi  skulle  i  øvrigt 
ikke  indlade  os  paa  en  nærmere  Udvikling  af  de  heraldiske 
Farver   og    øvrige   Terminologi,    som    man   i    det  hele  véd 


162  Livet  ved  Hove  i  Middelalderens  Midte. 

ganskft  god  Besked  med,  men  som  vistnok  savner  almindelig 
Interesse. 

Sonnen  fører  Faderens  Vaaben,  hans  »Arvetegn« ,  men 
omgivet  med  eii  red  takket  Rand.  Dog  var  endnu  i  det 
tolvte  Aarhundrede  ingen  faste  Love  i  Kraft  med  Hensyn 
til  Vaabenmærkerne,  man  vælger  selv  et  eller  andet  Fantasi- 
vaaben,  ja  efter  en  enkelt  Beretning  forer  den  unge  Ridder 
i  sit  første  Aar  kun  et  simpelt  farvet  Skjold  uden  noget 
som  helst  Vaabenmærke.  Først  i  det  trettende  Aarhundrede 
synes  Spwrgsmaalet  om  Vaabenmærkerne  at  være  kommet 
nogenlunde  paa  det  rene,  men  Farverne  valgte  man  sig  endnu 
rent  vilkaarlig. 

Til  Skjoldet  svarede  dernæst  Hjælmprydelserne ;  frem- 
deles havde  Vaabenkjortelen  Skjoldets  Farve,  og  Vaaben- 
mærkerne vare  broderede  eller  syede  fast  paa  samme;  endelig 
er  ogsaa  Hestedækkenet  farvet  og  smykket  paa  lignende 
Vis,  ja  selv  Skafterne  paa  Paradelanserne  ere  malede  med 
de  tilsvarende  Farver;  endelig  gj engiver,  som  alt  fortalt, 
ogsaa  Lansevimpelen  Skjoldets  Vaaben.  Under  en  Fægtning 
bleve  Vaaben  malerierne  naturligvis  snart  edelagte,  selv  om 
Skjoldet  ikke  blev  forhugget;  men  ogsaa  Vejrliget,  især 
Regn  og  Fugtighed,  kunde  let  udslette  et  sligt  Maleri, 
Temperafarverne  ødelagdes  under  Fernisen,  men  fremfor  alt 
løsnedes  Kridtgrunden.  Man  beskyttede  derfor  Skjoldene 
ved  et  Overtræk,  og  naar  dette  udtrykkelig  forbydes 
Tempelherrerne,  har  Meningen  sandsynligvis  været  at  af- 
holde disse  gejstlige  Riddere  for  en  alt  for  stor  Luxus  med 
Hensyn  til  Skjoldene. 

Sædvanligvis  vare  Skjoldene  ophængte  i  Borgens  Fest- 
sal, Skjoldenes  Ophæng  paa  Borgtinderne  betød,  at  Be- 
sætningen var  bestemt  paa  den  yderste  Modstand.  I 
Felten  opstilles  Skjoldene  uden  for  Teltene.  En  kamp- 
lysten Herre  udstiller  sit  Skjold  og  overlader  det  til 
den   fremmede   at   berøre   det   og   saaledes   udfordre  Ej  er*. 

manden.     Endelig   blive   de   besejredes   Vaabenskjolde    op- 
hængte i  Klostrene. 

Som  alt  bemærket,  hænger  man  Skjoldet  med  en  Rem 
om  Halsen,  griber  Haandtaget  med  venstre  Haand  og  trykker 
det  til  venstre  Side,  saa  Brystet  og  Knæet  er  dækket; 
Skjoldranden  berørte  Hestens  Hals  og  naaede  op  til  den 
nederste  Rand  af  Hjælmen.  Naar  Fjenderne  tørnede  mod 
hinanden,  rystedes  Skjoldene  ofte  i  den  Grad,  at  Baand  og^ 
Remme  gik  itu,  eller  Lansen  gjennemborede  Skjoldet  og 
ramte  samtidig  Modstanderens  Krop  eller  i  det  mindste 
hans  Haand.  Ved  Nærkamp  er  det  raadeligst  at  presse 
Skjoldet  fast  til  Brystet,  da  Fjenden  ellers  let  kan  føre  et 
Hug  mellem  Skjoldet  og  Kroppen  og  ramme  venstre  Arm. 
Skjoldet  er  Riddernes  bedste  Værn  under  Kampen,  saa  længe 
han  endnu  har  det,  er  hans  Stilling  endnu  ikke  fortvivlet, 
og  man  holdt  derfor  altid  dette  Vaabenstykke  højt  i  Ære. 

Ridderens  Ganger  er  et  overmaade  kraftigt,  udholdende 
og  prægtigt  Dyr;  særlig  berømte  vare  de  spanske  Heste, 
men  ogsaa  ungarske  og  tyrkiske  nævnes.  Hesten  blev  lige- 
ledes panserklædt,  det  vil  sige,  den  dækkedes  af  et  Ring- 
panser, hvorunder  den  bar  et  tykt  Dækken  for  at  hindre 
Jærnet  i  at  skrabe  Huden;  over  Panseret  bredtes  igjen  et 
Fløjelsdækkeu ,  som  havde  Vaabenskjoldets  Farve  og  derhos 
smykkedes  med  Vaabenbilleder ,  Deviser  og  de  saa  meget 
yndede  Bjælder.  Hestens  Hoved  havde  en  særlig  Udsmyk- 
ning og  skyttedes  senere  hen  mod  Saar  ved  en  fast  Staal- 
plade, der  undertiden  forsynedes  med  en  skarp  sleben 
Spids,  saa  Hesten  selv  kunde  bibringe  Saar.  Med  Ride- 
tøjet drev  man  en  stor  Luxus;  Tempelherrerne  var  det  dog 
udtrykkelig  forbudt  at  pryde  deres  Hestetøjler  og  Sadelgjorde 
med  ædle  Metaller. 

Lad  os  nu  sluttelig  forestille  os  en  slig  Riddersmands 
hele  Fremtræden.  Han  sidder  paa  en  Ganger,  der  fra 
Hovedet  til  Koderne  dækkes  af  et  broget,  flagrende  Silke- 
dækken ;  kun  Næseborene  og  Øjnene  ere  fri.     Ridderen  selv 

er  iført  en  spraglet,  broderet,  ærmeløs  Kjortel  af  samme 
Farve;  paa  Arme  og  Ben  kommer  det  sølvglimrende,  blanke 
Ringpanser  til  Syne;  han  er  omgjordet  med  det  mægtige 
Sværd,  med  venstre  Haand  presser  han  det  brogede  Skjold 
til  Brystet,  den  højre  Haand  holder  Lansen,  hvis  Skaft  lige- 
ledes er  bemalet,  og  fra  hvis  Spids  det  brogede  Banner  flagrer. 
^  For  saa  vidt  er  Ridderens  Udseende  slet  ikke  ilde; 
hvad  der  mishager  os,  er  Hovedbedækningen:  Hjælmen, 
som  helt  skjuler  Ansigtet,  og  dens  Udsmykning,  der  giver 
den  hele  Fremtoning  et  vist  æventyrligt,  spøgelseagtigt 
Præg.  Rustningen  er  jo  ellers  plastisk  skjen,  den  føjer 
sig  efter  Legemets  Former  og  yder  Billedhuggeren  mangt 
et  smukt  Motiv ;  den  lader  sig  i  alt  Fald  snarere  kunstnerisk 
fremstille  end  det  femtende  Aarhundredes  Pladerustning. 
Hjælmen  er  derimod  afgjort  uskjøn,  saa  godt  som  den 
senere  Tids  Visirhjælm,  og  hin  Tids  betydeligere  Kunstnere 
have  derfor  ogsaa,  naar  det  blot  nogenlunde  gik  an,  altid 
afbildet  Ridderen  uden  Hjælm. 

Os  mishage,  som  sagt,  hine  æventyrlige  Skikkelser; 
men  samtidige  forekom  de  i  højeste  Grad  skjenne,  og  naar 
Digterne  beskrive  Ridderne,  som  drage  til  Kamp,  vide  de 
ikke  at  prise  det  hele  Optrin  bedre  end  ved  at  sammenligne 
dem  med  Engle. 

VIIL 

Kamplege    og   Turneringer.     Disses  Oprindelse. 

Vaabenlege  have  altid  existeret  hos  krigerske  Nationer; 
ved  særlige  Lejligheder  og  i  Tilskueres  Overværelse  prøvede 
vaabenføre  Ynglinge  og  Mænd  deres  Kræfter,  dels  for  at 
øve  sig  selv,  dels  for  at  vise  deres  Behændighed  og  Færdig- 
hed, i  det  de  kæmpede  med  hinanden;  men  dette  er  endnu 
ikke  nogen  Turnering.  Sædvanligvis  tilskriver  man  Godefroi 
de  Preuilly  Opfindelsen  af  Turneringerne,  der  altsaa  er  af 
fransk  Oprindelse.     I  Chronicon  Turonense   hedder  det  ved 

Aaret  1066:  »Godefroi  de  Preuilly  (de  Pruliaco),  som  op- 
fandt Turneringen,  blev  dræbt  ved  Angers«,  og  i  Chronicon 
Turonense  anonyrai  canonici  læse  vi:  »I  Kejser  Henriks 
syvende  og  i  Kong  Filips  sjette  Aar  forefaldt  en  forrædersk 
Handling,  hvorved  Godefroi  de  Preuilly  og  andre  Baroner 
ble  ve  dræbte.  Denne  Godefroi  opfandt  Turneringen.«  Ogsaa 
andre  Forfattere,  der  staa  denne  Tid  nær,  ere  fast  over- 
tydede ora  Turneiingernes  franske  Oprindelse  og  kalde  dem 
simpelthen  »franske  Kamplege«,  og  fra  Frankrig  indførtes 
denne  Skik  ogsaa  i  andre  Lande.  Allerede  i  Avgust  1127 
blev  der  afholdt  en  Turnering  i  Wiirzburg,  i  Bøhmen  fandt 
de  dog  ferst  Indpas  1245. 

Angaaende  de  engelske  Turneringer  beretter  Guilelmus 
Parvus  de  Newburgh  felgende :  »Under  Vaabenhvilen  mellem 
Kongerne  (Richard  Lovehjærte  og  Filip  H  Augustus)  be- 
gyndte man  i  England  at  holde  Vaabenlege,  det  vil  sige  de 
krigerske  Øvelser,  som  sædvanligvis  kaldes  Turneringer; 
Kongen  bestemte  og  forlangte  af  enhver,  der  vilde  øve  sig, 
et  bestemt  Bidrag.  Og  denne  kongelige  Forordning  opvakte 
Mod  hos  Ynglingerne,  som  brændte  af  Iver  for  Vaaben- 
haandværket,  saa  de  endnu  mere  optiammedes  og  mødtes  til 
festlig  Øvelse.  Et  sligt  krigersk  Skuespil,  hvor  der  ikke 
var  Tale  om  noget  gjensidigt  Had,  men  hvorved  det  alene 
kom  an  paa  at  øve  og  vise  sine  Kræfter,  havde,  som  man 
véd,  kun  fundet  Sted  i  Kong  Stefans  Dage  (1135— 54), 
da  den  offentlige  Orden  var  helt  rystet  paa  Grund  af 
hans  upassende  .Blødagtighed ;  thi  baade  under  de  tidligere 
Konger  og  ogsaa  under  Henrik  II  (1154 — 89)  vare  slige 
Vaabenøvelser  ganske  forbudte  de  unge  Krigere,  og  de,  som 
vilde  øve  sig  af  Lyst  til  Vaabenry,  maatte  sætte  over 
Havet  og  øve  sig  i  andre  Lande.  Den  ophøjede  Kong 
Richard  overvejede  nu,  at  Franskmændene  vare  desto 
dygtigere  i  Kampen,  jo  mere  Øvelse  og  Erfaring  de  havde 
erhvervet  sig,  og  han  vilde  nu,  at  hans  Riddere  skulde  øve 
sig   inden  for  Rigets  Grænser,    for   at    de   gjennem    dette 

festlige  Forspil  til  Krigen  skulde  lære  Kunsten  og 
Skikkene  i  den  sande  Krig,  og  for  at  Franskmændene  ikke 
mere  skulde  skjælde  de  engelske  Riddere  ud  for  klodsede 
og  slet  ovede.  Vide  maa  man  imidlertid,  at  tre  ærværdige 
romerske  Paver  have  forbudt  disse  Vaabenøvelser.  Saaledes 
siger  paa  det  tredje  Lateranconcilium  (1179)  Pave 
Alexander  III:  »I  det  vi  følge  vore  Forgængere,  Pave 
Innoncentius  IFs  og  Eugen  lIFs  Spor,  salig  Ihukommelse, 
forbyde  vi  de  afskylige  Handlinger,  man  sædvanligvis 
kalder  Turneringer,  og  til  hvilke  Riddere  efter  Aftale 
komme  sammen  og  forvovent  kæmpe  mod  hverandre,  hvor- 
ved Drab  at  Mennesker  og  Fare  for  Sjælene  ofte  for- 
aarsages.  Naar  en  af  dem  saares  dødelig,  skal  man  vel 
paa  hans  Ben  lade  ham  skrifte,  men  han  skal  forbryde  sin 
kristelige  Begravelse.«  Endskjønt  altsaa  disse  festlige 
Sammenkomster  af  unge  Riddere  ere  forbudte  under  stræng 
Straf,  foras; te  dog  de  unge  Mænd  til  nu  disse  Anordninger 
af  den  kristelige  Omsorg;  thi  de  elske  Vaabenry  højst  af 
alt  og  glæde  sig  til  Fyrsternes  Gunst,  som  kun  ville 
have  prøvede  Riddere«. 

Af  oven  staaende  Krennikeskrivers  Fortælling  fremgaar 
tydelig  nok,  at  Kong  Richards  Hensigt  var  i  Fredstiden  at 
øve  sit  Ridderskab  til  Krigerfærd.  Skjent  Pave  Coelestin  III 
1193  atter  havde  fornyet  de  ældre  Forbud,  brød  Kongen 
sig  dog  ikke  herom,  men  tillod  i  Avgust  1194  Tur- 
neringerne. Roger  af  Hoveden  fortæller  i  sin  Krønnike : 
»Desuden  befalede  Kongen  at  foranstalte  Turneringer  i 
England  og  forlangte  desuden  ved  et  Dokument,  at  enhver, 
der  vilde  turnere,  skulde  give  ham  en  Pengesum  efter 
følgende  Forhold:  en  Greve  skulde  for  Tilladelsen  betale 
20  Mark  Sølv  (700  Kroner),  en  Baron  10  Mark,  en  Ridder, 
der  ejede  Land,  4  Mark,  en  Ridder  uden  Jordejendom 
2  Mark  Sølv  (70  Kroner).  Og  Kongen  befalede,  at  ingen 
Ridder  maatte  optræde  paa  Turneringspladsen,  fer  han 
havde    erlagt   bemeldte    Summer.«      Foruden    at   gjøre    sig 

behagelig  for  Ridderne  aabnede  Richard  Løvehjærte  sig 
altsaa  en  ny  Pengekilde. 

Jocelinus  de  Brakelonda  beretter,  at  Kongen  efter  sin 
Tilbagekomst  tillod  Ridderne  at  turnere:  »Og  for  at  fejre 
en  Turnering  kom  mange  sammen  mellem  Thetford  og  St. 
Edmunds,  men  Abbeden  forbod  dem  samme;  de  gjorde 
imidlertid  Modstand  og  satte  deres  Vilje  igjennem.  En  anden 
Gang  kom  fire  og  tyve  unge  Mænd,  Sønner  af  Adelsmænd, 
med  deres  fuldt  udrustede  Følge  sammen  for  at  udfægte  en 
Sag  paa  bemeldte  Sted.  Efter  at  denne  var  afgjort,  vendte 
de  tilbage  til  oven  nævnte  By  for  at  overnatte  her;  men 
Abbeden,  som  havde  erfaret  det,  befalede  at  lukke  Portene 
og  indespærre  dem  alle.  Næste  Dag  var  Dagen  før  St.  Peters 
og  Povls  Fest.  Efter  at  de  havde  lovet  ikke  at  ville  gaa 
bort,  spiste  de  alle  hos  Abbeden,  men  efter  Frokosten,  da 
Abbeden  var  gaaet  ind  i  sit  Kammer,  ble  ve  de  alle  muntre, 
begyndte  at  synge  og  danse,  sendte  Bud  ud  i  Landsbyen  efter 
Vin,  drak  og  jublede,  forstyrrede  saaledes  Abbedens  og  hele 
Konventets  Søvn  og  gjorde  alt  for  at  haane  Abbeden.  Saa- 
ledes bare  de  sig  ad  fra  Morgen  til  Aften  og  lode  sig  heller 
ikke  bringe  herfra  ved  Abbedens  Befaling.  Da  Aftenen 
kom,  sprængte  de  Laasene  for  Landsbyens  Porte  og  brøde  ud 
med  Magt.  Paa  Ærkebiskop  Huberts  Raad,  der  den  Gang 
var  Fredsdommer,  bandlyste  Abbeden  dem  højtidelig,  og 
mange  kom  senere  for  at  gjøre  Bod  og  bede  om  Bandets 
Løsning.« 

Heller  ikke  i  Tyskland  og  Frankrig  synes  man  at  have 
brudt  sig  synderlig  om  Conciliebeslutningerne,  for  saa  vidt 
de  angik  Turneringerne.  Af  Hennegaus  Krønnike  frem- 
gaar,  at  Grev  Balduin  af  Hennegau  næsten  hvert  Aar  deltog  i 
Turneringer  sammen  med  sine  Riddere.  1  1168  indbyder 
Grev  Filip  af  Flandern  til  en  Turnering,  i  Avgust  1169 
holdes  en  Turnering  ved  Trazignies,  i  1172  finde  ikke 
mindre  end  fire  Sted,  og  i  1175  en  ny  mellem  Soissons  og 
Braine;     Greven    af    Hennegau    møder    med    sine    Svogre 

Radulf  af  Couci  og  Burkhard  af  Montmorency,  100  Riddere 
og  1200  Fodfolk,  venter  til  Aften,  om  Franskmændene  ville 
indfinde  sig,  og  ordner  derpaa  Tilbagetoget;  da  angribe 
Franskmændene  ham,  og  der  udspinder  sig  et  Slag,  hvori 
mange  falde,  men  Hennegauerne  beholde  Sejren.  Denne 
Fortegnelse,  som  vi  kunde  forøge  yderligere,  forklarer 
til  fulde,  at  Innocentius  III  i  Aaret  1201  paa  ny  band- 
lyser dem,  som  turnere  i  de  fem  nærmeste  Aar,  og  kun 
tillader  at  løse  dem  fra  Bandet  mod  en  højtidelig  Ed,  at 
de  ville  adlyde. 

En  Turnering  er  altid  ferst  og  fremmest  en  Vaaben- 
øvelse,  foranstaltet  i  praktiske  Øjemed,  og  kan  nærmest 
sammenstilles  med  vore  Manøvrer.  Det  maatte  være  Rid- 
derne magtpaaliggende  at  øve  sig  i  Lansekampene,  i  Kamp 
Sværd  mod  Sværd,  men  fremfor  alt  at  tumle  deres  Strids- 
gangere,  at  vænne  sig  til  ogsaa  under  Kampen  at  bære 
den  tunge  Rustning  og  Vaaben  og  saaledes  forberede  sig 
til  de  alvorlige  Kampe  og  Krige.  Fyrsterne  var  det  magt- 
paaliggende at  lære  deres  Ridderskab  at  kjende,  at  prøve, 
hvem  der  viste  sig  særdeles  dygtige  og  brugbare;  slige 
Riddere  kunde  man  da  i  Slaget  betro  en  Kommando  og  give 
dem  en  vanskelig  Post  at  forsvare;  en  dygtig  Turnerings- 
helt  kunde  erhverve  sig  Anseelse,  Gods  og  Fæste. 

Det  tolvte  og  trettende  Aarhundrede  forstod  imidlertid 
paa  mangfoldige  Maader  saa  godt  at  forene  det  praktisk 
nødvendige  med  smukke  og  tiltalende  Former;  man  tænke 
t.  Ex.  paa,  hvorledes  den  gothiske  Kunsts  Bygmestere  om- 
dannede de  nødvendige  Tagrender  til  hine  spyende  Uhyrer, 
hvor  den  skalkagtige  Humor  saa  prægtig  gjør  sig  gjældende 
i  de  plastiske  Former,  eller  hvor  sirlig  og  smukt  de  for- 
stode at  omdanne  Stræbepillerne  og  Buerne,  der  skulde 
støtte  Hvælvingerne,  saaledes  at  de  ikke  blot  udfyldte  deres  arki- 
tektoniske Bestemmelse,  men  ogsaa  prydede  hele  Bygningen. 
Paa  lignende  Maade  forstode  nu  Ridderne  at  omdanne  Tur- 

neringen  til  en  skjøn  Fest,  fuld  af  Poesi  og  Ynde,  Manøv- 
rerne bleve  Glanspunkter  i  Hoffets  Festligheder.  Og  denne 
Forfinelse,  denne  Opstilling  af  Turneringslove  og  Skikke 
skyldes  sandsynligvis  den  oven  omtalte  G odefroi  dePreuilly; 
han  har  evnet  at  omdanne  en  raa  Vaabenøvelse  til  en 
smuk  Fest,  hvori  ogsaa  Damerne  havde  deres  rige  Part. 
De  senere  mindedes  kun  den  smukke  Form,  og  da  Krigs- 
væsenet allerede  for  længst  var  blevet  fuldstændig  omformet, 
da  de  panserklædte  Skarer  ikke  mere  gjorde  Udslaget  i 
Kampen,  og  Turneringen  heller  ikke  mere  behøvede  at 
tjene  til  Ridderskabets  Øvelser,  søgte  man  endnu  Aar- 
hundreder  igjennem  at  holde  dem  i  Live  ved  Hoffest- 
ligheder. 

Turneringen  maa  dernæst  vel  skjelnes  fra  et  andet 
Ridderspil,  Buh  urt,  som  ligeledes  hyppig  nævnes.  Det 
sidste  er  et  rent  Skuespil;  der  stedes  ganske  vist  med  Spyd 
og  pareres  med  Skjoldene,  men  Vaabnene  maa  være  ganske 
ufarlige,  da  Ridderne  tage  Del  i  disse  Øvelser  uden  at  være 
iførte  Rustninger.  Det  er  mere  et  Paradeskuespil,  Ridderne 
opføre  til  Ære  for  en  Dame  eller  en  højt  staaende  Person- 
lighed, og  synes  at  have  været  meget  afholdt  i  Italien. 
Her  til  maa  ogsaa  henføres  den  Ridderfest,  som  Gislebertus 
kalder  Ringridning.  Bemeldte  Forfatter  fortæller  om  den 
store  Hoffest,  Kejser  Frederik  Barbarossa  fejrede  i  Mainz 
ved  Pinsetid  1184.  »Mandagen  og  Tirsdagen  (21de  og  22de 
Maj)  efter  Frokosten  begyndte  Kejserens  Sønner  at  ride  i 
Ring,  og  denne  talte  efter  en  Vurdering  20,000  Riddere 
eller  flere;  men  Kredsen  var  ubevæbnet;  Ridderne  for- 
lystede sig  med  at  bære  Skjolde,  Spær  og  Bannere  samt 
med  at  tumle  deres  Gangere.  I  samme  Ring  maatte  for 
Anstands  Skyld  ogsaa  Kejser  Frederik  selv  føre  sit  Skjold, 
skjønt  han  hverken  i  Størrelse  eller  Skjønhed  overgik  de 
øvrige;  Greven  af  Hennegau  gik  ham  ved  denne  Lejlighed 
til  Haande   og  bar  hans  Lanse.     Den  paatænkte  Turnering 

derimod,  som  skulde  have  fundet  Sted  ved  Ingelheim,  en 
Landsby  ved  Rhinen,  to  Mil  fra  Mainz,  blev  paa  F3Tsternes 
Raad  udeladt«. 

Turnering  og  Buhurt  ere  saaledes  to  aldeles  forskj  el- 
lige  Ting.  Den  sidste  er  baade  farefri  og  lidet  bekostelig, 
noget,  der  ikke  lader  sig  sige  om  Turneringen. 

(Fortsættes.) 

F.  C.  Granzow. 


Katharina  II  som  Storfyrstinde. 

(Et    Brudstykke     af    en    Forelæsningsrække.) 
(Slutning.) 


5.    Udviklingen  af  Katharinas  Personlighed. 

i  aa  ethvert  Punkt  kan  man  se  Katharina  udvikle  sig 
stærkt.  Allerede  det  er  værd  at  lægge  Mærke  til,  at  hun 
Aar  for  Aar  blev  smukkere.  Samtidige  have  endog  paa- 
staaet,  at  hendes  Skjønhed  først  kulminerede  paa  den  Tid, 
da  hun  blev  Ruslands  Selvherskerinde,  altsaa  da  hun  var 
33  Aar.  Hun  har  paa  flere  Steder  i  sine  Memoirer  talt 
om  sit  Ydre.  I  Anledning  af  et  Bal,  paa  hvilket  hun 
havde  gjort  Lykke,  skriver  hun:  »Man  sagde,  at  jeg  var 
skjøn  som  Dagen,  og  at  der  var  en  ejendommelig  Glans 
(éclat)  over  mit  Ydre.  For  at  tilstaa  Sandheden,  jeg  har 
aldrig  holdt  mig  for  smuk;  men  jeg  havde  Evne  til  at 
behage,  og  jeg  tror,  at  deri  laa  min  Styrke.«  »Jeg  havde,« 
hedder  det  et  andet  Sted,  »et  i  det  mindste  meget  interessant 
Ydre,  som  strax  ved  første  Øjekast  behagede  uden  nogen 
Kunster  eller  Prydelser.«  Historieskriveren  Rulhiére,  der 
var  fransk  Legationssekretær  i  St.  Petersborg  i  Slutningen  af 
Elisabeths  og  i  Begyndelsen  af  Katharinas  Regeringstid,  har 
i  sit  Skrift  om  Tronrevolutionen  1762  givet  en  Skildring  af 
hendes  Ydre,  der  er  meget  værdifuld,  selv  om  den  noget 
gjør  Lidtryk  af  at  være  arrangeret  efter  hans  Opfattelse  af 

Historisk  Arkiv,    1882.     I.  11 


162  Katharina  II  som  Storfyrstinde. 

Katharinas  Karakter.  »Hendes  Figur,«  skriver  han,  »er 
behagelig  og  ædel,  hendes  Gang  stolt,  hendes  Holdning 
fuld  af  Ynde.  Alle  hendes  Træk  tyde  paa  en  stor  Karakter. 
Hendes  Hals  er  slank,  og  Hovedet  sidder  let  paa  Skuldrene. 
Forbindelsen  imellem  Hoved  og  Hals  har,  især  set  fra 
Profilen,  en  overordentlig  Skjønhed,  og  naar  hun  bevæger 
Hovedet,  kan  man  nok  mærke,  at  hun  holder  af  at  vise 
denne  Skjønhed.  Hendes  Pande  er  bred  og  aaben,  Næsen 
nærmer  sig  til  at  være  en  Ørnenæse,  hendes  Mund  er  frisk 
og  forskjønnes.af  hendes  smukke  Tænder,  Hagen  er  en  lille 
Smule  stor  og  svagt  dobbelt,  dog  uden  at  være  fed.  Hendes 
kastaniebrune  Haar  er  udmærket  smukt,  Øjenbrynene  ere 
brune,  hun  har  brune  og  meget  smukke  Øjne,  som  ved 
Lysreflexen  faa  en  blaalig  Tone,  hendes  Teint  er  straalende 
skjøn.  Hovedtrækket  i  hendes  Fysiognomi  er  Stolthed. 
Det  Træk  af  Behagelighed  og  Godhed,  som  man  ogsaa  kan 
finde  deri,  vil  et  skarpt  iagttagende  Blik  let  se,  er  skabt  af 
en  udpræget  Lyst  til  at  behage,  og  det  forføreriske  i  hendes 
Udtryk  lader  alt  for  meget  skinne  igjennem,  at  hun  lægger 
an  paa  at  forføre.  En  Kunstner,  der  vilde  gjengive  denne 
Karakter  ved  en  Allegori,  har  foreslaaet  at  fremstille  hende 
under  Skikkelse  af  en  indtagende  Nymfe,  der  med  den  ene 
Haand  rækker  en  Blomsterkrans,  medens  hun  med  den 
anden,  som  hun  holder  bag  paa  Kyggen,  skjuler  en  brændende 
Fakkel.«  Det  er,  som  man  ser.  Billedet  af  en  stolt,  men 
tillige  forførerisk  og  farlig  Kvinde,  den  franske  Forfatter  her 
har  tegnet. 

Hendes  Skjønhed  fik  en  forøget  Magt  ved  en  uimod- 
staaelig  Evne  til  at  vinde  andre  — -  alene  med  Undtagelse 
af  hendes  Mand  — ,  som  hun  bevarede  indtil  sin  Alderdom, 
og  som  hang  sammen  med  hendes  ypperlige  Aandsevner. 
Hun ,  der  overhovedet  mindst  af  alt  i  denne  Verden  var  en 
naiv^  Personlighed ,  havde  den  klarest  tænkelige  Bevidsthed 
om  denne  Evne.  »Min  Aand,«  skriver  hun  et  Sted,  »var 
efter   sin  Natur    saa  sympathetisk ,    at   ingen   nogen  Sinde 

har  været  el  Kvarter  sammen  med  mig.  uden  at  han  følte 
det  som  behageligt  at  underholde  sig  med  mig  og  talte  med 
mig,  som  om  han  havde  kjendt  mig  i  lang  Tid.«  Man  kan 
levende  sætte  sig  ind  i,  hvilken  Nydelse  det  maa  have  været 
den  uimodstaaelige  unge  Kvinde  at  føle  denne  Magt  over  sine 
Omgivelser,  og  det  desto  mere,  jo  mere  der  blev  arbejdet 
paa  at  holde  hende  i  stramme  Baand.  Den  ene  Cerberus 
efter  den  anden  blev  ganske  tam.  Hvor  maa  det  ikke  have 
gottet  hende  at  se  Bulderbassen  Tschoglokof  ende  med 
at  ligge  for  hendes  Fødder  og  prostituere  sig  med  at  gjøre 
Kur  til  hende! 

Men  ikke  mindre  forstod  hun  efterhaanden  ved  snilde 
Paafund  og  tit  med  gode  Venners  Hjælp  at  ryste  Lænkerne 
af  sig.  En  vranten  Argus,  som  skulde  have  Tilsyn  med 
hende,  en  Madame  Kruse,  aflurede  hun,  at  hun  holdt  af 
stærke  Drikke,  og  hun  lod  derfor  sine  Folk  drikke  hende  fuld. 
Naar  hun  saa  sad  og  sov  Rusen  ud  i  en  Lænestol  hos 
Katharina,  kunde  denne  rolig  gjøre,  hvad  hun  vilde.  Hun 
trodsede  et  Forbud  imod  at  se  Folk  hos  sig  uden  Tilladelse 
ved  med  Gardiner  og  Skjærme  at  danne  sig  et  hemmeligt 
Kabinet,  hvori  hun  skjulte  sine  Venner,  samtidig  med 
at  hun  gav  dem  Avdiens,  som  netop  ønskede  at  passe  paa 
hende.  Ja,  hun  kom  endog  ind  paa  den  farlige  Vej,  for- 
klædt at  foretage  hemmelige  Natteudflugter  for  at  komme 
sammen  med  dem,  hun  holdt  af.  Det  var  en  Krig  i 
Intriguer,  der  æggede  og  morede  hendes  opfindsomme 
Aand,  men  ikke  var  til  Gavn  for  hende  i  moralsk  Henseende. 

Med  den  stigende  Selvfølelse  udviklede  sig  en  vis 
Trods  hos  hende.  Som  hun  tit,  naar  hun  var  sammen  med 
gode  Venner,  brugte  den  skarpe  Spot,  som  hun  i  rigt  Maal 
raadede  over,  til  at  hudflette  dem,  der  vilde  holde  hende  i 
Spændetrøjen,  saaledes  morede  hun  f.  Ex.  sine  Venner  og 
sig  selv  med  at  gjøre  Nar  af  sin  Fjende,  Chefen  for  det 
berygtede  hemmelige  Kancelli ,  den  mægtige  Alexander 
Schuwalof,    ved    at  efterabe  nogle  af  hans  Manerer,   endog 

medens  han  var  tilstede,  og  hun  sagde  baade  ham  og  de  to 
andre  Schuwaloffer  nærgaaende  Spydigheder.  En  af  hendes 
tidligere  Venner  Leon  Narischkin  havde  i  nogen  Tid  vendt 
hende  Byggen  og  viste  sig  saa  ubehøvlet,  at  han  i  hendes 
Nærværelse  en  Dag  kastede  sig  paa  hendes  Sofa  og  gav  sig 
til  at  skraale  en  kaad  Vise.  Katharina  besluttede,  at  han 
skulde  have  en  Tugtelse.  Hun  ilede  til  Narischkins  Sviger- 
inde, der  ogsaa  var  forbitret  paa  ham ;  i  Hast  fik  de  bundet 
et  Par  stærke  Ris,  som  de  omvandt  med  Nælder,  og  sammen 
med  en  af  Katharinas  Damer  løb  de  ind  i  Værelset,  hvor 
Narischkin  stadig  laa  og  sang  paa  Sofaen.  De  styrtede 
rask  over  ham  og  bearbejdede  ham  saaledes  med  deres  Ris, 
at  han  den  følgende  Dag  maatte  blive  paa  sit  Værelse. 
Baade  Ansigt,  Hænder  og  Ben  vare  aldeles  opsvulmede  paa 
ham.  Det  er  kun  et  lille  Træk;  men  det  viser  Tonen 
i  hine  Kredse  og  er  i  høj  Grad  betegnende  for  Katharinas 
kjække  Personlighed.  Efter  hvad  hun  siger,  skulde  det 
være  Spøg ;  men  det  giver  klart  Indtrykket  af,  at  hun  netop 
ikke  var  til  at  spøge  med. 

Katharina  havde  ikke  blot  Livslyst  og  Kraft  til  at  kæmpe 
med  sin  Stillings  mange  Ubehageligheder,  der  udviklede  sig 
tillige  hos  hende  en  Higen  efter  Livsnydelse,  som  baade 
hang  sammen  med  den  aandelige  Trang  og  det  hede  Ungdoms- 
blod, der  var  hos  hende.  Man  maa  ikke  hos  Katharina  søge 
Dybde  i  Tænkningen  saa  lidt  som  i  Følelsen;  men  hun  var 
et  let,  lyst  Hoved  med  en  hurtig  og  skarp  Opfattelse  og  en 
overordentlig  Aandsli viighed.  Allerede  tidlig  havde  hun  vist 
stor  Læselyst.  Da  hun  kom  til  at  staa  ene  i  Rusland  og 
paa  mange  Maader  følte  sig  utilfredsstillet  ved  de  Forhold, 
hvorunder  hun  her  levede,  vaagnede  Læselysten  stærkere  end 
nogen  Sinde.  Den  første  Sommer  efter  Brylluppet  var  hun 
med  Karl  Peter  Ulrich  taget  til  Oranienbaum,  hvor  der  var 
overordentlig  kjedsommeligt.  »Jeg  tog  da,«  skriver  hun, 
»min  Tilflugt  til  de  Bøger,  jeg  havde  taget  med  mig. 
Den  første  Bog,  jeg  læste  efter  mit  Bryllup,  var  en  Roman, 

der  hed  Tiran  le  Blanc,  og  et  helt  Aar  igjennem  læste  jeg 
ikke  andet  end  Romaner.  Dog,  jeg  begyndte  at  blive  ked 
af  dem.  Tilfældigvis  faldt  jeg  over  Madame  Sevignés  Breve, 
en  Lekture,  der  morede  mig.  Efter  at  jeg  havde  slugt  dem, 
fik  jeg  Voltaires  Værker  i  Hænderne.  Siden  den  Tid  valgte 
jeg  mine  Bøger  med  større  Omhu.« 

Læsningen  af  Voltaire  blev  afgj ørende  for  hende  som 
for  saa  mange  opvakte  Naturer  i  det  attende  Hundredaar. 
Derved  blev  hun  fort  ind  i  Datidens  populære  Filosofi  med 
dens  Tillæg  af  populær  Naturvidenskab  og  kritisk  Opfattelse 
af  Samfundenes  religiøse  og  sociale  Forhold.  Patriarken  i 
Perney  saae  ogsaa  hende  for  sin  Berømmelses  Triumfvogn, 
og  hos  hende  havde  Beundringen  ikke  den  bitre  Bismag  af 
personlige  Kivninger  som  ved  hans  Forhold  til  Datidens 
anden  store  fyrstelige  Personlighed,  Frederik  IL  Mange 
Aar  senere  har  hun  foruden  andre  begejstrede  Ytringer  om 
Voltaire  skrevet  til  sin  stadige  Korrespondent  Grimm: 
»Hvis  der  findes  nogen  Kraft,  Dybde  eller  Ynde  i  mine  Breve 
og  Udtalelser,  maa  De  vide,  at  det  skylder  jeg  alt  sammen 
Voltaire.  Thi  i  lang  Tid  har  jeg  læst,  atter  læst  og  studeret 
alt,  hvad  der  er  kommet  fra  hans  Pen,  og  jeg  tør  dristig 
sige,  at  jeg  derved  har  vundet  en  saa  fin  Fornemmelse,  at 
jeg  aldrig  har  taget  Fejl  med  Hensyn  til,  hvad  der  var  af 
ham  eller  hvad  der  ikke  var  af  ham.  Løvens  Klo  har  et 
Greb,  som  intet  Menneske  hidtil  har  kunnet  efterligne.« 

Katharina  ønskede  ikke  blot  at  vækkes  og  underholdes, 
hun  attraaede  grundig  Kundskab.  Hun  gav  sig  til  at  læse 
hele  Plato  igjennem,  naturligvis  i  Oversættelse,  ogsaa 
Bayles  historiske  Lexikon  gik  hun  igjennem  fra  Ende  til 
anden,  og  som  Vidnesbyrd  om,  at  hun  trodsede  Tørhed  og 
Drøjhed,  kan  nævnes,  at  hun  gjennemlæste  flere  Foliobind 
af  Baronius's  store  Kirkehistorie  i  russisk  Oversættelse  og 
et  Værk  over  Tysklands  Historie  af  en  Pater  Barre  i  9 
Kvartbind.  Naturligvis  studerede  hun  med  Iver  Montesquieus 
esprit  des  loix,  det  var  kun,   hvad  man  kunde  vente  af 


166  Katharina  II  som  Storfyrstinde. 

en  aandrig  Dame,  der  drømte  om  at  komme  til  at  bære 
Kuslands  Krone  som  Selvherskerinde.  Men,  mærkelig  nok, 
det  Skrift,  hvis  Læsning  en  Tid  maaske  gjorde  den  stærkeste 
Virkning  paa  hende,  var  Tacitus's  Annaler.  »Det  frem- 
kaldte,« skriver  hun,  »en  ejendommelig  Revolution  i  mit 
Hoved,  hvortil  maaske  min  misfornøjede  Stemning  i  denne 
Tid  ikke  virkede  lidt.  Jeg  begyndte  at  se  Tingene  i  et 
mørkere  Lys  og  at  søge  dybere,  til  de  forskjellige  Interesser 
mere  svarende  Aarsager  i  det,  der  foregik  for  mine  Øjne. «  Hvad 
var  det,  Katharina  her  kom  til  at  gruble  over?  Var  det 
blot  den  mørke  Grundtone  i  Tacitus's  Værk,  der  satte 
hende  i  Bevægelse  paa  et  Tidspunkt,  da  hun  efter  Povls 
Fødsel  følte  sig  harmfuld  over  de  Tilsidesættelser,  hun 
havde  lidt,  eller  kom  hun  til  at  tænke  paa,  ved  hvilke 
Midler  en  enevældig  Magt  vindes,  opretholdes  eller  for- 
spildes, og  hvor  usikkert  dens  Fodfæste  er  i  en  Stat,  som  ikke 
har  en  fast  monarkisk  Arvefølge?  Er  hun  ved  at  læse  om 
Servilisme  og  Demoralisation  i  det  romerske  Samfund  kommen 
til  at  tænke  paa  den  Demoralisation,  der  herskede  om  hende 
og  allerede  havde  faaet  et  stærkt  Tag  i  hende  selv?  Desto 
værre  siger  hun  intet  nærmere  derom. 

Ved  Siden  af  slig  Læsning  af  almindelig  evropæisk 
Natur  kastede  hun  sig  i  disse  Aar  med  Iver  over  at  læse 
saa  mange  russiske  Bøger  som  muligt  Det  var  fra  først 
af  Tanken  om,  at  hun  maatte  kunne  Russisk  for  at  hævde 
sig  en  Plads,  der  bragte  hende  til  at  lægge  sig  derefter; 
men  hun  begyndte  ganske  sikkert  snart  ogsaa  at  føle 
den  Kjærlighed  til  dette  Sprog,  som  hun  senere  vitterlig 
havde  i  en  udpræget  Grad.  Haand  i  Haand  med  Kundskaben 
til  Sproget  gik  en  stigende  Indsigt  i  Landets  og  Folkets 
Historie  og  Forhold. 

Men  denne  begavede  Kvinde  var  alt  for  lidt  en  tung 
og  indadvendt  Natur  til  ikke  ogsaa  at  ville  more  sig  paa 
lettere  Maader.  Hun  var  en  ivrig  Jægerske,  og  naar  hun 
om  Sommeren  var  paa  Oranienbaum,    holdt   hun  af  at  staa 

•op  Kl.  3  om  Morgenen  og  klædt  som  Mand  at  gaa  paa 
Jagt  sammen  med  en  gammel  Jæger,  der  hørte  til  hendes 
Hofstat.  For  at  ride  havde  hun  en  sand  Lidenskab,  jo 
voldsommere,  des  bedre,  det  tiltalte  det  dristige  i  hendes 
Natur.  Ogsaa  her  holdt  hun  mest  af  at  være  i  Mands- 
dragt. Men  disse  mandlige  Idrætter  og  den  Trang  til  det 
-emanciperede,  som  i  adskilligt  viser  sig  hos  hende,  hindrede 
hende  ikke  fra  at  være  virkelig  Kvinde.  »Min  Aand,«  har 
hun  selv  skrevet,  »havde  mere  i  sig  af  en  Mand  end  af  en 
Kvinde;  men  til  Trods  for  dette  var  jeg  intet  mindre  end 
et  mandfolkeagtigt  Fruentimmer,  og  man  fandt  hos  mig  en 
Mands  Aand  og  Karakter  forenet  med  det  vindende  ved  en 
meget  indtagende  Kvinde  —  man  tilgive  mig  i  Sandhedens 
Interesse  en  Tilstaaelse,  som  min  Egenkjærlighed  bringer 
mig  til  at  gjere  uden  at  skjule  sig  bag  en  falsk  Beskeden- 
hed.« Hvor  skulde  hun  vel  bedre  kunne  vise  sin  Aand  og 
sine  indtagende  Egenskaber  end  i  det  selskabelige  Liv ,  saa 
meget  mere  som  hendes  naturlige  Trang  til  at  leve  med 
andre  vinkede  hende  til  det  samme !  En  Hovedside  i 
Katharinas  Personlighed  nu  og  gjennem  hele  Livet  var  at 
være  Verdensdamen.  Det  var  hun  paa  intelligent  Maade; 
men  uheldigvis  blev  hun  det  ogsaa  i  dette  Ords  letfærdige 
Betydning. 

Midt  i  den  forgiftende  Atmosfære,  i  hvilken  Katharina 
levede,  og  trods  hendes  ulykkelige  Ægteskab  holdt  hendes 
Vandel  sig  ren  i  de  første  syv  Aar.  Man  faar  det  Indtryk 
af  hendes  Memoirer,  at  hun  har  koketteret  noget  med 
Grev  Zacharias  Czernitschef;  men  .det  er  det  hele.  Selv 
Bagvaskelsen  har  i  denne  Tid  ikke  kunnet  sætte  nogen  Plet 
paa  hendes  Rygte.  Men  i  Aaret  1752  var  det  forbi  med 
Katharinas  Troskab  som  Hustru.  Da  kastede  hun  sig  i  en 
Elskers  Arme,  nemlig  Sergius  Soltikofs,  hvem  hun  skildrer 
som  en  mærkværdig  smukMand  med  et  slebent  Væsen  og  som  en 
sand  Dæmon  i  Intriguer,  med  andre  Ord  som  en  fuldstændig 
Hofmand.    Rygtet  har  haft  meget  travlt  med  dette  Forhold 

Og  endog  ladet  Kejserinde  Elisabeth  spille  en  Kolle  med 
derved.  Skjent  det  er  sandsynligt,  at  Kejserinden  ikke 
uden  en  vis  Tilfredshed  har  set  det  udvikle  sig,  kan 
man  rolig  slaa  en  Streg  over  de  Enkeltheder,  som 
Datidens  cronique  scandaleuse  har  sat  i  Omløb  derom,  og 
som  Kulhiére  har  meddelt  Efterverdenen.  Katharina  har 
ikke  frygtet  for  i  sine  Memoirer  at  gaa  omstændelig  ind  paa 
sit  Forhold  til  Soltikof,  og  hendes  Fremstilling  bærer  i  høj  Grad 
Sandhedens  Præg.  Ingen  kan  ved  at  læse  den  være  i  Tvivl 
om,  at  hun  virkelig  har  været  Soltikof  s  Elskerinde,  og  man 
faar  det  Indtryk,  at  Rygtet  ikke  har  lejet,  naar  det  har 
sagt,  at  Povl,  der  blev  fedt  1ste  Oktober  1754,  var 
Soltikofs,  ikke  Karl  Peter  Ulrichs  Søn.  Men  det  var  ikke 
Katharina,  der  lokkede  Soltikof  —  hun  modstod  ham,  siger 
hun,  Foraaret  og  en  Delaf  Sommeren  1752  — ,  det  var  ham, 
der  forførte  hende. 

Forholdet  imellem  dem  blev  hurtig  brudt  efter  Povls 
Fødsel,  da  Elskeren  blev  sendt  til  Stockholm  for  at  over- 
bringe Kongefamilien  den  glædelige  Nyhed,  at  Storfyrsten 
havde  faaet  en  Søn.  Man  kan  ikke  tvivle  om,  at  han 
blev  sendt  bort,  fordi  Elisabeth  nu,  efter  at  Povl  var 
født,  ikke  vilde  have  Forholdet  imellem  Soltikof  og  Katharina 
fortsat  længere.  Denne  følte  Tabet  af  sin  Elsker  haardt. 
Vistnok  vendte  han  det  næste  Foraar  tilbage  til  St.  Peters^ 
borg,  men  kun  for  snart  efter  at  blive  sendt  som  Diplomat 
til  Hamburg,  og  i  den  korte  Tid,  Katharina  saae  ham, 
inden  denne  hans  anden  Rejse  fandt  Sted,  havde  hun  det 
Indtryk,  at  hans  Følelser  for  hende  vare  kølnede.  Hvor 
nær  det  end  gik  hende  til  Hjærte,  varede  det  dog  ikke 
længe,  inden  hun  trøstede  sig  med  en  ny  Elsker.  Thi  med 
Forholdet  til  Soltikof  var  Katharinas  Blufærdighed  brudt 
for  stedse,  og  hendes  Livs  følgende  Historie  er  brænde- 
mærket med,  at  hun  har  levet  med  den  ene  Elsker  efter  den 
anden,  lige  indtil  hun  blev  en  gammel  Kone.  Paa  en 
mærkelig  Maade   har   hun   selv   i   sine  Memoirer   antydet, 

hvorledes  Sanseligheden  fik  Magt  over  hende.  »Jeg  har 
fortalt,«  skriver  hun,  »at  Folk  fandt  Behag  i  mig.  Dermed 
var  allerede  den  halve  Vej  paa  Fristelsens  Bane  tilbagelagt, 
og  det  ligger  i  den  menneskelige  Naturs  Væsen,  at 
ogsaa  den  anden  Halvdel  af  Vejen  bliver  det.  Thi  at  friste 
og  at  blive  fristet  ligger  tæt  op  til  hinanden.  Man  kan 
længe  nok  have  de  skjønneste  moralske  Grundsætninger  ind- 
prentede i  sit  Hoved  —  naar  Sanseligheden  taler  et  Ord 
med,  da  er  man  strax  reven  uendelig  længere  bort,  end  man 
tænker  sig,  og  endnu  i  dette  Øjeblik  kan  jeg  ikke  se,  hvor- 
ledes man  skal  kunne  holde  den  borte.  Maaske  vilde  Flugt 
være  den  eneste  Frelse.  Men  der  er  Tilfælde,  Forhold  og 
Omstændigheder,  da  Flugt  er  umulig;  thi  hvorledes  skulde 
man  midt  i  et  Hof  kunne  fly  og  slippe  bort?  Man  vilde 
være  bange  for  selve  det  at  flygte ,  og  hvis  man  ikke  gjør 
dette,  er  der  efter  min  Mening  intet  saa  svært  som  at  und- 
drage sig  det,  der  i  sig  selv  vækker  vort  Behag.  Alt,  hvad 
man  ellers  vil  sige  herom,  vil  kun  være  moralske  Fraser, 
der  ikke  passe  til  det  menneskelige  Hjærte.  Ingen  holder 
sit  Hjærte  i  sin  Haand  saaledes,  at  han  efter  eget  Tykke 
kan  aabne  og  lukke  derfor.« 

Den,  der  fulgte  efter  Soltikof  som  hendes  Elsker,  var 
den  senere  som  Polens  Konge  ulykkelige  Stanislaus 
Poniatowski.  Han  var  fedt  1732  og  altsaa  tre  Aar  yngre 
end  Katharina.  Skjont  han  hørte  til  den  høje  polske  Adel, 
var  han  uformuende.  Han  var  langt  fra  nogen  betydelig 
Karakter,  og  det  skortede  ham  paa  dybere  moralske  Grund- 
sætninger. Derfor  har  han  kun  vundet  lidet  Ky  ved  sin 
Holdning  under  Polens  Opløsnings  Historie.  Men  han  havde 
et  godt  Hjærte  og  ikke  faa  elskværdige  Egenskaber.  Uden 
at  have  nogen  overlegen  Begavelse  eller  dybe  Kundskaber, 
var  han  en  ret  aandrig  og  fint  dannet  Mand,  han  havde 
set  sig  en  Del  om  paa  Rejser,  talte  fortræffelig  for  sig  og 
var  udmærket  smuk.  Enhver  kan  vide,  at  han  gjorde  Lykke 
ved  Hofferne.    Efter  at  han  havde  opholdt  sig  nogen  Tid  i 

Englaud,  rejste  han  der  fra  1755  til  Rusland  sammen  med 
den  engelske  Statsafsending  Hanbury  Williams,  en  talent- 
fuld, men  frivol  Mand,  der  havde  fattet  Venskab  for 
ham.  Poniatowski  havde  en  Slags  Ansættelse  ved  det  engelske 
Gesandtskab. 

Anbefalet  af  Williams  kom  den  smukke  polske  Adelsmand 
nu  i  Forbindelse  med  Katharina,  i  hvem  han  forelskede  sig, 
og  hos  hvem  han  snart  kom  til  at  indtage  Sergius  Soltikofs 
Plads.  Paa  samme  Tid  var  han  behændig  nok  til  at  vinde 
Karl  Peter  Ulrichs  Yndest  ved  at  vise  Begejstring  for 
B^rederik  II  og  tale  ondt  om  sin  egen  Konge,  Avgust  III 
af  Saxen-Polen  og  dennes  almægtige  Minister  Grev  Briihl. 
Katharina  forstod  snildt  at  skaffe  sig  hemmelige  Sammen- 
komster med  Stanislaus,  og  Kj ærlighed sforholdet  var  i  fuld 
Gang,  da  han  blev  kaldt  tilbage  til  Polen  af  sin  Regering, 
der  havde  Mistillid  til  ham.  Men  det  lykkedes  Katharina, 
og  det  ved  selve  Karl  Peter  Ulrichs  Hjælp,  at  faa  udvirket, 
at  han  i  de  første  Maaneder  af  1757  vendte  tilbage  til 
Rusland,  og  nu  som  polsk  Statsafsending.  Da  Katharina  i 
sin  Lidenskab  for  Poniatowski  tit  viste  stor  Uforsigtighed, 
vidste  Alverden  god  Besked  med  Forholdet  imellem  dem. 
Kun  Karl  Peter  Ulrich  anede  længe  intet.  Forst  efter  at 
Poniatowski  var  kommen  tilbage  til  Rusland,  fattede  han 
Mistanke,  og  han  lagde  nu  saa  lidet  Delgsmaal  derpaa, 
at  han,  da  Katharina  i  December  1757  fødte  en  Datter, 
paa  den  ligefremmeste  Maade  udtalte,  at  han  holdt  hende 
for  utro. 

Katharina  havde  efterhaanden  lært  at  kappes  med 
hvem  det  skulde  være  iblandt  hendes  Omgivelser,  baade  i 
Letfærdighed  og  i  snildt  at  spille  Rænker.  Hvor  forplaget 
hun  end  tit  kunde  føle  sig,  var  hun  voxet  ud  af  den  for- 
trykte Stilling,  hun  havde  indtaget  i  sit  ulykkelige  Ægte- 
skabs første  Dage.  Hun  var  nu  en  Magt  ved  Hoffet,  vistnok 
ikke  mere  i  Stand  til  at  vække  Medfølelse,  men  vigtig  ved 
den  Rolle,  hun  spillede. 

Karl  Peter  Ulrich  brugte  hende  endnu  som  sin  politiske 
Raadgiverske ;  men  Politikken  var  det  eneste  Baand  imellem 
dem,  og  selv  dette  Baand  var  kun  tilsyneladende.  I  Al- 
mindelighed levede  de  hver  for  sig.  Medens  Katharina 
søgte  Livets  Glæder  i  hemmelige  Sammenkomster  med  sin 
Elsker  eller  med  gode  Venner,  paa  sine  voldsomme  Rideture 
eller  ved  at  studere  Voltaire,  Montesquieu  og  Bayle, 
dresserede  Karl  Peter  Ulrich  Hunde,  exercerede  Soldater, 
drak  sig  fuld  blandt  sine  holstenske  Officerer  og  kappedes 
for  øvrigt  med  sin  Hustru  i  Utroskab.  Elisabeth  Woronzof, 
en  Broderdatter  af  Vicekansleren  Woronzof,  var  hans 
erklærede  Elskerinde.  Det  var  en  ret  godmodig,  men  ube- 
tydelig Dame,  klodset  og  fed,  hos  hvem  ingen  anden  end 
han  kunde  finde  noget  som  helst  indtagende.  Han  havde 
omdannet  sit  lille  Slot  Oranienbaum  til  en  Fæstning  i  det 
smaa,  hvor  det  glædede  ham  at  se  sig  omgivet  af  Bastioner 
og  at  kunne  give  Parolen  til  de  holstenske  Soldater,  der 
holdt  Vagt  ved  Portene  og  paa  Voldene.  Tæt  der  ved  havde 
Katharina  anlagt  en  stor  og  smuk  Park,  som  det  var 
hendes  Sommerfornøjelse  at  forskjønne  med  Blomster  og  Træ- 
plantninger. Her  holdt  hun  i  Sommeren  1757  en  glimrende 
Fest,  ret  som  om  hun  vilde  vise,  hvilken  Smag  og  hvilken 
Evne  til  at  indrette  alt  paa  det  hensigtsmæssigste  hun  havde. 
Uagtet  hendes  aarlige  Apanage,  kun  var  30,000  Rubler,  udgav 
hun  dog  ikke  mindre  end  1 5,000  Rubler  til  denne  Fest.  Hun 
attraaede  vitterlig  i  stigende  Grad  at  drage  Folks  Øjne  til  sig. 
De  ærgjerrige  Drømme,  der  fra  først  af,  men  ubestemt,  havde 
staae't  for  den  unge  Piges  Tanke,  havde  faaet  fastere  Form  og 
slaaet  dybere  Rødder  nu,  da  hun  var  sig  sine  Evner  bevidst  og 
kjendte  det  Terræn  ud  og  ind,  hvorpaa  der  maatte  virkes. 
Ærgjerrigheden  blev  en  dæmonisk  Magt,  som  delte  Herre- 
dømmet over  hendes  Sjæl  med  hendes  stedse  voxende  Sanse- 
lighed. Jo  fjærnere  hun  kom  til  at  staa  sin  Ægtefælle, 
desto  mindre  holdt  Hensyn  hende  tilbage.  Da  en  tjenst- 
villig Ven    havde  fortalt    hende,    hvor   plumpt  Karl    Peter 

Ulrich  havde  omtalt  hendes  Utroskab  i  Anledning  af 
Datterens  Fødsel  i  December  1757,  blev  hun  meget  for- 
stemt derover.  »Jeg  erkjendte  siden,«  skriver  hun  ved  at 
nævne  dette  i  sine  Memoirer,  »at  jeg  maatte  vælge  imellem 
enten  at  gaa  til  Grunde  med  eller  ved  Storfyrsten  eller  at 
frelse  mig  selv,  mine  Bern  og  maaske  Staten  med  af  det 
Skibbrud ,  som  jeg  paa  Grund  af  Prinsens  moralske  og 
fysiske  Egenskaber  kunde  forudse,  vilde  ramme  den.  Det 
syntes  mig  sikrest  at  vælge  dette  sidste.«  Hun  besluttede 
derfor  vistnok  at  blive  ved  med  at  give  ham  Raad  og  aabne 
hans  Øjne  for  hans  sande  Tarv;  »men,«  tilføjer  hun,  »paa 
den  anden  Side  vilde  jeg  sege  saaledes  at  varetage  mine 
egne  Interesser  hos  den  store  Almenhed,  at  man  i  paa- 
kommende  Tilfælde  kunde  se  hen  til  mig  som  Statens 
Frelserinde.«  I  denne  Tanke  levede  hun  sig  ind  med 
Lidenskab.  Hun  saae  Haabet  lyse  for  sig  om,  at  hun 
skulde  kunne  gribe  Statens  Ror,  naar  hendes  Ægtefælles 
Uduelighed  viste  sig  ret  slaaende,  eller  naar  Forholdene 
paa  anden  Maade  bleve  gunstige. 

Men  Katharina  var  for  rig  en  Natur  til  blot  at  drømme 
om  Magtens  Sedme.  Hendes  Læsning  i  det  attende 
Hundredaars  Oplysningslitteratur  satte  en  Mængde  Spørgs- 
maal  i  Bevægelse  hos  hende  med  Hensyn  til  Stat  og  Sam- 
fund. Hun  tænkte  i  de  sidste  Aar  af  sit  Liv  som  Stor- 
fyrstinde over  det  uforsvarlige  ved  Livegenskabet,  over 
det  Hensyn,  en  Regering  burde  tage  til  den  offentlige 
Mening,  over  hvilke  Grundsætninger  der  burde  følges  ved 
Retsplejen  o.  a.  1.  Det  stod  for  hende  som  skjønt 
maaske  at  kunne  naa  til  at  løse  slige  Opgaver.  Men  lige 
saa  meget  syslede  hun  med  Tanken  om  Ruslands  Magt- 
stilling i  Evropa  og,  hvilke  Alliancer  det  burde  vælge. 

Allerede  1750-1751  havde  den  dansk-norske  Regering 
ved  det  Nederlag,  hun  tilføjede  den  i  den  gottorpske  Sag, 
lært,  at  det  var  nødvendigt  at  stille  sig  i  et  godt  Forhold 
til  hende,   hvis   den   vilde  udrette   noget   i  Fremtiden   paa 

dette  Omraade.  Johan  Hartvig  Ernst  Bernstorff  gjorde 
sig  visselig  ikke  Illusioner  om,  at  det  vilde  være  let  at 
drage  Gavn  af  hende.  »Denne  unge  Prinsesse«  —  skriver 
han  træffende  1755  —  »synes  at  forstaa  den  Kunst  at 
bringe  alle  dem,  hun  giver  sig  Mine  af  at  raadspørge,  til 
at  tænke  som  hun  selv,  men  uden  at  hun  paa  sin  Side 
nogen  Sinde  forandrer  noget  i  sine  Synsmaader.«  Det  var 
heller  ikke  muligt  for  Bernstorff  at  udrette  noget.  Man 
maatte  yde  hende  et  anseligt  Pengelaan,  men  trods  denne 
Tjeneste,  uagtet  hun  fattede  personligt  Venskab  for  den 
dansk- norske  Statsafsending,  den  ualmindelig  begavede  Osten, 
og  uagtet  hun  i  disse  Aar  kom  i  et  venskabeligt  Forhold  til  sin 
tidligere  Fjende  Bestuchef,  der  stadig  virkede  til  Danmarks 
bedste,  vilde  det  ikke  lykkes  at  faa  hende  til  at  gaa 
ind  paa  en  Ordning  af  det  gamle  Stridsspørgsmaal,  som 
man  kunde  være  tjent  med.  Underhandlingerne  bleve  af- 
brudte igjen. 

Ogsaa  de  større  Rigers  Statsmænd  fik  Øje  for,  at  hun 
var  en  Magt,  de  maatte  tage  Hensyn  til.  Samtidig  med, 
at  det  trak  sammen  til  den  preussiske  Syvaarskrig  og  den 
store  Kolonialkrig  mellem  England  og  Frankrig,  begyndte 
Kejserinde  Elisabeths  Helbredstilstand  at  vække  Formodning 
om,  at  hun  kunde  dø  snart.  Hun  havde  ved  sit  udsvævende 
Levned  undergravet  sin  stærke  Konstitution,  og  flere  vold- 
somme Besvimelser  lode  ane  det  værste.  Men  døde  hun, 
vilde  Karl  Peter  Ulrich  komme  paa  Tronen,  og  skjønt  man 
kjendte  det  slette  Forhold  imellem  ham  og  Katharina,  var 
man  dog  overtydet  om,  at  det  vilde  blive  hende,  som 
vilde  faa  mest  at  sige.  »Hun  er,«  skriver  Englænderen 
Williams  om  hende  i  April  1756,  »baade  elsket  og  tillige 
allerede  frygtet,  og  selv  de,  der  staa  paa  den  bedste  Fod 
med  Kejserinden,  gribe  enhver  Lejlighed  til  at  vinde  Stor- 
fyrstindens Yndest.« 

Hun  synes  i  disse  Aar  nærmest  at  have  tænkt  sig  det 
som  den  rette  Politik  for  Rusland  at  slutte  Forbund  med  Eng- 

land,  og  Williams  nød  i  høj  Grad  hendes  Fortrolighed;  men 
han  maatte  ogsaa  betale  den  med  at  skaffe  hende  Penge- 
gaver  fra  den  engelske  Eegering  til  hendes  Hofholdning, 
ikke  mindre  end  20,000  Dukater  aarlig  i  flere  Aar.  Saa 
ødsel  som  hun  var  i  denne  Tid,  havde  hun  ikke  nok  i 
sin  Apanage  til  sine  Udgifter.  Man  kunde  vente,  at  hun, 
der  skyldte  Frederik  II  sin  høje  Stilling,  vilde  have  været 
ivrig  efter  at  vise  ham  den  Taknemmelighed,  som  hun  i  sin 
Tid  med  saa  stærke  Ord  havde  lovet  ham.  Men  i  disse  Aar  var 
hun  ham  alt  andet  end  god.  »Det  er,«  skriver  Williams  derom 
til  sin  Kegering,  »ikke  blot  som  Ruslands  farligste  Fjende,  hun 
opfatter  ham;  men  hun  synes  formelig  at  nære  et  person- 
ligt Had  imod  ham.  Hun  har  nylig  sagt  til  mig  om  Prins 
Henrik  af  Preussen,  at  han  vel  ikke  har  sin  Broder  Kongens 
Hoved;  men  at  han,  hvad  Hj ærtet  angaar,  nødvendigvis  maa 
være  mindre  slet  end  Broderen,  efterdi  Kongen  af  Preussen 
vistnok  er  det  sletteste  Menneske  paa  Jorden.«  Da  England 
1756  var  blevet  Preussens  Forbundsfælle ,  bragte  hendes  Ven- 
skab for  den  engelske  Regering  hende  til  at  sympathisere  med 
disse  Magter  imod  deres  Fjender;  men  det  tyder  atter  paa 
et  fjendtligt  Sind  imod  Frederik  II,  naar  hun  1759  skrev  til 
Osten,  at  Alexander  Schuwalof  havde  spurgt  hende  om  hendes 
Mening  med  Hensyn  til  Krigen,  og  at  hun  da  havde  udtalt, 
at  Rusland  nødvendigvis  maatte  beholde  Østpreussen,  som 
det  havde  erobret  fra  Frederik  II,  i  det  mindste  maatte 
det  have  Kystlandet,  der  vilde  sikre  det  Overvægten  ved 
Østersøen.  f 

Da  den  engelske  Diplomat  Williams  i  Avgust  1757 
forlod  Rusland,  efterlod  han  Katharina  en  Slags  Instrux 
eller  en  Række  Raad  om,  hvorledes  hun  skulde  optræde  i 
den  følgende  Tid.  Til  Vederlag  sendte  hun  ham  et  Brev, 
hvori  det  hedder:  »Jeg  vil  aldrig  glemme,  hvilken  Tak- 
nemmelighed jeg  skylder  Dem.  For  at  belønne  Dem  paa 
en  Maade,  der  svarer  til  det  ædle  i  Deres  Følelser,  vil  jeg 
sige  Dem,  hvad  jeg  vil  gjere.    Jeg  vil  gribe  enhver  tænke- 

lig  Lejlighed  til  at  føre  Rusland  ind  paa  den  politiske 
Bane,  som  jeg  erkjender,  er  dets  sande  Tarv,  nemlig  til  at 
forene  sig  nøje  med  England,  til  at  yde  dette  al  den  Hjælp,  som 
det  staar  i  Menneskers  Magt  at  give,  og  til  at  skaffe  det 
den  Overlegenhed,  som  det  til  bedste  for  hele  Evropa  og 
især  til  Gavn  for  "Rusland  bør  have  over  Frankrig,  deres 
fælles  Fjende,  hvis  Storhed  er  en  Vanære  for  Eusland, 
Jeg  vil  arbejde  paa  at  gjøre  disse  Følelser  til  Virkelighed, 
det  er  paa  dem,  jeg  vil  bygge  min  Hæder,  og  jeg  skal  vise 
Kongen,  Deres  Herre,  hvor  paalidelige  de  ere.«  Man  skulde 
tro,  det  var  en  russisk  Selvherskerinde  i  egen  Person,  der 
skrev  saaledes. 

I  Virkeligheden  havde  Katharina  den  Gang  allerede 
rakt  Haanden  ud  efter  Kejsermagten.  Hun  havde  knyttet 
en  formelig  Sammensværgelse,  og  det  med  sin  gamle  Fjende 
Bestuchef.  Denne  havde  klart  gjennemskuet  hendes  Ærgjer- 
righed,  og  han  besluttede  at  drage  Gavn  af  den  for  at  sikre 
sig  imod  Storfyrsten,  som  han  vidste,  vilde  ramme  ham 
med  den  føleligste  Unaade,  naar  han  kom  paa  Tronen. 
Han  og  Katharina  bleve  enige  om  at  gjøre  Karl  Peter 
Ulrich  uskadelig,  saa  snart  Elisabeth  døde.  Paa  hvilken 
Maade  det  skulde  ske,  er  ikke  tilstrækkelig  opklaret. 
Katharina  selv  gaar  i  sine  Memoirer  let  hen  over  dette 
kildne  Æmne;  men  hun  siger  nok  til,  at  man  kan 
se,  at  der  har  været  lagt  en  Plan  imellem  dem,  og  Tanken 
med  denne  har  vitterlig  været  enten  under  den  ene  eller 
den  anden  Form  at  lægge  den  største  Del  af  Magten  i 
hendes  Haand.  Hun  vil  vistnok  give  det  Udseende  af,  at  hun 
ikke  har  samtykket  i  Bestuchefs  Plan,  hun  havde  kun, 
siger  hun,  ladet  være  at  bekæmpe  den,  da  hun  ikke  vilde 
krænke  den  pirrelige  gamle  Mand.  Men  det  er  der  næppe 
noget  Menneske,  som  tror  paa.  Hendes  gode  Ven  Osten 
har  i  en  Depeche  til  Bernstorff  fortalt,  at  hun  paastod,  at 
hun  havde  Rettigheder  til  Tronen  uafhængigt  af  sit  Ægte- 
skab, i  det  hun  inden    sit  Bryllup  var   bleven    erklæret  for 

Storfyrstinde.  Vi  have  set,  at  hendes  Moder,  den  Gang 
hun  skrev  hjem  om  hendes  Ophøjelse  til  Storfyrstinde, 
netop  fremhævede,  at  hun  derved  havde  faaet  Arveret  til 
Ruslands  Krone.  *)  Katharina  har,  som  det  synes,  ikke 
glemt,  hvad  hun  allerede  den  Gang  havde  hørt  af  Moderen. 

I  Sommeren  1757,  Syvaarskrigens  andet  Aar,  var  den 
russiske  Feltmarskalk  Apraxin  under  en  meget  langsom  Marche 
trængt  ind  i  Østpreussen,  og  hans  store  Overmagt  gav  ham 
d  30te  Avgust  ved  Gross-Jågerndorf  Sejren  over  den  preussiske 
General  Lehwald.  Østpreussen  var  i  Russernes  Magt.  Det 
var  et  for  Frederik  II  skæbnesvangert  Øjeblik.  Østerrigerne 
havde  ved  Slaget  ved  Kollin  kastet  ham  ud  af  Bøhmen  og 
trængte  igjennem  Schlesien  og  Saxen  op  mod  Brandenburg; 
paa  samme  Tid  havde  Franskmændene  sejret  ved  Hastenbeck 
over  den  engelske  Konges  hannoveranske  Hær  og  havde 
Vejen  aaben  til  at  kunne  angribe  ham  fra  Vest,  medens 
Svenskerne  trængte  ind  imod  ham  fra  Nord  igjennem 
Pommern.  En  energisk  Fremrykning  af  den  russiske  Hær 
fra  Østpreussen  vilde  i  dette  øjeblik  have  været  ødelæggende 
for  Frederik.  Men  til  Overraskelse  for  hele  Verden  vendte 
Apraxin  om  og  trak  sig  tilbage  til  Rusland.  Frederik  var 
frelst  og  fik  Tid  til  at  slaa  Franskmændene  og  Øster- 
rigerne. Dette  mærkelige  Skridt  af  Apraxin  var  utvivlsomt 
en  Følge  af  en  Skrivelse  fra  Bestuchef.  Netop  paa  denne  Tid 
havde  Elisabeth  faaet  et  saa  farligt  Anfald  af  Besvimelse, 
at  man  troede,  hun  skulde  dø.  For  at  sikre  sig  den  nødvendige 
Hærstyrke  til  at  gjennemføre  sin  Revolutionsplan  skyndte 
Bestuchef  sig  at  sende  Bud  til  sin  Ven  Apraxin  om,  at  han 
endelig  maatte  vende  hjem. 

Naturligvis  blev  der  løftet  et  Forbitrelsesskrig  imod 
Apraxin.  Man  raabte  paa,  at  han  med  Vilje  havde  forraadt 
Ruslands  og  dets  Forbundsfællers  Sag.  Han  blev  afsat  og 
sat  under  Tiltale,  men  døde,    inden   der  kunde  falde  nogen 


*)  Se  Side  90. 

Dom  over  ham.  Ogsaa  Bestuchef  blev  mistænkt,  da  han 
vitterlig  stod  i  noje  Forbindelse  med  Apraxin.  Hans 
bitre  Fjender,  Vicekansleren  Woronzof  og.  Schuwalofferne, 
grebe  med  Iver  denne  Lejlighed  til  at  komme  ham  paa 
Livet,  og  den  25de  Februar  1758  blev  han  fængslet  og 
anklaget  for  Højforræderi. 

Det  saae  nu  farlig  ud  for  Katharina.  Ikke  blot  var  det 
en  vel  kjendt  Sag,  at  hun  stod  Bestuchef  nær;  men  det  kom 
ogsaa  for  en  Dag,  at  hun  havde  vexlet  Breve  med  Apraxin. 
Hvis  man  kan  tro  hendes  egen  Fortælling,  har  hun  været 
fuldstændig  uskyldig,  og  hun  paastaar,  at  hun  ikke  har 
skrevet  andre  Breve  til  Apraxin  end  et  Par  intetsigende 
Smaabreve  og  saa  en  Skrivelse,  hun  efter  Bestuchefs  Op- 
fordring havde  tilsendt  ham,  da  han  var  paa  Vejen  hjem  ad, 
og  hvori  hun  opfordrede  ham  til  atter  at  marchere  imod 
Frederik  II.  Enhver  ser  let,  at  et  Brev  som  dette  sidste 
intet  beviser  med  Hensyn  til  hendes  eller  Bestuchefs  Uskyl- 
dighed, thi  den  Gang  hun  skrev  det,  var  Kejserinden  ved 
at  blive  rask  igjen,  og  da  var  den  almindelige  Stemning 
allerede  oprørt  imod  Bestuchef  og  Apraxin.  At  skrive  et  saa- 
dant  Brev  var  altsaa  et  naturligt  Modtræk  fra  hendes  Side. 

Hvor  uskyldig  Katharina  end  giver  sig  Mine  af  at  have 
været,  kom  hun  i  den  stærkeste  Uro  ved  Budskabet  om  Bestuchefs 
Fængsling.  Hun  vidste,  at  hun  havde  farlige  Fjender,  og  hun 
havde  en  stærk  Mistanke  om,  at  Karl  Peter  Ulrich  blot  ønskede 
at  blive  skilt  fra  hende  for  at  kunne  ægte  sin  Frille, 
Elisabeth  Woronzof.  Der  var  i  Virkeligheden  mellem  hendes 
Fjender  Tale  om  at  faa  hende  sat  i  et  eller  andet  Kloster. 
Kom  Bestuchefs  Plan  om  at  stille  hende  i  Spidsen  for  Ke- 
geringen  for  en  Dag,  vilde  Kejserinden  blive  saa  opbragt 
paa  hende,  at  hun  vanskelig  kunde  afværge  sit  Fald.  Det 
var  derfor,  skriver  hun  selv,  med  Dolken  i  Hjærtet,  at 
hun  efter  at  have  faaet  Budskabet  om  Bestuchefs  Fængsling 
kla^dte  sig  paa  og  gik  i  Messe.  Men  hun  havde  Karakter- 
styrke nok  til  ikke  at  lade  sit  Ansigt  røbe,  hvad  der  pinte 

hende  i  hendes  Indre,  og  da  der  Dagen  efter  at  Bestuchef 
var  bleven  fængslet,  blev  holdt  en  stor  Hoffest,  imponerede 
hun  ved  sin  stolte  og  selvbevidste  Holdning  i  den  Grad 
sine  Modstandere,  at  de,  efter  hvad  Osten  har  fortalt  derom, 
følte  en  Uro,  der  ikke  var  mindre  end  den,  de  havde  voldt 
hendes  Venner. 

Dagen  efter  faldt  der  en  tung  Sten  fra  hendes  Hjærte. 
Da  fik  hun  hemmelig  Bud  fra  Bestuchef,  at  hun  skulde 
ikke  være  bange,  han  havde  l'aaet  Tid  til  at  kaste  alle  sine 
Papirer  i  Ilden.  Skjønt  det  er  tvivlsomt,  om  dette  i  Virke- 
ligheden helt  er  lykkedes  ham,*)  var  det  umuligt  for 
hendes  Modstandere  at  finde  stærke  Beviser  imod  hende. 
Men  desuden  valgte  hun  snildt  at  smigre  Kejserindens  For- 
fængelighed, og,  som  man  vist  bør  tilføje,  at  appellere  til 
hendes  Godmodighed  ved  at  komme  til  hende  som  den 
forfulgte,  der  ikke  kunde  holde  det  ud  længere  i  Rusland 
og  derfor  bad  om  den  Naade  at  raaatte  rejse  hjem  til  sit 
Fødeland.  Hun  bad  først  derom  i  et  Brev,  hun  tilskrev 
Elisabeth  paa  Russisk,  og  som  hun,  efter  hvad  hun  selv 
skriver,  gav  et  saa  pathetisk  Sving,  som  hun  formaaede. 
Derpaa  spillede  hun  den  Komedie  at  lade,  som  hun  var 
dødssyg,  og  hun  bad  om  at  maatte  tale  med  Kejserindens 
Skriftefader.  Hun  fik  Lov  dertil,  og  i  sin  Samtale  med 
ham  bevægede  hun  ham  til  at  paatage  sig  at  tale  hendes 
Sag  hos  Kejserinden;  hun  vidste,  at  ingen  kunde  være  hende 
mere  til  Gavn.  Han  gav  hende  ogsaa  godt  Haab.  Hun  skulde, 
sagde  han,  blot  trænge  stærkt  paa  om  at  faa  Lov  til  at  rejse 
hjem,  det  vilde  gjøre   en  god  Virkning,  og  hun  vilde  ikke 


=)  Efter  den  almindelige  Fremstilling  blev  der  iblandt  Be- 
stuchefs  Papirer  fundet  Udkastet  til  en  Tronfrasigelsesakt, 
som  Karl  Peter  Ulrich  ved  sin  Tronbestigelse  skulde  tvinges 
til  at  underskrive,  samt  Koncepten  til  det  Brev  til  Apraxin, 
hvorved  Bestuchef  opfordrede  ham  til  at  vende  hjem 
med  Hæren. 

være  udsat  for,  at  man  tog,  hende  paa  Ordet,  Kejser- 
inden vilde  ganske  sikkert  ikke  gaa  saa  vidt.  Skriftefaderen 
holdt,  hvad  han  havde  lovet,  og  talte  trolig  Katharinas 
Sag  hos  Elisabeth.  Midt  om  Natten  lod  denne  hende 
kalde  til  sig. 

Det  var  paa  en  Maade  en  for  hende  ydmygende 
Sammenkomst.  Hun  maatte  finde  sig  i,  at  baade  hendes 
Ægtefælle  og  Grev  Alexander  Schuwalof,  der  var  hende 
meget  ubehagelig,  vare  Vidner  til  Samtalen ,  og  hun  lagde 
ogsaa  Mærke  til,  at  Ivan  Schuwalof  var  skjult  bag  en 
spansk  Væg  i  Værelset.  Katharina  var  Koldblodigheden 
selv  under  dette  Mode  og  havde  Fatning  nok  til  skarpt 
at  iagttage  alt  om  sig;  men  hun  var  tillige  Skuespillerinde 
nok  til  at  kaste  sig  paa  Knæ  for  Kejserinden  og  under  en 
Taarestrøm  gjentage  sin  Bøn  om  at  maatte  rejse  hjem.  Der 
vankede  haarde  Irettesættelser  fra  Elisabeths  Side  over  hendes 
Stolthed  og  Sigtelser  for,  at  hun  havde  sendt  Apraxin  Be- 
falinger. Dog,  Katharina  mærkede  snart,  at  Kejserinden 
trods  alt  dette  var  blødt  stemt,  og  da  den  halvanden  Time 
lange  Samtale  var  eudt,  og  hun  var  gaaet  til  sine  Værelser, 
kom  Alexander  Schuwalof  til  hende  for  at  sige  hende  fra 
Kejserinden,  at  hun  ikke  skulde  være  bedrøvet,  hun  skulde 
snart  faa  Lov  til  at  tale  med  hende  i  Enrum.  Den  værste 
Tørn  var  overstaaet.  Flere  af  hendes  Fjender  som  Vice- 
kansleren  Woronzof  begyndte  endog  at  komme  hende  venlig 
i  Møde.  De  havde  en  Anelse  om,  at  hun  atter  vilde  kunne 
naa  at  vinde  Indflydelse ;  i  saa  Fald  kunde  hun  maaske  falde 
paa  at  hævne  sig. 

Den  anden  Samtale  imellem  hende  og  Kejserinden 
fuldendte  hendes  Sejr.  Efter  hvad  der  er  fortalt  af  Osten, 
altsaa  af  en  af  hendes  nærmeste  Venner,  skaanede  Kejser- 
inden hende  under  denne  Samtale  for  Bebrejdelser  og  lod 
sig  nøje  med  at  gjøre  hende  nogle  Spørgsmaal  om  hendes 
Forhold  til  Poniatowski.  Katharina  nægtede  intet;  men  for 
at   undskylde   sig   udmalede    hun   med   stærke   Farver   sit 

ulykkelige  Ægteskab  med  Storfyrsten.  Hendes  ydmyge 
Væsen  og  de  smigrende  Ord,  hun  forstod  at  indflette,  rørte 
Elisabeth  saa  stærkt,  at  hun  fældede  Taarer.  Ikke  blot  lovede 
hun  Katharina  Forglemmelse  af,  hvad  der  var  sket;  men 
hun  sagde,  at  hun  ogsaa  vilde  udsone  hende  med  Storfyrsten  og 
sørge  for,  at  hun  i  Fremtiden  blev  bedre  behandlet,  hun 
maatte  faa  et  af  sine  Bern  tilbage,  og  der  skulde  blive  vist 
Mildhed  imod  de  ulykkelige,  som  nu  led  for  hende. 

Netop  ved  Begyndelsen  af  denne  Samtale  standse 
Katharinas  Memoirer.  Det  har  været  hende  en  alt  for 
kilden  Sag  at  nedskrive  sin  Tilstaaelse  til  Kejserinden  om 
Forholdet  til  Poniatowski.  Saa  har  hun  lagt  Pennen  bort. 
Desto  værre  har  hun  ikke  grebet  den  igjen. 

Den  Mildhed,  Elisabeth  viste  hende  under  den  sidste 
Samtale,  var  ikke  Hykleri.  Medens  Bestuchefs  Retssag  gik 
sin  Gang,  indtil  han  blev  forvist,  stod  Katharina  en  Tid 
fastere  end  nogen  Sinde.  Men  Forholdet  imellem  hende  og 
Karl  Peter  Ulrich  var,  om  muligt,  blevet  endnu  slettere  end 
tidligere.  Hans  Holdning  under  den  sidste  Krisis  havde 
oprørt  hende.  Hun  var  overtydet  om,  at  han  ved  denne 
Lejlighed  havde  ønsket  at  blive  af  med  hende  for  at  kunne 
ægte  Elisabeth  Woronzof,  og  hun  glemte  ham  aldrig,  at  hun 
under  sin  første  Samtale  med  Kejserinden,  som  han  havde 
overværet,  havde  hørt  ham  ophidse  denne  mod  hende  og 
sige:  »hun  er  et  afskyligt  Menneske  og  en  haardnakket  slet 
Karakter.«  Den  Uvilje,  hun  længe  havde  næret  imod  ham, 
gik,  som  det  synes,  over  til  et  formeligt  Had.  Imidlertid 
trængte  hun  endnu  denne  Følelse  tilbage  for  at  prøve  paa 
at  gjenvinde  sit  aandelige  Herredomme  over  ham,  ellers 
kunde  Fremtiden  blive  hende  alt  for  truende.  Hvad  maa 
den  lidenskabelige  Kvinde  ikke  have  lidt  ved  at  maatte  nedlade 
sig  til  at  prøve  paa  at  vinde  selve  Storfyrstens  Frille 
Elisabeth  Woronzof  ved  Løfter  om  Foræringer  og  om  en 
aarlig  Apanage !  Denne  gjorde  sig  ogsaa  virkelig  Umage  for 
at  skabe  en  Slags  ydre  Samliv  imellem  Ægteparret,    skjont 

det  idelig  var  nær  ved  at  sprænges.  En  Nat  hændte  det, 
at  Poniatowski  forklædt  kjørte  i  en  lukket  Vogn  til 
Katharina,  der  den  Gang  boede  paa  Oranienbaum.  Til- 
fældigvis mødte  Vognen  i  den  tæt  ved  liggende  Skov  et 
Selskab.  Det  var  Storfyrsten  og  hans  Følge.  De  raabte  til 
Kusken,  at  han  skulde  sige,  hvem  der  sad  i  Vognen.  Han 
svarede,  at  det  var  en  Skrædder,  og  man  lod  ham  kjere. 
Men  Elisabeth  Woronzof,  der  var  med  i  Storfyrstens  Selskab, 
gjorde  nogle  Bemærkninger  om,  at  det  nok  var  en  egen 
Slags  Skrædder,  som  havde  kjort  der,  Karl  Peter  Ulrich 
blev  opirret  derved,  og  nogle  Timer  senere  lod  han  den  for- 
klædte Poniatowski  opsnappe  i  Oranienbaums  Have  tæt  ved 
den  afsides  liggende  Bygning,  som  Storfyrstinden  beboede. 
Poniatowski  blev  strax  først  til  Storfyrsten,  der  underkastede 
ham  et  nærgaaende  Forhør.  Det  saae  ud,  som  om  dette 
skulde  føre  til  en  Katastrofe;  men  Elisabeth  Woronzof  op- 
traadte  som  Fredsmæglersken,  og  Karl  Peter  Ulrich  og 
Katharina  enedes  om  at  taale  hinandens  Utroskab.  Uhel- 
digvis var  Skandalen  bleven  almindelig  bekjendt,  og  da  Kejser- 
inden fik  et  Anfald  af  Omsorg  for  en  anstændig  Tone,  be- 
falede hun,  at  Poniatowski  skulde  forlade  Rusland. 

Det  var  med  blodende  Hjærte,  at  Katharina  saae  sin 
Elsker  drage  bort.  Hun  havde  ingen  anden  Trøst  end 
at  faa  en  hemmelig  Brevvexling  i  Gang  med  ham.  Osten 
blev  de  elskendes  fortrolige,  han  dels  modtog  de  Breve,  de 
skrev  til  hinanden,  og  besørgede  dem  i  de  rette  Hænder, 
dels  tilskrev  han  Poniatowski  i  et  eget  Chiffer,  hvad 
Katharina  ønskede,  han  skulde  meddele  ham  fra  hende. 
Men  man  maatte  være  snild  den  Gang  i  St.  Petersborg.  Osten 
var  bange  for,  at  Ivan  Schuwalof,  Kejserindens  mægtige 
Yndling,  skulde  fatte  Mistanke  og  gjøre  Ulykker,  hvis  han 
opdagede  denne  Brevvexling.  Han  fik  derfor  Katharina  til 
at  bede  Schuwalof  cm  selv  at  være  Mellemmand  ved  Breve, 
hun  ønskede  at  vexle  med  Poniatowski.  Det  smigrede 
Schuwalofs  Forfængelighed,  han  gik  ind  paa  hendes  Ønske, 

Og  haa  fik  nu  Lov  til  at  besørge  en  Korrespondance  af 
intet  sigende  Breve,  medens  den  virkelige  Brevvexling  gik 
igjennem  Osten.  Denne  danske  Diplomat  havde  i  disse  Aar 
Katharinas  ubegrænsede  Fortrolighed.  Der  gik  næppe  nogen 
Dag  hen,  uden  at  han  modtog  og  maatte  svare  paa  Breve 
fra  hende.  Desto  værre  er  denne  Brevvexling  med  Und- 
tagelse af  enkelte  Breve  fra  Katharina,  som  Osten  har  sendt 
Bernstorff,  vistnok  at  opfatte  som  tabt. 

Om  Katharinas  Liv  i  Aarene  fra  1758  til  Elisabeths 
Ded  er  ikke  stort  at  sige.  Medens  Bestuchefs  Proces  trak 
ud  indtil  April  1759,  sendte  denne  faldne  Statsmand  i 
Skræk  for,  hvad  der  skulde  ramme  ham  selv,  hemmelig 
Katharina  vanvittige  Opfordringer  til  at  gjere  Opror.  For 
at  befri  sig  for  denne  farlige  Paatrængenhed  lod  hun 
Osten  paa  hendes  Vegne  afvise  al  Tale  om  sligt  saa  skarpt, 
at  Bestuchef  holdt  op  dermed.  Den  Yndest,  som  Elisabeth 
havde  kastet  paa  hende,  efter  at  hun  1758  havde  set 
hende  for  sine  Fødder,  tabte  sig  efter  et  Par  Aars  Forløb, 
og  i  de  sidste  to  Aar  af  Elisabeths  Regeringstid  levede 
Katharina  et  tilbagetrukkent  Liv.  De,  der  forsigtig  tænkte 
paa  Fremtiden,  søgte  dog  at  sikre  sig  hendes  Yndest,  saa- 
ledes  hendes  tidligere  Fjender  Schuwalofferne. 

Midt  i  dette  stille  Liv  rugede  hun  stedse  over  Hersker- 
tankerne ikke  mindre  end  over,  hvorledes  hun  skulde  kunne  faa 
Poniatowski  tilbage.  Ikke  blot  var'det  hende  uimodstaaeligt 
i  sine  Breve  til  Osten  stundom  at  udtale  sin  utaalmodige 
Længsel  efter  at  bestige  Tronen;  men  da  Osten  1761  forlod 
Rusland,  sendte  hun  ham  Dagen  før  hans  Afskedsavdiens 
hos  hende  et  Brev,  hvori  Politikken  kappes  med  hendes 
Kjærlighed  til  Poniatowski  om  at  spille  Hovedrollen.  Man 
føler  den  forelskede  Kvinde,  naar  hun  skriver:  »Grev 
Poniatowski  er  vred  paa  mig;  men  han  har  Uret,  hvis  han 
tror,  at  Hindringer  eller  andre  Forhold  ville  kunne  skille 
mig   fra    ham.      Jeg    nedlægger   min  Bekjendelse    i  Deres 

Hænder,  og  jeg  længes  efter  det  Øjeblik,  da  jeg  atter  kan 
se  ham  ....  Modgang  skal  ikke  slaa  mig  til  Jorden, 
og  det  skal  ikke  fattes  mig  paa  Mod,  hvis  det  kan  bringe 
mig  Triumf.  Jeg  agter  og  elsker  Grev  Poniatowski  mere 
end  nogen  anden,  derom  maa  han  være  overtydet,  og  hvis 
jeg  har  Lykken  med  mig,  skulle  Begivenhederne  vise 
det«  ....  Men  det  er  tillige  politiske  Planer,  Tanken 
henledes  paa,  naar  man  læser:  »Medens  Vilhelm  III  kun 
var  Prins  af  Oranien  og  mindreaarig,  følte  hans  Parti  i 
Holland  sig  overvældet  af  Storpensionæren  Witts  Parti,  der 
blev  holdt  oppe  af  Ludvig  XIV  ....  Hans  Venner 
gjorde  efter  min  Mening  et  Statskup  ved  at  overtale  hans 
Moder  til  at  lægge  Formynderskabet  for  ham  i  General- 
staternes og  særlig  i  Storpensionærens  Hænder,  ved  at  lade 
ham  faa  nye  Tjenere  og  endog  en  Hovmester  (gouver- 
neur)  og  ved  at  fjærne  ham  fra  hans  Moder.  Denne  unge 
Prins,  der  den  Gang  var  15—16  Aar  gammel,  spillede  sin 
Rolle  saa  godt,  at  han  vandt  det  franske  Parti,  og  at  det 
selv  virkede  til  at  gjenindsætte  ham  i  hans  Forfædres 
Stillinger  og  Værdigheder.  De  kjender  det  følgende  af 
hans  Livs  Historie.  Hvilken  Brug  De  end  vil  holde  det  for 
passende  at  gjøre  af  dette  historiske  Træk,  saa  gaar  jeg 
ind  derpaa  og  tier  stille.  Hvis  De  vilde  vise  mig  den 
Tjeneste  at  efterlade  mig  et  politisk  Testamente,  vilde  det 
være  en  ny  Tjeneste,  som  De  derved  vilde  føje  til  alle  de 
andre,  De  hidtil  har  vist  mig.« 

Osten  forstod  en  halvkvædet  Vise,  og  i  det  han  til- 
sendte Bernstorff  dette  Brev,  tilføjede  han:  »Denne  Fyrst- 
inde nærer  en  Plan  til  Gavn  for  sin  Søn,  som  hun  agter 
at  udføre  efter  Kejserindens  Død,  Sætningen  om  Vilhelm  III 
siger  mig  alt.« 

Et  Aar  efter  at  Osten  skrev  disse  Ord,  døde  Elisabeth 
(5te  Januar  1762),  og  Karl  Peter  Ulricli  besteg  Tronen 
under  Navn    af  Peter  III;    men  allerede   den    8de    og   9de 

Juli  samme  Aar  styrtede  Katharina  og  hendes  Venner 
ham  fra  Tronen,  dog  ikke  for,  saaledes  som  Osten  havde 
ment  i  Brevet  til  Bernstorff,  at  sætte  hendes  Søn  paa 
Tronen.  Hun  greb  selv  den  Krone,  hun  fra  sin  Ungdoms 
første  Dage  havde  drømt  om,  og  blev  Ruslands  Selv- 
ierskerinde  under  Navn  af  Katharina  IL 

E.  Holm. 

Ulandt  de  Kvinder,  som  have  efterladt  et  varigt  Minde 
i  Frankrigs  Historie,  indtager  Madame  de  Maintenon  en 
fremragende  Plads.  Ligesom  Ludvig  den  14de  regerede 
længere  end  nogen  anden  fransk  Konge,  varede  hendes  Ind- 
flydelse paa  Frankrigs  Styrelse  længere  end  nogen  Kvindes 
for  eller  senere.  Hendes  overordentlige  Livsbane  fra  Ringhed 
og  Fattigdom  til  den  mest  ophøjede,  men  lige  til  Slutningen 
tvetydige  Stilling,  har  vakt  baade  Samtidens  og  Efter- 
verdenens Nysgjerrighed  og  omgivet  hende  med  et  hemmelig- 
hedsfuldt Skjær.  Selv  sagde  hun ,  at  hun  vilde  blive  en 
Gaade  for  Efterverdenen,  og  synes  ikke  at  have  haft  noget 
imod  denne  Udsigt.  Paa  én  Gang  Gjenstanden  for  ubegrænset 
Smiger  og  hensynsløs  Bagvaskelse,  tilbageholden  og  selv- 
beherskende indtil  Grænsen  af  Dobbelthed,  har  hun  efterladt 
et  Ry,  som  endnu  ikke  er  traadt  ud  af  Legendens  Halvlys. 
Allerede  før  hendes  Død  havde  to  modsatte  Legender  be- 
gyndt at  danne  sig  om  hende;  efter  den  ene  var  hun  en 
vidunderlig  Skikkelse,  en  Slags  Jeanne  d'Arc  ved  Hoifet, 
kaldet  af  Gud  til  at  omvende  en  tøjlesløs  og  usædelig 
Konge;  efter  den  anden  var  hun  en  intrigant  Kvinde,  som  med 
en    næsten    overmenneskelig    Snildhed   havde   forhexet    en 

aldrende  Fyrste  til  ydmygende  Underkastelse.  Sandheden 
ligger  imellem  disse  Yderligheder:  hendes  egne  Breve 
vise  tydelig  nok,  at  hun  hverken  var  en  Engel  eller  en 
Djævel. 

Fran^oise  d'Aubigné,  senere  Madame  Scarron  og  Marquise 
de  Maintenon,  stammede  fra  en  gammel  Familie,  der  oprindelig 
hørte  hjemme  i  Anjou.  Hendes  Farfader  var  Henrik  den 
4des  Ven  og  Vaabenfælle  Agrippa  d'Aubigné,  en  af  den 
Tids  tapreste  Krigere  og  betydeligste  Forfattere.  Denne 
kraftige  gamle  Hugenot  havde  en  uværdig  Sen,  Constant 
d'Aubigné,  en  svag  og  fordærvet  Vellystning,  som  to  Gange 
blev  reddet  fra  Galgen  ved  sin  Faders  Indflydelse.  Senere 
deltog  han  i  en  Sammensværgelse  mod  Kardinal  Richelieu 
og  blev  derfor  kastet  i  et  Fængsel,  hvor  fra  han  først  slap 
ud  ved  Kardinalens  Død.  Constant,  som  havde  dræbt  sin 
første  Hustru,  var  anden  Gang  gift  med  Jeanne  de  Cardilhac, 
som  delte  sin  Mands  Fængsel  og  dér  den  27de  November 
1635  fødte  en  Datter,  som  senere  blev  Madame  de 
Maintenon. 

Frau^oise  havde  en  ulykkelig  Barndom,  hvis  Nød  og 
Mørke  aldrig  udsluktes  af  hendes  Sjæl.  Hendes  brave, 
men  af  Sorger  forbitrede  Moder  kom  til  Paris  og  levede 
der  i  yderlig  Fattigdom,  medens  den  usle  Fader  fortsatte 
sit  lastefulde  Liv.  Endelig  syntes  der  at  aabne  sig  bedre 
Udsigter  for  den  ulykkelige  Familie,  da  Constant,  som  nu 
var  60  Aar  gammel,  blev  Guvernør  over  Marie-Galante  i 
Vestindien.  Med  sine  Forældre  og  to  Brødre  sejlede  den 
tiaarige  Frangoise  til  Amerika:  undervejs  blev  hun  syg  og 
var  allerede  nær  ved  at  skulle  begraves  som  død  i  Søen, 
da  Moderen  opdagede,  at  hendes  Hjærte  endnu  slog  og 
reddede  hendes  Liv.  I  øvrigt  synes  Jeanne  d'Aubigné  at 
have  været  en  stræng  Moder,  der  efter  Datterens  Fortælling 
kun  to  Gange  havde  kysset  hende  i  hele  hendes  Liv;  hun 
var  Katholik,  medens  Fran^oise  var  opdragen  som  Hugenot 
af  sin  Faster,   Madame  de  Villette,   hos  hvem  hun  havde 

tilbragt  flere  Aar.  En  Gang  tog  Moderen  hende  med  til 
Messen,  men  den  lille  Kalvinist  vendte  Ryggen  til  Alteret; 
Moderen  straffede  hende  derfor,  men  hun  bar  Straffen  med 
Stolthed  og  roste  sig  af  at  have  lidt  for  sin  Religion. 

Constant  d'Aubigné  vedblev  at  være  en  uforbederlig 
Ødeland  og  døde  efter  to  Aars  Forlob  uden  at  efterlade  sin 
Familie  det  mindste.  Enken  og  Børnene  vendte  tilbage  til 
Frankrig,  hvor  Frangoise  kom  i  Huset  hos  en  Tante,  Madame 
de  Neuillant,  der  brugte  hende  som  Tjenestepige  og  lod  hende 
gaa  med  Træsko.  Det  religiøse  Spørgsmaal  kom  igjen  frem, 
og  hun  blev  baade  lokket  og  tvungen  til  en  Trosforandring; 
hendes  tidlig  udviklede  Verdensklogskab  viste  hende  snart 
det  ufordelagtige  i  at  være  Hugenot,  og  hun  antog  hurtig 
den  katholske  Tro. 

I  sit  17de  Aar  lærte  hun  Forfatteren  Paul  Scarron  at 
kjende.  Scarron  var  en  hjælpeløs  Krøbling,  som  kun  havde 
Brugen  af  »sin  højre  Haand,  sine  Øjne  og  sin  Tunge«; 
men  han  ansaas  for  en  af  sin  Tids  aandrigste  Mænd.  Hans 
Skrifter  høre  til  en  nu  aldeles  forældet  Skole,  og  hans  en 
Gang  berømte  »Roman  comique«  er  en  meget  kjedeligBog; 
men  hans  Hus  var  i  alle  Tilfælde  et  Mødested  for  Paris's 
skjønne  Aander.  Frangoises  forkuede  Stilling  rørte  hans 
Hjærte,  og  han  tilbød  enten  at  betale  hendes  Ind- 
trædelse i  et  godt  Kloster  eller  at  ægte  hende.  Hun 
valgte  det  sidste;  hun  var  ikke  halvt  saa  gammel  som 
han,  og  skjønt  hun  hed  hans  Hustru,  var  hun  dog  aldrig 
andet  end  hans  Plejerske.  Uagtet  sine  Sygdomme  holdt 
Scarron  aabent  Hus,  og  Selskabet,  som  besøgte  det,  var 
frit,  for  ikke  at  sige  tøjlesløst  i  sin  Samtale;  men  den  unge 
Kone  viste  snart,  af  hvilket  Stof  hun  var.  Inden  tre  Maa- 
neder  havde  hun  bandlyst  alt  usømmeligt  fra  sit  Hus  og 
gjort  et  saadant  Indtryk  paa  sin  Mands  Omgangsvenner,  at 
en  af  dem  sagde,  at  hvis  han  skulde  vælge  imellem  at 
opføre  sig  upassende  mod  Dronningen  eller  hende,  vilde 
han   foretrække    det    første.       Dertil    var    hun    en    trofast 

Ægtefælle,  som  ikke  blot  styrede  Huset,  men  ogsaa  hjalp 
sin  Mand  med  haus  litterære  Virksomhed.  I  8  Aar  varede 
dette  usædvanlige  Ægteskab  til  gj  ensidig  Tilfredshed.  Ved 
sin  Død  sagde  Scarron,  at  han  kun  beklagede  én  Ting,  at 
han  ikke  kunde  efterlade  sin  Kone  noget.  Et  Par  Uger  fer 
hans  Død  (1660)  indtraf  ved  Skæbnens  Troni  Ludvig  den  14des 
Indtog  i  Paris  med  den  unge  Dronning  Maria  Theresia. 
Madame  Scarron  skrev  derom  til  en  Ven:  »Ingen  Be- 
skrivelse kan  give  nogen  Forestilling  om  det  pragtfulde 
Skuespil;  intet  kunde  overgaa  det.«  24 Aar  efter  blev  hun 
selv  den  unge  Dronnings  Efterfølgerinde. 

Efter  Scarrons  Død  stod  hun  igjen  alene  uden  Hjælpe- 
kilder; men  hun  havde  nu  faaet  indflydelsesrige  Venner, 
som  skaifede  hende  en  Pension  fra  Enkedronningen.  Den  var 
lille;  men  Madame  Scarron  var  sparsommelig  og  hus- 
holderisk.  Hun  klædte  sig  tarvelig,  men  smukt,  og  hendes 
udmærkede  Skjonhed  —  hun  kaldtes  sædvanlig  »la  belle 
Indienne«  —  ligesom  hendes  Manerers  og  Samtales  Ynde 
gjorde  hendes  Selskab  meget  søgt.  En  anden  Gave  var 
imidlertid  endnu  mere  skikket  til  at  skaffe  hende  Venner, 
og  det  var  hendes  Evne  til  at  gjøre  sig  nyttig.  I  Daglig- 
stuen, Køkkenet  eller  Sygeværelset  var  hun  lige  behagelig 
og  dygtig;  men  i  Ammestuen  gjorde  hendes  Kjærlighed  til 
Børn  og  Evne  til  at  lede  dem  hendes  Nærværelse  ubetalelig. 
For  at  gjøre  saadanne  Tjenester  sparede  hun  ingen  Møje. 
En  Gang  plejede  hun  en  gammel  Dame  i  tre  Maaneder 
uden  at  forlade  hendes  Hus.  Naar  en  af  hendes  Venner 
skulde  giftes,  sørgede  hun  for  alle  Tilberedelser  til 
Brylluppet. 

Madame  Scarrons  Dyd  har  været  udsat  for  Bagvaskelser, 
navnlig  af  Saint  Simon;  men  enhver  uhildet  Dommer  vil 
vistnok  give  St.  Beuve  Ret  i.  at  der  ikke  med  Grund  kan 
siges  noget  mod  hendes  Opførsel.  Hendes  Yndlingsgrundsæt- 
ning  var,  at  det  ogsaa  i  verdslig  Betydning  er  det  klogeste 
at  føre  et  pletfrit  Liv.     Hendes   højeste  Ønske    var  at  staa 

sig  godt  med  Verden  og  vinde  dens  Agtelse,  og  :^hiin  hadede 
alt,  hvad  der  kunde  udsætte  hende  for  dens  Foragt.«  Hendes 
klare  Forstand  voxede  paa  en  Jordbund  dækket  med  Sne. 
Hun  tilstod,  at  det  ikke  var  af  Kjærlighed,  at  hun  plejede 
sin  syge  Veninde  i  tre  Maaneder,  men  for  at  vinde  et  godt 
Omdømme.  Ingen  Flamme,  hverken  hellig  eller  vanhellig, 
brændte  nogen  Sinde  i  hendes  Hjærte. 

Omtrent  i  lOi^ar  levede  Madame  Scarron  efter  sin  Mands 
Død  et  behageligt  Liv  i  Paris's  fineste  Kredse.  Hun  stod  i 
venskabeligt  Forhold  til  Madame  de  Sevigné,  som  erklærede 
hendes  Selskab  for  »kosteligt«.  Det  var  under  disse  For- 
hold, at  der  blev  g;jort  hende  et  Tilbud,  som  gav  hendes 
Skæbne  en  hel  ny  Retning;  hun  blev  opfordret  til  at  paa- 
tage sig  Omsorgen  for  Madame  de  Montespans  Børn,  hvis 
Fader  var  Frankrigs  Konge. 

Vi  komme  nu  til  en  Periode  i  hendes  Liv,  som  er  ind- 
hyllet i  Tvivl  og  Dunkelhed.  Paa  den  ene  Side  have  vi 
den  Legende,  som  hun  selv  i  de  senere  Aar  gjorde  sig 
Umage  for  at  udbrede,  der  fremstiller  hende  som  en  ren 
Sjæl,  som  af  de  mest  ophøjede  Bevæggrunde  traadte  ind  i 
Hoffets  fordærvede  Atmosfære,  og  det  ad  den  mistænkeligste 
Bagdør.  Paa  den  anden  Side  staar  den  Legende,  der  skildrer 
hende  næsten  som  en  Koblerske  med  en  lav  og  samvittig- 
hedsløs Ærgjerrighed.  I  begge  Tilfælde  udslukkes  vor 
Interesse  for  Madame  de  Maintenon:  hun  faar  derimod  en 
særegen  Tiltrækning  ved  den  bestandige  Strid  imellem 
verdslige  og  aandelige  Bevæggrunde,  imellem  hendes  Kampe 
for  at  sikre  sig  en  høj  Plads  ved  Hoffet  og  hendes  Stræben 
efter  endelig  at  finde  en  sikker  Havn  i  Himlens  Rige.  Hun  for- 
fulgte begge  Maal  med  en  aldrig  slappet  Energi  og  viste 
en  uovertræffelig  Udholdenhed  i  sin  Beslutning  at  faa  det 
bedste  ud  af  begge  Verdener. 

Det  fristende  Tilbud  at  overtage  Omsorgen  for  Kongens 
uægte  Børn  modtog  hun  som  en  fin  Diplomat.  Med  Madame 
de  Montespans  Børn  vilde  hun  ikke   have  noget  at  bestille; 

men  hvis  de  virkelig  vare  Kongens  Børn,  og  han  behagede 
at  give  hende  sin  Befaling,  var  hun  villig  til  at  adlyde. 
Kougen  bød,  og  derefter  paatog  hun  sig  med  rask  Energi 
sin  nye  Stillings  hele  Byrde.  Den  fuldstændigste  Hemmelig- 
hed var  en  af  Betingelserne ,  og  hun  opfyldte  den  med  en 
Nøjagtighed,  som  vilde  have  gjort  en  Politiembedsmand 
Ære.  Hun  roste  sig  senere  af  sin  Behændighed:  »Ofte,« 
sagde  hun,  »tilbragte  jeg  hele  Natten  hos  et  af  Børnene, 
som  ikke  befandt  sig  vel.  Om  Morgenen  vendte  jeg  tilbage 
til  mit  Hjem  gjennem  en  Bagdør  og  kjørte  siden  ud  fra 
Hovedderen  for  at  vise  mig  i  mine  sædvanlige  Kredse.« 
Ofte  gik  hun  til  Fods,  var  omhyggelig  forklædt  og  besørgede 
selv  de  simpleste  Husholdningsarbejder,  heller  end  at  ind- 
lade indiskrete  fremmede. 

Hendes  nye  Stilling  blev  naturligvis  snarere  misundt 
end  dadlet;  men  hun  søgte  at  faa  sig  selv  og  andre  til  at 
tro,  at  hun  raaatte  gjere  Vold  paa  sine  Følelser  for  at  blive 
i  den;  hun  blev  understøttet  i  denne  meget  vanskelige  Be- 
stræbelse ved  et  kløgtigt  Valg  af  en  Skriftefader,  den 
smidige  Abbé  Gobelin,  som  sørgede  for  at  raade  hende, 
hvad  han  saae,  hun  ønskede.  Kongen  havde  fra  først  af 
været  noget  ængstelig  ved  hendes  lly  som  »bel  esprit«, 
og  kun  Madame  de  Montespans  Indflydelse  havde  over- 
vundet hans  Betænkelighed ;  men  da  han  lærte  hende  at 
kjende,  blev  hans  Stemning  snart  forandret.  Han  fandt  Vej 
til  hendes  Værelser,  og  jo  oftere  han  besøgte  hende,  desto 
mere  Smag  syntes  han  at  finde  i  hendes  Omgang.  Hvad 
skulde  det  betyde?  Skjønt  Madame  Scarron  nærmede  sig 
40  Aars  Alderen,  bevarede  hun  endnu  meget  af  sin  tid- 
ligere Skjønhed;  men  hun  var  bekjendt  for  sin  strænge 
Sædelighed.  Ved  Hoffet  var  der  et  strængt  kristeligt 
Parti  med  Hertugen  af  Montausier  og  Bossuet  i  Spidsen, 
som  tilbad  Kongen  næsten  som  en  Afgud,  men  følte  den 
dybeste  Smerte  over  hans  tøjlesløse  Liv.  Det  var  imidlertid 
en  vanskelig  Sag  at  gjøre  noget  ved;  Mascaron  var  falden  i 

Unaade  paa  Grund  af  en  Prædiken  om  Overholdelse  af  det 
sjette  Bud;  men  maaske  kunde  de  samme  Formaninger 
virke  bedre  i  en  smuk  Kvindes  Mund.  Det  var  en  Tanke, 
som  i  høj  Grad  maatte  tiltale  Madame  Scarron;  saaledes  blev 
det  jo  hendes  Pligt  at  blive  ved  HolFet  for  at  frelse 
Kongens  Sjæl. 

Udførelsen  af  denne  Tanke  var  imidlertid  forbunden 
med  mange  Vanskeligheder.  For  det  første  var  der  den  Tak- 
nemmelighed, hun  skyldte  Madame  de  Montespan  for  sin 
Indførelse  ved  Hoffet.  For  det  andet  var  der  Kongens 
endnu  glødende  Lidenskab  for  hans  Elskerinde.  For  det 
tredje  var  der  Børnene,  som  skulde  opdrages  i  skyldig 
Ærbødighed  mod  Kongen,  men  i  et  besynderligt  tvetydigt 
Forhold  lige  over  for  deres  Moder.  For  det  fjerde  var  der 
Religionens  Interesser,  der  paabød  Velgjørerindens  For- 
drivelse og  Kongens  Omvendelse.  Den  Kløgt,  hvormed 
Madame  Scarron  paa  én  Gang  styrede  disse  fire  Heste, 
viser,  at  hun  var  begavet  med  ganske  overordentlige  Egen- 
skaber; hun  begyndte  med  at  dække  sig  imod  Bebrejdelser 
fra  Madame  de  Montespan  ved  at  opmuntre  hende  til  et 
gudfrygtigt  Liv;  derefter  kunde  hun  tale  til  Kongen,  naar 
der  tilbød  sig  Lejlighed,  og  Religionsiverens  vide  Kappe  var 
mere  end  tilstrækkelig  til  at  dække  hende  mod  Beskyld- 
ninger for  Utaknemmelighed  eller  Egennytte.  Børnene 
faldt  det  hende  ikke  vanskeligt  at  drage  til  sig  fra  den 
haarde  Moder,  som  ikke  havde  vundet  deres  Kjærlighed. 
Tilbage  stod  den  fjerde  Hindring,  Kongens  Kjærlighed. 

Intet  Øjenvidne  har  skildret  os  de  »skrækkelige  Scener« 
(sona  Madame  de  Maintenon  selv  omtaler  i  et  Brev),  der 
forefaldt  imellem  de  to  Kvinder.  Da  det  til  sidst  blev 
aabenbart  for  Madame  de  Montespan,  at  hendes  Guvernante 
truede  med  at  blive  hendes  Rival,  vare  hendes  Vredes  Udbrud 
naturligvis  voldsomme.  En  Gang  traf  Kongen  dem  saa  op- 
hidsede, at  de  vare  lige  ved  at  fare  løs  paa  hinanden;  med 
en  Enfoldighed,  som  sagtens  var  forstilt,  spurgte  han,  hvad 

der  var  i  Vejen.  Madame  Scarron  gjenvandt  strax  sin 
Selvbeherskelse  og  sagde:  »Hvis  Deres  Majestæt  vil  træde 
ind  i  det  tilstødende  Værelse,  skal  jeg  have  den  Ære  at 
fortælle  det.«  Montespan  lod  dem  gaa,  overvældet  af 
Raseri  og  Fortvivlelse,  og  hendes  blide  Fjende  klagede 
derpaa  over  hendes  Uretfærdighed  og  Grusomhed.  I  et  af 
Madame  de  Maintenons  Breve  til  sin  Skriftefader  skriver 
hun:  »Jeg  talte  i  Gaar  med  Madame  de  Montespan  og 
bad  hende  og  Kongen  ikke  at  betragte  mit  slette  Humør 
som  Lunefuldhed  mod  dem;  hun  og  jeg  skulle  igjen  have 
en  Samtale  i  Dag;  jeg  vil  vise  al  mulig  Mildhed.  Jeg  har 
den  faste  Hensigt  at  forlade  dem  i  Slutningen  af  Aaret  og 
skal  tilbringe  Tiden  indtil  da  med  at  bede  Gud  om  at 
lede  mig  ad  den  Vej,  som  vil  være  bedst  for  min  Frelse.« 
Det  er  vanskeligt  her  at  trække  Grænsen  mellem  Selv- 
bedrag og  Hykleri ;  det  var  maaske,  som  Carlyle  siger,  »op- 
rigtig Affektation«.  »Jeg  véd,«  skriver  hun  til  Skrifte- 
faderen, »at  jeg  kan  finde  Frelsen  her;  men  jeg  tror,  at 
jeg  lettere  kunde  finde  den  andensteds.  Jeg  har  ofte  ønsket 
at  tage  Sløret ;  men  Frygten  for  at  angre  et  saadant  Skridt 
har  bragt  mig  til  at  overvinde  Tilskyndelser,  som  mange 
vilde  have  anset  for  en  Kaldelse.«  Den  ellers  saa 
brugbare  Skriftefader  begyndte  at  tage  hende  paa  Ordet 
og  tro  paa  hendes  Lyst  til  at  gaa  i  Kloster.  Hun  skyndte 
sig  at  forklare  sin  sande  Mening.  »Jeg  har  udtrykt  mig 
slet,«  skriver  hun,  »hvis  De  har  forstaaet  mig,  som  om  jeg 
tænkte  paa  at  blive  Nonne.  Jeg  er  for  gammel  til  at 
forandre  min  Stilling.«  Lige  over  for  sin  Broder  udtrykker 
hun  sig  mere  uforbeholdent:  »Man  troede,«  siger  hun,  »at 
være  bleven  af  med  os;  men  du,  som  kjender  mig,  kan 
nok  tænke,  at  man  ikke  saa  let  skiller  sig  af  med  mig.« 

Endelig  fordunkledes  og  svandt  Montespans  Naades 
Sol,  og  Maintenons  blev  lysere  og  lysere.  Hendes  Beundrere 
fremhæve  her,  at  der  mellem  Montespans  Fald  og  Dron- 
ningens   Død    ligger    et    Mellemrum,    som    tydelig   beviser 

hendes  uegennyttige  Stræben  efter  at  omvende  Kongen. 
Dronningen,  fortælle  de,  erklærede,  at  hun  næst  Gud  skyldte 
Madame  de  Maintenon,  at  Kongen  efter  mere  end  tyve  Aars 
Ligegyldighed  begyndte  at  vise  hende  Ømhed.  Der  er  ingen 
Grund  til  at  tvivle  om  Madame  de  Maintenons  Virksomhed 
i  denne  Retning;  men  Spørgsmaalet  er,  om  blot  Religiøsitet 
uden  verdslige  Bevæggrunde  har  drevet  hende  dertil.  I  og 
for  sig  var  vistnok  »den  gode  Gjerning«  selv  en  Løn  for 
hende.  Vi  tro  dernæst  vel  ingenlunde ,  at  hun  tænkte  paa  at 
indtage  Montespans  Plads;  men  var  der  ikke  en  anden 
Plads,  som  i  høj  Grad  kunde  tilfredsstille  hendes  Ærgjerrig- 
hed?  Det  var  den  ejendommelige  Stilling  som  kvindelig 
Skriftefader.  Lad  os  tænke  os  en  Kvinde,  som  ikke  nærer 
nogen  simple  Lidenskaber,  som  er  fast  bestemt  paa  at 
bevare  den  formelle  og  lovlige  Retskaffenhed,  men  tillige 
er  opfyldt  af  Ærgjerrighed.  Var  Dronningen  ikke  snarere 
et  værdifuldt  Redskab  end  en  Hindring?  Som  Rival  be- 
høvede hun  ikke  at  frygte  den  stakkels  svage  Kvinde,  der 
skjæivede  over  hele  sit  Legeme,  naar  Kongen  uventet  lod 
hende  kalde.  Hvad  der  vilde  have  været  farligt,  var  en 
anden  ung  Elskerinde  af  Madame  de  Montespans  Art,  der 
snart  kunde  have  forstyrret  Kongens  gode  Beslutninger; 
men  Dronningen  var  tvært  imod  et  nyttigt  Pant  for  Madame 
de  Maintenon,  og  hendes  Død  bragte  vistnok  en  ikke  ringe 
Forstyrrelse  i  hendes  Planer.  Den  forandrede  hendes 
Stilling  paa  en  kritisk  Maade.  Der  fortælles,  at  hun 
gjennemgik  et  Tidsrum,  fuldt  af  Ængstelse,  at  hun  udgød 
Taarer  og  strejfede  om  i  Skovene  ved  Fontainebleau.  De 
faa  Breve,  vi  have  fra  denne  Tid,  udtrykke  undtagelsesvis  en 
dyb  Sindsrystelse.  Paa  én  Gang  brister  Skyen,  og  man  ser 
hende  sidde  i  ophøjet  Ro,  straalende  af  en  Lykke,  som  hun 
ikke  forklarer.  I  Mellemtiden  maa  vel  altsaa  hendes  Gifter- 
maal  med  Kongen  være  blevet  afgjort.  Det  nøjagtige 
Datum  er  aldrig  blevet  bekjendt;  men  det  var  sandsynligvis 
i  Juni  1684,    at  7  Personer  vare  samlede  ved  Midnatstid  i 

et  Værelse  i  Versailles's  Slot.  Det  var  Kongen  og  hans 
Brud,  Fader  la  Chaise,  som  afholdt  Messen,  Ærkebiskoppen 
af  Paris,  som  foretog  Vielsen,  Louvois  og  Montchevreuil, 
der  vare  Vidner,  og  Bontemps,  den  ferste  Kammertjener, 
som  gjorde  Tjeneste  ved  Alteret.  Paul  Scarrons  Enke  var 
bleven  den  virkelige,  skjent  ikke  anerkjendte  Dronning  af 
Frankrig.     Hun  var  49,  Kongen  46  Aar  gammel. 

Hun  skildres  ved  denne  Tid  paa  følgende  Maade  af 
Damerne  af  St.  Cyr:  »Hendes  Stemme  var  meget  be- 
hagelig og  hendes  Manerer  indtagende,  hendes  Øjne  ild- 
fulde og  hendes  Holdning  fin  og  yndig.  Det  første  Indtryk, 
hun  gjorde,  var  imponerende  gjennem  et  Slør  afStrænghed; 
men  Skyen  svandt,  naar  hun  talte  og  smilede.«  Fénélon, 
en  kræsen  Dommer,  siger,  at  hun  var  »Visdom  talende 
gjennem  Gratiernes  Mund«,  og  hendes  Ærkefjende  St.  Simon 
siger,  at  hun  var  »Ynden  selv«.  .Hendes  aandelige  Evner 
have  vi  allerede  til  Dels  omtalt:  en  dyb  Selvagtelse,  ikke 
et  Spor  af  Forfængelighed,  uovervindelig  Taalmodighed,  en 
kold  og  sikker  Dømmekraft,  der  saae  Personer  og  Ting  ganske 
som  de  vare  og,  naar  det  behøvedes,  var  i  Stand  til  rask 
og  kraftig  Handling.  Hun  var  forsonlig  og  bar  ikke  Nag; 
alt  i  alt,  var  hun  en  kold,  overvættes  klog  Natur  med  en 
forsigtig  Selviskhed. 

Hendes  Brevvexling  med  hendes  Broder  er  et  Vidunder 
af  kold  verdslig  Visdom.  I  de  hundrede  og  lidt  flere  Breve 
til  ham,  som  endnu  findes,  er  der  ikke  en  ædel  Følelse. 
Næsten  i  hvert  Brev  opfordrer  hun  ham  til  at  sikre  sig  et 
godt  Udkomme  i  dette  og  Salighed  i  det  andet  Liv.  Selv 
stræbte  hun  efter  det  samme:  uden  at  være  graadig  eller 
havesyg  hvilede  hun  ikke,  førend  hun  havde  stillet  den 
gode  Ejendom  Maintenon  imellem  sig  og  Fattigdom,  og 
ligeledes  behandler  hun  Omsorgen  for  sin  Sjæls  Frelse  som 
en  klog  Forsigtighed,  hvilken  kun  et  tankeløst  Menneske 
kunde  forsømme.  Selvforglemmende  Varme  kjendte  hun  lige 
saa   lidt   som  Sjæleangest   eller   Overspændthed.      Det  var 

hendes  Grundsætning  ikke  at  strides  med  nogen  og  aldrig 
at  prale.  »Jeg  har  set  hende,«  siger  St.  Simon,  »stadig 
vige  sin  Plads  for  fornemme  Damer,  høflig  og  mild  som  en 
Person,  der  ikke  gjor  Fordring,  men  dog  imponerer.« 
Skriftens  Ord,  at  »hvo  sig  selv  fornedrer,  skal  ophøjes« 
havde  hun  lagt  sig  paa  Hjærte  ligesom  den  antike  Frygt 
for  Nemesis,  der  rammer  den  overmodige.  Hun  horer  til 
de  »glorieuses  modestes«,  som  St.  Beuve  kalder  dem  med  et 
uoversætteligt  Udtryk.  Denne  Aandsretning  kaster  et  blegt 
og  graat  Skjær  over  hendes  Breve:  aldrig  synes  hun  at 
skrive  ud  af  sit  fulde  Hjærte.  I  faa  Ord  og  en  ren  Stil 
behandler  hun  den  foreliggende  Gjenstand;  Varme  og  Hj ærte- 
lighed ere  undertrykte,  som  om  de  vare  Kjætteri. 

Med  sit  klare  Blik  saae  hun  ogsaa  denne  sin  egen 
Sindsbeskaffenhed  og  skriver  saaledes  til  sin  Skriftefader: 
»Jeg  tænker  ofte  paa  Gud  og  beder  ham  om  at  tage  mig 
bort  fra  Hoffet,  hvis  jeg  der  ikke  kan  frelse  min  Sjæl;  i 
øvrigt  kjender  jeg  ikke  mine  Synder.  Jeg  har  en  Moral 
og  gode  Tilbøjeligheder,  som  bevirke,  at  jeg  ikke  gjør  noget 
ondt.  Jeg  ønsker  saa  meget  at  behage  og  blive  afholdt,  at 
jeg  er  paa  Vagt  imod  mine  Lidenskaber;  saaledes  har  jeg 
ingen  Handlinger  at  bebrejde  mig,  men  vel  verdslige  Bevæg- 
grunde, Forfængelighed,  Adspredthed,  Frihed  i  mine  Tanker 
og  Domme  og  en  Forsigtighed  i  Tale,  som  kun  er  grundet 
paa  menneskelig  Klogskab.«  Disse  Ytringer  ere  mærkelig 
oprigtige;  men  vi  gjenfinde  hendes  sædvanlige  kolde  Selv- 
beherskelse; hendes  Samvittighed  blev  ikke  let  foruroliget, 
og  naar  hun  havde  udført  sine  regelmæssige  religiøse 
Øvelser  og  passet  sit  Regnskab,  saae  hun  rolig  paa 
Fremtiden. 

Hvor  stor  en  Indflydelse  Madame  de  Maintenon  udøvede 
efter  sit  Giftermaal  med  Kongen,  har  været  meget  omtvistet 
lige  fra  hendes  til  vor  Tid.  De,  som  havde  mistet  eller 
ikke  opnaaet  hendes  Gunst,  og  som  holdt  sig  skadesløse  for 
deres  aabenbare  Smiger  ved  hemmelig  Bagvaskelse,  tilskreve 

13* 


196  Madame  de  Maintenon. 

hende  ethvert  Uheld  i  Krig  eller  Politik.  For  St.  Simon  og  den 
pfalziske  Hertuginde  af  Orleans  er  hun  det  onde  Princip  i 
den  franske  Politik,  en  hemmelighedsfuld  Skygge,  som 
aldrig  viser  sig  frit,  men  berører  og  fordærver  enhver  Ting. 
Hendes  Beundrere  erklære  derimod,  at  hendes  Indflydelse 
var  magtløs  undtagen  til  det  gode.  Det  er  ikke  vanskeligt 
at  forstaa  disse  modsatte  Indtryk.  Madame  de  Maintenons 
Indflydelse  kunde  let  være  paa  én  Gang  meget  stor  og 
meget  begrænset:  stor  i  Uddeling  af  Naadesbevisninger  og 
Forfremmelser  og  begrænset  i  den  højore  Politik.  Kongens 
Vane  at  arbejde  med  sine  Ministre  i  hendes  Kabinet  og 
hans  lejlighedsvise  Henvendelser  til  hende  med  det  Spørgs- 
maal:  »Hvad  tænker  Deres  Grundighed  om  denne  Sas<?« 
fyldte  Embedsjægernes  Skare  med  den  Overbevisning,  at 
hendes  Indflydelse  var  afgjørende,  og  at  man  maatte  behage 
hende  eller  dø.  Generaler,  Ministre,  ja  Kongens  Sønner 
ventede  derfor  i  hendes  Forgemak,  indtil  hun  kunde  mod- 
tage dem,  og  Damernes  Kreds  omkring  hende  var  saa  tæt, 
at  hun  næppe  kunde  trække  Vejret.  Paa  den  anden  Side 
synes  hun  at  have  været  ligegyldig  for  Politikken,  og  hun 
manglede  fuldkommen  den  aandelige  Dristighed  og  Fyrighed, 
som  lede  til  at  tage  et  kjækt  Initiativ  og  spille  et  højt  Spil 
i  denne.  Havde  hun  haft  disse  Egenskaber,  vilde  hun 
desuden  ikke  længe  have  vedblevet  at  være  Ludvig  den 
14des  Yndling. 

Endog  et  mindre  skarpt  Øje  end  hendes  vilde  have 
erkjendt  denne  Mands  Stivsindethed ,  hans  sygelige  Frygt 
for  at  blive  ledet  og  hans  Forfængelighed,  der  var  saa 
ømtaalig,  at  ikke  engang  de  længste  og  mest  værdifulde 
Tjenester  kunde  undgaa  at  saare  den.  Hun  kjendte  Colberts, 
Louvois's  og  Montespans  Skæbne  og  —  for  at  hun  ikke 
skulde  nære  Tvivl  —  nogle  frygtsomme  Forsøg,  hun  gjorde 
paa  at  faa  direkte  Indflydelse,  mislykkedes.  Hun  skriver 
til  en  fortrolig  Ven,  Kardinal  Noailles,  Ærkebiskop  af 
Paris:     »Jeg   vakte   Misfornøjelse    ved    en  Samtale    om   de 

Arbejder,  som  nu  ere  i  Værk,  og  det  gjor  mig  ondt,  at  jeg 
uden  Nytte  har  vakt  Ansted.  En  anden  Bygning  her  vil 
koste  en  hundrede  Tusende  Francs,  og  Marly  vil  snart  blive 
et  andet  Versailles.«  »Kongen  tog  ilde  op,  at  den  pavelige 
Nuntius  henviste  ham  til  mig.  Jeg  skulde  være  tilfreds  med  det 
Trælleliv,  jeg  fører,  hvis  jeg  kunde  gjøre  noget  godt;  nu  kan 
jeg  kun  klage  over  den  Vending,  Tingene  have  taget.«  Man 
sammenholde  dermed  følgende  Beretning  af  et  Øjenvidne :  »Jeg 
har  set  hende,  naar  hun  var  plaget,  træt  og  ikke  befandt 
sig  vel,  antage  den  mest  smilende  Mine  og  muntreste  Tone, 
more  Kongen  ved  tusende  Opfindelser  og  underholde  ham 
alene  fire  Timer  i  Træk.  Naar  han  forlod  hendes  Værelse 
Klokken  ti  om  Aftenen,  kunde  hun  sige  til  mig  med  et 
Suk:  »De  kan  tro,  at  jeg  næsten  er  opslidt.«  Dog  er  det 
vist,  at  hun  havde  en  betydelig  Indflydelse.  Kongens  For- 
kjærlighed  for  hende,  som  var  saa  stor,  at  han  ikke  kunde 
tilbringe  et  Kvarter  i  Hoffets  Sværm  uden  at  hviske  hende 
noget  i  Øret,  og  deres  uafbrudte  Fortrolighed  i  30  Aar 
maatte  give  hende  Lejligheder  nok  til  at  bringe  manges 
Vægtskaal  til  at  stige  eller  falde  ved  at  anbringe  det  rette 
Ord  i  rette  Tid  eller  blot  ved  veltalende  Tavshed.  Den 
Indflydelse,  som  hun  saaledes  fik  paa  Valget  af  styrende 
Mænd,  synes  i  det  hele  ikke  at  have  været  heldig.  Derimod 
maa  hun  renses  for  den  haarde  Beskyldning,  at  hun  skulde 
have  bidraget  til  det  nautiske  Edikts  Ophævelse  og  Hugue- 
notternes  Forfølgelse.  Saa  vidt  hun  vovede  det,  virkede 
hun  netop  i  modsat  Retning,  saa  at  Kongen  endog  sagde  til 
hende:  »Jeg  frygter,  Madame,  at  Deres  Ønske  om,  at  jeg 
skal  vise  Mildhed  mod  Kalvinisterne,  opstaar  af  en  Levning 
af  Sympathi  forDeres  fordums  Religion.«  Det  maa  siges  til 
hendes  Ære,  at  hun  var  langt  fra  den  sædvanlige  Lavhed 
hos  Renegater,  der  ofte  vise  en  beregnet  Fanatisme  mod 
deres  tidligere  Tro. 

Man  maa  heller  ikke    tro,    at  Madame  de  Maintenons 
Tanker   og    Interesser   i    den  Grad    gik   op   i  Hoffet,    som 

hendes  Fjender  have  antaget.  Hendes  Hjærte  var  et  andet 
Sted  —  i  hendes  Yndlingsstiftelse  St.  Cyr.  Denne  havde 
sin  Oprindelse  fra  hendes  Ønske  om  at  formilde  fattige 
adelige  Kvinders  Lod,  en  Stilling,  hvis  Nød  hun  selv  bittert 
havde  følt.  Hun  begyndte  smaat  paa  andre  Steder,  men  til 
sidst  overtalte  hun  Kongen  til  at  opfere  den  rummelige 
Bygning,  som  endnu  findes  i  St.  Cyr,  og  tilstaa  den  en 
aarlig  Indtægt  af  200,000  Francs.  Den  kunde  optage  250 
unge  Piger,  som  fik  en  religiøs  og  praktisk  Opdragelse, 
særlig  Undervisning  i  kvindelige  Haandarbejder,  af  60 
Nonner  indtil  deres  20de  Aar;  derefter  en  Medgift  til  et 
passende,  af  Kongen  billiget  Giftermaal  eller  en  Plads  i  et 
Kloster,  naar  de  syntes  kaldede  dertil.  Al  den  Tid,  Madame 
de  Maintenon  i  de  sidste  30  Aar  af  sit  Liv  kunde  faa  til- 
overs fra  Hojffet,  anvendte  hun  paa  St.  Cyr.  Naar  hun 
boede  i  Versailles,  kom  hun  mindst  hver  anden  Dag  der  hen 
og  blev  der  fra  Klokken  6  om  Morgenen  til  Klokken  6  om 
Aftenen.  Hun  besøgte  Klasserne  og  Tjenestelokalerne,  saae 
til  de  syge  og  plejede  dem  ofte  selv.  Da  hun  havde  bragt 
sin  Stiftelse  i  Orden,  fik  hun  Kongen  til  at  besøge  den. 
De  unge  Damer  og  deres  foresatte  modtoge  ham  højtidelig, 
og  ved  sin  Indtrædelse  i  Haven  blev  han  hilset  med  en  Hymne, 
der  begyndte  saaledes: 

Grand  Dieu,  sauvez  le  Roi! 
Ikke  alene  Ordene,  men  ogsaa  Melodien  var  den  samme  som 
i  den  engelske  »God  save  the  King«.  Franskmændene 
gjøre  Fordring  paa  Originaliteten  og  sige,  at  Håndel,  som 
besøgte  St.  Cyr  1721,  førte  Sangen  med  sig  til  England.  -^ 
Snart  blev  St.  Cyr  ogsaa  Skuepladsen  for  andre  Fester. 
Madame  de  Maintenon  lod  de  unge  Piger  spille  nogle 
Stykker  af  Corneille  og  Racine,  men  fandt,  at  de  »inde- 
holdt farlige  Lidenskaber  for  Ungdommen«  ,  og  opfordrede 
derfor  Racine  til  at  skrive  et  Stykke  udtrykkelig  for  St. 
Cyr.  I  Følge  denne  Opfordring  skrev  han  »Esther«.  Han 
valgte   de  mest   lovende  Piger    og    lærte   dem   selv   deres 

Roller.  Da  alt  var  færdigt,  indbød  Madame  de  Maintenon 
Kongen.  Han  kom  med  et  lille  Følge  og  blev  saa  indtaget 
af  Stykket  og  Spillet,  at  han  ved  Tilbagekomsten  til  Ver- 
sailles ikke  talte  om  andet.  Hele  Hoffet  og  snart  hele 
Paris  blev  grebet  af  en  fuldstændig  Lidenskab  for  at  se  det 
nye  Vidunder;  Skuespillet  blev  nu  en  alvorlig  Forretning  i 
St.  Cyr,  og  Biskopper,  Ministre  og  Øvrighedspersoner 
kæmpede  ivrig  for  at  faa  Del  i  et  Privilegium,  som  syntes 
et  Tegn  paa  kongelig  Naade.  Den  største  Glans  blev  ud- 
foldet den  5te  Februar  1689,  da  Ludvig  tog  sine  kongelige 
Ojæster,  Jakob  den  2den  og  hans  Dronning,  med  til  Fore- 
stillingen. Der  herskede  altid  den  største  Orden  og 
Anstand,  og  Kongen  selv  tog  Plads  ved  Døren,  hvor  han 
forblev,  indtil  alle  de  indbudne  vare  komne;  derefter  blev 
Døren  lukket. 

De  unge  Skuespillerinder  vare  imidlertid  blevne  saa  ivrige, 
at  Madame  de  Maintenon  snart  saae  sig  i  Spidsen  for  en  Trop 
livlige  unge  Damer,  der  vare  forfængelige  af  al  den  Lykke, 
de  gjorde,  og  kun  tænkte  paa  at  glimre  ved  Hoffet.  Hun 
blev  meget  forskrækket  over  den  verdslige  Aand,  hun  selv 
havde  fremkaldt,  og  var  et  Øjeblik  nær  ved  at  opgive  hele 
sit  Foretagende.  Med  Tid  og  Taalraodighed  bevirkede  hun  imid- 
lertid en  fuldstændig  Reform ;  men  næppe  var  denne  gjennemført, 
før  en  ny  Fare  truede  fra  den  modsatte  Side.  En  sygelig 
Mysticisme,  indført  af  Madame  Guyon  og  udbredt  af 
Fénélon  og  Madame  de  la  Maisonfort,  fyldte  St.  Cyr  med 
et  Kjætteri,  som  vakte  megen  Larm  i  den  orthodoxe  Verden. 
Forfatteren  af  Télémaque  faldt  i  Unaade,  og  den  indtagende, 
men  noget  hysteriske  La  Maisonfort  tillige  med  to  andre 
Damer  fjærnedes  fra  St.  Cyr.  Derefter  kunde  Madame  de 
Maintenon  endelig  nyde  den  fulde  Tilfredsstillelse  af  sit 
Kloster.  Hun  søgte  der  Ro  og  Hvile  efter  Hoffets  besvær- 
lige Etikette  og  fandt  Behag  i  at  kræve  Medlidenhed  for 
2>det  Offer,  hun  bragte  ved  sit  verdslige  Liv.« 

Saa   vel  Madam    de  Maintenon   som  Kongen    knyttede 

store  Forhaabniiiger  til  St.  Cyr  som  en  Skole  for  Fromhed 
og  Sædelighed,  der  skulde  virke  paa  hele  Frankrig.  Jo 
ældre  og  mere  alvorlig  religiøs  Ludvig  blev,  desto  mere. 
fandt  han  Behag  i  Stedet.  Ofte  udstrakte  han  om  Efter- 
middagen sin  Spaseretur  til  St.  Cyr  og  deltog  i  Guds- 
tjenesten i  dets  Kapel.  En  af  disse  Aftener  var  der  for- 
beredt ham  en  Overraskelse.  Det  var  den  25de  Maj  1704 
efter  en  mild  Foraarsdag,  da  Haven  var  i  sin  fulde  Skj en- 
hed. Ludvig  fandt  alle  de  unge  Damer  dansende  og 
syngende  med  Blomster  i  Haaret;  til  sidst  sang  de  en 
Hymne  til  hans  Ære.  Det  var  en  idyllisk  Scene,  men  den 
mindede  noget  om  Operaen,  og  for  at  nyde  den  til  fulde^ 
maatte  man  glemme  Frankrigs  daværende  Tilstand. 

Befolkningen  var  aftaget  over  hele  Landet,  store  Stæder 
som  Tours  og  Troyes  havde  mistet  to  Tredjedele  af  deres 
Indbyggere,  Handel  og  Industri  vare  sunkne  i  et  lignende 
Forhold  siden  Colberts  lykkelige  Dage.  Ikke  blot  de  for- 
fulgte Huguenotter,  men  ogsaa  andre  Kapitalister  vare 
vandrede  ud  for  at  undgaa  de  utaalelige  Skatter.  Bønderne 
vare  næsten  sunkne  ned  til  vilde.  Madame  de 
Maintenon  kjendte  den  almindelige  Elendighed  fra  sin  egen 
Ejendoms  Tilstand.  Hun  skrev  til  sin  Forvalter:  »Giv 
lidt  for  at  kunne  give  til  mange.  En  god  Kjedsuppe  vil 
give  Næring  for  et  Døgn.  Prøv,  om  Ærter,  Bønner,  Mælk 
og  Bygmel  eller  noget  andet  kan  træde  i  Steden  for  Brød, 
som  er  saa  dyrt.«  Værre  endnu  vare  de  Tegn  paa  Mistillid 
og  Had,  som  mødte  hende  paa  hendes  Vej,  Tegn,  hvis  Be-, 
tydning  ikke  kunde  være  saa  tydelig  for  hende  som  for  os, 
der  kjende  Revolutionen.  Daglig  modtog  hun  Breve,  der 
spurgte,  om  hun  ikke  var  træt  af  at  suge  de  fattiges  Blod. 
Paa  en  af  hendes  Rejser  til  St.  Cyr  med  hendes  Vogn  fuld 
af  Fødemidler,  Klæder  og  Penge,  som  hun  uddelte  til  den 
forsultne  Mængde,  blev  et  halvdødt  Barn  kastet  ind  i 
Vognen  til  hende.  »Hungersnøden,«  skriver  hun,  »har  bragt 
Folket  i  en  saadan  Gjæring,  at  man  snart  ikke  kan  gaa  ud 

med  Sikkerhed.     Det  er  kommet  til  en  saadaii  Yderlighed^ 
at  jeg  kun  haaber  paa  Guds  Mellemkomst.« 

Det  var  en  stor  Prøvelse  for  Madame  de  Maintenon,  at 
Kongens  Omvendelse  til  et  moralsk  Liv  næsten  faldt 
sammen  med  Begyndelsen  af  de  Ulykker,  som  opfyldte  den 
sidste  Halvdel  af  hans  Regering.  At  en  tøjlesløs  Fyrste 
vilde  blive  straffet  af  Gud,  syntes  hende  lige  saa  klart  som, 
at  en  kysk  og  from  Fyrste  fortjente  guddommelig  Løn; 
men  ingen  af  Delene  gik  i  Opfyldelse.  Hun  tvivlede  dog 
ikke  om,  at  Gud  til  sidst  vilde  blive  rørt  af  Kongens  From- 
hed og  de  Bønner,  hendes  unge  Damer  i  St.  Cyr  opsendte 
for  ham.  Hver  Gang  man  ventede  et  Slag  i  den  ulykke- 
lige spanske  Arvefølgekrig,  søgte  hun  selv  og  hendes  unge 
Flok  at  bevæge  Himlen  ved  deres  Bønner.  Et  Sted  skriver 
hun :  »Guds  Raad  ere  uransagelige.  Tre  kristelige  Konger 
(d.  V.  s.  Ludvig,  den  engelske  Prætendent  Jakob  den  3dje 
og  Filip  den  5te  af  Spanien)  synes  at  blive  ladte  i  Stikken, 
medens  Kjætteri  og  Uretfærdighed  sejrer.  Lad  os  haabe, 
at  det  ikke  varer  længe.«  Den  fordum  saa  straalende 
Konge  bevægede  sig  som  et  Spøgelse,  der  søger  Hvile,  i 
Versailles's  sørgelige  Pragt.  Som  han  havde  baaret  sine 
Ulykker  med  Værdighed,  gik  han  ogsaa  Døden  modig  i 
Møde.  »Jeg  troede,«  sagde  han  til  Madame  de  Maintenon, 
»at  det  havde  været  vanskeligere  at  dø.«  Alderens  Kulde 
stivnede  dem  begge;  han  var  77,  hunSOAar  gammel.  Der 
er  blevet  fortalt  meget  af  tvivlsom  Sandhed  om,  at  hun  for- 
lod ham  i  hans  sidste  Dage.  Vistnok  tog  hun  til  St.  Cyr 
den  28de  Avgust  1715,  d.  e.  to  Dage  førend  han  døde;  men  han 
havde  da  mistet  sin  Bevidsthed,  og  ingen  troede,  at  han 
vilde  leve  op  igjen.  Da  han  gjorde  det,  var  hun  strax  ved 
hans  Side.  »De  maa  have  megen  Sjælsstyrke,«  sagde  han 
til  hende,  »siden  De  kan  være  til  Stede  ved  et  saadant 
Skue.«  Nogle  Dage  før  havde  de  sagt  hverandre  Farvel  i 
Udtryk,  som  vise  sand  Hengivenhed. 

Madame   de  Maintenon   levede   4  Aar   i   St.  Cyr  efter 

Ludvig  den  14des  Død.  Hun  modtog  talrige  Ytringer  af  Sym- 
pathi  fra  de  fornemste  Personer  ved  Hoffet,  og  Hertugregenten 
stadfæstede  ikke  blot  hendes  beskedne  Pension  paa  48,000 
Francs  om  Aaret  (Madame  de  Montespan  havde  tabt  15 
Gange  saa  stor  en  Sum  paa  et  eneste  Kort);  men  han  erklærede 
ogsaa  til  hendes  Bagtalere:  »Hun  gjorde  enhver  saa  meget 
godt,  som  hun  kunde,  og  gjorde  aldrig  noget  Menneske 
Fortræd.« 

S.  B.  Thrige. 

VIII. 

Turneringer. 

JlLedens  Buhurt,  som  vi  oven  for  saae,  *)  var  en  aldeles 
farefri  Paradeøvelse,  gjælder  dette  ingenlunde  om  Tur- 
neringer; den  kæmpende  sætter  her  altid  sit  Liv  paa  Spil. 
Selv  om  man  ogsaa  kæmpede  med  stumpe  Vaaben,  kunde 
man  godt  i  Turneringens  Hede  faa  haarde  Sted;  dette 
skadede  nu  vel  ikke ,  da  den  ramte  i  det  hojeste  fik  nogle 
Buler  eller  blaa  Pletter;  men  værre  var  det,  naar  man  i 
sin  Iver  greb  en  skarp  Lanse  i  Steden  for  en  stump.  Ogsaa 
Faldet  fra  Hesten  kunde  meget  vel  koste  mangen  Deltager 
Livet,  og  andre  kvaltes  af  Heden  og  Støvet.  Vi  skulle  blot 
nævne  et  Par  faa  Exempler,  som  tydeligere  illustrere  vor 
Fremstilling.  Ved  Aar  1175  fortæller  Chronicon  Montis 
Sereni:  »Grev  Konrad,  Søn  af  Markgreve  Didrik  afLausitz, 
blev  dødelig  saaret  ved  et  Lansestød  under .  en  Vaabenøvelse, 
som  man  sædvanlig  kalder  Turnering.  Dette  fordærvelige 
Spil  har  vundet  saa  stort  Indpas  hos  os,  at  i  Aarets  Løb 
skulle  ikke  mindre  end  sexten  Kiddere  have  fundet  deres 
Død  paa  denne  Vis,  hvorfor  Ærkebiskop  Wichmann  band- 
lyste dem,  som  deltoge  heri.«     I  1234  blev  Grev  Florencius 


*)  Se  p.  159—60. 

af  Holland,  en  udmærket  Turueringshelt,  kastet  af  Hesten 
og  traadt  ihjel  under  Tumulten;  han  erholdt  ingen  kirkelig 
Begravelse,  men  nedgroves  i  en  Lund  og  fik  her  et  Grav- 
mæle. Fire  Aar  senere  blev  hans  Broder  dødelig  saaret  i 
en  Turnering.  Under  en  Turnering  i  Neuss  1241  kvaltes 
hundrede  Kiddere  af  Heden  og  Stevet.  I  1279  omkom 
Grev  Vilhelm  af  Dampierre  i  Turneringen  ved  Trazignies; 
i  samme  å2lv  kvaltes  Grev  Lantfried  af  Landsberg  under  en 
Turnering  i  Strassburg;  tredive  Aar  tidligere,  selv  samme  Dag 
og  ligeledes  i  Strassburg,  blev  hans  Fader  dræbt  under  Tur- 
neringen af  Grev  Konrad  af  Freiburg.  Under  Rigsdagen  1290 
i  Nurnberg  turnerede  Hertugen  af  Bayerns  Sen  med  Herren  af 
Hohenlohe  og  blev  dødelig  saaret  i  Halsen,  da  hans  Med- 
kæmper ved  en  Fejltagelse  havde  grebet  en  skarp  Lanse. 

Altsaa  ganske  uden  Fare  var  Kampen  visselig  ikke; 
men  heller  ikke  Indsatsen  var  ringe.  Det  er  vel  ikke 
rimeligt,  at  de  tyske  Fyrster  efter  Richard  Løvehjærtes 
Exempel  have  skaffet  sig  en  Indtægtskilde  gjennem  Tur- 
neringerne; men  den  Ridder,  som  deltog  i  Kampen,  satte 
sin  Hest,  sin  Rustning  og  øvrige  Vaaben  paa  Spil  og  maatte 
derhos  betale  ikke  ringe  Lospenge  for  at  fri  sin  Person  -  alt 
naturligvis  .saafremt  han  tabte  Dysten;  han  kunde  saaledes 
let  blive  fuldstændig  ruineret. 

Ved  denne  Lejlighed  kunne  vi  maaske  tillade  os  at 
dvæle  en  Smule  ved  nogle  Ridderes  Æventyrfarter,  der  staa 
i  en  vis  Forbindelse  med  de  regelbundne  Kamplege.  Ulrich 
af  Lichtenstein,  denne  naragtige  Minnesanger,  vi  gjentagne 
Gange  have  nævnt  i  det  foregaaende,  udfordrer  saaledes  i 
et  Brev  alle  Riddere,  som  under  hans  Rejse  fra  Venezia  til 
Bøhmen  ville  maale  sig  med  ham,  lover  enhver,  der  bryder 
et  Spær  mod  ham,  en  Guldring  til  hans  Elskerinde,  frem- 
deles den,  der  besejrer  ham,  de  Gangere,  han  fører  med 
sig,  og  forlanger  for  det  Tilfælde,  at  han  selv  bliver  Sejr- 
herre, kun  at  den  besejrede  skal  bukke  sig  mod  de  fire 
Verdenshjørner   til   Ære    for  Lichtensteins  Hjærtens  Dame. 

Hvorledes  han  nu,  klædt  som  Fru  Venus  i  et  hvidt  Klæde- 
mon  og  med  8 ågrende  Haarpiske,  bryder  op  den  25de  April 
1227  og  indtil  den  23de  Maj  havde  brudt  307  Lanser  og 
uddelt  271  Ringe,  fortæller  han  os  selv  i  sin  Frauendienst. 
Hvor  naragtigt  Ulrichs  Tog  nu  end  forekommer  os,  læse  vi 
dog  i  Joh.  Rothes  Cronicon  Thuringiæ  et  Sidestykke  her- 
til, og  det  alt  fra  Aaret  forud.  Ridder  Waltman  von 
Setilstete  drager  ud  i  Følge  med  en  pyntelig  Jomfru  paa  en 
prægtig  Ganger,  samt  førende  med  sig  en  Spurvehøg  og  en 
Støver;  han  har  forud  bekjendt,  at  han  indtil  sin  Tilbage- 
komst til  Eisenach  er  beredt  til  at  kæmpe  mod  enhver; 
den ,  der  steder  ham  ned ,  skal  have  Jomfruen ,  Gangeren, 
Spurvehøgen,  Hunden  og  hans  Harnisk,  dog  Jomfruen  maa 
kunne  løse  sig  ud  mod  en  Ring  af  en  Gyldens  Værd;  enhver, 
hvem  han  besejrer,  skal  give  ham  og  Jomfruen  en  Ring  af 
samme  Værdi.  Da  hun  vender  tilbage  til  Eisenach,  har 
hun  saa  mange  Ringe,  at  hun  kan  forære  bort  til  alle 
Hoffets  Damer  og  Terner.  Endnu  æventyrligere  er  den 
Turnering,  Moris  af  Craon  foranstalter.  For  at  yde  Grev- 
inden af  Beaumont  et  ganske  nyt  Skuespil  lader  han  bygge 
et  Skib,  beslaar  det  vel  paa  forreste  og  bageste  Bov,  hvor 
det  hvilte  paa  Hjul,  og  behænger  det  rundt  omkring  med 
Skarlagensklæde.  Roret  bindes  fast,  Messingankere  og 
Silke  tov  mangle  ikke,  og  fra  Masten  vajer  Ridderens  Banner, 
lig  et  Sejl.  Efter  at  man  endnu  har  anskaffet  sig  et  For- 
raad  af  Lanser,  spændes  Hestene  for,  som  skjules  under 
Skarlagensklæderne,  og  saaledes  kjerer  Ridderen  gjennem 
Frankrig  til  Slottet  Beaumont;  her  fejrer  han  med  samt 
sine  Ledsagere  en  Turnering  mod  Ridderne  i  Slottet  og 
forærer  sluttelig  Skibet  med  alt  Tilbehør  til  Landevejens 
Børn  og  alle  og  enhver,  som  bede  ham  om  en  Gave.  Endelig 
fortælle  Romanerne  ofte ,  at  Ridderen  udsætter  sin  Pris, 
sædvanligvis  en  Spurvehøg  for  enhver,  der  bestrider  hans 
Dames  uforlignelige  Skjønhed  og  kan  besejre  ham  i 
Kampen. 

Alt  dette  er  imidlertid  dog  kun  ridderlig  Daad  og  kun 
Forspil  til  den  egentlige  Turnering. 

Saa  snart  en  Fyrste  eller  rig  Ridder  har  besluttet  at 
foranstalte  en  Turnering,  udsender  han  Indbydelser  eller 
lader  udgaa  Bud,  som  skulle  udraabe  det  overalt.  Som  det 
synes,  forkyndte  man  med  det  samme,  hvad  Prisen  var; 
nogen  meget  værdifuld  Gjenstand  var  den  i  Kogelen  ikke, 
sædvanlig  en  Spurvehøg  eller  et  Par  Vindspillere;  undertiden 
faar  Sejrherren  ogsaa  Løfte  om  en  Krans,  et  Bælte  og  en 
Taske,  han  skal  modtage  af  Dronningens  Haand,  eller 
han  faar  Udsigt  til  at  kysse  firsindstyve  Piger.  Prisen 
hedder  »Aventiure.« 

Paa  Prisens  Værd  laa  der  i  det  hele  slet  ingen  Vægt; 
den  Mand,  som  blev  erklæret  værdig  til  Prisen,  havde  nok 
i  Æren.  Han  kunde  gjøre  Regning  paa,  at  hans  Lensherre 
vilde  tage  Hensyn  til  ham;  han  havde  den  Tilfredsstillelse 
at  vække  Damernes  Beundring,  at  kunne  stemme  sin  sky 
elskede  lidt  venligere,  ja  han  turde  maaske  endog  haabe  at 
finde  sig  en  Hustru  blandt  de  unge  Arvinger. 

Den  Turnering,  hvor  man  kæmpede  om  en  rig  Arvings 
Haand,  havde  naturligvis  størst  Tillokkelse  for  de  unge, 
fattige  Riddere.  Om  slige  Turneringer  imidlertid  virkelig 
have  fundet  Sted,  er  vel  meget  tvivlsomt.  Hos  Historie- 
skriverne findes  der  intet  herom;  men  hos  Digterne  er  det 
et  hyppigt  Motiv  at  skildre,  hvorledes  Faderen  eller  For- 
mynderen udsætter  Arvingens  Haand  som  Sejrspris  for  saa- 
ledes  at  sikre  Datteren  eller  Myndlingen  en  Husbond,  der 
i  Nødsfald  selv  med  Vaaben  kan  forsvare  sin  Hustrus 
Arvelande. 

Før  Festens  Begyndelse  fastsættes  i  Regelen  ogsaa 
Betingelserne  for  Kampen,  blandt  andet  særlig  Løsepengene 
for  den  uheldige  Kæmper.  Allerede  en  god  Turneringshest 
og  en  fuldstændig  Rustning  repræsenterede  i  og  for  sig  en 
betydelig  Kapital,  og  naar  man  ikke  turde  forlade  sig  paa 
Modstanderens    Ædelmodighed   eller   deltog   i  Festen    i  en 

Fyrstes  Felge  og  saaledes  var  sikker  paa,  at  Herren  vilde 
betale  de  mulige  Løsepenge,  maatte  man  være  belavet  paa 
at  lide  et  betydeligt  Tab;  man  risikerede  saaledes  ikke  blot 
sit  Liv,  men  ogsaa  en  Del  af  sin  Formue ,  og  Deltagelsen  i 
Turneringer  blev  et  fuldstændigt  Brøderhverv  for  kraftige 
unge  Mænd,  yngre  Sønner  af  en  god  Familie ;  det  er  Middel- 
alderens sande  Lykkeriddere. 

Var  nu  Turneringen  behørig  bekjendtgjort,  forsøgte  de 
kamplystne  Riddere  deres  Vaaben  og  Klæder  og  rustede  sig 
paa  det  bedste;    de   gamle  Herrer  kunde  heller  ikke  nægte 
sig  at  komme  der  hen  for  i  det    mindste   som  Tilskuere  at 
anstille  Sammenligninger   mellem    egne   Bedrifter    og  Ung- 
dommens Præstationer.      Ja  mangen  Olding  blev  atter  ung 
ved  Synet   af  Festskuespillet    og   vovede    endnu    engang  at 
bryde  en  Lanse.    Saaledes  fortæller  Wiener- Prædikemunkenes 
Annaler:  »1280.    Blandt  andet  er  at  melde,  at  i  dette  Aar 
tildrog    sig    en    mærkværdig   Begivenhed.       Den    mer    end 
firsindstyve  Aar   gamle  Riddersmand  Otto  von  Haslau    tur- 
nerede med  sit  Barnebarnsbarn,    der    samme  Dag  blev  om- 
gjordet med  Sværdet  af  Kong  Rudolf.«     Særlig  Tillokkelse 
havde    endelig    Turneringen   for   Damerne,    der   ledsagede 
deres  Fædre,    Ægtemænd    og  Brødre  og  forst  gave  Festen 
dens  rette  Glans.     At    de    fik    deres  bedste  Klæder,    deres 
skjønneste  Smykker  frem,  pakkede  dem  godt  ind  og  tog  dem 
med  for  at  fejre  den  sjældne  Højtidelighed,  er  ganske  natur- 
ligt.    De  glædede  sig  ikke  blot  til  den  Fylde  af  Fornøjelser, 
det  brogede  Selskab  og  de  mange  Festligheder;    man  turde 
haabe  at  knytte  nye  Bekjendtskaber,  at  indlede  eller  videre 
forfølge  Kjærlighedsintriger,   at  hilse  sin  Elsker  som  kronet 
Sejrherre,  ja   maaske    at   indgaa   en    Forbindelse    for   hele 
Livet.      Her   turde    man   altsaa   ikke  spare  paa  Toilettet; 
det  gjaldt  om  at  besejre  mange  Rivalinder  ved  sin  Skjønhed 
og    yndefulde   Fremtræden.      De    kostbareste    Tøjer    bleve 
altsaa    udvalgte,    nye    Klæder    forfærdigede,     gamle     ud- 

bedrede,     Smykkeskrinene     mønstrede,    hele    Toiletbehøret 
gjort  i  Stand. 

Naar  nu  den  festlige  Dag  nærmede  sig,  ilede  alle, 
hveiii  det  var  forundt  at  deltage  i  Skuespillet,  til  det  fast- 
satte Mødested.  Ridderne  ankom  med  Hustruer  og  Døtre 
og  ledsagede  af  et  talrigt  Tjenerskab,  som  passede  paa  Last- 
dyrene og  Bagagen,  de  unge  Krigere,  der  vilde  kæmpe  om 
Ære  og  Fordel,  strømmede  med  deres  Væbnere  til  fra  alle 
Kanter.  Paa  Rejsen  traf  Flokkene  sammen,  hilsede  og 
stiftede  Bekjendtskab  med  hverandre  og  rede  saaledes  i 
stadig  voxende  Skarer  til  Staden,  i  hvis  Nærhed  Turneringen 
skulde  afholdes.  Mangen  Fyrste  kom  med  et  stateligt 
Følge;  ved  Turneringen  1175  mellem  Soissons  og  Braine 
havde  Greven  af  Hennegau  saaledes  200  Riddere  og  1200 
Fodfolk  med  sig,  ved  en  tidligere  Turnering  i  Trazignies 
«ndog  3000  Mand,  medens  hans  Modstander  Hertug  Gotfred 
af  Louvain  (Lowen)  har  hele  30,000  væbnede  Folk. 

Før  Indtoget  ordne  Skarerne  sig,  og  saa  snart  man 
kommer  i  Nærheden  af  Staden,  forkynde  Udraaberne  de 
Herrers  Navne  og  Ros,  hvis  Indtog  forestaar.  Disse  Ud- 
raabere  eller  »Krier«  ere  Landstrygere,  som  ogsaa  have  ind- 
fundet sig  til  Festen,  hilse  Ridderne  med  deres  Tilraab  og 
udbrede  hans  Ros;  de  faa  derfor  ogsaa  rige  Foræringer  ved 
deres  Afsked;  thi  de  komme  vide  omkring  i  Verden,  have 
set  meget  og  kunne  ved  deres  Skildringer  og  Beretninger 
gjøre  stor  Nytte,  men  ogsaa  Skade,  hvis  de  ere  utilfredse. 
/  Disse  Udraabere  svare  altsaa  til  Herolderne,  kun  at  de  fri- 
villig tilbyde  deres  Tjeneste  i  Haab  om  god  Belønning;  de 
have  de  største  Erfaringer  i  Turneringssager,  og  af  deres 
Kredse  udvikler  sig  senere  den  saa  højt  priste  Heroldkunst. 
I  Reinfried  af  Brunsvig  skildres,  hvorledes  Helten 
holdei'  sit  Indtog  i  Linidn,  hvor  en  Turnering  skal  finde 
Sted;  først  komme  hundrede  Skjolddragere,  ordnede  to  og 
to,  derpaa   hundrede  Adelspager,    hver    med  sin  Spurvehøg 

paa  Haanden,  derpaa  følger  Musikken,  hundrede  Kiddere,  lige- 
ledes parvis  og  endelig  Herren  selv. 

Til  Fyrsterne  og  Herrerne  var  der  beredt  Kvarter  i 
Staden  selv;  den,  som  ikke  kunde  finde  Husly  her,  opslog 
sit  Telt  eller  sin  Hytte  paa  Marken.  Stormændenes  Bannere, 
Riddernes  Skjolde  bleve  plantede  og  ophængte  foran  deres 
blomstersmykkede  Boliger;  Marskalkerne  havde  deres  Nød 
med  at  tilfredsstille  Gjæsternes  Opfordringer;  thi  det  var 
deres  Sag  at  skafte  Kvarter  til  alle;  de  fremmede  Tros- 
knægte  krævede  Poder  til  deres  Heste,  Spise  og  Drikke  til 
sig  selv  og  deres  Herrer.  I  Staden  og  Omegnen  vrimlede 
det  af  Gjæster  og  Landevejens  frie  Børn  af  enhver  Art. 
Venner  opsøgte  og  hilste  hverandre,  ja  selv  om  Natten 
kunde  man  næppe  finde  Hvile;  den  urolige  Kamplyst  lod 
ikke  Ridderen  finde  Ro,  Bekj endte  havde  saa  meget  at 
fortælle,  nogle  Forberedelser  skulde  vel  ogsaa  endnu  træffes 
til  Festdagene,  og  saaledes  slukkedes  Voxlysene  i  de  færreste 
Huse,  medens  Gaderne  vare  ganske  lyse  af  Lygterne  for  de 
mange  Gjæster,  som  endnu  færdedes  saa  sent  ude. 

Sædvanligvis  kunde  Ridderne  ikke  afvente  selve  Tur- 
neringsdagen ,  men  søgte  allerede  forud  at  maale  hver- 
andres Kræfter  og  Behændighed,  og  Tilskuerne  slutte  en  Kreds, 
hvor  Kampen  nu  udfægtes.  Ved  disse  saakaldte  Dystløb, 
»Tjost«,  bruger  man  udelukkende  Lansen  uden  den  skarpe 
Spids  og  kun  forsynet  med  en  flad,  noget  takket  Plade. 
Hest  og  Rytter  vare  pansrede,  sprængte  frem  i  strakt  Galop 
og  med  slappe  Tøjler.  Ramte  man  Modstanderen  rigtig  med 
sit  Spær,  blev  han  enten  løftet  af  Sadelen,  eller  Lansen 
splintredes  ved  en  s'od  Parade  med  Skjoldet,  og  Stykkerne 
fløj  omkring;  at  fejle  eller  failieren,  det  vil  sige  ikke  ramme 
sin, Modstander,  gjaldt  for  et  stort  Bevis  paa  Ubehændighed. 
Der  opregnes  5  forskjellige  Stød.  »Puneiz«  er  den  sæd- 
vanlige Form,  Kæmperne  ride  tæt  forbi  hinanden  og  op- 
bruge deres  Lanser.  Ved  »H  urt  en«  søger  man  at 
bringe    sin     Modstander    til   Fald,    derved    at   man    ikke 

alene  rammer  ham  med  Lansen,  men  ogsaa  lader  Hestene 
tørne  sammen.  »Z'entmuoten«  er  at  undvige  Modstan- 
derens Stød;  man  søger  at  indrette  det  saa,  at  han  fejler, 
at  hans  Lanse  enten  ikke  rammer,  glider  af  mod  Skjoldet 
eller  slaas  til  Side,  og  Kunsten  bestaar  nu  deri,  at  man 
selv  ved  Stødet  løfter  sin  Modstander  af  Sadelen.  »Triviers« 
betyder  Stedet  fra  Siden;  medens  den  ene  Ridder  sprænger 
lige  løs  paa  den  anden,  kaster  denne  sin  Hest  omkring  og 
griber  Modstanderen  i  Flanken.  »Diu  Volge«  er  en  Ma- 
nøvre, som  kræver  endnu  større  Færdighed:  de  tvende 
Kæmpere  ride  i  strakt  Løb  mod  hverandre;  den  ene  forstaar 
at  indrette  det  saaledes,  at  hans  Modpart  forfejler  sitMaal, 
og  selv  rammer  han  med  Vilje  ikke,  men  saa  snart  Modstan- 
deren er  faren  forbi,  vender  den  dygtige  og  erfarne  Tur- 
neringshelt  sin  Hest  —  og  der  udkræves  visselig  stor 
Færdighed  til  saaledes  pludselig  at  standse  og  kaste  Hesten 
om  — ,  hvorpaa  han  han  søger  at  ramme  Modparten 
bag  fra. 

Sædvanligvis  nævnes  endnu  Stødet  under  Hagen  og 
mellem  de  fire  Nagler.  Det  første  ramte  Modparten  lige  i 
Struben,  rev  i  bedste  Tilfælde  Hjælmen  af  Hovedet  paa 
ham,  men  bedøvede  ham  i  hvert  Fald  saaledes,  at  han  tabte 
Holdet  i  Sadelen  og  blev  slynget  baglængs  til  Jorden,  et 
Fald,  der  meget  let  kunde  koste  ham  Livet.  Ved  Stødet 
mellem  de  fire  Nagler  forstaas  rimeligvis  Stedet  mod  Skjold- 
buklen; ramtes  denne,  splintredes  Lansen  og  gjennemborede 
ikke  Skjoldet,  men  bibragte  dog  Modstanderen  en  frygtelig 
Rystelse,  som  godt  kunde  løfte  ham  af  Sadelen,  naar  han 
ikke  holdt  Fødderne  fast  om  Hesten;  muligvis  valgte  man 
kun  Skjoldbuklen  som  et  almindeligt  Sigtepunkt  og  anbragte 
Stødet  under  samme,  hvor  Skjoldet  var  mere  svagt,  hvor 
Haanden  var,  som  holdt  Skjoldremmen  og  let  paa  denne 
Maade  kunde  blive  saaret.  Endelig  omtales  ogsaa  Stødet 
for  Brystet. 

Naturligvis  kunde  alle  disse  Stød  kun  blive  virksomme, 
naar  Ridderen  holdt  sin  Lanse  fast;  han  trykkede  den 
mellem  Armen  og  Kroppen  eller  satte  den  mod  Laaret, 
Skjoldet  pressede  man  mod  Brystet.  Hvor  voldsom  Sammen- 
terningen  var,  kan  man  forstaa  deraf,  at  Hestene  ofte 
næsten  styrtede,  i  det  mindste  stejlede  højt  i  Vejret.  Havde 
begge  Kidderne  ridderlig  opbrugt  deres  Spær,  lode  de  sig 
række  nye  og  forsøgte  atter  og  atter  at  bringe  hver- 
andre til  Fald  eller  modtage  Udfordringer  af  andre,  og 
Legen  begyndte  da  paa  ny.  Saa  snart  Spærene  vare  brudte, 
raabte  Kæmperne:  »Sperå  herre,  sperå  sper«  og  lode 
Væbnerne  bringe  sig  nye.  Hver  Ridder  medtog  derfor 
til  Turneringen  et  Forraad  af  Lanser,  som  Væbnerne 
maatte  bære  eller  som  bleve  transporterede  paa  en  Vogn. 
Ogsaa  den  Herre,  som  havde  foranstaltet  Turneringen, 
sørgede  for  Lanserne;  men  disse  kunde  naturligvis  ikke 
være  bemalede  med  Ridderens  Vaabenfarve.  En  dygtig 
Ridder  kunde,  som  sagt,  forbruge  en  god  Mængde  Træspær 
paa  en  hel  Dag,  og  man  kaldte  en  slig  Mand  en  »Skov- 
ødelægger«. 

Undertiden  kunde  Turneringen  opløse  sig  i  en  hel 
Række  af  slige  Dystløb;  men  i  Regelen  indskrænkede  dette 
Forspil  sig  til  Eftermiddagen  før  den  egentlige  Turnerings- 
dag  ;  naar  Aftenen  kom,  gave  Trommer  og  Basuner  Signalet 
til  Legenes  Ophør. 

Og  nu  gjaldt  det  om  at  træffe  Forberedelser  til  den 
virkelige  Turnering;  mangen  Ridder  var  allerede  ude  af 
Stand  til  at  deltage  i  samme,  var  saa  haardt  kvæstet,  at 
han  ikke  den  næste  Dag  atter  kunde  vise  sig  paa  Kamp- 
pladsen; ja  det  kunde  endog  hændes,  at  Turneringen  over- 
hovedet slet  ikke  kunde  finde  Sted,  Ridderne  vare  alt  for 
udmattede  og  medtagne  af  Dystløbene. 

Turneringen  adskiller  sig  fra  Dystløbet  derved ,  at  her 
ikke  kæmpes  Mand  mod  Mand,  men  Skare  mod  Skare;  den 
er  etBillede  paa  et  virkeligt  Ridderslag,  ogmedens 

det  ved  Dystlebet  var  forbudt  at  yde  en  af  Kæmperne 
Bistand,  kunde  ved  Turneringen  Vennen  hjælpe  sin  Ven, 
give  ham  en  anden  Hest  o.  s.  v.  Man  kæmpede  fremdeles 
ikke  blot  med  Lanser ;  men  for  virkelig  at  besejre  sin  Mod- 
stander og  gjøre  ham  til  Fange,  trækker  man,  naar  Lanserne 
ere  opbrugte,  Sværdene,  som  dog  naturligvis  maa  være 
sløve,  saa  de  ikke  kunne  give  Saar,  men  vel  bibringe 
smertelige  Hug.  For  øvrigt  var  Sværdkampen  kun  bruge- 
lig i  Frankrig;  i  Tyskland  og  England  betjente  man  sig  af 
en  ufarlig  Prygel  eller  Knippel,  som  kunde  bibringe  ordent- 
lige Slag. 

Festens  Dag  begynder  med  en  højtidelig  Messe;  fromme 
Riddere  have  allerede  om  Morgenen,  medens  de  stod  op, 
holdt  deres  Bønner  og  paakaldte  Guds  Bistand.  Derpaa  for- 
samlede hele  Ridderskaren  sig,  og  man  begyndte  at  dele 
begge  Partier,  som  skulde  kæmpe  mod  hinanden;  det  kom 
nærmest  an  paa,  at  der  paa  hver  Side  kæmpede  lige  mange 
og  lige  dygtige  Riddere;  men  dette  iagttoges  dog  ingen- 
lunde altid  med  Upartiskhed.  I  Regelen  holdt  Landsmænd 
sammen.  Fra  Deltagelsen  vare  udelukkede  Soldater,  som 
ikke  vare  adelsbaarne,  og  unge  Væbnere,  som  ikke  havde 
faaet  Ridderslaget;  i  deres  Iver  for  at  tjene  deres  Herrer 
kunde  de  vel  føle  sig  fristede  til  at  slaa  et  Slag  med;  men 
under  Straffen  at  miste  Haanden  var  det  dem  strængt  for- 
budt at  deltage  i  Kamplegene. 

En  Høvedsmand  overtog  nu  Kommandoen  over  enhver 
af  Skarerne,  undertiden  havde  man  tvende  Anførere. 

Man  nød  derpaa  en  lille  Frokost  for  ikke  at  møde 
ganske  fastende  paa  Kamppladsen,  men  man  ansaa  det  for 
skadeligt  at  underkaste  sig  Dagens  Anstrængelse  med 
en  fuld  Mave;  et  Par  stegte  Høns  pr.  Mand  ansaas  for 
tilstrækkelig. 

Nu  raabte  Udraaberne  og  Herolderne  til  Vaaben,  og 
Ridderne  iførte  sig  Rustningerne  og  garderede  si^  aldeles, 
som  der  var  Tale  om    et    alvorligt  Feltslag;    et  Par  Puder 

extra  kunde  ikke  skade,  thi  om  slemme  Saar  alt  i  alt  dog 
ikke  forefaldt  hyppig,  gaves  der  desto  ttere  haarde  og 
smertelige  Hug.  Over  Harnisket  trak  man  sin  Vaaben- 
kjortel,  og  den,  der  havde  Raad,  havde  ladet  samme  for- 
færdige af  kostbart  Silke  og  kante  med  Sobel  og  Hermelin, 
den  mere  fattige  maatte  nejes  med  en  ny  Kjole  af  simpelt 
Stof;  derpaa  anlagde  man  de  Prydelser,  den  elskede  havde 
skjænket,  de  Slør,  Ærmer  o.  s.  v.,  hvorom,  vi  alt  tidligere 
(se  Side  69)  have  talt. 

Turneringspladsen  var  imidlertid  gjort  i  Stand;  det  var 
en  aaben,  jævn  Mark,  som  ikke  lagde  Hindringer  i  Vejen 
for  Ridderskarernes  Bevægelser.  Sædvanlig  laa  den  i 
Stadens  umiddelbare  Nærhed,  og  nu  begave  Tilskuerne, 
fremfor  alt  de  tilstedeværende  Damer,  sig  op  paa  Borg- 
murene eller  Tinderne,  toge  Plads  ved  Paladsets  Vinduer 
eller  et  af  Taarnene  og  kunde  saaledes  bekvemt  følge  hele 
Skuet.  Laa  Kamppladsen  længere  fra  Staden,  byggede 
man  ogsaa  særlige  Tribuner  for  de  fornemme  Gjæster; 
for  at  holde  Tilskuerne  tilbage  er  Kamppladsen  omgiven 
med  Skranker. 

Saa  snart  Damerne  havde  taget  Plads,  begyndte 
Musikken,  og  lidt  efter  lidt  droge  Ridderne,  ledsagede  af 
deres  Væbnere  ind  paa  Turneringspladsen;  Væbnerne  raabe: 
»Plads  der«,  og  Udraaberne  hilse  berømte  Kæmpere  med 
lydelige  Raab;  enhver  Ridder  indtager  nu  sin  Plads  i  sin 
Skare,  Kommandørerne  formane  i  en  Tiltale  enhver  at 
gjøre  sin  Skyldighed,  Tilskuerne  vises  bort  fra  Kamppladsen, 
og  nu  begyndte  det  haarde  Arbejde. 

Trompeterne  lyde,  Trommerne  hvirvle,  Herolderne 
raabe,  hver  Ridder  udstøder  sit  Feltraab,  og  saaledes  storme 
de  løs  paa  hverandre;  mangen  Elsker  mindes  sin  elskede, 
Væbnerne  opmuntre  deres  Herrer:  »Dringå;  ritter,  dringe«, 
kort  »enhver  anstrænger  sig  for  at  gjøre  Larm  (cascun  de 
faire  bruit  se  painne)«,  som  Johan  de  Condé  betegnende 
siger.    Larmen  overtoner  de  saaredes  Skrig  og  deres  Stønnen, 

som  ere  styrtede  og  trampes  af  Hestene;  den  træder  i 
Steden  for  Kanontordenens  og  Geværildens  Knitren,  som  i 
Nutidens  Slag  overtoner  den  enkeltes  Jammer.  De  harnisk- 
klædte  Mænd  styrte  i  fuld  Karriere  les  paa  hverandre; 
Lanserne  splintres,  her  er  en  Mand  bleven  strakt  til  Jorden, 
Sejrherrens  Væbnere  fere  hans  Ganger  bort;  han  kan  være 
glad,  hvis  han  ikke  selv  oven  i  Kjebet  bliver  traadt  under 
Hestenes  Hove  og  haardt  saaret. 

God  Skik  forbed,  at  mange  angrebe  en  enkelt;  der 
skulde  kæmpes  Mand  mod  Mand;  det  ansaas  ogsaa  for 
passende,  naar  man  havde  løftet  sin  Modstander  af 
Sadelen,  selv  at  stige  ned  at  kæmpe  videre  til  Fods; 
saakaldte  »Sohug«  (Skrædderhug)  vare  allerede  den  Gang 
foragtede. 

Sejrherrernes  Væbnere  lagde,  som  sagt,  Beslag  paa  de 
ledige  Heste.  Den,  der  gik  ud  paa  sin  Fordel,  beholdt  dem 
naturligvis  og  lod  dem  tilbageløse;  men  det  blev  anset  for 
yderst  fint,  naar  Sejrherren  udleverede  dem  uden  Løsnings- 
sum eller  overlod  dem  til  Udraaberne,  som  højt  forkyndte 
Biddernes  »Mildhed«,  det  vil  sige  Gavmildhed;  netop  ved 
slig  en  Lejlighed  maa  man  vise  sig  splendid;  men  den,  der 
nu  ikke  var  saa  fornem,  at  han  strax  kunde  give  sin  Gevinst 
bort,  lod  sit  Bytte  bringe  i  Sikkerhed  og  sine  Folk  bortføre 
sine  Fanger,  for  at  ikke  Modpartiet  skulde  faa  Lejlighed  til 
atter  at  befri  dem.  Naar  en  Kidder  havde  gjort  en  særlig 
god  Fangst,  æredes  han  ved  Mængdens  Tilraab  og  opflamme- 
des til  nye  Heltebedrifter;  erfarne  Ridderne  spare  i  Sværd- 
kampen deres  Kræfter  for  at  kunne  føre  det  afgjerende  Slag, 
naar  deres  Modstander  er  udmattet. 

Det  var  en  hel  Tummel,  og  mangen  Herre  var  ved 
Støv,  Hede  og  Udmattelse  for  en  Stund  ude  af  Stand  til  at 
kæmpe  videre;  det  gik  da  godt  an  at  trække  sig  lidt  ud  af 
Vrimlen  og  puste  ud;  han  tog  Hjælmen  af,  lod  Hjælmhætten 
løsne  og  var  nu  igjen  i  Stand  til  at  aande  frit;  men  saa  snart 

han  havde  samlet  friske  Kræfter,  ilede  han  tilbage  til  Fægt- 
ningen, især  naar  han  saae,  at  hans  Parti  var  det  svagere. 

Saaledes  bølgede  Kampen  frem  og  tilbage;  mangt  et 
Spær  brydes  endnu  til  den  elskedes  Ære;  men  endelig 
kommer  Aftenen,  Mørket  bryder  frem,  og  Ridderne  rømme 
Kamppladsen.  Mangen  Turnering  varer  kun  en  Dag,  andre 
fortsættes  flere  Dage  i  Træk;  men  at  den  begunstigede 
Ridder  endnu  kæmper  ved  Skinnet  af  en  Kjærte,  som  den 
udkaarede  Dame  lader  tænde  paa  sit  Taarn,  er  naturligvis 
kun  en  Digterfantasi. 

Der  bliver  blæst  Signal  til  at  indstille  Kampen,  eller 
Herolderne  byde  Ridderne  nu  at  rømme  Kamppladsen,  og 
alle  trave  tilbage  til  deres  Boliger,  hvor  et  Bad  staar 
beredt  til  at  kvæge  og  rense  dem  for  Støv  og  Sved; 
de  saarede  lade  sig  forbinde  og  deres  Buler  salve;  thi  de 
fleste  vare  slaaede  brune  og  blaa,  selv  om  de  vare  sluppne 
for  blodige  Saar;  men  andre  vare  ogsaa  komne  slemmere 
afsted,  havde  brækket  Armene  og  ellers  blevne  saarede,  og 
beholdt  nu  Arrene  heraf  hele  deres  Levetid.  Der  blev  ud- 
sendt Folk  for  at  opsøge  de  haardt  saarede,  som  selv  ikke 
evnede  at  gaa  eller  ride  mere,  for  af  opsamle  de  døde  og 
transportere  dem  bort.  Hvad  der  endnu  var  bleven  liggende 
paa  Marken  af  Vaaben,  Pjalter  af  Klædninger,  Sadeltøj  og 
Lansestumper  tilhørte  Udraaberne  og  Landevejens  Børn. 

Undertiden  blev  Sejrherren  proklameret  strax  efter 
Turneringens  Afslutning;  men  ved  mangen  Turnering  gaves 
der  slet  ingen  Pris.  I  den  store  Turnering  1224  ved 
Friesach ,  som  skildres  af  Ulrich  von  Lichtenstein ,  og  hvor 
700  Riddere  kæmpe  mod  hverandre,  fortælle  Digteren  os 
ikke,  hvem  der  særlig  har  udmærket  sig,  ja  han,  Damernes 
Ridder,  taler  ikke  engang  om  de  hulde  Tilskuersker,  kort 
sagt,  her  er  ene  og  alene  Tale  om  en  militær  Øvelse.  Efter 
hans  Beretning  ere  Deltagerne  dødstrætte  og  gaa  strax 
efter  Badet  til  Hvile.  Faa  Mænd  vilde  sikkert  efter  en 
regelret  Turnering    have   været   i   Stand   til   at   deltage   i 

Festligheder  paa  Slottet,  og  navnlig  trængte  da  de  til 
Søvn,  som  den  næste  Dag  igjen  maatte  møde  paa  Kamp- 
pladsen og  kæmpe  for  Sejrsprisen.  Ved  mangen  Turnering 
raadslaa  Herrer  og  Damer  om  at  udpege  Sejrherren,  hvem 
derpaa  Heroldernes  Konge  overrækker  Sejrsprisen,  eller 
Ridderne  uddele  selv  den  udsatte  Pris;  at  den  er  bleven 
uddelt  af  Damernes  Haand,  finder  man  kun  hist  og  her  en 
Antydning  til. 

Den  lykkelige  Sejrherre  beundres  og  misundes  af  alle; 
hans  Ry  spredes  over  det  hele  Land,  og  hvis  hansHjærtens 
Dame  hidtil  havde  været  lidt  kold,  kunde  hun  nu  ikke 
mere  nægte  ham,  den  hæderkronede  Helt,  sin  Gunst;  saa- 
ledes  skildre  i  det  mindste  Romanerne  Forholdet.  Glad 
over  sit  Held  giver  Ridderen  bort  med  rund  Haand,  bort- 
forærer de  erobrede  Heste  og  søgte  ved  sin  Gavmildhed  især 
at  vinde  Herolderne,  da  disse  kunde  forkynde  hans  Ros 
overalt  ved  alle  de  Turneringer,  de  besøge. 

De  besejrede  vare  næppe  i  saa  godt  Lune;  de  blive 
ikke  blot  ikke  roste  eller  priste,  men  have  oven  i  Kjøbet  lidt 
svære  Tab;  ved  Friesacher  -  Turneringen  vare  saaledes 
mange  Riddere  blevne  fangne,  og  hundrede  og  halvtreds 
havde  mistet  deres  Heste.  Her  maatte  nu  skaffes  Løse- 
penge, og  den,  der  ikke  havde  rede  Penge  hos  sig,  maatte 
laane  af  Jøderne  mod  Pant. 

Med  Turneringen  ere  ogsaa  forbundne  alle  Slags  Lystig- 
heder. Allerede  ved  Tilsigelsen  blev  der  bekjendtgjort,  at 
der  vilde  blive  foranstaltet  Lege  af  enhver  Art,  Vaaben- 
øvelser  og  selskabelige  Underholdninger,  at  der  var  Udsigt 
til  musikalske  Underholdninger,  og  at  Gjæsterne  endelig 
vilde  finde  et  Marked  med  alle  Haande  Kostbarheder. 

Saaledes  have  altsaa  Kjøbmændene  opslaaet  deres  Boder, 
Sangere,  Musikanter,  Jonglører,  Linjedansere  og  andre 
lignende  Kunstnere,  Tiggere,  kort  sagt  alle  Landevejens 
frie  Børn  have  givet  Møde  og  skaffe  det  lidet  forvænte 
Selskab  mangen  Adspredelse.     Var  det  allerede  i  og  for  sig 

tiltrækkende  at  følge  en  Slægtning  eller  Ven  under  Tur- 
neringens vexlende  Skæbne,  og  indlededes  mangen  Kjær- 
lighed sintrige  eller  fandt  sin  Afslutning  ved  slig  Lejlighed, 
frembød  en  slig  Fest  særlig  den  Behagelighed,  at  hele  det 
gode  Selskab  fra  Nabolaget,  til  Dels  endog  langt  borte  fra, 
her  indfandt  sig.  Man  hilste  paa  gode  Venner,  stiftede 
nye  Bekjendtskaber,  glædede  sig  over  Skuespillene,  indkjobte 
Forraad  og  vendte  derpaa,  beriget  med  et  smukt  Minde,  til- 
bage til  sit  ensomme  Slot  for  paa  ny  at  tage  fat  paa  sit 
vante,  ensformige  Liv. 

Dog  ogsaa  disse  Hoffester,  hvor  dog  navnlig  Ridder- 
ligheden og  de  forfinede  Sæder  ret  skulde  gjøre  sig  gjæl- 
dende,  bleve  under  Ridderstandens  tiltagende  Forvildelse  hen- 
imod  det  trettende  Aarhundredes  Slutning  en  særlig  Tumle- 
plads for  Raaheden  og  de  uslebne  Sæder.  Forgjæves  klage 
Digterne;  ogsaa  her  er  den  gode,  gamle  Tid  forbi. 

IX. 

Fejder.  —  Gudsfred.  —  Rovriddere.   —  Den  rets- 
lige   Tvekamp.     —    Tvekamp    mellem    Mand    og 
^^vinde.  —  Andre  Arter  af  Gudsdomme.  — Tortur 
og  Dødsstraffe. 

Den  ved  Turneringerne  indvundne  Erfaring  søgte  man 
nu  at  drage  Fordel  af;  i  hine  urolige  Tider  manglede  der 
vistnok  yderst  sjælden  en  Lejlighed  til  at  deltage  i  et 
Krigstog,  og  herskede  der  virkelig  engang  Ro  i  Hjemmet, 
gaves  der  i  alle  Tilfælde  Krige  i  Frankrig,  Italien  eller  et 
andet  Land,  og  en  dygtig  Ridder  blev  gjærne  hvervet  med 
høj  Sold.  Privatstridigheder  førte  derhos  hyppig  til  Smaa- 
krige  eller  Fejder.  Slige  Kampe  vare  egentlig  forbudte, 
turde  i  hvert  Fald  først  begynde  tre  Dage  efter  Erklæringen 
og  lede  endelig  en  Del  Indskrænkninger  ved  den  af  Kirken 
alt  i  det  ellevte  Aarh undrede  indførte  Gudsfred  eller 
treuga  dei.    Fra  Søndagen  fer  Fasten  til  Solopgang  Mandag 

otte  Dage  efter  Pinse  skulde  Vaabnene  hvile;  ligesaa  fra 
Solopgang  Torsdagen  fer  Advent  til  Solopgangen  Mandagen 
otte  Dage  efter  Epiphanias ;  fremdeles  hver  Uge  fra  Torsdag 
Aften  til  Mandag  Morgen,  endelig  alle  Maria-  og  Apostel- 
fester  med  den  foregaaende  Dag.  De  store  Fredstider  falde 
saaledes  mellem  den  1ste  Februar  og  7de  Marts  og  vare 
til  den  18de  Maj  eller  21de  Juni,  begynde  derpaa  igjen  den 
25de  eller  26de  November  og  vare  til  den  17de  eller 
18de  Januar.  Der  bliver  saaledes  kun  30  Uger  tilovers, 
og  heraf  tør  kun  de  fire  Dage  fra  Mandag  til  Torsdag  be- 
nyttes, i  alt  120  Dage,  hvorfra  endnu  fragaa  de  Maria- 
fester og  Aposteldage  med  deres  Vigilier,  som  falde  i  be- 
meldte Tidsrum.  Saaledes  fragaa  endnu  16 — 20  Dage; 
men  det  var  under  alle  Omstændigheder  lang  Tid  nok  til 
at  stifte  Skade  og  Ufred,  og  skjønt  efter  Bestemmelserne 
paa  Kirkeforsamlingen  i  Rouen  Kirkerne  med  deres  For- 
haller, Munkene,  Gejstligheden,  Nonnerne,  Kvinder,  Pile- 
grimme, Kjøbraænd  med  Tjenere,  Fragtmænd,  Plovheste  og 
Plovoxer  o.  s.  v.  skulde  være  fri  for  al  Overlast,  synes 
denne  Lov  i  de  sjældneste  Tilfælde  at  være  bleven 
overholdt. 

Fejderne  kunde  maaske  endda  finde  en  Undskyldning, 
paa  denne  Maade  hjalp  Ridderne  sig  til  deres  Ret;  men 
mange  Riddere  gik  ene  og  alene  ud  paa  Rov;  de  laa  paa 
Lur  paa  Landevejene,  udplyndrede  de  rejsende,  spærrede  dem 
inde  og  tvang  dem  til  at  kjøbe  sig  løs.  Saaledes  synes  den 
Historie,  Ulrich  von  Lichtenstein  meddeler,  snarere  at  være 
sat  i  Scene  af  udspekulerede  Gavtyve  end  ridderlige  Herrer. 
Den  26de  Avgust  1248,  saaledes  fortæller  Digterne,  fik  han 
paa  sit  Slot  Frauenburg  Besøg  af  tvende  Venner,  Pilgerin 
af  Kars  og  Weinolt.  Ulrich  havde  netop  taget  et  Bad  og 
søgte  en  Smule  Ro,  da  de  ankom;  hurtig  kaster  han  nogle 
Klæder  over  sig,  modtager  sine  Gjæster  og  lader  etMaaltid 
sætte  frem.  Efter  Maaltidet  opfordrede  de  ham  til  at  gaa  paa 
Falkejagt,   og   medens   Ulrichs  Folk   nu   ere   beskæftigede 

med  at  hente  Mynderne  og  Falkene,  kalde  de  pludselig  paa 
tvende  af  deres  Væbnere,  trække  deres  Knive,  falde  over 
deres  Vært,  binde  ham  Pelskjolen  om  Halsen  og  slæbe  ham 
ind  i  hans  eget  Taarn.  Høvernes  Svende  jage  Ulrichs 
Tyende  ud  af  Borgen,  ja  selv  hans  Hustru  bliver  uddreven 
og  berøvet  sine  Smykker;  en  Sen  beholde  de  dernæst  som 
Gissel.  Da  Digterens  Venner  endnu  samme  Dag  komme 
ilende  til  hans  Befrielse,  forer  Pilgerin  ham  op  paa  en 
Altan,  slynger  et  Reb  om  hans  Hals  og  truer  med 
strax  at  styrte  ham  ned  af  Altanen,  saafremt  han  ikke  bort- 
viser sine  Venner.  Næste  Dag  forlanger  man  Løsepenge  og 
lader  imidlertid  Fangen  lægge  i  tunge  Lænker.  Et  Aar  og 
tre  Uger  bliver  Ulrich  saaledes  indespærret,  til  han  endelig 
løslades  pae  Grev  Meiuhart  af  Gorz's  Mægling;  hans  to 
Sønner  og  tvende  Pager  maa  imidlertid  blive  tilbage  til  Pant, 
til  han  endelig  faar  dem  og  sin  Borg  indløst.  Og  slige  Folk 
vare  slet  ingen  Sjældenhed  i  hine  Dage,  hvorfor  Kong 
Rudolf  ogsaa  erhvervede  sig  stor  Fortjeneste  ved  at  bryde 
en  Mængde  berygtede  Røverborge. 

Rovriddere  af  denne  Art  fandt  altsaa  Lejlighed  nok  til 
at  vise  deres  Vaabenfærdighed,  og  de  skaffede  ogsaa  andre 
Riddere  lignende  Lejlighed  ved  at  anfalde  og  saaledes  nøde 
dem  til  at  værne  deres  Liv,  eller  ved  at  disse  kom  de 
angrebne  og  fangne  til  Hjælp.  En  Ridder  tør  kun  hævne 
en  Fornærmelse  med  Vaaben;  da  derfor  to  Herrer  af 
Joinvilles  Følge  komme  i  Strid  indbyrdes,  og  den  ene  faar 
den  anden  i  Haaret,  griber  Joinville  Forbryderen,  slaar  ham 
med  Næven  i  Ryggen  og  jager  ham  bort.  Man  maa  nemlig 
nok  møde  Angriberne  med  samme  Vaaben;  men  saa  længe 
der  er  Vaaben  for  Haanden,  maa  man  ikke  udfægte  sin 
Strid  paa  Næverne  og  ikke  værge  sig  mod  en  ubevæbnet 
Angriber  med  den  skarpe  Lanse,  men  kun  med  Lanse- 
skaftet. 

Dog  ikke  nok  med  at  man  saaledes  altid,  selv  uden  at 

Søge  en  Anledning,  havde  Lejlighed  til  at  bruge  Vaaben, 
drage  de  kamplystne  Helte  ogsaa  ud  paa  Aventiure,  det  vil 
sige,  de  søge  en  Ridder,  der  ligesom  de  selv  ønsker  at  vise 
sin  Styrke,  og  de  kæmpe  sammen,  til  den  ene  maa  erklære 
sig  overvunden.  Eller  en  hel  Riddertiok  udstiller  deres 
Skjolde  foran  deres  Herres  Borg  eller  i  Skoven,  og  enhver 
er  beredt  til  at  kæmpe  mod  den,  som  berører  hans  Skjold. 
Og  disse  Kampe  udfægtes  ikke  som  ved  Turneringerne  med 
stumpe,  men  med  skarpe  Vaaben.  Man  kunde  spørge,  om 
vi  virkelig  maa  erkjende  disse  Digternes  Fortællinger  om 
Riddere,  der  søge  Aventiure,  for  troværdige,  eller  om  vi 
mulig  blot  her  have  med  poetitiske  Opfindelser  at  gjøre. 
Ulrich  af  Lichtensteins  oven  for  berørte  Æventyrfart  maa 
ganske  vist  anses  for  historisk;  men  han  synes  dog  kun  at 
have  forrettet  sine  Heltebedrifter  med  Turneringsvaaben  og 
ikke  at  have  tilføjet  haarde  Saar  eller  vel  endog  dræbt 
nogen.  De  historiske  Kilder  lade  os  her  ganske  i  Stikken, 
og  dog  skulde  jeg  næsten  tro,  at  der  laa  noget  sandt  bag 
hine  Fortællinger;  det  stemmer  saa  ganske  med  Riddernes 
Art  i  Kaadhed  at  sætte  deres  eget  og  Modpartens  Liv  paa 
Spil  alene  for  Hæderens  Skyld.  Turneringen  var  jo  allerede 
livsfarlig  nok,  og  ved  slige  Æreskampe  har  man  vel  sjælden 
ladet  det  komme  til  det  yderste;  det  var  tilstrækkeligt,  at 
den  svagere  erklærede  sig  for  overvunden. 

Stødte  nu  tvende  slige  Æventyrhelte  og  Kamphaner 
sammen,  udfordrede  de  hinanden  til  Vaabendyst;  men  før 
Tvekampen  begynder,  efterser  enhver  endnu  engang  sit 
Sadeltøj,  spænder  Remmene  fastere,  svinger  sig  derpaa  i 
Sadelen,  tager  den  behørige  Afstand,  griber  Skjoldet  paa 
rette  Maade,  sænker  Lansen,  og  nu  storme  de  løs  paa 
hinanden.  Lanserne  splintres,  Hestene  stejle,  nye  og  nye 
Spær  brydes,  indtil  Forraadet  er  udtømt.  Derpaa  fægter 
man  videre  med  Sværdene,  og  naar  da  Afgjørelsen  endnu 
ikke    er    falden,   gribe   Modstanderne    fat    i    hinanden   og 


Livet  ved  Hove  i  Middelalderens  Midte.  221 

brydes;  endelig  styrter  den  svagere  til  Jorden,  Sejrherren 
kaster  sig  over  ham,  afriver  hans  Hjælm,  sætter  ham  Dolken 
for  Struben  og  giver  ham  Valget  mellem  Døden  eller  at 
erklære  sig  for  overvunden.  I  sidste  Tilfælde  giver  han 
»Sikkerhed«,  det  er  sit  Æresord,  lover  at  betragte  sig  som 
Sejrherrens  Fange  og  uvægerlig  at  lystre  alle  hans  Be- 
falinger. Sædvanligvis  sender  den  sejrrige  Eidder  sin  Fange 
til  det  Fyrstehof,  hvortil  han  h«rer;  her  skal  han  fremstille 
sig  for  Sejrherrens  Dame  som  et  levende  Bevis  paa  hendes 
Tilbeders  Tapperhed  og  trofaste  Vedholdenhed;  Damerne 
kunde  da  give  den  besejrede  fri  eller  forlange  Løsepenge 
af  ham.  Sæd  og  Skik  fordrede  i  øvrigt,  at  den  fangne 
skulde  fremstille  sig,  som  han  var  bleven  besejret,  altsaa 
blodig  og  saaret,  med  senderhugget  Skjold  og  sønderrevne 
Klæder.    Den  overvundnes  Hest  tilhører  Sejrherren. 

Mangen  Gang  endte  Kampen  dog  først  med  en  af 
Stridsmændenes  Død,  være  det  sig  nu,  at  han  fik  Døds- 
hugget  i  selve  Striden  eller  vægrede  sig  ved  at  give 
Sikkerhed  og  derpaa  blev  stødt  ned  af  Sejrherren.  At  fra- 
tage den  faldne  hans  Hest  og  Rustning  ansaa  man  for 
meget  usømmeligt;  men  allerede  i  Begyndelsen  af  det 
trettende  Aarhundrede  gaves  der  blandt  Ridderne  urene 
Elementer,  som  af  Havesyge  overtraadte  alle  Ærens 
Love.  Liget  bliver  liggende,  til  en  medlidende  Samaritan 
begraver  det  eller  henter  Folk  til  Begravelsen.  Vaager  en 
Person  ved  Liget,  drager  han  med  Sværdet  en  Kreds  om 
samme  for  at  fjærne  de  onde  Aander.  Var  en  Kirkegaard 
i  Nærheden,  begrov  man  Liget  sammesteds,  og  Rustningen 
ophænges  paa  et  Træ  i  Nærheden  af  Graven. 

Den  under  Turneringen  og  ved  Enkeltkampe  erhvervede 
Duelighed  kunde  ogsaa  være  Ridderen  nyttig  i  det  Til- 
fælde, at  han  saae  sig  nødsag^en  til  ved  en  Gudsdom  at 
bevise  sin  gode  Ret  over  for  Bagtalelser  og  falske  Beskyld- 
ninger; thi  den  retlige  Tvekamp  er  i  det  tolvte  og 
trettende    Aarhundrede    endnu    en    bestaaende    Institution ; 

her  skulle  vi  kun  dog  kortelig  skildre,  under  hvilke 
Former  Riddersamfundet  plejede  at  udkæmpe  disse 
Æressager. 

Fremkom  en  Ridder  med  en  svær  Beskyldning,  hvor- 
paa  der  var  sat  stræng  Straf,  ogf  kunde  den  ikke  bevises 
ved  Vidner,  var  det  den  anklagede  tilladt  at  kæmpe  for  sin 
Uskyldighed  for  den  lovlige  Dommer;  som  Pant  paa,  at 
han  til  den  bestemte  Tid  vilde  indfinde  sig,  overrakte  han 
Dommeren  eller  den  udfordrende  sin  Handske,  og  Udfordreren 
maatte  forpligte  sig  paa  samme  Maade.  Desuden  maatte 
begge  Parter  stille  Kavtiouister,  der  dels  tjente  som  Gissier 
for  deres  Ven  og  lovede,  at  han  til  rette  Tid  vilde  indfinde 
sig  paa  Kamppladsen,  men  derhos,  overtydede  om  Vennens 
Uskyld  og  Modstanderens  Skyld,  havde  at  afvente  Duellens 
Udgang  for  under  visse  Omstændigheder  selv  at  dele  hans 
Straf,  naar  han  bukkede  under;  thi  naar  Klageren  blev 
besejret,  havde  han  at  lide  den  samme  Straf,  som  var  sat 
for  den  Forbrydelse,  han  havde  sigtet  Modparten  for. 

Det  passede  sig  ikke  for  hojtstaaende  Mænd  at  mod- 
tage en  slig  Kamp;  men  Peter  af  Aragonien  udfordrede 
dog  i  1283  Karl  af  Anjou  til  Tvekamp  for  saaledes  at 
bringe  deres  Tvistmaal  til  Udjævning ;  enhver  af  de  tvende 
Fyrster  skulde  bringe  100  Riddere  til  Bordeaux,  som  den 
Gang  var  i  den  engelske  Konges  Besiddelse,  og  her  skulde 
en  Kamp  mellem  de  tvende  Skarer  hidføre  en  Afgjerelse  af 
de  svævende  Spergsmaal.  Peter  indfandt  sig  ogsaa 
incognito,  men  frygtede  Forræderi  og  trak  sig  igjen  tilbage 
saa  den  store  Duel,  hvortil  man  allerede  havde  truffet  alle 
Forberedelser,  blev  til  intet. 

Var  en  af  de  tvende  Modstandere  syg,  fangen  eller  i 
øvrigt  forhindret,  turde  han  sende  en  Repræsentant,  som 
udfægtede  hans  Sag.  Damerne  havde  altid  den  Forret  at 
kunne  stille  en  Forkæmper  for  deres  Uskyld,  og  det  er  ogsaa 
et  i  Ridderromanerne  hyppig  forekommende  Motiv,  at  en 
uskyldig  anklaget  Jomfru  sender  Bud  afsted  for  at  opfordre 

en  Ridder  til  at  give  Møde  paa  Kamppladsen  til  den  be- 
rammede Dag. 

Kampdagen  var,  hvis  man  kan  tro  Digterne ,  sæd- 
vanligvis henlagt  til  en  Tirsdag,  maaske  mente  man  i  sin 
Overtro,  at  denne  Dag,  Mars's  eller  Tyrs  Dag,  særlig 
egnede  sig  til  Kamp.  Kamppladsen  var  imidlertid  beredt, 
og  her  var  det  ikke  alene  nok  at  udfinde  et  gunstigt 
Terræn,  som  egnede  sig  til  en  Turnering,  men  den  egent- 
lige Skueplads  maatte  ogsaa  hegnes  med  faste  Skranker, 
dels  for,  saa  vidt  som  muligt,  at  afværge  fremmed  Ind- 
blanding, dels  fordi  ingen  af  Modstanderne  turde  flygte.  Der 
blev  altsaa  udstukket  en  Kreds,  i  Længde  omtrent  en  Arm- 
brysts Rækkevidde  eller  IV2  Tønde  Land  i  Størrelse,  og 
indhegnet  med  et  Pæleværk,  Skranker  eller  Reb.  Bag 
Skrankerne  hævede  sig  Tribuner  for  Kampdommerne  og  de 
fornemste  Tilskuere,  langs  Skrankerne  trængte  sig  Ridderne 
og  Menigmand;  ved  hver  Ende  af  Kamppladsen  var  af- 
stukken  en  særlig  Kreds  for  de  tvende  Modstandere; 
Skrankerne  vilde  dog  kun  lidet  have  nyttet,  hvis  ikke 
Dommerne  havde  opstillet  en  stærk  Vagt,  som  med  Vaaben 
i  Haand  havde  at  afværge  ethvert  Overgreb  fra  Par- 
tiernes Side. 

Vare  nu  alle  Forberedelserne  endelig  trufne,  hørtes 
Messen  tidlig  om  Morgenen,  og  derpaa  begav  man  sig  ud 
til  Skuepladsen  for  Tvekampen.  De  tvende  Modstandere 
indfinde  sig  i  fuld  Rustning,  Relikvier  hentes,  og  begge 
besværge  den  fulde  Rigtighed  af  deres  Udsagn.  Til  Ad- 
varsel for  Menederen,  som  efter  Tidens  Opfattelse  jo  maatte 
bukke  under  i  Kampen,  holdt  man  en  Baare  færdig  til  at 
bære  den  overvundne  hen  til  Dommeren  for  derpaa  at 
overlade  ham  til  den  vanærende  Sti'af  at  slæbes  afsted 
af  Heste. 

Før  Kampen  begynder ,  paabydes  Fred ;  de  fornemme 
Herrer  sværge  at  lade  Retten  gaa  sin  Gænge,  Ridderne 
trues    med  Tabet  af  en  Fod  eller    en  Haand,    saafremt   de 

blande  sig  i  Sagen,  Svendene  vove  deres  Hovad.  Efter  at 
alle  disse  Forberedelser  ere  trufne,  rømmes  Pladsen,  Kæm- 
perne faa  deres  Pladser  anviste,  saa  at  begge  faa  lige  meget 
Sol,  derpaa  gives  Signalet  til  Begyndelsen,  og  Skrankerne 
lukkes. 

Dog  ikke  altid  gaar  Sagen  saa  regelmæssig  for  sig; 
ofte  lader  den  ene  Kæmper  den  anden  vente  paa  sig,  og 
man  opkastede  derfor  det  Spergsmaal,  hvor  længe  den 
tilstedeværende  maa  vente  paa  den  anden.  Den  sædvanlige 
Begyndelsestime  var  »Prima« ,  det  vil  sige  Kl.  6  om 
Morgenen;  men  Terminen,  som  bør  afventes,  varierer  meget; 
det  sædvanlige  er  dog,  at  den  Kæmper,  som  ikke  er  mødt 
til  »nona«,  altsaa  Kl.  3  Eftermiddag,  bliver  dømt  »in 
contumaciam«.  Efter  Sachsenspiegel  skulle  Kæmperne  møde 
iførte  Lærred  og  Læder  efter  Behag,  Hoved  og  Hænder 
for  til  blottede,  med  tynde  Handsker  paa  Hænderne,  et 
draget  Sværd  i  Haanden  og  efter  Overenskomst  et  eller  to 
andre  ved  Bæltet,  endelig  med  et  Læderskjold,  som  alene 
maa  have  én  Jærnbukkel.  De  Beskrivelser,  Digterne  imid- 
lertid give  os  af  den  retlige  Tvekamp,  svare  ingenlunde 
til  denne  Lovs  Bestemmelse;  Kidderne  mode  tvært  imod 
altid  til  Hest,  fuldstændig  hyllede  i  Jærn  som  til  en  Tur- 
nering eller  et  Slag,  og  hele  Kampens  Gang  er  anderledes 
end  Loven  forudsætter. 

Saa  snart  de  ere  redne  inden  for  Skrankerne,  have 
taget  deres  Pladser,  og  Signalet  til  Kampen  er  givet,  ud- 
fordre de  endnu  engang  hinanden,  og  nu  begynder  Kampen 
paa  Liv  og  Død.  Vige  kan  ingen;  thi  Skrankerne  ere 
lukkede;  i  Slaget  kan  han  fly;  men  her  maa  han  holde  ud, 
forsvare  sig  med  Opbydelsen  af  al  sin  Kraft  og  angribe 
Modstanderen.  Med  Spæret  fast  under  Armen  rider  han 
først  i  Galop  og  derpaa  i  Karriere  løs  paa  Fjenden;  Lanserne 
splintres  mod  Skjoldene,  Hestene  stejle  højt  i  Vejret,  og 
mangen  døves  allerede  ved  Fremstormningen;  men  atter  og 
atter  trænge  de  paa  ny  ind  paa  hinanden,    til    endelig  den 

ene  rømmer  Sadelen,  i  det  Sadelgjorden  eller  Seletøjet 
springer.  Det  var  vistnok  meget  ridderligt,  naar  den  lykke- 
lige Kæmper  nu  ligeledes  springer  af  Hesten  og  gav  den 
bedøvede  Tid  til  at  komme  sig;  men  under  slige  Omstæn- 
digheder have  dog  vistnok  de  fleste  draget^  al  den  Fordel,  de 
kunde,  af  deres  Held.  Her  begynder  Sværdkampen;  de 
fægte;  endelig  griber  den  ene  til  el  Krafttag,  kaster  Skjoldet 
paa  Ryggen,  griber  Sværdet  med  begge  Hænder  og  fører  en 
Række  af  de  voldsomste  Hug  mod  Modstanderen.  Sveden 
strømmede  gjennem  Rustningens  Masker,  alt  løber  rundt 
for  dem  under  Heden  og  de  heftige  Slag:  da  komme  de 
overens  om  at  puste  ud  en  Stund,  løsne  Hjælmene  og 
samle  Kræfter;  men  snart  begynder  Kampen  paa  ny,  ende- 
lig løber  den  ene  ind  under  den  andens  Sværd,  griber  ham 
med  sin  kraftige  Arm,  og  nu  brydes  de,  til  endelig  den 
ene  strækkes  til  Jorden.  For  at  hindre  ham  i  at  rejse  sig 
paa  ny,  kaster  Sejrherren  sig  paa  ham,  afriver  hans  Hjælm 
og  Hjælmklæde,  stikker  ham  vel  endog  med  Dolken  og 
bringer  ham  til  at  overgive  sig.  Eller  han  slaar  ham 
ned,  blotter  hans  Hoved  og  giver  ham  Valget  mellem 
enten  strax  at  lide  Dødshugget  eller  at  tilstaa  sin  egen 
Brøde  og  indrømme  Sejrherrens  Uskyld.  Ofte  udfører 
Ridderen  selv  dernæst  Straffen,  i  det  han  afhugger  den 
overvundnes  Hoved. 

Som  alt  antydet,  kunne  ogsaa  Jomfruer  og  Hustruer 
vælge  den  retslige  Tvekamp  til  Afgj øreise  for  deres  Rets- 
handler og  stille  en  Kæmper  for  sig;  men  det  fore- 
kommer ogsaa,  at  de  selv  træde  i  Skranken  mod  Anklageren 
eller  den  anklagede;  vi  skulle  her  gjengive  Indholdet  af  et 
Sted  i  Heinrich  af  Neustadts  Apollonius;  vedkommende  Digt 
er  fra  selve  den  Tid,  vi  her  omhandle.  »Saafremt  en  Kvinde 
skal  kæmpe  mod  en  stærk  Mand,  bør  man  dele  lige  Skjel 
mellem  dem.  En  Kvinde  er  en  halv  Mand.  En  Mand 
skal  derfor  staa  i  et  Hul,  saaledes  at  han  er  halvt  nede  i 
samme,  og  hans  Haand  skal  være  bunden.     Man  skal  der- 

næst  give  ham  en  Stok,  en  Alen  lang,  til  at  værge  sit  Liv. 
Kvinden  skal  gaa  uden  for  Gruben  med  en  Sten  paa  tre 
Punds  Vægt  i  en  Slynge,  og  Slyngen  skal  være  to  Alen 
lang.  Og  hvis  hun  ikke  formaar  at  besejre  ham  fra 
Morgen  og  til  Middag,  skal  Manden  være  fri  for  Kvindens 
Tiltale.« 

Om  de  andre  Arter  Gudsdomme  er  der  kun 
sjælden  Tale  i  Digtene.  I  de  normanniske  Hertugers 
Krønniker  omtales  en  enkelt  Gang  Dommen  med  det  kolde 
og  det  kogende  Vand,  med  det  glødende  Jærn  og  den 
brændende  Ild.  Prøven  med  det  kolde  Vand  bestod  deri, 
at  den  anklagede  blev  kastet  ud  i  en  indviet  Flod  eller 
Dam;  svømmede  han  nu  oven  paa,  gjaldt  han  for  skyldig, 
sank  han  til  Bunds,  var  det  et  Tegn  paa  Uskyld.  Ved 
Prøven  med  det  varme  Vand  skulde  man  gribe  ned  til 
Albuen  i  enKjedel  med  kogende  Vand.  Ved  Jærnprøven 
maa  den  anklagede  enten  med  baren  Haand  gribe  det 
glødende  Jærn  eller  gaa  med  blottede  Fødder  paa  ni  (eller 
vel  endog  tolv)  glødende  Plovjærn.  Gjennem  den  bræn- 
dende Ild  skulde  den  anklagede  gaa  uskadt;  undertiden 
blev  han  endogsaa  iført  en  Skjorte,  gjennemtrukken  med 
Vox,  som  derpaa  blev  antændt,  og  naar  der  nu  ikke  fandtes 
Brandsaar,  gjaldt  det  som  Tegn  paa  hans  Uskyld.  Den  i 
øvrigt  saa  vel  kjendte  Gudsdom  med  den '  indviede  Nadver 
omtales  ikke  hos  Digterne,  derimod  var  den  Tro  levende,  at 
den  myrdedes  Saar  igjen  begyndte  at  bløde,  naar  Morderen 
var  Liget  nær. 

Naar  Brøden  nu  var  bevist  paa  den  ene  eller  anden 
Vis,  blev  Dommen  fældet,  og  i  denne  raa  Tidsalder  udfoldede 
man  ret  sin  Opfindsomhed  imod  Hensyn  til  Grueligheder. 
Man  var  vel  kjendt  med  Torturen,  og  Lemlæstelser  som  Af- 
skæring af  Hænder  og  Fødder,  af  Næsen  og  Øren  eller 
Blinding  ansaas  for  forholdsmæssig  milde  Straffe,  der  hyppig 
bleve  anvendte,  selv  paa  Krigsfanger.  Blandt  Dødsstraffe 
var   den   simple  Henrettelse    mest  hæderlig;   men   ogsaa  i 

denne  Henseende  udfoldedes  en  saa  stor  Opfindsomhed,  at  det 
aabenbart  maa  have  været  en  ren  Nydelse  for  Tilskuerne 
at  gotte  sig  over  Staklens  Dedskvaler.  |Dog  vi  skulle  ikke 
gaa  nærmere  ind  paa  disse  ^Afskyligheder/^  som  kaste  et  alt 
andet  end  behageligt  Lys  paa  denne  af  Romantikerne  saa 
forroste  Tid.  Det  forsmædelige  ved  Dødsstraffen  skærpedes 
yderligere  derved,  at  man  slæbte  den  arme  Synder  til 
Retterstedet,  i  det  han  enten  med  Fødderne  eller  med  Over- 
kroppen blev  bunden  til  Halen  paa  en  Hest. 

(Fortsættes.) 

F.  C.  Granzow. 

Athenais. 

En  byzantinsk  Kejserindes  Historie.*) 


I. 

1  det  fjerde  og  femte  A århundrede  af  vor  Tidsregning 
havde  Athen  endnu  kun  litterær  Betydning  som  Højskole 
for  en  stor  Del  af  de  Græsk  talende  Folkeslag;  Troen  paa 
Homers  gamle  Guder,  støttet  til  de  digteriske  og  filosofiske 
Traditioner,  holdt  sig  her  mere  haardnakket  ond  noget  andet 
Sted  i  det  hele  romerske  Rige;  den  skyttedes  af  gamle 
akademiske  Instituter,  hæderfulde  Minder  fra  Historien  og 
herlige  Monumenter  fra  Fortiden. 

Skjønt  Athen  alt  længst  i  aandelig  Henseende  var 
sunket  sammen,  bevarede  Staden  dog  endnu  det  Fortrin  at 
være  »Hellas  i  Hellas«,  hvor  Begejstringen  for  den  antike 
Litteratur  næredes  ved  Rhetorernes  og  Sofisternes  Deklama- 
tioner, men  fremfor  alt  ved  Platos  berømte  Akademi;  thi 
endnu  havde  den  berømte  Filosof  Efterfølgere  paa  sin 
Lærestol,  medens  de  tre  andre  den  gamle  Visdoms  Skoler 
vare  uddøde. 

Athen  var  endnu  stadig  Maalet  for  den  udenlandske 
Ungdoms  ideale  Længsel  og  Videbegjærlighed.  Ligesom 
Fortællingen  om  Pallas  Athenes  høje,   herlige  Stad  og  om 


*)  Efter  Ferdinand  Gregovius:  Athenais.    Leipzig  1882. 

de  daværende  Filosofers  Læresale  ikke  havde  ladet  Solisten 
Libanius  i  Fred  i  hans  Hjem,  saaledes  drev  endnu  senere, 
i  Aaret  429,  det  samme  Kald  og  det  samme  Haab  den 
unge  Proklus  fra  Alexandria  til  Athen;*)  at  have  studeret 
her  gjaldt  som  en  misundelsesværdig  Lykke,  der  overalt  i 
Verden  gav  Krav  paa  Ære  og  Beundring. 

Dette  fremgaar  navnlig  af  et  Brev,  den  aandrige 
Nyplatoniker  Synesius  fra  Kyrene  skrev  til  sin  Broder 
Euoptius,  da  han  selv  havde  fattet  den^  Beslutning  at  rejse 
til  Athen. 

»Ofte  storme  Privatpersoner  og  Præster  ind  paa  mig 
med  Drømme,  som  de  udgive  for  Aabenbaringer,  og  truende 
mig  med  Ulykke,  naar  jeg  ikke  saa  snart  som  muligt  bryder 
op  til  det  hellige  Athen.  Velan,  naar  du  møder  en  Skipper 
fra  Piræus,  saa  skriv  til  mig;  thi  der  vil  jeg  modtage 
Brevene.  Af  denne  Rejse  til  Athen  vil  jeg  ikke  alene  drage 
den  Nytte  at  gjore  mig  fri  for  de  nuværende  Onder;  men 
jeg  vil  fremtidig  ikke  have  nødig  uden  videre  at  studse 
over  de  Menneskers  Lærdom,  som  ere  komne  fra  denne  By. 
Slige  Personer  ere  i  intet  forskjellige  fra  os  andre  dødelige, 
særlig  ikke  hvad  angaar  Forstaaelsen  af  Aristoteles  og  Plato ; 
men  de  skride  frem  iblandt  os  som  Halvguder  blandt  Mul- 
dyr, fordi  de  have  set  Akademiet  og  Lykeion  og  Zenos 
brogede  Hal,  der  dog  ikke  mere  er  broget;  thi  Prokonsulen 
har  taget  Malerierne  bort**)  og  saaledes  hindret  disse 
Mennesker  i  at  blære  sig  med  deres  hovmodige  Visdom.« 

Paa  talløse  Steder  i  Athen  levede  endnu  Mindet  om 
Oldtidens  store  Mænd  og  deres  Værker.      Fulde  af  Andagt 


*)  Selve  Gudinden  Athene  opfordrer  Proklus  til  at  besøge  Høj- 
skolen i  hendes  Stad. 
**)  Herved  sigtes  til  den  berømte  „stoa  poikile",  som  begræn- 
sede en  Del  af  Torvets  Vestside  og  ved  Kimons  Foranstalt- 
ning blev  smykket  med  herlige  Malerier  fra  Grækenlands 
Sagntid  og  Historie;  især  nævnes  Polygnots  Marathonsslag. 
Paa  Lukians  Tid  samledes  her  Stoikernes  (Zenos)  Skole. 

vandrede  Lærere  som  Elever  langs  Skrænterne  af  Sophokles's 
Kolonos,  paa  den  med  Gravmæler  opfyldte  Vej  foran  Dipylon, 
i  Olivenlundene  ved  Kephissos  og  under  Akademiets  Plataner, 
hvis  Bevarelse  var  sikret  ved  ældre  og  yngre  Legater. 
Grækenlands  udødelige  Digtere,  Filosofer  og  Talere  syntes 
at  være  lyslevende  tilstede  paa  denne  indviede  Jordbund; 
man  paaviste  endnu  deres  beskedne  Boliger  og  Scenen  for 
deres  Virksomhed. 

Naar  den  studerende  Yngling  betragtede  Athens  ydre 
Udseende,  maatte  den  Kløft,  der  skilte  ham  fra  den  klassiske 
Fortid,  just  ikke  |synes  ham  saa  overordentlig  stor.  Naar 
han  steg  op  ad  den  brede  Trappe  til  Akropolis,  paa  hvis 
Klippeflade  endnu  Phidias's  Værk,  Athena  Promachos, 
knejsede,  saae  han  endnu  i  uforstyrret  Stand  alle  hine 
Bygningsværker,  der  havde  gjort  denne  Gudeborg  ikke  blot 
til  et  uforligneligt  Mindesmærke  i  Athens  Historie,  men  til 
et  Udtryk  for  hele  den  helleniske  Aand;  her  fandt  han 
Propylæerne,  Parthenon,  Niketemplet  og  Erechteion,  og 
endnu  stode  mange  antike  Tempelgaver  og  Kunstens  Mester- 
værker paa  deres  Plads.*) 

Han  kunde  sætte  sig  paa  Marmorsæderne  i  det 
endnu  velbevarede  Dionysostheater ,  rette  sit  Blik  paa  det 
solklare  Hav  ved  Ægina  og  Salamis  og  recitere  hine  store 
Digteres  Vers,  hvis  Stykker  engang  fra  denne  Verdens  mest 
ophøjede  Skueplads  havde  begejstret  Atheniensernes  Folk. 

Ved  en  slig  lokal  Omgang  med  Oldtidens  Genier 
maatte  Studeringerne  blive  en  fortsat  Herokultus  og  ligne 
en  Indvielse  i  Visdommens  Mysterier  i  Visdommens  egen 
Hjemstavn.  Man  kan  tænke  sig,  hvilken  magisk  Fortryllelse 
alt   dette    maatte   øve    paa    de    unge  ;^Udenlænderes    Sind. 


*)  Om  Aftenen  bleve  Portene  til  Akropolis  lukkede,  maaske 
tillige  for  at  hindre,  at  Hedningene  hemmelig  besøgte  de 
daværende  Templer.  Da  Proklus  i  Aar  429  kom  til  Athen, 
skyndte  han  sig  til  Borgen,  hvor  Vogteren  netop  var  i  Færd 
med  at  lukke  Indgangen. 

Gregor  fra  Naziaiis,  der  til  sit  tredivte  Aar  havde  studeret 
sammen  med  sin  Ven  Basilius,  indrømmede,  at  Opholdet  i 
denne  hedenske  Stad  var  fordærvelig  for  den  kristne  Ung- 
dom, men  han  selv  rev  sig  kun  med  Vemod  løs  fra 
samme.  »Intet,«  sagde  den  store  Kirkefader,  »er  saa 
smerteligt  som  Følelsen  af  at  skulle  skilles  fra  Athen  og  sine 
Studiefæller  dér.« 

Intet  Steds  kunde  der  tænkes  et  mere  idealt  Liv  for 
videnskabelige  og  kunstneriske  Studier.  Attika,  denne  hen- 
rivende Plet,  var  Verdens  vidunderligste  Idyl,  og  Athen 
Musernes  gjennem  Aarhundreder  helligede  Sæde.  Sammen- 
hængen med  Livet  og  Begivenhederne  uden  for  var  ren 
middelbar  og  tilfældig;  i  Piræus's  uddøde  Havn  viste  der 
sig  ikke  mere  noget  Krigsskib,  og  selv  store  Handels- 
skibe vare  sjældne;  den  byzantiske  Regering  over  Achaia 
havde  ikke  sit  Sæde  i  Athen,  men  i  det  rigere  Korinth. 

Saaledes  drejede  Atheniensernes  municipale  og  alminde- 
lige Liv  sig  næsten  udelukkende  om  de  akademiske  Lære- 
stole; vi  have  Beretninger  om  Professorernes  og  Studenter- 
nes Færden,  som  i  meget  svarer  til  Livet  ved  Universiteterne 
i  Bologna  og  Padua  i  Middelalderen,  eller  i  Gottingen  og 
Halle  i  det  attende  Aarhundrede. 

Fra  Asiens  og  Afrikas  Provinser,  fra  Bithynien,  Pontus 
og  Armenien,  fra  S3Tien,  Ægypten  og  det  evropæiske  Hellas 
strømmede  altsaa  endnu  den  Græsk  talende,  lærelystne 
Ungdom  til  Athen.  Kristendommen  forholdt  sig  i  Athen 
mindre  fjendtlig  til  de  hedenske  Studier  end  andensteds. 
Den  nye  Religions  Bekjendere  havde  under  Kejserdømmets 
Forfølgelser  haft  mindre  at  lide  i  Grækenland;  det  frem- 
gaar  af  det  paafaldende  ringe  Antal  Grækere  og  særlig  af 
Atheniensere  i  Martyrernes  Katalog.^  Maaske  har  det 
heller  ikke  i  nogen  anden  hellenisk  Stad  af  Ry  og  Betydning 
været  saa  vanskeligt  at  vinde  Tilhængere  og  gjøre  Frem- 
skridt som  her  i  Athen.  Den  Menighed,  som  Apostelen 
Paulus    og   hans  Discipel  Dionysus    fra  Areopagus    stiftede 

her,  var,  saa  vidt  man  véd,  mindre  talrig  end  Menighederne 
i  Patras  og  Korinth;  og  endnu  i  det  fjerde  og  femte  Aar- 
hundrede  fremtræder  Athens  biskoppelige  Kirke  under  meget 
beskedne  Forhold  og  uden  nogen  som  helst  fremragende 
Magt.  En  stor  Del  af  Athenienserne  holdt  sikkert  endnu 
fast  ved  Troen  paa  de  olympiske  Guder,  og  Flertallet  af 
Professorerne  var  sikkert  nok  hedensk;  ingen  bekjendt 
atheniensisk  Rhetor  eller  Filosof  i  det  fjerde  og  femte  Aar- 
hundrede  har,  saa  vidt  vi  vide,  været  Kristen;  men  ingen 
Kristen  tog  heller  nogen  Forargelse  af  at  være  en  lærd 
Hednings  Elev;  thi  til  Trods  for  de  store  Kirkefædres 
Skrifter  gaves  der  endnu  ingen  kristelig  Skole;  der  bestod 
kun  én  Videnskab,  de  gamles,  og  denne,  der  var  et  Fælles- 
gods  for  alle  dannede,  kunde  kun  læres  hos  de  hedenske 
Grammatikere  og  Filosofer. 

Konstantinopels  fejrede  Patriark,  Johannes  Chryso- 
stomus,  der  netop  klager  over  den  kristelige  Ungdoms 
Forførelse  gjennem  den  udelukkende  Undervisning  hos 
hedenske  Lærere,  havde  selv  været  en  Elev  af  Sofisten 
Libanius  i  Antiochia.  De  berømte  Kirkefædre  Basilius  af 
Cæsarea  og  Gregor  fra  Nazi  ans  havde  i  Athen  øst  af  den 
helleniske  Veltalenheds  Kilder  med  samme  Begejstring 
som  den  oven  nævnte  Libanius,  eller  Sofisten  Himerius  og 
den  kejserlige  Prins  Julian.  Denne  Apostat  fra  Kristen- 
dommen vilde  maaske  ikke  være  gaaet  saa  vidt  i  sine  egen- 
sindige Anstrængelser  for  at  bringe  den  synkende  helleniske 
Eeligion  paa  Fode,  naar  han  ikke  havde  gjort  sine  Studier 
i  Athen;  thi  det  var  her,  blandt  de  græske  Guders 
Templer  og  Statuer,  at  han  i  Aaret  355  overraskedes  ved 
sin  Udnævnelse  til  Cæsar,  og  her  fra  begyndte  han  sin  histo- 
riske Løbebane. 

Saaledes  var  Athen  altsaa  endnu  stadig  en  søgt 
Dannelsesanstalt ,  der  kunde  kappes  med  de  store  Skoler  i 
Konstantinopel,  Alexandria  og  Antiochia;  men  denne  afsides 
Beliggenhed   og   denne  Fjærnhed    fra  de  historiske  Strøm- 

ninger,  som  lod  Menneskeheden  skride  frem  paa  nye  Baner, 
og  denne  Ligegyldighed  for  de  store  aandelige  Kampe  og 
Livsspørgsmaal,  som  omformede  Verden,  fordømte  Athen  til 
kun  at  være  et  helligt  Museum  for  Oldtiden,  til  kun  at 
føre  en  litterær  og  antikvarisk  Skyggetilværelse.  Og  dette 
er  Skyggesiden  ved  Athens  Idealitet;  det  er  kun  en  lille 
Provinsstad,  der  i  en  fossil  Tilstand  var  hensunken  i  sine 
Erindringer,  som  ikke  mere  besad  noget  politisk  Liv  og 
ikkun  husede  et  forældet  Akademi  for  en  synkende  Viden- 
skab, hvorfra  der  ikke  mere  kunde  udgaa  nogen  Tanke,  som 
kunde  opflamme  Menneskenes  Bevidsthed  eller  reformere 
Verdensaanden. 


II. 

Eunapius's  »Sofisternes  Liv«  skildrer  os  mange  Lærer- 
personligheder i  Athen  fra  det  flerde  Aarhundrede ;  her- 
iblandt findes  flere  paa  hin  Tid  højt  ansete  Navne  som 
Julian  fra  Cæsarea,  Proæresius,  Libanius  ogHimerius;  men 
til  disse  Berømtheder  hører  ikke  den  Sofist,  hvis  aandrige 
Datter  Athenais  skulde  bære  det  byzantinske  Kejserinde- 
Diadem  ;  kun  ved  hendes  vidunderlige  Glans  og  Berømmelse 
er  hans  Navn  naaet  til  Efterverdenen. 

Denne  lykkelige  Mand  hed  Leontius.  Afrikaneren 
Olympiodor,  der  under  Kejserne  Arkadius  og  Theodosius  Il's 
Regeringer  havde  megen  Indflydelse  i  Konstantinopel  som 
Digter,  Historieskriver  og  Statsmand,  fortæller,  at  han  paa 
en  Rejse  engang  kom  til  Athen  og  her  ved  sine  Be- 
stræbelser fik  Leontius,  skjønt  mod  hans  Vilje,  forfremmet 
til  den  sofistiske  Lærestol.  Aaret,  naar  dette  skete,  er 
ukjendt. 

Leontius  nølede  med  at  beklæde  den  endnu  stadig 
højt  ansete  »sofistiske  'Trone«,  det  vil  sige  offentlig 
Lærer  i  den  græske  Talekunst;  han  vilde  saaledes  nødig 
modtage  en  Ære,  som  gjorde  ham  til  Rektor  for  Ungdommen 

i  Athen;  hvis  han  var  eu  fredelskende  Mand,  maatte  han 
frygte  for  Misundernes  uundgaaelige  Angreb  og  for  Pedan- 
ternes Skinsyge,  og  hans  Vægring  taler  maaske  for,  at  hans 
Ærgjerrighed  var  ringere  end  de  sokratiske  Dyder,  Beskeden- 
hed og  Selverkj endelse. 

I  denne  af  Vennen  Olympiodor  begunstigede  Sofist 
have  vi  Athenais's  Fader;  men  hans  øvrige  Livsforhold  ere 
ganske  ukjendte,  vi  vide  ikke  engang,  om  han  var  en 
Athenienser  af  Fødsel.  Mangfoldige  Talere  og  Filosofer 
havde  fra  Asiens  og  Afrikas  Stæder  nedsat  sig  i  Athen  og 
her  vundet  Borgerret  og  en  anset  Stilling,  og  saaledes  kan 
Leontius  meget  vel  være  indvandret;  Navnet  Athenais,  som 
han  gav  sin  Datter,  vidner  kun  om  hans  Kjærlighed  til 
Athen,  hans  Begejstring  for  den  attiske  Visdom  og  hans 
Tro  paa  Olympens  gamle  Guder.  Sofisten  havde  viet  sit 
Barn  til  Visdommens  Gudinde  Athene  paa  en  Tid,  da 
den  helleniske  Hedenskab  gik  sin  ufravigelige  Undergang 
i  Møde. 

Leontius  selv  kan  næppe  have  været  mere  end  en  be- 
gavet Elev  af  en  af  de  berømte  Rhetorer,  der  som  Proæresius 
og  Himerius  havde  skaffet  Athens  Højskole  nyt  Ry  og  ny 
Betydning.  Denne  den  græske  Veltalenheds  sidste  Glans- 
periode var  forbi,  og  deres  Epigoner  paa  den  offentlige 
Lærestol  tilhørte  allerede  Rhetorikens  Forfaldstid. 

Som  Dreng  oplevede  Leontius  Kejser  Julians  fan- 
tastiske og  frugtesløse  Reaktion  mod  den  ham  saa  forhadte 
Kristendom.  Som  Yngling  og  Mand  saae  han  Hellenismens 
Sammenstyrtning  fremskyndet  i  hele  Romerriget  ved  Kejser 
Theodosius  I's  Forfølgelsesedikter,  og  endnu  i  selve  denne 
store  Kejsers  Dødsaar  (395)  brød  Gotherkongen  Alarichs 
skæbnesvangre  Livasion  ind  over  Grækenlands  Stæder. 

Athena'is's  Fader  har  rimeligvis  selv  set  disse  frygte- 
lige Nedbrydere  af  den  antike  Verden.  De  nordiske  Barbarer- 
folk  indtoge  den  gamle  Hovedstad  for  al  græsk  Dannelse, 
og   skjønt   denne   Erobring   skete   ved   et    Forlig   og   uden 

Eædsler,  betegnede  den  dog  et  historisk  Afsnit  i  Hellener- 
nes Liv.  Selv  efter  denne  Katastrofe  ophørte  den  athenien- 
siske Højskole  ikke  at  bestaa,  Sofisternes  Lærestole  holdt 
sig,  og  den  nyplatoniske  Filosofi  fandt  senere  et  anset 
Hoved  i  Athenienseren  Plutarch;  men  efter  Naturens  Love 
maatte  Athen  dog  nu  synke  stedse  dybere  og  dybere  lige- 
som Rom.  da  denne  Verdensstad  kun  fjorten  Aar  senere 
blev  erobret  og  udplyndret  af  de  samme  Gothere. 

Vi  have  lige  i  Begyndelsen  nævnt  den  aandrige  Ny- 
platoniker  Synesius  fraKyrene;  hans  nedsættende  Dom  over 
Tilstanden  i  Athen  beviser  Forfaldet  af  det  aandelige  Liv; 
han  skriver  nemlig  til  sin  Broder  følgende  Brev: 

»Jeg  gad  gjærne  vinde  saa  megen  Fordel  i  Athen, 
som  du  blot  kan  ønske  dig,  og  det  forekommer  mig,  at  jeg 
na'sten  er  voxet  en  hel  Haandsbred  i  Visdom.  Intet  hindrer 
mig  i  at  give  dig  en  Prøve  herpaa;  thi  jeg  skriver  dig  jo 
til  fra  Anagyrus,  og  jeg  har  set  Sphettus,  Tria,  Kephisia 
og  Phaleron  med  mine  egne  Øjne.  Fordømt  være  ligefuld 
den  Skipper,  der  bragte  mig  her  hid;  thi  det  nuværende 
Athen  besidder  ikke  mere  noget  ophøjet  end  de  berømte 
Navne  paa  dens  Lokaliteter.  Og  ligesom  kun  Huden  af  et 
slagtet  Offerdyr  viser,  at  det  engang  har  været  en  levende 
Skabning,  saaledes  har  ogsaa  denne  Stad  for  Beundrerne  af 
den  udvandrede  Filosofi  kun  bevaret  Synet  af  Akademiet  og 
Lykeion,  ja  og  saa  af  den  brogede  Søjlegang,  hvorfra 
Chrysippus^s  Filosofi  har  taget  sit  Navn;  men  denne  Søjle- 
gang er  rigtignok  ikke  mere  broget,  siden  Prokonsulen  hai' 
borttaget  hine  Malerier,  som  Thasieren  Polygnot  havde 
gjennemtrængt  med  sit  Geni.  I  vor  Tid  opelsker  Ægypten 
de  Sædekorn,  som  det  har  modtaget  afHypatia;  men  Athen, 
som  engang  var  de  vises  Sæde,  har  nu  til  Dags  kun  bevaret 
sit  Ry  ved  sine  Honningkræmmere.  Det  samme  gjælder 
om  det  vise  plutarchske  Tospand,  der  ikke  ved  sit  Vis  domsry, 
men  ved  Hymettos's  Honningkrukker  lokker  Ungdommen  til 
Læresalene.« 

Datoen  for  dette  mærkelige  Brev  er  ukjendt;  da 
Synesius  skrev  det,  maa  hans  sværmerisk  ærede  Lærerinde 
Hypatia  endnu  have  levet,  og  hverken  dette  eller  noget 
andet  Brev  fra  samme  Filosof  udviser,  at  han  har  oplevet 
Mordet  paa  Theons  ulykkelige  Datter;  hun  blev,  som  be- 
kjendt,  stenet  Aar  415  eller  16  ved  en  Pøbelopstand,  som 
Biskop  Cyrillus  fremkaldte  i  Alexandria  mod  de  hedenske 
Filosofer.  Under  Synesius's  Ophold  i  Athen  virkede  dog 
Plutarch,  Priskus's  Efterfølger,  som  Forstander  for  den 
akademiske  Skole;  han  og  Filosofen  Syrianus  eller  en  anden 
Mand  af  hin  højt  dannede  Familie  sigter  Synesius  til  ved 
sit  »vise  plutarchske  Tospand«. 

Den  aandrige  Synesius  har  ikke  haft  noget  aabentBlik 
for  de  gamle  Terapiers  Pragt,  for  de  udødelige  Kunstneres 
skjønne  Værker;  selve  Bortførelsen  af  Polygnots  berømte 
Malerier  omtaler  han  næsten  med  ondskabsfuld  Skadefrohed 
og  uden  Spor  af  Misbilligelse  af  dette  Rov ,  som  Achajas 
kejserlige  Prokonsul  vel  dog  først  har  turdet  vove  efter 
den  gothiske  Erobring.  Hans  bitre  Dom  over  Athen  har 
man  villet  tilskrive  en  Skinsyge,  som  den  Gang  bestod 
mellem  den  atheniensiske  og  alexandrinske  Filosofskole, 
man  har  taget  den  som  et  Udtryk  for  rhetorisk  Over- 
drivelse eller  krænket  Forfængelighed;  men  hvad  der  dog 
er  mest  paafaldende  i  hans  Brev,  er  den  fuldstændige 
Følelsesløshed  for  Athens  hellige  Minder  og  herlige  Mo- 
numenter. Naar  de  faa  Ruiner  fra  denne  Stads  store 
Fortid  endnu  den  Dag  i  Dag  henrive  enhver  dannet,  hvor- 
ledes maa  de  da  ikke  have  paavirket  en  Filosof,  en  Græker 
paa  hans  Tid,  da  de  endnu  stode  i  deres  hele  antike 
Skikkelse.  En  saa  klassisk  dannet  Mands  Følelsesløshed  er 
gaadefuld,  selv  om  man  vilde  antage,  at  han,  den  senere 
Biskop  i  Ptolemais,  allerede  den  Gang  har  bekjendt  sig  til 
Kristendommen;  men  bag  hans  sarkastiske  Lune  skjuler 
sig  vistnok  ogsaa  noget   faktisk,    og   her   have   vi    maaske 

Virkningen  af  hin  gothiske  Invasion,   der  endnu  var  følelig 
i  Athen. 

De  atheniensiske  Forhold  kom  rigtignok  igjen  paa  Fode 
efter  Alarichs  Afmarche;  men  dette  kunde  dog  kun  ske 
efter  nogle  Aars  Forløb.  Attikas  og  andre  græske  Land- 
skabers Ødelæggelse  ved  de  gothiske  Krigerskarer  havde 
ganske  vist  ingen  politiske  Følger,  men  vel  moralske  og 
økonomiske.  Mange  Familiers  Undergang  og  ansete  Per- 
soners Død  —  t.  Ex.  den  sidste  Hierophant  ved  Demeter- 
templet i  Eleusis  og  den  mere  end  halvfem sindstyveaarige 
Filosof  Priskus,  der  døde  af  Sorg  over  de  græske  Hellig- 
dommes Ødelæggelse  —  maatte  virke  rystende  og  be- 
døvende. En  Flugt  af  Udlændingerne  fra  Athen  har  vel 
ogsaa  fundet  Sted,  og  Besøget  i  Læresalene  har  vel  næsten 
hørt  op,  indtil  en  Følelse  af  Sikkerhed  lidt  efter  lidt  vendte 
tilbage.  Hellas  befriedes  fra  de  røveriske  Gothere,  og 
Filosoferne  og  Solisterne  fortsatte  igjen  deres  Fore- 
læsninger. 


III. 

Foruden  sin  offentlige  Stilling  var  Leontius  i  Be- 
siddelse af  en  ikke  ubetydelig  Privatformue;  han  maa 
saaledes  have  været  en  indflydelsesrig  Mand  blandt  Bor- 
gerne, og  hans  Hus  været  et  af  de  mest  søgte  i  Staden; 
han  kunde  udstyre  det  med  al  antik  Skj enhed  og  saa  megen 
Luxus,  som  velhavende  Filosofer  siden  Platons  Tider  tillode 
sig  i  Athen.  Hans  Børn  voxede  op  under  lykkelige  For- 
hold; han  havde  tvende  Sønner,  Valerius  og  Gesius,  og  en 
Datter,  der  synes  at  have  været  yngre  end  hendes  tvende 
Brødre  og  formodentlig  er  født  Aar  400  eller  401. 

Hendes  glimrende  Anlæg  opmuntrede  Faderen  til  at 
give  hende  den  mest  omhyggelige  Opdragelse.  Græske 
Filosofer  underviste  gjærne  deres  Døtre  i  de  samme  Viden- 
skaber,   de  selv  docerede,  saaledes  som  t.  Ex.  Tilfældet  var 

med  Matheraatikeren  Theon,  Hypatias's  Fader,  og  en  ung 
dannet  Grækerindes  Studieplan  fra  hin  Hellenismens  sidste 
Tider  vilde  rimeligvis  beskæmme  vor  nuværende  Kvinde- 
dannelse i  en  endnu  højere  Grad  end  den  Dannelse,  Renaissance- 
tidens  Italienerinder  ned;  thi  den  havde  til  sit  Indhold 
det  rigeste,  mest  formfuldendte  Sprog  og  Litteratur, 
Menneskeheden  overhovedet  har  frembragt.  Kvinder  som 
Hypatia,  Pulcheria^og  Athenais  levere  et  slaaende  Bevis 
paa,  at  ogsaa  hin  Tids  Kvinder  vare  i  Stand  til  at  naa 
et  højt  Trin  af  Dannelse.  Enhver  dannet  Grækerinde  var 
fortrolig  med  Grammatik,  Rhetorik  og  Mathematik,  Musik 
og  Digtekunst,  og  enhver  ^velopdragen  Dame  ved  Hoffet  i 
Byzans  saa  godt  som  i  en  Patriciers  eller  en  anset  Provins- 
boers Hjem  forstod  den  Kunst  at  forfærdige  Væverier  og 
Broderier  med  Guld  og  Purpur.  I  Sammenligning  med 
Kejserstaden  ved  Bosporus  eller  de  store  Stæder  Alexandria 
og  Antiochia  var  Athen  nu  ganske  vist  kun  en  lille 
Provinsstad,  men  det  var  og  blev  dog  det  gamle,  beundrede 
Athen  og  saralede  endnu  stadig  et  aandrigt  Selskab  paa 
den  mest  fortryllende  Plet  i  den  dannede  Verden ;  den  dag- 
lige Færden  mellem  de  store  Kunstneres  Mesterværker,  ja 
det  blotte  Syn  af  Akropolis  maatte  virke  opløftende  paa 
et  modtageligt  Sind;  derhos  levede  der  endnu  i  Athen  en 
fornem  Adel  af  Archont-  og  Senatorfamilier,  der  saa  fuldt 
som  Datidens  Romere  udledede  deres  Stamtræ  fra  Old- 
tidens store  Slægter,  og  endnu  fandtes  her  rige  Patriciere; 
selv  i  det  femte  A  århundrede  kunde  enkelte  Borgere  i 
Staden  som  Velgjørere  og  liberale  Mæcenaer  minde  om 
Herodes  Attikus's  Tider. 

Leontius  hostede  ingen  synderlig  Ære  af  sine  Sønner, 
men  hans  yndige  geniale  Datter  lønnede  i  rigeligste  Maal 
hans  Møje.  Hun  beviste  i  sine  senere  Aar,  at  hun  aldrig 
havde  forglemt  sin  Homer;  hun  reciterede  med  lige  Mester- 
skab Tragikernes  Korsange  og  Glanspunkterne  i  Demosthenes's 
og  Lysias's  Taler ;  hun  kunde  skrive  smukke  Breve  og  lærte 

at  udtrykke  sig  smagfuld  efter  hin  Tids  Forstaud  i  Prosa  som  i 
Vers.  Hun  disputerede  efter  Skoleregierne  over  Sætninger  hos 
gamle  Forfattere  eller  over  sofistiske  Problemer;  hun  lærte 
at  tale  aandrig  og  at  improvisere,  som  dette  blev  drevet  i 
enhver  Rhetors  Læresal.  Naar  hendes  Fader  som  Sofist 
væsentlig  kun  underviste  hende  i  denne  Sprog-  og  Skrive- 
kunst, indviede  hende  i  den  skjønne  Litteraturs  Skatte  og 
hjalp  hende  til  at  finde  de  sirlige  Udtryk  i  Talen,  der,  især 
da  for  en  Professor  i  Rhetorik  gjaldt  som  Blomsten  af  al 
human  Fuldkommenhed,  kunde  han  drage  Omhu  for  hendes 
alsidige  Uddannelse  ved  Undervisning  hos  andre  venskabelig 
sindede  Mestre.  Rygtet  om  Hypatias  Geni  og  vidunderlige 
Lærdom  fyldte  Athen  til  det  Aar,  da  hun,  denne  Græken- 
lands sidste  Muse,  faldt  som  et  Offer  for  de  alexandrinske 
kristnes  Fanatisme.  Hendes  Exempel  kunde  øve  en  mægtig 
Virkning  paa  en  talentfuld  ung  Athenienserinde. 

Netop  i  disse  Aar,  da  Athenais  fik  sin  omhyggelige 
Opdragelse,  var  den  højt  hædrede  Plutarch  Lærer  i  Athen 
og  beklædte  denne  Post  til  sin  Død  431.  Han  indgød 
igjen  Akademiet  noget  Liv  ved  den  hemmelighedsfulde 
Nyplatonisme ,  dette  Grækenlands  sidste  filosofiske  System, 
der  var  grundlagt  af  Plotinus  og  allerede  ved  Midten  af  det 
fjerde  Aarhundrede  indført  i  Athen  ved  Plutarchs  Forgænger, 
Epiroten  Priskus.  Den  nye  Theosofi  var  en  pantheistisk  Ud- 
vikling af  Platos  Idelære,  netop  af  Hensyn  til  og  i  Mod- 
sætning til  den  stadig  dybere  om  sig  gribende  Kristendom. 
Ved  Sjælenes  trinvise  Frigj øreise  fra  Materien,  deres  Ren- 
selse fra  det  sanselige  og  deres  mystiske  Forening  med  det 
absolut  ene,  med  Alguddommen,  skulde  den  hedenske 
Afgudstj eneste  forklares  til  en  sædelig  Religion  og  saaledes 
som  en  videnskabelig  Hemmelighedslære  vinde  Modstands- 
kraft mod  Kristendommens  Ide  om  Forløsningen. 

Vi  vide  ikke,  om  Leontius  stod  paa  venskabelig  Fod 
med  Athenienseren  Plutarch.  Deres  forskjellige  videnskabe- 
lige Retning  kan  godt  have  fjærnet  dem  fra  hinanden;  thi 

fra  gammel  Tid  var  der  Skinsj^ge  mellem  Sofisterne  og 
Filosoferne,  og  da  saaledes  den  unge  Nyplatoniker  P roklus 
kom  til  Athen,  vil  han  ikke  vide  noget  af  Veltalenheds- 
kunstnerne,  men  sluttede  sig  til  Akademiets  daværende 
Overhoved,  den  gamle  Plutarch  og  hans  Elev  Syrianus. 
Saafremt  imidlertid  hine  tvende  Mænd  alligevel  vare  Venner, 
kan  Athenais  have  nydt  Undervisning  i  den  platoniske  Filosofi 
sammen  med  Plutarchs  egen  aandrige  Datter,  Asklepigeneia. 

(Fortsættes). 

(Efter  nye  Dokumenter).*) 


Wien  ogBerlin  ved  de  toRegeringersBegyndelse. 

JJen  1ste  Januar  1740  befandt  Tysklands  to  største 
Fyrster,  Kejser  Karl  VI  og  Kong  Frederik  Vilhelm  I  af 
Preussen,  sig  i  en  Tilstand,  der  tydede  paa  et  snarligt 
Endeligt;  men  der  var  meget  langt  fra  at  være  nogen 
Lighed  mellem  den  Tilstand,  hvori  deres  Efterladenskab 
befandt  sig. 

Karl  VI's  lange  og  i  Begyndelsen  glimrende  Kegering 
sluttede  med  en  Kjæde  af  Ydmygelser  og  Ulykker;  lige 
siden  han  kom  paa  Tronen,  havde  han  maattet  være  Vidne 
til  den  gradvise  Opløsning  af  den  Sammendyngen  af  Stater, 
som  samlet  af  en  stor  Mand  engang  havde  truet  Evropa 
med,  at  Universalmonarkiet  vilde  vende  tilbage.  Spanien 
havde  for  bestandig   skilt  sig    fra  Karl  V's  Rige   og  havde 


*)  Efter  Hertugen  af  Broglie  i  Revue  des  deux  mondes  1881 
paa  Grundlag  af:  Arneths  Maria  Theresias  Historie,  10  V. 
Wien  1863—79;  Droysens  den  preussiske  Politiks  Hi- 
storie, Afd.  5.  Frederik  den  store,  3  V.  Leipzig  1874—81; 
Frederik  den  stores  politiske  Brevvexling,  6  Vol.  Berlin 
1879—81 ,  og  det  franske  Udenrigsministeriums  diplomatiske 
Brevvexling. 
Historisk  Arkir,    1882.    I.  16 

draget  med  sig  sine  store  Besiddelser  hinsides  Havet, 
Sicilien  og  hele  den  sydlige  Del  af  den  italienske  Halvø. 
Vel  udstrakte  Østerrige  i  det  nordlige  Italien  sit  Herre- 
dømme paa  begge  Sider  af  Po  over  Milano,  Toscana, 
Hertugdommerne  Parma  og  Piacenza;  men  selv  dér  blev 
dets  Magt  truet  dels  af  Fordringer  fra  Fyrsterne  af  det 
nye  spanske  Dynasti,  dels  af  stigende  Ærgjerrighed  hos 
Hertugen  af  Savoyen,  Herren  af  Piemont,  der  nylig  havde 
tiltaget  sig  Titel  af  Sardiniens  Konge.  En  uheldig  Krig, 
som  Kejseren  nylig  havde  ført  mod  Frankrig  paa  Lombardiets 
Sletter,  havde  ikke  forøget  de  kejserlige  Vaabens  Hæder; 
ikke  mere  heldig  havde  Østerrige  været  i  en  anden  Udkant  af 
Evropa,  ved  Donaus  Bredder,  hvor  Tyrkerne  ved  Freden  i 
Belgrad  havde  gjenvundet  Vallakiet,  Serbien  og  alle  Prins 
Eugens  Erobringer.  Disse  ulykkelige  Felttog  havde  udtømt 
Kejserrigets  Finanser  og  bragt  Uorden  i  Styrelsen. 

Dog  var  det  ikke  dette,  som  mest  optog  den  døende 
Fyrstes  Tanker.  Det,  som  holdt  ham  vaagen  om  Natten  og 
fremskyndede  Sygdommens  Gang,  var  Frygten  for,  at  den 
kongelige  Arv,  han  havde  modtaget  fra  sine  Forfædre, 
skulde  blive  delt  efter  hans  Død.  Hans  Slægt  uddøde  med 
ham;  thi  han  havde  ingen  mandlig  Arving;  vilde  hans 
Datter,  en  Prinsesse  paa  23  Aar,  have  Klogskab  og  Myndig- 
hed nok  til  at  samle  hele  Arven?  Man  havde  forhen  ofte 
lykønsket  det  østerrigske  Hus  til,  at  det  ikke  havde  erhver- 
vet sig  sine  talrige  Besiddelser  ved  Vaabenmagt,  men  paa 
en  langt  fredeligere  Maade  ved  fyrstelige  Alliancer  og 
ægteskabelige  Forbindelser: 

Bella  gerant  alii;  tu,  felix  Austria,  nube;  men 
Følgen  af  disse  Udvidelser,  der  bleve  gjorte  i  Skikkelse  af 
Pamilieakkvisitioner  og  ikke  som  Erobringer,  var,  at  næsten 
alle  de  Provinser,  der  vare  samlede  under  den  habsburgske 
Families  Scepter,  vare  erhvervede  ved  Ægteskabskontrakter, 
behæftede  med  de  forskjelligste  testamentariske  Bestemmel- 
ser og  Indskrænkninger,  som  noget  nær  udtømte  alle  Arve- 

tilfælde  i  den  germaniske  Jurisprudens.  Naar  den  mandlige 
Linje  uddøde,  vilde  alle  proceslystne  Slægtninge  have  Lejlig- 
hed til  at  gjøre  deres  Fordringer  gjældende.  Forgjæves 
havde  Karl  VI  søgt  at  forebygge  disse  Stridigheder  ved  at 
udstede  et  Edikt  angaaende  Arvefølgen,  som  han  havde 
givet  Navn  af  pragmatisk  Sanktion,  en  Titel,  der  var 
forbeholdt  Rigets  højtideligste  Lovbud;  forgjæves  havde  han 
for  dette  Edikt  paakaldt  Evropas  Stormagters  Garanti  og 
havde  opnaaet  den  ved  Hjælp  af  store  Ofre;  han  nærede 
ikke  selv  megen  Tillid  til  Frugten  af  sine  Bestræbelser,  og 
Begivenhederne  viste,  at  han  havde  Ret.  Han  forudsaa, 
hvorledes  alle  beslægtede  Fyrster  vilde  komme,  saa  snart 
han  var  død,  forsynede  med  ældgamle  Dokumenter  for  at 
kræve  hver  en  Stump  af  hans  Rige.  Vilde  en  Kvinde- 
haand  være  stærk  nok  til  at  samle  og  fastholde  dette 
Knippe  af  forskjellige  Stater,  hvorfra  allerede  nogle  havde 
løsnet  sig,  og  hvad  skulde  der  blive  af  Kejserkronen,  der 
ved  et  over  ti  Gange  fornyet  Valg  var  bleven  ligesom  arve- 
lig i  det  østerrigske  Hus,  naar  dette  Hus  ikke  mere  ejede 
noget  mandligt  Hoved,  som  kunde  bære  den? 

Det  unge  Monarki,  der  havde  Sæde  i  Berlin,  var  til- 
syneladende mindre  mægtigt,  mindre  rigt  paa  store  Minder; 
men  det  behøvede  ikke  at  frygte  for  en  slig  Sønder- 
lemmelse. Dets  hurtige  Væxt,  der  især  var  foregaaet  efter 
Reformationen,  skyldtes  kloge  Underhandlinger  og  dristige 
Krigsbedrifter,  og  skjønt  dets  forskjellige  Besiddelser,  der 
vare  spredte  omkring  i  Tyskland,  ikke  havde  nogen  ensartet 
Karakter,  skjønt  de  paa  Grund  af  deres  Udstrækning  og 
spredte  Beliggenhed  frembød  en  Linje,  der  vilde  være 
vanskelig  at  forsvare,  var  dog  ingen  af  dem  udsat  for 
farlige  Krav.  Midt  i  disse  Besiddelser  dannede  des- 
uden det  brandenburgske  Huses  gamle  Fædrenearv,  der 
var  bleven  forøget  med  Pommern,  Preussen  og  Nedre- 
Lausitz,  en  fast  Kjærne,  hvor  en  kraftig  Befolkning, 
som  var   sin  Konge  hengiven,    blev  styret  af  en   energisk 

Regering.  Ved  en  Gunst  af  Forsynet,  som  sjælden 
hændes  andre  end  nye  Dynastier,  havde  tre  Regenter  fulgt 
hinanden  paa  Tronen,  forskjellig  begavede,  men  alle  for- 
træffelig skikkede  til  hver  paa  sin  Vis  og  til  sin  Tid  at 
befæste  den  nylig  erhvervede  Storheds  Glans  og  Fasthed. 
Begavet  med  et  diplomatisk  og  militært  Talent  af  første 
Rang  havde  Frederik  Vilhelm,  kaldet  den  store  Kurfyrste, 
vist  sig  i  Stand  til  at  underhandle  med  Richelieu  og 
Ludvig  XIV  og  til  at  kæmpe  ved  Siden  af  Turenne  og 
Condé.  Han  havde  med  stor  Klogskab  benyttet  sig  af  den 
langvarige  Strid  mellem  Husene  Bourbon  og  Østerrige  til 
at  befæste  sin  Uafhængighed,  i  det  han  snart  hjalp  til  a 
svække  Kejserens  Magt  og  snart  igjen  kom  ham  til  Hjælp. 
Skjønt  hans  Efterfølgere  stode  langt  under  ham  i  alle  Ret- 
ninger, havde  de  dog  lige  saa  megen  Fordel  af  deres  Fejl, 
som  han  af  sit  Geni.  Hans  Søn,  Frederik  I,  Konge  af 
Preussen,  havde  ingen  andre  Egenskaber  end  en  uhyre  For- 
fængelighed; men  den  hjalp  ham  til  at  opnaa  den  konge- 
lige Værdighed,  hvorved  han  kom  til  at  staa  højere  end  de 
utallige  andre  tyske  Fyrster.  Hans  Efterfølger  endelig, 
hvis  Regering  nu  stod  paa  Nippet  til  at  slutte,  var  en 
brutal  Despot,  en  Hustyran,  mere  frygtet  af  sine  Børn  end 
af  sine  Undersaatter ;  sparsommelig  indtil  Gjerrighed  og 
forsigtig  indtil  Frygtsomhed  havde  han  tilbragt  sit  Liv  med 
at  samle  Penge,  som  han  ikke  brugte,  og  med  at  maale 
Højden  af  Soldater,  hvis  Liv  han  ikke  vovede  paa  nogen 
Valplads;  men  Resultatet  var,  at  hans  Efterfølger  vilde 
se  sig  i  Besiddelse  af  de  to  store  Driv  fjedre  for  enhver 
Politik:  et  vel  forsynet  Skatkammer  og  en  godt  ud- 
rustet Hær. 

Naar  de  to  Rigers  Stilling  ikke  lignede  hinanden,  var 
Modsætningen  endnu  større  mellem  de  kongelige  Personer, 
der  skulde  tiltræde  Regeringen,  og  man  maa  tilstaa,  at 
hverken   den   ene   eller   den   anden   lignede   de  sædvanlige 

Tronarvinger,  der  ere  opvoxede  paa  Tronens  Trin  med  Haab 
om  engang  at  bestige  den. 

Karl  VFs  Datter,  Gjenstanden  for  hans  Ængstelse  og 
Kjærlighed,  det  skrøbelige  sidste  Skud  af  en  Æt  af  frygte- 
lige Herskere  og  jærnklædte  Riddere,  Ærkehertuginde  Maria 
Theresia,  var  en  elskværdig  Prinsesse,  begavet  med  al  den 
Ynde  og  besjælet  af  alle  de  blide  og  kjærlige  Pøleiser,  der 
gjøre  en  ung  Kvinde,  hvilken  Rang  hun  end  tilhører,  til  en 
Glæde  og  en  Pryd  for  sin  Familie  og  sin  Omgangskreds. 
Saaledes  som  Arneth  beskriver  hende,  var  hendesTdre  endnu 
mere  indtagende  end  skjønt:  hendes  mørkeblaa  Øjne  vare 
paa  én  Gang  livlige  og  blide,  hendes  blonde  Haar  faldt  i 
fyldige  Krøller,  hendes  Underlæbe  var  lidt  fremtrædende 
(et  arveligt  Træk  i  det  habsburgske  Hus);  men  hendes 
Smil  var  fortryllende  og  viste  de  blændende  hvide  Tænder; 
hun  havde  en  glimrende  Teint  og  en  fuldkommen  oval 
Ansigtsform;  hendes  Holdning  var  elegant,  og  hendes  Udtryk 
vidnede  om  Sjælens  Renhed. 

Prinsessens  Opdragelse  havde  været  meget  omhyggelig 
uden  dog  i  nogen  Retning  at  overskride  det  Maal  af  Kund- 
skaber, der  var  almindeligt  hos  de  fornemme  Damer  ved 
Hoffet.  Hun  udmærkede  sig  især  ved  sin  musikalske  Be- 
gavelse og  sang  med  saa  megen  Følelse  og  Virtuositet,  at 
hendes  Lærer,  en  udmærket  italiensk  Komponist,  sagde  om 
hende,  at  hun  for  at  gjøre  sin  Lykke  kun  behøvede  at  op- 
træde én  Gang  paa  det  første  Theater  i  Wien ;  det  var  et 
Fortrin,  der  blev  meget  skattet  i  en  By,  hvor  den  musi- 
kalske Sans  altid  har  været  meget  udviklet.  Det  lader 
ikke  til,  at  man  har  gjort  sig  saa  megen  Umage  for  at 
uddanne  hende  i  boglig  Lærdom,  i  det  mindste,  hvis  man 
skal  dømme  efter  den  meget  mangelfulde  Orthografi  i 
hendes  Breve,  der  ere  skrevne  i  et  Sprog,  som  er  halvt 
tysk  og  halvt  fransk.  Hun  talte  imidlertid  flere  Sprog 
flydende  og  kunde  Latin,  hvilket  var  nødvendigt  for  en  til- 
kommende Dronning  af  Ungarn,   hvis    hun  ikke  vilde  være 

alt  for  fremmed  for  sine  Undersaatters  officielle  Sprog. 
Hun  var  en  ivrig  Kristen  og  en  opofrende  Datter  og  fandt 
kun  Smag  i  Hjemmets  Glæder  og  usk-yldige  Fornøjelser. 
Hendes  Moder,  Kejserinde  Elisabeth,  der  elskede  Støj  og 
Bevægelse,  klagede  ofte  over,  at  skjønt  hun  havde  ladet 
hende  lære  at  skyde  til  Skive,  havde  hun  aldrig  kunnet  faa 
hende  til  at  finde  Smag  i  Jagten.  Kort  sagt,  Prinsessen 
syntes  mere  skabt  til  at  behage  end  til  at  blænde;  hendes 
blide  Ynde  oplivede  det  noget  triste  Hof,  ligesom  en 
fin  Blomst,  der  spirer  frem  i  Revnerne  paa  en  gammel 
Bygning. 

Kun  de,  der  stode  hende  meget  nær,  og  især  de,  der 
undertiden  maatte  tale  med  hende  om  hendes  Rettigheder 
og  fremtidige  Interesser,  havde  Lejlighed  til  under  dette 
kvindelige  Ydre  at  opdage  Spiren  til  mere  mandige  Egen- 
skaber, maaske  endogsaa  Lidenskaber.  Naar  hun  blev  bragt 
til  at  tale  enten  om  de  Ulykker,  der  overvældede  Riget, 
eller  om  den  Rolle,  hun  en  Dag  skulde  spille,  kom  derHd 
i  hendes  Blik,  og  hendes  Ord  forraadte  en  skarp  Forstand 
og  især  en  Bestemthed,  der  vel  kunde  gjøre  hende  værdig 
til  den  Fremtid,  der  ventede  hende.  Den  unge  Pige  talte 
da  pludselig  paa  en  Maade,  der  forbavsede  gamle  Politikere; 
hun  vidste,  hvad  hun  vilde,  og  sagde  det.  Saaledes  havde 
hun  ikke  villet  overlade  nogen  Omsorgen  for  den  meget 
delikate  Underhandling,  der  angik  Valget  af  en  Ægtefælle. 
Da  enhver  Bejler  til  den  østerrigske  Tronarvings  Haand 
tillige  var  en  Aspirant  til  Kejservalget,  og  da  der  ikke  var 
nogen  Mangel  paa  Friere,  var  det  en  Sag  af  stor  Vigtighed 
at  afgjøre,  hvem  der  skulde  foretrækkes,  og  ikke  blot 
Østerrige,  men  hele  Tyskland  interesserede  sig  derfor.  Man 
mente,  at  Statsgrunde  i  dette  Tilfælde  burde  være  af  større 
Vægt  end  Kjærlighed;  men  Prinsessen  tilstod  ikke  desto 
mindre  strax  med  et  uskyldigt  Hjærtes  hele  Aabenhed  den 
Tilbøjelighed,  hun  nærede  for  sin  Fætter,  Frants,  Arving 
til  Hertugdømmet  Lothringen,    og   denne  Tilbøjelighed  var 


Den  første  Strid  mellem  Frederik  II  og  Maria  Theresia.     247 

saa  meget  mere  naturlig,  som  den  havde  hendes  Faders, 
Kejserens,  fulde  Bifald.  Imidlertid  vare  hverken  Diploma- 
terne eller  Politikerne  i  Statsraadet  af  Kejserens  Mening. 
Ligesom  det  lille  Folk,  han  var  kaldet  til  at  styre,  havde 
Prinsen  den  Fejl  at  være  mere  fransk  end  tysk,  hvilket  mærke- 
lig nok  gjorde  hans  mulige  Valg  lige  saa  ilde  set  i  Frank- 
rig som  i  Tyskland.  1  Tyskland  fandt  man,  at  kun  en 
ægte  Germaner  burde  bære  Karl  den  stores  Krone.  I  Ver- 
sailles kunde  man  ikke  finde  sig  i,  at  en  Provins  som 
Lothringen,  der  havde  Nøglen  til  Frankrigs  Grænselinje, 
skulde  knyttes  til  Kejserdømmet  med  saa  stærke  Baand. 
For  at  overvinde  saa  megen  Modstand  maatte  Hertugen  af 
Lothringen,  skjønt  meget  nødig,  overlade  Frankrig  sine 
fædrene  Besiddelser,  hvor  hans  Familie  var  tilbedt,  og  tage 
i  Bytte  Storhertugdømmet  Toscana,  hvor  hans  Herredømme 
kun  skulde  blive  nominelt  og  kortvarigt. 

Prinsessen  forestod  selv  denne  Overenskomst  og  viste 
lige  saa  megen  Iver  for  at  forsvare  sit  Valg  som  Forstand 
til  at  fatte  og  Bestemthed  til  at  løse  de  politiske  Vanske- 
ligheder, der  stillede  sig  i  Vejen  for  hendes  Ønsker.  En 
erfaren  Diplomat,  den  engelske  Minister  Robinson  (hvem 
den  paatænkte  Forbindelse  ingenlunde  behagede,  men  som  var 
nødt  til  at  give  efter  ligesom  de  andre)  udtalte  sin  Forbavselse 
derover  i  fortrolige  Depecher.  »Denne  Prinsesse,«  skrev  han, 
»er  virkelig  meget  forstandig:  hun  ræsonnerer  allerede;  hendes 
Faders  Ulykker  røre  hende  som  hendes  egne,  og  hun  er  i  den 
Grad  skabt  til  at  regere,  at  man  kan  se,  at  hun  kun  be- 
tragter ham  som  Bestyrer  af  Stater,  der  tilhøre  hende. 
Men  naar  hun  om  Dagen  viser  denne  Højsindethed  (that 
lofty  humour),  bestiller  hun  om  Natten  ikke  andet  end 
at  sukke  efter  sin  Hertug  af  Lothringen.  Sover  hun,  er 
det  for  at  drømme  om  ham,  vaager  hun,  er  det  for  at  tale 
om  ham  til  sin  Selskabsdame.  Man  kan  være  sikker  paa, 
at  hun  aldrig  vil  give  Afkald  paa  Kronen,  som  hun  mener 
tilkommer  hende,  men  heller  aldrig  paa  den  Mand,  som  hun 

mener  er  skabt  for  hende,  og  hun  vilde  aldrig  tilgive  den, 
som  bragte  hende  til  at  miste  dem.« 

Da  Ægteskabet  først  var  sluttet,  viste  den  nye  Stor- 
hertuginde sig  som  den  kjærligste,  mest  hengivne,  ja 
næsten  ydmyge  Hustru  mod  sin  Ægtefælle,  der  dog  hverken 
i  Rang  eller  i  Begavelse  var  hendes  Lige.  »Lad  mig  høre 
fra  dig,«  skrev  hun  til  ham  under  en  kort  Fraværelse; 
»naar  jeg  er  borte  fra  dig,  er  jeg  som  en  stakkels  Hund.« 
Man  kunde  næsten  bebrejde  Arneth,  at  han,  selv  efter 
hundrede  Aars  Forlob  har  fremdraget  disse  Barnagtigheder 
ved  den  ægteskabelige  Ømhed,  dersom  han  ikke  derved 
havde  faaet  Lejlighed  til  at  belyse  det  Træk,  som  var  det 
originale  ved  dette  ædle  Liv :  nemlig  at  hun  paa  engang  øvede 
alle  huslige  Dyder  saa  ligefremt,  at  det  næsten  blev  lidt 
borgerligt,  og  samtidig  altid  viste  et  sandt  kongeligt  Højsind 
i  Tanker  og  Handlinger. 

I  Berlin  hvilede  det  regerende  Dynastis  Haab  ikke  paa 
en  svag  ung  Kvinde,  men  paa  fire  Prinser  i  den  mest 
blomstrende  Alder,  alle  opdragne  til  den  militære  Stand. 
Forsynet  havde  velsignet  Forbindelsen  mellem  de  mægtige 
Huse  af  Preussen  og  England  med  et  blomstrende  Afkom; 
men  aldrig  er  Himlens  Naade  bleven  mindre  paaskjennet. 
Den  gamle  Konges  vanvittige  Heftighed  og  Dronningens 
hovmodige  og  lunefulde  Sind  gjorde  deres  Hjem  til  et  sandt 
Helvede.  De  unge  Prinser,  ja  selv  deres  Søstre,  Prinsesserne, 
bleve  behandlede  med  den  største  Haardhed,  underkastede 
materielle  Savn  og  levede  i  en  Tilstand  af  Skræk  for  deres 
Forældre,  der  kuede  deres  bedste  Egenskaber.  Ved  en 
ganske  ny  Anvendelse  af  den  ældstes  Ket  viste  den  be- 
synderlige Fader  allermest  Haardhed  mod  Tronarvingen, 
Prins  Frederik,  hvem  Naturen  dog  havde  begavet  med  for- 
træffelige Anlæg.  Bragt  til  Fortvivlelse  ved  de  Ydmygelser 
og  Lidelser,  hvorfor  han  stadig  var  udsat,  havde  den  unge 
Mand  forsøgt  at  flygte;  men  da  hans  Forsøg  blev  opdaget, 
han  selv  som  en  simpel  Forbryder   indespærret  i  et  Stats- 

fængsel  og  tvungen  til  at  overvære  den  Vens  Henrettelse, 
der  ikke  havde  anden  Brøde  end  at  have  hjulpet  ham  paa 
Flugt,  syutes  han  endelig  at  være  kuet.  Han  bad  om 
Naade,  tilstod  Fejl,  som  han  ikke  havde  begaaet,  og  lovede 
en  Anger,  han  ikke  var  i  Stand  til  at  fole.  Siden  den  Tid 
havde  han  vist  en  Underdanighed  mod  Faderens  mindste 
Befaling,  der  overskred  Grænserne  for  sønlig  Agtelse.  Han 
undgik  fuldstændig  at  blande  sig  i  Statssager  og  gik  saa 
vidt,  at  han  forsonede  sig  med  de  Ministre,  der  havde 
hjulpet  at  forfølge  ham,  og  behandlede  dem  som  sine  for- 
troligste Venner.  Han  fandt  sig  i  at  leve  paa  et  lille 
Slot,  som  han  kun  forlod  for  at  deltage  i  militære  Øvelser,  som 
han  udførte  godt,  men  uden  Lyst;  den  øvrige  Tid  anvendte 
han  til  Studeringer,  som  hans  Fader  maaske  foragtede,  men 
fandt  uskadelige.  Han  forsøgte  sig  i  Musik  og  Litteratur, 
satte  sig  i  Forbindelse  med  alle  lærde,  Kunstnere  og  For- 
fattere i  hele  Evropa  og  stod  i  stadig  Brevvexling  med 
dem.  I  sin  ungdommelige  Begejstring  gjorde  han  ingen 
Forskjel,  men  nærede  lige  saa  megen  Beundring  for  den 
fromme  katholske  KoUin  som  for  den  lutherske  Prædikant 
Beansobre  eller  for  den  dybsindige  Metafysiker  Wolf;  og 
naar  han  fremfor  alle  andre  udmærkede  og  elskede  Voltaire, 
var  det  dog  uden  at  skjelne  imellem  den  geniale  Mands 
virkelig  skjønne  Værker  og  hans  mest  middelmaadige  Frem- 
bringelser, ja  han  satte  uden  videre  Henriaden  paa  lige  Trin 
med  Homer. 

Paa  det  lille  Slot  Rheinsberg,  hvis  Navn  Prinsen  havde 
forandret  til  det  mere  klassiske  Remusberg,  havde  der  dannet 
sig  en  lille  Kreds  om  ham.  Alle  førte  her  efter  hans 
Exempel  et  paa  én  Gang  flittigt  og  muntert  Liv  og  forenede 
Musernes  Dyrkelse  med  beskedne  Fornøjelser.  Selskabet 
bestod  af  Folk,  hvis  Rang  og  Stand  ikke  kunde  vække 
Mistanke  selv  hos  den  mest  ængstelige  Politik;  det  var 
beskedne  lærde  og  Officerer  af  de  lavere  Grader.  Der  blev 
talt   om   alt,   selv   om   en   ideal    og  abstrakt  Politik   å  la 

Aristoteles  Og  Plato;  det  eneste,  som  var  forbudt  at  omtale, 
var  den  nuværende  og  især  den  tilkommende  Regerings 
Politik.  »Jeg  kan  forsikre  Dem  paa  min  Ære,«  skrev 
Prinsen  til  Minister  Grumkow,  »at  jeg  lever,  som  om  Kongen 
var  udødelig,  og  jeg  vil  dø  paa  Stedet,  hvis  jeg  har  lagt 
nogen  Plan  om  at  henrette  ham  efter  hans  Død.«  Kort 
sagt,  det  lod  til,  at  Prinsen,  for  hvem  alle  andre  Veje  vare 
spærrede,  ene  havde  kastet  sig  over  Studierne. 

Var  nu  denne  ivrige  Søgen  efter  Sandhed  og  Kunst 
oprigtig  ment,  eller  var  den  kun  en  Adspredelse  og  et 
Skjul  for  en  tilbagetrængt  Ærgjerrigh ed?  Tragtede  Prinsen 
virkelig  kun  efter  videnskabelige  Sejre,  og  ønskede  han  kun 
at  kæmpe  paa  Litteraturens  Valplads?  Det  var  et  Sporgs- 
maal,  hvorom  der  taltes  meget  blandt  hans  Omgivelser,  og 
Meningerne  vare  i  høj  Grad  delte.  Skribenterne  —  et 
Folkefærd,  der  let  lader  sig  forblinde  af  deres  Forfængelig- 
hed —  hengav  sig  ganske  til  den  stolte  Følelse  at  finde  en 
saa  fornem  Kollega  og  kappedes  om  at  hædre  den  n3'e 
Marcus  Avrelius,  med  hvem  Filosoferne  atter  skulde  bestige 
Tronen.  Den  berømteste  og  mindst  lettroende  iblandt 
dem  —  jeg  mener  Voltaire  —  synes  at  have  ladet  sig  rive 
med  ligesom  de  andre.  Tyve  Aar  senere,  da  Voltaire  var 
bleven  klog  af  Erfaring,  omtalte  han  unægtelig  Prinsens 
Venskab  paa  en  flot  og  ligegyldig  Maade,  der  skulde  bringe 
Verden  til  at  tro,  at  han  aldrig  havde  ladet  sig  bedaare 
deraf.  Han  siger  i  sine  Memoirer:  »Kronprinsen  morede 
sig  i  sine  ledige  Timer  med  at  skrive  til  de  franske  For- 
fattere, som  vare  nogenlunde  kjendte.  Den  største  Byrde 
tilfaldt  mig;  det  var  Breve  paa  Vers,  Afhandlinger  om 
Metafysik,  Histone  og  Politik.  Han  kaldte  mig  en  gud- 
dommelig Mand,  jeg  kaldte  ham  Salomon,  og  disse  Titler 
kostede  os  intet.  Nogle  af  disse  Flovheder  ere  blevne  trykte 
i  mine  samlede  Værker.« 

Men  Voltaire  praler;  intet  i  hans  omfangsrige  Korre- 
spondance tyder  paa,   at   han   den  Gang  har   betragtet  det 

som  en  tung  Byrde  at  staa  i  Forbindelse  med  en  tilkom- 
mende Konge,  eller  at  han  har  været  saa  lidet  modtagelig 
for  den  Smiger  og  de  Artigheder,  som  vare  en  Følge  deraf. 
Han  var  den  Gang  langt  fra  at  kalde  de  poetiske  og  filo- 
sofiske Forsøg  flove,  som  bleve  ham  tilsendte  under  Prinsens 
Segl,  og  selv  om  han  ikke  skjænkede  dem  sin  udelte 
Beundring,  rettede  han  dem  dog  uden  at  gjere  Nar.  Han 
undtog  ikke  engang  den  berømte  Gjendrivelse  af  Machiavellis 
Lærdomme,  men  paatog  sig  at  lade  den  trykke,  skjent  en 
mere  upartisk  Dommer  let  vilde  have  set,  at  det  ikke  var 
andet  end  en  Skolestil,  der  aldeles  manglede  Præget  af  person- 
lig Overbevisning.  Det  er  derfor  i  høj  Grad  sandsynligt, 
at  Voltaire  i  god  Tro  mente,  at  en  Prins,  der  kaldte  ham 
guddommelig,  maatte  være  Menneskeslægtens  Haab. 

De,  som  bleve  mindre  overvældede  med  Smiger,  be- 
varede imidlertid  bedre  deres  Koldblodighed  og  følte  sig 
mindre  sikre  paa  Prinsen;  visse  Kjeudetegn  lode  dem  under 
den  flittige  Elev  ane  en  mindre  uegennyttig  Discipel  af 
Moralen  og  den  rene  Sandhed.  De  iagttoge  ikke  uden 
Ængstelse,  at  han  behandlede  alle  Æmner  paa  en  sarkastisk 
og  skeptisk  Maade,  at  hans  Dom  om  Mennesker  var  ned- 
sættende og  foragtelig,  og  at  der  undertiden  i  hans  Blik 
og  Stemme  kunde  komme  en  Haardhed,  som  paa  en  uhygge- 
lig Maade  mindede  om  Faderen.  Enhver  følte,  kort  sagt, 
at  den  Dag,  da  denne  ualmindelige  Tronarving  overtog  Herre- 
dømmet, vilde  blive  en  Overraskelsens  Dag;  men  endnu  kunde 
ingen  sige,  hvem  der  vilde  blive  skuffede,  enten  Filosoferne, 
der  haabede  paa  ham,  eller  Politikerne,  der  mistroede  ham. 

Naturligvis  blev  dette  Spørgsmaal  ofte  opkastet  ved  de 
udenlandske  Hoffer  og  i  Ministerierne,  og  man  var  meget 
nysgjerrig  efter  at  gætte  Svaret.  Under  Evropas  bevægede 
Tilstand  var  det  ikke  nogen  ligegyldigt,  hvad  Stilling  den 
unge  Fyrste  vilde  indtage,  som  strax  ved  sin  Tronbestigelse 
vilde  faa  70,000  Mand  og  et  betydeligt  Antal  Millioner  at 
raade  over.    De  udenlandske  Magters  Ministre  kappedes  der- 

for  om  at  træde  i  Forbindelse  med  ham,  hver  især  for- 
synede med  de  Argumenter,  hvorfor  han  snarest  kunde  være 
modtagelig.  Han  havde  maattet  gifte  sig  mod  sin  Vilje  og 
levede  adskilt  fra  sin  Gemalinde.  Gjennem  hans  Moder, 
Dronningen,  der  var  en  Søster  til  Georg  II,  tilbød  England 
ham  en  engelsk  Prinsesses  Haand  i  Tilfælde  af,  at  han 
tænkte  paa  Skilsmisse.  Østerrige  tog  det  nok  saa  kløgtige 
Parti  at  angribe  et  mere  følsomt  Punkt  end  hans  Hjærte. 
Karl  VPs  Ambassader  havde  først  frelst  hans  Liv  ved  at 
beskytte  ham  mod  den  opbragte  Konge,  der  vilde  lade  ham 
dømme  fra  Livet,  med  den  Erklæring,  at  en  Prins  af  konge- 
ligt Blod  kun  kunde  dømmes  af  Kejseren.  Senere,  da  han 
havde  opnaaet  Tilgivelse,  og  den  gamle  Konges  smudsige 
Gjerrighed  ofte  lod  ham  mangle  det  nødvendige,  tilbød  den 
samme  Ambassadør  ham  en  regelmæssig  Understøttelse  af 
den  kejserlige  Kasse,  og  dette  Tilbud  blev  modtaget  med 
en  Iver,  der  var  lige  saa  lidt  kongelig  som  filosofisk.  Da 
dette  Middel  til  at  komme  i  Gunst  lod  til  at  lykkes,  vilde 
Rusland  ogsaa  benytte  sig  deraf,  men  maatte  gjore  flere 
Omstændigheder.  Det  var  ikke  fra  Kejserinde  Anna  selv, 
men  fra  hendes  Førsteminister  Biron,  at  Tilbudet  kom; 
det  gik  gjennem  den  sachsiske  Minister  i  St.  Petersborg, 
som  havde  vundet  Prinsens  Tillid  under  sit  Ophold  i  Berlin 
ved  at  lære  ham  Metafysik.  Pengene  ble  ve  ad  Omveje 
overleverede  til  Prinsen,  efter  først  at  være  blevne  meldte 
med  et  aftalt  Chiffer  under  Form  af  historiske  eller  filo- 
sofiske Bøger. 

Frankrig  derimod  havde  enten  ikke  søgt  eller  ikke  for- 
staaet  at  finde  en  lignende  Maade  til  at  vinde  Prinsens 
Gunst.  En  af  de  franske  Ambassadører,  La  Chétardie,  en 
Mand  af  Smag  og  en  god  Selskabsbroder,  havde  forstaaet 
at  skaffe  sig  Indpas  i  den  lille  Kreds  paa  Rheinsberg;  men 
det  samme  var  ikke  Tilfældet  med  hans  Efterfølger,  Marquis 
de  Valori,  en  gammel  Soldat,  der  skjulte  virkelige  Fortrin 
under   et   udannet  Væsen,   som  hans   umaadelige  Tykkelse 

gjorde  endnu  mere  kejtet.  Frederik,  der  senere  kom  til  at 
yde  ham  mere  Retfærdighed,  havde  fattet  Uvilje  mod  ham 
og  morede  sig  med  at  gjøre  ham  latterlig.  Da  den  stakkels 
Diplomat  paa  en  temmelig  ubehændig  Maade  havde  bedt 
om  Avdiens  hos  Prinsen  for  at  tale  med  ham  om  Stats- 
sager, fik  han  kun  det  terre  Svar:  »Det  Hverv,  som  er 
betroet  Dem ,  kan  kun  angaa  Kongens  Person ,  og  jeg  tror 
ikke,  at  det  er  passende,  at  jeg  faar  det  at  vide.«  — 
Ambassadøren  gjorde  sin  Minister  Regnskab  for  sit  uheldige 
Forsøg  i  Udtryk,  der  noksom  viste,  i  hvilken  Uvished  de 
fleste  stode  angaaende  Prinsens  Hensigter.  »Kronprinsen,« 
skrev  han,  »viser  den  største  Forsigtighed  selv  i  de  simpleste 
Ting.  Han  véd  at  forstille  sig;  men  ellers  ligner  haus 
Karakter  hans  Faders;  de,  som  kjende  ham  bedst,  ere  over- 
beviste om,  at  de  paa  ny  maa  søge  at  lære  ham  at  kjende; 
han  vil  ikke  mere  være  den  samme,  men  åe  vide  ikke, 
hvordan  han  vil  være.«  Der  herskede  saaledes  en  almin- 
delig ængstelig  Forventning  i  hele  Tyskland,  ja  næ^sten  i 
hele  Evropa;  en  naturlig  Følge  af  det  underlige  Lune  af 
Skæbnen,  som  overlod  to  store  Rigers  Fremtid  til  to  saa 
usikre  Ting  som  en  Kvindes  Sjælsstyrke  og  en  Filosofs 
Ærlighed. 

Filosofen  var  den  første,  hvem  Skæbnen  satte  paa 
Prøve  ved  at  kalde  ham  til  Herredømmet.  Den  31te  Maj 
1740  udaandede  den  gamle  Frederik  Vilhelm  efter  et  langt 
Sygeleje,  og  hans  Søn  besteg  Tronen  efter  ham.  Dersom 
Kronprinsen  den  Dag  endnu  ikke  havde  tænkt  paa  noget, 
var  den  nye  Konge  allerede  næste  Dag  rede  til  alt.  Enten 
havde  han  i  Forvejen  overvejet  alt,  eller  ogsaa  blev  alt  ham 
klart  ved  første  Øjekast.  Han  havde  ikke  regeret  i  fire  og 
tyve  Timer,  før  alle,  saa  vel  de  gamle  Statsmænd  som  de 
nye  Favoriter,  klart  indsaa,  at  der  hverken  vilde  blive  taget 
Hensyn  til  de  førstes  politiske  Tjenester  eller  til  de  sidstes 
fortrolige  Omgang,  men  at  de  alle  maatte  tjene  en  Herre, 
der  agtede    at  bruge   dem    til    at  fremme    sine    hemmelige 

Planer,  som  han  ikke  betroede  nogen.  Det  var  etTheater- 
kup,  som  voldte  mange  Skuffelser,  og  som  Macaulay  har 
sammenlignet  med  den-  berømte  Scene  hos  Shakespeare,  hvor 
Henrik  V  ved  sin  Tronbestigelse  afskediger  alle  sine  Svire- 
brødre. Denne  Sammenligning  er  ikke  ganske  træffende: 
Voltaire  var  ingen  Falstaff,  Vennerne  paa  Rheinsberg  havde 
intet  til  fælles  med  en  Flok  simple  Drukkenbolte,  og  Frederik 
afskedigede  ingen.  Det,  som  karakteriserede  hans  Optræden, 
da  han  overtog  Magten,  var  netop,  at  han,  samtidig  med  at 
han  bevarede  alle  den  tidligere  Regerings  Traditioner,  især 
alle  dens  Resultater,  og  kun  fjærnede  dens  voldsomme  og 
excentriske  Karakter ,  dog  vidste  strax  at  paatrykke  den  sit 
ejendommelige  Stempel. 

Han  holdt  alle  Ministrene  i  Aktivitet;  han  afskedigede 
ikke  en  eneste  Soldat,  men  forøgede  tvært  imod  Hæren; 
kun  satte  han  mere  Pris  .  paa  Soldaternes  Dygtighed  og 
Antal  end  paa  deres  Højde.  De  af  hans  Venner,  som  havde 
gjort  Regning  paa  pekuniære  Fordele,  havde  den  Sorg  at 
opdage,  at  skjønt  han  bedre  forstod  at  give  Penge  ud  end 
sin  Fader,  regnede  han  dog  lige  saa  godt  og  vidste  lige  saa 
godt  at  holde  fast  paa  Nøglerne  til  Skatkammeret.  Dog 
var  der  paa  samme  Tid  intet,  der  tydede  paa,  at  han  vilde 
tage  Afsked  med  sine  tidligere  Beskæftigelser.  Enten  han 
nu  ved  Geniets  Instinkt  gættede  den  Indflydelse,  som  Filo- 
sofien og  Videnskaben  vilde  komme  til  at  udøve  i  Verden, 
eller  han,  som  alle  Mænd,  der  ere  bestemte  til  at  virke 
paa  Samtiden,  selv  delte  dens  Tilbøjeligheder,  nok  er  det, 
han  fjærnede  ikke  den  nye  spirende  Magt  fra  sig,  ikke 
engang  for  en  eneste  Dag,  men  gjorde  sig  tvært  imod  Umage 
for  at  knytte  den  fastere  end  nogen  Sinde  til  sin  Tjeneste 
og  var  bestemt  paa,  at  den  skulde  følge  ham  overalt,  selv  i 
Krigen,  ikke  for  at  han  deri  kunde  finde  Adspredelse  og 
Hvile,  men  for  at  han  kunde  bruge  den  som  et  Redskab  for 
sine  Planer.  »Jeg  har  strax  begyndt,«  skrev  han  til 
Voltaire,    »med   at   forøge   den  staaende  Hærs  Styrke  med 


Den  første  Strid  mellem  Frederik  II  og  Maria  Theresia.    255 

sexten  Batailloner,  sex  Eskadroner  Husarer  og  en  Eskadron 
af  Livgarden.  Jeg  har  lagt  Grundstenen  til  det  nye 
Akademi.«  En  Hær  og  et  Akademi  stillede  paa  samme  Fod 
samme  Dag  for  at  tjene  den  samme  Politik  —  det  er 
Frederik  helt  og  holdent. 

Saaledes  som  han  viste  sig  for  sin  Samtid,  saaledes  se 
vi  ham  nu,  da  de  nylig  offentliggjorte  Breve  og  Dokumenter 
belyse  ham  nøjere.  Den  otte  og  tyveaarige  Begynder  er 
fra  den  første  Dag  af  i  ingen  Retning  forskjellig  fra  den 
gamle,  erfarne,  sejerskronede  Monark,  som  han  senere  skulde 
blive.  Det  er  den  samme  Forskjellighed  af  Midler  sigtende 
til  det  samme  Maal;  det  er  en  helstøbt  Broncestatue. 
Herved  blive  de  nye  Oplysninger  mærkelige  og  afvinde 
Interesse  for  Enkeltheder,  som  hidtil  kunde  synes  lige- 
gyldige. 

Den  politiske  Korrespondance  begynder  med 
Ordrer  til  Ambassadørerne  om  at  meddele  de  fremmede 
Hoffer  den  nye  Regerings  Tiltrædelse.  Man  kjender  den 
Slags  Hverv  og  véd,  at  de  i  Almindelighed  kun  bestaa  i 
en  Udvexling  af  forslidte  Komplimenter;  men  her  var  det 
ingenlunde  saaledes;  der  er  ikke  et  eneste  af  disse  Doku- 
menter, som  ikke  bærer  Præget  af  et  originalt  Geni  og  lige- 
som et  Mærke  af  Løvens  Klo.  De,  der  ere  adresserede  til 
Kabinetterne  i  Versailles  og  i  London,  have  især  dette 
Præg.  Ganske  vist  fik  alt,  hvad  der  angik  disse  Hoffer,  en 
egen  Betydning  paa  Grund  af  det  meget  kritiske  Forhold, 
hvori  de  stode  til  hinanden.  Efter  26  Aars  Fred  stod 
Frankrig  og  England  i  Begreb  med  til  Trods  for  deres  Re- 
geringers Ønske,  tvungne  af  Folkestemningens  Tryk  atter 
at  optage  deres  gamle  Fjendskab.  Den  engelske  Minister, 
Walpole,  havde  højst  ugjærne  rettet  sig  efter  Parlamentet 
og  erklæret  Spanien  Krig,  og  den  franske  Minister,  den 
gamle  Fleury,  havde,  maaske  endnu  mere  mod  sin  Vilje, 
set  sig  nødsaget  til  at  tage  Del  i  Krigen  paa  Grund  af  det 

Sammenhold,  der  knyttede  de  to  Troner  af  Huset  Bourbon 
til  hinanden. 

Det  er  mærkeligt  at  se,  med  hvilket  hurtigt  Blik 
Frederik  indtog  en  nevtral  Stilling,  som  tillod  ham  at  sælge 
sit  Venskab  til  den  højstbydende  af  de  stridende  Partier. 
Denne  Rolle  vedbliver  han  hele  sit  Liv  igjennem  at  spille  i 
de  evropæiske  Stridigheder;  han  driver  Handel  med  sil 
Geni  og  sine  Soldater  som  en  Kjøbmand  med  sine  Kapitaler, 
kun  med  den  Forskjel,  at  mellem  handlende  kan  et  Kjøb 
ikke  gaa  tilbage,  naar  det  engang  er  sluttet,  hvorimod 
Frederik  aldrig  betænkte  sig  paa  at  bryde  sine  Forplig- 
telser, selv  efter  at  han  havde  givet  sin  Underskrift,  saa 
snart  blot  nogen  gjorde  ham  et  højere  og  fordel- 
agtigere Bud. 

Selv  Valget  af  Ambassadører  synes  at  have  været  fint 
beregnet.  Medens  han  i  London,  eller  rettere  sagt  i  Han- 
nover, hvor  Kong  Georg  opholdt  sig  paa  Gjennemrejse,  lod 
sig  repræsentere  af  en  erfaren  Diplomat,  en  Mand  af  gammel 
Adel,  Grev  Truchsess,  sendte  han  derimod  til  Ludvig  XV 
en  simpel  Officer,  Oberst  Camas,  hvis  Fader  var  flygtet  fra 
Frankrig  for  det  nantiske  Edikt,  og  som  var  en  af  hans 
Ungdomsvenner,  et  Medlem  af  hans  fortrolige  Kreds.  Mange 
forundrede  sig  over,  at  en  saa  ubetydelig  Person  blev  be- 
skikket til  en  saa  hej  Post,  og  at  en  protestantisk  Emigrant 
skulde  sendes  tilbage  til  sit  gamle  Fædreland,  der  endnu 
blev  styret  af  en  Kardinal.  De,  der  udtalte  deres  For- 
bavselse for  Kongen,  fik  kun  det  spottende  Svar,  at  Camas, 
der  kun  havde  én  Arm,  passede  godt,  siden  den  franske 
Ambassadør,  Marquis  de  Valori,  havde  mistet  tre  Fingre. 
»Kongen  af  Frankrig  har  sendt  mig  en  Ambassader,  som 
kun  har  én  Haand,«  sagde  han,  »jeg  betaler  min  Gjæld 
ved  at  sende  ham  en  til  Gjengjæld,  som  kun  har  én  Arm.« 

Sandheden  var,  at  Truchsess  havde  Ordre  til  at  lade 
sig  forstaa  med,  at  der  var  en  hemmelig  Grund,  hvorfor  netop 
Camas  var  bleven  sendt  til  det  franske  Hof,  og  at  der  var 

betroet  ham  et  konfidentielt  Hverv,  som  England  maatte 
skynde  sig  at  forekomme,  hvis  det  vilde  nndgaa  Virknin- 
ningerne  deraf.  Camas  skulde  paa  sin  Side  insinuere  i 
Versailles,  at  han,  der  længe  havde  nydt  Kongens  For- 
trolighed, havde  gjennemskuet  hans  unge  Sjæls  ærgjerrige 
Planer,  og  at  man  maatte  skynde  sig  at  komme  dem  i  Mede, 
hvis  man  ikke  vilde  risikere  at  faa  ham  imod  sig. 

»De  skal,«  skrev  Frederik  til  Truchsess,  »i  det  uende- 
lige forsikre  Kongen  af  England  om  Deres  personlige  Ven- 
skab ,  og  mod  Ministrene  og  Frankrigs  Kreaturer  skal  De 
vise  den  største  Hjærtelighed ,    selv   om  De    slet   ikke   kan 

lide  dem. —  Men  De  maa  omtale  Camas's  Sendelse 

til  Frankrig  som  en  Sag  af  største  Vigtighed.  De  maa  sige 
med  en  misundelig  Mine,  at  han  besidder  min  For- 
trolighed, og  at  han  ikke  er  rejst  til  Frankrig  for  at  holde 
sig  lystig.« 

Camas's  Instrux  led  derimod  saaledes:  »Den  Forøgelse 
af  mine  Tropper,  som  vil  finde  Sted,  medens  De  opholder 
Dem  i  Versailles,  vil  give  Dem  Anledning  til  at  udtale  Dem 
om  min  heftige,  voldsomme  Tænkemaade;  De  kan  sige,  at 
der  kunde  være  Fare  for,  at  denne  Forøgelse  kunde  tænde 
en  Ild,  som  kunde  sætte  hele  Evropa  i  Brand,  at  det  ligger 
i  unge  Menneskers  Natur  at  være  foretagelseslystne ,  og  at 
Længsel  efter  Bedrifter  og  Berømmelse  ofte  have  voldet 
Forstyrrelse  i  Verden.  De  kan  sige,  at  jeg  føler  et  natur- 
ligt Venskab  for  Frankrig,  men  at  hvis  den  franske  Regering 
forsømte  mig  nu,  vilde  det  maaske  være  ude  mellem  os  for 
bestandig;  hvis  den  derimod  søgte  at  vinde  mig,  vilde  jeg 
være  i  Stand  til  at  yde  Monarkiet  vigtigere  Tjenester,  end 
Gustav  Adolf  nogen  Sinde  har  gjort.  Vis  Kardinalen  den 
største  Høflighed;  betal  smigrende  Ord  med  smigrende  Ord 
og  Kjendsgjerninger  med  Kjendsgjerninger.  Gjør  Dem  al 
mulig  Umage  for  at  ophidse  deres  Skinsyge  paa  England.« 

Foruden  sit  officielle  Ærende  havde  Camas  endnu  et 
andet  Hverv  at  besørge  paa  Vejen.    Midtvejs  mellem  Berlin 

Og  Paris  maatte  han  dreje  af  fra  sin  Vej  for  at  banke  paa 
hos  Voltaire,  der  for  Tiden  opholdt  sig  i  Briissel  med  sin 
berømte  Veninde,  Madame  de  Chåtelet,  som  havde  en  Proces 
for  den  belgiske  Ret.  Der  blev  givet  til  Paaskud  for  denne 
Afstikker,  at  Camas  skulde  standse  Udgivelsen  af  l'Anti- 
Machiavel,  som  Voltaire  havde  overgivet  til  en  Forlægger 
i  Haag.  Det  var  imidlertid  kun  et  Paaskud ;  thi  For- 
læggeren havde  paa  det  bestemteste  vægret  sig  ved  at  give 
et  Skrift  fra  sig,  som  ved  Forfatterens  nye  Værdighed 
havde  opnaaet  en  uventet  Værdi,  og  Frederik  havde  ikke 
trængt  videre  ind  paa  ham,  men  lod  til  at  va^re  ret  til- 
freds med,  at  hans  moralske  Aandsfostre  skulde  se  Dagens  Lys. 
Den  sande  Hensigt  med  Caraas's  Besøg,  som  for  Resten 
blev  foretaget  med  stor  Bram,  var  at  vise  Verden,  at  den 
kronede  Digter  hilste  paa  Litteraturens  Konge  før  paa 
nogen  anden.  Camas  lod  sig  saa  tydelig  forstaa  her- 
med, og  Voltaire  optog  det  saa  godt,  at  Frederik  nogle 
Dage  senere  kunde  skrive  til  ham  uden  at  frygte  for,  at 
det  skulde  se  ud  som  Satire:  »Camas's  Breve  handle  kun 
om  BriisseL  Efter  hans  Beretninger  at  dømme  lader  det 
til,  at  han  er  bleven  sendt  som  Ambassadør  til  Voltaire  og 
ikke  til  Ludvig.«  Disse  Komplimenter  ledsagedes  af  et 
Anker  ungarsk  Vin,  og  Voltaire  fortæller  i  sine  Me- 
moirer, at  han  fandt,  at  »denne  flydende  Gave«, 
som  han  kalder  det,  stod  langt  under,  hvad  han  havde 
ventet  af  Kongens  Gavmildhed.  Der  er  vistnok  ingen 
Tvivl  om,  at  han  vilde  have  foretrukket  en  solidere  Gave, 
men  forekom  Vinen  ham  middelmaadig ,  saa  ned  han  til 
Gjengjæld  Smigeren  med  Begjærlighed. 

Voltaire  havde  af  Camas  faaet  et  Vink  om,  at  han 
snart  vilde  faa  Frederik  selv  at  se.  Det  oven  omtalte  Brev 
meldte  ham,  at  den  nye  Konge  i  Slutningen  af  Sommeren 
vilde  besøge  Rhinens  Bredder  og  sætte  ham  Stævne  i 
Cleve.  Grunden  til  denne  Rejse  var  meget  naturlig ;  skjønt 
Hertugdømmet  Cleve  ikke  stødte  op  til  de  øvrige  preussiske 

Stater,  udgjorde  det  dog  en  Del  af  Huset  Brandenburgs 
arvelige  Besiddelser.  De  preussiske  Konger  gjorde  desuden 
Fordring  paa  at  forene  Hertugdømmerne  Berg  og  Jiilich 
med  Cleve,  naar  det  kurfyrstelige  pfalziske  Hus  uddøde, 
hvis  sidste  Repræsentant,  den  regerende  Kurfyrste,  var 
gammel  og  barnløs.  Det  var  derfor  meget  rimeligt,  at 
Frederik  ønskede  at  hjddes  af  sine  rhinske  Provinser  og 
samtidig  have  et  vaagent  Øje  med  sine  eventuelle  Rettig- 
heder. Men  foruden  denne  virkelige  Anledning  er  det  ikke 
umuligt,  at  Tanken  om  at  nærme  sig  til  Frankrig,  der 
endnu  var  Evropas  største  politiske,  intellektuelle  og  mili- 
tære Skueplads,  ikke  var  ganske  uden  for  en  Beslutning, 
der,  skjønt  let  forklarlig,  dog  forekom  alle  lidt  forhastet. 

Da  Kongens  Afrejse  blev  bekjendt  i  Berlin,  udbredte 
det  Rygte  sig,  at  han  vilde  udstrække  sin  Rejse  lige  til 
Paris.  Sikkert  er  det  imidlertid,  at  da  han  var  kommen  i 
Nærheden  af  Frankrig,  kunde  han  ikke  modstaa  Lysten  til 
at  se  en  fransk  By  og  en  fransk  Hær  og  fik  det  mærkelige 
Indfald  at  tage  inkognito  til  Strassburg.  Det  var  en 
Hændelse,  som  i  sin  Tid  gjorde  megen  Opsigt,  og  den 
havde,  som  vi  senere  ville  faa  at  se,  Følger,  som  ingen 
kunde  forudse,  og  som  vare  endnu  alvorligere,  end  man 
hidtil  har  vidst. 

Paa  den  Tid  var  Evropa  ikke  gjennemskaaret  af  Jærn- 
baner,  og  Fyrster  og  Konger  plejede  ikke  saaledes  som  nu 
at  rejse  omkring  uden  at  vække  Opmærksomhed.  Frederiks 
Afstikker  var  derfor  meget  paafaldende  for  hin  Tid  og  meget 
vanskelig  at  holde  hemmelig;  sandt  at  sige,  gjorde  han  sig 
ikke  megen  Umage  derfor.  Hans  Følge,  der  bestod  af  en 
af  hans  Brødre,  Prins  Vilhelm,  to  Adjutanter,  to  Kammer- 
herrer og  otte  Tjenere ,  var  meget  betydeligt  for  en  simpel 
schlesisk  Adelsmand,  hvis  Pas  kun  led  paa  det  ukjendte 
Navn  Grev  Dufour.  Oven  i  Kjøbet  var  dette  Pas  udfær- 
diget i  sidste  Øjeblik,  da  det  forlangtes  af  Grænsevagten 
ved  Kehl,   og   det   var  forseglet   med   et  Signet   med   det 

kongelige  Vaaben,  som  Kongen  havde  hos  sig;    denne  Om- 
stændighed undgik  ikke  de  tilstedeværendes  Opmærksomhed. 

Det  vakte  altsaa  Opsigt,  da  den  lille  Skare  drog  ind  i 
Byen  og  tog  ind  i  Hotellet  eller,  som  man  den  Gang  sagde, 
Værtshuset;  og  man  blev  endnu  mere  opmærksom,  da  den 
underlige  Anfører  for  Flokken  strax  forlangte,  at  der  skulde 
dækkes  op  med  det  bedste,  Huset  formaaede,  og  at  man 
skulde  indbyde  nogle  franske  Officerer  fra  den  nærliggende 
militære  Café  til  at  spise  med  til  Aften.  Det  var  et  temme- 
lig dristigt  Tilbud  af  en  ubekjendt,  og  Værten,  der  over- 
bragte Indbydelsen,  blev  modtagen  af  de  forsamlede  Officerers 
Latter.  To  Kaptejner  af  det  piemontesiske  Regiment,  der 
maaske  allerede  havde  faaet  lidt  for  meget,  besluttede  sig 
dog  til  at  modtage  Indbydelsen,  uden  Tvivl  i  den  Tanke,  at 
de  vilde  holde  sig  lystige  paa  det  tyske  Køkkens  og  det 
tyske  Pedanteris  Bekostning. 

Til  deres  store  Overraskelse  fandt  de,  at  deres  hemme- 
lighedsfulde Vært  var  en  ung  Herre  af  et  fornemt  Ydre, 
som  talte  Fransk  uden  Akcent,  var  fri  og  beleven  i  sit 
Væsen,  munter  i  Tale  og  hurtig  til  Svar;  han  drak  deres 
Skaal  i  fortræffelige  Vine  og  istemmede  deres  slibrige  Viser. 
Først  henimod  Soupéens  Slutning  tillod  den  foregivne  Greve 
sig  nogle  spøgende  Bemærkninger  om  de  franske  Troppers 
Holdning,  hvorover  den  ene  af  Gjæsterne  følte  sig  krænket, 
og  det  kunde  let  være  kommet  til  Strid,  hvis  ikke  den 
anden,  der  bedre  havde  bevaret  sin  Koldblodighed  og  havde 
visse  Anelser,  havde  faaet  sin  Kammerat  til  at  tie  og  i 
Tide  afbrudt  Samtalen.  De  trak  sig  tilbage  langt  ud  paa 
Natten  og  bade  de  fremmede  vise  dem  den  Ære  at  spise 
til  Aften  med  dem  i  deres  Café  den  næste  Dag;  strax 
om  Morgenen  meldte  de  derpaa  deres  mærkelige  Møde  for 
Provinsens  Guvernør. 

Denne  var  en  gammel,  ret  anset  Militær,  som  havde  været 
kommanderende  General  og  staaet  i  Spidsen  for  et  stort 
Gesandtskab.    Han  var  den  anden  Marskalk  de  Broglie,  og 

denne  Omstændighed  skylder  jeg  den  Fordel  at  besidde  en 
Beretning  om  dette  lille  Æventyr,  skreven  af  ham  selv  og 
mere  paalidelig  end  de,  der  findes  i  Memoirer  og  Blade. 
Da  Marskalken  var  af  den  Mening,  at  en  ubekjendt,  som 
slog  saa  stort  paa  det,  maatte  enten  være  ea  Fyrste  eller  en 
Æventyrer,  anbefalede  han  Officererne  at  være  paa  deres 
Post  og  satte  Politiet  i  Bevægelse.  Han  indrømmer  end- 
ogsaa,  at  han  et  Øjeblik  tænkte  paa  at  lade  de  fremmede 
arrestere.  Kongen,  som  begyndte  at  ane,  at  hans  Besøg 
ikke  kunde  gaa  ubemærket  hen,  sendte  imidlertid  i  det 
samme  sin  Broder  og  to  af  sine  Ledsagere  til  Marskalken, 
stadig  under  de  paatagne  Navne,  —  for  at  overbringe 
hans  Hilsen  og  gjøre  Undskyldning  for,  at  han  paa 
Grund  af  en  Upasselighed  ikke  selv  kunde  møde.  Marskal- 
ken modtog  de  fremmede  meget  høflig,  men  iagttog  dem 
med  Opmærksomhed  og  bad  dem  blive  til  Middag  og  forst 
(det  var  en  Helligdag)  høre  Messen  i  hans  Kapel.  Til- 
buddet syntes  at  sætte  dem  mere  i  Forlegenhed,  end  det 
var  rimeligt  for  Adelsmænd  fra  en  overvejende  katholsk 
Provins  som  Schlesien.  Efter  nogen  Tøven  besluttede  en 
af  dem  sig  til  at  deltage  i  Gudstjenesten;  han  talte  med 
italiensk  Akcent,  og  det  var  virkelig  ogsaa  en  Venetianer 
ved  Navn  Algarotti,  en  ung  Videnskabsmand,  hvem  Frederik 
havde  ophøjet  til  Greve  og  Kammerherre.  Han  førte  Sam- 
talen og  var  den  eneste  af  de  fremmede,  som  optraadte  uden 
Forlegenhed;  de  andre  vare  generte  og  syntes  (efter  hvad 
Marskalken  siger  i  sin  Beretning)  at  have  meget  lidt 
Verdenstone. 

Medens  Messen  blev  læst  og  Middagsmaaltidet  serveret, 
havde  Frederik,  som  kjedede  sig  i  Værtshuset,  for  at  ad- 
sprede sig  besteget  Domkirkens  Taarn.  Da  han  kom  ned, 
blev  han  uden  for  Kirken  antastet  af  en  Borger  fra  Byen, 
som  kastede  sig  for  hans  Fødder,  kaldte  ham  Sire  og  Deres 
Majestæt  og  bønfaldt   ham  om  at  frigive  hans  Neveu,    der 

var  i  preussisk  Tjeneste.  Denne  Neveu  vav  en  lang  Fyr 
paa  5  Fod  og  8  Tommer,  som  paa  en  Rejse  i  Tyskland 
paa  Grund  af  sin  Højde  var  bleven  taget  med  Magt  og 
stukken  ind  i  den  afdøde  Kong  Vilhelms  Grenadergarde. 
Frederik  sagde  til  Manden,  at  han  var  gal,  og  gik  raskere 
til  for  at  slippe  fra  ham;  men  denne  trak  en  Medalje  med 
Kongens  Portræt  frem,  som  var  bleven  slaaet  og  uddelt  i 
Berlin  paa  hans  Kroningsdag,  og  viste  ham  den.  Da  lagde 
Frederik  hurtig  sin  Haand  paa  hans  Mund  og  lovede  ham 
alt,  hvad  han  ønskede,  naar  han  blot  vilde  tie  stille. 
Manden  lovede  alt,  men  gik  naturligvis  strax  hen  og  for- 
talte det  hele  til  Guvernøren.  Han  mødte  dér  to  Soldater, 
Desertører  fra  den  preussiske  Hær,  som  man  havde  stillet 
paa  Lur  i  Nærheden  af  Værtshuset,  og  som  lige  havde  af- 
lagt det  samme  Vidnesbyrd. 

Da  Marskalken  havde  faaet  Sandheden  at  vide,  før 
hans  Gjæster  havde  forladt  ham,  tog  han  en  af  dem  til 
Side  og  bad  ham  lade  Grev  Dufour  vide,  at  han  var 
kjendt,  og  at  man  var  rede  til  at  vise  ham  al  den  Ære, 
der  tilkom  hans  Rang,  hvis  han  ønskede  det,  eller  til  intet 
at  sige,  hvis  det  saaledes  var  mere  etter  hans  Ønske.  Til 
Svar  lod  Kongen  sige,  at  han  vilde  komme  og  bad  om  at 
tale  alene  med  Marskalken. 

*':  Hvad  er  der  foregaaet  paa  dette  Møde?  Har  Frederik, 
der  var  ærgerlig  over  at  være  opdaget  og  lidt  flov  over  at 
have  udsat  sig  derfor,  maaske  vist  en  Ærgrelse,  som  har 
gjort  Marskalken  forlegen?  Har  Marskalken  modtaget  ham 
i  Gaia  og  med  Æresbevisninger,  der  kunde  rebe  hans 
Inkognito  for  Tjenestefolkene?  Var  han  taktløs  nok  til  at 
benytte  Lejligheden  til  at  tale  om  Politik  og  minde  om,  at 
han  som  Ambassadør  hos  Kongen  af  England  i  Hannover 
havde  truffet  den  afdøde  Konge  af  Preussen  og  sammen 
med  ham  underskrevet  en  diplomatisk  Overenskomst?  Ledte 
han   maaske  Samtalen   hen   paa   militære  Æmner   og   greb 

Lejligheden  til  at  omtale  de  Sejre,  han  nylig  havde  vundet 
paa  et  Felttog  i  Italien,  hvor  Preussen  havde  været  paa 
Østerriges  Side?  Det  er  vanskeligt  at  vide,  da  der  ikke 
var  andre  til  Stede  ved  Sammenkomsten  end  Frederiks  to 
Adjutanter.  Vist  er  det,  at  Kongen  snart  gik  sin  Vej 
endnu  mere  ærgerlig,  end  han  var  kommen,  hilste  koldt  paa 
Marskalkens  Frue,  som  havde  ønsket  at  blive  forestillet  for 
ham,  og  med  synlig  Uvilje  modtog  en  Indbydelse  til  samme 
Aften  at  spise  hos  dem  og  derefter  gaa  i  Theatret. 

Efter  Kongens  ønske  blev  der  givet  ham  en  Officer 
med,  som  skulde  vise  ham  Citadellet.  Imidlertid  var  Ny- 
heden rj^gtedes,  og  uden  for  Hotellets  Dør  havde  forsamlet  sig 
en  Skare  Mennesker,  som  ledsagede  ham  lige  til  Voldene.  Han 
undersøgte  alt,  Kanonerne,  Arsenalet,  Fæstningsværkerne, 
og  lod  sig  alt  forklare  lige  til  de  mindste  Enkeltheder;  da  han 
var  kommen  tilbage  til  Værtshuset,  bestilte  han  Postheste, 
skrev  en  meget  lidt  høflig  Undskyldning  til  Marskalken  og 
rejste  om  Aftenen  med  endnu  færre  Omstændigheder,  end 
han  var  kommen.  Marskalkens  og  Publikums  Skuffelse  var 
saa  meget  desto  større,  som  man  i  den  fornemste  Loge 
havde  indrettet  et  ophøjet  Sæde  med  et  Tæppe  til  den 
kongelige  Gjæst,  og  Theatret  havde  været  fuldt  besat,  længe 
før  Skuespillet  skulde  begynde.  . 

Da  Frederik  var  kommen  til  Wesel,  greb  han  Pennen 
for  at  sende  Voltaire  en  burlesk  Beskrivelse  af  sin  Opdagelses- 
rejse. Den  var  halvt  paa  Prosa  og  halvt  paa  Vers,  og  han 
gjorde  deri  lidt  Nar  af  sig  selv,  meget  af  Marskalkens 
Vigtighed  og  fornemme  Væsen  og  mest  af  Frankrig  og 
Franskmændene.  »Nu,«  skrev  han,  »har  jeg  set  disse  Fransk- 
mænd, hvis  Berømmelse,  De  saa  tit  har  sunget,  — 

Ce  peuple  fou,  brutal  et  galant, 

Superbe  en  sa  fortune  en  ses  malheurs  rampant, 

D'un  bavardage  impitoyable 

Pour  cacher  le  creux  d'un  esprit  ignorant. 

Leger,  indiscret,  imprudent. 

Non,  des  vils  Frangais  vons  n'étes  pas  du  nombre; 

Vous  pensez,  ils  ne  pensent  pas.*) 

Da  Voltaire  modtog  dette  skjønne  Mesterværk,  havde 
han  kun  noget  at  udsætte  paa  Bygningen  af  Versene,  som 
unægtelig  haltede  lidt.  Fornærmelserne  mod  hans  Lands- 
mænd tog  han  med  største  Ro  uden  at  ane,  at  han  ved  at 
taale  dem  viste  deres  Berettigelse.  Selv  fer  Frederik  kj endte 
Voltaire,  havde  han  gættet,  at  man  hos  den  store  Mand  — 
saa  vel  som  hos  hans  Disciple  og  Efterlignere  —  altid 
vilde  kunne  komme  til  rette  med  den  nationale  Stolthed, 
naar  man  blot  kjælede  tilstrækkelig  for  hans  Forfatter- 
forfængelighed. Det  var  en  Opdagelse,  han  senere  ved  mere 
end  én  Lejlighed  skulde  drage  Nytte  af. 

Det  saa  længe  ventede  Mede  mellem  Kongen  og  Digte- 
ren fandt  endelig  Sted  i  Slutningen  af  September  paa  Slottet 
La  Meuse  ved  Cleve,  og  det  var  lige  saa  kjærligt,  lige  saa 
varmt,  lige  saa  begejstret  fra  den  ene  som  fra  den  anden 
Side.  Frederik,  som  var  sengeliggende  af  et  Feberanfald, 
stod  op  udtrykkelig  for  at  gjøre  Ære  af  sin  berømte  Gjæst. 
De  spiste  til  Aften  sammen  og  talte  sammen  til  langt  ud 
paa  Natten  om  alle  mulige  Ting,  »om  Sjælens  Udødelighed, 
om  den  frie  Vilje,  ja  selv  om  Platos  Androgyner«,  og  selv 
om  det  ikke  var  til  Bunds,  som  Voltaire  siger,  var  det  i 
det  mindste  med  en  sprudlende  Ild  af  Epigrammer  og 
Aandrigheder. 

Ved  Lejlighed  bad  Kongen  Voltaire  om  at  vise  ham 
en  lille  Tjeneste,  nemlig  at  affatte  for  ham  et  Manifest  til 
Biskoppen  af  Liittich,  hvem  han  stævnede  for  en  Sum  af 
en  Million  som  Afgift  for   et  Gods,   der   var   beliggende  i 


*)    Dette  taabelige,  raa  og  galante  Folk,  hovmodigt  i  sin  Lykke, 
krybende  i  sin  Ulykke,  ubarmhjærtig  snakkesaligt  for  at  skjule 

sin   tomme,    uvidende  Aand. Letsindigt,    indiskret, 

uforsigtigt.    Nej,  De  er  ikke  en  af  de  usle  Franskmænd;  De 
tænker,  de  tænke  ikke. 

denne  Herres  Besiddelser,  og  hvorover  det  brandenburgske 
Hus  paastod  at  være  lensberettiget.  Det  var  en  gammel 
Strid,  der  i  mange  Aar  havde  henstaaet  uafgjort  for  den 
tyske  Rigsdag.  Frederik  havde  sat  sig  i  Hovedet  at  ind- 
drive sin  Fordring  og  lod  allerede  et  Korps  Tropper  rykke 
frem  for  at  I  støtte  isit  Krav.  Forgjæves  protesterede 
Kejser  Karl  VI  mod  denne  Maade  at  afgjøre  Sagen  paa 
uden  at  afvente  Kejserens  Dom.  Sandt  at  sige  var  det 
netop,  fordi  Kejseren  forlangte  Ret  til  at  dømme,  at  Frederik 
havde  besluttet  selv  at  tiltage  sig  denne  Ret.  Han  ønskede 
at  vise,  at  han  i  dette  Punkt,  som  i  alle  andre,  ikke  vilde 
være  afhængig  af  nogen.  Jeg  véd  ikke,  om  denne  Tanke 
sporedes  i  Voltaires  Manifest,  som  ikke  existerer  mere,  men 
den  var  i  alt  Fald  sikkert  ikke  udtrykt  saa  tydelig,  man 
kan  gjærne  sige  saa  groft,  som  i  en  lille  avtografisk 
Skrivelse,  der  findes  i  den  »politiske  Korrespondance«  og 
lyder  saaledes: 

»Jeg  vil  tage  til  Cleve  og  forsøge  at  afgjøre  Sagen 
med  det  gode.  Hvis  jeg  faar  Afslag,  skal  jeg  nok  vide  at 
skaffe  mig  Ret.  Kejseren  er  et  gammelt  Spøgelse  af  en 
Afgud,  som  fordum  havde  Myndighed  og  Magt,  men  nu  er 
intet.  Det  har  været  en  kraftig  Mand,  men  Franskmanden 
og  Tyrken  have  gjort  det  af  med  ham,  og  nu  er  han 
intet.«  Overbevist  af  Voltaires  Argumenter  eller  af  de 
preussiske  Grenaderer  gav  Biskoppen  af  Luttich  efter  og 
betalte  sin  Million. 

Denne  hovmodige  Fremgangsmaade,  denne  diplomatiske 
og  politiske  Hensynsløshed  begyndte  imidlertid  at  gjøre 
Evropas  Politikere  urolige.  »Man  anser  her  Manifestet,« 
skrev  Marquis  de  Valori,  »som  det  første  Resultat  af  det 
Hovmod,  som  jeg  har  talt  til  Dem  om,  og  den  Ulyst  til  at 
raadføre  sig  med  forstandige  Folk,  der  forstaa  at  lade 
Fyrsterne  udtale  sig  med  Maadehold  og  Fasthed.«*)     Hvor- 


*)    Marquis  de  Valori  til  Minister  Amelot,  20de  September  1740. 

til  sigtede  da  denne  anmassende  Optræden,  denne  ærgerrige 
Higen?  Den  eneste  Fordring,  som  Frederik  endnu  havde 
gjort  gjældende,  Arveretten  til  Jiilich  og  Berg,  var  alt  for 
ringe  til  at  motivere  saa  store  Forberedelser,  saa  stolt  en 
Holdning,  og  overalt  spurgtes  der  med  Forundring,  hvad  han 
da  egentlig  havde  i  Sinde. 

Skæbnen  gav  imidlertid  snart  Frederik  Lejlighed  til  at 
give  et  hurtigere  og  mere  kategorisk  Svar  paa  dette  Spergs- 
maal,  end  han  maaske  selv  havde  anet.  Den  26de  Oktober 
dede  Karl  VI  ganske  pludselig  i  Wien,  og  Kureren,  som 
bragte  Budskab  derom,  kom  til  Rheinsberg  i  et  Øjeblik,  da 
et  mere  end  heftigt  Anfald  af  Koldfeber  holdt  Frederik  i 
Sengen.  De  Officerer,  som  modtoge  Efterretningen,  betænkte 
sig  paa  at  trænge  ind  til  Kongen;  men  til  sidst  besluttede 
en  af  dem  sig  dertil  og  rakte  ham  uden  at  sige  et  Ord 
Budskabet  paa  Sengen,  hvor  han  laa.  Kongen  læste  det 
helt  igjennem  ligeledes  uden  at  sige  et  Ord,  og  uden  at 
hans  Ansigt  røbede  den  mindste  Bevægelse;  derpaa  stod 
han  op  endnu  rystende  af  Kuldegysninger  og  befalede,  at 
der  strax  skulde  sendes  Bud  til  Berlin  efter  Statsminister 
Podewils  og  Feltmarskalk  Schwerin. 

Medens  han  ventede  paa  dem,  tog  han  fat  paa  sin 
Korrespondance  og  skrev  til  Voltaire:  »Kjære  Voltaire,  den 
mest  uventede  Begivenhed  forhindrer  mig  denne  Gang  i  at 
aabne  min  Sjæl  for  Dem,    som  jeg  plejer,  og  snakke  med 

Dem,    som  jeg   gjærne  vilde.     Kejseren    er    død . 

Hans  Død  volder  Forstyrrelse  i  mine  fredelige  Planer,  og 
jeg  tror,  at  det  i  Juni  Maaned  snarere  vil  komme  til  at 
dreje  sig  om  Krudt  og  Kanoner,  Soldater  og  Løbegrave  end 
om  Skuespillerinder,  Balletter  og  Theatre.  Der  vil  ske  en 
fuldstændig  Omvæltning  med  det  gamle  politiske  System; 
det  er  som  det  løsrevne  Klippestykke,  der  faldt  paa  den 
Figur  af  fire  Metaller,    som  Nebukadnesar  saae,    og  knuste 

dem  alle. Jeg  vil  skaffe  mig  af  med  min  Feber,  thi 

jeg  har  Brug  for  hele  mit  Maskineri    og   maa  se  at  drage 

saa  megen  Nytte  af  det,  som  mulig.  —  Far  vel,  kjære 
Voltaire,  glem  mig  aldrig.  —  Jeg  sender  Dem  en  Ode  til 
Svar  paa  den  fra  Gresset.« 

IL 

Den  almindelige  Uvished. 

Selv  om  Døden  lader  sig  melde  forud,  overrasker  den 
dog  altid  dem,  hvem  den  rammer.  Til  Trods  for  Karl  VI's 
synlig  aftagende  Helbred,  hvorpaa  en  dyb  Melankoli  længe 
havde  været  Symptom,  havde  dog  ingen  ventet,  at  han 
skulde  gaa  saa  hurtig  bort.  En  Forkølelse,  han  havde  paa- 
draget  sig  paa  Jagten,  i  Forbindelse  med  et  Maveonde, 
foraarsaget  ved  Nydelsen  af  en  Ret  Champignoner,  gjorde  i 
Løbet  af  to  Dage  hans  Tilstand  saa  fortvivlet,  at  han  næppe 
fik  Tid  til  at  velsigne  sine  Børn  og  overgive  sin  Sjæl 
til  Gud. 

Uagtet  alle  burde  have  forudset  denne  Begivenhed,  var 
dog  intet  beredt  dertil.  Kejseren  havde  ganske  vist,  som 
vi  vide,  til  Fordel  for  sin  ældste  Datters  Arveret,  oprettet 
et  Testamente,  hvortil  alle  Magter  havde  givet  deres 
Bifald;  men  foruden  at  nogle  af  deres  Erklæringer  led- 
sagedes af  truende  Indskrænkninger,  véd  man  jo  nok,  hvor 
let  det  falder  de  levende  at  bryde  deres  Lofter  til  de  af- 
døde. En  eneste  Ting  kunde  have  gjort  Kejserens  efter- 
ladte Bestemmelser  uomstødelige :  hvis  Karl  VFs  Svigersøn, 
Maria  Theresias  Ægtefælle,  var  bleven  valgt  til  romersk 
Konge,  vilde  han  derved  være  forud  bestemt  til  at  blive  det 
hellige  Riges  Overhoved  og  Karl  den  stores  Efterfølger. 

At  opnaa  dette  havde  virkelig  ogsaa  været  den  afdøde 
Kejsers  Ønske,  og  han  havde  gjentagne  Gange  under  Haanden 
talt  med  nogle  af  Kurfyrsterne  derom;  men  han  havde 
tøvet  saa  længe  med  offentlig  at  fremkomme  med  et  Forslag 
derom,  fordi  han  bestandig  haabede,  at  den  unge  Storhertug 
ved  et  længere  Ophold  i  Tyskland  eller  ved  glimrende  Be- 

drifter  kunde  bringe  Verden  til  at  glemme,  at  han  var  en 
Udlænding.  Han  ønskede  tillige,  at  Ærkehertuginden,  før 
han  vovede  Forsøget,  skulde  have  haft  en  mandlig  Arving, 
for  at  Arvefølgen  ikke  skulde  frembyde  flere  Vanskeligheder 
i  Fremtiden.  Ingen  af  disse  Forhaabninger  var  gaaet  i  Op- 
fyldelse; Ærkehertuginden  havde  kun  to  Døtre,  og  Stor- 
hertugen, der  var  letsindig,  indskrænket  og  hovmodig,  for- 
stod ikke  at  gjøre  sig  elsket;  i  den  sidste  Krig  mod 
Tyrkerne,  hvor  han  havde  kommanderet  et  Korps,  havde  han 
ikke  aflagt  Prøve  paa  nogen  synderlig  Dygtighed  og  havde 
ikke  undgaaet  den  Upopularitet,  som  ramte  alle  Generalerne 
fra  dette  ulykkelige  Felttog. 

Det  værste  var,  at  denne  Uvilje  og  Mistillid  var  aller- 
mest fremherskende  i  selve  det  østerrigske  Huses  arvelige 
Besiddelser;  Wien,  der  i  Aarhundreder  havde  været  vant 
til  at  være  Kejserrigets  Hovedstad,  var  ikke  meget  til- 
bøjeligt til  at  sætte  sin  indflydelsesrige  Stilling  paa  Spil 
ved  overdreven  Troskab  mod  de  omtvistelige  Rettigheder, 
der  kunde  gj øres  gj ældende  af  en  ung,  ikke  meget  bekjendt 
Kvinde,  som  var  gift  med  en  mindre  velbekjendt  Udlæn- 
ding. Dersom  der  blandt  de  talrige  Fyrster,  som  kunde 
gjøre  Fordring  paa  at  blive  Karl  VFs  Efterfølger,  fandtes 
en,  som  lettere  kunde  opnaa  Kejserkrouen  end  Maria 
Theresias  Ægtefælle,  hvorfor  skulde  man  da  ikke  slutte  sig 
til  ham  og  modtage  ham  uden  Indvendinger,  hellere  end  at 
indvikles  i  en  Proces  eller  en  Kamp,  hvis  Udfald  var  tvivl- 
somt? Der  taltes  især  om  Kurfyrst  Karl  af  Bayern,  der 
lige  saa  vel  som  Frants  af  Lothringen  var  gift  med  en 
Ærkehertuginde  (Joseph  Ps  Datter),  og  som  vilde  bringe 
sine  nye  Undersaatter  et  betydeligt  Rige  i  Morgengave. 
Folkestemningen  var  for  ham ,  og  Udtalelser  i  den  Retning 
hørtes  endogsaa  paa  Gaden  i  Hovedstaden.  »Prinsessen  er 
ikke  elsket,«  skrev  den  franske  Ambassadør  i  Wien,  Mar- 
quis  de  Mirepoix  til  Amelot,  »en  Del  af  det  Had  og  den 
Uvilje,  der  næres  mod  Storhertugen,  er  gaact  over  paa  hende. 

Hele  stemningen  er  for  Kurfyrsten  af  Bayern,  og  jeg  er 
overbevist  om,  at  Folk  vilde  strømme  ham  i  Mode  i  Skarer, 
hvis  han  kom  hertil.«  —  »Man  hører,«  skrev  Venedigs 
Ambassadør,  »en  Mumlen  al' oprørske  Stemmer,  som  erklære, 
at  det  er  fornedrende  for  et  Folk  at  styres  af  en  Kvinde, 
og  at  det  ligger  i  den  fælles  Interesse  at  vælge  en  tyslk 
Fyrste.« 

Ogsaa  i  højere  Regioner  herskede  der  Tvivlraadighed 
og  Forvirring,  og  alt  vilde  have  været  tabt,  hvis  Maria 
Theresia  selv  havde  vaklet  et  eneste  Øjeblik;  men  hun  var 
den  eneste,  som  hverken  tvivlede  paa  sin  Ret  eller  paa  sig 
selv.  Hun  var  frugtsommelig,  og  Sorgen  havde  rystet  hende 
i  den  Grad,  at  man  havde  været  nødt  til  at  tjærne  hende 
fra  den  døendes  V^a?relse,  hvor  hun  fiere  Gange  var  besvi- 
met; men  saa  snart  det  skæbnesvangre  Slag  var  faldet,  tog 
hun  sig  sammen.  Samme  Dag  lod  hun  Statens  øverste 
Embedsmænd  vide,  at  hun  ønskede  at  modtage  deres  Hyl- 
ding,  og  modtog  dem  siddende  under  den  kongelige  Tron- 
himmel. Med  en  stærk  Stemme,  skjønt  afbrudt  af  Sorg, 
stadfæstede  hun  deres  Ansættelse  og  bad  dem  kun  om  at 
opfylde  deres  Hverv  med  samme  Troskab  som  under  hendes 
Fader;  derpaa  befalede  hun,  at  enhver  Regeringsakt  fra  det 
Øjeblik  skulde  udfærdiges  i  Navn  af  Dronningen  af  Ungarn 
og  Bøhmen,  Ærkehertuginde  af  Østerrige. 

Den  næste  Dag  sammenkaldte  hun  Gehejmestatsraadet 
og  indtog  sin  Plads  med  Storhertugen  ved  sin  venstre  Side. 
Det  maa  have  været  et  mærkeligt  Syn,  denne  unge  Kvinde 
i  al  sin  Ungdoms  og  Skjønheds  Glans,  omgiven  af  de  graa- 
hærdede,  udlevede  Ministre,  af  hvilke  den  yngste,  siger 
Arneth,  var  over  halvfjerdsindstyve  Aar.  Og  man  maa  ikke 
tro,  at  det  var  gamle  tro  Tjenere,  opvoxede  i  Agtelse  og 
Hengivenhed  for  deres  Herres  Slægt,  og  som  nu  med 
Taarer  hyldede  deres  nye  Herskerinde;  tvært  imod,  deres 
Hjærtér  vare  fortørrede  ved  egoistisk  Brug  af  Lykken,  ud- 
slidte ved  en  lang  Øvelse  i  Hofrænker,  og  de  vare  rede  til 

at  bære  Kappen  paa  begge  Skuldre.  Hverken  hos  en  for- 
dærvet Diplomat  som  Zinzendorf  eller  hos  en  forhenværende 
Skriver  som  Bartenstein,  der  kun  var  berømt  for  sine 
Prokuratorkneb,  kunde  man  vente  at  finde  Spor  af  Ridder- 
lighed, og  der  var  vistnok  mere  end  en,  som  ved  sin 
Indtrædelse  i  Raadssalen  tænkte  paa  at  holde  sig  en 
Udgang  aaben. 

Prinsessen  forstod  imidlertid  med  en  Blanding  af  Ynde 
og  Myndighed  at  beherske  dem,  indtage  dem,  ja  endogsaa 
til  sidst  begejstre  dem.  De  Befalinger,  hun  gav,  de  Be- 
stemmelser, hun  lod  tage  for  at  faa  sit  Herredømme 
anerkjendt,  bleve  udførte  samme  Dag  med  en  Hurtighed, 
som  bragte  det  gamle  kejserlige  Maskineri  til  at  knage  i 
sine  rustne  Hængsler.  Dronningens  Iver  var  smitsom  og 
meddelte  sig  til  alle  hendes  Omgivelser;  hverken  hun  eller 
Storhertugen  undte  sig  et  Øjebliks  Ro;  de  lode  til  hverken 
at  have  Tid  til  at  sove  eller  spise  og  vare  uadskillelige  i 
Udførelsen  af  deres  fælles  Arbejde.  Det  var  det  eneste 
Punkt,  hvor  hun  var  uimodtagelig  for  Raad;  hun  var  til- 
gængelig for  enhver  og  lyttede  gjærne  til  ethvert  Raad; 
men  i  den  ene  Retning  var  hun  umedgjørlig:  hun  vilde 
dele  alt,  sin  Ret,  sine  Pligter  og  sin  Værdighed  med  sin 
Ægtefælle.  Hun  taalte  ikke,  at  man  holdt  sig  borte  fra 
ham,  eller  at  man  vilde  holde  ham  uden  for  Forretningerne. 
Hun  viste  sig  aldrig  uden  ham,  især  ikke  offentlig.  »Mi- 
nistrene,« siger  Marquis  de  Mirepoix,  »have  gjort  Dron- 
ningen mange  Forestillinger  om,  at  det  ikke  var  passende 
for  hende  at  spise  offentlig  sammen  med  Storhertugen ;  men 
hun  har  stoppet  Munden  paa  dem  ved  at  sige,  at  det  er 
hendes  udtrykkelige  Vilje.« 

Ved  stadig  at  arbejde  sammen  med  sin  Mand  og  lade 
ham  tale  og  handle,  lykkedes  det  hende  at  meddele  ham 
noget  af  sin  egen  Ynde.  Man  lagde  snart  Mærke  til,  at 
han  aldrig  havde  været  saa  elskværdig  som  i  den  sidste 
Tid.    Man  véd,  hvor  hurtig  Folkestemningen  kan  dreje  sig ; 

inden  faa  Dage  var  det  Mode  at  hæve  det  kongelige  Par 
til  Skyerne,  og  den  nye  Regering  blev  overalt  hyldet  med 
Begejstring.  Der  rejste  sig  ikke  engang  nogen  Indsigelse, 
da  den  nye  Dronning  efter  faa  Dages  Forløb  ophøjede  sin 
Ægtefælle  til  Medregent  og  gav  ham  Del  i  Regeringen, 
uden  at  han  dog  derved  erholdt  nogen  personlig  Ret  eller 
nogen  Arveret  til  Tronen. 

Denne  Svingning  i  den  offentlige  Mening  forhindrede 
midlertid  ikke  Kurfyrsten  af  Bayern  i  strax  at  udstede  en 
lovformelig  Protest  mod  Prinsessens  Tronbestigelse  og  give 
sin  Minister  Ordre  til,  for  han  forlod  Wien,  at  overlevere 
den  til  alle  Ambassadørerne.  Han  støttede  ikke  denne 
Protest  paa  sin  Hustrus  Rettigheder,  paa  hvilke  han  ud- 
trykkelig havde  gjort  Afkald,  men  paa  sin  Bedstemoders, 
Ferdinand  Ps  Datter,  en  Broderdatter  af  Karl  V;  men  i  det 
Øjeblik,  der  fremkom  én  Protest,  enten  den  nu  støttede  sig  paa 
gode  eller  daarlige  Grunde,  kunde  man  være  vis  paa,  at  andre 
vilde  fremkomme  med  lignende  Fordringer.  Der  vilde  da 
først  indfinde  sig  Kurfyrsten  af  Saxen,  Konge  af  Polen  i 
sin  Hustrus  Navn,  da  hun  var  en  Broderdatter  af  Karl  VI 
og  den  ældste  af  de  levende  Ærkehertuginder;  derpaa 
Kongen  af  Spanien  og  Hertugen  af  Savoyen,  der  begge 
vare  arveberettigede  gjennem  Filip  IPs  Dronninger,  da  han 
repræsenterede  den  ældre  Gren  af  det  østerrigske  Hus. 
Skjønt  enhver  af  disse  fyrstelige  Prætendenter  kunde  gjøre 
Fordring  paa  hele  den  omstridte  Arv,  var  det  dog  ikke 
usandsynligt,  at  den  fælles  Fordel  kunde  bringe  dem  til  at  blive 
enige  om  at  dele  den.  Over  hvilke  Kræfter  raadede  nu 
Maria  Theresia  for  at  byde  disse  truende  Udsigter  Trods? 
Skatkammeret  var  tomt,  og  Hæren  i  en  saa  opløst  Tilstand, 
at  enkelte  Kompagnier  kun  bestode  af  to  eller  tre  Mand, 
og  Generalerne  var  enten  i  Unaade  eller  i  Fængsel,  fordi 
de  havde  forsvaret  Fanens  Ære  slet.  Hvilken  Opmuntring 
for  alle  de  ærgjerrige  Lyster,  ikke  at  finde  anden  Mod- 
stander end  en  ensom  Kvinde  uden  Soldater  og  uden  Penge  I 

Alt  dette  var  imidlertid  intet  imod  den  end  mere 
truende  Sky,  som  laa  over  to  Punkter  af  Horizonten,  Ver- 
sailles og  Berlin.  Ganske  vist  havde  hverken  Frankrig  eller 
Preussen  nogen  direkte  Interesse  i  den  esterrigske  Arve- 
følge; men  saa  vel  den  ene  som  den  anden  kunde  kaste 
et  afgjørende  Lod  i  Vægtskaalen.  I  Tyskland  kunde  intet 
iværksættes  uden  Preussens  lille,  men  fortræffelige  Hær;  i 
Evropa  kunde  intet  farligt  Forbund  bringes  i  Stand,  naar 
Frankrig  ikke  vilde  være  med.  Hvilke  Hensigter  havde  nu 
den  unge  preussiske  Konge  og  den  gamle  franske  Minister? 

Dersom  givne  Løfter  gjaldt  lige  saa  meget  for  Konger 
som  for  simple  dødelige,  kunde  der  ikke  have  været  den 
svageste  Tvivl  om  Frankrigs  Hensigter.  Den  franske  Konge 
havde  efter  den  heldige  Krig  i  1735  ikke  alene  givet  den 
pragmatiske  Sanktion  sit  Bifald,  men  sin  fuldeste  Garanti 
og  det  i  saa  udtømmende  Udtryk,  at  enhver  tænkelig 
Mulighed  syntes  at  være  forudset  og  forebygget.  Efter 
ordret  at  have  gjengivet  Karl  VI's  testamentariske  Bestem- 
melser, udtrykte  Traktaten  af  1785  sig  saaledes: 

»Da  det  er  bevist,  at  Evropas  Fred  og  Ligevægt  ikke 
kan  bevares  uden  ved  Overholdelse  af  denne  Arvefølge,  har 
Hs.  Allerkristeligste  Majestæt,  dreven  af  et  brændende  Ønske 
om  at  bevare  den  offentlige  Ro  og  Evropas  Ligevægt,  saa 
vel  som  i  Betragtning  af  de  Fredsbetingelser, 
hvori  Hs.  Kejserlige  Majestæt  væsentlig  af  denne 
Grund  har  indvilliget,  paa  den  mest  bindende  Maade 
forpligtet  sig  til  at  forsvare  denne  Arvefølge,  og  for  at  der 
i  Fremtiden  ikke  skal  opstaa  nogen  Tvivl  om  Virkningen 
af  denne  Sikkerhed  og  Garanti,  forpligter  Hs.  Allerkriste- 
ligste Majestæt  sig  til  at  sætte  denne  Sikkerhed  og  Garanti 
i  Udførelse,  hver  Gang  det  gjøres  behov,  og  giver  for  sig 
selv,  sine  Arvinger  og  Efterkommere  et  højtideligt  og  bin- 
dende Løfte  om  af  al  Magt  at  forsvare,  støtte  og  opretholde, 
hver  Gang  det  gjeres  behov  og  mod  hvem  som  helst,  denne 
Arvefølge,  som  Hs.  Kejserlige  Majestæt  har  oprettet  i  Form 

af  et  evigt  og  urørligt  Fideikommis  til  Fordel  for  sin  første- 
fødte og  alle  hendes  Arvinger  saa  vel  af  det  ene  som  af 
det  andet  Kjon.  Hs.  Allerkristeligste  Majestæt  lover  og 
forpligter  sig  derfor  til  at  forsvare  ham  eller  hende,  som 
efter  den  her  gjengivne  Bestemmelse  skal  tage  i  Arv  de 
Kongeriger,  Provinser  og  Stater,  som  Hs.  Kejserlige  Maje- 
stæt for  Tiden  besidder,  og  bestandig  at  støtte  dem  i  denne 
Stilling  mod  enhver,  som  vilde  forsøge  at  gjøre  Indgreb  i 
deres  Rettigheder.« 

Som  man  ser,  var  alt  forudset  og  intet  glemt;  fra 
denne  uindskrænkede  Garanti  er  ingen  Arving  udelukket, 
ikke  et  Stykke  Land  undtaget.  Det  synes  umuligt  at  tilføje 
noget,  og  dog  var  der  en  Ting,  som  var  endnu  mere  bin- 
dende end  selve  Overenskomstens  Ord:  det  var,  hvad  der  i 
Traktaten  kaldes  »de  Fredsbetingelser,  hvori  Hs.  Kejserlige 
Majestæt  væsentlig  af  denne  Grund  har  indvilliget«;  med 
andre  Ord,  det  var  Kejserens  Svigersøns  Afstaaelse  af 
Lothringen  til  Fordel  for  Ludvig  XV's  Svigerfader  med 
Hjemfaldelse  til  deu  franske  Krone  efter  hans  Død.  Ved 
Erhvervelsen  af  denne  længe  attraaede  Provins  gjorde  Frank- 
rig sig  paa  en  Maade  forud  betalt  for  sin  lovede  Bistand  og 
stak  allerede  Betalingen  i  Lommen.  Handelen  var  komplet, 
og  selv  om  den  ikke  var  afsluttet  i  bestemte  Udtryk,  var 
den  derfor  kun  saa  meget  mere  ukrænkelig.  Kunde  man 
tvivle  paa  en  Konges  og  Adelsmands  Ord,  naar  han  havde 
modtaget  et  saadant  Tilbud.  Hvis  Karl  VI  desuagtet  i  sin 
inderste  Sjæl  nærede  Mistillid,  lod  han  sig  i  alt  Fald  ikke 
mærke  dermed.  Hans  Forhold  til  hans  fordums  Modstander 
var  fra  dette  Øjeblik  af  ikke  alene  fredeligt,  men  venskabe- 
ligt, næsten  kjærligt.  Han  havde  med  Taknemmelighed 
modtaget  den  franske  Ambassadørs  Mægling  i  Konstantinopel 
for  at  faa  Ende  paa  en  Strid  med  Tyrkerne,  og  Venskabet 
var  gaaet  saa  vidt,  at  det  paa  Kejserens  Dødsdag  sagdes  for 
sikkert  i  Wien,  at  han  havde  udnævnt  Ludvig  XV  til  Exekutor 
af  sit  Testament. 

Historisk  Arkiv.    1882.    I.  18 


274     I>en  første  Strid  mellem  Frederik  II  og  Maria   Theresia^ 

Dersom  der  var  nogen,  hvem  det  rnaatte  være  magt- 
paaliggende,  at  saa  hellige  Forpligtelser  bleve  opfyldte,  var 
det  unægtelig  den  mere  end  firsindstyveaarige  Minister,  til 
hvem  den  svage  Ludvig  XV  overlod  Rigets  Styrelse.  Trak- 
taten af  1735  var  Kardinal  de  Fleurys  personlige  Værk,  et 
stort  Værk,  han  saa  meget  mere  burde  holde  over,  som  det  havde 
bragt  hans  Dygtighed  og  Visdom  i  stort  Ry  i  Evropa. 
Han  naaede  derved  Toppunktet  af  sin  Magt,  og  Efterverdenen, 
der  har  saa  ringe  Tanker  om  hans  Gammelmands-Politik, 
har  ondt  ved  at  forestille  sig,  i  hvor  høj  Grad  hans  uaf- 
brudte Held  havde  paavirket  hans  Samtids  Dom. 

Med  en  Forbavselse,  der  efterhaauden  forvandledes  til 
Beundring,  havde  man  set  en  gammel  Præst,  der  hverken 
udmærkede  sig  ved  Talent  eller  hej  Byrd,  ganske  stille 
komme  ud  af  Sakristiet,  gribe  Regeringens  Tojler  i  en 
Alder,  da  andre  slippe  dem,  holde  dem  uden  at  svigte  i 
næsten  tyve  Aar,  og  i  en  Alder  af  over  firsindstyve  Aar 
indlade  sig  paa  en  stor  Krig,  fore  den  til  Ende  med  Ære 
og  sikre  sit  Fædreland  Besiddelsen  af  en  længe  attraaet 
Provins.  At  han  maaske  havde  mere  Held  end  Dygtighed, 
at  de  vundne  Fordele  ikke  altid  vare  saa  betydelige,  som 
de  saae  ud  til,  undgik  Tilskuernes  Blik,  især  i  Frastand. 
Uden  for  Versailles  anede  man  ikke,  at  han  havde  begyndt 
Krigen  med  Ulyst  og  Ængstelse,  tvungen  af  Hoffets  ind- 
trængende Opfordringer,  og  at  han  hele  Tiden  havde  været 
begj ærlig  efter  at  opgive  den  naar  som  helst  og  for  hvilken 
som  helst  Pris.  Endnu  mindre  vidste  man,  at  de  glimrende 
Felttog  havde  gjort  Frankrig  mere  Skade  end  Gavn  og 
gjort  stort  Afbræk  i  Landets  Velstand,  der  endnu  ikke 
havde  rejst  sig  efter  Ulykkerne  under  Ludvig  XIV  og 
Uordenen  under  Regentskabet.  Fleury  var  maaske  den 
eneste,  der  vidste  Besked  med  Landets  indre  Svækkelse  og 
ikke  delte  den  almindelige  Hlusion,  som  han  stadig  frygtede 
for  at  se  forsvinde.  Netop  fordi  den  lunefulde  Lykke  havde 
skjænket  ham  et  saa  uventet  Held,  havde  han  ikke  Lyst  til 

atter  at  sætte  det  paa  Spil.  Saa  vel  hans  sent  erhvervede 
Berømmelse,  som  hans  vidunderlig  lange  Alderdom  forekom 
ham  at  være  skrøbelige  Goder,  som  et  Pust  kunde  bringe 
til  at  forsvinde.  Nu  var  hans  eneste  Ønske,  at  han  maatte 
slutte  sit  Liv  i  Fred,  saa  sent  som  muligt,  og  at  Magten 
ikke  maatte  fratages  ham  forinden;  at  nyde  den  Hyldest, 
som  fra  alle  Sider  ydedes  Politikkens  Nestor,  modtage 
smigrende  Breve  fra  alle  Evropas  Suveræner,  høre  paa  dem 
med  nedslaaede  Øjne  i  den  ydmyge  Stilling,  som  en  verds- 
lig Præst  forstaar  at  antage,  og  besvare  dem  i  beskedne 
Udtryk,  saaledes  ønskede  han  at  udfylde  sin  Tid  uden  at 
tære  paa  sine  Kræfter. 

I  denne  Sindstilstand  var  det  allerede  ubehageligt  nok 
at  trues  af  en  Søkrig  med  England;  han  havde  aldeles  ingen 
Lyst  til  ogsaa  at  bringe  Fastlandet  i  Uro  ved  at  bryde  en 
Traktat,  han  selv  havde  sluttet;  ogsaa  havde  han  lige  til 
Kejserens  sidste  Dage  udvexlet  smigrende,  venskabelige 
Epistler  med  ham. 

»Deres  Majestæt  kan  være  forsikret  om,«  skrev  han 
den  20de  Januar  1740,  »at  Kongen  med  den  ubrødeligste 
Troskab  vil  opfylde  de  Forpligtelser,  han  har  paataget  sig, 
og  hvis  det  maa  være  mig  tilladt  at  tale  om  mig  selv  efter 
et  saa  berømmeligt  Navn,  vover  jeg  at  smigre  mig  med,  at 
mine  fredelige  Hensigter  ere  alt  for  vel  bekjendte,  til  at 
nogen  skulde  mistænke  mig  for  at  ville  bringe  Evropa  i 
Oprør.  Deres  Majestæt  overvælder  mig  med  Ære  ved  den 
gode  Mening,  De  synes  at  have  om  mig,  og  jeg  skal 
sikkert  hele  mit  Liv  igjennem  bestræbe  mig  for  at  fortjene 
et  Omdømme,  der  er  saa  smigrende  for  mig.  Jeg  føler 
mig  opfordret  dertil  saa  vel  ved  min  store  Taknemmelighed, 
som  ved  min  Interesse  for  Keligion  og  Fred  og  ved  den 
inderlige  Hengivenhed,  hvormed  jeg  er  etc.« 

Man  skulde  synes,  at  det  nu  vilde  være  let  at  aflægge 
et  Bevis  paa  denne  Oprigtighed  og  Hengivenhed.  Fleury 
behøvede   blot   at    besvare    Kurerens   Meldelse    om   Maria 

Theresias  Tronbestigelse  med  at  tildele  hende  den  dobbelte 
kongelige  Titel,  som  kunde  stadfæste  hendes  Arveret.  Den 
pragmatiske  Sanktion  vilde  saaledes  være  bleven  bekræftet, 
og  Evropa  vilde  rimeligvis  have  ladet  det  ske  uden  at  sige 
et  Ord  derimod;  men  man  ser  her,  hvor  sjældent  det  er, 
at  en  Mand,  som  er  opvoxet  under  beskedne  Forhold,  for- 
staar  at  hæve  sine  Følelser  samtidig  med  sin  Stilling.  Den 
almægtige  Førsteminister  vedblev  at  være  underdanig;  de 
tre  Fjerdedele  af  hans  Liv  vare  henrundne  under  afhængige 
Kaar,  og  han  bevarede  fra  den  Tid  et  frygtsomt  Instinkt, 
som  bragte  ham  til  altid  at  foretrække  Omsvøb  og  For- 
sigtighed for  en  aaben  Fremgangsmaade.  Mandigt  at  tage 
sit  Parti,  træde  frem  med  aabent  Visir,  udsætte  sig  for 
alles  Kritik  og  tage  hele  Ansvaret  for  Følgerne  i  Fremtiden 
paa  sig,  det  var  en  Kraftanstrængelse,  han  ikke  havde  Mod 
til.  Da  Øjeblikket  kom,  betænkte  han  sig  og  haabede  at 
kunne  styre  Begivenhedernes  Gang  saaledes,  at  han  af  en 
højere  Nødvendighed  kunde  blive  tvungen  til  at  gjøre,  hvad 
han  ønskede,  og  saaledes  bringe  Kritiken  til  Tavshed. 

Marskalk  de  Belle-Isle,  som  kjendte  ham  nøje,  forsikrer 
i  sine  paalidelige  Memoirer,  at  Fleury  i  den  foregaaende 
Krig  havde  spillet  det  samme  smaalige  Spil,  og  at  det  den 
Gang  var  lykkedes  ham  efter  Ønske.  Han  havde  faaet 
hele  Evropa  til  at  tro,  at  han  mod  sin  Vilje  maatte  skride 
til  militære  Operationer,  og  det  gik  saa  vidt,  at  dette 
Hensyn  hindrede  England  og  de  øvrige  Sømagter  fra  at  tage 
Del  i  Kampen,  Det  var  uden  Tvivl  Mindet  herom,  som 
bevægede  Fleury  til  endnu  engang  at  anvende  den  samme 
Taktik  for  at  naa  et  Maal,  der  behagede  ham  endnu  bedre : 
Fredens  Bevarelse. 

Han  vidste  meget  vel,  at  Traktaten  af  1735  til  Trods 
for  de  Fordele,  den  havde  bragt  Frankrig,  dog  kunde  give 
Anledning  til  Kritik.  Det  manglede  ikke  paa  Politikere, 
som  fandt,  at  den  franske  Konge  ved  at  garantere  Arve- 
følgen  i   det   østerrigske  Hus   havde   givet  Afkald   paa   at 

benytte  sig  af  dets  svækkede  Tilstand  til  at  tilintetgjøre 
denne  Frankrigs  gamle  Fjende.  Richelieu  eller  Mazarin  vilde 
ikke  have  forsomt  at  benytte  sig  af  saa  god  en  Lejlighed, 
sagde  man.  Desuden  var  Kurfyrsten  af  Bayern  allerede 
fremkommen  med  adskillige  Klager  over,  at  han  ingen 
Hjælp  fik,  og  havde  mindet  om  de  Løfter,  der  vare  gjorte 
hans  Fader,  Ludvig  XIV's  trofaste  Forbundsfælle  om,  at 
han  ved  Lejlighed  skulde  blive  holdt  skadesløs  for  de 
Lidelser,  han  havde  udstaaet  for  Frankrigs  Skyld.  Da  nu 
Afgj øreisens  Dag  var  kommen,  forudsaa  Fleury,  at  alle  disse 
Besværinger  vilde  gjentages  med  endnu  større  Heftighed,  og  i 
Steden  for  at  møde  dem  med  en  kjæk  Beslutning,  troede 
han  at  kunne  afvæbne  dem  ved  Taalmodighed  og  ved  at 
give  al  Verden  gode  Ord.  Fyrst  Lichtenstein ,  Maria 
Theresias  Ambassadør,  som  i  stor  Bestyrtelse  kom  for  at 
spørge  ham  om  Frankrigs  Hensigter,  fik  det  Svar,  at  Kongen 
af  Frankrig  var  fast  bestemt  paa  at  holde  sine  Løfter,  og 
at  det  var  en  Fornærmelse  at  tvivle  derpaa;  men  han  til- 
føjede tillige,  at  da  det  Tilfælde  i  Aarhundreder  ikke  var 
indtruffet,  at  en  Kvinde  og  en  Suveræn,  som  ikke  beklædte 
Kejserværdigheden,  besteg  den  østerrigske  Trone,  vidste  man 
ikke,  hvilken  Titulatur  man  burde  anvende  for  at  svare 
hende,  og  maatte  anstille  Undersøgelser  for  at  løse  dette 
Etikettespørgsmaal.  Næste  Dag,  da  den  bayerske  Minister 
kom  med  sin  Protest,  lod  Fleury  ham  under  Haanden  vide, 
at  selv  om  Frankrig  ved  den  pragmatiske  Sanktion  havde 
forpligtet  sig  til  at  støtte  Arvefølgen  i  Karl  VI's  egne  Be- 
siddelser, havde  de  dog  ingen  Forpligtelser  med  Hensyn  til 
Kejserkronen,  og  det  stod  Kurfyrsten  frit  for  at  aspirere  til 
den,  ligesom  det  stod  Kongen  frit  for  at  støtte  ham.  Han 
tilføjede  endogsaa  endnu  mere  hemmelig,  at  al  Verdens 
Garantier  intet  formaaede  mod  Tredjemands  Ret,  at  han 
ofte  havde  sagt  det  til  Karl  VI,  og  hvis  Kurfyrsten  kunde 
fremføre  uigjendrivelige  Beviser  for  sin  Arveret,  vilde  han 
se,  hvad  der  kunde  gjores.    Da  han  saaledes  havde  om  ikke 

tilfredsstillet  alle  Fordringer,  saa  foreløbig  bragt  dem  til 
Tavshed ,  hvilede  han  sig,  trak  Sejlene  ind  og  oppebiede  Be- 
givenhedernes Gang. 

Jeg  véd  ikke,  hvorfor  man  kalder  dette  at  vinde  Tid, 
som  oftest  er  det  kun  at  spilde  Tiden.  Dog  selv  om  en 
saadan  Opsættelsespolitik  kan  tiltale  en  halvfemsindstyve- 
aarig  Mand,  er  det  sjældent,  at  en  paa  otte  og  tyve  finder 
Behag  deri.  Der  var  derfor  ingen  Grund  til  at  undre 
sig  over,  at  man  i  Berlin  ikke  efterlignede  Frankrigs  for- 
sigtige, tvetydige  Politik,  men  at  der  herskede  en  krigersk 
Virksomhed,  hvis  Resultater  snart  bleve  synlige,  skjont 
Hensigten  var  en  Hemmelighed.  »Kongen,«  skrev  Valori  i 
Begyndelsen  af  November,  »arbejder  hver  Dag  otte  å  ti 
Timer  sammen  med  Podewils  og  Schwerin;  de  spise  til 
Middag  sammen,  og  ingen  faar  dem  at  se.«  Dette  uaf- 
brudte, ensomme  Arbejde  vedblev  en  Del  af  Maaneden,  og 
Følgen  var,  at  der  blev  givet  Ordre  til  alle  Troppekorp- 
serne  om  at  mobilisere,  at  alle  Officererne  fik  Befaling  til 
at  holde  sig  rede  til  at  rykke  ud,  og  at  der  blev  indrettet 
Artilleriparker  og  Munitionsdepoter  i  alle  de  vigtigste 
Grænsebyer.  Det  Hverv  at  bringe  Hæren  paa  Krigsfod 
blev  med  en  vis  Højtidelighed  betroet  Prinsen  af  Anhalt- 
Dessau,  der  ansaas  for  at  være  den  bedste  af  de  preussiske 
Generaler,  men  længe  havde  været  i  Cnaade  og  endnu 
ikke  havde  vist  sig  ved  Hoffet  siden  den  nye  Regerings 
Tiltrædelse. 

Man  kan  tænke  sig,  hvilken  Opsigt  disse  Forholds- 
regler maatte  gjøre,  da  de  ikke  kunde  holdes  hemmelige, 
og  der  desuden  slet  ikke  blev  gjort  Forsøg  derpaa.  De  bleve 
i  en  Haandevending  Gjenstand  for  alle  politiske  Samtaler 
baade  i  Kabinettet  og  paa  Knejper,  og  det  ikke  blot  i 
Tyskland,  men  i  hele  Evropa.  Alle  mulige  Formodninger 
og  Rygter  vare  i  Omløb  lige  fra  de  mest  beskedne  til  de 
mest  højtflyvende.  Efter  nogles  Mening  tragtede  Frederik 
ikke  efter  mindre  end  at  sætte  den  ledige  Kejserkrone  paa 

sit  eget  Hoved,  og  mere  end  én  Protestant  smilede  allerede 
ved  Tanken  om,  at  det  hellige  Rige  skulde  falde  i  Hænderne 
paa  en  K jætter.  Efter  andres  Sigende  gjaldt  det  kun  om 
at  bemægtige  sig  det  omstridte  Hertugdømme  Julich  for  at 
unddrage  det  den  Forstyrrelse,  som  de  truende  Konflikter 
kunde  medføre.  Atter  andre  paastode,  at  Frederik  allerede 
stod  i  Forbund  enten  med  Storhertugen  eller  med  Kur- 
fyrsten af  Bayern,  og  at  han  vilde  støtte  enten  den  enes 
eller  den  andens  Fordringer,  mod  at  hans  Tjenester  bleve 
betalte,  man  sagde  ikke  med  hvad  Mønt.  En  Dag  sagdes 
Tropperne  at  marchere  mod  Meckleuburg,  næste  Dag  var 
det  mod  Schlesien  og  den  tredje  mod  Rhiulandene  eller 
Niirnberg. 

De  preussiske  Ambassadørers  Udtalelser  ved  de  for- 
skjellige  Hoffer  vare  forvirrede,  modsigende  og  rettede  sig 
efter  Stedet  og  hvem  de  talte  med,  saa  at  der  deraf  kunde 
udledes  hvad  som  helst.  De  udenlandske  Diplomater  i 
Berlin  vidste  intet;  Valori  blev  ikke  modtaget  paa  Rheinsberg, 
og  Sachseren  General  Manteuffel,  der  var  en  personlig  Ven 
af  Frederik,  men  stod  i  Forbindelse  med  Hoffet  i  Dresden, 
var  høflig  bleven  opfordret  til  at  forlade  Berlin,  da  han 
havde  villet  drive  sine  Undersøgelser  noget  videre. 

Fleury,  som  i  Begyndelsen  ikke  havde  brudt  sig  om  de 
Rygter,  der  vare  i  Omløb,  blev  dog  snart  opmærksom;  da 
det  var  hans  Ønske  at  dysse  Evropa  i  Søvn  og  trække 
Sagerne  i  Langdrag,  generede  denne  Vaabenlarm  ham  i  høj 
Grad.  For  bedre  at  vide,  hvad  han  havde  at  holde  sig  til, 
forsøgte  han  først  at  udfritte  Grev  de  Camas,  der  kom  for 
at  tage  Afsked  med  ham  efter  at  have  udført  sit  usædvan- 
lige Hverv,  og  for  at  bringe  ham  paa  Gled  lod  han 
falde  nogle  Ord  om,  at  hvis  Kurfyrsten  af  Bayern  fandt 
nogen  Støtte  i  Tyskland,  vilde  Frankrig  ikke  være  utilbøje- 
ligt til  at  støtte  ham  i  det  mindste  i  hans  Fordringer  paa 
Kejserkronen.  Camas  synes  at  have  været  i  høj  Grad  til- 
bageholdende;  thi  da  han   forlod  ham,    kunde  Fleury  ikke 

lade  være  ærgerlig  at  udbryde :  »Det  er  let  at  se,  at  denne 
Mand  er  en  Flygtning,  de  ere  vore  værste  Fjender.« 

Fleury  besluttede  sig  da  til  at  udsende  to  betroede 
Afsendinge  som  Spejdere;  den  ene  var  selvfølgelig  Marquis 
de  Beauvau,  hvem  Ludvig  XV  havde  overdraget  at  lyk- 
ønske den  unge  Konge  i  Anledning  af  hans  Tronbestigelse ; 
den  anden  var  ingen  ringere  end  Voltaire  selv,  der  fra 
Sommeren  af  havde  været  indbudt  til  at  besøge  Berlin,  og 
som  til  den  lærde  og  emme  Emilies  store  Fortvivlelse  be- 
redte sig  til  at  tage  der  til.  Den  store  Forfatter  tilbød 
Fleury  sin  Tjeneste,  og  dette  Skridt  var  saa  meget  mere 
betydningsfuldt,  som  han,  efter  længe  at  have  været  i 
Gunst  hos  Ministeren,  i  den  senere  Tid  havde  staaet  paa 
en  spændt  Fod  med  ham.  Det  er  bekjendt,  at  Voltaire  i 
sit  lange  Liv  stadig  havde  den  Skæbne  afvexlende  at  blive 
forkjælet  og  frygtet  af  Ludvig  XV  og  alle  hans  Ministre, 
at  være  samtidig  Kammerherre  ved  Hoffet  og  forvist  til 
Ferney  og  selv  snart  at  trodse  og  snart  at  smigre  dem,  der 
havde  Magten.  Hvad  der  altid  førte  Voltaire  tilbage  til 
Ministrenes  Forgemakker,  selv  om  han  af  og  til  blev  for- 
nærmet eller  faldt  i  Unaade,  var  hans  Lyst  til  at  faa  betroet 
et  eller  andet  Hverv,  som  kunde  forskaffe  ham  en  Téte-å,-téte 
med  et  eller  andet  kronet  Hoved.  Denne  Gang  var  han 
bleven  Uvenner  med  Fleury,  fordi  han  ikke  havde  holdt  sit 
Løfte  om  at  skrive  en  Pamflet  mod  Jan senis terne;  men 
Ministerens  Unaade  begyndte  allerede  at  genere  ham,  og  da 
det  den  Gang  ikke  gik  an,  at  en  fornem  Franskmand  uden 
Tilladelse  kunde  rejse  til  et  fremmed  Hof,  skrev  han  et 
smigrende  Brev  til  Fleury  for  at  udbede  sig  denne  Tilladelse. 
I  næsten  kjærlige  Udtryk  beklagede  han  sig  over,  at 
Kardinalen  havde  unddraget  ham  sin  Yndest;  samtidig 
sendte  han  ham  etExemplar  af  TAnti-Machiavel,  som 
nylig  var  udkommen,  uden  dog  at  nævne  Forfatterens  Navn, 
hvad  heller  ikke  var  nødvendigt,  da  alle  vidste  det.  Herfra 
yar  Overgangen  let  til  at  lade  nogle  Ord  falde  om,  at  det 

vilde  være  ham  en  Glæde  at  benytte  det  Venskab,  Frederik 
viste  ham,  i  Kongens  Tjeneste,  og  for  at  fjærne  de  Skrupler, 
der  muligvis  kunde  træde  hindrende  i  Vejen  for  hans  For- 
hold til  en  Kirkens  Tjener,  fandt  han  Udvej  til,  jeg  véd 
ikke  hvorledes,  at  tale  om  sin  Agtelse  for  Religionen  og 
om,  at  man  gjorde  ham  Uret  ved  at  tvivle  derom. 

Den  snedige  Olding  forstod  det  dulgte  Tilbud  og  vogtede 
sig  for  at  gribe  det  med  alt  for  megen  Begjærlighed;  han 
skrev  med  to  Dages  Mellemrum  to  Breve  til  Voltaire,  der 
vare  sande  Mesterstykker  af,  hvad  der  i  samtidige  Memoirer 
kaldes  »hans  indsmigrende,  salvelsesfulde  Stil« 

I  det  første  overvældede  han  Voltaire  med  smigrende 
Bebrejdelser.  »De  gjer  mig  Uret,«  skrev  han,  »naar  De 
tror,  at  jeg  nogen  Sinde  har  villet  skade  Dem;  jeg  har 
kun  været  bedrøvet  over,  at  De  skadede  Dem  selv.  Jeg 
tror  at  kjende  Dem  neje;  De  er  en  god  og  hæderlig  Mand, 
men  De  har  været  ung  og  er  maaske  alt  for  længe  ved- 
bleven at  være  det.  De  er  opvoxet  i  Omgivelser,  der  af 
den  lidet  oplyste  Verden  anses  for  de  bedste,  fordi  de  ere 
fornemme.  Der  er  De  bleven  rost,  og  det  med  rette,  men 
De  har  faaet  Ros  for  alt,  og  det  var  for  meget;  De  er 
tidlig  bleven  forkjælet,  og  det  var  meget  naturligt  i  Deres 
Alder.  Jeg  smigrer  mig  med,  at  De  selv  føler  det,  og  hvad 
der  glæder  mig  mest  i  Deres  Brev  er  det,  som  De  skriver 
om  Deres  Agtelse  for  Religionen.  Det  er  et  stort  Ord,  og 
jeg  beder  Dem,  lad  mig  lægge  al  den  Betydning  deri,  som 
mit  Venskab  for  Dem  bringer  mig  til  at  ønske.  Kan  det, 
som  vi  skylde  vor  Herre  og  Skaber,  undtages  fra  de  mange 
Pligter,  som  en  hæderlig  Mand  bør  opfylde?  Selv  Hedningene 
vare  ikke  af  den  Mening.« 

Næste  Dag  greb  han  atter  Pennen,  og  denne  Gang  var 
det  ikke  Prælaten,  der  prækede  Religion,  det  var  Ministeren, 
som  indledede  sit  diplomatiske  Hverv.  Voltaire  fik  fuld 
Tilladelse  til  at  rejse  hen  at  hylde  sin  Helt  og  blev  end- 
ogsaa  sammenlignet  med  Dronningen  af  Saba,    som  besøgte 

Salomon,  en  noget  profan  Sammenligning  i  en  Biskops 
Mund.  Derpaa  gik  han  over  til  at  tale  om  det  tilsendte 
Værk:  »Hvis  Forfatteren  til  dette  Arbejde,«  skrev  Kar- 
dinalen, »ikke  er  Fyrste,  fortjener  han  at  være  det,  og  det 
lidet,  jeg  har  læst  af  Bogen,  er  saa  klogt,  saa  fornuftigt  og 
indeholder  saa  fortræffelige  Principer,  at  den,  som  har 
skrevet  den,  fortjener  at  herske  over  Mennesker,  forudsat, 
at  han  har  Mod  til  at  bringe  sine  Principer  i  Udførelse. 
Hvis  han  er  fedt   til  at  herske,   har    han    paataget   sig  en 

højtidelig  Forpligtelse  mod  det  offentlige. Fordærvelsen 

er  saa  udbredt  i  dette  ulykkelige  Aarhundrede,  og  Ærlighed 
findes  hos  saa  faa,  at  hvis  man  ikke  holdt  fast  ved  de  høje 
Grundsætninger,  som  tvinge  os  til  aldrig  at  vige  derfra, 
vilde  man  undertiden  føle  sig  fristet  til  at  bryde  sine  For- 
pligtelser; men  min  Herre  og  Konge  i  det  mindste  viser, 
at  ban  ikke  føler  sig  berettiget  til  at  øve  den  Slags  Gjengjæld, 
thi  saa  snart  han  fik  Underretning  om  Kejserens  Død,  forsikrede 
han  Fyrst  Lichtenstein  om,  at  han  skulde  holde  alt,  hvad 
han  havde  lovet jeg  falder  uden  at  tænke  der- 
over hen  i  politiske  Betragtninger.  Til  Slutning  forsikrer 
jeg  Dem  om ,  at  jeg  skal  bestræbe  mig  for  ikke  at  vise 
mig  uværdig  til  den  gode  Mening,  Hs.  Majestæt  Kongen 
af  Preussen  har  om  mig.  Fyrstetitlen  er  for  ham  ganske 
overflødig,  thi  hvis  han  kun  var  en  simpel  Privatmand, 
vilde  man  finde  Glæde  i  at  leve  sammen  med  ham.  Jeg 
misunder  Dem,  og  lykønsker  Dem  saa  meget  mere  til  Hs. 
Majestæts  Venskab,  som  De  kun  skylder  Deres  Begavelse  og 
Karakter  at  have  vundet  det.« 

Jeg  indbilder  mig,  at  Voltaire  kjendte  sin  kongelige 
Vens  Karakter  tilstrækkelig  til  at  vide,  at  han  næppe  vilde 
være  meget  tilbøjelig  til  at  fere  sit  Ungdomsværks  puri- 
tanske Moral  over  i  Praxis  og  ikke  en  Gang  vilde  føle  sig 
opmuntret  dertil  af  Ludvig  XV's  Exempel;  men  han  forstod 
strax,  for  hvem  disse  Komplimenter,  ledsagede  af  diskrete 
Spørgsmaal,  vare  bestemte,    og  næppe  var  han  kommen  til 

Kheinsberg  efter  en  temmelig  besværlig  Rejse,  hvis  latter- 
lige Hændelser  han  selv  har  skildret,  før  han  viste,  at  han 
ikke  havde  misforstaaet  Fleury.  »Jeg  har,«  skrev  han, 
»adlydt  den  Ordre,  som  Deres  Eminenze  ikke  havde  givet 
mig;  jeg  har  vist  Deres  Brev  til  Kongen  af  Preussen.« 

Det  var  allerede  noget  at  vise  Brevet,  men  en  større 
Kunst  vilde  det  have  været  at  faa  Svar  derpaa.  Det  kunde 
imidlertid  Voltaire,  hvor  behændig  han  end  bar  sig  ad, 
aldrig  opnaa  under  den  Hvirvel  af  Komplimenter,  Fester, 
Fornøjelser  af  alle  Slags,  hvori  han  tilbragte  en  hel  Uge. 
Aldrig  havde  der  været  saa  livligt  paa  Rheinsberg,  aldrig 
havde  Fornøjelserne  været  mere  afvexlende,  Konversationen 
mere  glimrende.  Kliken  af  lærde  og  Digtere  havde  samlet 
sig  for  at  modtage  det  franske  Geni  og  frydede  sig  selv 
ved  den  kongelige  Naade  paa  det  samme  Sted,  hvor  de  før 
havde  været  mistænkte  og  ilde  sete.  Prinsesserne,  Kongens 
Søstre,  toge  til  Trods  for,  at  de  endnu  bare  Sorg,  ivrig  Del 
i  Fornøjelserne  og  nøde  Deres  Frihed,  glade  over  ikke  mere 
at  staa  under  Faderens  strænge  Opsyn.  Fra  Morgen  til 
Aften  var  det  kun  én  Række  af  Adspredelser;  Efter- 
middagen var  helliget  Musikken,  Aftenen  Poesien.  Frederik 
var  selv  Deltager  og  spillede  paa  Fløjte  og  forfattede  mere 
eller  mindre  heldige  Rim;  men  imidlertid  gik  de  militære 
Forberedelser  deres  Gang  med  den  samme  Virksomhed,  den 
samme  Støj    og  den  samme  Hemmelighedsfuldhed   som  før. 

Frederik  fandt  desuden  en  skadefro  Fornøjelse  i  at 
pirre  Folks  Nysgjerrighed  uden  at  tilfredsstille  den.  En 
Dag,  da  han  sluttede  et  Digt,  sagde  han:  »Det  er  forbi, 
Krigens  Dæmon  har  drevet  Poesien  paa  Flugt«;  men  han 
vogtede  sig  vel  for  at  tilføje,  i  hvilken  Retning  Sejrens 
Genius  vilde  drage  ham.  En  anden  Gang  skrev  han  til 
Algarotti,  der  var  taget  tilbage  til  Berlin  paa  Grund  af  et 
Ildebefindende,  hvis  Natur  Kongens  Drillerier  røbe  for  os, 
et  Brev,  som  Italieneren,  stolt  af  denne  Tillid,  kom  og 
viste   den   franske  Minister   i    dybeste  Fortrolighed.     »Min 

kjære  Algarotti,«  skrev  Kongen,  »De  er  skabt  til  at  være 
Vidne  til  store  Begivenheder  og  selv  tage  Del  deri  ved 
Deres  Raad.  Dersom  De  spørger  om,  hvad  Evropa  bestil- 
ler, vil  jeg  svare,  at  Sachsen  spiller  Tærninger,  Polen  spiser 
salt  Kjød  med  Kaal  til,  saa  det  er  nærved  at  omkomme; 
Storhertugen  har  Koldbrand  i  Kroppen  og  kan  ikke  beslutte 
sig  til  den  Operation,  som  maaske  kunde  redde  ham; 
Frankrig  spiller  fint  Spil  og  ligger  paa  Lur  efter  sit  Bytte; 
man  skjælver  i  Holland,  man  leger  og  danser  faa  Rheins- 
berg,  og  Frederik  —  — «  her  brød  Algarotti  af,  lagde 
Brevet  sammen  og  erklærede,  at  hans  Diskretion  forbød  ham 
at  læse  videre.  Nu  da  Brevet  foreligger  trykt  i  sin  Helhed, 
vide  vi,  hvorfor  Algarotti  var  saa  tilbageholden.  Sagen  er, 
at  Brevet  ikke  indeholdt  det  allermindste  om  Frederiks 
Planer,  og  at  der  ikke  engang  er  Tale  om  ham  selv. 
Algarotti  tog  Revanche  ved  at  fortælle,  at  han  havde  raadet 
Frederik  til  at  optræde  som  Prætendent  til  Kejserstolen, 
for  derved  at  opnaa  et  Universalmonarki,  og  at  Frederik 
smilende  havde  svaret:  »Det  er  det  Raad,  som  Antonius 
gav  Cæsar.« 

Alt  faar  Ende  i  denne  Verden,  og  selv  det  muntreste 
Selskab  maa  skilles  ad.  Da  Ugen  var  forbi,  maatte  Voltaire 
tage  ind  til  Berlin  til  den  Bolig,  som  efter  Kardinalens 
Befaling  var  bleven  indrettet  til  ham  i  den  franske  Lega- 
tions Palæ.  Valori,  som  modtog  ham  der,  fandt  ham  noget 
mismodig;  foruden  at  han  ærgrede  sig  over  at  kompro- 
mittere sin  gryende  diplomatiske  Anseelse  ved  at  komme 
hjem  med  tomme  Hænder,  lod  han  til  at  have  endnu  en 
anden  Grund  til  Misfornøjelse,  som  han  ikke  vilde  udtale 
sig  om.  »M.  de  Voltaire  er  kommen  tilbage  til  Berlin,« 
skrev  Valori  den  29de  November,  »og  rejser  nu  igjen  til 
Bryssel.       Hans    Rejses    vigtigste    Formaal    har   været   de 

Sager,  der  angaa Trykningen  af  TAnti-Machiavel 

(Voltaire  har  tilsyneladende  ønsket,  at  man  skulde  tro  det). 
Jeg  har  Grund  til  at  antage,  at  Kongen  og  han  ere  skiltes 

fra  hinanden  i  gjensidig  Utilfredshed:  jeg  tror  endogsaa,  at 
deres  Misfornøjelse  til  Dels  skriver  sig  fra  et  Penge- 
spørgsmaal.  Det  kunde  gjærne  hænde,  at  der  var  opstaaet 
en  Forfatteruenighed  mellem  dem,  og  at  Bogtrykkeren  ikke 
stod  uden  for  Sagen;  naar  man  dertil  føjer,  at  de  ere 
Rivaler  i  Digtekunsten,  og  at  M.  de  Voltaire  er  alt  for  op- 
rigtig i  sin  Dom  lige  over  for  Kongen  selv,  er  det  let  at 
begribe,  at  de  ikke  ere  skikkede  til  at  leve  sammen.  Kongen 
af  Preussen  tragter  efter  enhver  Lavrbærkrans ,  men  intet 
standser  ham  saa  let  som  hans  Sparsommelighed.« 

Valori,  som  under  sit  klodsede  Ydre  skjulte  mere 
Fiffighed,  end  man  skulde  ane,  havde  gættet  rigtig.  Der 
var  unægtelig  i  sidste  Øjeblik  opstaaet  en  Uenighed  mellem 
Kongen  og  Digteren,  og  Grunden  var  ganske  rigtig  et  Penge- 
spørgsmaal ;  men  Bogtrykkeren  havde  intet  at  gjøre  dermed. 
Det  var  Voltaire  selv.  som  var  fremkommet  med  den  be- 
synderlige Fordring,  at  Kongen  skulde  betale  hans  Rejse- 
omkostninger, og  i  den  Anledning  havde  indleveret  en 
Regning,  som  beløb  sig  til  ikke  mindre  end  1300  Daler. 
Salomon,  som  ikke  havde  ventet  at  skulle  betale  Dron- 
ningen af  Sabas  Besøg  saa  dyrt,  protesterede,  og  det  var 
kun  ved  sin  Favorits,  Bibliothekaren  Jordans  indstændige 
Bønner,  at  han  lod  sig  bevæge  dertil.  Summen  blev  ende- 
lig bevilget,  men  i  hvilke  Udtryk!  Den  stakkels  Jordan 
har  vist,  da  han  læste  dem,  anstillet  sørgelige  Betragtninger 
over,  hvor  liden  Pris  Jordens  mægtige  sætte  paa  de  For- 
fattere, de  give  Løn.  —  »Din  havesyge  Ven,«  skrev  Kongen 
til  ham,  »skal  drikke  Bærmen  af  sin  Begjærlighed  efter  at 
berige  sig;  han  skal  faa  de  1300  Daler.  Hans  sex  Dages 
Besøg  kommer  til  at  koste  mig  over  200  Daler  om  Dagen. 
Det  er  en  god  Betaling  for  en  Nar.  Aldrig  har  nogen  for- 
nem Herres  Nar  faaet  saa  høj  en  Løn.« 

Naar  hver  Dag  skulde  være  saa  dyr,  kunde  der  ikke 
være  Tale  om  at  forlænge  Besøget.  Voltaire  maatte  altsaa 
rejse  uden  at  have  faaet  de  Oplysninger,  han  ønskede;  men 

han  vilde  desuagtet  selv  overbringe  sin  Rapport  til  Pleury. 
»Han  vilde  vise,«  sagde  Valori,  »at  hvis  han  ikke  hidtil 
havde  været  en  god  Franskmand,  var  han  nu  omvendt.  De 
tre  franske  Diplomater  holdt  derfor  adskillige  Konferencer 
for  at  aftale,  hvilken  Beretning  de  skulde  aflægge  i  Versailles. 
De  Indtryk,  de  havde  faaet,  vare  forskjellige :  Marquis 
de  Beauvau  saae  alt  i  det  sorteste  Lys;  efter  hans  Mening 
hadede  Frederik  Frankrig  og  tænkte  kun  paa  at  skade  det; 
hans  Kustninger  vare  kun  det  første  Skridt  til  et  Forbund, 
han  agtede  at  slutte  med  Østerrige,  England  og  alle  Frank- 
rigs Fjender.  Beauvau  tilføjede  (og  det  var  sandt) ,  at  han 
vidste,  at  Camas  havde  hjembragt  meget  ubehagelige  Op- 
lysninger om  den  franske  Hærs  og  Regerings  Tilstand,  og 
at  man  paa  Rheinsberg  morede  sig  med  kun  at  omtale 
Frankrig  i  nedsættende,  næsten  fornærmelige  Udtryk.  Voltaire, 
hvis  Samvittighed  bebrejdede  ham,  at  han  havde  hørt  paa 
nogle  af  den  Slags  Ytringer,  vovede  ikke  at  sige  noget  derimod. 
Valori,  som  var  mere  tilbageholdende,  mente,  at  man  vilde 
faa  at  gjøre  med  en  ærgjerrig  Mand,  som  vilde  tage  Parti 
for  den,  der  tilbod  ham  størst  Fordel.  »De  har  Ret,«  sagde 
Voltaire  til  sidst,  »han  vil  forsøge  et  eller  andet  Æventyr, 
og  hvis  han  lider  Skibbrud,  nu  vel,  saa  vender  han  tilbage 
til  Filosofien«. 

S.  M. 

X. 

Opbud.  —  Mønstring.   —   Lejetropper    og  Rever- 
skarer.   —   Fodfolkets  Vaaben  og  Udrustning.  — 
Slagfanen.  —  Hærens  Inddeling.    —  Under  Mar- 
chen. —  Lejren  og  Lejrlivet. 

JJørst  i  Krigen  kunde  Ridderen  ret  heste  Lønnen  for 
den  Vaabendygtighed ,  han  havde  vundet  ved  langvarige, 
anstrængende  Øvelser,  og  paa  Krige  var  der  i  hin  Periode 
sandelig  ingen  Mangel. 

Var  et  Krigstog  blevet  berammet,  blev  det  ved  Bud 
udraabt  over  hele  Landet;  Lensmændene  og  Befalings- 
mændene i  de  Stæder,  som  havde  at  stille  Tropper,  mod- 
toge Breve  med  Befaling  oui  at  ruste  sig  og  til  bestemt 
Tid  indfinde  sig  paa  Menstringspladsen;  de  ulydige  og 
Nelerne  truedes  med  de  strængeste  Straffe.  I  Tyskland 
synes  der  ikke  at  have  været  nogen  Grænse  for  Krigs- 
tjenestens Varighed;  i  Frankrig  synes  derimod  Lensmæn- 
dene kun  at  have  været  pligtige  at  yde  40  Dages  Hærfelge. 

Saa  snart  Tropperne  vare  indtrufne  paa  Mødestedet,  og 
inden  man  bred  op,  holdtes  der  vel  i  Regelen  en  Menstring ; 

Afdelingerne  maatte  dog  dannes  og  formeres,  for  Marchen 
kunde  tiltrædes.  Naar  Frederik  Barbarossa  derfor  opsætter 
sit  Hærskue,  til  han  har  slaaet  Lejr  paa  de  roncagliske 
Marker,*)  skete  det  vel  kun  for  at  unde  Nelerne  endnu  en 
Frist  til  at  ile  efter  Hæren  og  slutte  sig  til  ham  under 
Marchen,  inden  man  fældede  de  strænge  Straffedomme  over 
dem,  som  nægtede  Hærfølge. 

Otto  af  Freisingen  skildrer,  hvorledes  dette  Hærskue 
blev  afholdt  i  November  1153  efter  gammel  Sæd  og  Skik. 
»De  tyske  Konger  pleje,  saa  ofte  de  fere  en  Hær  over 
Alperne  for  at  modtage  Kejserkronen,  at  holde  Rast  paa 
denne  Slette.  Da  bliver  et  Skjold  ophængt  paa  en  hej 
Træstang,  og  en  Herold  fra  Hoffet  opfordrer,  den  samlede 
Skare  af  Riddere,  der  have  Len,  til  næste  Nat  at  holde 
Vagt  hos  Kongen.  De  Fyrster,  som  ere  i  Hæren,  lystre 
og  lade  nu  igjen  for  deres  Part  Herolder  opfordre  deres 
Lensmænd  til  at  opfylde  samme  Pligt.  Den,  som  næste 
Dag  overbevises  om  at  have  manglet  ved  Nattevagten, 
stævnes  for  Kongen,  for  Fyrsterne  og  Stormændene,  og 
saaledes  blive  nu  alle,  der  uden  deres  Herres  Samtykke 
ere  blevne  hjemme,  dømte  til  at  have  deres  Len  forbrudte.« 

Nøjagtige  Fortegnelser  over  dem ,  der  vare  forpligtede 
til  Krigstjeneste,  lettede  Kontrollen  ved  disse  Hærskuer. 
En  væsentlig  Del  af  Hæren  dannedes  af  Fodfolket,  der  i 
Tal  var  Ridderne  langt  overlegent  og  spillede  en  ikke  ube- 
tydelig Rolle  paa  Valpladsen.  Hvorledes  bleve  nu  disse 
Skarer  indøvede?  Under  Felttoget  kunde  de  dog  ikke  godt 
blive  vante  til  Krigsdisciplin  og  til  at  føre  Vaaben.  I 
tredje  Del  af  sit  Værk  »de  regimine  principum«  giver 
Ægidius  Colonna  (Romanus)  os  hidtil  uænsede  Oplysninger 
i  denne  Henseende.  Han  henviser  forst  til,  at  ikke  alle 
Stænder  levere  lige  gode  Soldater,  at  Smedde  og  Tømmer- 
mænd, Slagtere  og  Jægere  ere  mere  brugbare  end  Barberer, 


*)  Roncaglia  er  en  Landsby  øst  for  Piacenza. 

Skomagere,  Kræmmere,  Fiskere  og  Fuglefængere.  En  god 
Soldat  maa  være  indøvet  fra  sit  fjortende  Aar.  Af  ham 
maa  man  forlange,  at  han  kan  bære  Byrder,  saa  Vaabnene 
altsaa  ikke  besvære  ham,  at  han  let  kan  taale  Legems- 
anstrængelser,  at  han  er  nøjsom,  ikke  bryder  sig  om  et 
mageligt  Leje,  forstaar  at  vove  sit  Liv  og  at  udgyde  Blod, 
at  han  med  Færdighed  haandterer  Vaabnene  og  skammer  sig 
ved  en  ussel  Flugt.  Bønder  kunne  vel  meget  godt  udholde 
Besværligheder;  men  man  maa  dog  foretrække  Borgere  og 
især  Adelsmænd,  da  de  have  en  mere  levende  Æresfølelse 
og  en  større  Forstand;  kun  maa  de  fra  Ungdommen  være 
opdragne  til  Vaabenhaandværket.  Øvelser  ere  dernæst  nød- 
vendige, for  at  Soldaterne  kunne  glære  at  marchere  i  Trit, 
holde  Orden  og  slutte  Rækkerne  saaledes,  at  Enkeltmands 
Bevægelser  ikke  hemmes;  den,  som  ikke  kan  vænne  sig  til 
eller  føje  sig  efter  Ordningen,  bør  hellere  bortvises  af 
Føreren.  Ryttere  saa  vel  som  Fodfolket  maa  øves  i  Løb. 
Man  behøver  gode  Spejdere,  som  ere  behændige,  og  lige- 
ledes udkræves  flinke  Folk  til  hurtig  at  besætte  en  gunstig 
Stilling;  men  at  springe  maa  deogsaalære  for  let  at  kunne 
overvinde  Hindringer,  synes  Fjenderne  desto  mere  skrække- 
lige og  kunne  slaa  dem  store  Saar.  For  uden  Legems- 
øvelser maa  de  ogsaa  vænnes  til  at  bære  Byrder.  Den 
rette  Haandtering  med  Køllen  indøves  mod  en  Pæl,  Kasten 
med  Spyd  og  Pileskydning  maa  ikke  heller  forsømmes.  Ogsaa 
Færdighed  i  at  kaste  Sten  med  Slynger  er  af  Værd,  især 
naar  Fægtningen  forefalder  paa  stenet  Grund  (hvor  den 
bortskudte  Munition  altsaa  let  kan  erstattes),  eller  naar 
en  Høj  forsvares.  For  det  sjette  maa  Krigeren  øves  i  at 
slaas  med  Bly  kugler;  thi  en  Bly-  eller  Jærnkugle,  som  ved 
en  Kjæde  er  forbunden  med  et  Træskaft,  muliggjør  et  vold- 
somt Slag;  paa  Grund  af  Luftens  voldsomme  Bevægelse 
slaar  nemlig  en  Kugle,  som  ved  en  Kjæde  er  befæstet  til 
et  Skaft,  kraftigere,    end  naar  Kuglen  er  fastgjort  til  selve 

Skaftet.*)  Ridningen  er  ikke  mindre  vigtig,  maa  om 
Sommeren  indøves  i  det  frie,  om  Vinteren  i  lukkede 
Rum;  Rekruten  skal  lære  at  bestige  sin  Hest  baade  fra 
højre  og  venstre,  bevæbnet  og  ubevæbnet,  ja  selv  med  halvt 
draget  Sværd  og  i  største  Kamptummel.  Endelig  maa  han 
lære  at  svemme.  Ægidius  kommer  senere  i  12te  Kapitel 
endnu  engang  tilbage  til  Exerceringen.  »Maaden,  hvorpaa 
Krigerne  lære  at  holde  saadan  Orden,  er,  at  Ryttere  saa  vel 
som  Soldater  hyppig  feres  ud  i  fri  Mark,  og  de,  som  i 
Krigen  have  Anførselen  og  kommandere  Kavalleriet  eller 
Infanteriet,  maa  forst  opstille  Rytterne  og  Fodfolkene  i  én 
Linje,  saa  de  staa  et  Geled  dyb,  efter  den  Afstand,  som  er 
nødvendig  for  Rytternes  eller  Fodfolkets  Slagrække.  Der- 
næst skal  man  befale  dem  at  fordoble  Rækkerne,  saa  den 
ene  Halvdel  af  Rækken  strax  skiller  sig  fra  den  anden  og 
ordner  sig  foran  eller  bag  samme.  Derpaa  skal  Befalings- 
manden befale  at  danne  en  Karré ,  dernæst  en  Tre-? 
kant,  hvad  let  sker  ....  Og  saaledes  maa  Anføreren 
vænne  Krigerne,  saa  de  forstaa  at  danne  enhver  Form  af 
Slagrækken.« 

Vi  se  altsaa,  at  man  holdt  en  Uddannelse  nødvendig 
ogsaa  for  Fodfolket;  men  hvorledes  denne  Øvelse  fandt 
Sted,  derom  fortælle  vore  Kilder  intet.  Byboerne  fandt  vel 
Lejlighed  til  at  erhverve  sig  et  vist  Kjendskab  til  Vaaben- 
haandværket  i  Stadens  Tjeneste,  og  vi  have  allerede  omtalt,  **) 
hvorledes  Londons  Borgersønner  paa  Festdagene  øvede  sig 
i  at  føre  Vaaben;  men  Bønderne  var  det  i  hine  Dage  for- 
budt at  bære  Vaaben;  hvorledes  skulde  de  da,  naar  de 
pressedes  til  Krigstjeneste,  pludselig  erhverve  sig  den  nød- 
vendige Færdighed?  Paa  Nitharts  Tid  søgte  Bønderne 
rigtignok   at  efterabe  Ridderne   ved   at   holde  Turneringer; 


*)   Her  tales  om  „Krigsplejlen",  som  Colonna  altsaa  foretrækker 

for  den  senere  saakaldte  „Morgenstjærne". 
"*)    Se  foregaaende  Bind  (1881.  II)  Side  86—88. 

men  det  bliver  dog  stadig  et  tvivlsomt  Spørgsmaal,  hvorledes 
de  Folk  bleve  indøvede,  hvoraf  Fodfolket  rekruteredes;  thi 
de  maatte  dog  i  det  mindste  have  lært  lidt  at  marchere, 
at  holde  Trit  og  have  lært  lidt  Besked  med  Vaabnene,  før 
man  kunde  anvende  dem  i  Hæren.  I  Krigen  selv  kunde 
denne  Færdighed  ikke  godt  erhverves,  dertil  varede  Felt- 
togene ikke  længe  nok. 

Den  simple  Befolkning  blev  i  fornødent  Fald  presset 
til  Tjenesten,  men  fik  dog  Lønning,  for  at  den  ej  skulde 
vise  Vrangvilje,  og  naar  en  Stad  blev  belejret,  maatte  alle 
Indbyggere  gribe  til  Vaaben  og  deltage  i  Forsvaret.  Ved 
Siden  af  den  tjenstpligtige  Befolkning  anvendtes  imidlertid 
ogsaa  Lejetropper,  og  disse  vare  særlig  værdifulde,  da 
de  synes  at  have  gjort  Krigstjenesten  til  et  Haandværk  og 
udfoldede  større  Krigstugt,  Erfaring  og  Færdighed  end  det 
tilfældige  Opbud  af  Borger-  og  Bondebefolkningen. 

Man  vidste  den  Gang  særdeles  vel,  at  Krigstjenesten 
kostede  Penge.  Ogsaa  de  Mænd,  som  egentlig  vare  pligtige 
at  gaa  i  Krig  og  ikke  havde  noget  at  kræve,  gav  man 
gjærne  en  høj  Løn  for  at  holde  dem  i  godt  Lune;  uvillige 
Folk  kæmpe  kun  slet,  hvorfor  Fyrsien  inden  Slagets  Be- 
gyndelse gjærne  lover  Penge  for  at  opflamme  sit  Mandskab. 
Gislebertus  fortæller,  at  Greven  af  Hennegau  i  November 
1181  ydede  Greven  af  Flandern  Hærfølge  mod  Kongen  af 
Frankrig  og  først  havde  220  Riddere  og  senere  100  panser- 
klædte  og  beredne  Svende  hos  sig,  efter  at  have  sendt  en 
Del  af  sine  Folk  hjem.  Felttoget  varede  fem  Uger  og 
kostede  Greven  1850  svære  Mark  Sølv  (66,000  Kroner). 
Fra  Aaret  1281 — 82  have  vi  en  engelsk  Lønningsliste,  hvor- 
efter en  Ridder  (knight)  daglig  oppebar  i  vore  Penge  14 
Kroner,  og  Væbneren  (esquire)  lige  saa  meget;  Lønnen  for 
en  Armbryst-  eller  Bueskytte  var  2V2  Krone,  Anførerne  for 
20  Skytter  fik  5  Kroner,  for  100  Skytter  7  Kroner  0.  s.  v. 

Æventyrriddere,  yngre  Sønner,  som  kun  havde  en  ringe 
Arv  at  vente,  indfandt  sig  gjærne,  saa  snart  der  blev  hvervet 

Tropper.  Ogsaa  blandt  Korsfarerne  var  der  kun  faa,  som 
sluttede  sig  til  Togene  af  sand  Religiøsitet ;  den  ene  drager 
til  det  hellige  Land  af  Lyst  til  Æventyr,  saaledes  fortæller 
Digteren  til  »Reinfried  von  Braunschweig«,  den  anden  af 
Krigslyst,  den  tredje  for  at  se  sig  om  i  Verden,  den 
Qerde  sin  Elskerinde  til  Ære,  den  femte  for  at  tjene  Gud, 
den  sjette  for  at  lide  for  Herrens  Skyld,  den  syvende  for  at 
undgaa  Fattigdom  hjemme  og  vinde  Penge  og  Gods,  den 
ottende  af  Tidsfordriv,  den  niende  endog  af  Ærgjerrighed. 
Foruden  Ridderne  mødte  ogsaa  gamle  erfarne  Svende,  der 
for  Løn  tjente  enhver,  som  kunde  og  vilde  betale.  Disse 
Lejetropper  benævnes  »Soldater« ;  Maaden,  hvorpaa  man 
gjer  Krigstjeneste,  er  her  ikke  det  afgjørende;  Ridderen 
faar  ganske  vist  højere  Løn;  men  han  er  lige  saa  fuld 
Soldat,  som  den  hvervede  Kriger  er,  saa  snart  han  for 
Løn  stiller  sin  Person  til  en  krigsførende  Persons  Raadighed. 
Slige  Lejetropper  omtales  hyppig  gjennem  hele  Middel- 
alderen. Mere  frivillig  Tjeneste  ydede  under  det  første 
Korstog  de  gjentagne  Gange  nævnte  T  af  fur  s,  forvovne 
Personer,  dristige  Kumpaner,  som  fortrinlig  passede  til  for- 
tvivlede Streger.  Penge  maa  de  ikke  have,  det  taaler  deres 
Konge  ikke,  og  naar  han  ved  Passagen  over  en  Bro  eller 
under  Marchen  gjennem  en  Snævring  visiterer  dem  og  blot 
finder  2  Solidi  hos  dem,  udstøder  han  dem  af  sin  Trop, 
nøder  dem  til  at  kjøbe  Vaaben  og  at  indtræde  i  Hæren. 
Jo  mindre  disse  irregulære  Tropper  eje,  desto  højere  staa 
de  anskrevne  hos  deres  Konge.  De  ere  brugelige  til  at 
fiiragere,  til  Betjening  af  Maskiner  og  til  Transport  af 
Byrder.  Saa  meget  erfare  vi  af  Guibert  af  Nogents 
Jerusalems  Historie,  og  mere  læse  vi  hos  Forfatteren  til 
Romanen  om  Gotfred  af  Bouillon.  Taffurs'erne  vare  højlig 
frygtede  af  Saracenerne,  da  de  engang  under  en  Hungers- 
nød havde  fortæret  de  fældede  Hedninger.  Som  Vaaben 
havde  de  Stridsøxer,  Knive,  Køller,  Hellebarder,  men  ofte 
kun  Træspyd,    hvis  Od   var   hærdet   i  Ilden;    deres  Konge 

førte  en  Krumsabel.  Hvilken  Aand  der  besjælede  den  hele 
Trop,  fremgaar  deraf,  at  da  deres  Konge  var  falden  for 
Damaskus,  vælge  de  sig  en  ny,  der  havde  vundet  et  særligt 
Ky  i  Værtshusene.  Kong  Balduin  giver  ham  en  Krone  og 
Sølvkølle  som  Tegn  paa  hans  Værdighed. 

Medens  Ludvig  VII  var  paa  det  andet  Korstog,  opstod 
store  Røverbander,  som  myrdende,  hærgende  og  plyndrende 
droge  gjennem  Frankrig  og  tillige  hjemsøgte  de  tyske 
Grænseprovinser.  Dette  er  Middelalderens  vilde  Røver- 
tropper, Navarenserne,  Brabanterne,  Cotereaux, 
Rouviers,  eller  hvad  Navn  de  ellers  monne  føre.  For- 
gjæves  søgte  Frederik  Barbarossa  og  Kong  Ludvig  at  træffe 
Forholdsregler  til  at  blive  af  med  disse  forfærdelige  Bander^ 
til  sidst  tage  Fyrsterne  selv  disse  udisciplinerede,  men  for- 
vovne Skarer  i  deres  Sold.  Allerede  1167  er  der  Bra- 
bantere  (Brabanzoner)  i  den  tyske  Hær  i  Italien,  1173 
har  Henrik  II  af  England  20,000  i  sin  Sold,  og  Ærkebiskop 
Filip  af  Køln  betænker  sig  ikke  paa  at  føre  disse  Røver- 
bander mod  Henrik  Løve.  Forgjæves  udslynger  Pave 
Alexander  III  Bandstraalen  mod  dem  og  de  Herrer,  som 
tage  dem  i  Tjeneste,  de  lejes  dog  atter  i  de  senere  Krige 
og  holde  sig,  som  sagt,  under  forskjellige  Navne  hele 
Middelalderen  igjennem.  Endnu  maa  vi  nævne  Turko- 
polerne,  som  vare  fødte  i  blandede  Ægteskaber  af  kristne 
Kvinder  med  tyrkiske  Mænd ;  de  vare  let  bevæbnede  Tropper, 
der  under  Korstogene  gjorde  god  Nytte  som  Spejdere  og 
Tiraillører. 

Vi  skulle  nu  kort  omtale  Fodfolkenes  Vaaben  og  øvrige 
Udrustning.  Blandt  Angrebsvaabnene  spiller  Buen,  især 
Armbrystbuen,  en  fremtrædende  Rolle.  Den  almindelige 
Bue  skæres  af  elastisk  Træ,  og  for  at  give  den  en  større 
Spændkraft  beklædes  Buen  med  Hornplader.  Stangen 
dannes  af  snoet  Gedeskind.  Pilene  have  Staalspidser, 
undertiden  forsynede  med  Modhager  eller  dyppede  i  Gift; 
for  nogenlunde  at  regulere   deres  Flugt   ere   de   forsynede 

med  Fjer,  og  de  bevares  i  Pilekoggeret.  Naar  Buerne  af- 
skydes, opstaar  en  Larm  lig  Storkenes  Knebren,  og  i  Slaget 
flyve  Pilene  saa  tæt  som  Sneflokke.  Man  skød  langt 
sikrere  med  Ambrystbuen,  men  dens  Spænden  krævede 
langt  længere  Tid.  Det  falder  temmelig  vanskelig  at  af- 
gjøre,  naar  dette  Vaaben  indførtes  i  Evropa.  Under  det 
første  Korstog  synes  den  endnu  at  være  ganske  ukjendt  for 
Evropæerne,  og  Frankerne  flygtede  for  Tyrkerne,  som  vare 
rustede  med  dem.  I  1139  lyser  Laterankirkeforsamlingen 
Band  over  dem,  der  anvende  dette  farlige  Vaaben  mod  en 
Kristen.  Endnu  iAaretll84  var  Armbrysten  saa  ubekjendt 
i  Frankrig,  at  ingen  forstod  at  betjene  den,  og  først  Richard 
Løvehjærte  skal  have  indført  dens  Brug;  men  i  Begyndelsen 
af  det  13de  Aarh undrede  er  den  almindelig  kjendt  i  Tysk- 
land. Jo  vanskeligere  Armbrysten  lader  sig  spænde,  desto 
kraftigere  er  dens  Skud.  Buen  har  i  sin  øverste  Del  en 
Slags  Bøjle;  vil  man  nu  spænde  Buen,  støttes  den  mod 
Jorden,  den  ene  Fod  sættes  i  Bøjlen,  og  man  trækker 
Senen  op  med  Haanden  eller  et  særligt  Apparat;  meget 
store  Buer  kunde  kun  overordentlig  stærke  Mænd  spænde 
med  Haandkraft.  Armbrysten  saa  vel  som  den  almindelige 
Bue  bleve  ubrugbare,  naar  Regn  eller  Taage  gjøre  Senen 
vaad  og  slap.  Af  andre  Skydevaaben  skulle  vi  kun  nævne 
Slyngen  samt  Kastespydet  af  forskjellig  Form  og  vexlende 
Navne.  ^ 

Til  Kamp  Mand  mod  Mand  ere  Fodtropperne  væbnede 
med  Spyd.  Denne  Infanterilanse  var  omtrent  10  Fod  lang, 
dens  Spids  undertiden  forsynet  med  Modhager;  en  Flok,  der 
var  udrustet  paa  denne  Maade,  kunde  rejse  en  meget  virk- 
som Modstand  selv  mod  Rytteriets  Angreb.  Krigsleen  var 
som  Lansen  10  Fod  lang  og  havde  en  Spids,  der  lignede 
Bladet  paa  en  Le.  Den  egnede  sig  altsaa  til  at  stikke, 
men  fremfor  alt  til  at  hugge  med  og  var  et  yderst  farligt 
Vaaben,  som  jo  endog  under  de  polske  Rejsninger  i  vort 
Aarhundrede  har  staaet  sin  Prøve.     Fremdeles  maa  nævnes 

Helmbarten,  det  Vaaben,  som  senere  kaldes  Hellebarden; 
thi  Barten  var  en  Øxe,  Helmbarten  altsaa  en  Øxe,  som 
svunget  med  et  mægtigt  Hug  egnede  sig  til  at  spalte 
Hjælmene.  De  vare  derhos  ofte  forsynede  med  Hager  for 
at  rive  Rytterne  af  Hestene;  i  Slaget  ved  Bouvines  1214 
var  Kong  Filip  Avgustus  selv  nær  ved  at  bukke  under  paa 
denne  Maade.  Stridsexerne,  blandt  hvilke  den  danske  Øxe 
med  særlig  Forkj ærlighed  anvendtes  af  Franskmændene, 
Køllerne,  den  alt  beskrevne  Krigsplejl,  Sværd  af  for- 
skjellig  Form,  Dolke  og  Knive  skulle  vi  blot  nævne  i 
forbigaaende. 

Vaabnene  tilhøre  enten  Krigerne  selv  eller  leveres  dem 
af  Fyrsten.  Navnet  Arsenal*)  forekommer  først  i  det 
fjortende  Aarhundrede;  tidligere  kaldes  Rustkammeret  Ar- 
tilleriet, Rustmesteren  hedder  Artilleristen,  maitre  Ar- 
tilliers,  ja  selve  Vognene,  der  i  Slagene  vare  for  Haanden, 
saa  at  man  hurtig  kunde  erstatte  de  brudte  Sværd,  Lanser 
og  Skjolde  og  den  bortskudte  Munition  (Pile,  Bolte,  Spj^d 
o.  s.  V.)  kaldtes  Artilleriet.  Littré  udleder  vistnok  med 
rette  Ordets  Betydning  af  ars,  artillum;  det  sidste,  i 
ovrigt  næppe  forekommende  Ord  skulde  altsaa  betyde  et 
Vaaben,  ligesom  ingenium  (engin)  betyder  en  Krigsmaskine. 

Hvad  de  simple  Soldaters  Udrustning  angaar,  ere  vi 
meget  slet  underrettede  om  samme;  thi  lige  saa  veltalende 
Digterne  ere,  naar  de  skildre  Riddernes  Paaklædning,  Vaaben 
o.  s.  V.,  lige  saa  ordknappe  blive  de,  naar  det  drejer  sig  om 
at  skildre  den  ikke  ridderbaarne  Krigers  Udrustning. 
Herskede  der  derfor  allerede  Tvivl  paa  mange  Punkter  med 
Hensyn  til  Riddernes  Bevæbning,  ere  vi  med  Hensyn  til 
Fodfolket  henviste  til  enkelte  Notitser. 

I  Romanen  de  Rou  beskrives  Skytterne :  »De  ere  først 
stegne  ud  og  komne  i  Land;  derpaa  har  enhver  spændt  sin 
Bue,   og  bærer  Kogger   og  Pile   ved  Siden;   alle  vare  bar- 


*)  Paa  Italiensk  „darsena"  af  det  arabiske  dar  essana. 

berede  og  klippede  og  klædte  i  korte  Kjortler.«  Paa  et 
andet  Sted  giver  den  samme  Digter  følgende  Beskrivelse: 
»Fodfolket  var  godt  udrustet,  enhver  bar  en  Bue  og  et 
Sværd;  paa  Hovedet  havde  de  Hatte,  Fødderne  vare  om- 
vundne med  groft  Lærred;  nogle  havde  gode  Læderrustnin- 
ger, som  de  fastbandt  om  Livet,  andre  bare  Vamse.« 
Kolmarkrønnikken  fortæller  ved  Aaret  1298:  »Derpaa 
drog  den  romerske  Konge  Adolf  med  en  stor  Skare  væbnede 
Mænd  mod  Hertugen  af  Østerrige,  som  ogsaa  mødte  ham 
med  en  talrig  Skare;  blandt  disse  holdt  man  dem  for 
væbnede,  som  havde  Jærnhjælme  paa  Hovedet  og  vare  iførte 
Vamse,  det  vil  sige  en  tyk  Trøje  af  Lærred,  Blaar  eller 
gammelt  Tøj  og  herover  en  Jærnskjorte,  det  vil  sige  en 
Klædning,  flettet  af  Jærnringe,  saa  ingen  Mand  kunde  saares 
af  en  Pil.«  Bedre  rustede  linde  vi  t.  Ex.  Soldaterne  for 
Orleans ;  der  var  fire  Hundrede  og  ti  Soldater,  iførte  Kjortler 
og  gode  Ringbrynjer,  med  stærke  Handsker,  tætte  Kapper 
og  med  Halskraver.« 

Fodfolket  maatte  sædvanligvis  mest  lægge  Vægten  paa 
at  skjærme  Hovedet  og  Overkroppen;  Hovedet  skyttedes 
altsaa  af  Hjælmhætten  og  over  samme  den  aabne  Hjælm 
med  Næsebaandet;  den  lukkede  Hjælm  og  Tøndehjælmene 
vare  derimod  lidet  praktiske  og  anvendtes  derfor  ikke. 
Benene  behøvede  Infanteristen  ikke  at  være  saa  ængstelig 
for,  da  de  vare  langt  mindre  udsatte  end  Rytternes.  Paa 
Miniaturmalerierne  træffe  vi  dog  ofte  Fodfolk,  som  ere 
rustede  fra  Top  til  Taa;  men  i  slige  Tilfælde  lader  det  sig 
vanskelig  afgjøre,  om  disse  sværtpansrede  Krigere  dog  ikke 
ere  Riddere,  der  maa  kæmpe  videre  til  Fods,  fordi  de  t.  Ex. 
have  mistet  deres  Heste.  Bueskytterne  og  det  øvrige  Fod- 
folk, som  maatte  tilbagelægge  lange  Marcher  og  ogsaa  i 
Slaget  rykke  hurtig  frem  og  udføre  Bevægelser,  kunde 
umulig  bære  saa  tunge  Rustninger.  Det  egentlige  Fodfolk 
førte  ogsaa  Skjolde,   i  det  tolvte  Aarhundrede  meget  store, 

men  senere  blive  de  som  Kidderskjoldene  mindre  og  mindre 
og  antage  næsten  Formen  af  en  ligesidet  Trekant. 

Skal  man  domme  efter  Miniaturerne  anlagde  ogsaa  de 
simple  Soldater  en  Vaabenkjortel  over  Kustningen,  og  maaske 
bar  den  hele  Armé  eller  dog  de  enkelte  Hærkorps  samme 
Farve;  men  i  øvrigt  er  der  ikke  Tale  om  nogen  Uniform. 
En  Fyrste  klædte  ganske  vist  de  Riddere,  som  hørte  til 
hans  Hof,  og  disse  bare  derfor  maaske  ogsaa  samme  Art 
Vaabenkjortler;  Vaabnene,  som  bleve  udleverede  fra  Rust- 
kamrene, vare  vel  ogsaa  i  det  mindste  nogenlunde  ens- 
artede, og  alle  Skjoldene  vare  vel  malede  med  Krigs- 
herrens Farver;  men  i  øvrigt  herskede  den  mest  brogede 
Mangfoldighed,  Soldaterne  bare  Hjælme  og  Rustninger  af 
den  mest  forskjellige  Form,  og  navnlig  klædte  Ridderne  sig 
fuldstændig  efter  deres  Indfald;  men  hvorledes  kjendte  nu 
de  Krigere,  som  hørte  til  samme  Hær,  hverandre?  Dette 
Spørgsmaal  lader  sig  vanskelig  besvare.  Plamlænderne 
kjendte  dog  hverandre  paa  hvide  Skjærf,  og  muligvis  førte 
Ridderne  paa  deres  Heste  og  Bannere  særlige  Sløjfer  og 
Vimpler,  om  hvis  Farve  man  forud  havde  truffet  Aftale. 

Hvorledes  Hæren  formeredes  og  opstilledes,  er  lige 
saa  usikkert;  dog  synes  det,  at  man  delte  Hærene  i  Skarer 
paa  tusende  Mand,  og  at  en  saadan  Deling  kaldtes  en 
Legion. 

Hærene  havde  ofte  en  meget  betydelig  Størrelse;  saa- 
ledes  skal  Kejser  Frederik  Barbarossa  paa  sit  Korstog  have 
ført  90,000  Mand;  hvis  disse  alle  have  været  Riddere,  maa 
Hæren  rigtignok  have  været  meget  betydelig,  da  vi  mindst 
maa  regne  det  tidobbelte  for  Fodfolket;  men  hvis  her 
menes  Tallet  paa  alle  bevæbnede,  er  Korshæren  ikke  saa 
særdeles  talrig;  thi  allerede  for  Majland  (1158)  havde 
Frederik  I  100,000  Mand,  og  hans  Onkel  Konrad  IIFs 
Korshær  talte  70,000  Riddere,  Fodfolket  og  det  lette  Rytteri 
ikke  medregnet.  Under  den  Krig,  Henrik  IH  1242  førte 
mod    Frankrig,    havde    han    1600   Riddere,    20,000   Mand 

Fodfolk  og  700  Armbrystskytter ,  og  ved  Bouvines  talte 
Kejser  Otto  IV's  Hær  1500  Riddere  og  1 50,000  Mand  Fod- 
folk foruden  Trosset;  havde  han  ventet  et  Par  Dage  til, 
vilde  endnu  500  Riddere  og  utallige  Fodfolk  være  stødte  til 
ham.  I  Regelen  talte  man  kun  Ridderne,  selv  om  disse,  som 
vi  have  set,  vare  stærkt  i  Mindretallet.  Saa  vidt  det  gik 
an,  forblev  Mænd  fra  samme  Land,  en  Lensmands  Følge  o.  s.  ?, 
sammen  i  samme  strategiske  Afdeling. 

Overanføreren  udnævnes  af  Fyrsten,  saafremt  denne 
ikke  forbeholder  sig  selv  den  øverste  Kommando;  under- 
tiden betroes  ogsaa  Hovedbanneret  (Stormfanen ,  Hærfanen) 
til  den  samme  Herre.  Som  det  synes,  fulgte  man  ikke  i 
alle  Lande  den  samme  Skik  med  Hensyn  til  Fanen.  Hos 
Normannerne  holdes  Hovedbanneret  t.  Ex.  uden  for  den 
egentlige  Kamptummel;  i  det  mindste  fortæller  Roman  de 
Rou,  at  Vilhelm  Erobreren  i  Slaget  ved  Hastings  først  til- 
byder Raoul  de  Conches  og  senere  Gautier  Giffard  sit 
Banner,  men  fik  et  Afslag  af  begge,  da  de  foretrak  at 
deltage  i  selve  Slaget;  endelig  overtager  Toustain  den  høje 
Ære.  Ogsaa  Kong  Harald  og  hans  Brødre  stode  under  det 
angelsachsiske  Hovedbanner,  dersaaledes  vel  heller  ikke  lige 
strax  var  udsat  for  Fjendens  Stormløb.  Hos  Tyskerne  blev 
derimod  Hovedbanneret  baaret  i  Spidsen,  og  Fanebæreren 
maa  allerede  af  den  Grund  være  en  tapper  Helt;  i  Slaget 
ved  Lech  griber  Kejser  Otto  den  store  selv  Banneret.  Om- 
kring Hovedbanneret  samler  i  Slagets  Tummel  Hæren 
sig  atter  og  atter;  faldt  derimod  Bannerføreren,  eller  be- 
mægtigede Fjenden  sig  endog  Hovedbanneret  og  slog  det 
ned,  flygtede  Tropperne,  der  saaledes  mistede  deres  Sammen- 
hold. Fanen  var  Soldaternes  Stolthed,  paa  en  vis  Maade 
deres  Helligdom,  og  haardt  nok  maa  det  i  1238  være  faldet 
Milaneserne,  da  Kejser  Frederik  II  forlangte,  at  de  skulde 
nedlægge  deres  Faner  for  hans  Fod  og  selv  opbrænde  dem. 
For  saa  vidt  muligt  at  undgaa  en  slig  Skjændsel  var  Banner- 
bæreren  ikke  blot  en   tapper,    forstandig  Kriger,   Banneret 

selv  befæstet  til  hans  Sadel  og  Stangen  beslaaet  med 
skarpe  Jærnnagler;  men  derhos  blev  en  udvalgt  Skare 
Eiddere  særlig  kommanderet  til  Bannerets  Beskyttelse. 

Da  alles  Øjne  vare  rettede  paa  Stormfanen,  maatte  den 
ogsaa  være  let  synlig  for  alle.  Fanebæreren  sad  højt  til 
Hest;  men  han  kunde  desuagtet  ikke  bære  Banneret  saa 
højt,  at  en  talrig  Hærskare  let  kunde  iagttage  det  under 
Slaget.  Det  maatte  derfor  være  langt  mere  praktisk  at 
fæste  Fanen  til  et  højt,  mægtigt  Mastetræ ;  men  nu  kunde 
den  ikke  mere  føres  frem  af  en  Ridder,  den  sattes  paa  en 
Vogn  og  kjøres  i  Slaget.    Saaledes  opstaa  Fanevognene. 

Italienerne  synes  først  at  have  gjort  denne  Opfindelse 
eller  dog  tidligst  at  have  benyttet  den.  Allerede  i  1038 
omtaler  Ærkebiskop  Arnulf  Majlændernes  Carroccio;  men 
allerede  i  Begyndelsen  af  det  tolvte  Aarhundrede  brugte 
man  Fanevogne  i  Tyskland;  under  et  Slag,  Hertugen  af 
Lowen  1129  leverede  Biskoppen  af  Luttich,  mistede  han 
saaledes  sin  Fanevogn.  Paa  Tysk  og  Engelsk  kaldes 
Carroccioen  sædvanligvis  Standarten.  I  Aaret  1138 
slaa  Englænderne  Skotterne  ved  Cuteen  Moor  i  et  Slag,  der 
Regelen  kaldes  Standartslaget;  de  tyske  Digtere  bruge  dog 
helst  Benævnelsen  Karrotsche  eller  noget  lignende. 

Mærkværdig  nok  blev  Carroccioen  stadig  trukken  af 
Oxer;  maaske  holdt  disse  Dyr  sig  mere  rolige  i  Slaget  end 
de  fyrige  Heste.  Italienerne  havde  først  indført  denne  Art 
Forspand,  og  man  bibeholdt  det  overalt.  Undertiden  havde 
man  paa  Vognene  en  Klokke,  hvormed  man  ringede,  naar 
Hæren  skulde  avancere,  og  som  forstummede,  naar  Felt- 
herren paabød  Holdt.  For  virksommere  at  kunne  forsvare 
Banneret,  var  der  paa  selve  Vognen  en  udvalgt  Besætning, 
som  i  det  mindste  nogenlunde  var  dækket  mod  Fjenden  ved 
et  Slags  Brystværn.  Saaledes  kunde  Carroccioen  anvendes 
som  en  Slags  Fæstning  en  miniature.  For  at  hindre,  at 
den  blev  væltet,  var  der  ved  Hjørnerne  befæstet  Pæle,  som 
ble  ve  rammede  dybt  ned  i  Jorden.     Lykkedes  det  alligevel 

Fjenderne  at  bemægtige  sig  Fanevognen,  at  omstyrte  den, 
var  Slaget  sædvanlig  tabt.  Man  byggede  i  øvrigt  ikke  blot 
paa  Hærens  Tapperhed,  men  stillede  helst  Fanen  ogsaa 
under  Guds  og  hans  Helgenes  Beskyttelse,  ferte  den  hellige 
Hostie  og  forskjellige  Relikvier  med  o.  s.  v.  Til  Fane- 
vognens Vigtighed  svarer  dens  glimrende  Udstyrelse,  og 
navnlig  søge  Digterne  at  overbyde  hverandre  ved  Beskrivel- 
sen. Fra  Vognen  vajer  Fyrstens  Fane.  Ved  Bouvines  fører 
Otto  IV  dog  ikke  Rigsvaabnet,  men  en  udskaaren  Drage,  som 
var  fæstnet  til  Masten;  det  er  Sachsernes  gamle  Vaaben- 
mærke,  hvilket  vi  ogsaa  finde  fremstillet  paa  Bayeux-Tapeterne 
som  Kong  Haralds  Bannermærke;  i  Standartslaget  er  det 
Skotternes  Mærke,  og  senere  brugte  Richard  Levehjærte  og 
Johan  udpn  Land  det  samme  Tegn. 

Først  kort  før  Slaget  fastbindes  Fanen  til  Stangen;  saa 
længe  var  den  rimeligvis  i  Fyrstens  Gjemme.  Fredelige 
Hærmasser  droge  frem  med  sammenrullede  Faner;  kom 
de  med  flyvende  Faner,  saae  enhver,  at  de  optraadte  som 
Fjender. 


Satte  Hæren  sig  nu  endelig  i  Bevægelse,  var  den  sæd- 
vanligvis ordnet  i  tre  Delinger;  forrest  marcherede  For- 
travet, Avantgarden.  Med  dette  fulgte  en  Deling  Ingeniør- 
tropper, Sappører,  der  i  fornødent  Fald  maatte  slaa  Broer, 
udbedre  Vejene,  jævne  uvejsomme  Steder  og  fjærne  lignende 
Hindringer,  som  kunde  opholde  Hærens  Marche.  Fortravet, 
behørig  forstærket  ved  Skytteafdelinger,  marcherede  omtrent 
en  Mil  foran  Hærens  Hovedstyrke. 

Her  var  hele  Hovedstyrken  samlet;  her  rede  Ridderne, 
der  dog,  naar  Kampen  ikke  var  umiddelbart  forestaaende, 
havde  aftaget  deres  tunge  Rustninger  og  Hjælme  og  lode 
dem  transportere  bag  efter  paa  Pakheste.  Derpaa  fulgte 
Fodfolket   og   endelig   under   tilstrækkeligt    Følge   Bagage- 

vognene  og  Proviantkolonnerne  saa  vel  som  Skytset  og  Be- 
lejrings trænet.      Krigsmaskinerne    vare  under  Ingeniørernes 
Tilsyn  tagne  fra  hverandre  og  stykkevis  pakkede  paa  Vogne, 
Karrer,    Muldyr,    Æsler  og  Pakheste.     Proviant,  som  Brød, 
Vin,  Kjød,  Havre,  førte  man  i  Regelen  med  sig,  undertiden 
blev   der   ogsaa   drevet  Slagtekvæg   med.    Saa    længe  man 
marcherede  gjennem  Fjendens  Land,  erstattede  man  Forbruget 
af  Levnedsmidlerne   ved    nye  Indkjøb   og  holdt  den  Lands- 
herre, der  tillod  Gjennemmarchen,  med  en  rund  Sum  skades- 
løs for   det  Tab,    som   uundgaaelig    er   forbundet   med    en 
større  Troppemasses  Gjennemmarche.     Saa  snart  man  havde 
overskredet   Fjendens   Grænse,    forplejedes   Hæren   ved  Re- 
kvisitioner, Furerer   gjennemstrejfede  med  tilstrækkelig  Be- 
dækning det  fjendtlige  Omraade,  tog  alt  med  sig,  plyndrede 
og  afbrændte  Landsbyerne  samt  de  ubefæstede  Stæder.    De 
fornemme  Herrer  i  Hæren  havde  fremdeles  deres  Kokke  og 
hele  Køkken  med    sig,    man  havde  Telte,    samt  Vogne  for 
de  syge  og  saarede.     En    ejendommelig  Fremtoning   i    alle 
Middelalderens  Hære  ere  de  Folk,  der  slutte  sig  til  dem  i 
Haab  om    at   gjere  Forretninger   og    vinde  Bytte;    saaledes 
Kjøbmænd,  forvovne  Krabater  og  andre  Lediggængere  samt 
hele  Flokke  af  løse  Kvinder,    der   ikke    manglede    selv  paa 
Korstogene    og   mangen    Gang   gave    Anledning   til   et   alt 
andet  end    helligt  Levned.     Hærene    fulgtes    endelig   af  et 
Bagtrav. 

Saa  snart  Hæren  rykkede  ind  i  Fjendens  Land,  maatte 
man  gaa  frem  med  den  største  Forsigtighed.  Ægidius 
Colonna  siger:  »Vi  kunne  nu  opregne  otte  Punkter,  som 
Førerne  maa  iagttage  og  holde  vel  for  Øje,  for  at  han  kan 
redde  sine  undergivne  Krigeres  Liv.  For  det  første  maa 
han  kjende  Vejene  i  den  Egn,  hvorigjennem  Hæren  maa 
marchere.  Afstanden  mellem  Stæderne,  Beskaffenheden  af 
Hoved-  og  Bivejene,  Bjærgene  og  Floderne,  der  møde  ham 
paa  Vejen,  maa  han  have  optegnet  hos  sig.  Ja  saafremt 
Hærføreren  kunde  have  disse  Veje  og  Stier  og  disse  Floder 

malede  for  sig,  kunde  han  selv  ved  Betragtning  overtyde 
sig  onQ,  hvorledes  han  skulde  lade  sin  Hær  rykke  frem  og 
saaledes  sikrere  fere  den.  Saaledes  bære  ogsaa  Sømændene 
sig  ad,  der  i  Betragtning  af  Havets  Farer,  for  ikke  at  lide 
Skibbrud,  have  udkastet  Søkort,  hvorpaa  Søhavnene,  Havets 
Farer  og  lignende  ere  indførte  i  rette  Forhold;  ved  at  betragte 
dem  kunne  Sømændene  strax  se,  hvorledes  de  videre  maa 
sejle,  hvor  de  befinde  sig,  og  hvad  de  have  at  vogte  sig  for. 
Ved  Fjendens  Baghold  er  Hæren  paa  Marchen  ndsat  for 
lige  saa  mange  og  maaske  endnu  flere  Farer  end  Sømæn- 
dene paa  Havet.  Under  ingen  Betingelse  maa  Hæren  rykke 
frem  paa  en  Vej,  hvor  den  kan  lide  Tab  ved  Baghold,  saa- 
fremt  Overanføreren  ikke  har  Vejenes,  Bjærgenes  og  Floder- 
nes Beskaffenhed  optegnet  eller  afmalet  for  sig  med  hvad 
der  ellers  kan  forefalde  paa  Marchen. 

»Den  anden  Forsigtighed  er,  at  Hærføreren,  skjønt  han 
har  Vejenes  Beskaffenhed  optegnet  og  afmalet,  dog  lejer 
Førere,  som  ere  kj endte  med  Vejene  og  oftere  have  gj  en  nem- 
vandret dem;  thi  hvad  man  ser  aftegnet  og  afmalet,  er  dog 
ikke  saa  bekjendt  som  det,  vi  iagttage  med  Øjnene.  For 
at  Førerne  imidlertid  ikke  skulle  pønse  paa  List,  maa  man 
give  dem  en  god  Vagt  med,  saa  de  ikke  kunne  fly;  man 
maa  ogsaa  true  dem  med  Døden,  saafremt  de  paa  en  eller 
anden  Maade  vise  sig  forræderske  og  love  dem  Gaver,  hvis 
de  føre  sig  godt. 

»Den  tredje  Forsigtighed  bestaar  i,  at  man  har  flere 
tro,  hengivne  og  krigskyndige  Mænd  hos  sig,  med  hvis 
Bistand  Hærføreren  kan  udføre,  hvad  der  synes  ham  nød- 
vendigt; thi  hvor  man  løber  saa  stor  Fare,  skal  ingen  stole 
paa  sit  eget  Hoved  og  tro  sig  selv  alene. 

»For  det  fjerde  maa  de  Veje  være  ukjendte,  ad  hvilke 
Hæren  skal  marchere;  thi  jo  mindre  Hærførerens  Planer 
ere  offentlig  kjendte,  desto  mindre  bliver  det,  man  har 
besluttet  i  Eaadet,  hindret,  og  desto  før  kommer  man  til 
det   rette   Maal.    Efter   at   man   altsaa   har   besluttet,   ad 

hvilke  Veje  Hæren  skal  marchere,  og  Hærføreren  har  hine 
Veje  optegnede  og  afmalede  for  sig  samt  har  nogle  tro 
Førere,  jo  mindre  der  da  bliver  bekjendt,  jo  mere  det  holdes 
dulgt  for  Fjenden,  desto  sikrere  vil  Hæren  kunne  fuldføre 
sin  Marche. 

»For  det  femte  maa  man  i  hver  Afdeling  have  nogle 
meget  tro  og  meget  dygtige  Riddere,  som  paa  hurtige  og 
stærke  Heste  kunne  strejfe  frem  og  tilbage,  til  hejre  og 
venstre  og  opdage  Baghold,  for  at  ikke  Fjenden  skal  ligge 
skjult  et  eller  andet  Sted  og  besvære  Hæren ;  thi  selv  om  Hær- 
førerens Plan  ikke  er  bekjendt  for  nogen,  kan  man  dog  allerede 
af  den  Omstændighed,  at  Fremmarchen  begynder  paa  nogle 
Veje,  slutte  sig  til,  gjennem  hvilke  Landskaber  Marchen 
skal  rettes,  og  da  det  er  sandsynligt,  at  der  under  slige 
Forhold  altid  er  nogle  Spejdere  tilstede,  maa  Føreren  be- 
tænke, at  dette  kan  komme  Fjenden  for  Øren.  Da  nu 
Farer,  man  har  set,  skade  mindre,  maa  Bagholdene  opdages 
af  hurtige  Ryttere,  for  at  Hæren  ikke  skal  lide  af  nogen 
som  helst  uforudsete  Besværligheder. 

»For  det  sjette  maa  de  mere  paalidelige  Riddere  og  de 
mest  krigskyndige  Fodsoldater  altid  have  den  Plads  anvist 
i  Hæren,  hvor  man  venter  den  største  Fare,  for  at  man 
overalt  kan  træffe  Modforholdsregler,  naar  Farerne  frygtes 
paa  alle  Kanter. 

»For  det  syvende  maa  Hæren  ikke  drage  frem  i  spredte 
Hobe;  thi  naar  Rækkerne  ere  afbrudte,  kan  Hæren  lettere 
overvældes.  Hærene  maa  derfor  til  enhver  Time  forholde 
sig,  som  om  Fjenden  var  lige  for  Haanden,  saa  ingen 
Skade  kan  tilføjes  paa  denne  Maade.  Derfor  siger  Ord- 
sproget ogsaa:  Vel  bevogtet,  bli'r  ikke  spottet.  Bestandig 
maa  Føreren,  hvem  saa  manges  Liv  er  betroet,  være  op- 
mærksom og  aarvaagen,  for  at  Fjenden  ikke  skal  angribe 
ham,  medens  han  er  forsømmelig  og  ligesom  i  Søvne. 
Hærføreren  maa  stadig  paaminde  Øversterne,  Høveds- 
mændene, Ridderne  og  Fodfolket,    at  de  ere  under  Vaaben, 

for  at  de  kunne  modstaa  Angriberne,  naar  et  hurtigt  Anfald 
skulde  paafølge.  Under  den  Forudsætning,  at  et  pludseligt 
Angreb  skulde  ske,  vilde  samme  paa  en  vis  Maade  være 
forudset  og  gjøre  mindre  Skade. 

»For  det  ottende  maa  han  overveje,  hvori  Hæren  har 
sin  særlige  Styrke,  om  den  er  talrigst  i  Fodfolket  eller  i 
Rytteriet.  Rytterne  forsvare  sig  nemlig  bedst  i  fri  Mark, 
Fodfolkene  derimod  i  skovrigt  og  bjærgrigt  Terræn.  Alt 
eftersom  Hærføreren  derfor  ser,  at  hans  Hær  har  Overflod 
paa  Ryttere  eller  paa  Fodfolk,  bør  han  vælge  brede  Veje 
paa  Sletten  eller  bjærgfulde,  skovrige  Veje,  marchere 
gjennem  Kratskove  og  besørge  alt  andet  efter  bedste 
Forstand.« 

Til  den  erfarne  Kardinals  fortræffelige  Raad  behøve  vi 
kun  at  gjøre  faa  Bemærkninger.  Det  er  værd  at  frem- 
hæve, at  han  lejlighedsvis  anbefaler  Brugen  af  Terræn- 
kort. Om  man  i  Virkeligheden  oftere  har  betjent  sig  af 
samme,  maa  henstaa  uafgjort.  Historikerne  melde  slet 
intet  herom;  men  et  argumentum  a  silentio  beviser  her 
meget  lidt.  Ægidius  siger  i  øvrigt  heller  ikke,  at  Kortene 
bleve  meget  anvendte,  men  fremhæver  kun  deres  Nytte. 
At  der  den  Gang  gaves  Søkort,  saakaldte  Portulaner,  er 
sikkert  nok;  ogsaa  Verdenskort  ere  bevarede,  hvorfor  skulde 
man  da  ikke  ogsaa  have  udkastet  Terrænkort  og  anvendt 
dem  under  Felttogene.  Naar  Ægidius  fremdeles  fremhæver 
Nødvendigheden  af  et  let  Rytteri,  er  dette  noget,  Hær- 
førerne allerede  fra  Oldtiden  have  iagttaget  i  Praxis,  og  da 
en  Feltherre  dernæst  maa  skaffe  sig  en  saa  nøje  Besked  som 
muligt  om  Fjendens  Stilling,  udsendtes  Spioner,  der  skulde 
se  at  snige  sig  ind  i  den  fjendtlige  Lejr  og  bringe  Efter- 
retninger om  Troppernes  Beskaffenhed,  Styrke  og  For- 
svarsmidler. 

Saa  snart  man  gjorde  Holdt,  for  at  hvile  Natten  over, 
opslog  man  en  Lejr,  og  samme  blev,  især  naar  man  var  i 
Fjendens  Land,  eller  et  Angreb  kunde  ventes,  befæstet  med 

Volde  og  Grave.  Kagewinus  siger:  »Den  gamle  Sædvane 
hos  de  romerske  Soldater  plejer  Krigeren  i  det  romerske 
(tyske)  Rige  endnu  at  iagttage,  nemlig  naar  han  trænger 
ind  paa  fjendtligt  Omraade  først  og  fremmest  at  beskæftige 
sig  med  Lejrens  Befæstning.  Samme  bliver  hverken  op- 
slaaet  paa  ujævn  Grund  eller  anlagt  uden  Orden,  men  paa 
fri  aaben  Mark;  Jorden  bliver  dog  jævnet,  saa  vidt  det 
lader  sig  gjere.  Lejrens  Form  udstikkes  for  det  meste 
rund  eller  firkantet;  thi  Mængden  af  Smeddene  og  Haand- 
værkerne  samt  Kjøbmændenes  Skare,  der,  saa  vidt  nødven- 
digt er,  følger  Hæren,  danne,  naar  Lejren  er  firkantet,  med 
deres  Telte  og  Værksteder  en  Slags  Forstad,  eller,  naar 
samme  er  rund,  staa  de  uden  for  Muren.  Inden  for  er 
Lejren  inddelt  i  passende  Dele;  Veje  og  Porte  anlægges, 
som  ere  tilgængelige  for  Trækdyrene  og  brede  nok,  naar  de 
løbe  ind  flokkevis.  Saaledes  opstaar  paa  en  vis  Maade  en 
improviseret  Stad.  I  Midten  er  Hærførerens  eller  Fyrstens 
Telt  (tabernaculum),  ligt  et  Tempel;  rundt  omkring  staa 
Befalingsmændenes  og  de  fornemmes  Telte  i  Række,  som 
det  tilkommer  enhver.  Ridderne  under  Vaaben  leve  behage- 
lig med  deres  Teltfæller  og  muntert  i  deres  Telte  og  øve 
sig,  beredte  til  Slag,  i  Vaabenfærd,  som  om  Fredens  Ro 
hersker.«  Forestod  et  længere  Ophold,  havde  man  lejret  sig 
foran  en  Stad,  som  rimeligvis  først  vilde  falde  efter  en 
længere  Belejring,  blev  Lejren  udadtil  sikret  med  Volde  og 
Grave,  ved  Palissader  og  andre  Befæstningsværker. 

Fyrsternes  og  Stormændenes  Telte  vare  overordentlig 
store  og  prægtige.  Allerede  Karl  den  store  havde  faaet 
en  slig  kostbar  Foræring  i  Aaret  807.  Om  Corbahans 
(Kerbugas)  Telt,  der  blev  erobret  af  Korsfarerne,  fortæller 
Albertus  Aquensis,  at  »det  var  bygget  som  en  Stad  med 
Mure  og  Taarne  af  forskjellige  Silkestoffer,  og  i  de  til- 
hørende Stræder  fandt  2000  Personer  bekvem  Plads.  I 
Aaret  1189  fik  Kejser  Frederik  I  af  Kongen  af  Ungarn 
foræret  et  Telt,   som   næppe   kunde   transporteres   paa   tre 

Vogne,  og  det  Telt,  han  fik  af  den  engelske  Kong  Henrik 
II,  dækkede  et  Par  Tender  Land.  Endnu  kostbarere  var  det 
store  Telt,  Sultanen  af  Babylon  i  1232  sendte  Kejser 
Frederik  II;  det  indeholdt  ogsaa  et  kunstigt  Ur  og 
vurderedes  til  750,000  Kroner.  Ludvig  den  hellige  sendte 
Tatarernes  Konge  et  Telt  i  Form  af  et  Kapel,  og  det 
kostede  meget;  »thi  det  var  helt  og  holdent  forfærdiget  af 
godt  fint  Skarlagen.  Og  for  at  se,  om  man  kunde  drage 
ham  over  til  vor  Tro,  lod  Kongen  i  bemeldte  Kapel 
anbringe  Billeder  med  Jomfru  Marias  Bebudelse  og  alle 
andre  Punkter  i  vor  Tro.«  Ærkebiskoppen  af  Køln  endelig 
havde  i  Aaret  1293  et  Telt,  som  var  40  Fod  bredt  og  100 
Fod  langt.  At  der  gaves  meget  store,  tunge  Telte,  smykkede 
med  broderede  Figurer,  staar  altsaa  fast.  Naar  vi  derfor 
hos  Digterne  finde  de  mest  straalende  Beskrivelser,  maa 
vi  vel  indrømme,  at  de  have  overdrevet  en  Del,  men  at  de 
i  Grunden  dog  kun  have  skildret  virkelige  Forhold. 

Lejrens  Sikkerhed  blev  yderligere  forøget  ved,  at  man 
opstillede  Vognparken  paa  Voldene  og  paa  denne  Maade  dannede 
en  Slags  Vognborg.  1  aaben  Mark  hjalp  man  sig  i  Nødsfald 
ved  Forhugninger ,  der  dog  altid  kunde  yde  noget  Værn, 
især  mod  Rytteriets  Angreb. 

Det  faldt  vanskeligt  at  opretholde  Freden,  og  fremfor 
alt  Disciplinen  i  en  af  saa  mange  forskjellige  Elementer 
sammensat  Hærskare,  og  navnlig  havde  Korsfarerne  al  An- 
ledning til  at  gribe  de  virksomste  Midler,  da  deres  Skarer 
ofte  indesluttede  meget  tvivlsomme  Elementer,  hvorfor  man 
da  ogsaa  aftalte  meget  strænge  Love,  som  enhver  maatte 
besværge;  dog  selv  de  mest  drakoniske  Love,  t.  Ex.  Frederik 
Barbarossas,  udrettede  i  Kogelen  kun  lidet,  og  navnlig  gav 
Kvindernes  Tilstedeværelse  i  Lejren  Anledning  til  store 
Uordener  og  Udskejelser. 

Lejrlivet  lære  vi  bedst  af  Guiarts  Beskrivelse  af  den 
Lejr,  Franskmændene  1304  havde  opslaaet  foran  Arras. 
:»Teltene   ere   rejste  i  Rækker   og  Gader;    den,    som   intet 

Telt  har,  bygger  sig  en  Hytte  af  Grene.  I  Hærens  og 
Lejiens  Gader  driver  Godtfolk  omkring,  som  leve  af  legem- 
ligt Arbejde  og  følge  Hæren  for  Fortjenestens  Skyld.  De 
bygge  i  Hast  Stege-  og  Bagerovne  langs  Grøfterne  i  Nær- 
heden af  Hjørnerne;  her  bage  de  Kager  og  Postejer. 
Marketentere,  af  hvilke  mange  sidde  i  Gjæld,  have  paa  deres 
Karrer  Vintønder,  hvoraf  de  sælge  ud  til  de  smægtende 
Soldater,  som  faa  Bærmen  i  Kjøbet,  andre  raabe  med 
Godale,  *)  der  efter  deres  Udsigende  kommer  fra  Arras. 
Hist  bører  man  Kællinger  skrige  i  forskjellige  Tonearter, 
nogle  med  Ost,  andre  med  haardt  og  blødt  Hvedebrød. 
Soldaterne  spille  Tærninger,  der  opstaar  Slagsmaal,  dog  alt 
udjævnes  med  det  gode,  uden  at  Lejrens  Øvrighed  har  nødig 
at  skride  ind.« 

Om  Aftenen,  før  hele  Lejren  gaar  til  Hvile,  afholdt 
man  rimeligvis  en  almindelig  Bøn;  i  det  mindste  fandt 
under  Korstoget  en  Slags  Gudstjeneste  Sted  i  den  engelske 
'Lejr.  »Det  var  Skik  i  Hæren,  at  hver  Aften,  før  de  lagde 
sig  til  at  sove,  udraabte  en  hertil  udvalgt  Mand  midt  i 
Lejren  det  sædvanlige  Raab:  »Hjælp,  hellige  Grav«.  Dette 
Raab  istemte  alle,  rakte  under  Taarer  Hænderne  mod  Himlen 
og  paakaldte  Guds  Hjælp  og  Barmhjærtighed.  Derpaa  be- 
gyndte Herolden  atter,  i  det  han  som  før  udraabte :  »Hjælp, 
hellige  Grav!«  og  alle  gjentoge  det,  og  da  han  ligeledes  for 
tredje  Gang  raabte  det,  svarede  alle  under  Taarer  og  med 
stor  Hjærtens  Sønderknuselse.  Hvo  vilde  i  en  slig  Stilling 
ikke  gjøre  ligesaa,  da  selv  Beretningen  er  i  Stand  til  al 
fremlokke  Taarer.  Ved  denne  Paakaldelse  syntes  hele  Hæren 
at  føle  sig  meget  styrket.« 

Det  syntes  vel  upassende  for  en  ridderlig  Hærfører  at 
foretage  et  natligt  Overfald ;  men  dog  kunde  man  ikke  vide, 
om  Fjenden  nærede  slige  noble  Følelser,  og  det  var  derfor 
altid  bedre  at  træffe  Forsigtighedsregler,    at  udstille  Vagter 

Og  Poster.  Dette  er  Digternes  »Skjoldvagt«,  som  velrustet 
og  velvæbnet  har  at  bevogte  den  sovende  Hærs  Ejendom; 
naar  den  kunde  bestaa  af  1000  Mand  eller  endog  af  1000 
Eiddere  og  200  Skylter,  maa  man  vistnok  have  oprettet 
Feltvagter  og  udsendt  Patrouiller  for  at  udpege  Fjendens 
Stillinger.  Helst  valgte  man  Folk,  som  nøje  kjendte  Ter- 
rænet, og  skjønt  Nattevagten  faar  en  særlig  Godtgjørelse, 
er  det  ikke  Feltherren,  der  udvælger  Mandskabet;  men  dette 
overlades  den  Helt,  som  paatager  sig  den  ansvarsfulde  og 
farlige  Tjeneste.  Posterne  søgte  at  fordrive  Tiden  med 
Musik,  men  man  var  dog  altid  glad,  naar  Trompeternes 
Signaler  og  Vægternes  Morgensang  bebudede  Dagens  Frem- 
brud. For  yderligere  at  forebygge  Overfald,  gav  man  ogsaa 
Feltraab. 

Signaler  vække  altsaa  den  sovende  Hær,  og  Feltherrens 
Herold  udraaber,  om  man  skal  holde  Rast  eller  marchere 
videre.  Undertiden  var  Befalingen  allerede  udstedt  den 
foregaaende  Aften,  og  saa  behøvedes  ingen  videre  Ordre  ^ 
paa  Fanebærernes  Hornsignal  steg  enhver  til  Hest  og  var 
færdig  til  Afmarche.  Disse  Herolder  spille  i  det  hele  taget 
en  ikke  ubetydelig  Rolle  i  Datidens  Krigsvæsen;  da  t.  Ex. 
Richard  Løvehjærte  i  Aaret  1192  beslutter  at  blive  i  det 
hellige  Land  tilnæste  Paaskefest,  lader  han  det  udraabe  i 
Lejren  ved  sin  Herold  Filip.  )^^^^n 

Nærmede  nu  Slagdagen  sig,  herskede  den  største  Travl- 
hed i  begge  Hære.  Der  udstedtes  Befaling  til  at  pudse  og 
strigle  Hestene,  efterse  Harniskerne  og  polere  Hjælmene. 
Rustningene  bleve  rensede  for  Rust,  man  sliber  sine  Sværd 
og  Dolke,  og  Skjoldremmene  fornyes;  Slyngekasterne  ud- 
bedre deres  Slynger  og  støbe  Blykugier,  Bueskytterne  fylde 
deres  Kogre  med  Pile. 

Ejendommelig  er  dernæst  den  Skik  at  træffe  Aftale 
med  Fjenden  om  Dagen  og  Stedet  for  Slaget.  Almindeligt 
har  det  dog  næppe  været;   thi  man  vidste  hel  vel,   at  kun 

et  rask  og  uventet  Angreb  kunde  tilføje  Fjenden  alvorlig 
Skade ;  men  af  og  til  har  man  dog  betragtet  Slaget  som  en 
stor  Tvekamp,  hvori  der  ligesom  skulde  fældes  en  Gudsdom 
mellem  Modstanderne.  Man  vexlede  Gisler  for,  at  Freden 
ikke  skulde  blive  brudt  fer  til  den  fastsatte  Termin,  og 
Feltherren  truede  sine  Soldater  med  Galgen,  hvis  de  skulde 
falde  paa  at  øve  Fjendtligheder. 

(Fortsættes.) 

F.  C.  Granzow. 


Athenais. 

£n  byzantinsk  Kejserindes  Historie. 


JlLaa  kan  opkaste  det  Spergsmaal,  om  Athenais  i  sin 
Ungdom  ikke  ogsaa  fik  noget  Kjendskab  til  den  kristne 
Kirkes  Lærdomme.  Disse  maatte  selv  i  Athen  paatrænge 
sig  Hedningernes  Eftertanke,  og  Leontius's  Datter  maa  ofte 
være  kommen  i  Berøring  med  de  kristne,  thi  i  hendes 
Fædrenestad  levede  de  tvende  fjendtlige  Religioners  Til- 
hængere i  det  hele  fredelig  sammen;  gamle  hedenske  Fa- 
milier talte  Kristne  i  deres  Midte;  en  Søster  til  Leontius 
levede  i  Konstantinopel,  og  hun  var,  synes  det,  ikke  mere 
Hedning. 

Selv  om  Athenais  ikke  af  Kristne  er  bleven  indviet  i 
Evangeliets  Lære,  gjorde  hendes  hedenske  Lærere  hende  dog 
bekjendt  med  dets  Indhold,  men  rigtignok  kun  i  en  for- 
vansket Form  og  for  at  udpege  Fortrinene  i  hendes  store 
Forfædres  Tro  fremfor  Apostlenes  Religion.  Naar  disse 
Filosofer  lukkede  deres  Øjne  for  Kristendommens  aandelige 
Storhed  og  moralske  Højhed  og  kun  holdt  sig  til  dens  ydre 
Fremtræden,  faldt  det  heller  ikke  vanskeligt  at  give  et  af- 
skrækkende Billede  af  samme. 

Den  kristne  Lære  havde  alt  længst  tabt  hin  sympa- 
thetiske,  ungdommelige  Form,    som   den   havde  frembudt  i 

den  første  Tid,  da  Menighederne  kæmpede  for  deres  Til- 
værelse. Evangeliets  simple  Lære  havde  faaet  et  Paahæng 
af  dogmatiske  Udtydninger  og  Opfindelser  fra  Theologernes, 
Kjætternes  og  Sekterernes  Side,  og  Hedenskabets  Forestillinger 
med  deres  hele  Tilbehør  af  Vidundere,  Trolddom  og  Overtro 
vare  trængte  ind  i  Kirkens  Kultus.  De  kristne  Symboler, 
som  udelukkende  hentedes  fra  Lidelsen  og  Døden,  vare  fra- 
stødende hæslige  og  for  livsglade,  naturlige  Mennesker  lige 
saa  lidt  tiltalende  som  Buddet  om  Forsagelsen  af  de  jordiske 
Nydelser. 

Naar  en  græsk  Hedning  betragtede  den  kristne  Himmels 
Mythologi,  disse  Skarer  af  Legendens  Helgene  og  Martyrer, 
hvis  hensmulrede  Levninger  man  nedgravede  under  Altrene 
og  ærede  som  Talisman'er,  naar  han  sammenlignede  disse 
Væsener  med  Olympens  straalende  Skikkelser,  vil  man  finde 
det  tilgiveligt,  at  hans  æsthetiske  Følelser  her  bævede  til- 
bage; selv  om  han  med  Lukian  spottede  over  de  græske 
Gudefabler,  havde  han  dog  den  Bevidsthed,  at  den  antike 
Religion  havde  skabt  evige  Typer  paa  guddommelig  Skjøn- 
hed  og  heroisk  Menneskelighed.  Hvad  stort  og  skjønt 
havde  nu  vel  Kristendommen,  der  jo  ringeagtede  Naturen, 
Kunsten  og  Videnskaben,  formaaet  at  skabe  under  sin  fire- 
hundredaarige  Varighed?  Hvad  kunde  den  stille  ved  Siden 
af  Grækernes  udødelige  Værker?  Man  kan  vel  forstaa,  at 
der  endnu  i  det  fjerde  og  femte  Aarhundrede  efter  Kristus 
gaves  ædle  Hellenere,  som  ikke  vilde  vende  sig  bort  fra 
den  antike  Skjønheds verden  eller  opgive  en  Eeligion,  som  de 
vare  vante  til  at  betragte  som  naturlig  for  alle  dannede 
Mennesker. 

Leontius's  Datter  blev  opdragen  i  disse  Anskuelser 
«om  en  fuldstændig  græsk  Hedning,  og  ingensteds  kunde  hun 
være  det  med  større  Naivetet  og  mindre  Fare  end  i  hendes 
lille  Fædrenestad  Athen.  Her  blandt  de  klassiske  Erindringer 
og  Mindesmærkerne  for  Grækenlands  største  Mænd,  syntes 
Hedenskabet    mindre   fornuftstridigt,    og   Kampen    mellem 

Kristendommens  fornyende  Ideer  og  den  forældede  Gude- 
tro var  her  mindre  heftig  end  i  Rigets  store  Stæder.  De 
kommunale  Forhold  paabode  selv  Taalsomhed  mod  det 
nedarvede  Hedenskab  til  Trods  for  alle  Statsmagtens 
Dekreter. 

Allerede  i  Aaret  380  havde  Theodosius  den  store 
kategorisk  befalet,  at  alle  Folkeslag  i  det  romerske  Rige 
skulde  bekjende  sig  til  den  guddommelige  Apostel  Petrus's 
Lære;  men  denne  Lov  blev  ingenlunde  gjennemført,  aller- 
mindst i  Grækenland.  Her  forefaldt  ingen  voldsom  Øde- 
læggelse af  hedenske  Templer  som  i  Syrien,  Afrika  eller 
Ægypten,  hvor  t  Ex.  den  alexandrinske  Vidunderbygning 
Serapeum  med  alle  dens  Kunstskatte  ødelagdes  i  Aaret  391. 
Før  Justinians  Tid  blev  i  Hellas  ingen  tvungen  til  at  aflægge 
en  kristen  Trosbekj endelse  og  deltage  i  Gudstjenesten  i 
Kirkerne.  Saa  haardnakket  holdt  den  gamle  Religion  sig  i 
det  Land,  hvor  den  var  opstaaet  og  havde  foreviget  sig  i 
det  menneskelige  Genis  mest  beundringsværdige  Skab- 
ninger, at  Benævnelsen  »Hellener«  fra  det  Qerde  Aarhundrede 
blev  brugt  som  enstydig  med  »Hedning«. 

Strænge  Love  havde  gjentagne  Gange  forbudt  enhver 
hedensk  Kultus,  ethvert  Offer,  enhver  Procession  og  Vandring 
omkring  Altrene,  havde  fremdeles  paabudt  om  ikke  Temp- 
lernes og  Kapellernes  Ødelæggelse,  saa  dog  deres  Lukning. 
Ved  Kejserne  Arkadius's  og  Honorius's  Edikt  af  9de  Juni  408 
var  det  udtrykkelig  forordnet,  at  Gudebillederne  skulde 
flærnes  fra  alle  endnu  bestaaende  Templer,  at  Altrene 
skulde  ødelægges  og  Bygningerne  selv  anvendes  til  offent- 
ligt Brug. 

Disse  Dekreter  kom  dog  aldrig  til  Anvendelse  i  Athen; 
dette  forebyggedes  ved  den  biskoppelige  Magts  Svaghed, 
ved  den  offentlige  Menings  Magt,  ved  Atheniensernes  fine 
Dannelse  og  Pietet  for  deres  Forfædres  Monumenter.  Den 
gamle  Tro  fandt  desuden  sin  kraftigste  Støtte  i  de  fra 
Fortiden  stammende  videnskabelige  Institutioner,  som  endnu 

ingen  byzantinsk  Regering  havde  vovet  voldelig  at  ophæve; 
thi  Universitetets  Ophævelse  vilde  have  berøvet  Athen  sin 
bedste  Indtægtskilde. 

Dog  den  unge  Hedning  Athenais  har  aldrig  set  noget 
af  hine  pragtfulde  Festtog  til  Ære  for  sin  Navngudinde 
Athene,  det  skulde  da  være  i  Phidias's  Skulpturer  paa 
Frisen  til  Cellen  i  Parthenon;  hun  har  aldrig  kunnet  for- 
rette sin  Bøn  i  Musernes  Tempel  ved  Ilissos  eller  i  Athene 
Polias's  Tempel  og  i  Parthenon  for  den  høje  Gudindes 
Billedstøtte,  skjønt  disse  paa  denne  Tid  dog  endnu  ikke 
vare  fjærnede;  thi  endnu  paa  Nyplatonikeren  Proklus's 
Tid  —  han  kom  til  Athen  i  Aaret  429  og  beklædte  Aka- 
demiets Lærestol  omtrent  fra  450  —  var  Phidias's  berømte 
Elfenbensstatue  af  Athene  paa  sin  gamle  Plads  i  Parthenon; 
men  Proklus  maatte  selv  opleve  dens  Bortfjærnelse  ved  de 
kristne.  Dette  fortæller  hans  Elev  og  Biograf  Marinus 
os  med  følgende  Ord:  »Hvor  stor  Pris  denne  Visdommens 
Gudinde  satte  paa  Proklus,  lagde  hun  selv  for  Dagen,  da 
hendes  Billede,  som  hidtil  havde  været  i  Parthenon,  blev 
bortført  af  dem,  som  fjærne  alt  helligt;  Filosofen  saae 
nemlig  i  Drømme  en  ophøjet  Kvindeskikkelse,  som  opfordrede 
ham  til  at  gjøre  et  Hus  beredt;  thi  din  Herskerinde  Athene 
vil  blive  hos  dig.« 

Imidlertid  har  Athenais  næppe  selv  set  hint  Mester- 
værk af  Phidias,  da  ethvert  hedensk  Tempel  var  lukket, 
og  deres  Betrædelse  efter  Lovene  blev  strængt  straffet. 
Kun  i  sit  Fædrenehjem  kunde  hun  overvære  de  hjemlige 
Fester,  som  hendes  Fader  dristede  sig  til  at  holde  paa  de 
olympiske  Guders  Helligdage;  men  selv  denne  hemmelige 
Kultus  var  farlig,  da  der  gaves  Angivere,  som  kunde  for- 
raade  dem  til  Myndighederne.  Den  sværmerske  Proklus 
vovede  engang  at  overtræde  Regeringens  Bud;  hans 
elskede  Datter  Asklepigenia  var  dødelig  syg  og  allerede  op- 
given af  Lægerne,  da  Faderen  vovede  at  anraabe  selve 
Lægeguden  Asklepios,    med    sin  Ven  Perikles  sneg  sig  ind 

i  Gudens  Tempel  og  sammesteds  forrettede  Bønnen  paa 
gammel  Vis.«  Hans  Biograf  fortæller,  at  dette  dristige 
Foretagende  blev  udført  saa  hemmelig  og  behændig,  at 
Templets  Tilsynsmænd  ikke  havde  den  ringeste  Anelse 
derom.  Under  slige  Forhold  maatte  den  mest  troende 
Hedning  dog  tilstaa  for  sig  selv,  at  den  antike  Religion 
ikke  mere  havde  noget  levende  Sammenhæng  med  Tiden  og 
var  redningsløs  fortabt. 

Leontius  havde  givet  sin  Datter  en  fuldstændig  attisk 
Dannelse  og  blot  forsømt  én  Ting,  at  give  hende  en  værdig 
Ægtefælle;  Athenais  var  rig,  klog  og  af  sjælden  Skjønhed, 
og  alligevel  døde  hendes  Fader  uden  at  se  hende  gift. 
Indholdet  af  hans  Testament  stod  i  skarp  Modsætning  til 
hans  faderlige  Kjærlighed  for  hende;  han  havde  indsat 
sine  tvende  Sønner  Valerius  og  Gesius  til  sine  Universal- 
arvinger og  kun  gjort  følgende  lakoniske  Disposition  fra 
deres  Søster:  jeg  bestemmer,  at  min  elskede  Datter  Athe- 
nais skal  have  udbetalt  100  Guldstykker;  thi  hun  har  nok 
i  sin  Lykke,  som  overgaar  al  anden  Kvindelykke.  Den 
glimrende  Lod,  som  snart  virkelig  skulde  blive  Leontius's 
Datter  til  Del,  har  maaske  givet  Anledning  til  det  Sagn, 
at  hendes  Fader  Filosofen  har  læst  hendes  Skæbne  i  Stjærnerne. 
For  yderligere  at  fremhæve  den  unge  hedenske  Kvindes 
æventyrlige  Lykke  gjennem  en  stærk  Modsætning  frem- 
stillede man  hende  som  arveløs  og  forstødt.  Efter  hendes 
Faders  Død,  fortæller  man,  bønfaldt  Athenais  knælende 
sine  Brødre  om  at  omstøde  det  uretfærdige  Testamente 
og  at  udbetale  hende  en  Tredjepart  af  Arven,  da  de  dog 
selv  maatte  indrømme,  at  hun  ikke  ved  nogen  Handling 
havde  forbrudt  sig  mod  Faderen;  dog  de  ubarmhjærtige 
forstødte  endogsaa  den  bønfaldende  af  Fædrenehjemmet, 
hvorpaa  hun  fandt  et  Tilflugtssted  hos  hendes  afdøde 
Moders  Søster.  Saa  meget  er  dog  vel  en  Kjendsgjerning, 
at   en    Strid,   hun   havde   med   sine   havesyge   Brødre   om 

hendes  Part  af  Fædrenearven,  har  nødt  hende  til  at  forlade 
sin  Fødeby. 

Hverken  Aaret  for  Leontius's  Død  eller  for  hans 
Datters  Bortrejse  er  bekjendt;  saa  vidt  man  tror,  blev  hun 
dog  en  Stund  i  Athen  hos  sin  Moster  for  at  føre  en 
frugtesløs  Proces.  Om  dette  længere  Ophold  bevare  de 
byzantinske  Historieskrivere  dog  en  fuldstændig  Tavshed; 
dem  var  det  nemlig  kun  om  at  gjøre  i  denne  Proces  at 
have  et  Motiv,  der  kunde  bringe  Filosofens  Datter  i  Be- 
røring med  Kejserholiet.  Hendes  Tante  førte  hende  alt- 
saa  til  Konstantinopel,  hvor  hun  kom  i  Huset  hos  en  Faster. 


V. 

Paa  Constantins  Trone  sad  den  Gang  Theodosius  II, 
den  unge  Søn  af  Arkadius  og  en  Sønnesøn  af  hin  Theodosius 
den  store,  der  ved  sin  Død  i  Aaret  395  havde  delt  Romer- 
riget i  en  østlig  og  en  vestlig  Halvdel. 

Theodosius  den  yngre  var  født  den  10de  April  401  i 
Konstantinopel  og  blev  døbt  af  den  berømte  Patriark  Johannes 
Chrysostomus.  Sin  Moder  Eudoxia  havde  han  mistet,  da 
han  næppe  var  tre  Aar  gammel;  hun  var  en  Datter  af 
Bauto,  en  tapper  frankisk  Hærfører,  der  i  den  kejserlige 
Tjeneste  havde  naaet  en  høj  Anseelse  og  beklædte  Konsulatet 
i  Aaret  385. 

Eudoxia  havde  vundet  Kejserindediademet  under  roman- 
tiske Omstændigheder.  Den  almægtige  Minister  Rufinus 
ventede  med  Sikkerhed  Opfyldelsen  af  sit  ærgjerrige  Ønske, 
nemlig  sin  Datters  Formæling  med  den  unge  Arkadius; 
men  hans  listige  Modstander  Eutropius  havde  ved  sine 
Skildringer  af  Eudoxias  Ynde  i  den  Grad  opflammet  Kej- 
serens Fantasi,  at  han  gav  sit  Samtykke  til  det  mest  be- 
synderlige Statskup.  En  højtidelig  Procession  af  Hofmænd 
drog  med  kostbare  Brudegaver  ud  af  Paladset  og  gjennem 
Byens  Gader,   dog   ikke   hen    til  Rufinus's  Hus,    som  man 

almindelig  ventede,  men  til  et  andet  Hus,  hvor  Bautos 
Datter  boede,  og  den  frankiske  Pige  blev  nu  til  Folkets 
Forundring  fort  til  Kejserpaladset  og  her  den  27de  April 
395  formælet  med  Arkadius. 

Følgen  af  dette  Ægteskab  var  Eufi  nus's  Fald  og  den 
skjønne  Eudoxias  uindskrænkede  Herredømme;  hun  gav 
det  første  Exempel  paa  dette  byzantinske  Kvinderegimente, 
der  støttede  sig  til  Hofsnogenes,  Gildingernes  og  Præsternes 
Rænker  og  umættelige  Begj ærlighed.  Hun  var  herskesyg 
og  voldsom;  af  krænket  Forfængelighed  fik  hun  Patriarken 
Chrysostomus  dreven  i  Forvisning  og  Døden;  hun  havde 
nemlig  ladet  sin  Sølvstatue  opstille  i  Nærheden  af  Sofie- 
kirken  og  uden  for  Senatets  Palads,  og  Folket  fejrede 
disse  Festligheder  med  saa  kaade,  hedenske  Orgier,  at 
den  harmfulde  Chrysostomus  i  en  Prædiken  offentlig  dadlede 
Kejserinden,  ja  vovede  at  betegne  hende  som  en  ny  Hero- 
dias. Dette  havde  hans  Fald  til  Følge,  han  blev  afsat, 
forvist  til  Kilikien  og  maatte  vandre  fra  Exil  til  Exil,  til 
han  døde  i  Landflygtighed  den  14de  September  407.  Faa 
Maaneder  efter  hans  Fald  døde  ogsaa  Kejserinden  og  efter- 
lod sig  fire  Døtre  og  en  Søn,  Theodosius.  Nogle  Aar 
senere  (1ste  Maj  408)  fulgte  den  syvaarige  Theodosius 
sin  Fader  i  Regeringen.  I  en  trængselsfuld  Tid  skulde  nu 
dette  forældreløse  Barn  styre  Halvdelen  af  Romerriget,  og 
han  var  fuldstændig  uden  Beskyttelse;  thi  hans  Onkel 
Honorius,  den  svage  Kejser  i  Vesten,  havde  vel  besluttet 
selv  at  gaa  til  Konstantinopel  eller  dog  at  indsætte  tro- 
faste Mænd  som  Formyndere  for  sin  Brodersøn,  men  de 
kritiske  Forhold  i  det  vestlige  Rige  afholdt  ham  fra  hans 
Forehavende.  Det  er  os  ubekjendt,  til  hvilke  Personer 
Arkadius  i  øvrigt  overdrog  Omsorgen  for  sine  umyndige 
Børn;  der  fandtes  ingen  ansete  Slægtninger  af  Kejser- 
huset, hvem  han  havde  kunnet  betro  dette  Hverv.  De 
forældreløse  Børn  opvoxede  altsaa  blandt  fremmede  Men- 
nesker,   Stats-    og  Hofembedsmænd,    Paladsdamer   og  Gil- 

dinger,  og  deres  asketiske  Vaner  godtgjere,  at  de  have 
tilbragt  en  glædeløs  Ungdom  under  et  trykkende  Hof- 
ceremoniel og  Hofgejstlighedens  Indflydelse.  Det  er  ret 
interessant  at  forestille  sig  disse  kejserlige  Berns  Liv  i 
Konstantins  umaadelige  Palads,  hvor  et  Barn,  omgivet  af 
sine  unge  Søstre,  Aaringer  igjennem  maatte  give  Navn  og 
Avtoritet  til  Statshandlinger  og  Love  samt  modtage  Folke- 
nes Hyldest;  thi  i  ham  ærede  man  det  romerske  Kejser- 
dømmes Majestæt;  ingen  Provins  rejste  sig  til  Oprør,  det 
byzantinske  Riges  indviklede  Regeringsmaskineri  virkede  ufor- 
styrret, og  medens  Italien  hærgedes  af  barbariske  Folk,  medens 
Rom  i  Aaret  410  blev  et  Bytte  for  Vestgotherne,  og  alle  det 
vestlige  Riges  Provinser  lige  til  Herkules's  Sejler  kom 
under  germaniske  Erobreres  Magt,  formaaede  det  østlige 
Rige  at  jage  de  hunniske  Horder  over  Donau  og  at  bevare 
Freden,  medens  man  samtidig  sikrede  Hovedstaden  mod 
et  fjendtligt  Angreb  ved  at  omgive  den  med  nye  faste 
Mure. 

Den  4de  Juli  414  udnævnte  Theodosius  sin  femten- 
aarige  Søster  Pulcheria  til  Augusta,  gav  hende  herved  den 
højeste  Værdighed  i  Kejserhuset  og  Rettighed  som  Med- 
regentinde,  medens  hendes  Søster  kun  førte  Titel  af  Nobi- 
lissima  eller  Basilissa.  Den  uhørte  Kjendsgjerning,  at  en 
ung  Pige  saaledes  ledede  det  byzantinske  Rige,  taler  for 
Pulcherias  sjældne  Egenskaber;  langt  ud  over  sin  Broders 
TJngdomsaar  førte  hun  Magten  i  Paladset  og  Staten. 
Hendes  samtidige.  Kirkehistorikeren  Sozomenus,  udtaler  i 
sin  Beundring  for  hendes  Dyder,  at  Gud  gjorde  denne 
Pige  til  sin  Broders  Medregent  og  Formynder,  for  at  hun 
kunde  gjøre  ham  til  den  mest  religiøse  af  alle  Kejsere,  og 
andre  Byzantinere  have  tilskrevet  den  fromme  Prinsesse  en 
guddommelig  Aand  og  Inspirationer  fra  Himlen. 

Alexandrias  kristne  Pøbel  gjorde  den  dydige  og  vise 
Hypatia  til  en  Helgen  for  det  hendøende  Hedenskab. 
Athenais  er  Overgangstidens  Repræsentant,  en  Renegat    fra 

Hedenskabet,  Pulcheria  endelig  er  med  sit  Væsens  inderste 
Grund  knyttet  til  den  orthodoxe  Tro;  hun  var  en  personlig 
Magt  i  sin  Tids  Kirke. 

Pulcheria  forvandlede  det  fordærvede  Kejserpalads  til 
et  Kloster  og  søgte  at  meddele  sin  Broder  og  sin  Søster 
samme  Fromhed;  de  kejserlige  Prinsesser  sang  Hymner, 
bad  ved  Dag  og  Nat,  kjendte  ikke  til  Lediggang,  lærte  at 
arbejde  og  forfærdigede  fine  Broderier.  De  frasagde  sig 
Verdens  Glæder,  lovede  evig  Kyskhed,  og  paa  det  med 
Diamanter  smykkede  Guldalter,  Prinsessen  med  et  lidt 
fromt  Praleri  skjænkede  Sofiekirken,  kunde  de  troende 
kristne  læse  det  Løfte,  Pulcheria  havde  aflagt  for  sin  egen 
Frelses  Skyld  og  til  Held  og  Lykke  for  hendes  elskede 
Broders  Regering.  Trods  denne  nonnelignende  Hellighed 
stod  Pulcheria  paa  Højdepunktet  af  sin  Tids  Dannelse;  som 
Hypatia  og  Athenais  har  hun  sikkert  lært  Videnskaberne 
og  Veltalenheden  hos  Rhetorerne  og  Grammatikerne;  hun  var 
indviet  i  den  græske  og  latinske  saa  vel  som  i  den  kristne 
Litteratur  og  var  saaledes  i  Besiddelse  af  en  Dannelse,  som 
næppe  stod  tilbage  for  Filosofdatterens.  Pulcheria  vedblev 
at  drage  ivrig  Omsorg  for  sin  Broders  Opdragelse  og  søgte 
at  rense  Paladset  for  alle  de  Snyltegjæster  og  Hofsnoge, 
hvoraf  det  vrimlede  i  Arkadius's  Tid,  og  som  udsugede 
Provinserne  og  opdyngede  umaadelige  Rigdomme.  Dog 
dette  Onde  var  alt  for  indgroet,  til  hun  ret  kunde  have 
Held  med  med  sig,  skjønt  hun  med  et  vist  Held  omgav  den 
unge  Kejser  med  dygtige  og  aandrige  Mænd. 

Selv  ved  dette,  saa  bigotte  Hof  maatte  den  hedenske 
Videnskab  endnu  danne  Grundlaget  for  de  kejserlige  Børns 
Opdragelse,  og  man  taalte  endnu  Hedninger  selv  i  høje 
Stillinger.  Ogsaa  den  unge  Theodosius  blev  indviet  i  alle 
Videnskaber  og  Kunster;  men  under  Pulcherias  Ledelse  og 
med  hin  Tidsalders  fremherskende  theologiske  Strømninger 
kunde  hans  Aand  ikke  modnes  til  nogen  mandig  Energi; 
Fromhed  og  Sædernes  Renhed  var  Idealet  for  den  søsterlige 

Opdragelse,  og  naar  det  under  Verdensstadens  uhyre  For- 
dærvelse og  Paladsets  Laster  lykkedes  at  opdrage  en  ung 
byzantinsk  Prins  til  et  godt  Menneske,  niaatte  et  sligt 
Kunststykke  allerede  vække  Tanken  om  en  guddommelig 
Naadesakt.  Det  er  i  øvrigt  hendes  Forstand  til  Ære,  at 
hun  heller  ikke  forsømte  Broderens  legemlige  Uddannelse; 
han  lærte  alle  ridderlige  Kunster,  red,  fægtede,  jagede  og 
gjaldt  navnlig  for  en  udmærket  Bueskytte.  Med  pedantisk 
Omhyggelighed  vaagede  Søsteren  dernæst  over  den  unge 
Fyrstes  ydre  Optræden;  hun  lærte  ham,  hvorledes  han 
skulde  bære  det  kejserlige  Klædebon  med  Anstand,  hvor- 
ledes han  havde  at  bevæge  sig,  at  gaa  og  at  sidde, 
hvorledes  ban  efter  Tid  og  Sted  havde  at  paatage  sig  en 
mild  eller  stræng  Mine.  Saaledes  afrettedes  den  ulykkelige 
Dreng  til  at  være  en  Avtomat;  Søsteren  viste  ham,  hvor- 
ledes han  skulde  give  Avdiens  paa  Konstantins  gyldne 
Trone  og  modtage  Opvartning  af  Senatet  og  Rigets  Stor- 
mænd. Den  kejserlige  Dreng  maatte  ogsaa  af  og  til  vise 
sig  offentlig  og  besøge  Theatrene,  Cirkus  eller  Kirkerne. 
Saa  ofte  dette  skete,  droge  Skarer  af  Drabanter  forud,  Tri- 
buner og  Duces  med  guldbroderede  Togaer  og  paa  rigt 
smykkede  Heste,  Livgarden  med  gyldne  Skjolde  og  Lanser. 
Selv  sad  han,  purpurklædt,  funklende  af  Diamanter  og  med 
et  Perlediadem  paa  Hovedet,  i  en  gylden  Vogn,  trukken  af 
hvide  Muldyr;  et  Sted  som  Konstantinopel,  hvis  kaade  Be- 
folkning havde  det  Rygte,  at  ét  og  alt,  lige  fra  Heste- 
væddeløb og  Theatret  til  de  guddommelige  Ting,  kun  var  til 
Spas,  var  det  rigtignok  ogsaa  af  største  Vigtighed,  at  Kejser- 
dukken blev  fremstillet  med  Anstand. 

Under  Kejserens  Opvæxt  blev  Forholdet  mellem  de 
tvende  romerske  Kejserhoffer  opretholdt  paa  en  officiel 
Maade.  Kejser  Honorius  havde  ingen  Tid  til  at  beskæftige 
sig  med  Familieanliggenderne  i  det  byzantinske  Palads; 
men  Regeringsedikterne  bleve  stedse  udstedte  i  begge 
Kejseres    Navn,    og   flere    Gange    vare    Kejserne   Konsuler 

sammen.  Under  de  gothiske  Storme,  som  rystede  Italien  i 
dets  Grundvold,  holdt  den  byzantinske  Regering  sig  saa 
temmelig  passiv;  kun  sparsomme  Troppedelinger,  men 
ingen  store  Krigsflaader  forlode  Orientens  Havne  for  at 
hjælpe  Italien,  man  var  glad  over,  at  den  vilde  Strøm 
af  Barbarer  havde  vendt  sig  mod  det  flærne  Vesten. 
Theodosius  var  kun  ni  Aar  gammel,  da  han  erfarede  sin 
Onkels  skrækkelige  Trængsler  i  Ravenna  og  Roms  Indtagels.e 
af  Alarik.  O 

(Fortsættes).        i 

IV. 

Samtalen  med  Hertugen  af  Brunsvig. 

Jifter  fem  Aars  Ophold  i  Kastellet  i  Doullens  blev 
jeg  sat  i  Frihed  og  fik  Valget  mellem  at  være  forvist  for 
bestandig  fra  fransk  Grund  eller  at  tage  Bolig  i  en  af  den 
franske  Indenrigsminister  anvist  fransk  By  med  Forbud  mod 
at  forlade  samme. 


O  Se  foregaaende  Bind  (Aarg.  1881,  II)  p.  305  og  408.  Læserne 
have  der  set  Grev  Orsi  stifte  Bekjendtskab  med  Prinserne 
Bonaparte,  af  hvilke  kun  den  yngste  Broder,  Louis  Napoleon, 
overlevede  den  italienske  Rejsning  1831.  Vi  springe  nu 
frem  i  Tiden  til  1845.  I  Mellemtiden  er  den  store  Napoleons 
Søn,  Hertugen  af  Reichstadt  død  1832,  og  hans  Fætter  Louis 
Napoleon  var  nu  Napoleonidernes  Hoved.  Ved  Persignys 
Hjælp  stiftede  han  en  Sammensværgelse  blandt  en  Del  Offi- 
cerer i  Strassburg  og  fik  ogsaa  det  4de  Artilleriregiment  til 
at  udraabe  ham  til  Kejser;  men  de  øvrige  Tropper  bleve 
Kongen  tro,  og  Prinsen'  overgav  sig  uden  Kamp,  hvorpaa  et 
fransk  Krigsskib  førte  ham  til  Nordamerika.  1  Avgust  1840 
foretog  Louis  Napoleon  sit  andet  fantastiske  Forsøg  paa  at 
erobre  sin  Trone.  Det  herhen  hørende,  meget  interessante 
Afsnit  af  Grev  Orsis  Memoirer  har  imidlertid  tidligere  været 
optaget  i  Ugeskriftet  „Nær  og  Fjærn"  (Aarg.  1879,  Nr.  374— 
75) ,  hvorfor  vi  her  maa  henvise  vore  Læsere  til  samme. 
Prinsen  blev,  som  bekjendt,  lettelig  overmandet  og  dømt  til 
livsvarigt  Fængsel  paa  Slottet  Ham,  der  ligger  i  det  nord- 
østlige Frankrig  (Departement  Somme).  Her  tager  vor  For- 
tælling atter  sin  Begyndelse. 

Da  jeg  ikke  kunde  være  Prinsen  til  nogen  Nytte,  saa 
længe  jeg  stod  under  de  franske  Myndigheders  Opsyn,  til- 
kjendegav  jeg  Ministeren,  at  det  var  min  Hensigt  at  vende 
tilbage  til  England,  hvorfor  jeg  anmodede  om  et  Pas,  der 
ogsaa  strax  blev  udstedt. 

Prinsen  holdt  Øje  med  enhver  af  mine  Bevægelser; 
ikke  saa  snart  erfarede  han  min  Nærværelse  i  London,  fer 
han  skriftlig  underrettede  mig  om  sin  Hensigt,  at  undvige 
fra  Ham,  koste  hvad  det  koste  vilde,  og  lige  meget  hvilke 
Farer  Undvigelsen  end  maatte  medføre,  eftersom  Louis 
Philippe  trods  de  mange  Anmodninger,  et  stort  Antal  De- 
puterede og  Pairer  af  Frankrig  havde  rettet  til  ham,  for- 
melt og  paa  den  mest  afgj ørende  Maade  havde  nægtet 
Prinsen  at  se  sin  døende  Fader  i  Florents. 

Man  havde  hemmelig  forebragt  Prinsen  mange  Planer 
til  Undvigelse.  Ingen  af  dem  forekom  ham  udførlig,  og  da 
han  frygtede,  at  Forslagene  udgik  fra  Øvrighederne  for  at 
prøve  hans  virkelige  Hensigter,  afviste  og  fordømte  han 
i  bestemte  Udtryk  enhver  Tanke  om  at  undvige  fra  Fæst- 
ningen. 

Under  alt  dette  vedligeholdt  Prinsen  imidlertid  ved  sin 
tro  Kammertjener,  Charles  Thélin,  en  hemmelig  Brevvexling 
med  mig;  det  var  nemlig  tilladt  Kammertjeneren  at  gaa  til 
Staden  Ham  for  at  besørge  Prinsens  Indkjøb.  Endelig,  da 
Prinsen  havde  lagt  den  Plan  til  sin  Befrielse,  som  han  be- 
sluttede at  følge,  anmodede  han  mig  indtrængende  om  at 
finde  nogen,  som  var  villig  til  i  dette  Øjemed  at  laane 
ham  fem  eller  sex  Tusend  Lstrl.  paa  rimeligst  mulige 
Betingelser. 

I  sin  Higen  efter  Frihed  sendte  Prinsen  mig  Intro- 
duktionsbreve  til  adskillige  af  hans  tidligere  Venner  i 
London  i  det  Haab  at  opnaa  de  nødvendige  Pengemidler 
hos  dem.  Ikke  en  eneste  fulgte  Opfordringen.  Tolv 
Maaneders  uophørlige  Bestræbelser  havde  næsten  udtømt 
miue  Kræfter  og  nedslaaet  mit  Mod.     En  Dag  hændte  det 


Af  Grev  Orsis  Memoirer.  323 

sig,  at  jeg  blandt  de  forskjellige  Personer,  jeg  havde  Anvis- 
ning paa  at  henvende  mig  til,  aflagde  Besøg  hos  et  Parla- 
mentsmedlem ,  en  tidligere  meget  imtim  Ven  af  Prinsen ; 
han  erklærede  imidlertid  rent  ud,  at  dersom  han  nogen 
Sinde  skulde  lade  sig  bevæge  til  at  udgive  6000  Lstrl.  til 
bedste  for  Prinsen,  maatte  det  være  paa  den  udtrykkelige 
Betingelse,  at  Pengene  bleve  anvendte  til  at  holde  ham 
fangen  for  Livstid.  I  min  ophidsede  Sindsstemning  for- 
maaede  jeg  ikke  at  høre  rolig  paa  dette  uventede  Udbrud 
af  denne  Herres  Kjærlighed  til  Næsten.  Jeg  svarede  ham, 
at,  skjønt  han  havde  en  ubestridelig  Ket  til  at  afslaa 
Prinsens  Anmodning  om  et  Laan,  maatte  jeg  bestride  det 
sømmelige  i  at  føje  en  saa  smagløs  Bemærkning  til  Afslaget, 
saa  meget  mere  som  hans  Berømmelse  for  stræng  Over- 
holdelse af  Hviledagens  Hellighed  og  ydre  Iagttagelse  af 
alle  religiøse  Forpligtelser  havde  givet  mig  Anledning  til  at 
vente  mere  kristelige  Følelser  hos  ham  over  for  hans  for- 
dums Ven,  Prinsen. 

Samme  Dags  Aften  (den  1ste  December  1845)  beslut- 
tede jeg  i  yderste  Fortvivlelse  at  skrive  til  hans  kongelige 
Højhed,  Hertugen  af  Brunsvig,*)  for  at  bede  om  Avdiens. 
Næste  Dag  modtog  jeg  følgende  Skrivelse  fra  Hertugen: 

»Le  Duc,  Souverain  de  Brunswick,   recevra   monsieur 
Orsi  demain  (3  décembre)  å  4  heures  de  l'aprés-midi. 
Brunswick  House,  le  2  décembre  1845.« 

Det  ydre  af  Brunswick  House  er  langt  fra  tiltalende, 
og  at  slutte  fra  Bygningens  mørke,  tunge  Udseende  skulde 
man  snarere  antage  Palæet  opført  til  Fængsel  end  til  Bolig 
for  en  højtstaaende  Herre.  Hertugen  havde  end  yderligere 
vansiret  det.    Fra  Porten  mod  Gaden  indtil  Vaaningshuset, 


*)  Dette  er  den  halvt  forrykte  Hertug  Karl,  som  blev  foijagen 
af  sit  Folk  ved  Opstanden  6te— 7de  September  1830,  hvor- 
paa  han  fulgtes  af  sin  Broder,  den  endnu  regerende  Hertug 
Vilhelm. 

21* 

som  laa  midt  i  en  stor  Gaard,  mødte  Øjet  intet,  som  gjorde 
et  venligt  eller  hyggeligt  Indtryk:  Alt  var  stift,  ede  og 
stille  som  paa  en  Kirkegaard.  To  store  Hunde  stode  som 
Stedets  aarvaagne  Bevogtere  lænkede  til  Muren.  To  Gange 
maatte  jeg  forevise  Hertugens  Brev,  for  jeg  kunde  blive 
indladt.  Omsider  blev  jeg  lukket  ind  i  et  mørkt,  koldt 
Værelse  med  et  rundt  Bord  i  Midten  og  fire  Stole,  af  hvilke 
de  to  vare  Armstole,  ved  Kaminen.  Et  eneste  Lys  stod 
tændt  paa  Bordet,  Murene  vare  nøgne,  og,  som  jeg  forud 
havde  ventet,  fandtes  der  intet  Spor  af  Komfort. 

Tyve  Minutter  vare  allerede  forløbne,  da  jeg  saae  en 
let  Bevægelse  i  en  tyk  Portiere,  som  dækkede  en  Sidedør  i 
Værelset.  Pludselig  saae  jeg  et  Mandshoved,  bedækket  med 
en  stor  sort  Plydses  Hætte,  som  skjulte  hele  Ansigtet  und- 
tagen Næsen,  kigge  fra  Portieren  ind  i  Værelset.  Hætten 
stod  i  Forbindelse  med  en  Slags  lang  Plydses  Slobrok,  som 
var  fastgjort  om  Livet  med  en  tyk  Silkesnor.  Det  var 
Hertugen  af  Brunsvig.  Hans  Hænder,  som  vare  stukne  ned 
i  Slobrokkens  to  Sidelommer,  omfattede  en  Revolver  i  hver 
Lomme,  hvilket  jeg  nogle  Dage  efter  dette  første  Møde 
erfarede  af  ham  selv. 

Hertugen  traadte  lige  hen  til  Bordet,  der  stod  som  en 
Slags  Skranke  mellem  os.  Hans  Øjne  skød  Lyn  ud  fra  den 
snævre  Aabning  i  Hætten,  som  om  han  troede,  jeg  havde 
til  Hensigt  at  begaa  et  Mord.  Vi  betragtede  hinanden  i  et 
Par  Sekunder,  der  for  mig  syntes  meget  lange,  endelig 
udbrød  han: 

»De  udbad  Dem  en  Avdiens;  hvad  har  De  at  sige 
mig?« 

»Deres  Højhed  vil,  haaber  jeg,  tillade  mig  at  udtale, 
at  Forklaringen  af  det  Anliggende,  som  fører  mig  hid, 
kræver  nogen  Tid,  hvorfor  jeg  vil  betragte  det  som  en 
Naade,  om  Deres  Højhed  vilde  høre  paa  mig  siddende.« 

Med  en  Haandbevægelse  pegede  Hertugen  paa  en  Læne- 
stol ved  Kaminen  og  satte  sig  selv  lige  over  for. 

»Jeg  beder  Deres  Højhed  undskylde,  at  jeg  paa  Grund 
af  det  vanskelige  og  ansvarsfulde  Hverv,  som  er  mig  be- 
troet, befinder  mig  i  en  meget  bevæget  Sindsstemning;  og 
dersom  det,  jeg  har  at  sige,  ikke  maatte  behage  Deres 
Højhed,  beder  jeg  Dem  tilgive,  at  jeg  har  gjort  Deres 
Højhed  Ulejlighed.  Under  Indtrykket  af  det  venlige  For- 
hold, som  bestod  mellem  Deres  Højhed  og  Prins  Louis 
Napoleon,  da  han  opholdt  sig  her  i  Landet,  og  i  Følelsen 
af,  at  politiske  Interesser  af  højeste  Betydning  ved  Deres 
Højheds  og  Prinsens  forenede  Bestræbelser  maatte  kunne 
lede  til  et  heldigt  Udfald,  sender  Prins  Louis  Napoleon,  der 
for  Tiden  sidder  fangen  i  Ham,  mig  for  at  appellere  til 
Deres  Højheds  Ædelmodighed  om  et  Laan  for  at  iværksætte 
hans  Undvigelse  fra  Fængslet.« 

Jeg  havde  næppe  udtalt  det  sidste  Ord,  før  Hertugen 
som  en  rasende  skød  Hatten  tilbage  med  begge  Hænder 
og,  i  det  han  saaledes  viste  hele  sit  skallede  Hoved,  med 
et  ubeskriveligt  Brøl  udbrød: 

»Hvad  siger  De!  Et  Laan?  Har  jeg  forstaaet  det?  Sig 
det  igjen,  sig  det  igjen !« 

Dette  Udbrud  af  Raseri  overraskede  mig  ikke;  jeg 
var  fuldkommen  forberedt  derpaa  og  forblev  nogle  Øje- 
blikke tavs.  Hertugen  saae  paa  mig  uden  at  fremføre  et 
Ord  mere. 

»Det  er  ganske  naturligt,  at  Deres  Højhed  føler  Dem 
lidt  overrasket  over  en  Henvendelse  af  saa  usædvanlig 
Natur;  men  ingen  vil  bedre  end  netop  Deres  Højhed  ved 
første  Blik  kunne  se,  hvilke  Interesser  der  sættes  paa 
Spil  ved  at  afslaa  det  Laan  af  6000  Lstrl.,  Prinsen  an- 
moder om.« 

Hertugen  rejste  sig  bleg  som  et  Spøgelse  og  rakte 
Armen  ud  efter  Klokkestrængen.  Før  han  naaede  at  ringe, 
rejste  jeg  mig  og  sagde: 

»For  Guds  Skyld,  Deres  Højhed,  jeg  beder  Dem,  hør 
mig.    Jeg   har   meget   at    sige,    som   kan    forandre   Deres 

Meniug.  Jeg  beder  Dem  indstændig  lytte  et  Par  Minutter 
til  mine  Ord.« 

Hertugen  slyngede  Klokkestrængen  mod  Muren  og  sagde 
i  en  stolt  og  stræng  Tone: 

»Jeg  véd  ikke,  hvad  jeg  beundrer  mest  —  min  egen 
Taalmodighed  eller  Deres  uhørte  Uforskammethed.  Et  Laan 
paa  6000  Lstrl.  til  Prins  Napoleon ;  ja  saa !  Der  er  virkelig 
stor  Sandsynlighed  for,  at  jeg  skulde  indrømme  ham  det! 
Deres  Prins  synes  at  være  uvidende  om,  at  jeg  er  en 
ivrig  Republikaner.  Jeg  er  en  Ven  af  Cavaignac  og  alle 
Hovedlederne  i  hans  Parti;  jeg  er  den  største  Bidragyder 
til  »le  National«,  som  jeg  forstrækker  med  alle  de  Penge, 
den  behøver.  Støttet  paa  de  republikanske  Grundsætninger 
vil  og  skal  jeg  fere  Krig  mod  alle  monarkiske  Regeringer, 
navnlig  mod  Tysklands.  Deres  Prinses  Tilbagevenden  til 
Frankrig  kan  ikke  betyde  andet  end  Konge-  eller  Kejser- 
dømme. Jeg  vil  ikke  forraade  mine  nye  Venner.  Jeg 
nægter  Prinsen  de  6000  Lstrl.,  De  begjærer  i  hans  Navn.« 

Denne  Udtalelse  af  Hertugen  af  Brunsvigs  Tilslutning 
til  republikanske  Grundsætninger  kom  mig  højst  uventet; 
den  var  jeg  ikke  forberedt  paa.  Jeg  havde  aldrig  hørt,  at 
han  nu  havde  sluttet  sig  til  det  nationale  Parti,  og  det 
stod  øjeblikkelig  klart  for  mig,  at  min  Opgave  var  vanske- 
ligere, end  jeg  havde  forudset.  Man  kan  være  mere  eller 
mindre  heldig  i  at  appellere  til  en  Mands  Følelser  til  bedste 
for  en  anden  eller  i  at  formaa  en  Politiker  til  at  opgive 
sine  tidligere  Meninger,  enten  i  Kraft  af  Bevisførelser  eller 
ved  den  fristende  Udsigt  til  personlig  Vinding.  Dog  hvilke 
Udsigter  til  Held  kan  man  have,  naar  Talen  er  om  at 
bringe  en  Mand  tilbage  til  hans  første  Overbevisning,  som 
han  har  forladt  for  at  antage  en  ny,  der  strider  mod  hans 
hele  tidligere  Væremaade,  og  det,  naar  den  til  republi- 
kanske Meninger  omvendte  er  Hertugen  af  Brunsvig  —  et 
Medlem  af  det  mest  aristokratiske  Dynasti  i  Evropa?  Dog 
f(5r   den  Tanke   gjennem   mit  Hoved,   at   ligesom  en  eller 

anden  stærk  Tilskyndelse  ude  fra  maatte  have  bevæget 
Hertugen  af  Brunsvig  til  at  kaste  sig  i  Armene  paa  det 
republikanske  Parti,  kunde  Tilbudet  om  endnu  større  For- 
dele mulig  bringe  ham  tilbage  til  de  Principer,  han  havde 
indsuget  fra  sin  tidligste  Barndom. 

»Hvor  vidt  Deres  Højhed  kan  heste  Fordel  af  en  Til- 
slutning til  Republikanerne,  er  en  Sag,  De  sikkert  har  taget 
i  nøje  Overvejelse.  De  vil  dog  tillade  mig  den  Bemærk- 
ning, at  det  Sammenstød  af  Interesser,  som  ufejlbarlig 
maa  indtræde  mellem  Deres  Højheds  Grundsætninger  og 
Deres  nye  Allierede,  næppe  kan  gjøre  det  til  en  ønskelig 
Forening;  sent  eller  tidlig  vil  et  Brud  finde  Sted,  saaledes 
som  det  altid  hænder,  hvor  et  politisk  Forbund  hviler  paa 
ensidige  og  forskjelligartede  Haab  og  Forventninger.  Deres 
Højheds  Forbund  med  Republikanerne,  hvor  unaturligt  dette 
end  er,  byder  disse  i  hvert  Tilfælde  en  følelig  Fordel,  den 
eneste,  de  forlange  af  Dem  —  Penge. 

»Forudsat,  at  det  republikanske  Parti  sejrer,  ville  Re- 
publikanerne Dagen  efter  deres  Sejr  forfølge  Deres  Højhed 
og  svigte  alle  indgaaede  Forpligtelser.  De  nuværende  Førere 
af  det  republikanske  Parti  ere  Herrer  af  Stand  med  Dannelse. 
Jeg  kjender  dem  personlig;  men  bag  dem  staar  Folket, 
som  de  underordne  sig,  og  hvem  de  have  givet  Løfter,  som 
maa  holdes,  enten  det  behager  dem  eller  ej.  Dog,  hvad 
vinder  De  selv  ved  alt  dette?  Deres  Højheds  Maal  er,  om 
jeg  forstaar  ret,  at  opnaa  forhejet  Indflydelse  i  Tyskland. 
De  kan  ikke  antages  at  ville  regere  i  Frankrig;  Deres  For- 
bund med  Republikanerne  kan  kun  have  en  almindelig  Re- 
volution til  Formaal,  det  er,  medens  Oprøret  er  i  Grang 
andensteds,  at  faa  hele  Tyskland  til  at  rejse  sig;  men  ogsaa 
dér  vil  Deres  Højhed  møde  en  Skuffelse.  De  tyske  Repu- 
blikanere ere  langt  grundigere  republikanske  end  de  franske, 
de  ville  vise  sig  fuldt  saa  utilbøjelige  til  at  slutte  sig  om 
en  Fører  af  monarkisk  Oprindelse  som  de  franske  Repu-^ 
blikanere.    Deres  Højhed   vil   gaa   til  Grunde   i  den  store 

Katastrofe  uden  engang  at  vinde  den  Deltagelse,  som  sæd- 
vanlig næres  for  dem,  der  ofre  alt  for  at  fremme  ædle  og 
fædrelandskjærlige  Formaal.« 

Hertugen  rejste  sig  hurtig  og  sagde:  »De  har  mit 
Svar  paa  Prinsens  Spergsmaal;  jeg  beder  Dem  overbringe 
ham  det.  Jeg  føler  stor  Deltagelse  for  hans  Stilling,  men 
ser  ingen  Anledning  til  at  forandre  min  Beslutning.« 

Jeg  saae,  at  alt  var  tabt.  Der  var  et  Øjebliks  Døds- 
stilhed imellem  os.  Vi  stode  nogle  faa  Sekunder  Ansigt 
til  Ansigt.  Til  sidst  tog  jeg  min  Hat  og  gik  hen  til 
Døren,  som  jeg  aabnede,  men  beholdt  dog  Haanden  paa 
Laasen. 

»Jeg  haaber,  at  Deres  Højhed  vil  tilgive,  at  jeg  har 
ulejliget  Dem.  I  det  han  gav  mig  det  Hverv  at  appellere 
til  Dem  om  Midlerne  til  at  gj  en  vinde  sin  Frihed,  havde 
Prins  Napoleon  videre  Hensigter  end  blot  at  bringe  sig  selv 
i  et  pekuniært  Forpligtelsesforhold  til  Dem  som  Ven.  Han 
havde  videre  Planer,  som  under  de  for  Haanden  værende 
Omstændigheder  maatte  lede  til  politiske  Fordele  for  begge. 
I  det  jeg  overtog  dette  Hverv,  og  da  Deres  Højhed  tilstod 
mig  denne  Avdiens,  som  jeg  altid  vil  bevare  i  taknemmelig 
Erindring,  var  jeg  overtydet  om,  at  jeg  endelig  stod  over 
for  den  eneste  Mand,  som  i  Folge  sin  høje  Stilling  var  i 
Stand  til  at  forstaa  de  Fordele  for  fremtidige,  politiske 
Planer,  der  vare  at  vinde  ved  at  slutte  sig  til  en  Mand,  hvis 
Folkelighed  i  dette  Øjeblik  er  paa  sit  højeste.  Jeg  havde 
tænkt,  at  Deres  Højhed  var  bekjendt  med  den  rette  offent- 
lige Mening  i  Frankrig  med  Hensyn  til  Navnet  Napoleon. 
Havde  det  været  mig  tilladt  at  udtale  mig  frit,  skulde  jeg 
have  bibragt  Deres  Højhed  den  uomstødelige  Overbevisning, 
at  Fangen  i  Ham  er  bestemt  til  at  blive  den  Milepæl,  som 
skiller  det  nye  fra  det  gamle.  Jeg  maa  erkjende,  at  min 
Skuffelse  er  meget  stor.  Jeg  beder  Deres  Højhed  ikke 
anse  mig  for  alt  for  dristig,  naar  jeg  forudsiger,  at  De  om 

mindre  end  to  Aar  vil  angre  det  Afslag,  De  nu  giver 
Prinsen.« 

Jeg  bukkede  og  vilde  trække  mig  tilbage,  da  Hertugen 
sagde:  »Restez,  je  vous  prie.  Jeg  har  aldrig  troet  paa 
Spaadomme,  og  tror  mindst  paa  dem  med  Hensyn  til 
Fangen  i  Ham.  Jeg  har,  sandt  at  sige,  lige  saa  meget  imod 
at  tro  paa  Spaadomme  som  mod  at  foretage  noget  af  Be- 
tydning paa  en  Dag,  der  bærer  Tallet  7  i  sin  Dato.  Havde 
De  bedet  mig  om  en  Avdiens  paa  den  7de,  den  17de  eller 
27de,  havde  jeg  ikke  svaret  derpaa.  Dog  har  Deres  Spaa- 
dom  om  Prinsens  Kommen  til  Magt  ved  sine  glødende 
Farver  vakt  min  Nysgjerrighed.  Det  skulde  interessere  ctiig 
at  se,  om  Deres  Spaadom  vil  gaa  i  Opfyldelse.  Læg  vel 
Mærke  til,  at  jeg  lover  intet  ved,  hvad  jeg  nu  vil  sige;  men 
da  De  synes  at  kjende  den  offentlige  Mening  i  Frankrig  for 
Øjeblikket  bedre  end  jeg,  er  det  ikke  umuligt,  at  jeg  kunde 
gjøre  noget  for  Prinsen,  dersom  De  aldeles  klart  og  ind- 
lysende kan  bevise  mig,  at  Prinsens  Beklædelse  af  den 
øverste  Magt  i  Frankrig  kun  er  et  Tidsspørgsmaal.« 

I  halvanden  Time  hørte  Hertugen  nu  paa  min  Frem- 
stilling af  de  politiske  Forhold  i  Frankrig,  uden  at  afbryde 
mig.  Da  rejste  han  sig  op,  og  efter  at  være  gaaet  op  og 
ned  ad  Gulvet  flere  Gange  vendte  han  sig  til  mig  som  en 
Mand,  der  vaagner  af  en  Drøm,  med  de  Ord:  »Skriv  til 
Prinsen,  at  jeg  stiller  6000  Lstrl.  til  hans  Raadighed  paa 
følgende  Betingelser: 

1.  »At  Prinsen  modtager  tre  Vexler,  hver  paa  2000 
Lstrl.,  at  tilbagebetale  om  fem  Aar  og  med  5  pCt.  Rente. 

2.  At  800  Lstrl.  af  de  6000  Lstrl.  skulle  af  ham 
anvendes  som  Andel  i  Omkostningerne  ved  »le  National« 
til  Pari. 

3.  At  en  offensiv  og  defensiv  Alliance  sluttes  mellem 
ham  og  mig,  i  Følge  hvilken  Prinsen  forpligter  sig  til,  saa- 
fremt  han  bliver  valgt  til  Konge,  Præsident  eller  Kejser, 
at  staa  mig  bi  i  mine  Planer  mod  Tyskland,    imod    at  jeg 

paa  samme  Maade  staar  ham  bi,   dersom  jeg   kommer  til 
Magten  i  Tyskland,  for  han  sejrer  i  Frankrig. 

4.  De  maa  rejse  øjeblikkelig  til  Ham  i  Følge  med 
Mr.  George  Thomas  Smith  for  at  bringe  Sagen  i  Rigtighed 
og  bringe  Planen  i  Udførelse.«*) 


*)  Traktat  mellem  Hans  kongelige  Højhed  Hertugen  af  Bruns- 
vig og  Hans  kejserlige  Højhed  Prins  Louis  Napoleon 
Bonaparte. 

Vi,  C.  F.  A.  G.  Hertug  af  Brunsvig,  og  vi,  Prins  Louis 
Napoleon  Bonaparte,  vedtage  og  beslutte  følgende: 

Art.  I.  Vi  love  og  bekræfte  med  vor  Ed,  paa  vor  Ære 
og  paa  det  hellige  Evangelium,  at  vi  ville  staa  hinanden  bi; 
vi,  Karl,  Hertug  af  Brunsvig,  for  Gjenindsættelse  paa  Tronen 
i  Hertugdømmet  Brunsvig,  for  om  muligt  at  iværksætte 
Tysklands  Enhed  og  skjænke  det  en  Forfatning,  stemmende 
med  Folkets  Karakter  og  Tarv,  saa  vel  som  med  Tidens 
Fremskridt,  og  vi,  Louis  Napoleon  Bonaparte,  for  at  gjen- 
give  Frankrig  den  Suverænitetsret,  som  blev  det  fratagen  i 
1830,  og  at  give  det  Midler  til,  med  fuld  Frihed,  at  er- 
klære sig  for  den  Regeringsform,  det  maatte  foretrække  at 
antage. 

Art.  n.  Den  af  os,  som  først  naar  den  øverste  Magt, 
under  hvad  Navn  det  end  maatte  være ,  paatager  sig  at  for- 
strække den  anden  med  Vaaben  og  Penge,  at  tilstede  og, 
saa  vidt  muligt,  fjærne  alle  Hindringer  for  Dannelsen  af 
en  saa  talrig  frivillig  Stykke,  som  Planens  Udførelse  maatte 
kræve. 

Art.  HL  Under  vor  Landflygtighed  love  vi,  overalt  hvor 
Lejlighed  der  til  gives,  at  staa  hinanden  bi  i  Bestræbelserne  for 
at  gjenvinde  de  politiske  Rettigheder,  som  ere  os  fravristede,  og 
skulde  en  af  os  vende  lykkelig  tilbage  til  sit  Rige ,  skal  den 
anden  opretholde  sin  Allieredes  Sag  ved  ethvert  Middel,  der 
staar  til  hans  Raadighed. 

Art.  IV.  Vi  forpligte  os  til  aldrig  at  give  Løfte  om  at 
indvillige  i,  eller  at  undertegne  nogen  Frasigelse  eller  Fra- 
trædelse, som  maatte  være  vore  politiske  eller  personlige 
Rettigheder  til  Skade,  men  at  raade  hinanden  og  staa  hin- 
anden bi  som  Brødre  i  alle  Livets  Tilskikkelser. 

Art.  V.  Skulde  vi  i  den  kommende  Tid,  i  fuld  Besid- 
delse af  vor  Frihed ,  finde  det  hensigtsmæssigt  at  foretage 
nogen  Forandring  i  den  her  indgaaede  Overenskomst,  hvilket 


Af  Grev  Orsis  Memoirer.  331 

Jeg  samtykkede  paa  Prinsens  Vegne  i  de  af  Hans 
Højhed  fremsatte  Betingelser,  og  to  Dage  derefter  afrejste 
jeg  til  Paris,  hvor  jeg  traf  Hr.  Smith,  som  Dagen  forud 
havde  forladt  London. 

Jeg  havde  store  Vanskeligheder  at  overvinde,  inden  jeg 
kunde  erholde  Tilladelse  til  at  se  Prinsen;  thi  da  jeg  havde 
siddet  fangen  i  fem  Aar,  blev  jeg  paa  højere  Steder  be- 
tragtet med  Mistænksomhed.  Efter  fjorten  Dages  Anstræn- 
gelser  opnaaede  jeg  den  nødvendige  Tilladelse  til  at  besøge 
Prinsen  sammen  med  Hr.  Smith;  men  da  ingen  fik  Til- 
ladelse til  at  besøge  Prinsen  uden  i  Nærværelse  af  Gu- 
vernøren, maatte  jeg  give  det  Udseende  af,  at  Hr.  Smith 
var  Kjøber  af  værdifulde  Malerier,  som  tilhørte  Prinsen. 
Mødet  omhandlede  kun  denne  Handel.  De  tre  Vexler  bleve 
givne  Prinsen,  i  det  vi  ved  Afskeden  udvexlede  Haandtryk. 
Jeg  fik  dem  tilbage  tillige  med  den  paa  Silke  skrevne 
Traktat,  da  jeg  om  Eftermiddagen  tog  Afsked  med  Prinsen. 

I  det  jeg  skiltes  fra  ham,  rakte  han  mig  en  lille 
Æske  og  et  Brev,  begge  til  min  Hustru.  Brevet  led, 
som  følger: 

Ham,  1845. 

»Min  kjære  Fru  Orsi!  Jeg  gjør  Deres  Mand  til  Over- 
bringer af  en  Gave,  som  jeg  haaber  De  med  Fornøjelse 
modtager,  da  den  vil  minde  Dem  om  den  store  Tjeneste, 
Orsi  har  vist  mig  under  mit  Fangenskab;  og  den  Hen- 
givenhed, De  har  vist  mig,  overtyder  mig  sikkert  om,  at 
alt,  hvad  der  kan  formilde  min  Stilling,  glæder  Dem 
oprigtig. 


vore  respektive  Stillinger  eller  vor  fælleds  Interesse  kunde 
gjøre  ønskeligt,  forpligte  vi  os  herved  til,  med  fælleds  Over- 
enskomst, at  gjennemse  hvert  enkelt  Punkt  i  denne  Traktat, 
som  maatte  vise  sig  ikke  længer  svarende  ttl  de  Forudsæt- 
ninger, under  hvilke  den  er  affattet. 
Som  Vitterlighedsvidner 

Grev  Joseph  Orsi  og  G.  T.  Smith. 

Modtag,  kjære  Fru  Orsi,  Udtrykket  af  mit  oprigtigste 
Venskab. 

Louis  Napoleon  Bonaparte.« 

Hr.  Smith  og  jeg  naaede  London  to  Dage  senere,  og 
efter  at  Pengene  for  Prinsens  Kegning  vare  blevne  ud- 
betalte til  de  Herrer  Baring  Brothers,  var  Sagen  dermed 
ordnet. 

I  »Life  and  Correspondance  of  Thomas  Slingsby  Dun- 
combe«  fhv.  Parlamentsmedlem  for  Finsbury,  udgivet  af  hans 
Søn,  læses  i  B.  II  p.  10: 

»Hr.  Duncombe  tog  Sagen  paa  en  anden  Maade.  Forst 
sikrede  han  sig  den  rige  Hertug  af  Brunsvigs  Medvirken; 
denne  behøvede  en  Bonaparte  til  at  støtte  sig  i  Oprethol- 
delsen af  sine  betydningsfulde  Krav;  efter  derpaa  at  have 
indhentet  Fangens  Indvilgelse  i  de  Betingelser,  paa  hvilke 
han  kunde  tilbagevinde  sin  Frihed,  sendte  han  sin  egen. 
Sekretær  til  Ham  med  Instruktioner  til  at  forhandle  om 
følgende  Overenskomst.« 

Denne  Beretning  er  fuldstændig  uoverensstemmende, 
ikke  blot  med,  hvad  jeg  har  meddelt  og  med  Dokumenter 
godtgjort,  men  ogsaa  med  hvad  Hertugen  i  det  Møde,  jeg 
havde  med  ham  Dagen  efter  min  Tilbagekomst  til  London, 
meddelte  mig,  i  det  jeg  forelagde  ham  den  Afskrift  af 
Overenskomsten,  han  havde  paalagt  mig  at  tage. 

Da  jeg  blev  ført  ind  i  hans  Arbejdsværelse  fandt  jeg 
Hertugen  i  fortræffeligt  Lune,  særdeles  tilfreds  med  den 
Beslutning,  han  havde  taget  med  Hensyn  til  Prinsen. 

»Det  er  godt,«  sagde  han  i  en  livlig,  næsten  skjæm- 
tende  Tone,  »De  kan  meddele  notre  cher  prisonnier, 
at  Skæbnen  har  særdeles  begunstiget  ham  i  Henseende  til 
den  Anmodning,  han  henvendte  til  mig  om  Penge  til  at 
sætte  sig  i  Frihed  for.  Næst  efter  det  store  Held,  at  De 
ikke  henvendte  Dem  til  mig  paa  en  Dag,  i  hvis  Dato 
fandtes  et  7,  var  det  ogsaa  meget  heldigt,  at  han  havde 
tilsikret  sig   mit  formelle  Tilsagn  om  den  nævnte  Penge- 


Af  Grev  Orsis  Memoirer.  333 

sum,  før  jeg  af  andre  blev  paavirket  for  at  afslaa  ham  den. 
Forleden  spurgte  jeg  min  Ven  Duncombe,  om  han  for  nogle 
Dage  kunde  undvære  sin  Sekretær,  da  jeg  ønskede  at  sende 
ham  til  Ham  for  at  ordne  en  Forretning  for  mig.« 

»Hvad  Forretning  kan  De  have  med  en  Bonaparte?« 
spurgte  han. 

Jeg,  var  et  Øjeblilk  uvis,  om  jeg  skulde  meddele  ham 
Sagen,  men  besluttede  til  sidst  at  sige  ham,  hvad  jeg  havde 
i  Sinde. 

»Det  bør  De  paa  ingen  Maade  gjøre,  min  kjære  Hertug. 
Ja,  De  kan  ikke  engang  gjøre  det,  Deres  ny  politiske  Eet- 
ning  forbyder  Dem  det,«  tilføjede  han. 

Han  vedblev  derpaa  at  foreholde  mig  Umuligheden  af, 
at  jeg  kunde  gjøre  det,  indtil  jeg  afbrø'd  ham  med  de  Ord: 
»Hvad  der  end  maa  hænde,  vil  og  skal  jeg  holde  mit 
Løfte,  lad  os  derfor  ikke  tale  mere  om  den  Sag.« 

Jeg  anser  det  for  rigtigt  samtidig  at  berigtige  nogle 
efterstaaende  Beretninger,  som  findes  i  »Life  of  Napoleon  the 
Third«,  af  Blanchard  Jerrold,  p.  386,  vol.  II  Bog  VL 

Det  hedder  her:  »Det  var  ogsaa,  medens  Prinsen  var 
i  Ham,  at  Hr.  G.  T.  Smith,  Hr.  Thomas  Slingsby  Dun- 
combes  Sekretær,  aflagde  ham  et  Besøg  og  i  Følge  Hr. 
Duncombes  Søn  og  Biografs  Beretning  dér  sluttede  en 
Overenskomst  mellem  Prinsen  og  Hertugen  af  Brunsvig, 
som  forpligtede  de  to  citerede  til  i  Fællesskab  at  arbejde 
paa  Tilbagevindelsen  af  deres  respektive  Lande.  Betin- 
gelserne for  denne  Overenskomst  findes  ikke  opgivne  i  den 
Kopi  af  Traktaten,  som  Hr.  Duncombe  jun.  har  ladet  af- 
trykke; heller  ikke  findes  der  blandt  de  Papirer,  som  ere  i 
den  kejserlige  Families  Værge,  noget  Spor  af  disse  Akt- 
stykker.« 

Fra  et  historisk  Standpunkt  ere  disse  Udsagn  gjen- 
drevne  ved  de  Kjendsgjerninger,  jeg  har  anført,  i  Forbin- 
delse med  Beretningen  om  mit  Møde  med  Hertugen  af 
Brunsvig.     Hr.  G.  T.  Smith   kom   kun   til  Ham  for,   paa 

Hertugen  af  Brunsvigs  Vegne  at  hente  Prinsens  Bekræftelse 
paa,  at  han  var  den  virkelige  Laantager  af  de  6000  Lstrl., 
derpaa  undertegne  Obligationerne  og  saaledes  lade  Overens- 
komsten træde  i  Kraft.  Det  var  ved  mine  Forbindelser  i 
Paris,  at  Hr.  Smith  opnaaede  Tilladelse  til  at  besøge  Prin- 
sen, saaledes  som  det  fremgaar  af  følgende  Brev,  adresseret 
til  mig  af  Statsraad,  Baron  Baude,  en  Ven  af  Indenrigs- 
ministeren, Grev  Duchatel: 

»Kjære  Grev  Orsi!  Jeg  har  henvendt  mig  til  Grev 
Duchatel  om  den  Tilladelse  til  at  tage  til  Ham  med  Hr. 
G.  T.  Smith,  hvorom  De  ansøger.  Han  forlanger,  at  en 
skreven  Beretning  om  Anledningen  til  Besøget  skal  fore- 
lægges ham.  Det  er  muligt,  at  det  vil  blive  Hr.  Smith 
tilladt  at  tage  til  Ham;  men  hvad  Dem  angaar,  vil  det 
have  nogen  Vanskelighed  paa  Grund  af  de  Begivenheder, 
De  tidligere  har  været  indviklet  i. 

Paris,  den  20de  December  1845. 

Baude, 
Statsraad." 

Den  25de  afrejste  Hr.  Smith  og  jeg  til  Ham  med  den 
skrevne  Bemyndigelse,  min  Ven  havde  erholdt  af  Ministeren. 

(Fortsættes.) 
*    '  M.  B. 

1  Aaret  1865  døde  den  gamle  blinde  Feysul  ibnSaud, 
den  mægtige  Vahabitfyrste,  som  under  sin  lange  og  dygtige 
Regering  havde  gjenoprettet  detafMehemed  Ali  omstyrtede 
Vahabitrige  og  fra  sin  Hovedstad  Riad  herskede  over  hele 
Nedjed.  I  det  nord  derfor  liggende  Landskab  Jebel  Sham- 
mar  regerede  hans  Statholder  Ibn  Rashid;  endnu  nordligere 
hævede  han  Skat  i  Oaserne  Jof  og  Kaf,  og  Landskabet  Hasa 
paa  Vestkysten  af  den  persiske  Bugt  tillige  med  Bahrein- 
0erne  erkjendte  hans  Herredømme.  Den  tyrkiske  Sultans 
Besiddelser  i  Arabien  vare  den  Gang  indskrænkede  til  de 
hellige  Stæder  i  Hedjas  og  Vejen  der  fra  til  Damaskus,  og 
Jemen  var  endnu  uafhængigt  med  Undtagelse  af  Kyst- 
staden Mokka;  men  imidlertid  var  den  korte  Gjenop vækkelse 
af  den  tyrkiske  Militærmagt  begyndt,  som  falder  imellem  det 
engelske  Laan  af  1857  og  Krigen  i  1877.  For  engelske 
Penge  skaffede  Sultanen  sig  Panserskibe  og  gode  Vaaben, 
efter  Suezkanalens  Aabning  kunde  tyrkiske  Flaader  beherske 
det  røde  Hav  og  den  persiske  Bugt,  og  den  virksomme 
Midhat  Pascha  blev  sendt  til  Bagdad  med  Ordre  til  at  ud- 
vide Sultanens  Magt.    Lejligheden  tilbød  sig  snart. 


*)  Efter    Wilfrid     Scawen    Blunt    i    Fortnightly    review 
for  1880. 

Efter  Peysul  ibn  Sauds  Død  blev  Nedjed  rystet  ved 
en  af  de  Arvefølgekrige,  som  altid  have  været  Arabiens 
Ulykke.  Hans  to  Sønner  Abdallah  og  Saud  delte  i  Be- 
gyndelsen Herredømmet:  Abdallah,  en  stræng  Vahabit, 
havde  Magten  i  de  strængt  vahabitiske  Byer,  Saud  var 
Herre  over  Beduinerne,  som  vare  misfornøjede  med  den 
politiske  og  religiøse  Despotisme.  Saaledes  stod  Sagen  i 
flere  Aar;  men  derpaa  kom  det  til  Kamp,  Beduinerne 
sejrede,  og  Saud  besatte  Riad;  men  imidlertid  havde  de 
fjærnere  Provinser  løsrevet  sig  fra  det  vahabitiske  Rige  og 
vare  vendte  tilbage  til  den  gamle  arabiske  Regeringsform, 
i  Følge  hvilken  flere  Oaser  og  Byer  give  sig  under  en 
Beduin-Sheiks  Beskyttelse  og  erkjende  ham  for  deres  Emir. 

Abdallah,  som  var  fordreven  fra  Riad,  flygtede  til 
JebelShammar  og  blev « modtagen  som  Gjæst  af  Ibn  Rashid, 
som  før  havde  været  hans  Faders  Statholder,  men  nu  var 
bleven  en  uafhængig  Fyrste.  Da  han  imidlertid  her  kun 
fandt  et  Asyl,  men  ingen  Hjælp,  begav  han  sig  til  Bagdad 
og  bad  Midhat  Pascha  om  Understøttelse.  Midhat  var  strax 
villig  og  lovede  samme  P'oraar  (1871)  at  rykke  frem  mod 
Riad.  Porten  billigede  Planen,  der  blev  samlet  en  Hær  paa 
10,000  Mand,  og  en  Firman  blev  udstedt  i  Konstantinopel, 
som  udnævnte  Abdallah  til  »vor  Kaimakan  og  Statholder  i 
Riad  i  vort  Vilajet  Nedjed« ;  men  netop  som  alt  var  færdigt, 
blev  det  opdaget,  at  Vejen  til  Nedjed  førte  igjennem  en 
næsten  ufremkommelig  Ørken.  Erobringen  af  Nedjed  blev 
derfor  opgiven,  men  Midhat  besluttede  i  dets  Sted  at  erobre 
Hasa,  som  var  tilgængeligt  fra  Søsiden.  Spørgsmaalet  var 
blot,  hvad  England  vilde  sige  dertil. 

England  havde  allerede  i  mange  Aar  taget  den  per- 
siske Bugt  under  sin  Beskyttelse.  Den  indiske  Flaade 
havde  gjort  Ende  paa  Sørøveriet,  og  der  herkede  Ro  og 
Fred  i  Bugten.  Imidlertid  forstode  de  tyrkiske  Diplomater 
at  gjøre  de  »Kalifen«  tilkommende  Rettigheder  til  Arabien 
^'ældende,    og  uagtet   den  indiske  Regerings  Indvendinger 

gav  det  engelske  Kabinet  sit  Minde  til,  at  Midhat 
Pascha  satte  Tropper  i  Land  ved  Katif.  Saaledes  blev 
det  ulykkelige  Landskab  El  Hasa  med  dets  fri  og  vel- 
havende arabiske  Befolkning  et  Bytte  for  Tyrkerne;  Føl- 
gerne bleve  de  samme,  som  overalt,  hvor  disses  for- 
dærvelige Herredømme  faar  Magten:  Ødelæggelse  og  De- 
moralisation. 

Efter  at  have  besat  El  Hasa  vilde  Midhat  rykke 
frem  mod  Riad,  men  fandt  snart  denne  Vej  lige  saa 
umulig  som  den  fra  Evfrat.  Et  Forsøg  paa  at  vinde 
Bahrein  -  Øerne  blev  endelig  tilintetgjort  af  England. 
Derimod  lykkedes  det  til  sidst  Abdallah  at  faa  Magten 
i  Riad ,  efter  at  hans  Broder  pludselig  var  død ,  i  Følge 
den  almindelige  Mening  af  (Grift.  Abdallah  hersker  imid- 
lertid kun  over  Vahabiternes  Levninger;  Beduinerne  lyde 
ham  ikke,  og  det  fer  saa  mægtige  Rige  i  Ned j ed  er  sunket 
sammen. 

Omtrent  paa  samme  Tid  som  Erobringen  af  Hasa 
falder  ogsaa  Jemens  Underkastelse  under  Sultanen  ved  et 
Tog,  som  1871  udgik  fra  Mekka.  Et  Par  Aar  efter  sendte 
Valien  af  Damaskus  en  Hær  paa  2000  Mand  til  Oasen  Jof, 
som  besatte  Staden  og  blev  der  i  nogle  Maaneder,  men 
derpaa  efter  Trusler  fra  Emiren  i  Jebel  Shammar  vendte 
tilbage  uden  at  have  udrettet  andet  end  at  forbitre  Ara- 
berne i  Nedjed  endnu  mere  end  før  mod  Tyrkerne.  De 
have  altid  hadet  dem  som  Undertrykkere  og  foragtet  dem 
som  Barbarer,  og  hvor  de  ere  fri  for  deres  Herredømme, 
ere  Tilstandene  ogsaa  langt  bedre  end  ellers  i  Asien.  Et 
lykkeligt  Land  er  saaledes  Jebel  Shammar. 

Medens  den  tyrkiske  Regering  med  al  sin  Magt  aldrig 
har  været  i  Stand  til  at  holde  Orden  uden  for  Stædernes 
Mure  eller  sikre  Landevejene,  kan  en  fredelig  rejsende  uden 
Hindring  drage  igjennem  Jebel  Shammars  hele  Omraade. 
Spørger  man,  om  der  er  nogen  Fare  derved,    faar  man  det 

Svar:  >Ere  vi  ikke  her  i  Ibn  Rashids  Land?«  Emiren  bor 
i  en  fast  Borg,  der  halvt  ligger  i  Staden  Hail,  halvt  uden 
for  den,  og  underholder  en  Livvagt  paa  800  Mand.  Det  er 
unge  Mænd  af  den  bedste  Klasse,  som  frivillig  melde  sig 
til  Tjeneste;  kun  nogle  iaa  af  dem  have  deres  Station  i 
Qærnere  Stæder  for  at  overholde  Emirens  Avtoritet.  Emiren 
holder  daglig  Ret  i  sin  Slotsgaar4,  hvor  han  personlig  afgjør 
alle  Stridigheder.  Retsformerne  ere  meget  summariske,  da 
enhver  Sag  afgj øres  i  faa  Minutter;  men  alt  er  offentligt,  og 
der  hersker  ingen  Mistanke  om  Partiskhed  eller  Bestikke- 
lighed. Enhver,  der  har  et  Andragende,  henvender  sig 
personlig  til  Emiren,  som  giver  ham  et  øjeblikkeligt  Svar. 
Straffeloven  er  meget  simpel:  en  Tyv  eller  Røver,  som  er 
greben  paa  fersk  Gjerning,  mister  sin  Haand,  i  Gjentagelses- 
Tilfælde  sit  Hoved.  Følgen  er,  at  man  næsten  ikke  kjender 
til  Tyveri  eller  Mord. 

Skatterne  ere  lave  og  rette  sig  efter  Palme  træernes 
Tal ;  dertil  kommer  en  ringe  Afgift  for  Kvæg  af  Beduinerne, 
Skat  fra  de  afhængige  Stammer  og  for  Beskyttelse  af  Stæderne 
samt  de  persiske  Pilegrimmes  Afgift  for  at  drage  igjennem  Lan- 
det, i  alt  c.  1  Va  Mill.  Kr.  om  Aaret.  Indtægterne  overstige 
Udgifterne,  og  Fyrsten  forøger  saaledes  hvert  Aar  sin  Skat. 
Han  er  ikke  indskrænket  ved  nogen  Forfatuingsbestemmelser, 
nien  maa  tage  Hensyn  til  gamle  uskrevne  Vedtægter  og 
den  offentlige  Mening.  Gjorde  han  ikke  det,  vilde  Borger- 
soldaterne og  Beduinerne  uden  videre  Ceremonier  lade  et 
andet  Medlem  af  den  fyrstelige  Familie  træde  i  hans  Sted. 
Ibn  Rashid  nyder  en  stor  Popularitet  paa  Grund  af  sin 
strænge  Overholdelse  af  gammel  arabisk  Skik,  sin  upartiske 
Retfærdighed  og  en  ubegrænset  Gjæstfrihed;  thi  Gjæst- 
fhhed  er,  som  bekjendt,  i  Arabernes  Omdømme  den  første 
af  alle  Dyder;  to-tre  Hundrede  Gjæster  faa  daglig  deres 
Føde  i  Emirens  Palads;  fattige  faa  desuden  Klæder, 
ansete   fremmede    Gaver   af  Klæder   og  Kameler.    Herved- 

er  Ibn  Rashids  Navn  blevet  berømt  over  hele  Arabien,  og 
mange  mindre  Stammer  slutte  sig  efterhaanden  til  Sham- 
mar- Klanen,  medens  Vahabiterues  Rige  er  blevet  ube- 
tydeligt. Det  vilde  være  en  Lykke  for  Arabien,  om 
denne  nationale  Magt  vilde  fortrænge  det  tyrkiske  Herre- 
dømme fra  hele  Landet. 

S.  B.  Thrige. 


I 


22- 


Athenais. 

En  byzantinsk  Kejserindes  Historie. 


VI. 

JJer  kom  snart  en  Tid,  da  Pulcheria  maatte  søge  en 
Hustru  for  sin  Broder ;  thi  den  fromme  Jomfru  havde  Selv- 
fornægtelse nok  til  at  fatte,  at  Dynastiets  Bestaaen  krævede 
haus  tidlige  Formæling,  selv  om  hun  herved  skulde  komme 
i  Fare  for  at  se  sig  fortrængt  fra  sin  herskende  Stilling  ved 
en  Medbejlerske.  Theodosius  selv  var  bleven  giftelysten; 
han  erklærede  sin  Søster ,  at  han  forlangte  en  Hustru  af 
kejserlig  eller  i  det  mindste  af  patricisk  Slægt,  men  dog 
ikke  vilde  lægge  nogen  særlig  Vægt  paa  hendes  Stamtræ, 
naar  den  udkaarede  var  en  uberygtet  Jomfru  og  fuldendt 
Skj enhed;  de  byzantinske  Historieskrivere  fortælle  dette  for 
at  forberede  og  forklare  den  romantiske  Misalliance  med  den 
ujævnbyrdige  Pige.  Pulcheria  og  Kejserens  intimeste  Ven 
Paulinus  holdt  Mønstring  over  Konstantinopels  fornemme 
Kvindeverden  uden  dog  at  finde,  hvad  de  søgte. 

Nu  hændtes  det  imidlertid,  at  der  til  Konstantinopel 
kom  en  meget  smuk,  højt  dannet  Pige,  en  græsk  Hedning, 
ved  Navn  Athenais,  en  Datter  af  Filosofen  Leontius  fra 
Athen.  Hun  søgte  sin  Ret  over  for  sine  Brødre  og  fandt 
en  venlig  Modtagelse  hos  en  Faster.  Denne  førte  Broder- 
datteren og  en  anden  Tante,    som  havde  ledsaget  Athenais 


Athenais.  341 

paa  hendes  Rejse,  op  paa  Kejse rborgen  og  ind  til  Augusta 
Pulcheria.  Athenais  skulde  overlevere  hende  et  Bønskrift  og 
forklare  hende  den  Uret,  hun  havde  lidt  af  sine  Brødre. 
Pulcheria  saae  med  Forundring  den  skjonne  bønfaldende 
Kvinde  og  hørte  med  stigende  Deltagelse  paa  hendes  Tale, 
som  hun  foredrog  paa  det  smukkeste  Græsk  og  med  vid- 
underlig Veltalenhed  og  Ynde.  Da  hun  af  hendes  Tanter 
havde  erfaret,  at  Athenais  var  den  jomfruelige  Datter  af  en 
atheniensisk  Filosof,  befalede  Pulcheria  alle  tre  Kvinder  at 
blive  i  Paladset,  ilte  til  sin  Broder  og  sagde:  Jeg  har  fundet 
en  Pige,  som  er  fuldendt  yndig  af  Udseende  og  Fremtræden, 
ren,  pletfri  og  højtdannet,  en  Hellenerinde  og  Filosofdatter. 
Disse  Ord  vare  tilstrækkelige  til  at  opflamme  Theodosius's 
Fantasi;  han  hidkaldte  Paulinus  og  bad  Pulcheria  skjule 
dem  begge  bag  et  Gardin  og  lade  dem  se  Pigen  fra  Athen. 
Da  dette  skete,  var  Paulinus  ude  af  sig  selv  af  Beundring, 
og  Theodosius  blev  greben  af  en  saa  heftig  Kjærlighed, 
at  han  giftede  sig  med  den  smukke  Filosofdatter,  efter  at 
han  havde  ladet  hende  døbe  og  give  Navnet  Eudokia. 

Dette  er  den  ældste  Form  for  Fortællingen  om  AthenaiVs 
vidunderlige  Lykke;  saaledes  findes  den  i  Chronicon  Paschale 
og  med  meget  faa  Afvigelser  overensstemmende  i  Johannes 
Malalås's  Chronografi.  Tiden  for  disse  tvende  historiske 
Arbejder  lader  sig  ikke  fastslaa  med  Bestemthed,  men  de 
kunne  ikke  rykkes  op  over  det  syvende  Aarhundrede. 

Tidligere  har  ingen  Byzantiner  fortalt  denne  Begivenhed 
under  en  saadan  Form.  Tvende  samtidige  Historieskrivere, 
Sozomenus  og  Sokrates,  have  personlig  kjendt  Theodosius's 
Hustru;  begge  have  fuldendt  deres  Kirkehistorier  i  Aaret 
439,  altsaa  paa  en  Tid,  da  Athenais  allerede  længst  var 
Kejserinde;  men  Sozomenus  har  hverken  omtalt  hende  i 
selve  sit  Værk  eller  i  sin  ordrige  Tilegnelse  til  Kejseren, 
og  Sokrates  gjør  det  kun  aldeles  i  forbigaaende ;  han  for- 
tæller, at  Kejserens  Feltherrer  tilkæmpede  sig  en  Sejr  over 
Perserne,  og  at  hans  Gemalinde  forfattede  en  Panegyrik  til 

Sejrens  Forherligelse:  »thi  hun  var  højlærd,  en  Datter  af 
Sofisten  Leontius  fra  Athen  og  af  sin  Fader  undervist  og 
indviet  i  mange  Videnskaber.  Da  Kejseren  vilde  ægte 
hende,  gjorde  Biskop  Attikus  hende  til  en  Kristen  og  gav 
hende  i  Daaben  Navnet  Eudokia  i  Steden  for  Athenais.« 

Disse  faa  Ord  hos  Sokrates  ere  den  første  og  aldeles 
avthentiske  Meddelelse  om  Athenais's  Formæling  med  Kejser 
Theodosius;  af  hvad  Aarsag  hun  er  kommen  til  denne 
Lykke,  har  Sokrates  ikke  fortalt,  og  han  omtaler  ikke  med 
ét  Ord  Pulcherias  Del  heri;  men  dette  fremhæves  dog  af 
Kirkehistorikeren  Evagrius,  en  Syrer  fra  Epiphania,  som 
levede  i  det  sjette  Aarhundrede.  Heller  ikke  Biskop 
Theodoretus  fra  Cyrus,  som  skrev  efter  Aar  448  og  uden 
Tvivl  har  kjendt  Athenais  personlig,  meddeler  noget  om 
hendes  Historie;  han  tier  i  det  hele  taget  ganske  om  hende, 
medens  han  hæver  Kejseren  og  hans  Søstre  til  Skyerne. 
Den  hele  Tildragelse  synes  ingenlunde  at  have  forekommet 
Samtiden  saa  usædvanlig  eller  vidunderlig,  som  den  forekom 
Eftertiden.  De  latinske  Chronister  have  næppe  taget  nogen 
Notits  deraf,  og  Grev  Marcellinus  optegner  kun  ganske  kort, 
at  Kejser  Theodosius  under  Eustatius's  og  Agricolas  Kon- 
sulat ægtede  en  »Achæerinde«  (Eudociam  Achivam  duxit). 
Først  i  det  syvende  Aarhundrede  har  Athenaislegenden  for- 
met sig  saaledes,  som  den  fortælles  af  hine  tvende  Byzan- 
tinere.  Den  indeholder  i  øvrigt  intet,  som  ikke  kan  være 
passeret. 

Da  Athenais  i  Kejserpaladset  kastede  sig  for  Augu- 
staens Fødder,  søgte  hun  Beskyttelse  og  Ketfærdighed  over 
for  sine  Brødre;  men  hun  fandt  mere  end  dette,  hun  vandt 
Pulcherias  Venskab  og  Kejserens  Kjærlighed.  Dette  er  en 
historisk  Kjendsgjerning. 

Sandsynligvis  har  den  kejserlige  Regentinde  optaget 
hende  blandt  sine  Hofdamer  og  derpaa  omvendt  hende  til 
Kristendommen.  Det  var  hende  meget  magtpaaligende  at 
frelse  den  smukke,   aandrige  Hedningekvindes  Sjæl   fra   de 

falske  Dæmoner,  og  Athenais  kunde  saa  meget  lettere  op- 
give sine  fædrene  Guder,  som  hun  var  sikker  paa  den 
højeste  Løn  herfor.  Biskop  Attikus  underviste  hende  i 
Kristendommens  Læresætninger;  hvor  lang  Tid,  der  med- 
gik til  hendes  Omvendelse,  vide  vi  ikke;  Byzantinerne  for- 
tælle hendes  Daab  og  Formæling  i  samme  Aandedrag,  og 
begge  Begivenheders  Samtidighed  vilde  ikke  indeholde  noget 
paafaldende. 

Pulcheria  stod  Fadder  til  den  omvendte  Hedning  og 
adopterede  hende  efter  græsk  Skik.  Den  hellige  Handling 
blev  fuldbyrdet  i  Stefanskirken  af  Patriarken  Attikus,  og 
Athenais  modtog  som  Kristen  det  stolte  Navn  Ælia  Eudokia, 
hvad  der  allerede  beviser,  at  hendes  Daab  og  paafølgende 
Formæling  stod  i  nøje  Sammenhæng;  thi  med  Undtagelse 
af  et  eneste  Bogstav  var  det  de  samme  Navne  (i&lia 
Eudoxia),  som  Kejserens  og  Pulcherias  Moder  havde  baaret,  *) 
og  de  bleve  aabenbart  valgte  til  Minde  om  hende,  Udlæn- 
dingen og  Bautos  Datter,  hvis  gaadefulde  Lykke  gjentog  sig 
med  Athenais. 

Naar  Daaben  fandt  Sted,  og  hvor  lang  Tid,  der  hengik 
inden  Formælingen,  er  ukjendt.  Man  har  villet  henføre 
Athenais's  Forhold  til  Hoffet  og  hendes  Ophold  hos  Pulcheria 
til  Aar  414  og  lade  dette  vedvare  til  Formælingen  i  xA.aret 
421;  men  det  er  næppe  sandsynligt,  at  den  unge,  elskovs- 
glødende Kejser  har  villet  tjene  syv  Aar  for  sin  Rachel,  og 
Chronicon  Paschale  har  derfor  vistnok  Ret,  naar  den  hen- 
fører Athenais's  Ankomst  til  Konstantinopel  til  Aar  420; 
altsaa  har  Kejseren  kun  fundet  sig  i  et  Aars  Frist.  Hvad 
der  i  denne  Tid  er  forefaldet  i  Kejserpaladset,  hvor  mange 
Kunster  man  har  anvendt,  hvilke  Rænker  man  har  spundet 


Navvnene  Eudoxia  og  Eudokia  (paa  Latin:  Eudocia)  maa 
nøje  adskilles.  Det  første  betyder  „Ære",  det  sidste  „Guds 
Naade",  hvad  der  var  mere  passende  for  Åthenais,  og  som 
hun  maaske  har  foretrukket  for  det  første  Navn. 

Og  bekæmpet,  fer  Kejseren  rakte  den  hedenske  Filosofdatter 
sin  Haand,  har  ingen  forraadt  os.  Begrebet  Misalliance  var 
imidlertid  ukjendt  i  Oldtiden,  i  det  mindste  med  Hensyn  til 
Kvinderne.  Romerske  og  byzantinske  Kejsere,  der  ofte  selv 
havde  arbejdet  sig  op  fra  en  lavere  Stand ,  kjendte  eller 
toge  sau  lidet  Hensyn  til  slige  Fordomme,  at  selv  Justinian 
den  store  et  Aarhundrede  senere  kunde  tage  en  ilde  be- 
rygtet Skuespillerinde  til  Ægte.  Theodosius's  Ægteskab 
forstynede  dog  lige  fuldt  ærgjerrige  Forventninger  hos 
mangen  Patricierfamilie,  ligesom  hans  dristige  Skridt  vel 
ogsaa  har  vakt  Modsigelse  fra  de  strængt  troende  kristnes 
Side.  Det  maa  have  været  virkelig  Lidenskab,  som  ledede 
ham,  medens  Pulcheria  netop  har  ønsket  at  se  Broderen 
ægte  en  Pige  af  ringe  Herkomst,  hendes  egen  Myndling; 
thi  saaledes  turde  hun  haabe  at  vedblive  at  være  Hersker- 
inde i  Paladset. 

Som  Ælia  Eudokia  formæledes  Athenais  altsaa  den 
7de  Juni  421  med  Kejser  Theodosius.  Patriarken  Attikus 
forrettede  Vielsen  enten  i  Paladskapellet,  hvor  store  Statshand- 
linger  ofte  fandt  Sted,  eller  i  den  hellige  Sophia.  Denne 
berømte  Kirke  var  oprindelig  opført  af  Konstantin  og  der- 
paa  ombygget  af  Sønnen  Konstantins.  Under  det  Folke- 
oprør, som  brød  los  ved  Johannes  Chrysostomus's  For- 
visning Aar  404,  *)  havde  Patriarkens  Tilhængere  stukket 
Kirken  i  Brand;  men  i  Aaret  415  havde  Theodosius  ladet 
den  gjenopføre. 

Den  hedenske  Digter  Claudianus  har  fejret  Kejser 
Honorius's  Formæling  med  Stilichos  Datter  Maria  i  smukke 
Vers,  sdm  vi  endnu  læse  med  Deltagelse;  men  de  Lov- 
prisninger, hvormed  de  henrykte  Hofpoeter  have  fejret  det 
unge  Kejserpar,  ere  desto  værre  alle  gaaede  tabte.  Intet 
Øjenvidne  har  skildret  os  Bryllupsoptogets  daareude  Pragt, 
Rækken  af  de  skjønne  Hofdamer,  Kammerherrernes  brogede 


*)  Se  oven  for  Side  316. 

Sværm,  eller  Gejstlighedens,  Stormændenes  og  den  kejser- 
lige Gardes  brogede  Optog  saa  lidt  som  det  jublende, 
larmende  Folk.  Ingen  har  beskrevet  os  den  med  Juveler 
smykkede,  af  Skjonhed  og  Ynde  straalende  Kejserbrud,  eller 
skildret  os  Ansigtets  glade  Udtryk  eller  Taaren  i  hendes 
Øje,  eller  fortalt  os  om  de  æventyrlige  Fester  i  Kejser- 
paladset, tvor  Filosofen  Leontius's  Datter  var  det  Midt- 
punkt, hvorom  alt  drejede  sig.  Krennikerne  berette  os  kun 
tørt  og  godt,  at  Staden  Konstantinopel  fejrede  det  kejser- 
lige Bryllup  ved  offentlige  Skuespil  og  Væddekjersler  i 
Cirkus. 

Theodosius  sendte  sit  og  sin  Hustrus  Portræter  til  det 
romerske  Kejserhof  i  Ravenna;  men  vi  vide  ikke,  hvorledes 
hans  Onkel,  Kejser  Honorius,  eller  hans  Tante  Augusta 
Placidia  have  optaget  den  hele  Sag. 


VIL 

Athenais  var  nu  Herskerinde  i  Paladset  i  Byzans  og 
kunde  her  fra  med  stolt  Tilfredshed  skue  ud  over  den  store 
Verdensstad,  hvor  hen  hun  var  bleven  forflyttet  fra  Athen. 
I  dette  Cæsarslot  havde  Konstantin  søgt  at  overbyde  det 
romerske  Palatium,  og  det  overgik  utvivlsomt  samme  ved 
sin  dominerende  og  henrivende  Beliggenhed  ved  det  smalle 
Stræde,  som  skiller  Evropa  fra  Asien.  Her  bredte  det  store 
Kejserslot  sig  paa  Østsiden  af  den  Landtunge,  hvor  engang 
det  gamle  Byzantiums  Borg  havde  staaet.  Marmortrapper 
førte  ned  til  Paladshavnen,  og  her  ankrede  de  kunstfærdige 
Skibe,  som  vare  bestemte  for  Kejserens  Tjeneste. 

Residensen  var  som  det  romerske  Palatium  en  Labyrint 
af  Paladser  og  Gaarde,  af  Haver,  Triklinier  og  Sale,  som 
bugnede  under  Orientens  Luxus  og  straalede  af  Græken- 
lands skjønne  Kunst.  I  Midten  laa  den  store  Tronsal, 
hvor  Kejserens  Politik  bestemtes,  og  Porfyrsalen,  som 
husede  Kejserinderne,    naar  den  ængstelige  Time   nærmede 

sig,  da  en  purpurbaaren  Arving  skulde  indtræde  i  den 
usalige  Verden. 

Mod  Syd  førte  Kochlias  eller  Muslingeporten  og  For- 
gaarden  Triklinium  ind  til  Hippodromen,  Konstantinopels 
verdensberømte  Midtpunkt,  Scenen  for  de  offentlige  For- 
lystelser og  Tumlepladsen  for  det  uregerlige  Folk.  Her 
stode  de  fire  gyldne  Heste,  Athen  engang  havde  bragt  fra 
Chios,  og  som  der  fra  vare  bragte  til  Kejserstaden.  1  Midten 
af  Cirkus  hævede  sig  den  ægyptiske  Obelisk,  Theodosius  den 
store  havde  rejst  i  Aaret  390. 

Mod  Vest  naaede  man  gjennem  den  store  Bronceportal 
til  Broncegaarden  Chalke,  der  førte  dette  Navn,  fordi  Palads- 
bygningerne og  Søjlehallerne,  som  omgave  Gaarden,  vare 
tækkede  med  gyldne  Bronceplader;  de  herhen  hørende  Byg- 
ninger vare  næsten  udelukkende  beboede  af  Paladsembeds- 
mændene og  Kejserens  Prætoriangarde. 

Her  fra  kom  man  gjennem  Kejserhallen  mellem  Sofia- 
kirken og  Senatspaladset  til  den  første  af  Konstantinopels 
skjønne  Pladser,  Forum  Augustæum,  som  var  opkaldt  efter 
Kejser  Konstantins  Moder,  Helene  Augusta.  Blandt  dens 
mange  Mindesmærker  fandtes  Helenes  Porfyrstatue  og  den 
af  Arkadius  opførte  Theodosiussøjle  med  denne  Kejsers 
Sølvstatue,  hvortil  der  skal  være  medgaaet  7000  Pund  Sølv. 
Midtpunktet  af  Augustæum  indtoges  af  en  gylden  Mileviser 
(milliare  aureum),  hvor  fra  Angivelserne  paa  Landevejenes 
Milepæle  beregnes;  denne  Milepælviser  var,  i  Modsæt- 
ning til  den  tilsvarende  i  Rom,  en  anselig  og  elegant 
Bygning,  der  bestod  af  en  hvælvet  Triumfbue,  som  var 
smykket  med  forskjellige  Statuer.  Foruden  andre  Statuer, 
som  Trajans  og  Hadrians  Kytterfigurer,  stod  her  ogsaa  en 
Rytterstatue  af  Athenais's  Mand,  bærende  i  sin  højre  Haand 
en  Globus,  i  venstre  en  ham  kronende  Viktoria. 

Fra  Augustæum  førte  Veje  mod  Nord  til  Zeuxippos's 
Bade  og  til  Lampehuset  eller  den  glimrende  og  oplyste 
Basar  ved  det  gyldne  Horn  og  den  af  Skibe  opfyldte  Verdens- 

havn,  hvor  Indiens,  Persiens  og  Arabiens  Skatte  ophobedes 
ved  Siden  af  Handelsvarerne  fra  de  vestlige  og  nord- 
lige Egne. 

Mod  Syd  førte  andre  Gader  igjen  til  Cirkus  og  Kvar- 
tererne ved  Marmarahavet,  mod  Vest  gjennem  Severushallerne 
til  Stadens  Hovedtorv,  Konstantins  umaadelige  Forum,  der 
laa  omtrent  paa  det  Sted,  hvor  engang  det  gamle  Byzantiums 
Mure  og  Porte  havde  staaet.  Dette  Forum  var  en  mægtig 
Markedsplads  af  oval  Form  og  helt  omsluttet  af  et  Galleri 
i  tvende  Etager  med  Marmorsøjler  fra  Prokonnesus.  To 
store,  lige  over  for  hinanden  staaende  Triumfbuer  dannede 
Indgangen  fra  Øst  og  Vest,  talløse  Statuer  af  Marmor  og 
Malm  smykkede  Søjlehallerne,  Triumfbuerne  og  selve  Pladsen; 
særlig  fortjener  at  nævnes  en  smuk,  vel  vedlis^eholdt  Port 
fra  det  gamle  Byzantiums  Tid  og  midt  paa  Pladsen  ved 
Brønden  en  Gruppe  af  Daniel  med  Løverne.  Den  største 
Prydelse  var  dog  en  mægtig,  1 00  Fod  høj  Porfyrsøjle,  under 
hvis  Grundvold  Korns  Paladium  mentes  at  være  begravet, 
og  fra  hvis  svimlende  Højde  Konstantin  den  stores  kolossale 
Statue  skuede  ned  paa  hans  Stad;  Billedstøtten  var  imid- 
lertid forfærdiget  af  en  gammel  Apolloligur  vee  at  omdanne 
Hovedet.  *) 

Østens  nye  Kejserhovedstad  var  i  mange  Henseender 
en  Efterligning  af  den  gamle  Tiberstad;  den  havde  ogsaa 
sine  14  Regioner  og  7  Høje,  et  Kapitolium,  et  Palatium, 
en  Marsmark  (Strategion),  Foraer,  Templer,  Basilikaer, 
Thermer,  Theatre,  og  en  Cirkus  med  dets  kæmpende  Partier. 
Det  overmodige  Konstantinopel  var  efter  Grækernes  An- 
skuelse Verdens  skjønneste  Stad;    en   Romer  kunde  ganske 


*)  Med  oven  staaende  korte  Skildring  af  det  prægtige  Kon- 
stantinopel kan  sammenlignes  den  mere  vidtløftige  i  Hist. 
Arkiv,  Aarg.  1875  II,  445—451,  Kortet  i  Aarg.  1876,  pag.  67 
og  Ødelæggelserne  under  Nikaoprøret ,  samme  Bind  Side 
67-74. 

vist  smile  over  denne  slaviske  Efterligning  af  Rom  og  fælde 
den  Dom,  at  hine  mægtige  Værker  kun  vare  kolde  Pragt- 
bygninger uden  historisk  Værd  og  uden  det  ophøjede  Præg, 
som  karakteriserede  Bygningerne  fra  Augustus's,  Trajans  og 
andre  Kejseres  Tid;  men  samtidig  maatte  han  dog  tilstaa 
for  sig  selv,  at  hine  Mangler  opvejedes  ved  Konstantinopels 
uforlignelige  Beliggenhed  ved  Havet  mellem  Asien  og  Evropa 
og  ved  en  stigende  Udvikling  i  Rigdom  og  politisk  Storhed, 
som  gjorde  denne  Datter  af  det  gamle  Rom  til  Herskerinde 
over  den  romersk-græske  Verden. 

Da  Athenais  blev  Theodosius's  Hustru,  havde  Orientens 
nye  Hovedstad  endnu  ikke  fyldt  sit  hundrede  Aar,  og  først 
fra  hendes  Mands  Bedstefaders  Tid  var  den  bleven  de  byzan- 
tinske Kejseres  stadige  Residens.  I  dette  Tidsrum  havde 
Staden  naaet  et  Omfang  af  3  danske  Mil  og  bredte  sig  over 
alle  syv  Reje.  Her  var  et  Mødested  for  Øster-  og  Vester- 
landenes  Racer  og  Sprog,  en  Handelsplads  for  tre  Verdens- 
dele, lige  saa  fuldt  som  Alexandria  og  Rom,  en  uindtagelig 
Hovedfæstning  og  Midtpunktet  for  Forvaltningen  af  et  stort 
Rige,  der  var  sammenstykket  af  ældgamle  Kulturlande,  og 
som  nu  begyndte  at  antage  et  særligt  Væsen. 

Den  samme  Mangel  paa  Nationalenhed,  der  var  særegen 
for  hele  det  estromerske  Rige,  udmærkede  ogsaa  den  nye 
Hovedstad.  Som  en  asiatisk  Despot  havde  Konstantin  med 
Magt  befolket  sin  Hovedstad,  i  det  han  flyttede  Indbyggere 
her  hen  fra  nære  og  fjærne  Stæder.  Dens  Grundstamme  var 
byzantinsk-græsk,  men  de  latinske  Kolonister  udgjorde  i  Be- 
gyndelsen Flertallet;  lidt  efter  lidt  kom  andre  Elementer 
til,  og  Konstantinopel  var  et  Udtog  af  selve  Romerriget. 
Romere,  Grækere,  Syrere,  Ægyptere,  Jøder,  Armeniere,  ja 
selv  Barbarer  af  hunnisk  og  germannisk  Herkomst,  som  ud- 
gjorde Hærens  Kjærne,  dannede  tilsammen  den  kaotiske 
Menneskevrimmel  i  Kejserstaden  ved  Bosporus,  hvor  Befolk- 
ningen allerede  nu  i  Tal  overgik  Roms. 

Det  var  et  Folk,  som  var  i  sin  Vorden,  i  Gjæring  og 
udeu  den  Selvfølelse,  der  er  en  Følge  af  en  stor  fælles 
Historie ;  Konstantins  nye  Skabning  havde  alt  i  sin  Ungdom 
Oldingetræk.  Overalt  i  Konstantinopel  stødte  man  paa 
skærende  Modsætninger;  her  forenede  Kristendom  sig  med 
Hedningeskab,  den  nye,  fremadstræbende  Verden  med  en 
gammel,  uddøende.  Her  saae  man  Side  om  Side  asiatisk 
Rigdom  og  havesyg  Pøbelfattigdom,  kristelig  Tro  og  kaldæisk 
og  persisk  Astrologi,  betleragtigt  Munkevæ^sen  og  Græken- 
lands kyniske  Tiggerfilosofi,  Hellenernes  fineste,  klassiske 
Dannelse  og  Skytternes  utæmmede  Raahed,  Levningerne  af 
alle  Østerlandets  gamle  Religioner,  den  antike  og  den  nye 
Menneskeheds  Laster  og  Dyder,  den  kristelige  Askeses  mørke 
Alvor  og  Hykleri  og  den  mest  letfærdige  Nydelsessyge. 

Den  romerske  Lidenskab  for  Theatret  og  Cirkuslegene 
er  bekjendt  nok;  men  den  traadte  aldeles  i  Skyggen  for 
Konstantinopels,  hvor  Hippodromen  med  dens  Vognstyrer- 
partier blev  en  Magt  i  Staten,  langt  farligere  end  de  gamle 
Prætorianeres.  Man  maa  læse  Chrysostomus's  Homilier 
for  at  faa  et  Indblik  i  de  Laster,  den  Forfængelighed, 
Sanseberuselse,  Fanatisme  og  fuldstændig  hedensk  Overtro, 
som  fandtes  hos  det  kristne  Folk  ved  F^osporus's  Bred. 

Alle  offentlige  Former  vare  endnu  romerske,  og  det 
fornemme  Selskab,  Statens  og  Hoffets  Sprog  var  det  latinske; 
Athenais  havde  sandsynligvis  allerede  lært  det  i  sin  Fædrene- 
stad Athen;  thi-  Roms  Verdenssprog  blev  lært  og  talt 
overalt  i  Rigets  Skoler,  selv  i  Alexandria  og  Antiochia,  og 
det  var  Konstantinopels  officielle  Sprog  lige  indtil  det  syvende 
Aarhundrede.  Rigets  Love  ble  ve  publicerede  paa  Latin  af 
Theodosius  II  saa  godt  som  af  Justinian,  selv  ved  den 
orientalske  Kirkes  Conciiier  maatte  de  græsktalende  Biskopper 
finde  sig  i  latinske  Tiltaler,  og  de  byzantinske  Mønter  havde 
romerske  Typer  og  latinske  Inskriptioner  lige  til  det  ottende 
Aarhundrede,  hvor  de  maatte  vige  for  græske. 

Ikke  desto   mindre   trængte    den   græske  Nation   mere 

Og  mere  ind  i  Hovedstaden,  og  til  den  bekjendte  sig  Kirken, 
Østroms  største  Magt;  den  var  den  folkelige  Bærer  af  den 
helleniske  Kultur,  den  sofistiske  Talekunst  og  Dannelse  i 
det  hele.  Kirkens  Sprog  var  græsk,  fordi  dette  var  Verdens- 
sproget i  Orienten,  saa  langt  Alexander  den  store  havde 
helleniseret  samme.  Fra  Kirken  udgik  det  romerske  Væsens 
Overvindelse  og  Omformning  til  Byzantismen. 

Byzantismen  blev  det  ejendommelige  Kulturpræg  for 
det  østlige  Riges  Hovedstad;  endnu  engang  gjentoges  den 
gamle  Historie  om  Roms  centraliserende  Magt;  dog  denne 
Gang  var  det  ikke  Vaaben styrken,  men  en  aandelig  Proces, 
som  kittede  de  forskjellige  Folk  sammen  til  et  hele.  I 
Konstantinopels  store  Smeltedigle  indgik  Hedenskabets  græsk- 
romerske Kultur,  den  kristelige  Religion,  Cæsardømmets 
kosmopolitiske  Mekanisme  og  Asiens  Sæder  og  Levevis  en 
Forbindelse,  der  er  bleven  verdonshistorisk  som  byzantinsk 
Form.    Dens  Enhed  var  den  græske  Kirke. 

Netop  under  Theodosius  II  havde  Konstantinopels 
Græcisering  gjort  sine  første  store  Fremskridt;  han  selv 
gav  Verden  det  tydeligste  Bevis  paa  sine  græske  Sympathier; 
thi  medens  hans  Fader  endnu  havde  taget  en  Vestlændinger- 
inde,  en  Gallerinde  til  Hustru,  hævede  han  selv  en  Athenienser- 
inde  paa  Tronen,  uden  at  hans  Bigotteri  vakte  Bekymring 
hos  ham,  fordi  denne  Hellenerinde  tidligere  havde  tilbedt 
Grækenlands  Guder. 

I  sit  ydre  Præg  var  Konstantinopel  endnu  ganske 
hedensk  saa  godt  som  Datidens  Rom;  Kristendommen,  som 
Konstantin  af  politiske  Grunde  først  havde  tolereret  og 
dernæst  givet  Fortrinnet  for  den  gamle  Tro",  havde  denne 
overtroiske  Herre  selv  blandet  med  Hedenskabet ;  han  havde 
bygget  Kirker  i  sin  nye  Stad,  men  ogsaa  hedenske  Templer, 
saaledes  for  Rhea  paa  sit  Forum,  Tycheion,  hvori  han  op- 
stillede et  Billede  af  Stadens  beskyttende  Gudinde,  og  et 
Tempel  for  Dioskurerne  paa  Hippodromen.  Nogle  af  Byzans's 
gamle    Helligdomme   ombyggede    han    til    Kirker,    andre 

skaanede  han,  og  først  Theodosius  den  store  lod  ogsaa 
disse  ødelægge  og  anvendte  dem  til  de  mest  profane  og  for- 
agtelige Brug. 

Staden  ved  Bosporus  var  af  sin  Skæbnegudinde  ligesom 
bestemt  til  at  udsuge  de  omgivende  Landes  moralske  og 
fysiske  Kræfter;  gjennem  denne  Hovedstad  blev  Græken- 
lands antiké  Religion  og  Kultur  ødelagt,  og  den  helleniske 
Kunsts  Mindesmærker,  der  stode  i  den  inderligste  Forbindelse 
med  hin  Religion,  bortslæbtes  som  Bytte  for  at  tjene  Hoved- 
staden til  Udsmykning.  Konstantin  havde  i  dette  Øjemed 
berøvet  Rigets  Provinser,  selve  Staden  Rom,  men  fremfor 
alt  Hellas  og  det  græske  Asien  talløse  Kunstskatte,  og 
disse  vandalske  Plyndringer  fortsattes  under  hans  Efter- 
følgere, navnlig  Theodosius  I,  der  som  en  fanatisk  Fjende 
af  Kristendommen  behandlede  Grækenlands  Mesterværker 
som  herreløst  Gods  og  bortførte  dem  til  Bosporus,  for  saa 
vidt  han  ikke  ødelagde  dem  sammen  med  Templerne. 
Blandt  disse  Ran  fandtes  maaske  endog  Phidias's  berømte 
Zevsstatue,  som  Kejseren  bortførte  394,  efter  at  Hellenerne 
i  Aaret  393  for  sidste  Gang  havde  beundret  dette  Ideal  af 
al  plastisk  Kunst  ved  de  sidste  olympiske  Lege.  Eudokia 
maatte  endog  opleve  selve  det  olympiske  Tempels  Under- 
gang, hvor  hin  Zevsstatue  Aarhundreder  igjennem  havde  be- 
gejstret Hellenerne;  en  Ildsvaade  ødelagde  det  endnu  under 
hendes  Mands  Regering. 

Hverken  Athenais  eller  nogen  fædrelandskjærlig  Græker 
paa  hendes  Tid  kunde  ved  Synet  af  alle  hine  Kunstskatte  i 
Konstantinopel  trøste  sig  med  den  Forestilling,  at  de  her  i 
det  mindste  havde  fundet  et  Tilflugtssted,  hvor  de  vare  i 
Fred  for  de  kristne  Fanatikeres  eller  Barbarernes  0de- 
læggelsesraseri ;  thi  disse  store  Kunstsamlinger  gik  allerede 
til  Grunde  i  den  byzantinske  Kejsertid,  til  Dels  ved  gjen- 
tagne  Jordskjælv,  saaledes  allerede  under  hendes  Mands 
Regering  447.  Meget  blev  ødelagt  ved  de  frygtelige  Brand- 
stiftelser i  Nikaoprøret  under  Justinian  Aar  532,    da  baade 

Chalke,  Augustæum,  Sofiakirken,  Senatspaladset,  Zeuxippos's 
Bade  og  saa  mange  andre  berømte  Bygninger  bleve  lagte  i 
Aske.  De  kostbare  Rester  af  hine  herlige  Kunstskatte  til- 
intetgjordes senere  af  de  frankiske  Korsfarere  under  det 
fjerde  Korstog.*)  Staden  Konstantinopels  Museer  kom  ikke 
til  at  øve  nogen  Indflydelse  paa  Kunstens  videre  Udvikling. 
Det  gamle  Grækenlands  ægte  Kunstværker  vare  for  længst 
enten  odelagte  eller  forglemte,  da  de  antike  Guder  og 
Helte  atter  stege  frem  for  Dagens  Lys  af  Roms  Grus- 
masser og  saaledes  gave  Stødet  til  Renaissanceperiodens 
Begyndelse. 

VIII. 

Store  Opgaver  pleje  at  vække  Mandens  slumrende  Kraft 
og  Geni,  medens  Kvinder  under  lignende  Forhold  søge  sin 
Styrke  i  sin  naturlige  Takt  og  i  sin  naturlige  Evne  til  at 
kunne  føje  sig  efter  det  fremmede  og  undvige  det  fjendtlige 
eller  forsone  det  ved  sin  Ynde.  En  smuk  og  aandrig 
Kvinde  føler  de  sociale  Modsætninger  mindre  levende  end 
Manden,  der  erkj ender  dem  som  Skranker  og  maa  bekæmpe 
dem  som  saadanne. 

Dog  selv  om  Athenais  var  sig  sit  kvindelige  Privilegium 
vel  bevidst,  og  selv  om  hun  en  Tid  lang  som  Pulcherias 
Hofdame  har  gjennemgaaet  Hofskolen,  udkrævedes  dog  ingen 
ringe  Kraft  for  med  Ynde  og  Værdighed  at  hævde  den 
glimrende  og  farefulde  Stilling,  hun  nu  beklædte.  I  sin 
Omgang  med  Menneskene  maatte  hun  være  mistænksom, 
beregnende  og  nedladende,  hvor  hun  tidligere  havde  været 
naturlig  og  elskværdig.  Hun  maatte  modtage  Hyldest  fra 
Rigets  Stormænd  og  fra  de  stolte  patriciske  Damer  af  de 
gamle  Konsularslægter  med  fuld  Bevidsthed  om,  at  de  alle 
afskyede  hende  af  ganske  Hjærte. 


*)   J.  Paludan:    Rambaut  de  Vagueiras  og  det  tjerde  Korstog, 
Hist.  Arkiv  1874  I,  især  Side  515—16. 

Saa  ofte  hun  bevægede  sig  gjennem  Paladsets  Sale, 
hvis  Marmorgulve  Hundreder  af  Slaver  hver  Morgen  maatte 
bestrø  med  Guldsand,  gik  hun  med  sit  Følge  af  Hofdamer 
forbi  Skarer  af  Kammerherrer,  hvem  den  athenienske  Filosof- 
datter  ikke  maatte  værdige  et  Blik,  naar  de  kastede  sig  i 
Støvet  for  hende.  Dette  Hofceremoniel  stammede  fra 
Diokletian  og  Theodoslus  I,  som  havde  overfort  de  persiske 
Kongers  Hofindretninger  til  det  romerske  Palads.  De  tal- 
løse Hus-  og  Hofembedsmænd  vare  inddelte  i  Rangklasser 
eller  Skoler  med  Paladsmestre  i  Spidsen;  den  almægtige 
Storkammerherre,  i  Regelen  en  Gilding  og  Kejserens  er- 
klærede Yndling,  førte  Opsynet  over  hele  Hofpersonalet  med 
Titel  af  Præpositus  for  det  bellige  Soveværelse;  efter  en  af 
Theodosius  II's  særlige  Bestemmelser  var  han  i  Rang  lige- 
stillet med  Stadspræfekten  og  Præfektus  Prætorium.  I 
Spidsen  for  alle  Sager  vedkommende  det  kejserlige  Hus 
stod  en  Magister  officiorum,  Husminister  eller  Hofmarskalk. 

Under  Hofetikettens  Tryk  har  Athenais  muligvis  ofte 
med  Længsel  tænkt  tilbage  paa  Kephissos's  Lund  i  Athen; 
men  hun  maatte  ikke  have  været  en  ung,  livskraftig  Kvinde, 
hvis  hun  ikke  hurtig  havde  lært  at  ombytte  sin  personlige 
Frihed  med  Paladsets  gyldne  Slaveri  og  at  opofre  sine 
filosofiske  Grundsætninger  for  Kejserinde -Ærgjerrigheden; 
hun  lærte  det  formodentlig  baade  bedre  og  hurtigere  end  sine 
Forgængerinder  i  den  byzantinske  Hof  borg,  Bautos  skjønne 
Datter  og  den  store  Theodosius's  første  Hustru,  Ælia  Flaccilla. 

Hvis  hendes  Hjærte  ogsaa  har  fundet  sin  Tilfreds- 
stillelse saa  godt  som  hendes  Ægjerrighed,  kunde  Athenais 
prise  sig  lykkelig  som  Eudokia ;  om  dette  virkelig  har  været 
Tilfælde,  er  blevet  en  Hemmelighed  for  os;  saa  meget  er 
imidlertid  vist,  at  hun  Aaringer  igjennem  har  ejet  sin  Hus- 
bonds Hjærte. 

Ret  at  klare  sig  hendes  Mands  Væsen  var  en  af  de  vanske- 
ligste Opgaver  for  Athenais;  thi  det  stod  i  Modstrid  med 
alle  hendes  helleniske  Vaner.    I  den  unge  Pietist  Theodosius's 

Historisk  Arkiv.    1882.     I.  23 

Sjæl  levede  ingen  mandlig  Lidenskab.  Han  var  bleven  op- 
dragen som  Filosof,  og  maaske  havde  Filosofdatterens 
Lærdom  begejstret  ham  endnu  mere  end  hendes  vidunderlige 
Skjønhed.  Han  selv  var  en  Bogorm;  hele  Nætter  igjennem 
studerede  han  ved  Skinnet  af  en  Lampe,  han  havde  ladet 
saa  kunstig  indrette,  at  den  forsynede  sig  selv  med  Olje. 

Selv  om  man  nedsætter  Hofmændenes  Lovprisninger  til 
det  mindst  mulige,  bliver  dog  endnu  saa  meget  tilovers,  at 
den  unge  Kejser  havde  studeret  meget  og  lært  meget.  Han 
var  vel  bevandret  i  den  græske  og  latinske  Litteratur,  selv 
i  Mathematik  og  Astronomi.  En  anden  Salomo  kalder 
Sozomenus  ham  paa  Grund  af  hans  Kjendskab  til  Stenenes 
og  Planternes  Natur.  Han  tegnede  og  malede,  han  var  en 
Dilettant  i  Billedhuggeri  og  andre  tekniske  Kunster;  han 
afskrev  saa  smukke  Haandskrifter  i  gyldne  Bogstaver  og 
prydede  dem  saa  kunstig  med  Miniaturer,  at  Smigrere  og 
Spottere  plejede  at  kalde  ham  Kalligrafen,  og  at  man  endnu 
i  det  trettende  Aarhundrede  viste  Codices  fra  hans  Haand, 
navnlig  Evangelierne,  hvis  Text  var  skreven  Blad  for  Blad  i 
Korsform.  Som  hans  samtidige  Sokrates  udtrykker  sig, 
samlede  han  med  Lidenskab  Bøger,  dog  mest  af  helligt 
Indhold.  Med  Biskopper  vidste  han  at  disputere  som  en 
Biskop;  tidlig  om  Morgenen  sang  han  gejstlige  Hymner  og 
fastede  tvende  Gange  ugentlig;  hans  eneste  Fornøjelse  var 
Jagten,  som  han  elskede  lidenskabelig. 

Vi  have  ingen  Grund  til  at  holde  slige  gejstlige  Dyder 
for  fremhyklede  hverken  hos  Theodosius  eller  hans  Søster 
Pulcheria.  Den  unge  Kejser  var  mere  religiøs  og  from  end 
hans  Bedstefader,  men  uden  at  eje  denne  fødte  Spaniers 
Fanatisme.    Hans  Dannelse  og  Sind  skyttede  ham  herimod. 

Alle  samtidige  stemme  overens  i  at  rose  hans  Huma- 
nitet, Blidhed,  Godmodighed  og  uforstyrrelige  Sindsro.  Deres 
uafhængige  Vidnesbyrd  bekræftes  i  det  hele  af  de  historiske 
Kjendsgjerninger;  thi  naar  nogen  Sinde  et  byzantinsk  Kejser- 
hof har  holdt  sig  fri  for  Forbrydelser,   gjælder   dette  i  det 

mindste  for  en  lang  Tid  af  Theodosius's  Regering;  Sozo- 
menus,  som  rigtignok  ikke  oplevede  dens  sidste  Tid,  priser 
samme  som    den    eneste,    der   holdt   sig  fri  for  Blodskyld. 

Theodosius's  samtidige  have  anført  forskjellige  Exempler 
paa  hans  Mildhed.  Da  Kejseren  en  Dag  lod  opføre  en  Jagt 
i  Amfitheatret,  og  det  ophidsede  Folk  forlangte  Kampe  mod 
vilde  Dyr,  afslog  han  dette  som  umenneskeligt.  Engang 
under  en  Væddekjersel  i  Hippodromen  brød  et  rasende  Uvejr 
løs,  og  han  lod  da  Tilskuerne  opfordre  til  at  afsynge  en 
gejstlig  Hymne  og  drog  i  Procession  hen  til  en  Kirke.  Da 
en  højt  æret  Biskop  var  afgaaet  ved  Døden,  lod  han  hans 
Klædning  hente  for  selv  at  bære  samme,  og  da  en  fræk 
Munk  forbandede  ham,  fordi  han  ikke  havde  opfyldt  hans 
Ønske,  medte  han  ikke  ved  Taffelet  og  hælmede  ikke,  før 
Fanatikeren  havde  taget  sin  Forbandelse  tilbage.  En  af 
hans  fortrolige  spurgte  ham,  hvorfor  han  aldrig  straffede  en 
Fornærmelse  med  Døden,  og  Kejseren  svarede:  Jeg  vilde 
ønske,  at  jeg  kunde  opvække  de  døde. 

Slige  Egenskaber  kunde  dog  ikke  gjere  Theodosius  til 
en  stor  Statsmand  eller  glimrende  Kriger ;  Præsterne  hævede 
ham  til  Himlen  som  et  Ideal  af  en  Fyrste,  men  Mænd  kunde 
kun  ringeagte  ham  som  en  Skrantning. 

Kejseren  skildres  som  en  Mand  af  middel  Væxt,  med 
blondt  Haar,  fintdannet  Næse  og  sorte  skarpe  Øjne,  hvis 
Øjenlaag  hang  dybt  ned.  Hans  Maade  at  omgaas  Mennesker 
var  utvungen  høflig. 

Theodosius's  Mønter,  af  hvilke  de  omhyggelig  udførte 
Guldstykker  maaske  have  nogen  Portrætlighed,  fremstille 
ham  i  de  forskjellige  Epoker  af  hans  Liv :  han  har  en  ædel 
Profil  og  er  skjægløs  som  alle  byzantinske  Kejsere  lige  til 
Phokas;  han  fremtræder  snart  i  militær  Dragt  med  Hjælm 
paa  Hovedet,  som  er  omslynget  af  et  Perlebaand,  med  Skjold 
og  Lanse;  undertiden  sidder  han  ned,  med  Diademet  om 
Hovedet,  med  en  Bog  i  den  ene  og  Korset  i  den  anden 
Haand,  eller  han  staar  oprejst  med  Korsfanen  og  Jordkuglen. 

23* 

Under  de  første  Skridt  paa  denne  saa  ny  og  vanskelige 
Bane,  mellem  Hofrænkesmedde ,  lurende  Misundere  og  ond- 
skabsfulde Kritikere  havde  den  geniale  Eudokia  en  sikker 
Støtte  i  sin  kejserlige  Husbonds  Kjærlighed,  i  sin  Adoptiv- 
moder, den  mægtige  Augusta  Pulcherias  Sympathi  og  i  den 
aandrige  Paulinus's  tro  Hengivenhed.  Denne  Theodosius's 
tidligere  Studiefælle  var  nu  en  indflydelsesrig  Person  ved 
Hove;  som  Kejserens  fortrolige  under  Frieriet  var  Theodosius 
ham  saare  bevaagen,  gav  ham  Nøglen  til  sit  Kabinet  og 
udnævnte  ham  til  Magister  officiorum  eller  Minister  for  det 
kejserlige  Hus.  Og  endnu  større  Taknemmelighed  nærede 
vel  Eudokia  til  denne  elskværdige  Mand,  og  hendes  Venskab 
øgedes  ved  hans  udmærkede  græske  Dannelse. 

Den  unge  Kejserinde  kunde  tage  levende  Del  i  alle  sin 
Mands  videnskabelige  Sysler;  men  til  Trods  for  den  hellige 
Daab,  hun  havde  modtaget  af  Patriarkens  egen  Haand,  er 
det  vanskeligt  at  tænke  sig  hende  som  en  fuldkommen 
Kristen ;  hun  fulgte  ikke  Hypatias  tragiske  Spor,  men  havde 
i  en  heldig  Stund  reddet  sig  fra  det  synkende  Hedenskab 
over  paa  Troens  faste  Grund,  hvor  en  ny  Verden  af  Glans 
og  Storhed  laa  for  hende.  Vi  ville  til  hendes  Ære  antage, 
at  det  ikke  alene  var  Kejserinde- Diademet,  hun  nok  havde 
fundet  en  Messe  værd,  men  at  ogsaa  en  Lysstraale  af 
Kristendommen  har  naaet  hendes  Hjærte.  Har  dette  været 
Tilfælde,  kunde  hun  nu  saa  meget  desto  lettere  i  Steden 
for  Timæus  og  Phædon  granske  Bibelen  og  Kirkefædrenes 
Skrifter;  med  Tiden  maatte  hun  i  den  Atmosfære,  som 
omgav  hende,  blive  en  troende  Kristen.  De  theologiske 
Kjævlerier  ved  det  byzantinske  Hof  kunde  Eudokia  ikke 
unddrage  sig;  i  alle  de  kirkelige  Spørgsmaal  og  dogmatiske 
Grublerier,  som  vedvarende  holdt  Stat  og  Folk  i  Spænding, 
maatte  hun  som  Kejserinde  nødvendigvis  tage  Del.  Des- 
uagtet blev  Athenais  sin  græske  Genius  tro  og  fornægtede 
heller  ikke  paa  Tronen  sin  hjemlige  Forkjærlighed  for 
Digtekunsten. 


Athen  ais.  357 

Netop  samtidig  med  hendes  Formæling  var  den  fred- 
elskende  Theodosius  indviklet  i  en  stor  Krig  med  Persien, 
hvis  Storkonge  forfulgte  de  kristne  paa  det  grusomste; 
Kejserens  Feltherre  Ardaburius  tilkæmpede  sig  imidlertid 
saa  store  Sejre  over  Perserne,  at  man  i  Aar  422  kunde 
slutte  en  gunstig  Fred.  Digtere  og  Rhetorer  forherligede 
nu  Kejseren  i  panegyriske  Skrifter,  og  selv  Eudokias  Muse 
kom  i  Bevægelse,  hun  forfærdigede  et  heroisk  Digt  til 
Sejrsfesten  og  forærede  det  til  sin  lykkelige  Husbond. 

Det  ved  Hoffet  herskende  Pietisteri  forholdt  sig  i 
øvrigt  ikke  flendtlig  til  Digtekunsten  og  dens  antik-hedenske 
Former;  allerede  under  Arcadius  gaves  der  Hofpoeter  saa 
godt  som  Hofpræster,  og  i  sin  Dedikation  af  Kirkehistorien 
roser  Sozomenus  udtrykkelig  Theodosius,  fordi  Digtere  og 
Historieskrivere ,  Præfekter  og  andre  Mænd  af  Rang  daglig 
beskæftige  sig  med  Kejserens  Ros,  og  fordi  den  milde 
Fyrste  lønner  dem  med  gyldne  Billedværker  og  Statuer, 
med  Gaver  og  andre  Æresbevisninger.  Som  i  Rom  saaledes 
ogsaa  i  Konstantinopel  rejste  man  endnu  Statuer  for  fejrede 
Digtere;  kun  maatte  de  nu  i  Regelen  nejes  med  en  antik 
Figur,  som  man  ændrede  og  døbte  om.  Der  gaves  hele 
Kunstfabrikker  i  denne  Retning. 

I  Aaret  422  fødte  Eudokia  en  Datter,  der  i  Daaben  fik 
Navnet  Licinia  Eudoxia  og  engang  skulde  opleve  en  ikke 
mindre  vexlende  Skæbne  end  Moderen.  Den  lykkelige 
Fader  skjænkede  nu  sin  Hustru  Rang  som  Augusta,  og  hun 
iførte  sig  det  byzantinske  Kejsersmykke.  Mønter  fremstille 
hende  nu  som  Ælia  Eudocia  Augusta  med  Diademet,  det 
med  Perler  broderede  hvide  Bind,  som  Kejserne  siden  Kon- 
stantins Tid  bære  om  Hovedet;  en  rund,  i  Guld  indfattet 
Ædelsten  pryder  Bindet  foran,  bag  til  falder  det  ned  i  to 
Snipper;  undertiden  har  Kejserbindet  endnu  et  Tværbind, 
saa  det  ligner  en  lukket  Krone. 

Nu   var   altsaa  Eudokia    bleven    sin  Svigerinde   lige   i 


358  Athenais. 

Kang;  men  den  hellige  Dame  vedblev  nu  som  før  at  styre 
Riget;  thi  Theodosius  formaaede  aldrig  at  fri  sig  fra  Kvin- 
dernes og  Gildingernes  Formynderskab;  han  var  saa  sløv 
og  tankeløs,  at  han  underskrev  Dokumenter  af  enhver  Art, 
uden  blot  at  gjennemlæse  dem.  En  Dag  tillod  Pulcheria 
sig  at  straife  sin  Broder  grundig,  for  at  helbrede  ham  for 
hans  Sløvhed;  hun  bad  ham  underskrive  et  Dokument,  da 
det  var  sket,  opfordrede  hun  ham  til  at  læse  det,  og  Kejseren 
fandt,  at  han  havde  foræret  sin  egen  Hustru  bort  til  sin 
Søster.  Denne  Anekdote  anføres  af  Byzantinerne  som  det 
største  Bevis  paa  Kejserens  Uduelighed  og  hans  Søsters 
Klogskab;  men  den  Spøg,  Pulcheria  saaledes  tillod  sig,  var 
mer  end  taktløs,  da  den  samtidig  maatte  minde  Augusta 
Eudokia  om,  at  hun  var  en  Parvenu  ved  Kejserhoffet.  Det 
er  derfor  muligt,  at  denne  Historie  hører  til  en  senere  Tid, 
da  Forholdet  mellem  Svigerinderne  allerede  var  blevet  for- 
styrret. 

Det  gode  Forhold  maatte  holde  sig,  saa  længe  Athenais 
endnu  følte  sig  usikker,  og  hendes  Taknemmelighed  mod 
Pulcheria  var  større  end  Følelsen  af  hendes  Rang  og  person- 
lige Ærgjerrighed.  I  Begyndelsen  maatte  hendes  Takt  for- 
byde hende  at  træde  den  moderlige  Svigerinde  noget  Steds 
i  Vejen,  og  hun  søgte  kun  at  gjøre  sin  Indflydelse  gjældende 
over  Kejseren  i  Retninger,  som  ikke  kunde  vække  Søsterens 
Skinsyge.  Hun  maatte  erhverve  sig  paalidelige  Venner, 
der  kunde  tjene  hende  som  Støtte;  thi  af  mægtige  Slægt- 
ninge havde  hun  jo  ingen.  Sine  haardhjærtede  Brødre,  der 
ved  Efterretningen  om  Søsterens  vidunderlige  Lykke  havde 
søgt  et  Skjulested  i  Hellas,  lod  hun  med  sikkert  Lejde 
hente  til  Konstantinopel  og  føre  for  sig.  »Havde  I  ikke 
behandlet  mig  slet,  vilde  jeg  hverken  være  kommen  her  hid 
eller  bleven  Kejserinde;  Kronen,  som  til  Trods  for  min 
Fødsel  er  tilfalden  mig,  har  jeg  eder  at  takke  for.  Eders 
Uretfærdighed  udsprang  af  min  Lykke,  ikke  af  eders  Utak- 
nemmelighed.«   Paa  hendes  Bønner   gjorde  Theodosius  den 

ene  Broder  Valerius  til  Præfekt  i  lUyrien,  den  anden  Gesius 
fik  Rang  som  Minister. 

Rimeligvis  har  Athenais  ogsaa  benyttet  sin  Magt  til  at 
lindre  Nøden  i  sit  Fødeland,  der  var  halvt  tilintetgjort  ved 
de  gothiske  Røvertog;  Theodosius  udstedte  saaledes  i  Aaret 
424  Befalinger,  hvorved  han  mildnede  Skattetrykket,  som 
hvilede  paa  de  helleniske  Stæder,  og  lignende  Begunstigelser 
fra  en  senere  Tid  kunne  muligvis  ogsaa  tilskrives  Eudokia; 
men  i  øvrigt  har  Athenienserinden  ikke  øvet  nogen  Ind- 
flydelse paa  sit  Fædrelands  Skæbne,  hvor  netop  under 
hendes  Mands  Regering  de  sidste  Levninger  af  den  antike 
Selvstyrelse  og  Oldtidens  politisk  -  religiøse  Institutioner 
rask  gik  deres  Undergang  i  Møde.  I  Athen  gik  Areopagus 
og  de  andre  gamle  Domstole  ind,  og  kun  den  aarlige  Ud- 
nævnelse af  Archonterne  blev  tilbage  som  en  tom  Formel. 

Hvis  der  i  øvrigt  i  Eudokias  Hjærte  endnu  har  rørt 
sig  nogen  Sympathi  for  hendes  hedenske  Venner  i  Attika, 
turde  hun  ikke  vove  at  hæve  sin  Stemme  til  Gunst  for 
disse  Hedninger;  thi  hendes  Svigerinde  Pulcheria  søgte  med 
from  Lidenskab  at  gjennemføre  den  af  hendes  Bedstefader 
paabegyndte  Udryddelse  af  »Hellenismen«.  Efter  at  hendes 
Broder  allerede  i  Aar  416  havde  udstedt  et  Forbud  mod  at 
tilstede  Hedningerne  Adgang  til  Hæren,  Forvaltningen  eller 
Domstolene,  udkom  der  i  April  423  kort  efter  Eudokias 
Udnævnelse  til  Augusta  et  skarpt  Edikt  mod  den  hedenske 
Gudsdyrkelse  i  det  hele  taget.  Dette  Edikt  fik  dog  allerede 
et  ParMaaneder  senere  et  Par  Formildeiser;  Afgudsdyrkere, 
som  bleve  grebne  i  Ofringer,  skulde  ikke  lide  Døden,  men 
slippe  med  Landsforvisning  og  Konfiskation  af  deres  Ejen- 
dele; fremdeles  tog  Regeringen  Jøderne  og  Hedningerne  i 
Beskyttelse  mod  de  kristnes  Rovlyst;  thi  disse  troede,  at 
Kejserens  Edikt  hjemlede  dem  enhver  Mishandling  af  deres 
anderledes  troende  Medborgere.  Regeringen  saae  sig  nødt 
til  disse  Formild  eiser;  thi  Hedenskabet  var  endnu  saa 
stærkt  baade  i  Hellas  og  det  øvrige  romerske  Rige,  at  dets 

Udryddelse  med  Magt  var  en  Umulighed;  de  gjentagne  For- 
nyelser af  Forbudet  mod  Afgudsdyrkelsen  viser  dette  til- 
strækkelig; Taalsomheden  mod  de  fredelige  Hedninger  ved- 
varede, og  kun  deres  oifentlige  Gudsdyrkelse  blev  under- 
trykt. I  Aaret  426  udstedte  Theodosius  sit  sidste  Edikt 
mod  Hedenskabet;  han  forbød  heri  paa  ny  under  Dødsstraf 
Offertjenesten  ved  Gudernes  Altre  og  befalede,  at  alle 
Templer  og  Helligdomme,  som  endnu  existerede  i  hans 
Rige,  skulde  ødelægges  eller  indvies  med  hellige  Kors. 

Byzantinske  Historieskrivere  have  villet  paastaa,  at 
Kejseren  virkelig  fra  Grunden  ødelagde  alle  endnu  exi- 
sterende  hedenske  Templer;  men  dette  er  ingenlunde 
Tilfældet.  De  berømteste  Templer  i  Athen  forble  ve 
i  den  Stand,  hvori  Athenais  havde  forladt  dem;  andre 
ere  maaske  nok  blevne  ødelagte  eller  berøvede  deres  Gude- 
billeder; efter  Aar  429  blev  jo  saaledes  Phidias's  berømte 
Athenestatue  af  Guld  og  Elfenben  fjærnet  fra  Parthenon 
og  er  maaske  kommen  til  Konstantinopel;  med  Sikkerhed 
kan  man  dog  ikke  sige  noget  herom.  Denne  for  Athenien- 
serne saa  pinlige  Begivenhed  synes  at  antyde,  at  de  kristne 
den  Gang  have  angrebet  Helligdommene  paa  Akropolis,  og 
ligesaa  er  maaske  ogsaa  ved  denne  Tid  Templet  for 
Asklepios  ved  Borgens  Sydskrænt  sunket  i  Grus. 

Eudokia  har  saaledes  ikke  formaaet  at  lindre  sine 
Trosfællers  Kaar  i  Athen;  men  derimod  har  hun  vist- 
nok ikke  forsømt  at  vise  sin  Deltagelse  for  sin  Fødebys 
videnskabelige  Institutioner,  og  naar  Theodosius  i  Aaret  425 
paa  ny  grundlagde  det  allerede  af  Konstantin  paa  Hoved- 
stadens Borg  stiftede  Universitet  og  udstyrede  det  med  stor 
Liberalitet,  er  dette  vistnok  sket  ved  hans  højtdannede 
Hustrus  Paavirkning.  Denne  Læreanstalt  havde  tre  Oratorer 
og  ti  Grammatikere  for  det  latinske  Sprog,  men  fem 
Sofister  og  ti  Grammatikere  for  det  græske,  og  de  helleniske 
Studier  fik  saaledes  en  officiel  Overvægt  over  de  latinske. 
Dannelsen  af  denne   store  Læreanstalt   maatte   ganske   vist 

gaa  ud  over  Skolen  i  Athen,  der  herved  mistede  i  Betydning ; 
men  det  græske  Element  havde  paa  den  anden  Side  hin 
Anstalt  at  takke  for,  at  det  mere  og  mere  kunde  gjøre  sig 
gjældende  i  Kejserstaden  ved  Bosporus. 

I  Athen  naaede  ved  denne  Tid  det  platoniske  Akademi 
en  sidste  Blomstring,  og  om  det  end  kan  være  tvivlsomt, 
hvor  vidt  Athenais  som  Kejserinde  har  staaet  i  personligt 
Forhold  til  de  Videnskabsmænd,  som  først  naaede  deres  Ry 
efter  hendes  Afrejse,  har  hun  dog  vel  stadig  bevaret  sin 
herlige  Hjemstavn  i  frisk  Minde  og  næret  venlig  Deltagelse 
for  Atheniensernes  Skæbne;  Samkvemmet  mellem  Athen  og 
Hovedstaden  var  levende  nok  gjennem  Handelsforretninger, 
den  kirkelige  og  administrative  Bestyrelse  og  Studierejser, 
og  saaledes  havde  Kejserinden  tilstrækkelig  Lejlighed  til  at 
skaffe  sig  Underretninger  om  Forholdene  i  Athen;  mangen 
Athenienser  fik  Foretræde  i  Kejserpaladset  og  anbefaledes 
til  hendes  Omsorg,  og  saaledes  kunde  Athenais  ikke  være 
ukjendt  med  de  Platonikere,  som  kastede  et  sidste  Skjær  af 
Berømmelse  over  Akademiet,  ligesom  hun  naturligvis  vidste 
Besked  om  de  berømte  Rhetorer,  som  indtoge  den  Lære- 
post i  Sofistik,  hendes  Fader  Leontius  engang  havde  beklædt. 

Attikas  Filosofer  vedble  ve  at  være  Hedninger;  fjærnt  fra 
Hovedstadens  Larm  og  uden  Berøring  med  Tidens  aande- 
lige  Kampe  vaagede  disse  Drømmere  over  den  sidste  Gnist 
af  Grækenlands  antike  Liv;  de  vare  alle  Mænd  af  dadelfri 
Vandel  og  af  en  saadan  Renhed  og  Maadehold,  at  de  kunde 
tjene  selv  Kristne  som  Mønstre;  de  forudsaa  den  uhyre 
Død,  som  vilde  opsluge  den  antike  Verden,  og  de  vilde  i 
det  mindste  som  dennes  sidste  Arvinger  de  med  klassisk 
Anstand.  Dog  den  byzantinske  Regering  betragtede  denne 
sidste  Filosofskole  som  en  uskadelig  Relikvie  fra  Old- 
tiden ;  den  kostede  ikke  Statskassen  noget,  thi  Professorerne 
i  Athen  havde  deres  Indtægter  af  det  platoniske  Akademis 
Grundfond,  som  paaProklus's  Tid  indbragte  en  aarlig  Rente 
af  1000  Guldstykker. 

Langt  ud  over  Athenais's  Levetid  vedbieve  de  byzan- 
tinske Kejsere  at  bære  over  med  denne  sidste  Levning  af 
de  klassiske  Traditioner,  selv  efter  at  Platos  Visdom  for 
længst  havde  opløst  sig  i  Fraser,  idéløst  Fantasteri  og  Magi; 
de  afventede  taalmodig,  at  denne  sidste  Lampe  paa  Muser- 
nes og  Hermes's  Alter  skulde  gaa  ud  af  sig  selv;  men  den 
samme  Justinian,  som  ogsaa  lod  det  romerske  Konsulat  for- 
svinde, tabte  sine  Forgængeres  Taalmodighed ;  han  kunde  ikke 
finde  sig  i  den  i  historisk  Henseende  saa  interessante 
Anomali,  at  en  hedensk  Korporation  bestod  i  hans  Rige;  i 
Aaret  529  forbed  han  den  filosofiske  Skole  i  Platons  Fædreneby 
og  inddrog  derpaa  det  akademiske  Fond. 

Athens  sidste  syv  vise  bleve  brødløse;  de  fattede  da  den 
tragiske  Beslutning  at  forlade  Athens  Plataner  og  søge  et 
Tilflugtssted  i  Persiens  fjærne  Magerland,  ligesom  tidligere 
de  kristne  Nestorianere.  Dog  de  skuifedes  haardt  i 
deres  Forventninger;  de  fandt  ikke  de  gamle  Perseres  raa 
Dyder  hos  Sassaniderne ;  hvor  de  havde  ventet  at  træffe 
Platos  og  Plotins  Mønsterstat,  traf  de  et  barbarisk  Slave- 
rige; da  længtes  de  tilbage  til  deres  Hjem  for  blandt  den 
græske  Oldtids  Ruiner  at  henleve  Resten  af  deres  Dage. 
Ved  en  særlig  Bestemmelse  i  Fredstraktaten  af  533  mellem 
Kejser  Justinian  og  den  persiske  Storkonge  fik  de  Løfte  om 
uhindret  at  turde  vende  tilbage;  saaledes  endte  den  sidste 
Filosofskole. 


IX. 

Eudokia  kom  efter  sin  Tronbestigelse  snart  i  personlig 
Forbindelse  til  hendes  Mænds  nærmeste  Slægtninge  og 
Kejserhoffet  i  Ravenna;  thi  i  Sommeren  423  indtraf  hendes 
Mands   Tante   Galla   Placidia*)   i   Konstantinopel.     Denne 


*)   Jfr.  Afhandlingen:    „Placidia,  den  vestromerske  Kejserdatter 
og  vestgothiske  Dronning",  i  Hist.  Arkiv,  Aarg.  1873.  L 

mærkelige  Kvinde  havde  først  været  Dronning  over  Gotherne, 
og  blev  derpaa  gift  med  sin  Broders  Medregent  Konstantins ; 
men  da  han  afgik  ved  Døden  421,  forvistes  hun  af  Broderen 
Honorius  og  fandt  nu  med  sine  tvende  Bern,  Valentinian  og 
Honoria,  en  venlig  Modtagelse  hos  sine  Slægtninge.  I 
Konstantins  Palads  mødtes  saaledes  de  tre  Kvinder,  Placidia, 
Pulcheria  og  Eudokia,  som  paa  Grund  af  Kejsernes  Udyg- 
tighed vare  de  egentlige  Bærere  for  den  romerske  Magt. 

Næppe  havde  den  forviste  Enke  kejserinde  imidlertid 
naaet  sit  nye  Hjem,  fer  der  indtraf  Melding  fra  Ra- 
venna om,  at  Kejser  Honorius  var  død  den  15de  Avgust 
423.  Dette  Dødsfald  gjorde  Theodosius  II  til  Herre  over 
Roms  fremtidige  Skæbne ;  han  behøvede  kun  at  erklære  den 
eneste  legitime  Prætendent  til  den  vestromerske  Krone  for 
uberettiget  til  Tronfølgen  og  kunde  da  igjen  samle  de 
tvende  Dele  af  det  mægtige  Rige,  hans  Bedstefader  havde 
delt.  Dog  denne  Arving  var  hans  Fætter  Valentinian, 
Placidias  sexaarige  Søn,  der  netop  havde  fundet  en  saa 
gjæstvenlig  Modtagelse  ved  det  byzantinske  Hof.  Herved 
lettedes  Placidias  Bestræbelser  for  at  sikre  sine  Børn  Herre- 
dømmet i  Rom,  Theodosius  føjede  sig  efter  sine  kvindelige 
Mentorers  Ønske,  og  man  afsluttede  en  Pamiliepagt:  Placidia 
blev  udnævnt  til  Augusta  og  sin  Søns  Formynder,  og  hendes 
Søn,  den  sexaarige  Valentinian  III  skulde  have  det  vest- 
romerske Rige  og  blev  forlovet  med  den  toaarige  Prinsesse 
Eudoxia.  Saaledes  saae  Athenais  ogsaa  sin  Livsskæbne 
forbundet  med  det  store  Roms,  i  det  den  romerske  Kejser- 
trone blev  sikret  hendes  Datter,  endnu  medens  hun  laa 
i  Vuggen. 

Der  udrustedes  nu  en  Hær  og  Flaade  for  at  fore 
Placidia  og  hendes  Søn  til  Ravenna,  hvor  den  kejserlige 
Notar  Johannes  havde  ranet  Purpuret.  Theodosius  vilde  i 
egen  Person  tugte  denne  Usurpator  og  sætte  sin  tilkommende 
Svigersøn  paa  Tronen,  men  blev  syg  og  vendte  tilbage  til 
sin    Hustru,    medens    han    sendte    Patricieren   Helion   med 

Cæsardiademet  til  Valentinian,  og  Feltherren  Ardaburius  og 
hans  Søn  Aspar  forte  Placidia  og  Valentinian  fra  Thessalonica 
til  Italien.  Himnaelens  Vidundere  støttede  deres  Kampe 
mod  Usurpatoren,  og  dette  havde  man  efter  Præsternes 
Smiger  Theodosius's  Fromhed  at  takke  for;  thi  Herren  vilde 
give  ham  et  glimrende  Tegn  paa  sin  Naade.  En  Engel  i 
Hyrdeskikkelse  forte  Aspars  Rytterskarer  gjennem  Ravennas 
uvejsomme  Sumpe,  den  stærke  Stad  blev  tagen  ved  For- 
ræderi, den  tapre  Oprører  fangen  og  henrettet.  Ogsaa  Rom 
aabnede  sine  Porte  for  Byzantinerne,  og  Theodosius's  Mini- 
ster Helion  beklædte  i  Senatets  Overværelse  Valentinian  III 
med  det  kejserlige  Purpur.  Theodosius  overværede  netop 
en  Væddekjørsel,  da  Buddet  indtraf  med  Efterretningen  om 
Tyrannen  Johannes's  Fald  og  Død,  Kejseren  rejste  sig  øje- 
blikkelig fra  Tribunalet,  opfordrede  det  forsamlede  Folk 
til  at  istemme  en  Hymne  og  drog  i  Procession  til 
Sofiekirken. 

Placidia  og  Pulcheria,  Tante  og  Broderdatter,  regerede 
nu  i  Vesten  og  østen;  netop  paa  en  Tid,  hvor  saaledes 
tvende  pietistiske  Kvinder  skulde  føre  Regeringstøj  lerne  i 
det  romerske  Verdensrige,  løftede  Folkevandringens  Bølger 
to  frygtelige  Krigsdæmoner,  Genserik  og  Attila,  i  Vejret ;  de 
optraadte  næsten  samtidig  og  vare  af  Skæbnen  bestemte  til 
fuldstændig  at  styrte  den  antike  Kultur  i  Støvet. 

Kvinderegimentet  viste  sig  mere  ødelæggende  for  Rom 
end  for  Byzans.  Ved  Regentindens  Svaghed  gik  hist  snart 
den  store  Provins  Afrika  med  det  berømte  Karthago  tabt 
til  Vandalerne ;  thi  Genserik  førte  i  Aaret  429  sit  Folk  her 
over  fra  Spanien.  I  Østen  overtoges  nogle  Aar  senere  den 
samme  Mission  af  den  forfærdelige  Hunnerkonge,  som  pralede 
af  at  have  fundet  den  gamle  Krigsgud  Marsks  Sværd. 
Allerede  strejfede  hunniske  Horder  fra  Pannonien  ind  i 
lllyrien;  men  endnu  var  Attila  ikke  traadt  i  Spidsen  for 
dem,    og  Kejser  Theodosius   havde   endnu   nogle  Fredsaar, 

som   han   anvendte   til   at   befæste  Rigets  Hovedstad   med 
dobbelte  Mure. 


Hungersnød,  Pest,  Jordskjælv,  Ildsvaader,  rasende  Kampe 
mellem  Cirkuspartierne  og  lige  saa  heftige  kirkelige  Re- 
volutioner vare  de  Begivenheder,  som  plejede  at  gjentage 
sig  under  enhver  Regering  i  Konstantinopel.  Rigets  indre 
Fred  blev  forstyrret  i  langt  højere  Grad  ved  Theol egernes 
Stridigheder  end  af  Perserne,  Hunnerne  og  de  store  Bar- 
barerkonger.  Den  græske  Kirke  havde  en  højere  Dannelse 
end  den  romerske  og  havde  derfor  siden  Konstantins  Tid 
overtaget  den  Opgave,  at  forme  den  kristne  Tros  Indhold  til 
et  dogmatisk  Sj^stem  og  uddanne  den  til  en  orthodox  Kirke- 
lære for  hele  Kristenheden. 

Under  Theodosius  blev  nu  den  græske  Kirke  sat  i  den 
største  Bevægelse,  og  Athenais  fik  en  Lejlighed  til  at  lade 
sin  unge  Kristendom  bestaa  en  Ildprøve.  Som  en  i  den 
antike  Litteratur  opdragen  Athenienserinde  have  Munkenes 
og  Biskoppernes  gejstlige  Kontroverser  sandsynligvis  mere 
end  kjedet  hende,  men  da  Theologien  i  Konstantinopel  ud- 
gjorde en  Del  af  Statskunsten,  maatte  ogsaa  hun  vælge  sig 
et  dogmatisk  Standpunkt;  ogsaa  hun  maatte  forstaa  Vigtig- 
heden af  slige  Troskampe  i  en  Stat,  hvis  Fyrste  tillige  var 
Kirkens  Overhoved. 

De  Privilegier,  Konstantin  den  store  havde  meddelt  den 
nye  Religion  og  dens  magtsyge  Præster,  maatte  den  kriste- 
lige Kirke  betale  med  at  indordne  sig  Rigets  Styrelse;  den 
var  nærved  at  blive  en  politisk  Institution  i  det  byzantinske 
Depotis  Tjeneste.  Under  deres  Hedenskab  havde  alle 
Grækere  modtaget  en  filosofisk  og  sofistisk  Opdragelse, 
og  herfra  skrev  sig  deres  Lidenskab  for  theologiske 
Spørgsmaal,  som  tvang  Kejseren  til  at  vaage  over  Kirkens 
aandelige    Liv    og    tøjle    det    ved    orthodoxe   Trosformer; 

saaledes  hindrede  man  Fremkomsten  af  Nationalkirker, 
som  ellers  maaske  igjen  kunde  have  sprængt  Rigets  Enhed. 

Derimod  forstyrredes  Kirkens  Enhed  af  de  theologiske 
Modsætninger,  og  disse  drejede  sig  fra  det  fjerde  Aarhun- 
dredes  Begyndelse  om  Guds  Forhold  til  Logos,  Sønnen,  som 
var  bleven  Kjed.  Det  vigtigste  af  alle  Koncilier,  det  konstan- 
tinske i  Nikæa  Aar  325,  havde  hævet  Sonnens  Væsens-Lighed 
med  Faderen  eller  hans  guddommelige  Natur  til  Trossætning 
og  herved  fastslaaet  det  sande  Enhed«punkt  for  Kristen- 
dommen og  dens  synlige  Organisme,  Kirken.  Dog  den 
engang  paabegyndte  Strid  mellem  Arianerne  og  Athanasia- 
nerne  maatte  med  logisk  Nødvendighed  fremmane  andre 
Problemer,  navnlig  om  Forholdet  mellem  Kristi  guddomme- 
lige og  menneskelige  Natur. 

Den  Patriark  Attikus,  som  havde  døbt  Athenais,  var 
død  426;  et  Par  Aar  senere  besteg  Nestor,  en  forhen- 
værende Presbyter  ved  Kirken  i  Antiochia,  den  biskoppe- 
lige Stol  i  Konstantinopel.  Paa  en  Tid,  hvor  Jesu  Moder 
allerede  æredes  som  et  overjordisk  Væsen,  havde  den  lærde 
Biskop  det  dristige  Mod  at  hævde,  at  hun  med  urette 
kaldtes  Guds  Moder,  fordi  hun  kun  paa  menneskelig  Vis 
var  Jesu  Moder. 

Denne  Anskuelse  om  Kristi  menneskelige  Natur  ved 
Fødselen  fremkaldte  snart  en  stor  Spaltning  inden  for 
Kirken;  den  samme  voldsomme  Cyrillus  af  Alexandria,  der 
var  Anledningen  til  Hypatias's  Død,  anklagede  Nestor  for 
Kjætteri,  eftersom  han  spaltede  den  ene  Kristus  i  to  Na- 
turer, en  menneskelig  og  en  guddommelig,  hvorved  han  for- 
nægtede Væsensenheden  i  Logosbegrebet.  Kjærnen  i  den 
hele  Tvist  laa  atter  i  et  eneste  Begreb;  ligesom  den  Gang 
Ordene  Homusios  og  Homoiusios  (Væsenslig  og  væsens- 
lignende)  havde  været  de  stridende  Partiers  Feltraab,  saa- 
ledes skreve  Alexandrinerne  nu  Ordet  Thedtokos  (Guds- 
fødersken),  Antiochianerne  derimod  Christdtokos  (Christus- 
fødersken)  paa  deres  Kirkefaner. 

Det  hele  Østen  kom  i  Oprør,  og  Eudokia,  for  hvem 
den  kristne  Kirke  var  bleven  skildret  som  Forsoningens, 
Kjærlighedens  og  Fredens  Rige,  blev  nu  Vidne  til,  hvor- 
ledes Kirken  blev  en  Skueplads  for  de  vildeste  Lidenskaber ; 
hun  maatte  undre  sig  over,  at  de  kristnes  store  Mængde  i 
Raseri  vendte  sig  mod  en  ellers  dadelfri  Biskop,  blot  fordi 
han  nægtede  Jesu  jordiske  Moder  et  Prædikat,  som  i  ét  og 
alt  mindede  om  hedenske  Begreber;  thi  Hedningerne  fanta- 
serede om  deres  Guders  Mødre. 

Alle  toge  nu  Parti  for  eller  imod  Nestor.  Under  det 
kejserlige  Hoflivs  Kjedsomhed  frembød  denne  theologiske  Dyst 
en  velkommen  Adspredelse  for  Hofdamerne,  Gildingerne  og 
Embedsmændene,  og  samtidig  fandt  de  herved  Lejlighed  til 
at  smedde  Rænker,  erhverve  Penge  og  Indflydelse,  vinde 
Venner  og  hævne  sig  paa  Fjender.  I  Begyndelsen  besad  Nestor 
Kejserens  fulde  Bifald;  thi  han  var  jo  selv  et  Stykke  af  en 
Theolog;  men  Cyrillus's  Venner,  Munke  og  Hofmænd,  hvem 
den  alexandrinske  Biskop  havde  vundet  ved  Bestikkelser, 
undergravede  snart  Jordbunden  for  Konstantinopels  Patriark. 
En  Gilding  havde  den  Gang  som  Kammerherre  stor  Ind- 
flydelse ved  Hove,  og  ham  skal  Cyrill  fremfor  alle  andre 
have  bestukket;  den  herskesyge  Biskop  havde  fremdeles 
Augusta  Pulcheria  paa,  sin  Side. 

For  nu  at  styrte  Nestor  afsendte  han  i  Aaret  429 
tvende  Skrivelser  til  det  byzantinske  Hof;  den  ene  var 
rettet  til  Kejseren  og  hans  Hustru,  den  anden  til  Pulcheria. 
Han  søgte  saaledes  enten  at  spalte  Hoffet  i  tvende  Partier 
eller  forudsatte  en  slig  Spaltning;  Kejseren  fik  selv  denne 
Opfattelse,  og  i  et  meget  godt  og  energisk  affattet  Brev, 
som  endnu  er  til,  dadlede  han  ham  derfor  ogsaa,  fordi  han 
ved  sin  dobbelte  Skrivelse  søgte  at  sætte  Splid  i  den 
kejserlige  Familie  og  fra  det  fjærne  blandede  sig  i  Hoffets 
indre  Forhold,  kun  for  at  stifte  Splid  og  bringe  sig  i 
Omtale. 

At  ogsaa  Eudokia  blev  inddragen  i  disse  theologiske 
Tvistigheder,  fremgaar  klart  af  Cyrills  Brev.  Efter  at  hun 
havde  vendt  sig  bort  fra  Oldtidens  skjønne  Idealer  som  fra 
deres  Gudefabler  og  havde  ophørt  at  sysselsætte  sin  Aand 
med  Grækenlands  udlevede  Filosofi,  maatte  hun  tage  levende 
Del  i  Kirkens  indre  Kampe;  thi  disse  vare  den  Tids  eneste 
Udtryk  for  det  aandelige  Liv;  i  Steden  for  Pythagoras's, 
Platos  og  Arisioteles's  Problemer  vare  traadte  de  kristnes 
udefinerlige  Doktriner  om  Logos's  Vorden  tilKjød,  om  Kristi 
ene  eller  tvende  Naturer,  om  Treenigheden,  om  Jomfru 
Maria  som  Guds  Moder  o.  s.  v.,  og  disse  Sporgsmaal  bleve 
ved  Kirkens  Magt  langt  vigtigere  for  den  i  dybt  Barbari 
synkende  Verden,  end  nogen  Sinde  de  dybsindigste  græske 
Tænkeres  Lærdomme  havde  været  i  Menneskehedens  Blom- 
stringstid. 

Den  aandrige  Eudokia  antog  nu  altsaa  ogsaa  en  theologisk 
Mine;  men  hendes  Overbevisning  har  dog  næppe  været  den 
samme  sora  hendes  Mands,  i  det  mindste  saafremt  man  tør 
slutte  fra  den  Fasthed,  hvormed  hun  senere  fastholdt  den 
monofysitiske  Lære,  der  staar  i  diametral  ModsaHning  til 
Nestors  Trosbekj endelse.  Da  Cyrill  rettede  sit  Brev  til 
Kejseren  og  Kejserinden,  antog  han  formodentlig,  at  Eudokia 
sluttede  sig  til  sin  Mand  og  derfor  var  kommen  paa 
spændt  Fod  med  sin  Svigerinde;  Kygter  om  det  spændte 
Forhold  mellem  de  tvende  Damer  maa  vel  være  komne  ud 
blandt  Folk;  de  vare  begge  Augustaer  og  havde  mere 
end  Anledning  nok  til  at  være  skinsyge  paa  hinandens 
Indflydelse. 

Dog  formaa  vi  ikke  at  gjennemtrænge  de  daværende 
byzantinske  Hofforhold,  som  var  den  daglige  Skueplads  for 
gejstlige  Kænker;  hag  et  halvt  gjennemsigtigt  Slør  skimte 
vi  kun  Paulinus's  Skikkelse;  ondskabsfulde  Rygter  vilde 
paastaa,  at  den  fromme  Jomfru  Pulcheria  hadede  Patriarken 
Nestor  særlig,  fordi  han  hos  Broderen  havde  beskyldt  hende 
for  at  staa   i   et   ulovligt  Forhold   til   den   ridderlige  Hof- 


Athenais.  359 

marskalk.  Om  der  ligger  noget  som  helst  sandt  til  Grund 
for  denne  Sladder,  er  aldeles  umuligt  at  afgjere;  men  denne 
Bagtalelse  kaster  et  Strejflys  over  Hofpartiernes  Rænkespil 
personlige  Lidenskaber  øgede  vistnok  Forbitrelsen.  Slutte- 
lig gik  dog  Pulcheria  af  med  Sejren,  og  Nestor,  hvem  Pave 
Colestin  allerede  havde  ladet  domfælde  paa  en  romersk 
Synode,  blev  nu  skammelig  ofret  af  Theodosius,  hvis  Svaghed 
og  Karakterløshed  aldrig  lagde  sig  saa  klart  for  Dagen  som 
ved  denne  Lejlighed. 

Kejseren  udskrev  et  Koncilium  til  Pinse  Aar  431  og 
indbød  særlig  den  store  Kirkefader  Augustinus  uden  at 
vide,  at  han  nylig  (Avgust  430)  var  afgaaet  ved  Døden  i 
Hippo  i  Afrika,  midt  under  de  vandalske  Trængsler.  Ved 
Kirkeforsamlingen  i  Efesus  førte  Cyrill  Forsædet  i  Pavens 
Navn,  og  uden  at  vente  paa  Patriark  Johannes  af  Antiochia 
og  hans  Lydbisper  lod  han  Forsamlingen  dekretere  Nestors 
Afsættelse  og  Domfældelse;  men  nu  indtraf  de  orientalske 
Bisper,  konstituerede  sig  med  Magt  som  en  Modsynode  og 
afsagde  paa  deres  Side  en  Afsættelsesdom  over  Cyrill  og 
hans  ivrigste  Tilhænger,  Memnon  fra  Ephesus.  Begge 
Partier  appellerede  til  Kejseren,  og  han  forkastede  først 
Nestors  ulovlige  Afsættelse  ved  de  alexandrinske  Fanatikere ; 
men  Kieresiet  i  Kejserstaden  slog  sig  paa  Cyrills  Parti, 
Tusender  af  Munke,  ledsagede  af  en  fanatiseret  Pøbel, 
strømmede  i  Procession  til  Paladset  og  fordrede  med  Raseri 
Anerkjendelsen  af  Jomfru  Maria  som  Guds  Moder  samt 
Nestors  Afsked,  og  Cyrillus's  Parti  opbød  alt  for  at  drage 
den  vaklende  Kejser  fuldstændig  over  paa  deres  Parti. 

Theodosius  søgte  at  redde  sig  ud  af  sin  Forlegenhed 
ved  først  at  erklære  Nestor  og  Cyrill  samt  Memnon  for 
retmæssig  afsatte,  og  intet  viser  tydeligere  Kejserens  Magt 
over  Kirken;  en  kejserlig  Embedsmand  i  Efesus  kastede 
uden  videre  alle  tre  Kirkefyrster  i  Fængsel.  Synoden  fortsatte 
imidlertid  sine  Forhandlinger  og  Protester,  og  indstændige 
Forestillinger  for  Konstantinopels  Gejstlighed  gjorde  endelig 

deres  Virkning,  og  Kejseren  lod  sluttelig  Nestor  falde.  Ved 
et  despotisk  Dekret  opløste  han  Kirkeforsamlingen,  der  ikke 
havde  kunnet  blive  enig,  befalede  Bisperne  at  vende  hjem 
til  deres  Kald,  og  alle  adløde;  men  samtidig  ophævede 
Kejseren  i  Naade  baade  Cyrills  og  Memnons  Afsættelse, 
medens  han  forviste  sin  Hovedstads  Patriark  til  et  Kloster 
i  Antiochia,  kort  derpaa  til  den  store  Oase  i  Ægypten,  og 
som  hans  bitreste  Fjende  jog  han  nu  den  ulykkelige  Nestor 
frem  og  tilbage  gjennem  Ørkenen,  til  han  døde  omtrent 
440.  Hans  Lære  gik  dog  ikke  til  Grunde  med  ham;  til 
Trods  for  den  Union,  Kejseren  bragte  i  Stand  mellem  Cyrill 
og  Johannes  af  Antiochia,  fortsattes  de  dogmatiske  Stridig- 
heder i  Kirken,  og  Nestors  Tilhængere  udvandrede  sluttelig 
til  det  indre  Asien,  hvor  de  bragte  den  græske  Kultur  til 
Tatarernes  Ørkener  og  det  fabelagtige  Kina.  Den  Dag  i 
Dag  findes  kaldæiske  Kristenmenigheder  i  Kurdistan  og  i 
selve  Indien,  og  de  bære  Nestors  Navn. 

Nestors  Fald  var  for  en  ikke  ringe  Del  Pulcherias  Værk ; 
thi  hendes  Broder  havde  sluttelig  givet  efter  for  hendes 
lidenskabelige  Forestillinger ;  i  Kvarteret  Blachernen  i  Kon- 
stantinopel byggede  hun  Mariakirken  som  et  Minde  om 
Orthodoxiens  Sejr,  ligesom  Sixtus  Kl  i  Rom  opførte  den 
berømte  Basilika  S.  Maria  Maggiore  til  Minde  om  den 
samme  Sejr,  og  selv  den  omvendte  Kejser  byggede  af 
»Kjærlighed  til  Cyrill«  den  store  Kirke  i  Alexandria,  der 
førte  hans  eget  Navn. 

I  samme  Aar,  som  Kirkeforsamlingen  afholdtes,  mistede 
Eudokia  sin  anden  Datter.  En  Hungersnød  udbrød  i  Kon- 
stantinopel, og  da  Kejseren  i  Procession  drog  til  Korn- 
magasinerne,  forfulgte  Folket  ham  endog  med  Stenkast. 
Ogsaa  hans  Hære  vare  ulykkelige;  hans  bedste  General 
Aspar,  hvem  han  havde  sendt  Romerne  under  Aétius  til 
Hjælp,  blev  slaaet  af  Vandalerne. 

For  øvrigt  høre  vi  intet  fra  det  byzantinske  Hof;  der 
gaar  Aaringer  hen,  uden  at  Eudokia   nævnes;    men   endnu 

straaler  hendes  Lykkestjærne,  hendes  eneste  Barn  formæles 
med  Roms  Kejser. 

Forholdet  mellem  de  tvende  Kejserhoffer  i  Rom  og 
Konstantinopel  vare  fra  Aar  425  livligere  end  nogen  Sinde 
tidligere,  og  Theodosius  beklædte  flere  Gange  Konsulatet 
sammen  med  sin  tilkommende  Svigersøn  Valentinian.  Den 
unge  Fyrste  voxede  imidlertid  op  mellem  Kvinder  og  Hof- 
mænd, medens  hans  Moder  som  en  Bold  for  Hofrænkerne 
styrede  det  forfaldne  vestromerske  Rige.  Galla  Placidia 
forfulgtes  af  Ulykken  i  sine  offentlige  som  i  sine  huslige 
Forhold.  Efter  at  have  lidt  saa  mange  Skæbnens  tunge 
Slag  beredte  hendes  egen  Datter  hende  en  dødelig  Smerte; 
den  unge  Justa  Grata  Honoria  lod  sig  forføre  af  sin  Hof- 
marskalk Eugenius  og  sendtes  til  Konstantinopel,  hvor  den 
strænge  Pulcheria  indespærrede  hende  i  et  Kloster.  Honoria 
havde  allerede  levet  tre  Aar  i  dette  Fængsel,  da  hendes 
Broder  Kejser  Valentinian  landede  i  Konstantinopel  for  at 
hjemføre  sin  BrudEudoxia;  Brylluppet  skulde  egentlig  have 
staaet  i  Thessalonika ;  men  i  et  Anfald  af  elskovssyg  Ridder- 
lighed ilede  den  unge  Fyrste  til  Kejserstaden  for  at  omfavne 
sine  Svigerforældre  og  sin  Brud;  hun  var  en  saa  usæd- 
vanlig Skjønhed,  at  Sagnet  herom  endnu  holdt  sig  paa 
Frokopius's  Tid. 

Athenais's  Datter  havde  naaet  en  Alder  af  fjorten, 
femten  Aar;  hendes  Husbond  Valentinian  talte  atten  Aar. 
Den  29de  Oktober  437  blev  Parret  viet  af  Patriarken 
Proklus,  hvorpaa  der  fejredes  glimrende  Fester.  Det  unge 
Ægtepar  afrejste  derpaa  til  Thessalonika,  hvor  de  over- 
vintrede for  det  næste  Aar  at  tiltræde  Hjemfarten  til 
Ravenna.  Det  var  en  tung  Skæbne,  den  unge  romerske 
Kejserinde  gik  i  Møde;  hendes  Liv  skulde  blive  ikke  mindre 
rigt  paa  usædvanlige  Begivenheder,  men  mindre  lykkeligt 
end  hendes  Moders. 

Eudokia  havde  nu  naaet  Højdepunktet  af  sin  Lykke; 
hendes  Datter  besteg  den  romerske  Cæsartrone,  medens  hun 

selv  var  Kejserinde  i  Byzans  •,  men  denne  Tilfredsstillelse  var 
kjøbt  ved  Skilsmissen  fra  hendes  eget  Barn,  hvem  hun  aldrig 
skulde  gjense;  hun  stod  fra  nu  af  ensom  i  Kejserpaladset, 
hvor  hendes  Forhold  over  for  Manden  og  Svigerinden 
manglede  den  Stette,  hun  ellers  havde  haft  i  den  voxne 
Datter. 

Skilsmissens  Smerte  søgte  hun  at  mindske  ved  en 
Pilegrimsfart  til  Jerusalem ;  men  maaske  skyldes  denne  Val- 
fart mindre  hendes  eget  end  Mandens  Ønske,  som  havde 
lovet  Himmelen  at  sende  sin  Hustru  til  den  hellige  Stad, 
for  at  hun  ved  Kristi  Grav  kunde  takke  Herren  for  sin  Datters 
lykkelige  Formæling  og  for  andre  stor*^  Velgjerninger. 

Før  Kejserinden  forlod  Hovedstaden,  overværede  hun 
et  opsigtvækkende  Skuespil;  den  23de  Januar  438  blev 
Johannes  Chrysostomus's  Relikvier  førte  fra  Komana  i 
Pontus,  hvor  han  for  tredive  Aar  siden  var  død  i  Land- 
flygtighed, til  Konstantinopel  og  her  højtidelig  bisatte  i 
Apostelkirken,  hvor  Kejsergravene  og  Konstanstinopels 
Patriarkgrave  fandtes.  Ved  denne  sildige  Æresoprejsning 
troede  Theodosius  at  udsone  sin  Moder  Eudoxias  Brøde,  thi 
Chrysostomus  var  falden  som  hendes  Offer;  han  havde  ingen 
Følelse  af,  at  han  selv  havde  ladet  en  anden  Patriark  falde 
som  Offer  for  hans  Modstandere. 


X. 

Først  i  Foraaret  438  tiltraadte  Eudokia  sin  Valfart  til 
Jerusalem;  hun  drog  imidlertid  ingenlunde  der  hen  som  en 
ydmyg  Pilegrim,  men  i  al  den  Pragt  og  Herlighed,  der 
sømmede  sig  for  Østens  Kejserinde.  Skibe  førte  hende 
gjennem  Hellespout  til  Hiums  Kyster,  hvor  Konstantin 
en  Stund  havde  tænkt  at  opføre  sin  nye  Hovedstad,  inden 
han  bestemte  sig  for  Bosporus's  Bredder.  Maaske  er 
Athenais  gaaet  i  Land  i  det  gamle  Troja  for  at  hilse 
Skyggerne  af  de  homeriske  Helte.    Og   videre   sejlede  hun 

gjennem  Øhavet,  hvor  tusende  Minder  om  Grækenlands 
Heroer,  Vismænd,  Digtere  og  gamle  Guder  forgjæves  lokkede 
hende  med  deres  Sirenestemmer ;  thi  hun  var  nu  en  troende 
Kristen  og  Pilegrim  til  det  hellige  Land  og  betragtede  dem 
næppe  som  opdigtede  »skjønne  Væsner  fra  Fabellandet,«  men 
afskyede  hine  Guder  som  »falske  Dæmoner«.  Over  Lesbos 
ogChios,  Homers  Hjemstavn,  over  Samos,  Rhodos  og  Kypros, 
den  paphiske  Aphrodites  Land,  drog  Kejserinden  til  Syrien, 
hvor  hun  gik  i  Land. 

Med  glimrende  Æresbevisninger  modtoges  hun  i  Antiochia, 
den  herlige,  endnu  blomstrende  Stad,  som  var  Orientens 
Dronning,  tidligere  blev  kaldt  den  »store«  og  anset  som 
den  tredje  Stad  i  det  romerske  Rige.  Ingen  Steder  fejrede 
man  saa  overdaadige  Fester,  saa  kaade  mimiske  og  thea- 
tralske  Lege  som  her.  Allerede  paa  Kejser  Claudius's  Tid 
havde  Antiochenerne  afkjebt  Eleerne  Retten  til  at  fejre 
olympiske  Lege  i  deres  egen  By,  og  disse  Festligheder, 
hvortil  der  hver  Sommer  strømmede  talløse  Skarer  fra  nær 
og  fjærn,  holdt  sig,  længe  efter  at  de  ægte  olympiske  Lege 
i  Elis  vare  ophørte,  og  bleve  først  forbudte  Aar  520  af 
Kejser  Justinus. 

Julian  den  frafaldne  havde  prøvet  Antiochenernes 
frivole  Spottesyge  og  hævnede  sig  paa  dem  ved  sin  Satire 
Misopogon,  hvori  han  revser  dem  for  de  samme  Laster, 
Blødagtighed ,  Behagesyge ,  Overdaad  og  Utugt ,  som  ogsaa 
Johannes  Chrysostomus  lader  denne  syrisk-græske  Befolkning 
høre  ilde  for.  Kejser  Julian  og  hans  Ven  og  Lærer,  Sofisten 
Libanius's  Forsøg  paa  at  gjeiioprette  den  helleniske  Kultur 
led  desuagtet  et  ynkeligt  Skibbrud;  thi  Antiochenernes 
Lastfuldhed  hindrede  dem  ikke  i  med  Lidenskab  at  vie  sig 
til  Kristi  ny  Religion,  og  i  Steden  for  at  ofre  til  Apollo 
Daphnæus,  Zeus  og  Kalliope  ærede  man  nu  med  Iver  Mar- 
tyren Babylas's  Relikvier. 

Da  Eudokia  besegte  denne  Stad,  stod  den  endnu  i  sin 
hellenisk-orientalske  Pragt  og  holdt  sig  saaledes  til  det  stores 

Jordskjælv  526  eller  til  Aar  540,  da  Perserkongen  Chosroes 
ødelagde  største  Delen  af  Antiochia.  Mange  af  Oldtidens 
Monumenter  laa  dog  nu  allerede  nu  i  Ruiner,  saaledes 
Apollotemplet  i  Daphnes  Lund,  denne  seleukidiske  Pragt- 
bygning, som  afbrændte  Aar  362,  og  hvis  berømte  Orakel 
alt  længst  var  forstummet.  I  hin  Myrte-  og  Lavrbay- 
lund  ved  Orontesfloden,  hvor  Syrere,  Grækere  og  Romere 
Aarhundreder  igjennem  under  Festen  Manjuma  svælgede  i 
Orientens  Lyster,  hævede  sig  nu  de  kristnes  melankolske 
Grave  og  Basilikaer. 

Kirken  i  Antiochia  var  stiftet  af  den  hellige  Petrus  og 
gjorde  derfor  Fordring  paa  apostolisk  Forrang  fremfor  alle 
andre  Bispedømmer  i  Verden;  her  opkom  ogsaa  forst  Navnet : 
Kristne  eller  Kristianer  for  den  nye  Religions  Tilhængere; 
den  Patriark,  som  her  havde  sit  Sæde,  vakte  som  det 
kristne  Asiens  gejstlige  Overhoved  Skinsyge  hos  Patriarkerne 
i  Konstantinopel  og  Alexandria,  og  den  herværende  theologiske 
Skole  var  den  alexandrinske  Skoles  Medbejlerske.  Betydelige 
Kirkefædre,  som  vare  udgaaede  fra  samme,  gave  den  et  højt  Ry, 
t.  Ex.  Eubesius  fra  Emesa,  Theodorus  fra  Heraklea,  den  fri- 
sindede Theodorus  fra  Mopsvestia  og  Theodoret  fra  Cyrus. 
Ogsaa  Johannes  Chrysostomus  havde  hørt  til  denne  Skole 
saa  godt  som  Nestor,  den  ulykkelige  Talsmand  for  den 
antiochenske  Lære  om  Adskillelsen  af  den  guddommelige  og 
menneskelige  Natur  i  Kristi  Person. 

Denne  af  hendes  Mand  opofrede  Biskop  maatte  Eudokia 
vistnok  mindes,  da  hun  her  i  Antiochia  blev  lykønsket 
af  Patriarken  Johannes,  hvem  hun  engang  ved  sit  Hof 
havde  lært  at  kjende  som  en  Tilhænger  af  Nestor  eller  <iog 
i  det  mindste  som  en  afgjort  Fjende  af  de  ægyptiske  Fana- 
tikere. Den  mægtige  Biskop  med  hans  hele  Klerus  og 
Præfekten  for  Orientens  Præfektur,  som  havde  sin  Re- 
sidens i  Antiochia,  bød  nu  Kejserinden  et  højtideligt  Vel- 
kommen. 

Fra  Kejserindens  Ophold  i  den  syriske  Hovedstad  have 
de  byzantinske  Historieskrivere  kun  fundet  det  Umagen  værd 
at  dvæle  ved  en  enkelt  Tildragelse. 

Leontius's  Datter  havde  endnu  ikke  glemt  den  skjønne 
Kunst,  hun  havde  lært  i  Athens  Sofistskole ;  hun,  den 
byzantinske  Kejserinde,  aflagde  tvært  imod  en  offentlig 
Prøve  paa  sin  græske  Veltalenhed ;  hun  forsamlede  Antiochias 
Borgere  i  Senatspaladset,  og  siddende  paa  en  gylden ,  med 
Ædelstene  prydet  Trone  holdt  hun  en  aandrig  Lovtale  over 
den  berømte  Stad,  hvis  Gjæst  hun  var,  og  henrev  særlig 
Beboerne  til  Begejstring,  da  hun,  greben  af  den  stolte  Følelse 
selv  at  være  Hellenerinde  og  Athenienserinde ,  sluttede  sin 
Tale  med  det  homeriske  Vers: 
Selv  samme  Æt  og  selv  samme  Blod  roser  jeg  mig  at  have.*) 

Den  gjennem  den  byzantinske  Kristendom  kuede  Græker- 
inde  Athenais  var  endnu  engang  vaagnet  op  i  Eudokia. 
Scenen  i  Senatspaladset  er  fuldkommen  antik,  men  den 
passer  ikke  synderlig  ind  i  Pilegrimsstemningerne  under  en 
Valfart  til  den  hellige  Grav  og  vilde  vistnok  højlig  have 
forarget  den  fromme  Pulcheria.  Dog  Antiochenerne  vare 
saa  fortryllede  af  Kejserindens  Ynde,  at  de  voterede  hende 
en  gylden  Statue  i  Senatet  og  en  Malmstatue  i  deres 
Museum,  hvor  begge  Figurer  endnu  vare  at  se  i  det  syvende 
Aarhundrede;  men  Kejserinden  overøste  ogsaa  Byen  med 
Naadesbevisninger.  Paa  hendes  Anmodning  skal  Theodosius 
have  udvidet  Bymurene  til  Daphneporten,  hvis  Malmfløje 
han  lod  forgylde  som  Porta  Aurea  i  Byzans;  end  videre 
lod  han  opføre  en  Basilika,  som  han  smykkede  med 
Statuer  af  sig  selv  og  Svigersønnen,  og  restavrede  sin 
Faders  Thermer.  Alle  de  Stæder,  Eudokia  i  øvrigt  berørte 
paa  sin  Rejse,  fik  rigelige  Gaver. 


^)   Eudokia  hentyder  herved  til  Antiochias  Kolonister  fra  de  for- 
skjellige  græske  Byer. 

En  Fortegnelse  over  Rejsestationerne,  som  allerede  i 
Aar  333  blev  affattet  til  Brug  for  Vesterlandets  Pile- 
grimme, beskriver  Vejen  fra  Paladset  Daphne  ved  An- 
tiochia  til  den  hellige  Stad,  og  denne  Vej  har  vel  ogsaa 
Eudokia  fulgt. 

Vejen  førte  fra  hint  Palads  ned  langs  Middelhavets 
Kyst  over  Laodicæa  til  Tripolis,  derpaa  over  Berytus  og 
til  de  gamle  Fønikerstæder  Sidon  og  Tyrus,  som  endnu 
vare  berømte  ved  deres  kostbare  Væverier  og  Purpurfarverier. 
Hun  drog  derpaa  til  Ptolemais  (Akkon)  og  videre  forbi 
Karmels  Bjærg  til  den  folkerige  By  Cæsarea,  hvor  Jøde- 
land tog  sin  Begyndelse.  Palæstinas  byzantinske  Statholder 
som  her  havde  sin  Residens,  og  Biskoppen  i  denne  store 
By,  modtoge  nu  Kejserinden  og  fulgte  hende  videre  over 
Maximinopolis,  Stradela,  Scythopolis  (Bethsan)  til  Aser  og 
Neapolis  eller  Sikem,  hvor  fra  mangfoldige  gamle  Navne 
mindede  Pilegrims farerne  om  at  besøge  Steder,  der  vare 
helligede  ved  Bibelens  Fortællinger. 

En  Række  af  Skæbnens  Tilskikkelser  havde  saaledes 
ført  Kejserinden  fra  hendes  Fædrenestad  Athens  Olivenlunde 
til  Palmerne  i  Davids  og  Salomos  fjærne  Stad.  Begge 
vidunderlige  Stæder  betegnede  Begyndelses-  og  Endepunktet 
af  hendes  Liv,  begge  vare  de  den  menneskelige  Kulturs 
modsatte  Poler.  Hellas  var  Hedningernes  hellige  Land, 
Athen  deres  Valfarts  Maal,  ja  selv  Kristne  nærede  endnu 
den  længselsfulde  Kjærlighed,  som  drog  dem  til  denne 
Hjemstavn  for  Oldtidens  største  Genier  og  deres  ærværdige 
Mindesmærker;  men  denne  Grækernes  herlige  Verden  havde 
Jesus  af  Nazareth  viet  til  Døden,  Bibelen  havde  fortrængt 
Homer,  og  den  Betydning,  Hellas  og  Athen  havde  haft  for 
den  antike  Verden,  havde  nu  Palæstina  og  Jerusalem  for 
den  nye  Menneskehed. 

Eudokias  Ankomst  var  ligefuldt  en  vigtig  Begivenhed; 
thi  vel  blev  Jerusalem  besøgt  af  talrige  Pilegrimme  fra  alle 
Egne  af  den  kristne  Verden,   men  siden  Konstantins  Moder 

Helene  havde  dog  hverken  nogen  Kejser  eller  Kejserinde 
gjort  en  Valfart  der  hen. 

Her  i  Jødernes  Hovedstad  vare  altsaa  de  religiøse  Ideer 
opstaaede,  som  havde  betvunget  de  gamle  Guders  tusend- 
aarige  Herlighed,  Filosofernes  glimrende  Visdom  og  den 
hele  antike  Kultur;  her  betraadte  Eudokia  en  hende  fuld- 
kommen fremmed  Verden,  som  ikke  kunde  bringes  i  Sam- 
klang med  noget  som  helst  fra  hendes  helleniske  Fortid. 
Al  hendes  Geni,  Musernes  Gaver,  Kjendskabet  til  den  græske 
Videnskab  og  Kunst  var  uden  Betydning  paa  den  terre 
Klippejord,  hvor  Jesus  og  hans  Disciple  havde  vandret; 
Nøglen  til  Jerusalems  Mysterier  kunde  kun  findes  i  Hen- 
givenhed, Tro  og  Verdens  Forsagelse. 

I  det  lille  Jerusalem  fandt  Kejserinden  intet,  som  var 
beslægtet  med  hendes  Aand,  intet  Græsk,  ingen  Mindes- 
mærker fra  Historien,  ingen  Videnskabsskole ;  nogle  Kuiner 
af  gamle  Bygninger,  især  af  Bymuren  og  Fæstningen,  som 
Hippias's,  Phasælus's  og  Mariamnes  Taarne,  mindede  endnu  om 
den  jødiske  Kongetid  og  Romernes  Herredømme.  Endnu 
knejsede  i  Josafats  Dal  det  under  Navnet  »Kongernes  Grave« 
berømte  Mindesmærke,  som  havde  været  et  Gravmæle  for 
Dronning  Helene  af  Adiabene  (ved  Tigris),  der  var  gaaet 
over  til  Jødedommen ;  Titus  havde  skaanet  det,  og  Græken- 
lands Beskriver  Pausanias  sammenligner  det  noget  over- 
drevent med  det  berømte  Mausoleum  i  Halikarnassos. 

Jerusalem  hed  endnu  stadig  Ælia  Capitolina,  og 
Eudokia  selv  bar  det  stolte  Kejsernavn  Ælia;  da  Kejser 
Hadrian  havde  knust  Jødernes  fortvivlede  Rejsning  under 
Fanatikeren  Barkocheba,  havde  han  grundet  en  Koloni  paa 
Ruinerne  af  den  af  Titus  ødelagte  Stad  og  indviede  den  til 
den  kapitolinske  Jupiter.  Alle  Mindesmærker,  som  havde 
været  ærværdige  for  Jøderne  og  de  jødekristne,  havde 
Romerne  ondskabsfuldt  tilintetgjort  og  søgt  at  bringe  i 
Forglemmelse.  Paa  det  Sted,  hvor  Salomonstemplet,  dette 
ældgamle  hellige  Midtpunkt  for  Monotheismen,  havde  knejset, 

byggedes  et  Jupitertempel,  og  Kristi  forstyrrede  Grav  paa 
Golgatha  skjændedes  af  et  Venustempel.  Forst  paa  Kon- 
stantins Tid  nedreves  denne  vanhellige  Bygning,  under 
dens  Kuiner  skal  man  have  gjenfundet  den  hellige  Grav,  og 
den  fromme  Helene  Augusta  gav  den  i  Aaret  326  tilbage 
til  de  kristnes  Andagt.  Derpaa  lod  Konstantin  bygge  et 
Marmorkapel  over  samme  og  ved  Siden  af  en  prægtig  Kirke, 
der  indviedes  i  Aaret  336.  Ogsaa  paa  Oljebjærget,  i  Bethlehem 
og  Mamrelund  og  andre  hellige  Steder  havde  Kejser  Kon- 
stantin og  hans  Moder  rejst  Kirker  og  saaledes  i  det  mindste 
hævet  det  forfaldne  Jerusalem  til  Kristenhedens  helligste 
Valfartstid.  Selve  Davids  eller  rettere  Hadrians  Stad  var 
paa  Konstantins  Tid  saa  øde,  at  Kirkehistorikeren  Eusebius  kan 
paastaa,  at  der  ikke  fandtes  et  eneste  jødisk  Hus,  hvor  en 
Græker  havde  kunnet  finde  en  Bolig.  Jøder  boede  der  slet 
ikke,  thi  Kejser  Hadrian  havde  for  stedse  forvist  de  jødiske 
Indbyggere  fra  Jerusalem,  og  hans  umenneskelige  Forbud 
blev  Aarhundreder  igjennem  staaende  i  Kraft.  Kun  en 
eneste  Gang  i  Aaret,  Aarsdagen  for  Titus's  Ødelæggelse, 
turde  de  ulykkelige  Hebræere  betræde  deres  hellige  By, 
besøge  det  Sted,  hvor  Templet  havde  staaet,  og  græde  og 
klage  over  dets  Skæbne.  Endnu  i  det  fjerde  Aarhundrede 
og  senere  stod  her  tvende  Statuer  af  Hadrian;  i  deres 
Nærhed  laa  en  gjennemhullet  Sten,  som  paa  denne  Sorgens 
Dag  salvedes  med  01  je;  under  Veraab  sønderreve  Jøderne  deres 
Klæder  og  droge  derpaa  atter  bort. 

Kun  Kejser  Julian  havde  i  Aaret  362  ophævet  hint 
Forbud,  tilladt  de  i  Galilæa  boende  Jøder  at  nedsætte  sig  i 
Jerusalem  og  af  Had  til  Kristendommen  opmuntret  dem  til 
at  opføre  Salomons  Tempel  paa  ny.  De  lykkelige  Hebræere 
begyndte  virkelig  paa  Nybygningen,  men  deres  store  Vel- 
ynders bratte  Død  forstyrrede  snart  deres  Værk  og  drev 
dem  ud  af  Staden.  Ogsaa  ved  Slutningen  af  det  fjerde  og 
i  Begyndelsen  af  det   femte  Aarhundrede,   da  Kirkefaderen 

Hieronymus  levede  i  Bethlehem,  turde  de  kun  besøge  Jerusalem 
hiu  eneste  Dag. 

I  Tiberias  ved  Genesareth  Se  stod  derimod  deres  store 
Synagoge,  Midtpunktet  for  Jødernes  aandelige  Liv,  paa  en 
Maade  deres  Universitet.  Kejser  Konstantin  havde  anerkjendt 
en  Patriark,  hvis  fyrstelige  Værdighed  var  arvelig  i  Hilels 
Slægt,  som  Overhoved  for  alle  jødiske  Menigheder  i  hele 
Riget  og  anvist  ham  Plads  i  denne  By;  Patriarken  havde 
endog  Titel  Illustris,  som  kun  tilkom  Rigets  fornemste 
Embedsmænd,  ja  enkelte,  særlig  ansete  jødiske  Patriarker 
havde  endog  i  Naade  faaet  Titel  »Præfectus  honorarius«; 
men  iAaret418  fratog  Eudokias  Mand,  Patriarken  Gamaliel 
denne  Titulatur  paa  Grund  af  Proselytmageri  og  Embeds- 
misbrug, og  snart  efter  udslettedes  selve  den  jødiske  Patriark- 
værdighed og  de  sidste  Levninger  af  ældgamle  Institutioner 
fra  den  hebræiske  Fortid.  Netop  Theodosius's  Love  mod 
Jøderne  vare  saa  strænge,  at  dette  Folks  nyeste  Historie- 
skriver har  sagt,  at  med  ham  begyndte  Middelalderen  for 
Jøderne;  deres  Synagoge  i  Konstantinopel,  som  hans  Bedste- 
fader for  svære  Penge  havde  tilladt  dem  at  opføre,  for- 
vandlede 'han  saaledes  til  en  Kirke  for  Guds  Moder,  ja 
han  udjog  dem  maaske  endog  af  sin  Hovedstad,  ligesom 
den  voldsomme  Biskop  Cyrillas  samtidig  udjog  dem  af 
Alexandria. 

Jerusalems  ringe  Befolkning  bestod  mest  af  Syrere, 
Føniciere  og  Efterkommere  af  Hadrians  Kolonister;  den 
var  kristen  paa  enkelte  hemmelige  Hedninger  nær;  thi 
Syriens  gamle  Religion,  navnlig  Astarte-  og  Mithras- 
Dyrkelsen,  holdt  sig  saa  haardnakket  i  enkelte  Egne  af 
Syrien,  at  Theodosius  H's  oven  nævnte  strænge  Edikter 
fremkaldte  mere  end  én  Rejsning  i  denne  Provins. 

Den  græske  Kirkefader  Gregor  fra  Nyssa,  som  døde 
i  Aaret  394,  har  givet  en  meget  mørk  Skildring  af  den 
sædelige  Fordærvelse  i  Jerusalem;  han  var  oprigtig  nok  til 
at  fraraade  Valfarter  her  hen,    da   alle  Østens  Stæder  vare 

forpestede  af  smittende  Laster,  men  særlig  stempler  han 
Jerusalem  som  opfyldt  af  Ægteskabsbrydere ,  Tyve,  Afguds- 
dyrkere, Giftblandere  og  Mordere;  dog  de  kristnes  ideale 
Længsel  forherligede  dette  Sodoma  til  et  himmelsk  Paradis, 
og  alle  Jerusalems  Laster  formaaede  ikke  at  tilintetgjore 
den  unævnelige  Lykke  at  færdes  her,  eller  at  udslette  den 
Lysglans,  som  omstraalede  Golgatha,  Oljebjærget,  Bethlehem, 
Palæstinas  Bjærge  og  Dale  og  Jordans  hellige  Strøm. 
Allerede  fra  Apostlenes  Tider  vare  hine  Egne  den  hele 
Kristenheds  Naadens-Maal;  men  navnlig  havde  Kejserinde 
Helenas  berømte  Valfart  fæstnet  alle  Kristnes  Blik  paa 
Jerusalem,  og  mange  Pilegrimme  forbleve  i  Jerusalem  for 
at  slutte  deres  Liv  i  Byens  Klostre;  thi  i  ingen  Provins  i 
det  romerske  Rige  paa  Ægypten  nær  fandtes  saa  talrige 
Munke,  Nonner  og  Eneboere;  de  havde  slaaet  sig  ned  i 
Bjærgene,  Dalene  og  de  øde  Egne  omkring  den  hellige  Stad, 
ligesom  deres  ægyptiske  Fæller  i  Thebens  Ørkener.  Slige 
Grupper  af  særskilte  Eneboerhytter  eller  Klippehuler  kaldte 
man  Laura  til  Forskjel  fra  Klostrene  eller  Cønobia.  Jeru- 
salems Kirke  var  den  ældste  i  Kristenheden  og  burde  ogsaa 
have  været  den  mest  ansete,  da  Herrens  egen  Broder  jo 
havde  været  den  første  Biskop  her;  dog  først  tretten  Aar 
efter  Eudokias  Besøg  (Aar  451)  anerkjendtes  Jerusalem  som 
et  særligt  Patriarkat. 

Et  helt  Aar  opholdt  Kejserinden  sig  i  den  hellige 
Stad,  hvor  hun  vel  har  taget  Bolig  i  et  eller  andet  Nonne- 
kloster. ,  Hun  har  i  denne  Tid  besøgt  de  forskjellige 
Andagtssteder  i  og  ved  Staden  og  særlig  tilbedt  de  hellige 
Relikvier,  som  fremvistes  i  Konstantins  Gravkirke.  Efter 
en  bekjendt  Legende  havde  Kejserinde  Helene  fundet  det 
hellige  Kors  i  uskadt  Stand,  dets  Ægthed  var  bevist  ved 
Mirakler  og  aldrig  dragen  i  Tvivl  af  fromme  Kristne,  og 
Kejseren  førte  nu  dets  Billede  i  Rigsfanen  og  paa  Rigs- 
æblet. Konstantin  havde,  efter  hvad  man  vilde  vide,  ladet 
Roms  hedenske  Palladium   bortføre  til    sin    nye  Hovedstad; 

men  hvor  overtroisk  han  end  var,  havde  Despoten  dog  ikke 
vovet  at  bortføre  dette  Kristenhedens  Palladium  fra  Jeru- 
salem, hvor  det  forvaredes  som  Verdens  kosteligste  Klenodie, 
og  Biskoppen  for  dyren  Guld  uddelte  Splinter  af  samme  i 
saa  stor  en  Mængde,  at  Korset  utvivlsomt  i  kort  Tid  vilde 
være  blevet  tilintetgjort  til  sidste  Stump,  hvis  det  ikke 
havde  haft  den  Underkraft  stadig  at  blive  gjenfornyet. 
Allerede  den  overtroiske  Despot  Konstantin  havde  anvendt 
Splinter  af  Korset  som  Talisman'er,  ligesom  han  havde 
brugt  nogle  af  Korsets  Nagler  til  Straaleglorien  om  Hovedet 
paa  sin  Billedstøtte,  medens  han  havde  ladet  andre  be- 
fæste til  sin  Hjælm,  ja  endog  paa  sine  Hestes  Tøjler. 
Ogsaa  disse  Søm  ejede  den  Vidunderkraft  at  kunne  fornyes 
i  det  uendelige. 

Denne  Handel  med  Relikvier  var  den  mest  indbrin- 
gende Erhvervskilde  for  Jerusalems  Kirke;  alle  Pilegrimme 
aflagde  Kirken  mer  eller  mindre  rige  Gaver  som  Tak  for, 
at  de  ved  Himlens  Naade  havde  faaet  deres  Løfte  fuld- 
bragt, og  hjemførte  alle  Haande  Relikvier  til  deres  Hjem 
som  Olje  fra  de  Lamper,  der  brændte  i  Gravkirken,  eller 
Billeder  af  Kristus  og  Jomfru  Maria,  formentlige  Arbejder 
af  Evangelisten  Lukas.  Ogsaa  Kejserinde  Eudokia  hørte 
til  de  lettroendes  Skare,  og  med  kejserlig  Rundhaandethed 
lønnede  hun  Biskop  Juvenalis's  kostelige  Gaver.  Blandt 
de  af  hende  hjembragte  Relikvier  fandtes  nogle-  Ben  af 
Kirkens  første  Martyr  Stephanus,  i  hvis  Kirke  hun  jo 
havde  modtaget  den  hellige  Daab;  disse  Relikvier  bleve 
senere  gjemte  i  den  hellige  Laurentius's  Basilika.  Dog  det 
mærkværdigste  Minde  om  hendes  Piiegrimsfart  var  en 
Lænke,  hun  førte  med  sig  i  den  Tro,  at  den  grusomme 
Kong  Herodes  havde  lænket  Apostlen  Petrus  med  samme. 
Hun  forærede  senere  den  ene  Halvdel  til  Apostelkirken  i 
Konstantinopel,  den  anden  tik  hendes  Datter  Eudoxia,  som 
i  Rom  byggede  en  prægtig  Basilika  for  denne  kostelige 
Relikvie;    denne    Kirke   er   Sankt   Peter   ad   vincula,   hvor 

Peters  Lænke  den  Dag  i  Dasf  efter  fjorten  Aarhundreders 
Forløb  gjemmes  og  tilbedes.  Ogsaa  denne  Lænke  er  i 
Besiddelse  af  Korsets  Vidunderkraft;  den  er  endnu  aldeles 
hel,  hvor  mange  Spaaner  Paverne  end  i  Aarhundredernes 
Løb  have  ladet  affile  og  forære  bort  som  Amuleter  over 
hele  den  kristne  Verden. 

Byzantinernes  Beretninger  om  Kejserindens  Ophold  { 
Jerusalem  ere  i  øvrigt  meget  lakoniske;  de  sige  kun,  at 
hun  gav  Byens  Kirker  mange  Foræringer,  tilbad  Korset, 
besøgte  de  hellige  Steder  og  derpaa  vendte  til  Konstan- 
tinopel. Senere  lod  hun  ogsaa  udføre  Byggeforetagender  i 
Jerusalem,  og  mulig  blev  allerede  den  Gang  Restav  rationen 
af  Bymuren  paabegyndt. 

Valfarten  til  Jerusalem  danner  et  Vendepunkt  i  Eudokias 
Liv;  den  havde  for  hende  som  Kristen  den  samme  Betyd- 
ning, som  Indvielsen  i  de  eleusinske  Mysterier  havde  for 
Hedningerne.  Verdens  Laster,  Ærgjerrighed,  Stridslyst, 
Misundelse  og  Begjærlighed  mødte  hende  ogsaa  ved  den 
hellige  Grav;  men  Jerusalems  Genius  havde  grebet  hendes 
Sjæl,  og  først  her  blev  Athenais  en  god  Kristen ;  hvis  dette 
ikke  havde  været  Tilfælde,  havde  hun  vel  ikke  senere  valgt 
denne  Stad  til  sit  sidste  Asyl. 

Da  hun  forlod  Jerusalem,  havde  Kejserinden  ikke  nogen 
Anelse  om,  at  hun  skulde  dø  i  denne  By,  eller  at  hendes 
Barnebarn  engang  skulde  hvile  her  ved  hendes  Side.  I 
Aaret  439  vendte  Eudokia  tilbage  til  sin  Husbond  i  Kon- 
stantinopel. 

(Sluttes.) 

XI. 


Krigsraad.  —  Slagdagens  Frembrud.  —  Krigs- 
raab.  —  Angrebet.  —  Sejren  og  Forfølgelsen.  — 
Sejrsfester.  --  De  saarede  og  Lægerne.  —  Krigs- 
fangerne og  deres  Udvexling.  —  Valpladsen.  — 
Sej  rsmind  es  mærker. 

JUedens  den  menige  Kriger  og  den  simple  Ridder  traf 
deres  Forholdsregler  til  det  forestaaende  Slag,  havde  Felt- 
herren med  sine  Raadgivere  at  udkaste  Slagplanen,  hvorved 
mangt  og  meget  maatte  tages  under  neje  Overvejelse. 
Lad  os  ogsaa  her  hore,  hvad  Ægidius  Colonna  har  at 
fortælle : 

»I  Krigens  Anliggender  niaa  man  bruge  den  største 
Forsigtighed;  thi  da  Krigens  Uheld  ikke  mere  lade  sig 
gjenoprette,  maa  man,  før  Slaget  voves,  omhyggelig  be- 
tænke, hvad  der  bør  overvejes  i  Krigen.  Det  er  bedre  ikke 
at  vove  et  Slag  end  at  udsætte  sig  for  det  blinde  Tilfælde, 
uden  at  man  behørig  har  arbejdet  for  det  heldige  Udfald; 
men  i  Krigen  kommer  det  fornemmelig  an  paa  tvende 
Faktorer:  de  krigsførende  Tropper  og  de  andre  Chancer, 
som  ere  medvirkende  under  Slaget.  Hvad  nu  Tropperne 
angaar,    maa  man  navnlig   tage  sex  Punkter  i  Betragtning, 

ligesom  ogsaa  sex  andre  støttende  og  nyttige  Momenter 
spille  en  Rolle  herved.  Den  Konge,  Fyrste  eller  Hærforer, 
som  vil  være  aarvaagen,  forstandig  og  flink,  skal  altsaa, 
før  han  beslutter  at  slaa  et  Slag,  tage  tolv  Punkter  under 
Overvejelse;  sex  angaa  Tropperne  selv,  sex  andre  ere  hjæl- 
pende Momenter. 

»Først  og  fremmest  kommer  Antallet  af  Tropperne  i 
Betragtning;  thi  naar  alle  andre  Omstændigheder  ellers  ere 
lige  i  begge  Hære,  maa  det  storre  Antal  tilkæmpe  sig 
Sejren;  thi  som  man  siger:  Mængden  er  i  Kampen  nyttig, 
eftersom  den  større  Vægt  drager  mest  til  sig.  For  det 
andet  kommer  Øvelsen  i  Betragtning.  Folk,  hvis  Arme  ikke 
ere  vante  til  Slag,  hvis  Lemmer  ikke  ere  øvede  til  Krig, 
blive  svage,  saa  snart  de  skulle  udholde  et  Slag.  Vanen  er 
nemlig  paa  en  vis  Maade  en  anden  Natur,  saa  enhver  mere 
mandig,  hurtig  og  med  ringere  Anstrængelse  og  Møje  ud- 
retter det  vante  Arbejde.  For  det  tredje  kommer  Udhol- 
denheden i  at  bære  Anstrængelser  og  Savn  i  Betragtning. 
Den,  som  rykker  i  Marken,  maa  taale  mange  Ubekvemme- 
ligheder; naar  der  altsaa  findes  blødagtige  og  kvindagtige 
Folk,  som  sky  at  bære  nogle  Besværligheder,  besejres  de  af 
dem,  vægre  sig  ved  at  kæmpe  og  fly.  For  det  fjerde  kommer 
Tapperheden  og  den  legemlige  Ifterdelse;  thi  der  er  stor 
Forskjel  mellem  Jærnets  Haardhed  og  Silkestoffernes  Blødhed, 
mellem  Legenes  Behageligheder  og  Slagets  raa  Virkelighed. 
Naar  man  i  Almindelighed  tænker  paa  Krig,  ville  alle  være 
med;  men  naar  de  komme  til  at  lære  Krigen  paa  nært 
Hold,  naar  de  smage,  hvor  haardt  Jærnet,  hvor  tung  Kust- 
ningen  er,  og  hvor  store  Anstrængelserne  ere  under  Slaget, 
hvor  ondt  Saarene  gjøre,  maa  man  have  en  haard  Hud  og  et 
kraftigt  Legeme,  hvis  ikke,  bør  man  helst  holde  sig  borte 
fra  Krigens  Larm;  derfor  er  det  sjældent,  at  Folk  med 
blødere  Hud  og  Kjød  længes  efter  Slaget,  naar  de  én  Gang 
have  prøvet  Krigen.  For  det  femte  bliver  det  af  Betyd- 
ning, om  Soldaterne  ere  erfarne  og  have  Lyst  til  Krig;  thi 

jo  mere  forsigtig  Krigerne  ere,  desto  snarere  tilkæmpe  de 
sig  Sejren.  Endelig  maa  man  tage  Mandigheden  og  Dristig- 
heden i  Sindelaget  i  Betragtning;  dristige  og  modige  Mænd 
tilkæmpe  sig  for  det  meste  Sejren  i  Kampen. 

»Alt  som  den  besindige  og  forsigtige  Anfører  nu  ser, 
at  hans  Hær  har  sin  Styrke  eller  ej  paa  disse  sex  Punkter, 
bør  han  fremskynde  eller  udsætte  Slaget,  enten  fore  Krigen 
aaben  eller  hemmelig  og  med  Krigslist. 

»Efter  at  vi  nu  have  opregnet  de  sex  Punkter,  som  før 
Kampens  Aabning  maa  overvejes  med  Hensyn  til  Tropperne, 
staar  endnu  tilbage  at  anføre  de  sex  andre ,  som  angaa 
Hjælpemomenterne.  I  Krigen  ere  nemlig  Hestene,  Vaabnene, 
Levnedsmidlerne  og  Valpladsen  af  Vigtighed;  ogsaa  Tiden 
kan  være  fordelagtig.  Hærføreren  maa  saaledes  overveje: 
for  det  første,  paa  hvilken  Side  der  er  flest  og  bedst  Heste; 
for  det  andet,  hvem  der  har  de  bedste  Bueskytter,  de  fleste  og 
bedst  bevæbnede;  for  det  tredje,  hvor  der  er  flest  Levneds- 
midler for  Haanden.  Ofte  kommer  det  slet  ikke  til  Kamp, 
til  virkelig  Krig;  paa  Grund  af  Mangel  paa  Levnedsmidler 
trække  Modstanderne  sig  tilbage  og  ler  maaske  ikke  engang 
af  Nød  spilde  nogen  Tid.  For  det  fjerde  maa  Valpladsen 
nøje  betænkes,  hvem  der  staar  paa  det  højere  og  til  Slag  mere 
fordelagtige  Terræn.  For  det  femte  maa  ogsaa  Tiden  iagt- 
tages; om  Solen  under  Kampen  staar  over  ens  egne  Folk 
eller  over  for  Fjenden;  om  der  blæser  en  Vind,  som  fejer 
Støvet  mod  ens  egne  eller  de  fjendtlige  Tropper.  Hvem, 
som  har  Sol,  Vind  eller  Støv  mod  sig,  faar  Øjnene  saa 
fulde,  at  han  ikke  kan  kæmpe.  Endelig  maa  man  betænke^ 
paa  hvilken  Side  der  kan  ventes  flere  Hjælpetropper;  thi 
naar  Fjenden  venter  flere  Forstærkninger,  er  Kampen  ikke 
tilraadelig,  eller  Slaget  maa  skyndsomst  leveres;  naar  der 
derimod  er  Udsigt  til  Forstærkninger  paa  ens  egen  Side, 
bør  Slaget  opsættes. 

»Naar  den  forstandige  Feltherre  har  overvejet  alt  dette 

nøje,  vil  han  med  tilstrækkelig  Klarhed  kunne  skjenne,  om 
et  Feltslag  bør  leveres;  han  maa  indrette  sit  P'orhold, 
eftersom  han  ser,  at  der  er  Overflod  eller  Mangel  med 
Hensyn  til  de  omhandlede  Betingelser.  Det  vil  nu  vel 
aldrig  forefalde,  at  alle  bemeldte  Betingelser  indtræffe  paa 
den  ene  Side;  men  den  Part  er  stærkest,  paa  hvis  Side  de 
fleste  og  vigtigste  Betingelser  falde.« 

Ægidius  giver  dernæst  meget  forstandige  Raad,  saa- 
fremt  Feltherren  skulde  anse  det  for  betimeligt  at  undvige 
Slaget.  »Den  første  Forsigtighedsregel  maa  han  anvende 
over  for  sin  egen  Hær;  thi  naar  Feltherren  afholder  et 
Krigsraad,  og  det  besluttes  ikke  at  kæmpe,  maa  man  ikke 
meddele  det  til  hele  Hæren,  for  at  Soldaterne  ikke  skulle 
flygte  af  Frygt  og  blive  nedhuggede  af  den  forfølgende 
Fjende.  Feltherren  maa  altsaa  handle  saaledes,  at  Hæren 
ikke  tror,  at  han  vil  fly,  men  blot  lægge  et  Baghold  paa 
et  andet  Sted  for  her  at  bekæmpe  Fjenden  desto  heftigere. 
Den  anden  Forsigtighedsregel  maa  iagttages  overfor  den  fjendt- 
lige Hær;  thi  han  maa  trække  Krigen  i  Langdrag,  uden  at 
Fjenden  mærker  det.  Derfor  trække  mange  sig  heller  bort 
ved  Nattetid  end  om  Dagen,  og  flere  anvende  endog  den 
Forsigtighed,  at  de  opstille  Riddere  i  Slagorden  over  for 
Fjenden,  for  saaledes  at  hindre  ham  i  at  se  Fodfolket,  som 
hemmelig  marcherer  bort.  Er  dette  sket,  kunne  Ridderne 
lettere  undgaa  Fjendens  Angreb.  Naar  man  saaledes  und- 
viger Slaget,  maa  man  ogsaa  iagttage,  at  Rækkerne  aldrig 
maa  deles  eller  splittes;  thi  saafremt  Fjenden  muligvis 
skulde  forfølge,  vilde  han  hugge  flere  ned  og  tilføje  de 
flygtende  større  Skade,  end  naar  de  gjorde  omkring  og 
kæmpede.  Hærføreren  maa  ogsaa  udforske,  om  der  et 
Sted  i  Nærheden,  hvor  hen  Hæren  kan  flygte,  naar  den 
bliver  slaaet  af  Fjenden.« 

Var  nu  Slaget  besluttet,  deltes  Tropperne  først  og 
fremmest  i  Slaghobe,   og  under  denne  Ordning  have  de  nu 

at  kæmpe.  I  en  slig  Hærafdeling  var  der  sædvanligvis 
samlet  baade  Riddere  og  Fodfolk;  undertiden  kæmpede  dog 
hver  Vaabenart  for  sig.  Hver  slig  Skare  (Rotte  eller 
Bataille)  har  sin  Anfører,  i  Spidsen  for  hele  Skaren  staar 
O  ver  feltherren. 

Alt  var  nu  saaledes  forberedt.  Krigerne  skrifte  endnu 
engang,  slutte  Fred  med  Himlen  og  raade  over  deres  Efter- 
ladenskaber, for  det  Tilfælde,  at  de  skulle  blive  paa  Valen. 
Derpaa  bliver  Harnisket  for  sidste  Gang  prøvet,  Hestene  og 
deres  Beslag  undersøgt,  Vaabnene  og  Krigsprydelserne  lagte 
til  rette. 

Saaledes  bryder  Slagdagen  frem.  Man  saae  gjærne, 
at  Vejret  var  klart  og  Himlen  blaa.  Valpladsen  skulde 
helst  være  saa  jævn  som  muligt,  uden  Buskads  eller  Høje 
og  Dale.  Tidlig  om  Morgenen  læses  en  Messe,  og  den, 
som  endnu  føler  Trang  dertil,  nyder  Nadveren.  Et  tre- 
foldigt Hornsignal  kaldte  Soldaterne  til  den  alvorligere 
Dont;  ved  det  førte  Signal  skulde  de  staa  op,  ved  det  næste 
sadle  Hestene,  ved  det  tredje  være  beredte  til  Hest  og 
Kamp.  Ofte  var  det  om  Aftenen  forkyndt,  at  enhver  ved 
Morgengry  skulde  ruste  sig  til  Kamp. 

Fyrsten  eller  Feltherren  opflammer  Hæren  ved  en  Tale, 
lover  Sejrherrerne  rige  Belønninger,  minder  dem  om  deres 
Damer  og  opfordrer  dem  til  at  gjøre  dem  Ære.  Selv  endnu 
i  Slaget  ved  Bouvines  stormer  Johan  Buridant  foran  den 
franske  Hær  med  Raabet:  »Chascun  souviengne  iui  de  la 
mie.«  Og  nu  rykke  Skarerne  ind  i  Slagordenen,  saa  tæt 
sluttede,  at  eu  Handske,  som  blev  kastet  ind  imellem  dem, 
ikke  vilde  falde  til  Jorden,  og  at  en  Bold  vilde  kunne  kastes 
over  fra  den  ene  Side  til  den  anden. 

Forrest  marcherer  Fodfolket,  som  aabner  Slaget ;  derpaa 
Ridderskarerne  med  fældede  Lanser.  Endnu  engang  tilraaber 
en  gejstlig  dem  en  kort  Bøn,  som  hele  Krigsfolket  syn- 
gende istemmer,   hvorpaa   han  fjærner   sig   fra  Valpladsen. 

25* 

Før  Slaget  paa  Marchfeld  (1278)  fremsiger  Biskoppen  af 
Basel  med  høj  Røst  Bønnen: 

„Sant  Marey,  muter  und  maid, 
Alle  unsrew  not  sey  dir  gechlait;" 

samme  Vers  afsynge  de  kristne  1190  ved  et  Udfald  fra 
Akkon,  og  1298  istemmes  det  i  Slaget  ved  Gellheim.  Fer 
Slaget  ved  Bouvines  hersker  Stilhed ;  kun  Herolderne  raabe : 
»Harou«,  beklage  det  uundgaaelige  Mandefald  og  trække 
sig  derpaa  ogsaa  tilbage.  Endnu  er  der  Tid  til  Forberedelser, 
og  ligesom  ved  Turneringerne  stige  vel  Ridderne  endnu 
engang  af  og  spænde  Sadelgjorden  fastere.  Derpaa  gives 
Tegnet  til  Angreb,  Fanebærerne  sænke  Lanserne,  og  nu  be- 
gynder Slaget. 

Angaaende  Hærførernes  datidige  Taktik  ere  vi  meget 
mangelfuldt  underrettede.  Den  nøjagtigste  Beskrivelse  af 
en  Slagorden  have  vi  fra  Korsfarernes  Opstilling  i  Slaget 
ved  Arstif  (7de  Sept.  1191).  »Denne  Dag  førte  Tempel- 
herrerne den  første  Skare;  efter  dem  marcherede  rækkevis 
ordnede  Britterne  og  Mændene  fra  Anjou;  bag  dem  fulgte 
i  tredje  Skare  Kong  Guido  med  Mændene  fra  Poitou;  den 
flerde  Afdeling  dannede  Normannerne  og  Englænderne,  som 
bare  det  kongelige  Banner ;  Slutningen  dannede  Johannitter- 
ridderne  ;  denne  sidste  Skare  var  dannet  af  udsøgte  Ridders- 
mænd, ordnede  i  Eskadroner  (turmæ)  og  med  saa  tæt- 
sluttede  Rækker,  at  et  Æble  ikke  vilde  være  faldet  til 
Jorden,  men  kun  havde  truffet  Mennesker  og  Heste.  Og 
fra  Bjærgene  naaede  vor  Hær  ned  til  Havet.  Her  kunde 
man  se  de  bedste  Opstillinger,  forskjellig  formede  Faner  og 
Bannere,  og  et  Folk,  fuldt  af  Kraft,  livligt,  modigt  og  krigs- 
d3^gtigt.  Grev  Henrik  af  Champagne  med  Fodfolket  holdt 
Bjærgsiden  bevogtet,  stadig  spejdende  ind  ad  Landet  til. 
Allersidst  vare  Bue-  og  Armbrøstskytterne;  de  dannede 
hele  Hærens  Bagtrav.  Pakdyrene  og  Vognene,  som  foruden 
Bagagen  førte  Levnedsmidlerne  og  øvrigt  Behør  med  sig, 
droge  frem  ad  Vejen  mellem  Havet  og  Hæren,    for   at   de 

ikke  skulde  angribes  af  Fjenden.  Saaledes  drog  hele  Hæren 
lidt  efter  lidt  fremad,  stadig  givende  Agt  paa,  at  man  be- 
holdt Sammenhængen;  thi  mindre  tætsluttede  Kækker  yde 
mindre  Modstand.  Kong  Richard  Løvehjærte  og  Hertugen 
af  Burgund  sprængte  frem  og  tilbage  med  et  Følge  udsøgte 
Riddere,  havde  deres  Opmærksomhed  henvendt  paa  højre  og 
venstre,  overvejede  nøjagtig  Tyrkernes  Sædvane  og  deres 
egen  Stilling,  for  om  fornødent  gjordes  at  fremskynde  Hærens 
Fremmarche.  Denne  deres  Agtpaagivenhed  var  meget 
nødvendig.«  Hvorledes  imidlertid  Korshærens  Opstilling 
var  under  det  paafølgende  Slag,  fortæller  vor  Hjemmels- 
mand ikke. 

Ogsaa  Ægidius  lader  os  her  i  Stikken.  Han  forkaster 
den  kvadratiske  Slagorden  og  tilraader  kun  at  anvende 
samme,  naar  Terrænet  fordrer  det.  Til  Forsvar  er  Kreds- 
opstillingen bedst;  de  dygtigste  Krigere  komme  da  i  de 
forreste  Rækker.  Er  Fjenden  mindre  talrig,  anbefales  den 
hesteskoformige  Opstilling,  hvorved  man  lettere  kan  om- 
slutte ham.  Til  Angreb  er  endelig  den  pyramidale  Slag- 
orden heldigst.  Tallet  af  Slaghobene  retter  sig  efter  Stør- 
relsen af  Hæren;  dygtige  og  prøvede  Folk  opstilles  paa 
Hjørnerne  af  Skarerne,  og  hvor  Faren  ellers  er  betydeligst; 
for  hver  Skare  holdes  nogle  udmærkede  Ryttere  i  Reserve, 
som  i  Nødsfald  skulle  skride  ind  og  understøtte  Afdelingen. 

Midtpunktet  for  hele  Opstillingen  er  Rigsfanen,  Stand- 
arten, som  vi  alt  have  omtalt  oven  for,  p.  298—300.  Vi 
skulle  derfor  her  kun  tilføje  den  udmærkede  Beskrivelse, 
som  gives  i  »Itinerarium  Regis  Ricardi«.  »Normannerne 
omgave  Standarten,  som  vi  anse  det  for  rigtigst  at  beskrive 
her.  Det  er  altsaa  en  meget  lang  Bjælke,  som  en  Skibs- 
mast,  der  sættes  paa  fire,  vel  tømrede  Hjul  og  er  beslaaet 
med  Jærn,  saa  den  ikke  kan  beskadiges  ved  Sværd  eller 
Øxer  eller  af  Ild.  Til  at  beskytte  denne  Fane  plejede 
man,  navnlig  under  et  Slag,  at  udkommandere  en  Afdeling 

udvalgte  Riddere,  for  at  Standarten  ikke  skulde  blive  be- 
skadiget eller  væltet  under  Fjendens  Angreb;  thi  skulde 
den  blive  væltet  ved  et  Ulykkestilfælde,  spredes  Hæren  og 
kommer  i  Uorden,  da  man  ikke  mere  kan  ejne,  hvorledes 
man  skal  søge  sin  Tilflugt,  og  Tropperne  i  deres  Forsagthed 
mene,  at  ogsaa  Hærføreren  er  overvunden,  siden  man  ikke 
mere  kan  se  hans  Banner.  Og  den  Hær,  som  af  Fanens 
Fald  med  Angest  slutter,  at  en  Ulykke  er  vederfaren  dens 
Fører,  duer  næppe  yderligere  til  Modstand.  Sandelig  saa 
længe  Banneret  bliver  oprejst,  véd  Mandskabet  med  Sikker- 
hed, hvor  det  har  et  Tilflugtssted.  Her  hen  bringes  de  syge, 
de  saarede  og  Ligene  af  de  ophøjede  og  udmærkede 
Krigere,  som  ere  faldne  i  Slaget.  Og  fordi  Banneret  staar 
saa  fast  som  et  Vartegn  for  Krigeren,  kaldes  det  Standarten.*) 
Og  passende  stilles  Banneret  paa  Hjul,  for  at  det  alt  efter 
Fægtningens  Gang  snart  kan  rykke  frem,  naar  Fjenden 
viger,  snart  gaa  tilbage,  naar  han  trænger  frem.« 

Fra  Begyndelsen  af  det  fjortende  Aarhundrede  tog 
man  ogsaa  Krigsmaskiner  med  i  Slaget,  baade  de  tunge 
Petrarier,  som  udslynge  Sten,  og  de  lettere  Epringales,  som 
afskød  Pile. 

Naar  nu  alt  er  færdigt  til  Kamp,  istemme  Kri- 
gerne deres  Slagsang;  ved  Hastings  afsang  Normannerne 
Rolandssangen ,  som  Ridder  Taillefer  sang  for.  Fra  en 
ældre  Tid  have  vi  bevaret  Ludvigssangen ,  som  besynger 
Ludvig  III's  Sejr  over  Normannerne  ved  Saucourt  881. 
Var  Sangen  mere  opbyggelig,  gjentoges  navnlig  Raabet: 
Kyrie  eleison  hyppigere,  kaldtes  hele  Sangen  »Leis«.  En 
meget  yndet  Sang  begynder:  »In  Gottes  Namen  fahren 
wir«;  den  afsynge  Soldaterne  1298  i  Slaget  ved  Gellheim 
mellem  Kong  Adolf  af  Nassau  og  Hertug  Albrecht  af 
Østerrige,    og   de   lystige  Wienere,   som   havde   sviret  saa 


*)   I  forbigaaende  bemærket  adledes  Ordet  „estandart"  af  exten- 
dere,  udbrede,  udfolde. 

længe,  til  de  mente  at  være  paa  et  Korstog,  stemme 
i  med.*) 

Med  høje  Krigsraab  trænge  Skarerne  les  paa  hver- 
andre. Franskrpændene  raabe  »Monjoie  Saint  Denis,«  Nor- 
mannernes Krigsraab  er  »Dex  aie«  (Gud  hjælpe),  den  tyske 
Kejsers  »Rom« ;  alle  andre  Skarer  samle  sig,  i  det  de  raabe 
Navnet  paa  deres  Hjemstavn  eller  Hovedstad.  Korsfarernes 
Feltraab  er:  »Hjælp  os,  hellige  Grav!«,  «Saint  sepulcre 
aie«.  Meningen  med  Krigsraabet  er  at  opflamme  Angri- 
berne, skræmme  Fjenden,  at  tjene  til  Samlingstegn  og 
kalde  Vennerne  til  Hjælp.  Naar  Fanerne  vare  tagne  og 
ødelagte,  havde  Hæren  dog  endnu  det  fælles  Krigsraab, 
hvorved  man  kunde  samles.  Alt  imellem  led  Bronce- 
lurerne  og  Basunerne ;  Pavkerne  og  Trommerne  røres.  Trom- 
peterne kalde  til  Angreb,  kortsagt,  alt  opbydes,  for  at  vække 
en  dygtig  Larm  og,  saa  vidt  muligt,  overtone  de  saaredes 
Jammerskrig. 

Angrebet  aabnes  af  Fodfolket,  derpaa  udspinde  sig  lette 
Skjærmydsler  mellem  Hærene,  Enkeltkampe  udfægtes.  Efter 
disse  Indledninger  tager  den  afgj  ørende  Kamp  sin  Begyn- 
delse. Første  Skare  rykker  frem  og  angriber  den  mod- 
staaende  Deling  af  Fjenden.  Vilde  man  selv  holde  sig  til 
Defensiven,  kunde  man  besværliggjere  det  fjendtlige  Rytter- 
angreb ved  Lanser,  man  nedgravede  i  Jorden  som  spanske 
Ryttere,  og  hvis  Od  nu  skræmmede  Hestene  tilbage;  mod 
Fodfolket   anvendtes   med  Held  skarpe  Fodangler.    Føreren 


*)  Et  Brudstykke  af  en  Korsfarersang  er  bevaret: 
Nu  helff  uns  das  hellige  grab 
Und  der  sich  durch  uns  darin  gab 
Mit  synen  herren  wunden, 
Das  wir  tsu  Jherusalem  funden 
Werden  froliche 
Und  in  dem  hymmelriche; 
Got  gebe  uns  der  werden  Ion 
Und  singen  Kyrieleyson. 

rider  for  ud  for  sin  Skare.  Lykkes  det  at  kaste  Fjen- 
dernes første  Deling,  angriber  man  strax  den  næste, 
endelig  danne  alle  kastede  Delinger  kun  en  enkelt  Slaghob, 
som  efter  haard  Dyst  jages  paa  Flugt. 

Udstødende  Krigsraabet  og  opmuntrende  hverandre  jage 
Kytterskarerne  med  fældede  Lanser  løs  paa  hverandre.  En 
Række  Enkeltkampe  udspinder  sig  herved,  til  det  lykkes  en 
af  Heltene,  som  kæmper  i  forreste  Række,  at  trænge  ind  i 
den  Qendtlige  Slaghob,  hans  Venner  trænge  efter.  Mod- 
standerens Slagorden  er  sprængt  og  derved  tvungen  til 
Tilbagetog.  Riddere  og  Fyrster  tage  virksom  Del  med  i 
Kampen;  Richard  Levehjærte  udrettede  Vidundere  af  person- 
lig Tapperhed,  og  selv  Kirkefyrster  grebe  virksomt  ind  i 
den  blodige  Dyst.  Ejendommelig  er  den  Opfattelse,  at  en 
Konge  nok  kan  tage  Del  i  Kampen,  men  at  det  er  for- 
bryderisk at  løfte  sin  Haand  mod  Herrens  salvede;  senere 
udtales  vel  den  Mening,  at  en  Ridder  kan  mede  selv  en 
Kejser  som  jævnbyrdig  Modstander,  i  det  mindste  føre  tre 
Slag  imod  ham;  men  i  Nibelungenlied  kommer  endnu  den 
ældre  Opfattelse  til  Orde. 

Frejdig  gjer  enhver  sin  Skyldighed  som  brav  Karl; 
den,  som  bliver  kastet  af  Sadelen,  søger  at  skaffe  sig 
en  ny  Hest;  den,  som  er  for  træt  og  medtagen  til  at 
kæmpe  videre,  søger  at  komme  ud  af  Kamptummelen  og 
udhvile  sig;  men  saa  snart  han  er  kommen  til  Kræfter, 
vender  han  sikkert  igjen  tilbage  til  Striden.  Saare  faa  ere 
Exemplerne  paa  virkelig  Pejghed. 

Af  og  til  brugte  man  at  forstærke  sin  Stilling  i  Slaget 
ved  at  kjøre  Trænvognene  sammen,  saa  de  dannede  en 
Slags  Vognborg.  Majlænderne  havde  endog  ladet  deres  Vogne 
beslaa  med  Leer,  for  at  gjøre  Bestormningen  af  Vognborgen 
saa  vanskelig  som  mulig. 

Heftig  bølger  Kampen  frem  og  tilbage.  Ildgnister 
sprudle    frem    af  de   ramte  Hjælme    og   Rustninger;    højt 

lyder  Kampraabet,  Hornene  og  Trompeterne  skingre,  kalde 
de  spredte  Skarer  sammen  og  byde  dem  slutte  Kækkerne; 
milevidt  kunde  man  høre  Slagets  Larm. 

Endelig  vinder  det  ene  Parti  Overhaand;  den  fjendt- 
lige Fører  giver  Signalet  til  Tilbagetog,  Hæren  flygter 
uden  Orden,  især  naar  Hovedbanneret  er  faldet,  eller  Hær- 
føreren opfordrer  selv  sine  Mænd  til  at  redde  Livet.  Sejr- 
herren takker  Herren,  og  »den,  som  taber,  faar  Spot  til 
Skade.«  En  særlig  kraftig  Forfølgelse  af  den  flygtende 
Fjende  laa  fjærn  fra  Datidens  Krigsførelse;  men  lagde  der- 
imod den  største  Vægt  paa  at  hævde  Valpladsen,  opslaar 
sine  Telte,  hvor  det  fjendtlige  Hovedbanner  har  vajet,  ja 
dvæler  hele  Dage  paa  Stedet,  ellers  kunde  man  ikke  rose 
sig  af  Sejren.  Hvor  stort  Hærenes  Tab  var,  faa  vi  i  de 
sjældneste  Tilfælde  at  vide,  og  i  hvert  Fald  er  Annalister- 
nes Angivelser  som  oftest  højst  upaalidelige,  ja  ligefrem  i 
latterlig  Grad  løgnagtige.  I  Slaget  ved  Lincoln  2den  Febr. 
1141  faldt  kun  hundrede  Mand.  I  Aaret  1170  besejrer 
Grev  Balduin  af  Hennegau  med  3000  Mand  Hertug  Gott- 
fried af  Lowen,  som  har  30,000  Mand,  men  mister  2000 
døde  og  BOOO  Fanger.  Romerne  angribe  1167  ved  Tusculum 
(Frascati)  Ærkebiskop  Reinold  af  Koln,  som  kun  har  140 
Riddere  hos  sig.  Ærkebiskop  Kristian  af  Mainz  kommer 
ham  til  Hjælp  med  500  Soldater,  som  imidlertid  ere  ud- 
mattede af  den  lange  Marche  og  blive  slaaede  af  Romerne. 
Nu  gaar  Reinold  angrebsvis  til  Værks.  »Ved  dette  Slag 
blev  der  paa  Markerne  nedhugget  9000  Romere,  15,000 
fangesj,  og  man  siger,  at  der  paa  Flugten  gik  endnu  flere 
til  Grunde,  end  der  faldt  for  Sværdet.  Romerne  beregnede 
senere,  at  af  42,000  Mand  vendte  næppe  2000  tilbage  til 
Staden.«  Noget  mistænkelig  lyder  ogsaa  Fortællingen 
i  »Chronicon  Montis  Sereni«,  at  af  de  100,000  Tyrkere, 
som  den  7de  Maj  1190  angrebe  den  kejserlige  Lejr,  bleve 
flere  end  12,000  dræbte,  medens  Korsfarerne  kun  havde  et 
Tab*  af  3  Svende  at  beklage.    Dog  fortæller  ogsaa  Albertus 

Aquensis  om  et  Slag  ved  Ascalon,  hvor  20,000  Kristne 
kæmpe  mod  100,000  Saracenere;  30,000  Vantro  falde,  og 
2000  trykkes  ihjel  ved  Byporten,  medens  kun  Korsfarernes 
Fodfolk  lide  et  ringe  Tab.  I  det  nys  berørte  Slag  ved 
Arsuf  (7de  Septbr.  1191)  faldt  der  efter  Angivelserne  i 
»Itinerarium  Regis  Ricardi«  7000  Tyrkere  og  32  Førere 
(admiralii),  af  Korsfarerne  derimod  kun  700.  Da  Biskoppen 
af  Luttich  den  13de  Oktbr.  1213  besejrer  Hertugen  af 
Lowen,  har  han  kun  10  dode,  medens  Modstanderen  mistede 
2200  Mand  og  5000  Fanger,  ja  i  det  berømte  Slag  ved 
Bouvines  1214  tabte  Kejser  Otto  IV  30,000  døde  og 
Fanger,  medens  Filip  II  Augustus  i  hele  Felttoget  kun 
mistede  en  Ridder  og  en  Svend.  Hvor  uforskammet  Anna- 
listerne kunne  lyve,  fremgaar  af  følgende  Exempel  I 
Aaret  1191  forefaldt  der  en  Fægtning  mellem  Cremone- 
serne,  Bergamaskerne  og  Brescianerne.  Efter  Annales 
Brixienses  tabte  Brescianerne  ikke  en  Mand,  Modstanderne 
derimod  161  døde;  i  Følge  en  anden  Krønnike  løb  Fjendens 
Tab  derimod  op  til  12,000. 

Før  man  kunde  hengive  sig  til  Glæden,  samlede  man 
igjen  ved  Hornsignaler  sine  Folk.  og  først  nu  kunde  man 
overskue  de  Ofre,  Sejren  havde  kostet.  De  tilstedeværende 
Hjælme  og  Skjolde  bleve  talte,  og  nu  søgte  man  paa  Valen 
de  savnede  Venner,  samlede  de  saarede,  som  stønnende 
vrede  sig  i  Smerter,  og  overgave  dem  til  Lægernes  Pleje. 
Ved  de  faldne  holdt  man  Dødsvagt;  mange  vare  ikke  engang 
dræbte  ved  Vaaben,  men  kvalte  under  Kamptummelen, 
Sejren  fejres  med  al  mulig  Jubel;  til  langt  ud  paa 
Natten  holdt  man  Taffel  ved  Kjærternes  Skin,  medens 
Musikken  spillede  lystige  Melodier.  Dog  glemte  man  ikke 
de  saarede,  og  hvor  medtagen  Feltherren  end  er  af  Slagets 
Anstrængelser,  besøger  han  dog  endnu  om  Aftenen  de  saa- 
rede Riddere. 

De  saarede  vare  imidlertid  komne  i  Lægernes  Vold; 
de  fulgte  enten    med  Hæren   eller   hentes   mod  høj  Beløn- 

ning.  Pile-  og  Lansespidser  fjærnes  med  Tænger  eller 
skæres  ud,  hvorpaa  man  vasker  Saarene  med  Olje  eller  Vin, 
bestryger  dem  med  god  Salve,  lægger  Plastre  paa  eller  for- 
binder dem  med  (Charpi  og  Bandager.  De  svulmede  Lemmer 
bades,  og  man  søger  at  fremme  Helbredelsen  ved  at  indgive 
de  saarede  smertedulmende  Drikke.  Resten  af  Kuren  over- 
tages byppig  af  de  nærboende  Ridderdamer.  Noget  synder- 
lig højt  Standpunkt  indtog  Lægekunsten  ganske  sikkert 
ikke,  i  det  mindste  at  domme  efter  de  Hestekure,  som 
omtales,  og  Massen  af  de  saarede,  simple  Soldater  var 
sikkerlig  meget  ilde  faren. 

Endnu  mindre  misundelsesværdig  var  Fangernes  Lod. 
Efter  gammel  Skik  og  Brug  tilhørte  de  Krigsherren,  medens 
deres  Rustninger  tilfaldt  dem,  som  havde  overvældet  dem. 
Frederik  Barbarossa  lod  Næsen  afskære  og  blindede  de 
fangne  Majlændere,  og  i  lignende  Grusomheder  gjorde 
Richard  Løvehjærte  sig  skyldig  mod  franske  Fanger.  Gru- 
somhed hørte  til  denne  Tidsalders  fremherskende  Egen- 
skaber, og  især  at  overlevere  hedenske  Fanger  til  en  skjæn- 
dig  Mishandling  syntes  tilladeligt,  ja  ligefrem  paabudt;  men 
slige  Grusomheder  ere  dog  vel  ikke  hyppig  forefaldne;  der- 
imod bleve  Fangerne  just  ikke  blidt  behandlede.  Man  trak 
Rustningen  af  dem  og  berøvede  dem  deres  bedste  Under- 
klæder, saa  de  næsten  vare  nøgne.  Hænderne  bleve  surrede 
fast  paa  Ryggen,  Benene  bundne  sammen  under  Hestens 
Bug,  hyppig  bleve  ogsaa  Øjnene  tilbundne,  Munden  kneblet, 
og  saaledes  transporteredes  de  afsted  som  fangne  Røvere. 
Vi  have  allerede  tidligere  gjort  Bekjendtskab  med  de  rædsels- 
fulde Borgfængsler,  hvor  de  vigtigste  Fanger  laa  lænkede 
om  Hals  og  Fod;  hyppig  vare  Kjæderne  for  yderligere 
Sikkerheds  Skyld  lænkede  fast  til  Fængslets  Yægge. 
Ringere  Fanger  bleve  lænkede  parvis  sammen  og,  mærkeligt 
nok,  anvendte  til  Sikkerhedstjeneste  paa  Borgene.  At  holde 
simple  Soldater  fangne  var  dog  ofte  alt  for  besværligt,  og 
dem  slap  man  da  løs  ganske  nøgne. 

De  56fi<5fclig6  Hære  indløste  en  Del  af  deres  Fæller,  i 
det  naari  blev  enig  om  at  vexle  Fanger;  en  Fyrste  eller  for- 
nem Herre  blev  kun  udvexlet  mod  et  passende  Antal  mindre 
betydelige  Krigere.  Andre  Fanger  tilbede  Losepenge,  Sejr- 
herren fastsatte  en  Sum  og  værdsatte  sine  Fanger,  og  naar 
man  var  kommen  overens  om  Prisen,  stilledes  der  fra  begge 
Sider  Gisler  for  Overenskomstens  rigtige  Opfyldelse.  Sum- 
merne vare  ofte  meget  betydelige ;  saaledes  bleve  t.  Ex. 
Biskoppen  af  Paderborn  med  Westtalerne  slaaede  ved 
Pritzlar  af  Hesserue  og  mistede  105  døde  og  130  Fanger; 
en  af  disse,  Kuno  fra  Barberg,  løskjøbte  sig  med  over 
50,000  Kroner. 

Medens  Herrerne  saaledes  ved  Krigsbyttet  og  Løse- 
pengene droge  en  virkelig  Fordel  af  Sejren,  gik  heller  ikke 
Soldaterne  og  Væbnerne  tomhændede  bort.  Efter  Slaget 
ved  Arstjf  kunde  man  »paa  Valpladsen  se  saa  mange  Ban- 
nere og  forskjelligartede  Faner,  Vimpler  og  talløse  Felttegn 
spredte  paa  Jorden,  finde  saa  mange  prøvede  Sværd  hen- 
slængte hist  og  her,  Rørlanser  med  Jærnodder,  Køller  med 
spidse  Tænder,  at  man  paa  Marken  kunde  opsamle  mere  end 
tyve  Vognlæs  af  Bolte,  Spær,  Pile  og  Kastespyd. «  Krigsherren 
synes  at  have  fordret  de  faldnes  Vaaben  og  Rustninger; 
han  lod  dem  opsamle  paa  Valen,  medførte  dem  under  den 
videre  Fremrykning  paa  Vogne  og  forøgede  saaledes  sit 
Artilleri,  det  vil  vil  sige  Arsenalet,  som  man  altid  havde 
med  under  Felttoget.  Alt  det  øvrige  Bytte  overlades  Sol- 
daterne, som  ofte  ogsaa  udplyndrede  de  døde.  Hvis  Fjen- 
dens Lejr  eller  Træn  ogsaa  faldt  i  Sejrherrens  Hænder, 
kunde  mangen  fattig  Djævel  blive  en  velhavende  Mand.  I 
Slaget  ved  Westcapel  1253  erobrede  saaledes  Vilhelm  af 
Holland  Grevinden  af  Flanderns  Sølvservice;  alene  Bægerne 
og  Fadene  havde  en  Værdi  af  1  Million  Kroner.  Hvad 
Soldaterne  levnede,  tilegnede  Omegnens  Beboere  sig.  Efter 
Slaget  paa  Marchfeld  1298  mødte  Mænd  og  Kvinder  fra 
tre  Miles  Omkreds,  fiskede  Ligene  op  af  Floden,  udplyndrede 

dem  og  vandt  saa  stor  Velstand,  at  man  lang  Tid  senere 
kunde  spore  Virkningerne  heraf. 

Ligplyndringen  skildres  anskueligt  af  Richerius  Seno- 
niensis.  Strassburgerne,  bevæbnede  med  de  Øxer,  som 
Frankerne  kalde  »danske  Øxer«,  havde  den  8de  Marts  1263 
besejret  deres  Biskop  Walter.  »Den  næste  Dag  ilede  Strass- 
burgerne fra  deres  Stad  ud  paa  Valpladsen  for  at  udplyndre 
de  faldnes  Lig,  og  hvad  enhver  kunde  tage,  bar  han  bort. 
Men  da  Strassburgerne  sværmede  omkring  paa  Valen  for  at 
søge  Bytte,  fandt  en  af  dem  en  kostbar  væbnet  Ridder 
liggende  paa  Jorden.  Og  da  han  kom  nærmere,  bemærkede 
han,  at  der  endnu  var  Liv  i  ham,  og  spurgte:  »Hvem  er 
du?«  Ridderen  svarede:  »Jeg  er  en  Broder  til  Biskoppen 
af  Speier,  kaldet  Landfogeden  af  Elsass,  og  vil  du  redde 
mit  Liv,  skal  jeg  belønne  dig  med  meget  Gods.«  Og  den 
anden  sagde:  »Hellere  vilde  jeg  selv  blive  her,  end  lade 
dig  i  Live.«  Og  han  dræbte  ham.  Da  han  nu  berøvede 
ham  Vaabnene  og  trak  Rustningen,  han  var  iført,  af  til 
Hænderne,  fandt  han,  at  den  efter  Riddernes  Skik  var  fæst- 
net med  smaa  Lænker.  Han  var  imidlertid  bange  for  til 
sin  egen  Skade  at  dvæle  længere,  afhuggede  Ridderens 
Hænder  med  Rustningen,  lod  det  saaledes  lemlæstede  Lig 
ligge  paa  Valpladsen  og  tog  hans  Vaaben  samt  Hænderne 
med  sig  til  Staden.  Og  saaledes  lode  Strassburgerne  de 
helt  udplyndrede  Lig  ligge.« 

Jnden  Sejrherrerne  endelig  marcherede  videre,  havde 
man  endnu  en  religiøs  Pligt  tilbage  at  opfylde;  man 
skulde  samle  og  begrave  de  døde.  Mangen  falden  havde 
stridt  længe,  før  Døden  forløste  ham,  og  hvad  der  navnlig 
gjorde  ham  Dødstimen  tung,  var  den  Tanke,  at  han  maatte 
udaande  uden  Skriftemaal  og  Nadverens  Nydelse.  Ridderne 
havde  dog  fundet  en  mærkelig  Maade  at  tilfredsstille  deres 
religiøse  Skrupler  paa;  var  en  Ven  hos  den  døende,  hørte 
han  hans  Skriftemaal  og  Trosbekjendelse  og  stak  ham  et 
Blad  i  Munden    i  Steden    for   den   manglende  Hostie;    den 

døende  hjalp  sig  ogsaa  med  at  plukke  tre  Græsstraa,  som 
han  puttede  i  Munden  og  saaledes  troede,  at  han  holdt  en 
Slags  Kommunion. 

Paa  Skjoldene  bar  man  Ligene  sammen  og  begravede 
dem  paa  den  nærmeste  Kirkegaard;  men  naar  en  saadan 
ikke  var  i  Nærheden,  bleve  de  døde  under  Hornenes  Lyd 
begravede  i  en  fælles  Kæmpegrav,  medens  de  tilstede- 
værende Præster  udtalte  Velsignelse  over  samme.  Som  et 
Sejrsminde  grundedes  undertiden  et  Kloster;  alle  Ridderne 
bidroge  til  dets  Udstyrelse,  de  faldne  Krigeres  Heste  og 
Klædninger  solgtes  til  Fordel  for  Stiftelsen,  de  dødes  Slægt- 
ninge sendte  ligeledes  Gaver,  og  saaledes  opstod  et  stort 
Kloster,  hvis  Beboere  skulde  læse  Messer  og  bede  for  de 
faldnes  Sjæle. 

Fornemme  Folk  begravede  man  dog  ikke  gjærne  i 
fremmed  Land ;  man  foretrak  at  berede  dem  et  sidste  Hvile- 
sted i  indviet  Jord,  ved  deres  Forfædres  Grave,  ved  deres 
Slægtninges  Side.  Imidlertid  havde  man  under  et  Felttog 
hverken  Tid  eller  Midler  til  at  balsamere  Ligene,  og  man 
besluttede  sig  da  til  at  hugge  Ligene  i  Stykker  og  koge 
dem  saa  længe  med  Vand  og  Vin,  til  Benene  løsnedes  fra 
Kjødet.  Benene  bleve  derpaa  parfumerede  og  bragte  til 
Hjemmet,  men  Kjødet  begravede  man  paa  et  passende  Sted. 
Ludvig  III,  Landgreven  af  Thuringen,  døde  under  Tilbage- 
rejsen fra  det  tredje  Korstog  paa  Cypern  1190;  hans  Broder 
lod  Liget  koge  ogHjærtet  pulverisere;  Kjødet  blev  begravet 
paa  Øen,  medens  Benene  og  Hjærtet  bleve  forte  hjem  til 
Tyskland  og  begravede  i  Reinhardsbrunn.  Frederik  Bar- 
barossas  Lig  bragtes  1190  til  Antiochia  og  blev  kogt  her; 
Kjødet  bisatte  man  i  Domkirken,  Benene  bragte  man  f^rst 
til  Tyrus,  senere  vilde  man  bisætte  dem  i  den  hellige  Stad, 
saafremt  den  skulde  falde  i  de  kristnes  Magt.  Da  Land- 
grev  Ludvig  IV  af  Thuringen  (en  Brodersøn  til  oven  nævnte 
Ludvig  III)  døde  i  Otranto  1227 ,  hyllede  man  Liget  i 
hvide  Klæder,  men  derpaa  behandlede  man  det  ganske  paa 

den  her  beskrevne  Maade,  hvorpaa  Benene  skrinlagdes  i 
Keinhardsbrunn.  Ogsaa  Ludvig  IX,  den  helliges  Lig  præ- 
pareredes paa  samme  Vis,  Benene  kom  til  Saint-Denis,  men 
Kjødet  og  Indvoldene  bisattes  paa  Kong  Karl  af  Anjous 
Bøn  i  Monreale. 

Endelig  kunde  man  bryde  op  til  Forfølgelsen.  De 
saarede  og  syge  bragtes,  saa  vidt  muligt,  i  Sikkerhed  og 
fandt  maaske  Optagelse  i  et  nærliggende  Slot;  i  modsat 
Fald  maatte  de  hyppig  transporteres  efter  Hæren,  vare 
saaledes  til  megen  Besvær  og  kunde  let  elendig  omkomme 
under  de  fornyede  Kampe. 

Den  slagne  Hær  trak  sig  imidlertid  saa  hurtig  som 
muligt  bort  fra  den  fjendtlige  Nærhed,  og  den,  som  bragte 
de  saarede  i  Sikkerhed,  kunde  vente  en  god  Belønning^ 
Man  efterforskede  Aarsagen  til  Nederlaget  og  straffede 
strængt  alle,  som  havde  forsømt  deres  Pligt.  Vi  ere 
ikke  synderlig  nøje  bekjendte  med  hin  Tids  Krigsdomme, 
men  enkelte  Notiser  bevise  dog,  at  Fejghed  og  Ulydighed 
blev  strængt  straffet.  1  de  Statuter,  som  1218  bleve  ved- 
tagne af  Korsfarerne  uden  for  Damiette,  hedder  det:  »Naar 
nogen  Mand  har  faaet  Befaling  til  at  bestige  Stormstigerne, 
Koggerne  (store,  rundbyggede  Handelsskibe,  paa  hvilke 
man  ved  denne  Lejlighed  havde  opført  Stormtaarne)  og 
Skibene,  og  han  vender  om,  skal  han  miste  sin  Haand  og 
alt  sit  Gods.«  Et  andet  Exempel  have  vi  fra  det  andet  Korstog. 
Ludvig  VII  havde  befalet  Gotfred  af  Racone  og  sin  egen 
Onkel,  Greven  af  Maurienne,  med  Fortravet  at  bestige  et 
Bjærg,  men  under  ingen  Omstændigheder  at  slaa  Lejr. 
Trods  denne  udtrykkelige  Befaling  lejrede  de  sig  dog,  saa 
snart  de  vare  komne  over  Bjærgryggen,  og  nu  presses  den 
efterfølgende  Hær  sammen.  Trosset  kommer  istaa,  og  da 
Tyrkerne  nu  ogsaa  angribe  fra  alle  Kanter,  opstaar  en 
slem  Forvirring,  Korsfarerne  lide  de  værste  Tab,  ja  Kongen 
selv  kom  i  alvorlig  Livsfare.  »Denne  Nat  hengik  søvnløs^ 
thi  enhver  ventede  paa  en  Ven,  som  aldrig  skulde  komme, 

eller  glemte  hele  sit  lidte  Tab  i  Glæde  over  at  modtage 
den  ankomne  Ven,  nøgen,  som  han  var.  Imidlertid  holdt 
det  samlede  Krigsfolk  Gotfred  værdig  til  Galgen,  da  han 
ikke  havde  været  Kongens  Befaling  lydig,  og  raaaske  frelstes 
han  ogsaa  kun  af  Kongens  Onkel,  der  jo  delte  Skyld  med 
ham;  thi  da  de  begge  vare  lige  skyldige,  og  Kongens 
Onkel  maatte  skaanes,  kunde  den  ene  ikke  dømmes  uden 
den  anden.« 

Havde  Nederlaget  været  saa  afgjerende,  at  man  ikke 
mere  kunde  holde  Marken,  kastede  man  sig  ind  i  en  fast 
Stad,  og  Sejrherren  maatte  nu  skride  til  en  Belejring  af 
samme. 

(Sluttes.) 
F.  C.  Granzow. 

(Slutning.) 


Undvigelsen. 

J!ra  den  Dag  Prinsen  havde  modtaget  Underretning 
om,  at  de  6000  Lstrl.  vare  deponerede  for  hans  Regning, 
indtraadte  en  Standsning  i  vor  Brevvexling,  for  at  der  ikke 
skulde  opstaa  mindste  Anelse  om,  hvad  der  blev  paatænkt 
1  Ham. 

Skjønt  det  var  et  betydningsfuldt  Tidens  Tegn  at  se 
Franskmænd  ære  den  store  Napoleons  Minde  i  hans  Broder- 
søn, var  det  med  Hensyn  til  den  Sympathi,  Prinsen  personlig 
indgød,  end  mere  betegnende  at  se  ham  fra  Mellemamerika 
modtage  Beviser  paa  den  dybeste  Beundring  for  hans  ædle 
Egenskaber  og  den  store  Sjælskraft,  hvormed  han  bar  sine 
Prøvelser.  Det  mulige  Tilfælde,  at  Prinsen  i  Følge  den 
saa  meget  omtalte  Amnesti  kunde  blive  sat  i  Frihed,  havde 
bragt  Folk  hinsides  Atlanterhavet  til  at  haabe,  at  han  vilde 
emigrere  til  deres  mere  gjæstfrie  Kyster  for  at  undgaa 
fremtidige  Forfølgelser. 

Skjønt  Prinsen  var  fuldkommen  paa  det  rene  med  de 
Vanskeligheder,  han  vilde  have  at  overvinde  for  at  opnaa 
Tilladelse  til  at  besøge  sin  døende  Fader,  betænkte  han  sig 
dog  paa  at  tilbringe  Resten  af  sit  Liv  i  saa  fjærn  en  Egn. 

Han  ytrede,  at  dersom  han  nogen  Sinde  skulde  beslutte  sig 
til  at  drage  over  Atlanterhavet,  skulde  det  kun  være  i  den 
Hensigt  at  hellige  sin  Tid  til  Udførelsen  af  store  offentlige 
Arbejder,  for  Exempel  Anlæget  af  en  Kanal  til  Forbindelse 
af  de  to  Verdenshave.  I  Overensstemmelse  med  denne 
Tanke  gav  Prinsen  en  fransk  Ingeniør  Instruxer  til  at 
undersøge  dette  storartede  Projekt. 

I  Aaret  1844  blev  Hr.  Castellan  af  Staterne  Guatemala, 
San  Salvador  og  Honduras  sendt  som  befuldmægtiget  Mi- 
nister til  Kong  Louis  -  Philippe  for  at  anmode  om  den 
franske  Regerings  Beskyttelse  af  Kanalen,  mod  at  der  til- 
stodes Frankrig  store  Handelsfordele.  Efter  at  dette  Forslag 
var  blevet  afslaaet,  modtog  Hr.  Castellan  Tilladelse  til  at 
besøge  Prinsen  i  Ham,  hvor  de  havde  en  lang  Sammen- 
komst, der  sluttede  med,  at  Hr.  Castellan  tilbød  at  sætte 
Prinsen  i  Spidsen  for  Foretagendet.  Hr.  Castellan  blev 
meget  forbavset  over  det  nøjagtige  Kjendskab,  Prinsen 
havde  til  dette  kæmpemæssige  Værk;  opfyldt  af  Over- 
bevisningen om  den  store  Betydning,  Mellemamerika  engang 
vilde  faa,  bad  han  Prinsen  skrive  en  Bog  (hvilket  Prinsen 
noget  senere  gjorde)  for  at  paavise  Muligheden  af  Kanalens 
Anlæggelse  uden  alt  for  store  Omkostninger  ved  at  benytte 
de  to  store  Søer  Leon  og  Nicaragua  til  Anlæget.  Da  Ind- 
byggerne i  de  nævnte  Stater  fik  Kundskab  om  den  paa- 
tænkte Plan  og  om,  hvad  der  var  forefaldet  mellem  Prinsen 
og  deres  Landes  Repræsentant,  ansøgte  de  deres  respektive 
Regeringer  om  Tilladelse  til  at  overdrage  Prinsen  dette 
store  Foretagende. 

Overensstemmende  med  denne  Beslutning  tilskrev  Hr. 
Castellan  Prinsen  følgende  Brev: 

Leon  de  Nicaragua,  d.  6te  Decbr.  1845. 

>Prins  L.  —  Med  største  Glæde  modtog  jeg  Deres 
ærede  Skrivelse  af  12teAvgust,  som  indeholdt  Udtalelser  af 
Deres  Venskab  og  Agtelse ,  hvorved  jeg  føler  mig  i  høj 
Grad  æret.    Hertil   har  De  knyttet   Udviklingen   af  Deres 

Anskuelser  med  Hensyn  til  Nicaraguakanalen,  hvilke  synes 
paa  den  mest  fyldestgjørende  Maade  egnede  til  at  fremme 
Central-Amerikas  Opblomstring.  Samtidig  underretter  De 
mig  om,  at  De  føler  Dem  mere  tilbøjelig  til  at  komme  her 
over,  for  ved  Deres  Nærværelse  og  Medvirkning  at  give  et 
kraftigt  Sted  fremad  til  Udførelsen  af  dette  store  Fore- 
tagende, som  maatte  kunne  tilfredsstille  den  mægtigste 
Ærgjerrighed.  De  erklærer  Dem  ogsaa  rede  til  at  overtage 
Foretagen'iets  Ledelse,  uden  dermed  at  forbinde  andet 
Ønske  end  det  at  fuldføre  et  Hverv,  der  er  værdigt  det 
store  Navn,  De  bærer. 

»Før  jeg  gaar  videre  i  dette  for  mit  Land  saa  betyd- 
ningsfulde Æmne,  maa  det  være  mig  tilladt  at  udtale,  at 
intet  giver  et  bedre  Indtryk  af  Deres  ædle  og  velvillige 
Sindelag,  end  de  smigrende  Udtryk,  hvori  Deres  Højhed 
behager  at  udtale  Dem  om  min  ringe  Fortjeneste. 
'i  »Da  jeg  kom  til  Frankrig  som  befuldmægtiget  Minister, 
og  allerede  før  min  Afrejse  til  Evropa  nærede  jeg  et  levende 
Ønske  om  at  ada'gge  Dem  et  Besøg  i  Ham.  Jeg  længtes 
efter  at  se  Dem,  ikke  blot  paa  Grund  af  den  Popularitet, 
Deres  Navn  nyder  over  hele  Verden,  men  navnlig  fordi  jeg 
havde  haft  Lejlighed  til  at  gjøre  mig  bekjendt  med  den 
dybe  Agtelse,  De  ned  i  Deres  Fødeland  paa  Grund  af 
Deres  ædle  Karakter  og  som  Følge  af  den  almindelige 
Sympathi,  Deres  forskjellige  Prøvelser  havde  vakt. 

»Jeg  beundrer  Deres  Højheds  Hengivenhed  i  For- 
synets Vilje  og  Deres  Kjærlighed  til  det  Frankrig,  hvor  De 
nu  er  Fange;  men  med  en  hemmelig  Glæde  saae  jeg  den 
levende  og  stigende  Interesse,  hvormed  De  fulgte  Skildringen 
af  dette  storartede  Foretagende,  mit  Fødeland  med  saa 
megen  Iver  har  optaget,  og  som  tør  antages  at  skulle  give 
Civilisationen  et  mægtigt  Stød  fremad. 

»Saa  vel  Deres  Hensigter,  som  De  meddelte  mig, 
som  de  hertil  knyttede  Bemærkninger  i  Deres  Brev  have 
her  vakt  stor  Begejstring  og  den  dybeste  Erkjendtlighed. 

»Det  er  mig  en  Glæde  at  meddele  Deres  Højhed,  at 
demie  Stats  Regering  i  fuld  Overtydning  om,  at  det  eneste 
Middel  til  at  tilvejebringe  den  fornødne  Kapital  til  dette 
Foretagende  er  at  sætte  det  under  Beskyttelse  af  et  Navn 
som  Deres,  der,  i  det  det  indgyder  Tillid  i  begge  Verdens- 
dele, betager  Regeringen  al  Frygt  for  fremmed  Indblanding, 
at  denne  Regering,  jeg  gjentager  det,  har  besluttet  at  lade 
sit  Valg  falde  paa  Deres  Højhed  som  den  eneste  Person, 
der  i  sig  forener  alle  Betingelser. 

»Opdragen  i  en  Republik  har  Deres  Højhed  ved  Deres 
ædle  Optræden  i  Schweiz  i  1828  vist,  til  hvilken  Grad  et 
frit  Folk  kan  stole  paa  Deres  Selvfornægtelse,  og  vi  ere 
forvissede  om ,  at  naar  den  store  Napoleon  har  gjort  sig 
udødelig  ved  Sejre,  vil  Deres  Højhed  i  vort  Land  kunne 
opnaa  en  lige  saa  stor  Berømmelse  ved  fredelige  Bedrifter, 
som  ikke  fremkalde  andre  Taarer  end  Taknemmelighedens. 

»Fra  den  Dag,  De  betræder  vor  Jordbund,  vil  en  ny 
Lykkens  Æra  begynde  for  vort  Folk. 

»Hvad  vi  anmode  Deres  Højhed  om,  er  ikke  uværdigt 
Deres  Deltagelse,  thi  i  1830  har  Kong  Vilhelm  af  Holland 
taget  mod  lignende  Tilbud.  \ 

»Naar  vi  ikke  ere  i  Stand  til  strax  at  give  Dem  Fuld- 
magt til  at  begynde  Foretagendet,  er  det  paa  Grund  af 
den  lovgivende  Forsamlings  Ferie  i  Øjeblikket;  vi  ere  nemlig 
forpligtede  til  at  appellere  til  den  om  Prøvelsen  af  den 
Traktat,  som  forrige  Aar  af  mig  blev  afsluttet  med  Grev 
Hompesch,  Formanden  for  det  »belgiske  Kolonisations- 
Kompagni«.  Da  denne  Traktat  er  bleven  mindre  heldig 
opfyldt,  end  vi  havde  forventet,  er  der  al  Sandsynlighed  for, 
at  Regeringen  vil  blive  bemyndiget  til  at  appellere  til 
Dem  og  derved  handle  i  Overensstemmelse  med  Nationens 
Ønsker. 

»Regeringen  synes  bestemt  paa  at  give  mig  de  nød- 
vendige Ordrer  til  at  træde  i  Underhandling  med  Deres 
Højhed  om  denne  Sag.  * 

»Ogsaa  de  seneste  Polkeopstande  her  i  Landet  have 
foranlediget  en  Forhaling;  men  da  Oprørerne  ere  i  stor 
Minoritet,  og  Regeringen  støttes  af  den  offentlige  Mening, 
antager  jeg,  at  Revolutionen  snart  vil  være  til  Ende,  og  at 
Ordenens  Gjenoprettelse  vil  sætte  os  i  Stand  til  at  handle 
energisk.  Regeringen  er  endydermere  overtydet  om,  at  Ka- 
nalens Anlæggelse  vil  give  Anvendelse  af  de  arbejdsløse  og 
vil  være  Midlet  til  at  tilvejebringe  Fred  og  Velstand  i  Landet 
og  iblandt  Befolkningen,  der  saa  længe  har  været  hjemsøgt 
af  Borgerkrigens  Rædsler. 

»Tilskyndet  baade  af  Utaalmodighed  efter  at  se  Be- 
gyndelsen af  et  Værk,  hvortil  jeg  vil  hellige  al  min  Tid  og 
Kraft,  og  af  Ønsket  om  at  se  Deres  Højhed  lede  mit  Lands 
Skæbne,  længes  jeg  efter  det  Øjeblik,  da  jeg  skal  gjense 
Dem  i  Ham,  var  det  end  kun  for  nogle  Timer,  og  jeg 
nærer  den  haabefulde  Forventning,  at  jeg  skal  blive  Vidne 
til  Deres  Befrielse,  for  hvilken  jeg  stadig  opsender  min 
Bøn  til  Gud.    Jeg  beder  Deres  Højhed  modtage  o.  s.  v.,  o.  s.  v. 

Castellan.« 

Faa  Maaneder  efter  denne  Meddelelse  overbragte  Uden- 
rigsministeren, Prinsen  af  Montenegro,  Prins  Louis  Napoleon 
den  nødvendige  Fuldmagt  til  at  danne  et  Aktieselskab  i 
Evropa  og  underrettede  ham  om,  at  Regeringen  ved  De- 
kret af  den  8de  Januar  1846  havde  besluttet,  at  den  Kanal, 
som  skulde  forbinde  de  to  Have,  skulde  bære  Navnet 
»Canal  Napoleon  de  Nicaragua«.  Hr.  Marcoleta,  Republik- 
kens Chargé  d'Affaires  i  Holland  og  Belgien,  kom  til  Ham 
med  Instruxer  til  at  undertegne  den  endelige  Traktat  med 
Prinsen.  Det  følgende  vil  vise  os,  hvad  der  hindrede 
Prinsen  i  at  bringe  den  paatænkte  Plan  i  Udførelse. 


En    ny  Fase  i  Prinsens  Fangenskab   indtraadte  nemlig 
pludselig  ved  de  Efterretninger,  han  modtog  fra  Florents,  hvor 

hans  Fader,  Exkongen  af  Holland,  levede  under  Navnet  Greven 
af  St.  Leu.  Dennes  Helbredstilstand  var  meget  foruroligende ; 
med  fuldstændig  nedbrudt  Helbred  i  fremmed  Land  følte 
Prinsens  Fader  sig  meget  nedtrykt  ved  den  Tanke  at  være 
alene  og  adskilt  fra  Sønnen,  ved  hvem  han  hængte  med  hele 
sin  Sjæl.  Prinsens  Kjærlighed  og  Pligtfølelse  mod  Faderen 
var  overordentlig  stor;  han  folte  bittert  det  smertelige  i  sin 
Stilling  og  besluttede  at  udfore  sin  Beslutning  uden  Hensyn 
til,  hvad  der  videre  maatte  komme. 

I  Avgust  Maaned  1 845  havde  Greven  af  St,  Leu  forelagt 
den  franske  Regering  en  Ansøgning  om,  at  hans  Søn  maatte 
blive  sat  i  Frihed,  I  den  Anledning  sendte  han  Poggioli, 
sin  intime  og  hengivne  Ven,  til  Paris  med  Breve  til 
Decazes,  Molé  og  Montalivet,  med  Anmodning  til  disse 
Herrer  om  at  formaa  Duchatel  (den  daværende  Indenrigs- 
minister) til  at  efterkomme  hans  Ønsker.  Da  Poggioli 
strandede  i  sine  Bestræbelser,  underrettede  han  strax  Prinsen 
om  sin  Henvendelse.  Derpaa  skrev  Prinsen  til  Indenrigs- 
ministeren og  erklærede,  at  dersom  den  franske  Regering 
vilde  tilstaa  ham  den  Gunstbevisning  at  maatte  besøge  sin 
døende  Fader  i  Florents,  vilde  han  give  sit  Æresord  paa,  at 
han  vilde  vende  tilbage  og  stille  sig  til  Regeringens  Raadig- 
hed,  saa  snart  den  opfordrede  ham  dertil. 

Efter  at  have  læst  Prinsens  Brev  lovede  Ministeren  at 
forelægge  Ministerraadet  Sagen  og  bad  Poggioli  paa  den 
fastsatte  Dag  hente  Svaret. 

»Sig  Prinsen,«  sagde  Ministeren,  »at  jeg  har  forelagt 
Ministerraadet  hans  Andragende;  dette  anser  det  imidlertid 
ikke  for  at  staa  i  dets  Magt  at  bevilge  det,  da  enhver  Be- 
naadning  maa  udgaa  direkte  fra  den  kongelige  Myndighed.« 
Prinsen  besluttede  da  at  skrive  direkte  til  Kongen,  og  den 
14de  Januar  bragte  han  i  neden  staaende  Brev  det  største 
Offer,  sønlig  Kjærlighed  kunde  stille  til  ham: 

Den  Ude  Januar  1846. 

»Deres  Majestæt!  —  Dybt  bevæget  henvender  jeg  mig 
til  Deres  Majestæt  for  at  udbede  mig  den  Gunst  at  maatte 
forlade  Frankrig,  om  end  kun  for  meget  kort  Tid. 

»I  de  sidste  fem  Aar  har  den  Lykke  at  indaande  mit 
Fødelands  Luft  været  mig  et  stort  Vederlag  for  Fangen- 
skabets Savn;  men  min  Faders  Alder  og  Svagelighed  kræver 
min  sønlige  Omhu.  Han  har  appelleret  til  dem,  hvis  Hen- 
givenhed for  Deres  Majestæt  er  almindelig  anerkjendt,  og 
jeg  føler,  at  det  er  min  Pligt  at  forene  mine  Bestræbelser 
med  deres. 

»Ministerraadet  er  af  den  Mening,  at  Sagen  ikke  ligger 
inden  for  dets  Bevillings  Omraade.  Jeg  henvender  mig  der- 
for til  Deres  Majestæt  i  fuld  Auerkj endelse  af  Deres  Mild- 
hed og  tillader  mig  at  anbefale  mit  Andragende  til  Deres 
ædelmodige  Bevaagenhed. 

»Jeg  haaber,  at  Deres  Majestæt  vil  betænke  Betyd- 
ningen af  det  Skridt,  jeg  gjer,  hvorved  der  lægges  Beslag 
paa  min  Taknemmelighed,  og  at  Deres  Majestæt,  rørt  ved 
den  Forladthed,  hvori  en  landsforvist  befinder  sig,  som,  da 
han  sad  paa  Tronen,  besad  hele  Evropas  Agtelse,  vil  lade 
Dem  bevæge  til  at  henhøre  min  Faders  og  mit  Andragende. 

»Jeg  beder  Deres  Majestæt  modtage  Udtrykket  af  min 
dybeste  Ærbødighed. 

Louis  Napoleon  Bonaparte.« 

Dette  Brev  syntes  at  behage  Kongen,  han  erklærede, 
at  han  fandt  den  af  Prinsen  tilbudte  Garanti  tilstrække- 
lig; men  Ministrene  fastholdt  deres  Afslag,  i  det  de  ved- 
toge, at,  for  at  Kongen  kunde  have  fri  og  ubunden  Be- 
naadningsret,  maatte  Benaadningen  være  fortjent  og  søgt 
med  rene  Ord. 

Faa  Uger  efter  denne  Meddelelse  tilskrev  Prinsen  mig 
følgende  Brev: 

Ham,  den  2den  Marts  1846. 

»Kjære  Orsi!  Deres  Breve  og  Papirer  har  jeg  rigtig 
modtaget.  Jeg  takker  Dem  hjærtelig  for  Deres  Iver  i  Ud- 
førelsen  af  de  forskjellige  Hverv,  jeg  har  overdraget  Dem. 

»Øjeblikket  er  kommet,  da  jeg  maa  give  Dem  Under- 
retning om  Sagernes  Gang,  for  at  De  kan  gjere  vor  Ven*> 
bekjendt  dermed. 

»Fremfor  alt  maa  vi  erkjende,  at  ingen  tjener  os  bedre 
end  vore  Fjender.  Det  er  en  Kjendsgjerning,  at,  politisk 
talt,  intet  kan  være  fordelagtigere  for  mig  end  netop, 
hvad  der  er  sket.  Ikke  saa  snart  havde  jeg  erfaret 
Duchatels  Afslag,  før  jeg  skrev  til  nogle  af  de  mest  for- 
maaende  Deputerede.  Følgen  var,  at  Kammeret  viste  sig 
grebet  af  Deltagelse  for  mit  Anliggende,  og  at  to  og  tredive 
Medlemmer  af  Forsamlingen,  blandt  hvilke  Dupont  de 
l'Eure,  Arago,  Marie,  Abatucci,  Odillon-Barrot,  Lamartine 
og  Dupin  holdt  Møde  for  at  læse  mit  Brev,  hvorpaa  det 
blev  vedtaget,  at  Odillon-Barrot  skulde  sendes  til  Kongen, 
der  under  falske  Venskabsforsikringer  formelt  misbilligede 
sine  Ministres  Erklæring.  Nu  haaber  jeg,  at  Sagen  vil  blive 
optagen  af  de  Deputerede,  med  hvem  jeg  i  ethvert  Tilfælde 
har  korresponderet. 

»Thiers  har  ogsaa  tilskrevet  mig  et  hejst  elsk- 
værdigt Brev  af  politisk  Indhold,  og  jeg  har  i  enhver 
Henseende  Grund  til  at  føle  mig  opmuntret,  skjønt  mit  Hjærte 
bløder  ved,  at  jeg  ikke  kan  rejse  ned  og  se  til  min  Fader. 

»Sig  til  Lord  M.  fra  mig,  at  Lord  Londonderry  har 
lovet  at  tale  min  Sag  i  Overhuset,  og  at  jeg  vilde  føle  mig 
lykkelig,  om  han  vilde  støtte  hans  Forslag. 

»Det  skulde  ogsaa  glæde  mig,  om  De  kunde  finde 
Lejlighed  til  at  omsætte  mine  Aktier**)  og  forhøre  om 
Kursen  paa  et  andet  Papir. 


*)   Hertugen  af  Brunsvig. 
**)   Prinsen  hentyder  til  Aktierne  i  „le  National' 

Lev  vel!  rain  kjære  Orsi.  Mange  venlige  Hilsener 
til  Fru  Orsi  og  vær  altid  forvisset  om  mit  oprigtigste 
Venskab. 

L.  N.  B. 

»P.  S.  Kunde  De  give  mig  fuldkommen  avthentiske 
Oplysninger  om,  hvad  Assurancesummen  er  for  et  Koffardi- 
skib,  der  gaar  til  Lima  over  Kap  Hoorn,  og  hvad  Assurance- 
summen er  for  et  tilsvarende  Skib,  der  er  bestemt  for  Vera 
Cruz  i  Mejico-Bugten?  Dette  er  ikke  meget  presserende,  men 
det  vilde  være  mig  kjært  at  faa  den  allernejagtigste  Under- 
retning derom  for  at  se  P'orskjellen  for  Skibe,  der  skulde 
gaa  over  Landtangen  ved  Panama,  saafremt  en  Kanal  til 
Forbindelse  af  de  to  Have  blev  anlagt.« 

Prinsen  havde  ingen  anden  Udvej  end  den  at  appellere 
til  Deputeretkammeret  gjennem  dets  mest  indflydelsesrige 
Medlemmer.  De  Herrer  Dupont,  Arago,  Lamartine,  Odillon- 
Barrot  og  flere  andre  talte  med  største  Varme  Prinsens 
Sag,  selv  Thiers  tilbød  at  anvende  sin  Indflydelse  til  bedste 
for  Prinsen;  men  alt  var  fofgjæves.  Der  var  for  Prinsen 
intet  Haab  om  at  gjenvinde  Friheden,  kun  én  eneste  Chance 
for  Frihed  stod  ham  aaben  —  at  flygte! 

Dette  dristige  Forsøg  var  fuldt  af  Farer;  der  var 
mange  Ting  at  befrygte  i  Tilfælde  af,  at  det  mislykkedes. 
Ikke  blot  vilde  der  blive  anvendt  forøget  Strænghed  og  dø 
af  Regeringen  foreskrevne  Forsigtighedsregler  blive  skærpede; 
men  skulde  dette  farefulde  Foretagende  glippe,  vilde  det 
upaatvivlelig  medføre  Fangens  Latterliggj  øreise. 

Den  Mand,  som  havde  vist  sig  kjæk  under  Faren  for 
at  blive  skudt  i  Strassburg  og  Boulogne,  skjælvede  nu  lige- 
frem ved  Tanken  om  de  endeløse  Forhaanelser  og  den 
Spot,  der  ventede  ham,  dersom  han  blev  paagreben  og  ført 
tilbage  til  Fængslet;  men  da  Beslutningen  først  var  fattet, 
blev  følgende  Plan  lagt  som  den,  der  lettest  og  med  mindst 
Fare  kunde  iværksættes. 

Guvernøren  i  Fæstningen  Ham  var  en  hæderlig  og  ud- 

mærket  Officer,  af  en  meget  stræng  Pligtfølelse  og  militærisk 
Paapasselighed.  Hans  venlige  Sindelag  mod  Prinsen  havde 
givet  sig  tilkjende  ved  forskjellige  Lejligheder;  hver  Aften 
spillede  han  sædvanligvis  Kort  med  Prinsen,  General 
Montholon  og  Doktor  Conneau,  som  udgjorde  Prinsens 
Selskab  under  hans  Fangenskab;  men  det  vilde  have  været 
fuldkommen  frugtesløst  for  Prinsen  at  forsøge  at  drage 
Ouvernøren  ind  i  nogen  Pligtforsømmelse. 

Guvernøren  var  meget  agtpaagivende  og  forsømte  aldrig 
selv  personlig  to  Gange  daglig  at  forvisse  sig  om,  at 
Prinsen  var  hans  Fange.  Prinsens  første  Opgave  var  at 
indgive  Guvernøren  en  falsk  Tryghedsfølelse  med  Hensyn 
til  hans  Undvigelse;  for  at  naa  denne  Hensigt  lod  han  sig 
tilskrive  en  stor  Mængde  Breve  (Guvernøren  skulde  læse 
dem  alle),  der  bragte  Underretning  om  den  Mulighed,  at 
der  i  førstkommende  Juni  Maaned  vilde  blive  udstedt 
Amnesti  for  alle  politiske  Fanger.  Da  disse  Breve  kom 
fra  Paris,  hvor  baade  den  offentlige  Mening  og  Pressen 
enstemmig  stillede  denne  Fordring,  havde  de  den  forønskede 
Virkning.  Beretningen  om  en  Amnesti  syntes  trolig,  da 
der  strax  efter  Juni  Maaned  skulde  foretages  nye  Valg,  og 
Regeringen  syntes  under  enhver  mulig  Betingelse  at  stræbe 
at  faa  disse  til  at  falde  ud  til  Gunst  for  sig.  Den  anden 
Del  af  Opgaven  bestod  i  Vedtagelsen  af  en  Plan,  som  i 
sine  mindste  Enkeltheder  var  simpel  og  lettest  mulig  at 
gjennemføre ;  men  for  at  forstaa,  hvorledes  denne  blev  iværksat, 
maa  jeg  her  give  en  Beskrivelse  af  Lokaliteterne  og  af  for- 
skjellige til  Fæstningen  hørende  Reglementer. 

Citadellet  Ham  danner  en  Firkant,  og  paa  hvert  af 
dets  fire  Hjørner  er  rejst  et  rundt  Taarn.  Taarnene  ere 
forbundne  med  høje,  smalle,  lodrette  Volde.  Der  er  kun 
én  Port  paa  den  nordostlige  Side;  denne  er  beskyttet  af  et 
stærkt  bygget,  firkantet  Taarn,  som  svarer  til  et  lignende 
Taarn  paa  den  nordvestlige  Side.  Voldene  mod  Syd  og 
Øst  ere   omgivne   af  Kanalen  St.  Quentin.    Floden  Somme 

leber  ikke  langt  der  fra.  Paa  begge  Sider  af  den  indre 
Gaard  er  opført  to  Barakker  af  Mursten;  for  Enden  af  den 
ene  af  disse  er  Fængslet,  en  mørk,  fugtig,  lav  Bygning, 
hvis  Bagside  støber  tæt  op  til  den  ydre  Vold,  der  berøver 
den  baade  Lys  og  Luft.  Paa  dette  Sted  var  Prins  Louis 
Napoleon  dømt  til  at  tilbringe  Resten  af  sit  Liv. 

Den  ene  af  disse  Volde  var  bleven  hele  hans  Verden; 
paa  et  lille  Hjørne  af  den  havde  han  fundet  tilstrækkelig 
Jord  til  at  dyrke  nogle  faa  Blomster,  for  hvilke  han  nærede 
stor  Forkjærlighed.  Her  tog  han  sin  daglige  Spaseretur, 
tænkende  paa  sine  Venner  og  oppebiende  Omdelingen  af 
Brevene,  der,  skjønt  de  vare  læste  af  Guvernøren,  før  de 
kom  i  hans  Hænder,   dog  vare  ham  til  ubeskrivelig  Glæde. 

Garnisonen  i  Ham  bestod  af  400  Mand.  Der  var  altid 
tresindstyve  af  disse  paa  Vagt  i  Citadellet.  Desforuden 
var  der  en  Besætning  af  Fangevogtere  og  Betjente,  hvem 
det  mere  specielle  Tilsyn  med  Prinsen  paahvilede.  Det 
Værelse,  Prinsen  beboede,  var  i  de  første  Dage  af  hans 
Fængsling  i  en  meget  forfalden  Tilstand.  I  Loftet  var 
Revner,  Papiret  faldt  af  Væggene,  Gulvet  var  i  Stykker, 
Dørene  og  Vinduerne  sluttede  saa  slet,  at  det  trak  ind  fra 
alle  Sider;  men  jeg  maa  tilføje,  at  takket  være  de  mange 
Klager  og  Forestillinger,  Ministeren  fra  forskjellige  Sider 
modtog,  fik  Guvernøren  omsider  Befaling  til  at  anvende 
600  Francs  til  Reparationer  og  til  Indkjøb  af  forskjellige 
Ting,  som  ansaas  for  uundværlige  for  Prinsens  Helbred. 
Den  Sum,  som  var  fastsat  til  Afholdelsen  af  Prinsens  dag- 
lige Fornødenheder,  var  syv  Francs;  denne  visselig  meget 
sparsomme  Tilstaaelse  for  den  store  Kejsers  Brodersøn 
vidnede  klart  om  de  Følelser,  hvoraf  Regeringen  var  besjælet 
over  for  ham. 

Paa  den  Tid  vi  tale  om,  da  Prinsen  forberedte  sin 
Flugt,  havde  han  siddet  fem  Aar  fangen  i  Fæstningen  i 
Ham.  Efter  den  modneste  Overvejelse  besluttede  han  sig 
til  at  vælge  den  simpleste  Plan,    som   bestod  i  at  finde  et 

Paaskud  for  at  indføre  Arbejdsfolk  i  Fængslet,  saaledes  at 
han,  ved  at  gribe  en  Lejlighed  til  at  iføre  sig  en  Arbejds- 
mands Klæder,  kunde  komme  ud  af  Citadellets  Port.  Netop 
da  Prinsen  havde  besluttet  at  anmode  om  en  eller  anden 
meget  nødvendig  Reparation  i  sit  Værelse,  bragte  Guvernøren 
ham  den  gode  Efterretning,  at  han  havde  modtaget  Ordres 
fra  Paris  til  at  faa  Trappen  og  Korridorerne  strax  malede 
og  restavrerede. 

Guvernøren  havde  aldrig  tilladt  den  mindste  Afvigelse 
fra  den  strængeste  Aarvaagenheds  Forholdsregler.  Natte- 
vagten var  altid  fordoblet,  og  naar  Klokken  slog  ti,  blev 
Whistpartiet  ufravigelig  afbrudt.  Fangevogterne  sade  altid 
ved  Foden  af  Trappen,  en  Forsigtighedsregel,  om  hvis  Over- 
holdelse Guvernøren  aldrig  undlod  selv  at  overtyde  sig,  før 
han  lukkede  den  yderste  Dør  og  stak  Nøglen  i  Lommen. 
Prinsen  iagttog  nu  hvert  Skridt,  disse  to  Fangevogtere 
foretoge,  og  enhver  af  deres  Bevægelser.  Han  lagde  Mærke 
til,  at  paa  visse  Dage  i  Ugen  havde  den  ene  af  dem  for 
Skik  at  gaa  ud  at  hente  Aviserne,  hvorfor  han  i  et  Kvarters- 
tid  lod  sin  Kammerat  alene.  Det  var  af  den  højeste  Be- 
tydning for  Foretagendets  heldige  Udfald,  at  dette  korte 
Tidsrum  kunde  blive  benyttet  til  at  bortlede  den  tilbageblevne 
Fangevogters  Opmærksomhed. 

Prinsen  havde  lidet  eller  intet  at  frygte  af  Skildvagterne, 
da  ingen  Undvigelse  ansaas  for  mulig  undtagen  ved  Bistand 
ude  fra.  Øvrighederne  havde  givet  strænge  Ordres  til  at 
hindre  Folk  i  at  nærme  sig  Fæstningen;  enhver,  der 
havde  erholdt  Tilladelse  til  at  komme  ind  i  Fæstningen » 
blev  omhyggelig  undersøgt;  men  enhver  kunde  frit  gaa  ud. 

Som  Følge  heraf  blev  der  taget  følgende  Beslutning. 
Charles  Thélin,  Prinsens  hengivne  Kammertjener,  skulde 
bede  om  Tilladelse  til  at  gaa  til  St.  Quentin,  hvor  han 
skulde  tage  en  Vogn.  Der  var  intet  usædvanligt  eller 
unaturligt  i,  at  Thélin  gik  ud.  Prinsen  skulde  i  en  Arbejds- 
mands Klæder   samtidig   gaa   ud   af  Porten.    Denne    Plan 


Af  Grev  Orsis  Memoirer.  41 3 

havde  den  dobbelte  Fordel,  at  den  gav  Thélin  Lejlighed  til 
at  henlede  Skildvagternes  og  Fangevogternes  Opmærksomhed 
paa  sig  ved  at  lege  med  Ham,  Prinsens  Yndlingshund,  som  hele 
Garnisonen  saa  ,godt  kjendte;  og  endydermere  tik  Thélin 
derved  Lejlighed  til  at  hindre  enhver  i  at  nærme  sig  den 
forklædte  Arbejdsmand,  medens  denne  gik  over  Pladsen  for 
at  naa  Porten.  Reparationerne  i  Bygningen  havde  allerede 
varet  otte  Dage,  i  hvilken  Tid  Prinsen  havde  været  i  Stand 
til  at  gjøre  sig  neje  bekjendt  med  den  Art  Eftersyn, 
Arbejdsmændene  vare  underkastede.  Han  havde  bemærket, 
at  ved  Ankomsten  til  Fængslet  bleve  de  én  for  én  under- 
søgte af  en  vagthavende  Sergeant  og  derefter  af  Fange- 
vogterne. Om  Aftenen,  naar  de  gik  bort,  bleve  de  igjen 
undersøgte  i  Guvernørens  Paasyn.  Prinsen  bemærkede 
ogsaa,  at  der  blev  holdt  skarpt  Udkig  med  enhver  Arbejs- 
mand,  som  drev  om  paa  et  eller  andet  afsides  Sted  i 
Citadellet ;  men,  at  man  ikke  gav  videre  Agt  paa  dem,  som 
paa  ligefrem  og  naturlig  Maade  gik  i  Retning  af  Porten  for 
at  hente  Værktøj  eller  Materiale. 

Den  saaledes  paatænkte  Undvigelsesplan  var  simpel, 
men  meget  dristig.  Prinsen  bestemte  strax  at  iværksætte 
den.  Det  blev  besluttet,*  at  Forsøget  skulde  gjøres  om 
Morgenen,  ikke  blot  fordi  Guvernøren  aldrig  var  tidlig  oppe;  men 
ogsaa  fordi  dette  frembød  den  dobbelte  Fordel,  at  man  kun 
havde  med  én  Fangevogter  at  gjøre,  og  at  det  stillede 
Prinsen  den  Mulighed  at  naa  det  belgiske  Tog  KL  4. 
r  Alt  var  beredt  til  den  23de  Maj.  Uheldigvis  fra  én 
Side  betragtet,  fik  Prinsen  netop  den  Dag  Besøg  af  nogle 
Venner,  hvis  Bekjendtskab  han  havde  gjort  i  England,  og 
hvis  Besøg  han  havde  ventet  langt  tidligere;  men  Prinsen 
fik  den  snilde  Tanke  at  bede  en  af  Gjæsterne  laane  Thélin 
sit  Pas,  hvilket  denne  gjorde  med  største  Beredvillighed. 
Vi  skulle  snart  faa  at  se,  hvor  stor  Betydning  dette  Pas 
fik  for  Foretagendets  heldige  Udfald.  Tidlig  om  Morgenen, 
den  25de  Maj ,    medens    alt  endnu   var   stille    og  lydløst  i 

Fæstningen,  stode  Prinsen,  Doktor  Conneau  og  Thélin  bag 
Gardinerne  paa  Udkig  efter  de  kommende  Arbejdere.  Det 
traf  sig  saa  uheldigt,  at  den  eneste  Mand  af  Garnisonen, 
Prinsen  ikke  kunde  lide,  den  Dag  havde  Vagt  ved  selve 
Indgangen  til  Prinsens  Fængsel.  Denne  Mand  var  over- 
ordentlig paapasselig  og  undlod  aldrig  at  udspørge  Arbejderne 
om  alt,  hvad  de  hørte  eller  saae  i  Fængslet.  Dog,  til  al 
Lykke  skulde  der  den  Dag  holdes  Revue  over  Tropperne, 
og  Grenaderen  maatte  afløses,  for  at  han  kunde  indtage  sin 
Plads  i  Bataillonen.  Endelig  kom  Arbejderne,  de  vare 
alle  Murere  og  Malere;  det  var  en  ny  Skuffelse,  Prinsen 
havde  beredt  sig  paa  en  Forklædning  som  Snedker;  men 
her  var  ingen  Tid  at  spilde.  Prinsen  ragede  hurtig  sin 
Moustache  af,  hvilket  fremkaldte  en  mærkelig  Forandring  i 
hans  Udseende.  Han  stak  en  Dolk  og  2  Breve,  som  aldrig 
forlod  ham,  til  sig;  det  ene  var  fra  hans  Moder,  det  andet 
fra  Kejseren;  Prinsen  betragtede  disse  to  Breve  som  sine 
Talisman'er. 

Oven  paa  sin  sædvanlige  Dragt  tog  Prinsen  først  en 
grov  Lærreds  Skjorte,  derpaa  en  ikke  blot  ren,  men  godt 
syet  Bluse  og  et  Par  tilsvarende  blaa  Benklæder,  synlig 
slidte  ved  Brug.  Over  den  første  Bluse  tog  han  en  anden, 
meget  medtagen  Bluse  og  et  blaat  Bomuldsklæde,  dertil  en 
sort,  langhaaret  Paryk  og  en  fedtet  Hue,  som  sluttede  For- 
klædningen. Baade  Hænder  og  Ansigt  vare  tilsølede  med 
Malning.  Prinsen  drak  en  Kop  Kaffe,  stak  Fødderne  i  et 
Par  Træsko,  tog  en  Lerpibe  i  Munden,  og  holdt  sig  med 
et  Bræt  paa  Skuldren  rede  til  at  gaa.  Klokken  7  om 
Morgenen  kaldte  Thélin  alle  de  Arbejdere,  som  restavrerede 
Trappen,    sammen  for  at  give  dem  deres  lille  Morgendram. 

Efter  at  have  givet  Tjeneren  Befaling  til  at  sætte  Vin 
og  Glas  paa  Spisebordet,  ilede  Thélin  op  ad  Trappen  for  at 
melde  Prinsen,  at  Øjeblikket  til  at  begive  sig  bort  var 
kommet.  Thélin  kom  atter  ned  ad  Trappen  for  at  møde 
de  to  Opsynsmænd,  af  hvilke  han  trak  den  ene  lidt  længer 

ind  i  Korridoren  under  Foregivende  af,  at  han  havde  noget 
vigtigt  at  meddele  ham;  han  holdt  ham  derved  med  Ryggen 
vendt  mod  Prinsen,  medens  denne  gik  ned  ad  Trappen. 
Den  anden  Opsynsmand,  Dupuis,  stod  endnu  paa  sin  Post; 
men  det  Skulderbræt,  Prinsen  bar,  var  mellem  ham  og  Du- 
puis  og  tvang  sidst  nævnte  til  at  gjøre  en  hurtig  Bevægelse 
for  at  undgaa  et  Sted;  han  blev  derved  hindret  i  at  se 
Prinsens  Ansigt,  og  denne  undgik  hans  Opmærksomhed. 
Prinsen  traadte  saaledes  fra  Døren  ud  i  Gaarden  uden  at 
blive  bemærket.  En  Arbejdsmand  kom  efter  ham,  tilsyne- 
ladende for  at  tale  til  ham;  men  Thélin  kaldte  paa  denne 
og  opfordrede  ham  til  at  gaa  op  i  Spiseværelset  og  tage  sig 
et  Glas  med  de  andre.  I  det  Prinsen  gik  forbi  Skildvagten, 
tabte  han  Piben  af  Munden;  men  han  tog  rolig,  medens 
Soldaten  saae  paa  ham.  Brættet  fra  Skuldren,  bukkede  sig 
og  tog  Piben  op,  hvorpaa  han  slog  Ild,  tændte  Piben  paa 
ny  og  gik  videre.  Ved  Døren  til  Vagtstuen  kom  han  tæt 
forbi  en  Officer,  som  læste  et  Brev;  lidt  længer  henne  sad 
et  Par  private  Folk  paa  en  Bænk;  Portneren  stod  ved  Ind- 
gangen til  Portnerboligen,  men  hans  Opmærksomhed  var 
udelukkende  henvendt  paa  Thélin,  som  kom  efter  med 
Hunden  i  et  Baand.  Den  Sergeant,  som  skulde  aabne  og 
lukke  Porten,  rettede  hurtig  Blikket  mod  den  foregivne  Arbejds- 
mand; men  en  rask  Bevægelse,  Prinsen  gjorde  med  det 
svære  Bræt,  tvang  ham  til  at  gjøre  et  Skridt  tilbage; 
han  aabnede  Porten,  og  Prinsen  var  fri!  Thélin  fulgte 
strax  efter  ham. 

Mellem  de  to  Vindebroer  mødte  Prinsen  to  Arbejds- 
mænd, som  kom  lige  hen  imod  ham  paa  den  Side,  hvor 
Brættet  ikke  skærmede  Ansigtet.  De  saae  forbavsede  paa 
ham,  som  om  de  vare  overraskede  ved  ikke  at  kjende  ham. 
Som  en  Mand,  der  er  træt  af  at  bære  en  Vægt  paa  den 
højre  Skulder,  svingede  Prinsen  Brættet  om  paa  den  venstre, 
og  netop  i  det  han  frygtede  for  at  blive  spurgt,  hørte  han 
den  ene  af  dem  sige:     »Aa,  det  er  Berthon!« 

Hidtil  var  alt  lykkedes  fortræffelig! 

Prinsen  gik  skyndsomt  hen  imod  Hovedlandevejen  til 
St  Quentin,  hvor  Thélin  ventede  med  den  Hyrevogn,  han 
havde  bestilt  den  foregaaende  Dag.  I  det  Prinsen  stod  i 
Begreb  med  at  kaste  sit  Skulderbræt  fra  sig,  hørte  han  en 
anden  Lejevogn  komme  fra  St.  Quentin,  han  lod  da  først 
denne  kjøre  forbi  for  at  undgaa  Opmærksomheden;  derpaa 
sprang  han  op  paa  Vognen,  som  var  aaben,  rystede  Stevet 
af  sine  Klæder,  kastede  Træskoene  i  en  Groft,  og  jog 
afsted,  i  det  han  selv  tog  Tømmerne  for  at  agere  Kusk. 

Næppe  vare  faa  Minutter  forløbne,  før  de  saae  to 
Gendarmer  komme  ud  fra  Landsbyen  St.  Sulpice ,  men  de 
drejede  i  Retning  af  Péronne,  før  de  kom  i  Nærheden  af 
Vognen.  De  fem  Mil  mellem  St.  Quentin  og  Ham  bleve 
hurtig  tilbagelagte.  Hver  Gang  de  skiftede  Heste,  skjulte 
Thélin  sit  Ansigt  saa  meget  som  muligt  i  Lommetørklædet, 
under  et  paataget  Anfald  af  Hoste  eller  under  Skin  af  at 
pudse  Næsen;  ikke  desto  mindre  blev  han  gjenkjendt  af 
forskjellige,  og  en  gammel  Kone  udtalte  sin  Forundring  over 
at  se  ham  i  Selskab  med  en  saa  lurvet  udseende  Person. 

Før  de  kom  til  St.  Quentin,  kastede  Prinsen  sine 
simple  Klæder,  men  beholdt  Parykken.  Da  han  steg  af 
Vognen,  fulgte  han  den  Vej,  som  løber  uden  om  Byens  Volde, 
i  Retning  af  Cambrai;  her  ventede  han  paa  Thélin,  som 
agtede  hos  Postmesteren,  Hr.  Abric,  at  leje  en  Postvogn 
med  to  Heste,  for,  som  han  sagde,  at  naa  Cambrai  i  be- 
timelig Tid.  Han  vilde  lade  Hyrevognen  samt  Hesten  blive 
i  St.  Quentin,  til  han  kom  tilbage.  Abric  var  fra- 
værende, men  Fruen  gav  Ordre  til,  at  Thélin  hurtigst 
muligt  fik,  hvad  han  forlangte,  og  da  hun  kjendte  ham 
personlig,  gav  hun  ham  et  rigtig  godt  Stykke  Postej,  som 
han  lovede  at  gjere  sig  til  gode  med  undervejs.  Dette  blev 
meget  vel  modtaget  af  Prinsen,  der  lidt  efter  fik  sig  en  god 
Frokost  deraf.  Prinsen  havde  ventet  en  Stund  paa  Vejen 
«fter  Thélin,  som  var  bleven  opholdt  noget  længer,  end  han 

havde  tænkt  sig  det.  I  Ængstelsen  for  at  være  gaaet  fejl 
af  Thélin,  spurgte  Prinsen  en  forbigaaende ,  om  han  ikke 
havde  mødt  en  Postvogn,  »Nej,«  svarede  denne  og  gik 
videre.     Det  var  selve  Statsprokurøren  i  St.  Quentin. 

Endelig  øjnede  Prinsen  Postchaisen;  den  glade  Gøen 
af  Hunden  Ham,  som  var  med  Thélin,  gjorde  Prinsen  op- 
mærksom paa  dens  Komme.     Klokken  var  9. 

Forudsat,  at  man  paa  den  Tid  i  Citadellet  var  bleven 
opmærksom  paa  Prinsens  Undvigelse,  var  det  umuligt  for 
Avtoriteterne  under  den  Forvirring,  som  en  slig  Begivenhed 
medfører,  at  foretage  de  fornødne  Skridt  saa  hurtig,  at 
man  kunde  indhente  Flygtningene.  Postvognen  rullede  ind 
i  Valenciennes  Klokken  4.5  Minutter  over  2.  »Deres  Pas,« 
spurgte  Vagten.  Thélin  foreviste  det  Pas,  Englænderen 
havde  givet  Prinsen  i  Ham.  »Det  er  godt!«  Da  der  ikke 
afgik  noget  Tog  til  Briissel  før  Kl.  4,  følte  Prinsen  sig 
fristet  til  at  leje  en  anden  Postvogn  for  at  naa  Grænsen; 
mf^n  han  opgav  denne  Tanke,  da  han  indsaa  det  mistænkelige 
i  at  rejse  paa  saa  usædvanlig  Vis. 

Baade  Prinsen  og  Thélin  ventede  derfor  saa  taalraodig, 
som  de  formaaede,  paa  Stationen ;  Thélin  holdt  opmærksomt 
Øje  med  den  Side,  hvor  fra  Gendarmerne  kunde  komme. 
»Aa!  her  er  Thélin,«  sagde  en  gammel  Mand  af  tarveligt  Ud- 
seende. Thélin  vendte  sig  om  og  gjenkjendte  til  sin  store 
Skræk  en  Gendarm,  som  havde  opgivet  Polititjenesten  for 
at  tage  Tjeneste  paa  Nord-Banegaarden.  Manden  spurgte 
til  Prinsens  Befindende,  lidet  anende,  at  han  stod  ham 
saa  nær. 

Omsider  kom  Toget,  og  de  indtoge  deres  Pladser. 

Prinsen  naaede  uden  Forhindring  Briissel,  Ostende  og 
England  og  ankom  til  London  paa  Derby-Dagen,  den  27de 
Maj  1846.  Han  tog  lige  hen  til  mig.  Jeg  kjendte  ham 
næppe,  da  han  traadte  ind  i  mit  Værelse,  saa  stor  var 
Forandringen  i  hans  Udseende,  efter  at  han  havde  aftaget 
Moustacherne.     Det  første  Gjensyn  var  paa   begge  Sider  et 

Udbrud  af  overstrømmende  Glæde  og  Taknemmelighed  over 
den  dristige  Plans  heldige  Gjennemferelse,  hvortil  Prinsen 
med  varme  Taksigelser  paastod,  at  jeg  havde  bidraget 
væsentlig. 

Det  var  af  Prinsens  egen  Mund,  jeg  modtog  de  anførte 
Enkeltheder  vedrørende  hans  vidunderlig  heldige  Undvigelse. 

Ikke  saa  snart  følte  Prinsen  sig  i  Sikkerhed  paa  brittisk 
Grund,  for  han  skrev  til  Sir  Robert  Peel,  Lord  Aberdeen  og 
til  den  franske  Gesandt. 

Til  sidst  nævnte,  Greven  af  St.  Aulaire,  skrev  Prinsen 
følgende  Brev: 

London,  den  28de  Maj  1846. 
»Hr.  Greve ! 

Jeg  vil  aabent  erklære  for  den  Mand,  som  var  en  Ven 
af  min  Moder,  at  jeg,  i  det  jeg  undveg  fra  Fængslet,  ingen- 
lunde havde  til  Hensigt  at  gjentage  de  Forsøg  mod  den 
franske  Regering,  som  have  været  saa  uheldsvangre  for  mig 
selv.     Mit  Formaal  var  at  se  min  gamle  Fader  igjen. 

»Før  jeg  besluttede  mig  til  at  ty  til  den  Yderlighed 
at  flygte,  forsøgte  jeg  paa  enhver  Maade  at  opnaa  Tilladelse 
til  at  tage  til  Florents,  i  det  jeg  samtidig  gav  alle  de 
Garantier,  min  Ære  kunde  tilstede.  Da  enhver  Anmodning 
mødte  Afslag,  har  jeg  gjort,  hvad  Hertugen  af  Guise  og 
Hertugen  af  Nemours  under  lignende  Omstændigheder  gjorde 
under  Henrik  IV. 

Jeg  vil  bede  Dem  gjøre  den  franske  Regering  bekjendt 
med  mine  fredelige  Hensigter,  og  jeg  haaber,  at  denne 
Erklæring,  som  er  fuldkommen  frivillig,  maa  have  til  Følge, 
at  man  forkorter  Pængselstiden  for  de  af  mine  Venner,  som 
endnu  sidde  i  Fængsel. 

L.  N.  Bonaparte.« 


Meddelelsen  om  Undvigelsen  vilde  være  ufuldstændig, 
om  jeg  ikke  berettede,  hvad  der  forefaldt  i  Ham  efter 
Prinsens  Bortgang. 

Doktor  Conneau,  hvis  Hengivenhed  for  Prinsen  lagde 
sig  for  Dagen  i  al  hans  Færd,  saa  længe  han  levede,  havde 
paataget  sig  det  vanskelige  Hverv  at  give  det  saa  længe 
som  muligt  Skin'  af,  at  intet  var  forefaldet. 

Først  lukkede  han  Døren  mellem  Sovekammeret  og 
Dagligværelset,  medens  han  i  sidst  nævnte  lod  antænde  en 
stærk  Ild  under  Foregivende  af,  at  Prinsen  var  upasselig. 
Da  Frokosten  Klokken  8  om  Morgenen  skulde  anrettes, 
befalede  Doktoren  at -anrette  den  i  hans  Værelse,  saa  meget 
mere  som  ogsaa  General  Montholon  holdt  Sengen  for 
Upasselighed.  Han  tilføjede,  at  Prinsen  havde  taget  Medicin, 
og  for  at  enhver  skulde  føle  sig  overbevist  om  Sandheden  af 
hans  Ord,  lavede  han  en  Blanding  af  Kaffe  og  brændt  Brød 
med  Tilsætning  af  en  Del  Salpetersyre,  som  efter  at  have 
kogt  i  nogle  Minutter  fyldte  Værelset  med  en  Sygelugt,  der 
maatte  give  Opsynsmændene  Forvisning  om,  at  Tingene  for- 
holdt sig,  som  det  blev  sagt. 

Det  varede  imidlertid  ikke  længe,  før  Guvernøren  kom 
for  at  forhøre  sig  om  Prinsens  Befindende.  Doktoren 
erklærede,  at  han  var  bedre  og  tog  sig  en  lille  Hvile  paa 
Sofaen  i  Dagligværelset. 

Alt  gik  vel  til  Klokken  7  om  Aftenen,  da  Guvernøren 
kom  igjen  og  paa  Doktorens  Forklaring,  at  Prinsen  havde 
det  bedre,  erklærede:  »Jeg  maa  se  Prinsen,  jeg  maa  tale 
med  ham.«  Man  havde  ret  behændig  i  Sengen  anbragt 
noget,  som  lignede  en  Mand  med  Hovedet  vendt  mod  Væggen. 
Doktoren  kaldte  paa  Prinsen,  men  fik  intet  Svar.  Han 
vendte  sig  derpaa  til  Guvernøren,  sigende:  »Prinsen  sover 
baardt.«  Guvernøren  syntes  at  tabe  Taalmodigheden.  »Jeg 
vil  sætte  mig  i  Værelset  ved  Siden  af,  til  denne  Søvn  er 
ovre;  men  sig  mig  dog,  hvorledes  gaar  det  til,  at  Thélin 
endnu  ikke  er  kommen  tilbage?  Deligencen  er  kommen,  og 
Thélin  var  ikke  med.  Det  er  besynderligt,  meget  besynder- 
ligt!    Lad  os  engang  se.« 

Doljtoren  ilede   atter   ind  i  Sovekammeret,   men  kom 

tilbage  sigende:  »Prinsen  sover  endnu.«  Guvernøren  kunde 
ikke  længer  udholde  den  Spænding,  hvori  han  befandt  sig. 
Han  gik  ind  i  Soveværelset,  trak  Sengetæpperne  til  Side  og 
opdagede  Listen. 

»Gode  Gud!«  udbrod  han,  »Prinsen  er  flygtet!« 
Læseren  kan  let  tænke  sig  den  Tilstand  af  Forvirring, 
som  paafulgte. 

Den  næste  Dag  indløb  Ordrer  til  at  arrestere  Guvernøren, 
Doktoren  og  alle  Opsynsmændene.  Doktor  Conneau  blev 
belagt  med  Haandlænker  og  ført  til  Peronne  for  at  for- 
høres, hvorefter  han  blev  dømt  til  tre  Maaneders  Fængsel. 
Charles  Thélin  blev,  for  ikke  at  have  mødt  for  Retten,  dømt 
til  6  Maaneders  Fængsel. 

M.  B. 


Livet  ved  Hove  i  Middelalderens  Midte. 

(Slutning.) 


XII. 


Belejringer.  —  Betvingelse  ved  Udhungring  og 
Tørst.  —  Udfald.  —  Vaabenhvile.  —  Miner.  — 
Kastemaskiner.  —  Stormmaskiner.  —  Storm- 
taarne.  —  Stormen.  —  De  belejredes  Forsvar.  — 
Forholdsregler  mod  Udhungring  og  Vandmangel. 
—  Forsvarsmidler.  —  Underhandlinger  og  Over- 
givelse. —  Grusomheder.  —  Plyndring.  —  Øde- 
læggelser. —  Fredsslutning. 

JNaar  en  Hær  altsaavar  bleven  besejret,  skjent  Kvinder 
og  Børn  sikkerlig  baade  havde  fastet  og  opsendt  Bønner  for 
et  heldigt  Udfald,  kastede  den  sig  ind  i  en  befæstet  Stad, 
og  Sejrherren  raaatte  nu  begynde  sammes  Belejring.  Hele 
Middelalderen  igjennem  drev  man  Belejringskunsten  med 
særlig  Forkj ærlighed ,  og  Felttogene  afsluttedes  i  Regelen 
først  ved  langvarige  Belejringer. 

»Der  gives  tre  Maader,  hvorpaa  man  kan  indtage  Fæst- 
ninger og  Borge:  ved  Torst,  ved  Hunger  og  ved  Vaaben. 
Det  forefalder  hyppig,  at  de  belejrede  lide  Mangel  paa 
Vand;  de  maa  da  enten  omkomme  af  Tørst  eller  overgive 
Fæstningen.     Derfor  maa  Belejrerne  omhyggelig  undersøge, 

om  de  kunne  afskære  Fjenden  fra  Vand,  og  hvorledes;  thi 
det  sker  ofte,  at  Vandet  fra  en  fjærti  Kilde  ledes  til  den 
belejrede  Fæstning;  naar  altsaa  Korene  og  Kanalerne  til 
Vandledningen  ødelægges,  maa  der  indtræde  Vandmangel. 
Andre  Borge^  ligge  dernæst  saa  hejt,  at  Vandet  ikke  kan 
naa  op  til  dem;  naar  Brøndene  saaledes  komme  til  at  ligge 
uden  for  Fæstningen,  maa  Belejrerne  gjore  sig  al  mulig 
Umage  for  at  bindre  de  belejrede  i  at  benytte  dem.  For 
det  andet  kan  man  betvinge  Fæstningen  ved  Hunger;  thi 
uden  Fede  kunne  vi  ikke  holde  det  ud.  For  at  indtage  en 
Fæstning  maa  Belejrerne  derfor  omhyggelig  bevogte  og  af- 
skære alle  Veje  og  Stier,  ad  hvilke  man  kan  bringe  Fjenden 
Proviant.  Ved  en  slig  Belejring  anretter  Hungeren  -  nemlig 
ofte  mere  Skade  end  Sværdet,  og  derfor  dræbe  -Belejrerne 
hyppig  ikke  deres  Fanger,  men  for  at  de  desto  hurtigere 
Jfunne  betvinge  Fæstningen,  lemlæste  de  dem  kun,  gjore  dem 
saaledes  ukampdygtige  og  sende  dem  nu  tilbage  til  den  be- 
lejrede Fæstning,  for  at  de  kunne  hjælpe  til  at  fortære 
Forraadene  og  Hungersnøden  saaledes  indtræde  desto  tid- 
ligere ....  Ved  Sommertid ,  før  Kornet  er  indhøstet, 
lader  Belejringen  sig  bedst  udføre;  thi  naar  Fæstningen 
skal  betvinges  ved  Tørst,  er  det  bedst  at  foretage  Be- 
lejringen ved  Sommertid,  fordi  Brøndene  snarest  ere  udtørrede 
og  Regnskyllene  heller  ikke  saa  hyppige,  at  de  belejrede 
kunne  hjælpe  sig  med  Cisterner.  Skal  et  Slot  eller  en  Stad 
betvinges  ved  Hunger,  er  det  ligeledes  bedst  at  henlægge 
Belejringen  til  om  Sommeren,  før  Høsten  er  bragt  hjem,  og 
Vinhøsten  har  fundet  Sted,  fordi  paa  denne  Tid  Forraadene 
fra  det  foregaaende  Aar  altid  slippe  op.  Naar  de  belejrede 
altsaa  ikke  kunne  hjælpe  sig  med  det  løbende  Aars  Af- 
grøde, lide  de  hurtigere  Mangel.  Naar  fremdeles  efter  en 
Krig  eller  et  Slag  Fæstninger  skulle  indtages,  lader  dette 
sig  ogsaa  bedre  iværksætte  ved  Sommertid ;  thi  om  Vinteren 
ere  Regnskyllene  hyppigere,  Gravene  fyldes  med  Vand,  og 
derved  bliver  Belejringen  vanskeligere.     Ogsaa  lide  Belejrerne 

i  deres  Telte  mere  af  det  ugunstige  Vejr  end  de  belejrede 
i  deres  Huse.  Belejringer  bør  altsaa  enten  finde  Sted  om 
Sommeren,  eller  hvis  de  skulle  trække  ud  i  længere  Tid, 
bør  de  i  det  mindste  begynde  om  Sommeren,  før  de  belejrede 
kunne  hjembringe  Korn,  Vin  og  andre  Ting.«  *) 

Borgens  Udhungring  skildres  os  af  mange  Forfattere; 
ved  de  haardeste  Straffe  skræmmer  man  den  omboende  Be- 
folkning fra  at  indsmugle  Proviant.  Frederik  Barbarossa 
lod  saaledes  højre  Haand  afhugge  paa  de  Indbyggere 
af  Piacenza,  som  havde  bragt  Levnedsmidler  til  Milano; 
paa  én  Dag  led  fem  og  tyve  Mennesker  denne  gru- 
somme Straf.  Under  Belejringen  af  Tortona  1154  søgte 
man  først  at  afspærre  Floden,  som  flød  gjennem  Forstaden, 
senere  kastede  man  Lig  af  Mennesker  og  Dyr  i  Floden  for 
at  gjøre  Vandet  ubrugeligt.  De  belejrede  søgte  omvendt 
at  fri  sig  for  alle  unyttige  Munde,  man  jagede  dem  simpelt- 
hen bort.  Dette  gjorde  t.  Ex.  Englænderne,  da  Fransk- 
mændene i  Aaret  1204  belejrede  Slottet  Gaillard;  Filip 
Augustus  lod  de  stakkels  Mennesker  passere,  men  befalede 
ikke  at  taale  det  for  Fremtiden,  og  da  Kommandanten  senere 
atter  udviste  400  unyttige  Munde  af  Borgen,  bleve  de 
hverken  slupne  igjennem  af  Franskmændene  eller  gjen- 
optagne  af  Englænderne,  men  maatte  hele  tre  Maaneder 
igjennem  elendig  friste  Livet  mellem  de  tvende  fjendt- 
lige Lejre. 

»Naar  Belejrerne  ere  forsømmelige  og  ikke  forskanse 
sig  paa  behørig  Maade,  kunne  de  foruroliges  af  de  be- 
lejrende: thi  da  Belejringerne  ofte  vare  en  rum  Tid, 
kunne  Belejrerne  ikke  altid  være  lige  aarvaagne.  Der- 
for hænder  det  undertiden,  naar  de  ikke  have  forskanset 
sig,  og  Belejrerne  sove,  lege,  pleje  deres  Magelighed 
eller  af  andre  Grunde  ere  spredte  ad,  at  Borgens  Be- 
sætning   stormer   frem,    antænder  Teltene,    ødelægger    Be- 


*)  Efter  den  alt  oftere  citerede  Ægidius  Romanus  Colonna. 

lejringsmaskinerne  og  mangen  Gang  nedhugge  en  Mængde 
af  Belejrerne.  For  altsaa  at  være  sikker,  maa  man  opslaa 
Lejren  i  det  mindste  et  Spydkast  fra  Fæstningen,  drage 
Grave  om  samme,  nedramme  Palissader  og  bygge  Taarne, 
for  at  Fjenden  kan  finde  Modstand,  naar  han  skulde  vove 
et  Stormløb.« 

Slige  Udfald  af  de  belejrede  skildres  hyppig.  Ofte 
udspandt  der  sig  et  helt  Slag  foran  Fæstningen;  naar  dette 
var  forbi,  trak  de  belejrede  sig  tilbage  til  deres  Fæstning, 
Belejrerne  til  deres  befæstede  Lejr,  hvor  de  indrettede  sig 
saa  hyggelig  som  muligt,  hvor  de  havde  bygget  deres  Bager- 
ovne, Køkkener  o.  s.  v.  Efter  et  sligt  Udfald  afsluttedes 
altid  en  Vaabenstilstand  for  at  begrave  de  faldne. 

Fra  Fæstningen  gaves  et  Fredstegn,  et  Signal  til  at 
man  vilde  underhandle;  blev  Tegnet  besvaret,  afsendte  man 
Parlamentærer.  Fredstegnet  var  forskjelligt ;  sædvanlig- 
vis bar  Parlamentæren  en  Lavrbær-  eller  Olivengren,  i  Nøds- 
fald en  Grangren  i  Haanden.  Hovedsagen  var,  at  man  for- 
stod, at  Buddet  kom  i  fredelig  Hensigt.  Var  Parlamentæren 
bevæbnet,  tog  han  i  det  'mindste  Staalspidsen  af  sin  Lanse 
eller  kom  med  ubedækket  Hoved,  eller  med  Skjoldets  Spids 
vendt  opad.  Et  hvidt  Tørklæde  gjaldt  ogsaa  som  Freds- 
tegn. For  at  Underhandlinger  saaledes  kunde  finde  Sted, 
blev  der  paabudt  Fred,  og  det  blev  under  Dødsstraf  befalet 
at  standse  Fjendtlighederne  i  den  bestemte  Frist,  hvis  Læ^ngde 
naturligvis  afhang  af  Overenskomsten;  fjorten  Dage  synes 
allerede  at  have  været  en  lang  Frist. 

Sandsynligvis  havde  man  allerede  før  Fjendtlighedernes 
Begyndelse  opfordret  Fæstningen  til  Overgivelse.  Ophængte 
Besætningen  deres  Skjolde  paa  Borgens  Tinder,  saae  Mod- 
standerne, at  maa  var  beredt  paa  at  forsvare  sig  til  det 
yderste.  Hyppig  spottede  man  ogsaa  Belejrerne;  ved 
Alengons  Belejring  haane  Soldaterne  fra  Muren  Vilhelm 
Erobreren,  lade  ham  høre  ilde  for  hans  ringe  Herkomst  og 
æggQ  ham  yderligere  ved  uanstændige  Lader. 

»En  ArtBestorming  er  sædvanlig  og  almindelig;  man  lader 
Arrabryst-  og  Bueskytterne  overøse  Besætningen  med  Pile, 
Slyngekasterne  udsende  deres  Sten,  og  Stormstigerne  sættes 
til.  Saa  snart  de  belejrede  blot  vise  sig  paaTaarnene  eller 
Murene,  skydes  der  paa  dem,  og  saa  snart  man  har  besteget 
Muren,  er  man  Fjenden  voxen.« 

Denne  Fremgangsmaade  kunde  dog  kun  have  nogen  Udsigt 
til  Held,  naar  Borgen  havde  en  svag  Besætning  eller  blev 
overrumplet.  Over  for  en  tilstrækkelig  Besætning  paa 
Murene,  vare  de  stormende  paa  deres  vaklende  Stiger  dog 
alt  for  meget  udsatte.    Ægidius  fortsætter  derfor  ogsaa: 

»Foruden  dette  ligefremme  Angreb  gives  endnu  trende 
andre  Arter,  som  ikke  alle  og  enhver  er  bekjendt  med:  den 
ene  Angrebsmaade  sker  ved  underjordiske  Gange,  den  anden 
ved  svære  Kastemaskiner,  den  tredje  ved  Bygninger,  som 
slæbes  frem  mod  Murene.  Om  alle  disse  tre  Maader  ville 
vi  her  tale.  For  det  første  betvinges  Fæstninger  ved  Miner 
eller  underjordiske  Gange.  Belejrerne  maa  nemlig  hemmelig 
grave  sig  et  Steds  ned  i  Jorden  og  hensætte  et  Telt  eller 
en  Bygning  foran  dette  Sted,  for  at  de  belejrede  ikke  skulle 
se,  hvor  de  begynde  at  grave.  Her  maa  de  nu  indrette 
underjordiske  Gange  som  i  Bjærgværkerne,  og  disse  Gange 
maa  være  dybere  end  Fæstningsgravene  og  strække  sig  helt 
hen  under  Murene.  Naar  dette  lader  sig  gjennemfere,  er 
det  let  at  indtage  Fæstningen.  Man  maa  da  forst  under- 
grave Muren  og  afstive  Murens  Yægga  med  Træ,  for  at 
Murene  ikke  strax  skulle  synke  sammen.  Og  naar  Belejrerne 
saaledes  have  undergravet  og  undermineret  alle  Murene  eller 
den  største  Del  af  samme  og  indse,  at  de  kunne  erobre 
Fæstningen  ved  Murenes  blotte  Sammensynkning,  maa  de 
Btrax  stikke  Hd  paa  de  Træstiver,  som  støtte  Murene;  her- 
ved bringes  Muren  helt  eller  delvis  til  Fald,  og  herved  ud- 
fyldes Gravene.  Naar  dette  sker  ganske  uventet,  forfærdes 
Belejrerne,  og  Staden  bliver  desto  lettere  tagen.  Man  maa 
imidlertid  give  nøje  Agt  paa  stadig  at  forskalle   de  under- 

jordiske  Gange  med  Brædder  eller  afstive  dem  paa  anden 
Maade,  for  at  Jorden  ikke  skal  styrte  sammen  og  kvæle  de 
gravende.  Ogsaa  den  Jord,  som  skaffes  ud  fra  Gangene, 
maa  saaledes  skjules,  at  den  ikke  kan  ses  af  de  belejrende. 
Saa  snart  der  saaledes  er  stukket  Ild  paa  de  Støtter,  som 
holde  Muren,  maa  den,  som  gjer  det,  samt  hans  Fæller 
trække  sig  tilbage  til  et  sikkert  Sted,  for  at  de  ikke  selv 
skulle  saares  ved  Murens  Sammenstyrtning.  Saaledes  bærer 
man  sig  ad  ved  en  Minekrig,  dog  til  at  indtage  en  Fæst- 
ning er  Murenes  Fald  ikke  tilstrækkelig;  men  tror  man 
ikke,  at  det  forslaar,  naar  Murene  ere  undergravede  og  under- 
minerede, stikker  man  endnu  ikke  Ild  paa,  men  rykker 
med  lignende  underjordiske  Gange  frem  til  de  større  Fæst- 
ningsværker og  de  større  Mure  om  den  belejrede  Stad 
eller  By  og  bærer  sig  her  ad  som  ved  Murene.  Man  kan 
fremdeles  rykke  videre  frem  og  anlægge  de  underjordiske 
Gange  saaledes,  at  man  gjennem  dem  kan  naa  ind  i  den 
belejrede  Stad  eller  Borg.  Alt  dette  kan  ske  saa  hemmelig, 
saa  de  belejrede  ikke  mærke  det,  ganske  vist  ikke  uden 
Vanskelighed  eller  Tidsspilde,  men  saaledes  at  det  fører  til 
det  rette  Maal.  Naar  alt  er  saaledes  forberedt,  stikker  man  Ild 
paa  ved  Nattetid  eller  til  en  anden  Tid,  som  egnar  sig  til 
Kamp,  saa  at  samtidig  de  undergravede  Mure  og  Befæst- 
ningsværker styrte  sammen,  og  de  underjordiske  Gange  til 
Borgen  eller  Staden  ere  færdige,  og  de  ovri^e  Belejrere 
kunne  storme  ind  i  Byen  eller  Borgen  gjennem  den  Breche, 
som  er  fremkommen  ved  Murenes  Fald.« 

Anvendelsen  af  Miner  var  tidlig  kjendt,  og  hele  Middel- 
alderen igjennem  gjorde  man  Brug  af  samme,  til  man  lærte 
hurtigere  at  ødelægge  eii  Fæstningsmur  ved  Kanoner.  Ved 
Belejringen  af  Nikæa  1097  styrte  Korsfarerne  et  Taarn  ved 
Underminering,  og  foran  Lissabon  1147  lægger  man  en 
Breche  paa  30  Alens  Længde  i  Stadsmuren.  Ledelsen  af 
slige  Arbejder  betros  en  Ingeniør,  om  hvis  Virksomhed  i 
det  hele  taget  vi  ville  faa  mere  at  vide.      Mærkede  nu  de 

belejrede,  at  deres  Mure  bleve  undergravede  paa  et  Sted, 
anlagde  de  Koritraminer  og  søgte  at  fordrive  Fjenden  fra 
deres  Gange,  at  ^tilkaste  Gangene  og  saaledes  afværge  den 
truende  Fare.  Ved  Belejringen  af  Tortona  udspandt  der  sig 
en  slig  underjordisk  Kamp,  og  de  Korsfarere,  som  1191 
underminerede  »det  forbandede  Taarn«  ved  Fæstningen  Akka, 
traf  pludselig  paa^en  tvrkisk  Kontramine;  man  blev  enig 
om,  at  begge  Parter  skulde  gaa  tilbage;  men  Tyrkerne  til- 
stoppede strax  deres  Gange,  for  at  Korsfarerne  ikke  ad  denne 
Vej  skulde  naa  ind  i  deres  Stad. 

Saa  sikkert  nu  end  Murenes  Underminering  maatte  fere 
til  Maalet,  lod  denne  Angrebsmaade  sig  dog  ikke  altid 
anvende.  En  klippefuld  Grund  maatte  allerede  i  og  for  sig 
lægge  uovervindelige  Hindringer  i  Vejen,  da  man  ikke  for- 
stod at  sprænge  Stenmasser,  men  højst  at  kløfte  dem  en 
Smule  ved  Ild.  Var  Fæstningen  oven  i  Kjøbet  opmuret 
paa  det  haarde  Fjæld,  kunde  der  overhovedet  slet  ikke  være 
Tale  om  en  Undergravning  af  Muren,  og  man  maatte  gribe 
til  andre  Midler,  som  vor  Hjemmelsmand  Ægidius  yder- 
ligere gjor  os  bekjendt  med. 

»Det  forekommer  nu  ofte,  at  Fæstninger  ere  grundede 
paa  store  Stenmasser  eller  ere  omgivne  af  Vand,  have  meget 
dybe  Grave  eller  i  øvrigt  ere  saaledes  befæstede,  at  de 
enten  slet  ikke  eller  kun  meget  vanskelig  kunne  erobres  ved 
Miner  eller  underjordiske  Gange.  Vi  maa  altsaa  undersøge, 
hvor  mange  Arter  Stenslynger  der  gives,  og  med  hvor 
mange  Slags  Bygninger  man  kan  angribe  Fæstninger.  Kaste- 
maskinerne falde  i  fire  Arter;  thi  ved  hver  Maskine  maa 
der  gives  en  Kraft,  som  trækker  Løftestangen,  der  er  for- 
bunden med  Stenslyngen,  tilbage  og  slynger  den  i  Vejret. 
Det  sidste  sker  undertiden  ved  en  Modvægt;  men  mangen 
Gang  strækker  dette  ikke  til,  men  Løftestangen  tvinges  i 
Vejret  ved  Reb,  og  naar  den  saaledes  svinger  tilbage,  slynges 
Stenene  bort.  Naar  Kastet  sker  ved  en  Modvægt  alene, 
kan  denne  Modvægt   være  ubevægelig  eller  bevægelig  eller 

en  Blanding  af  begge.  Ubevægelig  kaldes  Modvægten,  naar 
der  til  [løftestangen  er  befæstet  en  Kasse  med  Sten,  Sand, 
Bly  eller  et  andet  tungt  Legeme,  og  denne  Art  Maskiner 
kaldte  de  gamle  »Trabucium«.  Blandt  alle  Maskiner  kaster 
den  nøjagtigst,  da  Modvægten  altid  trækker  ligelig  og  derfor 
stadig  giver  samme  Bevægkraft.  Med  denne  Art  Maskiner 
vilde  man  næsten  kunne  ramme  en  Naal.  Naar  man  nemlig 
skal  ramme  et  Maal,  og  den  kaster  for  meget  til  hejre  eller 
venstre,  maa  Maskinen  rettes  til  den  Kant,  hvor  Stenen  skal 
ramme ;  men  naar  den  kaster  for  højt,  maa  man  enten  rykke 
den  længere  tilbage  fra  Maalet,  eller  man  lægger  en  tungere 
Sten  i  Slyngen,  saa  den  ikke  kan  kaste  saa  højt;  men 
naar  den  slynger  for  lavt,  maa  Maskinen  rykkes  frem,  eller 
man  vælger  en  lettere  Sten.  Naar  man  vil  kaste  nøj- 
agtig mod  et  bestemt  Maal,  maa  man  altid  først  veje 
Stenene. 

»En  anden  Art  Maskiner  har  en  Modvægt,  som  hænger 
bevægelig  ved  Maskinens  Løftestang,  drejer  sig  ved  samme. 
Denne  kaldes  Bliden  og  har  følgende  Egenskab:  Da  Mod- 
vægten hænger  bevægelig  paa  Løftestangen,  trækker  den 
rigtignok  stærkere,  men  ikke  saa  jævnt;  den  slynger  altsaa 
nok  længere,  men  rammer  ikke  saa  nøjagtig  og  ligelig. 
Der  gives  dog  endnu  en  tredje  Art  Maskiner,  som  kaldes 
»Tripantum«,  der  har  begge  Arter  Modvægt.  Paa  Grund 
af  sin  faste  Modvægt  kaster  den  nøjagtigere  end  Bliden,  og 
ved  sin  bevægelige  Modvægt  slynger  den  Stenen  længere 
end  »Trabucium«.  Den  fjerde  Art  Maskiner  har  ingen 
Modvægt,  men  Reb,  som  spændes  og  strammes  ved  Haand- 
kraft.  Disse  Maskiner  kaste  ikke  saa  tunge  Stene  som  de 
først  nævnte;  men  de  kræve  mindre  Tid  og  kaste  derfor 
hurtigere  end  hine. 

»Den,  som  altsaa  belejrer  en  Borg  eller  Stad  og  vil 
erobre  den  med  Kastemaskiner,  maa  strax  overlægge,  om 
han  bedst  kan  betvinge  hin  Fæstning  ved  nøjagtig  rammende 
eller  ved   ^s^rnt   rammende  Skud   eller   ved    begge  Maader 

tilsammen,  eller  om  han  kan  tilføje  de  belejrede  mest 
Skade  ved  mange  og  hyppige  Skud.  Og  naar  han  nøje 
kjender  de  Maskiner,  vi  have  omtalt,  véd  han  ogsaa  nøje, 
hvorledes  en  Stad  kan  angribes  med  Kastemaskiner.  Man 
maa  dernæst  give  nøje  Agt  paa,  at  den  belejrede  Fæstning 
beskydes  af  Kastemaskinerne  baade  Dag  og  Nat,  og  for  at 
man  kan  se,  hvorledes  de  udkastede  Sten  ramme  om  Natten, 
maa  man  altid  binde  brændende  Spaan  til  Stenene;  herved 
kan  man  se,  hvorledes  Maskinen  kaster,  og  hvilken  Art 
samt  hvor  tung  en  Sten  der  bør  lægges  i  Maskinens 
Slynge.« 

Bestemmelsen  af  de  forskjellige  Kastemaskiner  er  meget 
vanskelig,  og  hvor  stor  Møje  den  berømte  franske  Arkitekt 
■Viollet-le-Duc  end  har  gjort  sig  for  at  rekonstruere  samme 
efter  de  højst  ufuldkomne  Afbildninger,  kan  man  dog  ikke 
sige,  at  han  altid  har  truffet  det  rigtige ,  end  sige  besvaret 
eller  blot  berørt  alle  foreliggende  Spørgsmaal.  *)  Det  samme 
gjælder  om  den  schweiziske  General  Dufours  og  om 
Napoleon  III's  fortrinlige  Arbejder.**)  Meget  er  endnu 
aldeles  dunkelt  og  vil  vanskelig  nogen  Sinde  ret  blive  op- 
klaret, da  selve  Maskinerne  ere  ødelagte,  Afbildningerne  alt 
for  flygtige  og  Beskrivelserne  —  selv  Ægidius  Eomanus's  — 
utilstrækkelige,  da  de  nærmest  ere  affattede  for  Folk,  som 
alt  vare  kjendte  med  det  omhandlede  Æmne. 

Hvad  de  Sten  angaar,  som  udslyngedes  af  Maskinerne, 
maa  vi  ikke  tænke  os  dem  som  raa  Klippeblokke  eller 
Kampesten;  de  bleve  omhyggelig  afrundede  og  tilhuggede, 
og  mange  endnu  for  Haanden  værende  Stenkugler  have  vist- 
nok været  anvendte  som  Skyts.  Hvorledes  man  vejede  dem, 
have  vi  allerede  hørt;  med  en  Trabucium  kunde  man  kaste 
Stene   paa    tre  Centners   Vægt.     Ogsaa   støbte  Blyklumper 


*)   Essai  sur  l'architecture  miiitaire  au  moyen-åge.     Paris  1854. 
**)    Mémoire  sur  l'artillerie  des  andens  et  du  moyen-åge.   Paris 
&  Geneve  1840.  —  Etudes  sur  Tartillerie. 

anvendtes  i  Steden  for  Sten.  Særlig  farligt  maatte  det 
være,  naar  Maskinerne  slyngede  hele  Bikuber  mod  Fjenden, 
hvilket  synes  at  have  været  en  meget  afholdt  Spas;  natur- 
ligvis gik  Kuben  itu  ved  Faldet,  de  rasende  Bier  faldt  over 
Mennesker  og  Dyr  og  kunde  anrette  stor  Skade.  Med 
Kastemaskinerne  udslyngedes  ogsaa  den  græske  Ild,  ja  man 
forstod  endogsaa  at  lave  en  Art  Bomber.  Johannes  Tu- 
ronensis  fortæller,  at  Godfred  Plantagenet  belejrede  Mona- 
steriolum  og  ved  denne  Lejlighed  raadforte  sig  med 
Vegetius's  Bog.  To  Munke  træffe  ham  beskæftiget  med 
denne  Lekture  og  finde  det  Sted  opslaaet,  hvorledes  et 
Taarn  hurtig  skal  blive  indtaget.  Feltherren  forsikrede,  at 
han  næste  Dag  vil  prøve  denne  Krigslist.  »Han  lod  altsaa 
et  Jærnfad,  som  var  beslaaet  med  Jærnbaand,  og  hvorved 
der  hang  en  stærk  Kjæde,  fylde  med  Hamp-  og  Horolje 
og  lukkede  derpaa  Fadets  Aabning  med  et  stærkt  Jærnlaag 
og  Jærnsøm,  hvorpaa  det  blev  stukket  ind  i  en  Ovn  saa 
længe,  til  det  blev  ganske  rødglødende  og  den  sydende  Olje 
udvidede  sig  i  det  indre;  derpaa  blev  Fadet  taget  ud,  Kjæden 
afkølet  med  Vand  og  befæstet  til  en  Blide.«  Bomben  ud- 
slynges derpaa,  springer  og  antænder  Træværket  i  Taarnet. 

Hovederne  af  dem,  som  vare  faldne  under  et  Udfald, 
kastede  man  ogsaa  hyppig  ind  til  de  belejrede,  ja  det 
hændtes  vel  ogsaa,  at  man  befordrede  de  levende  Fanger 
tilbage  paa  denne  Maade. 

Kastemaskinerue  og  deres  Betjening  sikredes  mod  det 
fjendtlige  Skyts  ved  Skansekurve  og  Palissader. 

Med  alle  disse  Maskiner  kunde  man  nu  nok  tilføje  en 
Fæstning  megen  Skade,  ødelægge  Vægtergangene  og  Tinderne 
paa  Murene  og  Taarnene  og  fordrive  Forsvarerne  fra  samme; 
men  naar  Borgen  blot  var  godt  provianteret,  lod  en  slig 
Beskydning  sig  dog  nok  udholde;  kun  naar  Besætningen 
tabte  Modet,  men  ellers  ikke,  kunde  Fæstningens  Fald 
hidføres     paa     denne     Maade.       For    Belejringens    videre 

Fremskridt  \ar  Beskydningen  imidlertid  af  overordentlig 
Vigtighed. 

»Vi  have  nu  tilbage«  —  fortsætter  Ægidius  Colonna  — - 
»at  omtale  det  Angreb,  som  sker  ved  Bygninger,  der  rykkes 
frem  mod  den  belejrede  Borgs  eller  Stads  Mure.  Der  gives 
fire  forskjellige  Bygninger  af  denne  Art,  Væddere,  Katte, 
Taarne  og  Musculi.  Væddere  kaldes  et  af  Tømmer  dannet 
Skjærmtag,  som  dækkes  med  raa  Huder,  for  at  det  ikke  skal 
kunne  opbrændes.  Under  dette  Skjærmtag,  der  tømres  saare 
fast,  for  at  det  ikke  skal  blive  knust  af  Stene,  anbringer 
man  en  Bjælke,  hvis  Hoved  er  beslaaet  med  Jærii;  Maskinen 
kaldes  Vædderen,  fordi  den  ved  ved  Jærnbeslaget  har  en 
meget  stærk  Pande  til  Sted.  Denne  Bjælke  hænger  ved 
Tov  eller  Jærnkjæder  i  Skjærmtaget,  gaar  paa  Vædderens 
Vis  lidt  tilbage,  støder  derpaa  heftig  mod  den  belejrede 
Fæstnings  Mure  og  ødelægger  dem.  Naar  Muren  er  ramt 
ved  mange  Stød  af  denne  Jærnbjælke,  og  dens  Kvadersten 
begynde  at  løsnes,  fæstner  man  til  Bjælkens  Hoved  et  Jærn, 
der  er  krumt  som  en  Segl,  og  river  hermed  de  løse  og  be- 
skadigede Sten  ud  af  Muren,  som  derved  gjennembores 
hurtigere. 

»En  anden  Bygning  til  Bestormning  af  Fæstningen 
kaldes  Katten  eller  ogsaa  Hytten  (vinea).  Den  tømres  paa 
det  bedste  af  stærke  og  tykke  Bjælker,  hyppig  med  et 
dobbelt  Lag,  for  at  den  ikke  skal  blive  knust  af  Sten,  som 
udslynges  mod  den.  Ligeledes  beklædes  den  med  Huder, 
for  at  den  ikke  skal  lide  Skade  af  Ild.  Sædvanligvis  er  en 
slig  Bygning  otte  Fod  bred  og  sexten  Fod  lang  og  saa  høj, 
at  Mænd  bekvemt  kunne  staa  oprejst  i  den.  Disse  saa 
store  og  endnu  større  Bygninger  maa  godt  beskyttes  paa 
alle  Sider  og  skydes  frem  til  den  belejrede  Fæstningsmur, 
som  nu  undergraves  af  Mandskab,  der  er  skjult  under  disse 
Katte.  Nyttige  ere  disse  Bygninger,  naar  Fæstningen  er 
saaledes  beliggende ,  at  de  kunne  bringes  frem  til  selve 
Murene. 

»Den  tredje  Art  Bygninger  ere  Taarnene  eller  Borgene; 
thi  naar  den  belejrede  Fæstning  hverken  kan  tages  ved 
Vædderen  eller  Kattene,  maa  man  tage  Maal  af  hine 
Fæstningsmure  og  efter  dette  Maal  opføre  Trætaarne  eller 
Borge,  der  til  Beskyttelse  mod  Ilden  dækkes  af  raa  Huder. 
Med  disse  Træborge  angriber  man  Voldene  paa  en  dobbelt 
Maade.  For  det  første  ved  Stenkast;  thi  naar  de  rage  op 
over  Murene,  deres  Vægtergange  og  Tinder,  bliver  Forholdet 
mellem  dem,  som  er  paa  Stormtaarnet,  og  de  belejrede  lige 
det  samme  som  mellem  Fæstningens  Besætning  og  dem, 
som  er  neden  under  dem  paa  den  faste  Jord.  Dernæst 
anbringer  man  paa  slige  Stormtaarne  Faldbroer,  hvor 
fra  man  kan  komme  over  paa  Murene  af  den  belejrede 
Fæstning. 

»Den  fjerde  Art  af  Bygninger  kaldes  Mus  (musculi); 
disse  Musculi  ere  smaa  Bygninger,  der  beskytte  de  Folk, 
som  trække  eller  skubbe  Stormtaarnene  frem  til  Muren  af 
den  belejrede  Fæstning.  Ved  slige  Musculi  kan  Taarnet 
bringes  frem  lige  til  Muren,  og  da  kan  Fæstningen  angribes 
paa  tvende  Maader;  thi  ved  Stormtaarnet  komme  tre  Om- 
stændigheder i  Betragtning:  den  øverste  Del,  som  rager  op 
over  den  belejrede  Fæstnings  Mure  og  Taarne,  den  mellemste 
Del,  hvor  Faldbroen  findes,  og  den  nederste  Del,  hvortil 
»Musene«  med  deres  Mandskab  slutte  sig.  Naar  altsaa 
Stormtaarnet  er  rykket  saa  langt  frem  til  Fæstningsmuren, 
som  nødvendigt  er,  kaster  Mandskabet  i  den  øverste  Etage 
Sten  over  paa  Murene  og  forjager  Besætningen  her,  Besæt- 
ningen i  den  anden  Etage  sænker  Vindebroen  og  stormer 
Murene,  og  Folkene  i  nederste  Etage  og  i  »Musene«  rykke, 
om  muligt,  frem  til  Muren  og  undergrave  den,  for  at  Be- 
lejrerne ogsaa  paa  denne  Maade  kunne  trænge  ind  i  Fæst- 
ningen. Man  maa  ogsaa  holde  Armbrystene,  Buerne,  Kaste- 
maskinerne og  alt  øvrigt  i  Beredskab  for  at  overøse  Fæst- 
ningen med  Skud,  naar  Stormen  skal  voves.     Jo  mere  for- 

skjelligartet  Angrebet  nemlig  er,  desto  mere  rædselsslagne 
blive  de  belejrede,  og  desto  lettere  overvindes  de.« 

Saa  hurtig,  som  Ægidius  her  skildrer  det,  gaar  Be- 
lejringen dog  ikke  for  sig.  Vilde  man  trænge  frem  til 
Muren  med  Væddere,  Katte,  Taarne  og  lignende  Storm- 
maskiner, maatte  for  det  første  Fæstningens  Udenværker, 
Forhugningerne  og  Palissadeværkerne  tages,  men  dernæst 
var  Graven  en  mægtig  Hindring;  den  maatte  først  udfyldes, 
og  før  dette  skete,  kunde  man  slet  ikke  tænke  paa  nogen 
alvorlig  Storm.  Jord  til  Fyldning  havde  man  vel  let  for 
Haanden;  men  iivor  mange  Kurve  udkrævedes  ikke  for  at 
udfylde  en  dyb  Grav!  Man  kastede  Buske  og  hele  Træ- 
stammer, i  Nødsfald  endog  Slagtekvæg  i  Graven.  De  belejrede 
søgte  af  al  Kraft  at  bommeden  for  dem  saa  skæbnesvangre  Virk- 
somhed og  skød  fra  Murene  ned  paa  Arbejderne,  saa  disse 
maatte  være  betænkte  paa  at  skytte  sig.  Disse  Skjærmtage 
vare  af  forskjellig  Art;  det  mest  brugelige  var  den  nys 
beskrevne  Kat. 

Naar  Graven  heldig  var  fyldt,  maatte  Jorden  jævnes 
og,  om  muligt,  belægges  med  Brædder,  og  først  da  kunde 
Vædderen  skydes  frem  paa  Hjul  eller  Ruller  og  Mur- 
brækkeren begynde  sin  Virksomhed.  Det  afgjørende  Angreb 
skete  imidlertid  ved  de  nys  beskrevne  Stormtaarne,  der  vare 
Bygninger  af  stor  Mægtighed;  de  Taarne,  Frederik  Barbarossa 
1159  anvendte  foran  Crema,  vare  saaledes  100  Fod  høje. 
Skulde  de  rykke  frem,  bleve  de  satte  i  Bevægelse  ved  Reb, 
og  saaledes  rulledes  de  frem  under  store  Anstrængelser; 
man  brugte  undertiden  1500  Mand  til  et  sligt  Arbejde. 

Det  stod  altid  slet  til  med  en  Fæstning,  naar  det 
lykkedes  Belejrerne  at  bringe  disse  store  Taarne  hen  til 
Murene,  og  de  belejrede  søgte  derfor  af  alle  Kræfter  at 
tilintetgjøre  disse  farlige  Bygninge^r.  Til  Trods  for  Læder- 
beklædningen lykkedes  det  ofte  at  stikke  Taarnene  i  Brand 
ved  den  græske  Ild,  og  mangt  et  møjsommeligt  Værk  sank 
saaledes  efter  føje  Tids  Forløb  i  Grus.  Belejrerne  maatte  derfor 

passe  nøje  paa,  at  Huderne  stadig  vare  dryppende  vaade,  at 
de  nedfaldende  Brande  bleve  skubbede  bort  med  Hager  og 
slukkede.  De  centnertunge  Sten  fra  Kastemaskinerne  kunde 
være  ikke  mindre  farlige,  og  herimod  søgte  man  at  sikre 
sig  ved  et  elastisk  Lag  af  Faskiner,  Filt-  og  Ulddækkener 
0.  s.  v.  paa  Taarnenes  Yderside.  Yderst  grusomt  handlede 
Frederik  Barbarossa  ved  Cremas  Belejring,  i  det  han  lod 
de  italienske  Fanger  og  Gisler  binde  fast  til  Ydersiden  af  sit 
Taarn,  for  saaledes  at  skræmme  de  belejrede  fra  at  skyde 
paa  samme. 

Saaledes  bleve  alle  Forberedelser  trufne;  dækkede  bag 
Gravsvinene,  Kattene  og  hvad  nu  alle  de  forskjellige  Skjærm- 
tage  monne  hedde,  gaa  Belejrerne  løs  paa  Murene  og  søge 
ved  Hamre,  Hakker  ogBrækjærn  at  styrte  dem;  man  søgte 
at  rive  Vindebroen  ned,  at  sprænge  Porten.  Hjalp  dette 
endnu  ikke,  kom  Stormstigerne  frem;  ved  den  fortsatte  Be- 
skydning vare  Dækningsværkerne  paa  Murene  til  Dels  øde- 
lagte, og  en  Bestigning  frembød  derfor  nu  flere  Chancer 
for  et  heldigt  Udfald.  Eller  man  søgte  at  antænde  Borgen 
og  ved  Hdebranden  at  tvinge  Forsvarerne  til  Overgivelse. 
Muligvis  lykkedes  det  ogsaa  at  finde  en  Forræder  i  Borgen, 
der  om  Natten,  naar  alle  sove,  lader  Vindebroen  gaa  ned 
og  aabner  Porten,  hvorved  Erobringen  lettes  oo^  ikke  kræver 
saa  store  Ofre.  Belejrernes  sidste  Middel  var  og  blev  dog 
det  store  Taarn;  hidtil  havde  det  kun  frembudt  et  godt 
Standpunkt  for  Skytterne,  men  naar  alle  andre  Forsøg  vare 
slaaede  fejl,  maatte  ogsaa  Stormtaarnet  rykke  frem. 
Lykkedes  det  de  belejrede  ogsaa  at  slaa  dette  Angreb  til- 
bage, havde  Belejrerne  intet  andet  Middel  tilbage  end  at 
tvinge  Fæstningen  til  at  kapitulere  ved  Udhungring. 

Paa  ny  kommanderes  altsaa  Soldaterne  til  Vinderne, 
og  langsomt  rykker  Kolossen  stadig  nærmere  og  nærmere 
til  Muren.  Da  den  tilkastede  Vej  over  Graven  ikke  var  saa 
bred,  at  Kattene  eller  Gravsvinene  kunde  komme  af  Vejen, 

maatte  man  først  trække  disse  Maskiner  til  Siden  eller  vel 
endog  opbrænde  dem  for  at  faa  Pladsen  fri  for  Storm- 
taarnet.  De  belejrende  sage  at  gribe  Taarnet  med  glødende 
Jærnhager,  at  stikke  Træværket  i  Brand  og,  om  muligt, 
ødelægge  hele  Bygningen;  men  sammes  Besætning  slukker 
Ilden,  skubber  Hagerne  til  Siden  og  afskærer  med  lef ormede 
Knive  de  Dele  af  Taarnets  Dække,  som  true  med  at  gaa 
i  Brand. 

Heftigere  end  nogen  Sinde  flyve  Masser  af  Kastevaaben, 
Bolte,  Pile  og  tunge  Stenkugler  mod  den  ængstede  Fæst- 
nings Mur,  Trompeterne  skingre,  da  falder  Broen  med  vældig 
Vægt,  under  høje  Krigsraab  storme  Belejrerne  fra  Taarnet 
over  paa  Muren  og  kaste  sig  over  de  faa,  som  endnu  gjere 
dem  Besiddelsen  af  Ringmuren  stridig.  Snart  have  de 
naaet  et  Taarn,  den  saa  længe  aflukkede  Port  spænges, 
Vindebroerne  sænkes,  og  nu  stormer  hele  Belejringshæren 
ind  i  den  fortabte  Stad. 

Alle  de  Maskiner,  som  bygges  til  Angrebet  paa  eller 
Forsvaret  af  en  Fæstning,  kaldes  Antwerc,  og  de  Mænd, 
som  forstaa  at  bygge  dem,  kaldes  Antwercmeister,  In- 
geniarii,  P^ngignéour.  Historieskriverne  have  bevaret  Navnene 
paa  adskillige  Ingeniører.  Saa  snart  en  Belejring  tog  sin 
Begyndelse,  var  Bygningen  af  Maskinerne  det  første,  man 
tog  fat  paa.  Laa  den  belejrede  By  ikke  for  langt  borte, 
førte  man  Maskinernes  enkelte  Stykker  med  sig  paa  Vogne 
og  satte  dem  sammen  paa  Stedet.  Lod  dette  sig  ikke 
gjøre,  byggede  man  dem  paa  selve  Stedet;  de  nødvendige 
Træstammer  maatte  man  se  at  skaffe  til  Veje.  Vilhelm 
fra  Tyrus  fortæller  ofte,  hvorledes  man  i  det  hellige  Land 
lod  dygtige  Tømmermænd  sammentømre  Belejringsmaskiner, 
hvorpaa  de  transporteres  der  hen,  hvor  man  faar  Brug  for 
dem.  Saaledes  fortælles  det  om  Darums  Belejring  i  Maj 
1192:  »Det  varede  ikke  længe,  før  Skibene  kom  fra 
Ascalon  med  Kongens  Kaste  maskiner.  Kongen  (o:  Richard 
Løvehjærte)  og  andre  Stormænd    og  Adelsmænd   bare  selv 

paa  deres  Skuldre  og  i  deres  Ansigts  Sved  Maskinernes 
enkelte  Dele  en  hel  Mil  op  fra  Strandbredden,  hvad  vi  den 
Gang  selv  have  set.  Da  Maskinerne  vare  samme ntønirede, 
rejste  og  havde  faaet  deres  Mandskab,  udvalgte  Kongen  en 
Maskine,  der  skulde  storme  Hovedtaarnet,  og  den  kom- 
manderede han  selv  personlig.«  Det  var  i  øvrigt  ingen- 
lunde nogen  Sjældenhed,  at  E'yrsterne  selv  toge  sig  af  Be- 
lejringsmaskinerne. 

Bybeboerne  imodesaa  med  Skræk  den  truende  Belejring. 
Skyndsomst  istandsatte  man  Fæstningsværkerne  og  anlagde 
nye.  Fik  man  Fjenden  i  Sigte,  ringede  man  med  Storm- 
klokken og  kaldte  herved  enhver  under  Vaaben;  Portene 
ble  ve  fast  tillukkede,  Vindebroerne  gik  op,  Faldgitrene 
holdtes  i  Beredskab,  ja  man  gik  saa  vidt,  at  man  tilmurede 
selve  Portaabningen  paa  nær  en  enkelt,  stærkt  sammentømret 
Dør,  gjennem  hvilken  man  holdt  Forbindelsen  aaben  med 
Yderverdenen. 

Ægidius  Colonna  meddeler  ogsaa  en  Række  Bemærk- 
ninger om  de  Forholdsregler,  der  bør  tages  til  en  Fæst- 
nings Forsvar.  »Det  er  ikke  tilstrækkeligt  at  vide,  hvor- 
ledes deres  Mure  maa  være  beskafne,  hvorledes  de  maa 
være  beliggende,  naar  man  ikke  forstaar,  hvorledes  de  skulle 
sikres  mod,  at  de  ikke  saa  let  skulle  blive  indtagne.  Oven 
for  blev  udviklet,  at  der  gives  en  tredobbelt  Maade  at 
erobre  Fæstninger  paa,  nemlig  ved  Hunger,  ved  Tørst 
og  ved  aabent  Angreb.  Altsaa  maa  Fæstninger  forsvares 
saaledes,  at  de  ikke  kunne  erobres  paa  nogen  af  disse 
Maader. 

»For  at  de  ikke  skulle  blive  betvungne  ved  Hunger, 
ere  tre  Ting  at  iagttage.  Korn,  Havre,  Byg,  de  enkelte 
Forraad  af  Levnedsmidler  og  al  muligt  Foder  maa  fer  Be- 
lejringens Begyndelse  skaffes  ind  i  Fæstningen,  og  naar 
man  er  bange  for,  at  Belejringen  skal  tage  sin  Begyndelse 
før  Høsten,  maa  man  fra  andre  nærliggende  Stæder  anskaffe 
alt   dette,    for   at   den  belejrede  Fæstning   ikke   skal   lide 

Mangel  paa  Levnedsmidler.  Hvad  man  ikke  kan  skaffe  ind 
i  Fæstningen,  eller  hvad  der  ikke  lønner  sig  at  bringe  ind, 
opbrændes,  for  at  det  ikke  senere  skal  være  Belejrerne  til 
Nytte  og  disse  saaledes  anvende  de  belejredes  Ejendele  til 
Ejermændenes  Skade.  Naar  man  befrygter  en  langvarig 
Belejring,  saa  at  Fæstningen  maa  bolde  sig  i  en  lang 
Tid  igjennem,  maa  Staden  og  Borgen  ganske  særlig  for- 
synes med  Hirse;  thi  Hirse  fordærves  ikke  saa  let  og  skal 
holde  sig  bedre.  Ogsaa  Forraad  af  salt  Kjed  maa  ikke 
forglemmes,  og  en  rigelig  Mængde  af  Salt,  der  er  nyttig 
til  mange  Ting,  kan  kun  va^re  Fæstningen  til  Nytte. 

»Hvad  Provianteringen  nu  angaar,  maa  man  dernæst 
ikke  alene  agte  paa,  at  man  bringer  en  stor  Mængde 
Levnedsmidler  ind  i  Fæstningen,  men  ogsaa  paa,  at  de 
samlede  Levnedsmidler  ved  forstandige  Embedsmænd  fordeles 
til  Familierne.  Naar  det  lader  sig  gjøre  saaledes,  og  den 
belejrede  Stad  er  stor  og  ikke  mere  kan  faa  Proviant  anden- 
steds fra,  maa  Levnedsmidlerne  i  hvert  Bykvarter  bringes 
hen  i  offentlige  Magasiner  og  sparsomt  og  forstandig  for- 
deles af  kyndige  Mæ'ud.  Er  den  belejrede  Stad  af  middel- 
maadigt  Omfang,  lader  dette  sig  let  gjennemfere  saaledes. 
Overflod  paa  Levnedsmidler  nytter  altsaa  ikke,  naar  de  ikke 
fordeles  sparsomt  og  med  Forstand. 

»For  det  tredje  maa  man  under  slige  Forhold  iagttage, 
at  svage  og  unyttige  Folk,  som  ikke  due  til  Fæstningens 
Forsvar,  bliver  sendte  andensteds  hen,  naar  det  lader  sig 
bekvemt  gjøre;  thi  slige  Mennesker  forbruge  og  fortære, 
hvad  der  kun  burde  fordeles  til  Krigerne.  Naar  man  er 
bange  for  Mangel  paa  Levnedsmidler,  bør  alle  undværlige 
Dyr  slagtes,  for  at  spises  eller  nedsaltes,  naar  de  blot 
ere  spiselige.  Dog  bliver  ved  slige  Lejligheder  meget  for- 
tæret, som  sædvanlig  Skik  og  Brug  ellers  forbyder. 

»Efter  at  vi  saaledes  have  set,  hvorledes  en  Fæstning 
maa  vogte  sig  for  at  falde  ved  Hunger,  er  det  let  at  indse, 
hvorledes  de  belejrede  maa  forholde  sig  for  ikke  at  besejres 

ved  Torst.  Før  nogen  belejrer  dem,  maa  den  slagne  Hær  se  at 
kaste  sig  ind  i  en  Fæstning,  hvor  der  er  Overflod  paa  Vand ; 
naar  der  ikke  findes  Kilder,  maa  der  graves  Brønde.  Er 
Stedet  saa  tørt,  at  man  ikke  kan  anlægge  Brønde,  bygger 
man  Cisterner,  for  at  det  overflødige  Regnvand  kan  erstatte 
Mangelen  paa  andet  Vand.  Naar  de  belejrede  Fæstninger 
ligge  ved  Havet,  og  man  kun  kan  faa  Saltvand,  fordi  det 
ferske  Vand  er  alt  for  langt  borte,  og  Belejrerne  hindre  al 
Forsyning  derfra,  kan  man  gj øre  Saltvandet  ferskt  vedVox; 
thi  som  Aristoteles  siger  i  »de  Meteoris«:  Det  Saltvand, 
som  gaar  gjennem  Voxets  Porer,  er  ferskt.  Man  maa  ogsaa 
bringe  en  Mængde  Eddike  og  Vin  ind  i  Fæstningen,  for  at 
Krigerne  ikke  skulle  blive  svage  ved  den  blotte  Vanddrikken 
og  derfor  ikke  mandig  modstaa  Belejrerne. 

»Efter  at  det  nu  er  paavist,  hvilke  Midler  man  kan 
anvende  mod  Hunger  og  Tørst,  hvorved  Fæstninger  sæd- 
vanligvis tvinges  til  Overgivelse,  staar  endnu  tilbage  at 
udvikle,  hvilke  Foranstaltninger  der  maa  træffes,  for  at  en 
belejret  Fæstning  ikke  skal  blive  tagen  ved  Storm.  Man 
maa  altsaa  skaffe  en  stor  Mængde  Svovl,  Beg  og  Olje  ind 
i  den  belejrede  Stad  eller  Borg  for  at  kunne  afbrænde 
Fjendens  Maskiner.  Jærn  og  Tømmer  skaffes  i  passende 
Mængde.  Med  Jærnet  udbedrer  man  Vaabnene,  smedder 
Lanse-  og  Pilespidser  samt  alle  andre  Vaaben,  hvormed 
Fjenden  kan  tilføjes  Skade.  Ogsaa  Rullesten  fra  Floderne 
maa  i  Mængde  bringes  ind  i  Fæstningen,  da  de  ere  stærkere 
og  bedst  egne  sig  til  Kaste\i^aben ,  og  de  opdynges  paa 
Murene  og  Taarnene.  Pulveriseret  Kalk  skaffes  ligeledes  i 
stor  Mængde,  og  hermed  fyldes  talrige  Kar,  som  man 
slynger  mod  Fjenden,  saa  snart  Belejrerne  nærme  sig  Murene ; 
Krukkerne  gaa  nemlig  i  Stykker,  og  Støvet  flyver  Belejrerne 
i  Øjnene  og  blænder  dem  saaledes,  at  de  kunne  hugges  ned 
som  blinde.  Ogsaa  et  dygtigi  Forraad  af  Sener  og  Keb  er 
fordelagtigt  for  en  Fæstning  til  Indretning  af  Buer,  Kaste- 
maskiner o.  s.  V.      Naar  der  er  Mangel  paa  Sener,  kan  man 

anvende  Heste-  eller  Kvindehaar.  Vegetius  fortæller  nemlig, 
at  da  Romernes  Forraad  af  Sener  var  sluppet  op,  og  Ma- 
skinerne ikke  kunde  gjøres  i  Stand,  afskar  de  romerske 
Kvinder  deres  Haar  og  gave  det  til  deres  Mænd;  saaledes 
bleve  Maskinerne  bragte  i  Orden  og  Modstanderne  drevne 
tilbage.  De  dygtige  Kvinder  foretrak,  som  Vegetius  siger, 
at  leve  med  misprydet  Hoved  hos  deres  Mænd  i  Steden  for 
med  uskadt  Hovedsmykke  at  blive  Fjendernes  Trælkvinder. 
Ogsaa  mange  Dyrehaar  til  Reparation  af  Kastemaskiner 
og  Buer  samt  Huder  til  Beskyttelse  for  Maskinerne  og 
andre  Bygninger  mod  Fjendens  Brande  bor  skaffes  ind  i 
Fæstningen.« 

Vi  skulle  ikke  trætte  vore  Læsere  ved  videre  at  følge 
Ægidius  Colonnas  Udviklinger  om  Minekrigen  eller  Be- 
lejringsmaskinernes  Ødelæggelse  ved  Udfald,  der  hyppig 
førte  til  '  et  heldigt  Resultat  og  saaledes  forhalede  Be- 
lejringen. Saa  snart  Fjenden  rykkede  Murene  nærmere, 
søgte  man  at  drive  ham  tilbage  ved  Bueskytterne,  som 
dækkedes  af  Borgens  Tinder;  kom  Fjenden  tæt  frem,  over- 
øses han  fra  Tinderne  med  alle  Slags  Skud  og  Kastevaaben. 
Skytterne  ere  i  uafbrudt  Virksomhed,  og  Slyngekasterne 
søge  at  ramme  enhver,  som  vover  sig  uden  for  sit  Skjærm- 
tag;  store  Sten  slynges  ned  fra  Murene  og  dræbe  Mine- 
graverne; smeltet  Bly,  Beg  og  Svovl,  kogende  Vand, 
sydende  Olje,  spidse  Pæle,  ja  hele  Bikuber  slynges  mod 
Angriberne. 

Alle  disse  Anstrængelser  vare  dog  ikke  synderlig  virk- 
somme; man  kunde  nok  tilføje  Fjenden  nogen  Skade  og 
forhale  Fæstningens  Indtagelse;  men  en  Stad  kunde  dog 
vanskelig  holde  sig  i  Længden,  naar  Belejrerne  ikke  tabte 
Taalmodigheden  eller  saae  sig  nødte  til  at  hæve  Belej- 
ringen ved  en  Undsætningshærs  Nærmelse.  Det  kom  alt- 
saa  fremfor  alt  an  paa  at  opfordre  sine  Venner  til  Und- 
sætning og  derpaa  yde  Modstand  saa  længe,  til  Hjælpen 
kom.       Var    Fæstningen   godt    indesluttet,   kunde    et   Bud 

næppe  snige  sig  gjennem  Belejringshæren;  Saracenerne 
anvendte  derfor  ogsaa  Brevduer,  som  de  lede  flyve  afsted,  i 
Nødsfald  forjoge  fra  Fæstningen  med  Stenkast. 

En  afgjørende  Betydning  fik  det,  om  Fjenden  iiaaede 
hen  til  Muren  med  sine  Katte,  Gravsvin,  Væddere  og 
Taarne;  lykkedes  det  at  ødelægge  disse  Træbygninger, 
havde  de  belejrede  atter  vundet  nogen  Frist,  da  Bygningen 
af  nye  Maskiner  ikke  lod  sig  udføre  saa  hurtig.  Man  søgte 
altsaa  at  opbrænde  dem,  i  det  man  udskød  Brandpile  eller 
udslyngede  brændende  Træmasser.  Vare  Maskinerne  imid- 
lertid godt  beklædte  med  Huder,  faldt  det  vanskeligt  at  an» 
tænde  dem;  man  søgte  da  at  knuse  dem  og  rullede  store 
Fade  med  tunge  Sten  ud  fra  Murene  eller  lod  en  stærk 
Bjælke  falde  ned  som  en  Karabuk.  Virkningen  af  Væd- 
derne svækkedes  ved  at  fylde  store  Sække  med  Hø  og 
hisse  dem  ved  lette  Jærnkjæder  ned  for  Vædderens  Ansigt. 

Rørende  er  den  Hengivenhed,  hvormed  Kvinderne  ud- 
holde Belejringen,  efter  Evne  understøtte  de  kæmpende, 
bringe  dem  Munition,  en  Slurk  Vand  og  Forfriskninger. 
Naar  Wolfram  fortæller,  at  Vilhelm  af  Oranges  Hustru 
Gyburc  med  sine  Terner  klogt  og  tappert  forsvare  Borgen 
Orange  mod  Saracenerne,  skildrer  han  kun,  hvad  Kvinderne 
den  Gang  vel  vare  i  Stand  til  at  ^*øre.  Efter  Ordericus 
Vitalis  forsvarede  1128  Sibylla,  en  normannisk  Ridders 
Hustru,  sin  Borg:  »I  sin  Mands  Fraværelse  værgede  hun 
Tarragona,  iførte  sig  hver  Nat  Ridderrustning,  tog  en  Stok 
i  Haanden,  steg  op  paa  Muren,  gjorde  en  Runde  gjennem 
Staden,  opmuntrede  Vagterne  og  formanede  dem  viselig  til 
nøje  at  give  Agt  paa  Fjendens  Kiigslist.« 

Var  et  Angreb  virkelig  vist  tilbage,  ringede  man  med 
Klokkerne  og  hengav  sig  til  Glæden. 

Dog,  som  sagt,  Fæstningen  var  i  Regelen  fortabt,  naar 
Belejrerne  blot  taalmodig  holdt  ud.  Enten  kunde  han  da 
lægge  en  saadan  Breche  i  Muren,  at  han  med  Storm 
trængte  ind  i  Staden,    eller   han    tvang   samme  til  en  fri- 

villig  Kapitulation.  Da  Stormen  dog  altid  var  forbunden 
med  betydeligt  Tab  af  Menneskeliv,  foretrak  man  heller  ad 
fredelig  Vej  at  faa  Fæstningen  i  sin  Magt. 

Forhandlingerne  indledes  sædvanligvis  ved,  at  de  be- 
lejrede afsende  deres  Præster,  Biskopper  og  Munke  med 
Kelikvieskriuene  til  Sejrherren  og  knælende  anraabe  om 
Naade.  Maatte  Byen  overgive  sig  paa  Naade  og  Unaade, 
bragte  Borgerne  Portnoglerne  som  Tegn  paa  Under- 
kastelse, lode  Vindebroerne  gaa  ned  og  gjorde  Adgangen 
fri,  saa  den  sejrrige  Hær  kunde  rykke  ind.  Havde  en  Stad 
gjort  Oprør  mod  sin  Herre,  blev  den  tvungen  til  at  lægge 
en  eller  to  Brecher  i  sine  Mure,  og  gjennem  disse  Aab- 
ninger  holder  Herskeren  nu  sit  Triumfmdtog,  Borgerskabet 
anraaber  om  Naade,  Adelsmændene  bære  et  Sværd,  de  ufri 
et  Reb  til  Tegn  paa,  at  de  have  fortjent  Døden,  men 
haabe,  at  Herskeren  vil  være  dem  naadig.  Den  overvundne 
Kidder  overrækker  Sejrherren  sit  Sværd  og  giver  sig  vaaben- 
løs  i  hans  Haand.  I  Frankrig  var  det  derhos  Skik,  at  den 
Lensmand,  som  havde  gjort  Oprør,  men  var  bleven  over- 
vunden, tog  en  Sadel  paa  Ryggen  og  saaledes  ydm3^g 
anraabte  om  Naade;  dette  var  egentlig  en  Anticipation  af 
Straffen,  som  kunde  paalægges  ham,  thi  vi  vide,  at  alle 
adelige  Fredsbrydere  maatte  ba^re  en  Hund,  Vasallen  en 
Sadel  og  Bonden  et  Plovhjul,  inden  Dødsstraffen  fuldbyrdedes 
paa  dem. 

Gunstig  maatte  man  allerede  kalde  Betingelserne,  naar 
Stadens  Beboere  fik  ,fri  Afmarche  med  Tilladelse  til  at 
medtage  saa  mange  Ejendele,  de  kunde  bære.  Ved  Weins- 
bergs  Erobring  fik  Kvinderne  af  Konrad  IH's  Naade  »Til- 
ladelse til  at  medtage,  hvad  de  kunde  bære  paa  Ryggen. 
I  det  de  nu  mindedes  deres  Ægtemænds  Troskab  og 
nærede  Bekymring  for  deres  Sikkerhed,  lode  de  deres  Bohave 
i  Stikken  og  bare  deres  Mænd  bort  paa  Skulderen.  Da 
Hertug  Frederik  vilde  forbyde  det,  sagde  Kongen,  i  det 
han   begunstigede  Kvindernes  List,    at    det   ikke    sømmede 


442  Livet  ved  Hove  i  Middelalderens  Midte. 

sig  at  bryde  et  Kongeord«.  Ved  Cremas  Indtagelse  1160 
gav  Kejser  Frederik  Barbarossa  ligeledes  Beboerne  fri  Af- 
marche  og  tillod,  at  de  maatte  medtage  saa  meget,  de  kunde 
bære;  den  27de  Januar  forlode  20,000  Indbyggere  deres 
Stad,  glade  over  at  have  faaet  Livet  skjænket,  bedrøvet 
over  deres  Ejendeles  Tab.  Kejseren  forærede  de  tro  Mænd 
fra  Lodi  de  Rustninger,  som  fandtes  i  Byen,  som  devpaa 
blev  udplyndret  og  afbrændt;  selv  Kirkerne  bleve  ikke 
skaanede. 

Haardt  var  det  visselig  saaledes  at  jage  en  hel  By- 
befolkning bort  og  at  berøve  den  hele  dens  rørlige  Eje, 
saa  vidt  den  ikke  kunde  føre  samme  med  sig.  Dog  Tids- 
alderen var  nu  engang  alt  andet  end  sentimental.  Ved 
Tortona  lod  Frederik  Barbarossa  rejse  Galger  og  lod  enhver 
Fange  øjeblikkelig  klynge  op  i  hans  Medborgeres  Paasyn, 
og  da  Veronas  Borgere  vovede  et  Udfald,  og  fusende  Mand 
faldt  i  hans  Hænder,  lod  han  Læber  og  Næse  skære  af  to 
hundrede  Fanger,  to  Hundrede  andre  bleve  hængte,  og  Resten 
lagt  i  Lænker.  Og  Italienerne  vare  til  Gjengjæld  ikke 
mindre  grusomme.  Ved  Cremas  Belejring  1159  falder  Ber- 
tolf  af  Urach,  en  Borger  skalperer  Liget  og  smykker  sin 
Hjælm  med  hans  Skalp.  At  nedhugge  Besætningen  i  en 
erobret  Fæstning  hørte  til  .sædvanlig  Krigsskik.  Og  hvilke 
Ødelæggelser  medførte  ikke  Krigene.  At  Høsten  blev  til- 
intetgjort, var  det  mindste;  men  i  de  italienske  Krønniker 
læse  vi  utallige  Gange,  at  man  oprev  Vinstokkene,  om- 
huggede Frugttræerne  og  saaledes  tilintetgjorde  Frugten  af 
aarelang  Flid.  Mangen  troede  vel  sin  Smule  Ejendom  skjult 
i  Kirken ;  men  heller  ikke  disse  hellige  Steder  vare  sikrede 
mod  Soldaternes  Rovlyst.  Hvorledes  den  dava^rende  Tid 
har  kunnet  bære  disse  vedvarende  Ødelæggelser,  er  ligefrem 
gaadefuldt. 

Saa  snart  Fæstningen  var  falden,  plantede  Sejrherren 
sit  Banner  paa  det  højeste  Taarn,  saa  hans  Held  vidt  og 
bredt  var  synligt.    Og  nu  tog  Plyndringen  sin  Begyndelse. 

Soldaterne  forsynede  sig  med  Sække,  brøde  Døre,  Kasser 
og  Kister  op  og  plyndrede,  hvad  de  forefandt.  Selv  Kir- 
kerne vare  ingenlunde  sikre.  Og  naar  vi  mindes,  hvilke 
urene  Elementer  der  tjente  i  Hærene,  at  Ribalderne,  Bra- 
banzonerne  o.  s.  v.  kun  vare  hvervede  Røverbander,  og  at 
enhver,  Ridderen  saa  godt  som  Væbneren,  ønskede  at  bringe 
en  Formue  hjem  fra  Felttoget,  blive  Skildringerne  af  de 
Plyndringer,  Forfatterne  meddele  os,  kun  alt  for  sandsynlige. 
Var  endelig  alt  røvet,  hvad  der  kunde  friste  Havesygen, 
bleve  Borgen,  Fæstningen  og  Staden  antændte  og  jævnede 
med  Jorden. 

Erobringen  af  en  eller  flere  vigtige  Stæder  og  Borge, 
et  tabt  Feltslag  og  andre  Ulykkestilfælde  tvang  i  Reglen 
de  besejrede  til  at  knytte  Fredsunderhandlinger.  Atter  blev 
der  sendt  Parlamentærer  til  den  fjendtlige  Lejr  og  en 
Vaabenhvile  sluttet.  Derpaa  bleve  Fredsbetingelserne  fast- 
slaaede,  og  der  stilledes  Gisler  for,  at  Aftalen  skulde  blive 
trolig  holdt.  Krigserstatningen  spiller  altid  en  stor  Rolle; 
i  1158  maatte  Milano  betale  Frederik  Barbarossa  9000  Mark 
(300,000  Kroner).  Undersaatterne  love  fremdeles  i  deres 
Herres  Haand  fremtidig  at  være  ham  tro;  ogsaa  de  fjendt- 
lige Fyrster  svore  højtidelig  at  holde  Fred  og  stillede  vel 
ogsaa  Gisler;  Kongen  svor  ved  sit  Skjæg,  og  en  slig  Ed 
gjaldt  for  ubrødelig. 

Saaledes  var  Krigen  lykkelig  ført  til  Ende,  og  den 
sejrrige  Fyrste  havde  nu  kun  tilbage  at  lønne  sine  Tropper 
og  permittere  dem.  Otto  af  Freisingen  fortæller,  at  under 
Stormen  paa  Tortona  1155  havde  en  Pioner  udmærket  sig 
ved  særlig  Tapperhed,  hvorfor  Kejseren  vilde  lønne  hans 
Heltedaad  med  Ridderslaget;  men  Soldaten  afslog  denne 
Ære,  da  han  var  af  ringe  Herkomst.  Efter  Felttoget  1160 
sammenkalder  Frederik  Barbarossa  sine  Krigere,  takker  dem 
for  deres  Troskab,  gode  Holdning  og  udviste  Tapperhed, 
dem,  der  ganske  særlig  havde  udmærket  sig,  nævner  han 
ved  Navn  og  roste  dem  offentlig.    Derpaa  uddeles  Guld  og 

Sølv,  gyldne  og  Sølvbægere,  kostbare  Klædninger,  Lens- 
godser  og  Foræringer  blandt  dem,  og  alle  ere  højlig  glade 
og  taknemmelige.  Derpaa  permitterer  Kejseren  sin  Hær 
og  beholder  kun  sin  Garde  tilbage  hos  sig  i  Italien. 


XIII. 

Kræfternes  Aftagen.  —  Ro  i  Alderdommen.  — 
Bod  for  Ungdommens  Synder.  —  Døden.  —  Bal- 
samering. —  Ligtoget.  ~  Sorgen.  —  Gravmæler. 

Krigerlivet  styrkede  ganske  vist  Legemskræfterne,  men 
undergravede  dem  ogsaa;  mange  slige  Felttog  kunde  en 
Ridder  vist  næppe  udholde;  Strabadserne  og  Afsavnene  vare 
dog  meget  store,  og  naar  den  fulde  Ungdomskraft  ikke 
mere  var  for  Haanden  og  lijalp  til  at  bære  dem,  maatte 
der  dog  indtræde  slemme  Følger  for  Sundheden.  Vi  kunne 
ikke  bestemme,  hvor  stor  en  Alder  hin  Tids  Mænd  gjennem- 
snitlig  naaede;  kun  enkelte  Fyrsters  Fødselsaar  ere  be- 
kjendte.  De  tyske  Kejsere  og  Konger  ere  gjennemsnitlig 
kun  blevne  48  Aar  gamle;  se  vi  bort  fra  dem,  som  fandt 
en  voldsom  Død,  bliver  Gjennemsnitsalderen  omtrent  5OV2 
Aar,  og  kun  Rudolf  af  Habsburg  naaede  ud  over  de  halv- 
fjerds. De  franske  Konger  bleve  gjennemsnitlig  omtrent 
52  Aar  gamle,  og  den  ældste  blandt  dem,  Ludvig  VII,  døde 
tresindstyve  Aar  gammel.  En  noget  højere  Alder  (58  Aar) 
naaede  de  engelske  Konger,  men  dog  blev  kun  én,  Edvard 
I,  over  halvfjerds. 

Naar  Kræfterne  toge  af,  naar  Sundheden  begyndte  at 
vakle,  var  det  paa  Tide,  at  Ridderen  trak  sig  tilbage  og 
beredte  sig  paa  at  leve  sine  sidste  Aar  i  Fred.  En  svage- 
lig Mand  duede  ikke  mere  til  Turneringer,  og  endnu  mindre 
var  han  i  Stand  til  at  deltage  i  Felttogene.  Kun  Digtenes 
Helte  trodse  Alderen  og  ere  endnu  som  Oldinge  i  Besid- 
delse  af  deres    fulde    Kraft,    yderligere    parret    med  Livs- 

erfaring  og  Visdom,  raen  det  er  dog  vist  et  stort  Spørgs- 
maal,  om  Flertallet  af  Ridderne  virkelig  vare  saa  heldige 
med  graa  eller  hvide  Haar  at  kunne  bære  Anstrængelser, 
som  dog  kun  det  ungdommelige  Legeme  var  voxen. 

Den  simple  Ridder,  den  ringere  Hersker  kunde  nok 
unde  sig  lidt  Hvile  i  Alderdommen,  kunde  glæde  sig  over 
sine  opvoxende  Børn  og  se  sin  Ungdom  blomstre  op  paa 
ny  i  sine  Børn  og  Børnebørn.  De  store  Herskere  maatte 
derimod  til  deres  Livs  Endeligt  fyldestgjere  deres  Pligter, 
være  færdige  til  Krigstog,  stadig  give  deres  Ridderskab 
det  bedste  Exempel  paa  Pligtopfyldelse  og  Udholdenhed. 
De  havde  ingen  Stunder  til  at  udhvile  sig;  vare  de  ikke 
optagne  af  Felttog,  drage  de  uden  Rast  og  Ro  fra  den  ene 
By  til  den  anden,  optagne  af  deres  heje  Kald.  Med  dem 
rejser  hele  Hofstaten,  og  saaledes  føre  de  et  Nomadeliv,  til 
Døden  endelig  under  dem  den  Ro,  der  blev  dem  nægtet  i 
Livet.  I  Rou] anerne  fortælles  ganske  vist  ofte,  at  Kongerne, 
saa  snart  de  have  bortgiftet  deres  Arving,  overdrage  ham 
Regeringen  og  gaa  i  Kloster  for  i  deres  sidste  Leveaar  at 
sørge  for  deres  Sjæls  Frelse;  dog  Historien  frembyder  næppe 
noget  Exempel  herpaa. 

Med  den  tiltagende  Alder  kom  sikkerlig  den  Time,  da 
enhver  maatte  spørge  sig  selv,  hvad  der  skulde  blive  af 
hans  Sjæl.  Saa  længe  han  var  ung  og  i  Stand  til  at  nyde 
Livet,  havde  han  vel  nok,  saa  vidt  muligt,  fyldestgjort  Re- 
ligionens Forskrifter,  men  heller  ikke  forsmaaet  de  Glæder, 
Verden  kunde  byde  ham,  og  saaledes  visselig  begaaet  meget, 
som  ikke  ret  stemte  med  de  guddommelige  Bud.  Nu  i 
Alderdommen  randt  alle  hans  længst  forglemte  Synder  ham 
atter  i  Hu,  og  Frygten  for  Helvedes  Piner  rørte  sig  atter. 
Paa  Kirkeportalerne  og  i  selve  Kirkerne  kunde  han  i  Billed- 
huggerarbejde eller  Maleri  overalt  se  fremstillet  Opstan- 
delsen, Sjælenes  Lutring,  Dommedag  og  Helvedes  Gab, 
hvor  gyselige  Djævle  i  Svovlpølene  martrede  Synderne  og 
straffede  dem  for  deres  Brøde,  og  saa  oplyst  var  man  endnu 

ikke,  at  man  drog  Helvedets  og  Djævlenes  Existens  i  Tvivl ; 
tvært  imod  troede  man  klippefast  paa  samme,  og  vi  kunne 
vel  forestille  os  et  Menneskes  Angest,  der  var  sig  sine 
Synder  bevidst  og  maatte  sige  sig  selv,  at  han  ikke  godt 
kunde  undgaa  Helvedesstraffene.  Her  kunde  kun  Bods- 
øvelser hjælpe,  og  i  Romanerne  se  vi  derfor  ofte  Ridderen 
opgive  alt  Vellevned,  forsage  Verden,  gaa  i  Kloster  eller 
trække  sig  tilbage  som  Eremit.  En  ejendommelig  Bods- 
øvelse gjennemgaar  Wolfdietrich.  Han  havde  i  sin  Alder- 
dom frasagt  sig  Kronen,  overdraget  den  til  Sønnen  og  var 
gaaet  i  Kloster.  For  nu  at  blive  alle  sine  Synder  kvit  paa 
én  Gang,  lod  han  en  Baare  henstille  i  Domkirken  og  blev 
siddende  her  en  hel  Vinternat.  Alle,  hvem  han  i  sit  Liv 
havde  dræbt,  nærme  sig  nu,  og  han  maa  endnu  en  Gang 
kæmpe  mod  dem.  Spøgeriet  varer  ved  til  Fromessen;  saa- 
ledes  fandt  Munkene  ham  henstrakt  uden  Besindelse,  hans 
Haar  vare  blevne  snehvide  i  den  ene  Nat;  men  han  kom 
sig  atter  og  levede  endnu  sexten  Aar  i  Klosteret. 

Alderens  Skrøbeligheder  gjorde  sig  imidlertid  mere  og 
mere  gjældende.  Oldinge  fryse  let  og  maa  skytte  sig  med 
varme  Klæder  og  Pelsværk;  de  behøve  nu  oftere  Lægens 
Pleje,  og  naar  Kvindernes  Husmidler  ikke  mere  sloge  til, 
søgte  man  at  hente  en  Læge.  Præsterne  forstode  sig  ofte 
lidt  paa  Lægekunsten;  men  det  var  dem  forbudt  at  foretage 
blodige  Operationer.  I  Klostrene  vare  altid  en  eller  flere 
Brødre  kyndige  i  Medicinen;  det  er  dem,  som  i  Nødsfald 
bringe  Ridderen  og  hans  Slægtninge  Hjælp  paa  den  en- 
somme Borg.  Ved  Fyrsternes  Hof  havde  man  altid  dyg- 
tige Læger  for  Haanden ;  de  fulgte  deres  Herrer  paa  alle 
hans  Rejser  og  stode  ham  og  hans  Hofstat  bi  med  hele 
deres  Kunst. 

Nærmede  nu  endelig  den  sidste  Time  sig,  tænkte  den 
døende  først  paa  at  beskikke  sit  Hus,  dernæst  paa  at  for- 
sone sig  med  Gud.  Rige  Gaver  tilstilledes  Kirker  og 
Klostre,  ogsaa  de  hellige  bleve  betænkte;    derpaa   skrifter 

han,  modtager  Nadveren  og  den  sidste  Olje  og  gaar  saa- 
ledes  ind  til  den  evige  Fred  i  Haabet  om  en  mild  Dommer. 

Ved  Kongerne^  Død  herskede  ofte  den  største  Forvir- 
ring. Da  Vilhelm  Erobreren  døde  den  9de  Septbr.  1087 
om  Morgenen,  flygtede  strax  Livlægen  og  alle  fornemme 
Herrer,  Tyendet  røvede  alle  Vaaben,  Kar,  Klæder  og  Lin- 
ned samt  hele  det  kongelige  Bohave,  lod  Kongens  Lig  ligge 
næsten  nøgent  ved  Dørtærskelen  og  flygtede.  Faa  lignende 
Vis  gik  det  til  ved  Johan  uden  Lands  Død  Aar  1216. 

En  fornem  Herres  Lig  blev  strax  aabnet  og  balsameret ; 
en  Livlæge  eller  en  i  Medicinen  kyndig  gejstlig  Mand  over- 
tog Besørgelsen  af  dette  uhyggelige  Arbejde;  hvorledes  man 
maatte  hjælpe  sig  paa  Krigstog,  have  vi  allerede  set*). 

Blev  den  afdøde  begraven  paa  selve  Stedet,  hvor  han 
var  død,  hyllede  man  ham  i  kostbare  Silkestoffer,  som  man 
bandt  fast  om  Liget,  og  lagde  hara  først  paa  en  Baare,  der 
hyppig  var  meget  kunstig  forarbejdet  og  af  kostbart  Mate- 
riale. Fyrsterne  bleve  i  fuldt  Skrud  baarne  til  Graven. 
Foran  Liget  bar  man  brændende  Glaslamper,  som  vare 
fyldte  med  Balsam  og  udbredte  den  herligste  Vellugt. 
Sørgefølget  ledsagede  Baaren  til  Fods  og  havde  brændende 
Kjærter  i  Hænderne.  Naar  Toget  naaede  Kirken,  blev 
Baaren  her  sat  ned  og  Lysekroner  og  Kjærter  opstillede 
omkrini<  Paradebaaren. 

Ofte  maatte  Liget  imidlertid  transporteres  en  lang  Vej, 
før  det  naaede  det  til  Begravelsen  bestemte  Sted.  Saaledes 
blev  Rudolf  af  Habsburgs  Gemalinde  Anna,  som  døde  1281 
i  Wien,  begraven  i  Basel.  »Først  blev  Indvoldene  udtagne 
af  Liget,  og  Legemet  derpaa  fyldt  med  Sand  og  Aske. 
Dernæst  bestrøg  man  hendes  Ansigt  med  Balsam,  indvik- 
lede hele  Liget  i  Voxklæder  og  iførte  det  Silkeklæder; 
hendes  Hoved  blev  hyllet  i  et  hvidt  Silkeslør  og  fik  en 
forgyldt  Krone  paasat.      Derpaa  blev  hun  lagt  i  en  meget 


*)  Se  oven  for  pag.  398—99. 

vel  forarbejdet  Kiste  af  Bøgetræ,  Hænderne  foldede  over 
Brystet  og  Kisten  lukket  med  Jærnbeslag.  Efter  at  alt 
dette  var  fuldbragt,  blev  hun  med  40  Heste  fort  til  Basel, 
og  man  bragte  mange  Penge  med  sig,  som  det  i  Alminde- 
lighed troedes.  I  hendes  Ligfølge  var  der  to  Dominikaner- 
munke, tvende  Pranciskajiere  og  saa  mange  Damer,  som 
der  kunde  rummes  i  trende  Vogne;  til  dem  sluttede  sig 
400  Mand«.  Den  Dag  i  Dag  kan  man  se  Dronningens 
Gravmæle  i  Basel  Domkirke. 

Kisten  blev  behængt  med  et  Tæppe,  som  var  broderet 
med  den  afdødes  Vaabenbilleder;  foran  Baaren  rider  en 
Væbner  Ridderens  Ganger;  som  Tegn  paa  Sorg  bar  man 
den  afdødes  Vaaben  med  Spidsen  opad.  Saa  længe  Liget 
endnu  var  offentlig  udstillet,  holdt  man  Nattevagt  ved 
samme.  Ærespladsen  for  en  afdød  var  en  Begravelse  i 
Kirken,  om  muligt  foran  Alteret.  Angrende  Syndere  lode 
lode  sig  begrave  uden  for  Kirken  og  under  Tagdryppet,  for 
ret  at  bevise  deres  Anger.  Begravede  man  Liget  i  en 
Sten  sarkofag,  blev  denne  først  sænket  i  Graven,  derpaa 
Liget  nedlagt  i  samme,  Kistelaaget  lukket  og  Jorden  fyldt 
over  det. 

Der  blev  fremdeles  læst  Sjælemesser  og  givet  rige 
Almisser  til  Munkene,  F^ræsterne  og  de  fattige,  for  at  de 
skulde  bede  for  de  afdødes  Sjælefrelse.  Den  tredivte  Dag 
efter  Døden  blev  der  atter  afholdt  en  Sørgefest.  I  Messe- 
bøgerne findes  et  særligt  Schema  for  denne*  Messe.  En 
kjær  Slægtnings  Dødsdag  blev  ligeledes  mindet  hvert  Aar. 
Alle  de  Højtideligheder,  som  vare  forbundne  med  Begra- 
velsen, krævede  betydelige  Omkostninger.  Ogsaa  Borger- 
skabet søgte  at  efterligne  Adelen  og  de  fornemme  og  ud- 
foldede en  stedse  stigende  Luxus  ved  Begravelsen. 

Sorgen  selv  ytrede  sig  paa  en  meget  drastisk  Maade; 
man  sønderrev  sine  Klæder,  udrev  Haaret,  vred  Hænderne, 
slog  sig  for  Brystet,  kradsede  sig  med  Neglene  i  Ansigtet, 
skreg  og  jamrede  højt  og  gav  sin  Smerte  frit  Løb.     Mærk- 

værdig  nok  havde  baade  Riddere  og  Damer  i  hine  Tider 
meget  svage  Nerver;  ved  hver  Lejlighed  synke  de  i  Afmagt, 
navnlig  i  de  franske  Romaner,  ja  selv  Helte  som  Karl  den 
store  synke  bevidstløse  til  Jorden,  naar  de  modtage  et  slet 
Budskab. 

Stedet,  hvor  Liget  nedsænkes  i  Jorden,  betegnes  ved 
et  Mindesmærke.  Den  simpleste  Form  var  at  lægge  en 
Stenplade  over  Graven.  Disse  Stenplader  ere  i  den  ældre 
Tid  sædvanligvis  meget  smalle;  dog  forekommer  der  ogsaa 
Gravstene,  der  ligesom  Kisterne  ere  brede  ved  Hovedgærdet, 
smallere  ved  Fodenden.  Denne  Stenplade  prydes  under- 
tiden med  et  simpelt  Ornament;  mere  rige  Mindesmærker 
udvise  et  indskaaret  Kors,  paa  Mandsgravene  Fremstillinger 
af  Sværd,  paa  Kvindegravene  af  Saxe,  Negler  o.  s.  v.  Her- 
til komme  nu  Inskriptionerne,  som  altid  ere  holdte  i  den 
største  Korthed.  En  endnu  rigere  Udsmykning  fik  Grav- 
pladen, naar  den  afdødes  hele  Billede  var  frem- 
stillet med  dybt  indhuggede  Omrids.  Slige  Tegninger  lode 
sig  dog  endnu  bedre  fremstille  paa  Messingplader,  og  slige 
fint  graverede  Messingplader  bleve  fæstede  til  Stenpladen 
eller  nedsænkede  i  samme;  de  indgraverede  Omrids  frem- 
hævedes endnu  tydeligere  med  mørkt  eller  farvet  Kit. 

Alle  denne  Art  Gravmæler  ere  holdte  ganske  flade ;  de 
bleve  nemlig  nedsænkede  i  Kirkens  Gulv  og  maatte  ikke 
virke  forstyrrende.  En  anden,  mere  prægtig  Art  Epitafier 
ere  derimod  de  saakaldte  Tumba'er.  Over  Gravstedet  rejses 
en  firkantet  Bygning.  I  sin  simpleste  Form  har  Tumbaen 
Form  af  en  Sarkofag;  men  Flertallet  af  disse  Gravmæler 
ere  dog  formede  som  en  Katafalk.  Paa  den  massive  Under- 
bygning ligger  den  afdøde  udstrakt,  ikke  død,  men  levende 
og  med  aabne  Øjne.  Af  denne  Art  Gravmæler  er  der  be- 
varet en  ikke  ringe  Mængde,  for  største  Delen  udarbejdede 
i  Sten;  sjældnere  ere  de  af  Bronce  støbte  Monumenter. 
Underbygningen  er  snart  holdt  ganske  simpelt,  snart  paa 
alle  fire  Sider  prydet  med  Skulpturer.  1  Regelen  er  Mindes- 
Historisk  Arkiv.    1882.    I.  29 


450  Liyet  ved  Hove  i  Middelalderens  Midte. 

mærket  kun  bestemt  for  en  enkelt  Person,  og  vi  linde  da 
blot  en  enkelt  Statue;  men  naar  der  var  begravet  flere 
Personer  i  saadanne  Grave,  anbragtes  ogsaa  flere  Figurer 
paa  Tumbaen;  saaledes  er  det  ikke  ganske  sjældent,  at 
Ægtefællerne  selv  rejste  sig  eller  senere  fik  et  fælles  Grav- 
mæle. Alle  de  Kunstværker,  som  vare  forfærdigede  af 
Sten,  vare  oprindelig  bemalede  og  forgyldte,  kort  sagt  be- 
handlede poljchromisk.  Hvor  vidt  nu  de  Statuer,  vi  saaledes 
se  henstrakte  paa  Tumbaerne,  ere  Portrætfigurer  eller  kun 
rene  Fantasifigurer,  lader  sig  i  de  færreste  Tilfælde  afgjøre 
med  Sikkerhed.  Naar  det  var  den  afdødes  Slægtninge,  som 
strax  efter  Døden  rejste  Gravmælet,  kunde  Kunstneren  ^dog 
vistnok  ikke  vove  at  give  den  afdøde  helt  fremmede  An- 
sigtstræk; han  har  dog  vist  raaattet  stræbe  at  naa  i  det 
mindste  en  vis  Lighed,  og  vi  finde  da  ogsaa  ret  ofte  indi- 
viduelle Træk  hos  slige  Gravfigurer;  dog  slog  man  sig  til 
Taals  med  en  almindelig  Lighed,  og  først  fra  Slutningen 
af  det  trettende  Aarhundrede  tilstræbte  man  en  pinlig  Nøj- 
agtighed i  Gjengi velsen  af  Ansigtstrækkene.  Af  og  til 
stilles  Tumbaen  under  en  Baldakin  af  Sten,  eller  der  rejses 
over  samme  saakaldte  Basilikaer,  kirkelignende  Bygninger, 
prægtig  udskaarne  af  Træ.  Det  synes  at  have  været  Skik 
at  ophænge  den  afdøde  Ridders  Hjælm  og  øvrige  Vaaben 
over  hans  Gravmæle. 

Egentlige  Gravkapeller  for  Fyrster  og  fornemme  Herrer 
findes  næppe  fra  denne  Tid;  hvor  derimod  Borgkapellet 
er  opført  i  tvende  Etager,  var  den  nederste  vistnok  i  Regelen 
bestemt  til  Borgherrens  og  hans  Slægtninges  Gi  ave. 


XIV. 

Slutning. 

Det    fine  Samfund    i  det    I2te   og    13de  Aarhundrede 
forstod  at  gjere  sig  Livet  saa  behageligt  som  muligt.     Trods 

de  uafladelige  Krige  og  de  hermed  forbundne  Hærgninger, 
trods  Pest  og  Hungersnød  var  og  blev  man  munter  og  glad 
og  drog  sig  det  givne  Øjeblik  efter  Mulighed  til  Nytte. 
Saa  længe  man  var  ung,  nød  man  ubekymret  Livet;  blev 
man  gammel,  forstod  man  at  skaffe  sig  Tilgivelse  for  sine 
Ungdoms  Synder.  Langt  fra  at  foragte  den  jordiske  Til- 
værelse, men  ogsaa  fjærn  fra  al  Overmættelse  færdes  man 
i  Tiden,  og  med  Ungdommens  fuldblodige  og  sprudlende 
Overmod  spørger  man  ikke  ængstelig  om  de  Skranker,  Mo- 
ralen har  draget;  men  samtidig  har  man  et  aabent  Øje  for 
alt,  hvad  der  er  i  Stand  til  at  forskjønne  Livet.  Poesien 
forherliger  deres  Kjærligheds  Æventyr,  og  naar  Kidderen 
sætter  Pris  paa  et  godt  Bord  og  et  fyldt  Bæger,  forstaar 
han  ogsaa  at  vurdere,  at  Ketterne  bæres  frem  i  skjont  for- 
mede Kar,  at  Vinen  kredenses  i  prægtige  Bægere.  Rid- 
deren holder  af  glimrende,  brogede  Klæder,  har  sin  Glæde 
af  sin  smukt  byggede,  smagfuldt  indrettede  Bolig,  af  sine 
rigt  prydede  Vaaben;  men  samtidig  véd  han  at  vurdere  et 
Heltedigt,  en  Sang,  en  smuk  Melodi;  han  elsker  Nydelsen, 
men  den  ved  Kunst  lutrede  og  forskjennede.  Kunstfor- 
standig vilde  vi  næppe  kalde  ham  —  han  har  næppe  for- 
staaet  at  bedømme  et  Kunstværk  kritisk  — ;  men  hvad  der 
var  bedre:  han  trængte  i  Virkeligheden  til  Kunsten;  den 
var  ham  ikke  blot  et  overflødigt  Legetøj;  men  han  trængte 
til  den,  naar  han  vilde  have  den  fulde  Glæde  af  Tilværelsen, 
og  denne  hj ærtelige,  sande  Kunsttrang  findes  kun  hos  dem, 
som  elske  og  værdsætte  Livet  med  alle  dets  jordiske  Glæder 
og  Nydelser;  Asketer,  strænge  Puritanere  have  aldrig 
fremmet  Kunsten;  den,  som  er  tilfreds  med  Vand  og  Bred, 
forstaar  ej  at  sætte  Pris  paa  Kogekunsten,  og  den,  der  be- 
tragter det  jordiske  Liv  blot  som  en  Forberedelse  til  det 
hinsidige,  vil  vanskelig  gjere  sig  Besvær  med  at  forme 
Livet  her  paa  Jorden  smukt  og  behagelig. 

Dog  det  Samfund,  vi  have  stiftet   Bekjendtskab  med, 
var  ikke  alene  modtageligt  for  Nydelsen;  der  fandtes  ogsaa 

en  højere,  idealere  Sans  hos  samme.  Svarede  end  Hand- 
lingen ingenlunde  altid  til  Idealet,  maa  det  dog  ikke  under- 
vurderes, at  en  slig  højere  Opfattelse  virkelig  fandtes  og 
værdsattes  af  den  fornemme  Klasse.  Troskab  mod  Herren, 
mandig  Tapperhed,  at  sætte  Livet  ind  for  Ærens  Skyld, 
et  Mod  og  en  Kamplyst,  som  vel  kunde  udarte  til  Grum- 
hed, men  dog  lod  Heltedaad  fremtræde  som  en  selv- 
følgelig Sag  —  alt  dette  er  dog  Egenskaber,  som  kun 
kunne  tjene  hin  Tid  til  Ære.  Hertil  kommer  sværmerisk 
Tilbedelse  af  Kvinden.  Stadig  er  Ridderen  beredt  til  at 
vove  en  Dyst  for  den  svagere,  efter  bedste  Viden  og  Vilje 
at  forsvare  Ret  og  Retfærdighed.  I  oprigtig  Fromhed 
sætter  han  sit  Gods  og  Eje,  ja  selv  sit  Liv  ind  paa  at  ud- 
rive Kristenhedens  hellige  Steder  af  de  vantros  Hænder. 
At  dette  Liv  ogsaa  havde  sin  store  Skyggesider,  skal  ikke 
nægtes,  og  vi  have  ikke  lagt  Dølgsmaal  paa  dem;  men  det 
kan  dog  ikke  nægtes,  at  det  ridderlige  Samfund  i  det  hele 
og  store  havde  sat  sig  et  højt  Maal,  og  at  en  høj,  ideal 
Aand  trods  alle  Samfundets  Svagheder  gjorde  sig  gj ældende 
i  samme. 

Med  det  fjortende  Aarhundredes  Begyndelse  er  denne 
interessante  Periode  afsluttet.  Allerede  fra  Midten  af  det 
trettende  Aarhundrede  træder  Adelen  mere  og  mere  til- 
bage; den  er  ikke  mere  i  samme  Grad  som  tidligere  en 
Repræsentant  for  den  ridderlige  Digtekunst ;  fremtidig  plejes 
denne  udelukkende  af  borgerlige  Digtere.  Det  borgerlige 
Element  gjør  sig  gjældende.  De  Idealer,  som  tidligere  be- 
gejstrede Ridderen,  falme  og  blegne;  i  deres  Sted  træder  en 
Tænkevis,  som  mere  og  mere  efterstræber  det  reelt  nyttige. 
Trangen  til  Skjenhed  og  Luxus  lever  vel  endnu  i  Ridder- 
standen, men  den  finder  ikke  mere  Midler  til  at  fyldest- 
gjøre  denne  Trang.  Familiegodset  smelter  mere  og  mere 
sammen,  da  Kirken  for  Anstands  Skyld  bør  betænkes  ved 
hvert  Testamente.  I  tidligere  Tider  havde  det  ikke  haft 
saa  meget   at   sige,   om   man  forærede  Kirken  vide  Stræk- 

ninger  udyrkede  Skov-  og  England;  men  nu  var  en  slig 
Besiddelse  ikke  mere  værdiløs;  under  de  dyre  Priser,  som 
maatte  betales  for  de  uundværlige  Luxusfornedenheder,  og 
under  den  ringe  Værd,  Agerdyrkningens  Frembringelser 
havde,  maatte  Adelsmanden  være  i  Besiddelse  af  et  stort 
Jordegods,  naar  han  skulde  leve  standsmæssigt  af  sammes 
Udbytte.  Mange  Godser  vare  forgjældede,  da  Fædrene 
havde  sat  dem  i  Pant  eller  betynget  dem  stærkt  for  at 
skaffe  sig  Penge  til  Korstog;  andre  Familier  skjænkede  alle 
deres  Ejendele  til  Kirken,  stiftede  Klostre  og  sluttede  selv 
deres  Liv  i  samme.  Og  alt  som  Kirken  blev  rigere  og 
rigere,  forarmedes  Adelen  mere  og  mere.  Ogsaa  de  gamle 
aristokratiske  Klostre  som  Benediktinernes,  Cisterciensernes 
og  Præmonstratensernes,  traadte  mere  i  Baggrunden,  medens 
de  mere  borgerlige  og  folkelige  Tiggermunkeklostre  vandt  i 
Kigdom  og  Betydning. 

Ogsaa  Fyrstehofferne,  som  tidligere  havde  været  et 
Tilflugtssted  for  den  ejendomslose  Ridder,  hvor  han  ved 
enhver  Lejlighed  fik  rige  Gaver,  vare  nu  blevne  knebne  og 
sparsommelige,  kunde  ikke  mere  som  tidligere  ophjælpe 
Ridderskabet  og  opretholde  dets  Glans.  Frederik  Barba- 
rossa  havde  endnu  holdt  store  Pester,  udfoldet  Pragt  og 
øst  Gaver  ud  med  aaben  Haand;  men  under  hans  Efter- 
følgere faldt  det  allerede  haardt  at  erholde  noget;  enten 
kom  de  kun  sjælden  til  Tyskland  som  Henrik  VL  og  Fre- 
derik IL,  holdt  nærmest  Hof  i  Italien,  eller  de  vare  som 
Kong  Filip  (naar  man  da  tør  fæste  Lid  til  Walter  von  der 
Vogelweide)  ikke  let  saa  rundhaandede.  I  England  var  den 
havesyge  Johan  uden  Land  fulgt  efter  den  pragtelskende 
Rikard  Løvehjærte,  og  ogsaa  i  Frankrig  syntes  der  med 
Albigenserkrigene  at  frembryde  en  Tid,  som  var  Ridder- 
skabet mindre  gunstig. 

Alle  de  her  antydede  Faktorer  virkede  sammen  til  at 
fremskynde  Ridderskabets  Forfald.  Nøden  tvang  Adels- 
mændene, der  ansaa  en  vis  Luxus  som  nødvendig  for  deres 

Stand,  til  mere  at  vie  deres  Kræfter  til  de  materielle  end 
til  de  aandelige  Interesser.  Saaledes  mistede  de  først  og 
fremmest  den  fremragende  Stilling,  de  havde  indtaget  som 
Førere  for  den  aandelige  Bevægelse;  de  solgte  nu  deres 
Krigsdygtighed,  søgte  Krigen  som  et  Erhverv  og  vare 
navnlig  under  den  store  Mellemregering  villige  til  at  tjene 
enhver,  som  betalte  dem  godt.  Den,  der  havde  Magt,  søgte 
at  berige  sig  i  denne  Forvirringens  Tid,  uden  at  plages  af 
Samvittighedsskrupler.  Den  fattige  Ridder  gjør  sin  Borg 
til  en  Røverhule,  udplyndrer  de  rejsende,  fanger  velhavende 
Folk  og  udpresser  Løsepenge  af  dem.  Allerede  saaledes 
have  Ridderskabets  Sæder  lidt  en  mægtig  Forandring;  den 
fine  Hoftone,  som  havde  tæmmet  Tøjlesløsheden  og  Raa- 
heden,  gik  mere  og  mere  i  Forglemmelse. 

Riddersamfundet  kom  fra  det  trettende  Aarhundredes 
Midte  kun  sjælden  i  Berøring  med  Hoflivet,  og  saaledes 
gjorde  et  Forfald  af  gode  Manerer  sig  snart  gjældende. 
Ulrich  af  Lich tenstein  klager  i  sin  ved  Aar  1257  forfattede 
»Vrouwen  buoch«  over,  at  Kvinderne  ikke  mere  færdes  saa 
utvungent  blandt  Mændene  som  tidligere;  de  bære  ikke 
mere  smukke  Klæder,  skjule  deres  Aasyn  bag  tætte  Slør 
og  hænge  Rosenkranse  om  Halsen;  den  glade  Livsnydelse, 
der  gjorde  den  tidligere  Tid  saa  elskværdig,  er  allerede 
bleven  dem  fremmed.  Mændene  have  alene  deres  Glæde 
af  Jagten,  bryde  tidlig  om  Morgenen  op  med  deres  Hunde, 
komme  trætte  hjem  om  Aftenen,  og  i  Steden  for  nu  at 
samtale  med  deres  Hustruer  og  Damerne  tilbringe  de  Tiden 
ved  Tærningebordet  og  drikke  med  deres  Svende;  kun  ved 
de  fyldte  Bægere  blive  de  muntre  og  prale  af  deres  Kjær- 
lighedsæventyr.  Rudolf  af  Habsburg  fandt  allerede  Ridder- 
standen saaledes  fordærvet,  han  havde  hverken  Lyst  eller 
Mjdler  til  at  ophjælpe  den  igjen,  og  mangen  Digter  klager 
lydelig  over  hans  Gjerrighed.  Ottokar  af  Bøhmen  var 
endnu  rig  og  gavmild,  men  Slaget  ved  Gøllheim  gjorde  en  brat 
Ende  paa  hans  Herlighed. 

Digtekunsten  i  den  anden  Halvdel  af  det  trettende 
Aarhundrede  staav  heller  ikke  mere  paa  det  Højdepunkt, 
den  havde  naaet  ved  Aarhundredets  Begyndelse.  Konrad 
af  Wiirzburgs  og  hans  samtidiges  Digte  ere  ganske  vist 
endnu  godt  komponerede  og  lade  sig  vel  læse;  men  de 
prise  dog  ikke  mere  udelukkende  de  høje,  ideale  Kidder- 
dyder;  for  at  behage  Tilhørerne  betones  det  sanselige  Ele- 
ment mere  skarpt,  og  det  fremhæves  i  Skildringerne  mere 
aabenlyst  end  i  en  tidligere  Tid.  Skjent  det  gode  Selskab 
tidligere  just  ikke  var  alt  for  ærbart,  holdt  de  senere  Slægter 
netop  af  en  rigtig  djærv,  utvetydig  Skjæmt  og  satte  Pris 
paa  Narrestreger  og  Puds,  som  det  tidligere  ikke  havde 
været  Mode. 

Dog  trods  alt  dette  leve  de  gamle  Idealer  endnu  videre; 
den  sværmerske  Hengivelse  for  den  elskede  klinger  endnu 
igjen  i  den  mystiske  Religionsopfattelse.  Den  bildende 
Kunst  yder  i  de  første  Aar  af  det  fjortende  Aarhundrede 
endnu  mangt  et  fortræffeligt  Værk;  men  alt  dette  er  dog 
kun  enkelte  Lysglimt.  Da  Kejser  Karl  IV.  byggede  sin 
Borg  paa  Karlstein,  vilde  han,  som  det  berettes,  efterligne 
Gralslottets  Herlighed  og  lod  derfor  Væggene  i  Katharine- 
og  Korskapellet  dække  med  mægtige  store  Plader  af  Halv- 
ædelstene, af  Jaspis  og  Onyx,  af  Amethyst  og  Karneol, 
lod  Fugerne  mellem  Stenene  stærkt  forgylde,  og  dog  tager 
denne  Ædelstensvæg  trods  al  sin  Kostbarhed  sig  kun  ud 
som  en  poleret  Klippemur.  At  skære  Stenene  i  bestemte 
Former  havde  man  ikke  anset  for  nødvendigt; -man  indsatte 
blot  Pladerne  i  den  Form,  Naturen  havde  givet  dem.  Intet 
Mindesmærke  vidner  i  højere  Grad  om  den  gode  Smags  Forfald ; 
her  se  vi  kun  den  usminkede  Pral  med  Kostbarheder;  men 
at  anvende  dem  med  Kløgt,  at  forme  dem  til  et  virkeligt 
Kunstværk  evnede  de  første  Kunstnere,  som  virkede  ved 
Kejserhoffet,  ikke  længere. 

F.  C.  Granzow. 


Athenais. 

En  byzantinsk  Kejserindes  Historie. 
(Slutning.) 


XI. 

Jlifter  Hjemkomsten  fra  sin  Pilegrimsfart  fandt  Eudokia 
ikke  Tilstandene  ved  Hoffet  synderlig  forandrede.  I  Staten 
havde  en  af  hendes  Venner,  Ægypteren  Cyrus,  naaet  en  be- 
tydelig Anseelse  og  beklædte  paa  denne  Tid  Embedet  som 
Bypræfekt-,  hans  sjældne  græske  Dannelse  og  et  heldigt 
Digtertalent  havde  skaffet  ham  Kejserindens  Gunst,  og  hende 
havde  han  at  takke  for  sine  Æresposter.  Pulcherias  Ind- 
flydelse var  ligeledes  endnu  almægtig  i  Kejserpaladset,  og 
Hofmarskalk  Paulinus  stod  endnu  i  Kejserens  Gunst;  men 
en  Forandring  ved  Hoffet  gjorde  sig  snart  mere  kjendelig; 
en  ny  Yndling  Chrysaphius,  med  Tilnavnet  Tajuma,  havde 
ved  sin  Skjønhed  ganske  vundet  Theodosius  for  sig,  og 
Aariuger  igjennem  beherskede  denne  listige  Gilding  den 
svage  Kejser. 

Senere  byzantinske  Historieskrivere  have  meddelt  en 
Række  hojst  forvirrede  og  uklare  Fortællinger  om  Hof- 
rænker,  hvorved  det  lykkedes  den  snedige  Yndling  at  sætte 
Splid  mellem  de  tvende  kejserlige  Svigerinder.  Den  smukke 
Paulinus  skal  have  været  Gjenstanden  for  de  tvende  Damers 
Skinsyge,  og  Pulcheria  skal  sluttelig  have  maattet  vige  for 

sin  Svigerinde  Eudokia,  have  forladt  Kejserpaladset  og 
trukket  sig  tilbage  til  Privatlivet.  Ingen  historisk  Kjends- 
gjerning  bekræfter  Kigtigheden  af  disse  Fortællinger;  men 
saa  meget  staar  fast,  at  snart  efter  Eudokias  Tilbagekomst 
forandredes  Forholdet  ved  Hoffet  til  hendes  Skade,  og 
Kejserinden  faldt  som  et  Offer  for  et  stort  Rænkespil. 
Hendes  Selvfølelse  var  utvivlsomt  stegen  ved  hendes  Datters 
Formæling  med  Roms  Kejser,  og  hendes  Pilegrimsfart  til 
Jerusalem  havde  yderligere  øget  denne  hendes  Selvfølelse; 
ikke  for  intet  havde  hun  et  helt  Aar  igjennem  kunnet 
glæde  sig  ved  en  uindskrænket  Myndighed  som  den  kejser- 
lige Majestæt.  Da  hun  nu  vendte  tilbage  til  Konstan- 
tinopel, kunde  hun  ikke  mere  finde  sig  i  de  Skranker,  Au- 
gusta Pulcheria  paalagde  hende;  hendes  Stolthed  er  vist- 
nok kommen  i  Strid  med  de  Pligter,  Pieteten  paalagde 
hende  over  for  hendes  mægtige  Svigerinde,  og  saaledes  er 
det  ingenlunde  usandsynligt,  at  Chrysaphius  kan  have  søgt 
at  vinde  hende  for  en  Intrigue  til  Pulcherias  Fald.  Vi 
mangle  imidlertid  al  sikker  Efterretning  om  denne  Sag; 
men  saa  meget  staar  fast,  at  Datterens  Giftermaal  og  den 
paafølgende  Valfart  betegner  Højdepunktet  af  Eudokias 
Lykke;  fra  nu  af  gik  det  rask  ned  ad  Bakke  med  hende, 
Kejserindens  Fald  fulgte  hurtig  oven  paa  hine  glimrende 
Begivenheder. 

Skjønt  den  dramatiske  Sammenhæng  i  den  hele  Hof- 
intrigue  er  lidet  tydelig,  har  Paulinus  aabenbart  spillet  en 
Hovedrolle. 

De  byzantinske  Historieskrivere  fortælle  følgende:  En 
Dag  ved  Epiphaniasfesten  (Helligtrekongersdag)  gik  Theo- 
dosius  i  Kirke  uden  sin  Hofmarskalk,  som  laa  syg  af  Gigt. 
En  fattig  Mand  tilbed  Kejseren  et  usædvanlig  stort  frygisk 
Æble,  som  vakte  Theodosius's  og  hans  Følges  Beundring, 
han  gav  den  fattige  150  Guldstykker  og  lod  Æblet  bringe 
til  sin  Hustru,  men  Kejserinden  forærede  det  igjen  til  den 
syge   Paulinus.     Hofmarskalken   havde   ingen   Anelse   om, 

hvorfra  Æblet  oprindelig  skrev  sig,  og  sendte  det  atter 
skyndsomst  til  Kejseren,  saa  snart  han  kom  tilbage  fra 
Kirken.  Den  forbavsede  Theodosius  lod  sin  Hustru  hente 
og  spurgte,  hvad  hun  havde  gjort  af  det  Æble,  han  havde 
sendt  hende;  fuld  af  Forlegenhed  svarede  Kejserinden,  at 
hun  havde  spist  det,  og  selv  da  hun  ved  sin  Sjæls  Frelse 
blev  opfordret  til  at  tilstaa  Sandheden,  besvor  hun,  at  hun 
havde  spist  Frugten.  Da  lod  Kejseren  Æblet  hente,  holdt 
det  for  Hustruens  Øjne  og  kom  i  den  heftigste  Vrede,  da 
han  nærede  den  Mistanke,  at  Paulinus  var  hans  Hustrus 
Elsker.    Derfor  lod  han  Hofmarskalken  henrette. 

Saaledes  lyder  Sagnet  om  Eudokias  Æble  i  dets  ældste 
Skikkelse,  der  kan  feres  op  til  det  syvende  Aarhundrede, 
og  muligvis  endnu  højere  op  i  Tiden.  Hos  Kirkehisto- 
rikeren Evagrius,  som  skrev  i  det  sjette  Aarhundrede,  findes 
allerede  følgende  Notits:  »Fra  Antiochia  drog  Eudokia 
tvende  Gange  til  Jerusalem;  Grunden  hertil  og  hvad  hun 
navnlig  har  villet  udføre,  overlader  jeg  Historieskriverne  at 
fortælle,  skjønt  det  tykkes  mig,  at  de  ikke  fortælle  Sand- 
heden«. Evagrius  sigter  muligvis  her  til  Historien  om 
Æblet.  Den  senere  Forfatter  Theophanes  har  sat  denne 
Historie  i  Forbindelse  med  Pulcherias  Fald,  som  skyldtes 
Chrysaphius  og  den  af  ham  vundne  Kejserinde,  samt  med 
de  senere  monofysitiske  Stridigheder;  medens  de  ældre 
Forfattere  kun  antyde  et  Kjærlighedsforhold  mellem  Pau- 
linus og  Eudokia,  siger  han  derhos  ligefrem,  at  Kejserinden 
elskede  Hofmarskalken  paa  Grund  af  hans  Klogskab  og 
Skjønhed.  Medens  de  ældre  Forfattere  ikke  fortælle  noget 
om,  hvor  eller  naar  Paulinus  blev  dræbt,  véd  den  samme 
Forfatter  ligeledes,  at  Hofmarskalken  først  blev  forvist  til 
Kappadokien  og  her  henrettet.  Marcellinus's  Krønnike  for- 
tæller under  Aaret  440,  da  Valentinian  for  femte  Gang  og 
Antiochus  vare  Konsuler:  »Paulinus,  Magister  officiorum, 
dræbes  i  Cæsarea  i  Kappadokien  paa  Fyrst  Theodosius's 
Befaling«. 

Det  vilde  være  unyttigt  at  udgranske,  om  der  ligger 
nogen  virkelig  Begivenhed  til  Grund  for  hin  Fortælling  om 
Æblet,  eller  om  det  kun  er  et  græsk  Æ ventyr;  i  »Tusende 
og  én  Nat«  findes  en  lignende  Historie;  men  for  evrigt  er 
der  intet  til  Hinder  for,  at  den  kan  indeholde  lige  saa 
megen  Sandhed  som  den  berygtede  Halsbaandshistorie,  der 
spilledes  ved  Ludvig  XVl's  Hof.  I  Aar  431  blev,  som  vi 
have  hørt,  selve  den  fromme  Pulcheria  sigtet  for  en  om 
Lidenskab  til  Paulinus,  og  nu  styrtede  den  samme  Beskyld- 
ning eller  Kejserens  Mistanke  hans  Hustru  Eudokia;  vi 
fastholde  kun  selve  denne  Mistanke,  alt  øvrigt  unddrager 
sig  Forskningen;  men  at  en  eller  anden  ubetænksom  Be- 
givenhed med  Paulinus  har  forvoldt  Katastrofen,  beviser 
hans  Henrettelse;  den  ulykkelige  Hofmarskalk  faldt  som  et 
Offer  for  Kejserens  Skinsyge,  hvad  enten  han  nu  har  spist 
eller  ikke  spist  af  den  forbudne  Frugt. 

Hvilke  Personer  der  i  øvrigt  ere  optraadte  i  denne 
Hoftragedie,  er  os  ganske  ubekjendt;  paa  Grund  af  de  saare 
ufuldkomne  Efterretninger  har  ogsaa  den  Formodning  kun 
liden  Værd,  at  Pulcheria  har  haft  Del  i  Paulinus's  Fald, 
som  ogsaa  medførte  hendes  formentlige  Medbejlerske  Eu- 
dokias  Fald  og  Fjærnelse  fra  Paladset.  De  byzantinske 
Historieskrivere  have  fremdeles  sat  Eudokias  Forvisning  i 
umiddelbar  Forbindelse  med  Paulinus's  Henrettelse.  Kej- 
seren, saaledes  fortælle  de,  berøvede  ham  Livet,  hvorpaa 
den  dybt  krænkede  Kejserinde  holdt  sig  for  beskæmmet, 
da  Rygtet  alle  Vegne  berettede,  at  Hofmarskalken  var  hen- 
rettet for  hendes  Skyld;  hun  bad  sin  Mand  om  Tilladelse 
til  at  rejse  til  Jerusalem  og  fik  ogsaa  denne  Tilladelse. 

Det  er  dog  lidet  sandsynligt,  at  Kejserindens  Bort- 
fjærnelse  er  fulgt  umiddelbart  efter  hin  Katastrofe;  hun 
forlod  ikke  Hoffet  strax,  da  Paulinus  blev  forvist;  men 
først  efter  hans  Henrettelse  i  Kappadokien  har  hun  søgt 
den  omspurgte  Tilladelse,  da  de  i  Konstantinopel  udspredte 
Rygter  maatte  gjere  hende  Opholdet  i  Hovedstaden  utaale- 

ligt.  Kejseren  selv  maa  det  ogsaa  have  været  magtpaa- 
liggende  ikke  at  give  hine  Rygter  ny  Næring;  naar  han 
havde  forstødt  sin  Hustru  strax  efter  hans  Ungdomsvens 
Fald,  havde  han  jo  selv  aabenlyst  indrømmet,  at  han  var 
overtydet  om  hendes  Utroskab.  Vi  kunne  ikke  komme 
Sandheden  nærmere,  men  indskrænke  os  til  det  Faktum, 
at  hun  har  forladt  Konstantinopel  mellem  Aarene  441 
og  444. 

Eudokias  anden  Rejse  til  Jerusalem  var  enten  virkelig 
frivillig,  eller  hendes  Mand  gav  den  i  det  mindste  et  saa- 
dant  Skin;  hun  forlod  Kejserborgen,  hvor  hun  i  mere  end 
tyve  Aar  havde  baaret  Diademet,  og  nærede  virkelig  den 
Overbevisning,  at  hun  snart  vilde  komme  tilbage  igjen, 
naar  hun  havde  faaet  sin  Husbond  overtydet  om  sin  Uskyld. 
Hun  rejste  ogsaa  denne  Gang  som  Kejserinde;  men  nu 
var  l^un  en  ulykkelig  Kvinde,  og  ferst  denne  hendes  anden 
Rejse  fortjener  i  Virkeligheden  Navnet  af  en  Pilegrimsfart, 
hvad  enten  hun  nu  havde  en  virkelig  Skyld  at  sone  ved 
den  hellige  Grav  —  hvad  der  er  mer  end  tvivlsomt  — , 
eller  hun  nu  gjennem  Forsagelse  skulde  bede  for  sin  tid- 
ligere saa  gaadefulde  Lykke. 

De  samtidige  Meddelelser  om  denne  mærkelige  Kvinde 
falde  endnu  mere  sparsomt  ved  dette  end  under  hendes 
første  Ophold  i  Jerusalem.  Ingen  byzantinsk  Forfatter  har 
med  Deltagelse  fulgt  Eudokias  Liv  under  denne  Landflyg- 
tighed, og  selv  har  hun  ikke  efterladt  nogen  Art  af  skrift- 
lige Meddelelser.  Kun  af  og  til  mindes  hun  pludselig  og 
paa  en  usammenhængende  Maade  hos  denne  eller  hin  For- 
fatter. 

Saaledes  overraskes  vi  ved  pludselig  hos  Grev  Marcel- 
linus  at  læse  folgende  Notits  til  Aar  444:  »Livgardens 
Anfører  Saturninus,  der  var  afsendt  af  Kejser  Theodosius, 
dræber  Presbyteren  Severus  og  Diakonen  Johannes,  som 
tjente  Kejserinde  Eudokia  i  Staden  Ælia  (o:  Jerusalem). 
Eudokia  kom  ude  af  sig  selv  af  Smerte  og  ombragte  strax 

Saturninus.  Derefter  blev  hun  paa  sin  Husbonds  Befaling 
berøvet  sit  fyrstelige  Følge  og  blev  i  Jerusalem  for  at 
dø  her.« 

I  disse  frygtelig  korte  Ord  ligger  en  ny  Tragedie 
sammentrængt;  voldsomme  Lidenskaber  omforme  pludselig 
Karakterer,  til  hvis  Blidhed  vi  havde  nænnet  os.  Allerede 
Paulinus's  Henrettelse  har  ødelagt  det  Billede  paa  Blidhed 
og  Godbed,  som  Historieskriverne  havde  udkastet  af  Theo- 
dosius  n.  Sandheden  af  Marcellinus's  Angivelse  kan  ikke 
betvivles;  thi  ogsaa  andre  Historieskrivere  kjende  Mordet 
paa  hine  tvende  gejstlige  og  tilskrive  det  atter  Kejserens 
Skinsyge.  Eudokia,  saaledes  fortælles  der,  tog  Presbyteren 
Severus  og  Diakonen  Johannes  med  til  Jerusalem ;  Kejseren 
hørte,  at  hine  tvende  Mænd  allerede  i  Konstantinopel  hyp- 
pig havde  besøgt  Kejserinden,  at  de  nu  vare  med  hende  i 
Jerusalem  og  modtoge  mange  Gaver  af  hende.  Han  af- 
sendte derfor  Breve  og  lod  dem  henrette. 

Rasende  Skinsyge  forvandlede  saaledes  den  menneske- 
venlige Theodosius  til  en  blodtørstig  Tyran,  og  den  elsk- 
værdige Kejserinde,  hvis  Værdighed  og  Hjærtens  Følelser 
man  nu  gjentagne  Gange  havde  krænket  saa  haardt,  lod 
sig  henrive  til  en  Handling,  som  stred  mod  Filosofiens 
Grundsætninger  saa  godt  som  mod  den  kristelige  Religions 
Bud.  Det  falder  os  ganske  vist  vanskeligt  at  tro,  at  Kejser- 
inden, hvor  højt  hun  end  var  bleven  ægget  og  krænket,  i 
Nærheden  af  den  hellige  Grav  skal  have  betynget  sig  med 
en  Blodskyld;  den  Sympathi,  hun  har  vakt  hos  os  ved  sin 
Ynde  og  Dannelse,  bringer  os  til  at  tvivle  paa,  om  vi 
kunne  fæste  Lid  til  disse  lakoniske  Beretninger  hos  Hi- 
storieskrivere, der  ikke  vare  hendes  samtidige;  dog  hendes 
egen  samtidige,  Priskus,  en  Statsmand,  som  stod  i  hendes 
Mands  Tjeneste,  meddeler  den  samme  Notits:  »Saturninus 
blev  ombragt  af  Athenais  eller  Eudokia,  Theodosius's  Hu- 
stru«. Saturninus's  Blod  tilintetgjør  det  Kvindeideal,  vi 
havde    udkastet   af  Eudokia;    det    bekræfter   den  sørgelige 

Erfaring,  at  et  øjebliks  dæmoniske  Indskydelse  kan  styrte 
selv  det  bedste  Menneske  i  Brøde  og  ødelægge  et  helt 
Livs  fulde  Harmoni  og  Ynde.  Imidlertid,  vi  maa  ikke 
forglemme,  at  alle  vore  Kilder  kun  nævne  selve  det  nøgne 
Faktum;  derimod  savne  vi  enhver  Oplysning  om  Maaden, 
hvorpaa  Drabet  er  foregaaet,  og  det  lader  sig  maaske  dog 
betvivle,  at  Kejserinden  har  udstedt  selve  Befalingen  til 
Drabet. 

En  forvist  Kvinde,  der  vel  var  i  Besiddelse  af  en  Au- 
gustas Værdighed,  men  ikke  af  hendes  Magt,  kunde  vanskelig 
fælde  en  lovlig  Dødsdom  og  lade  denne  udføre;  hun  vilde 
overhovedet  ikke  vove  at  3dgge  den  alt  noksom  forbitrede 
Kejser  til  det  yderste  ved  Drabet  paa  en  af  Rigets  mest 
ansete  Stormænd.  Mordet  paa  Saturninus  kunde  kun  ske 
enten  ved  villige  Tjeneres  Dolke  eller  under  et  Opløb,  som 
stiftedes  af  de  ombragte  Præsters  Venner  og  Hævnere. 
Hans  Død  kunde  saaledes,  under  Fortielse  af  alle  nærmere 
Omstændigheder,  maaske  vel  blive  tilskreven  Kejserinden, 
da  den  hende  tilføjede  Krænkelse  jo  havde  været  den  virke- 
lige Aarsag  til  samme. 


XII. 

Mørke  Magter  havde  grebet  ind  i  den  ulykkelige  Theo- 
dosius's  Liv ;  først  havde  han  ofret  sin  Hustru  og  sin  Ung- 
domsven til  Skinsygens  Dæmon  og  saaledes  belæsset  sig 
selv  med  Skyld;  nu  berøvede  han  sig  en  af  sine  bedste 
Statsmænd,  Konsularen  og  Patricieren  Cyrus,  som  vi  oven 
for  have  nævnet  som  en  af  Eudokias  Venner*);  hans  Fald 
staar  rimeligvis  i  Forbindelse  med  Kejserindens  Forvisning 
og  er  sandsynligvis  fulgt  strax  efter  Drabet  paa  Satur- 
ninus. 

Cyrus  havde   i    fire  Aar   beklædt  det   indflydelsesrige 


*)  Se  oven  for  Side  456. 

Embede  som  Bypræfekt;  han  havde  Tilsynet  med  Konstan- 
tinopels offentlige  Bygninger  og  passede  sit  Embede  med 
lidenskabelig  Iver.  >  Et  Jordskjælv  havde  styrtet  en  Del  af 
Bymurene,  og  han  lod  dem  gjenopfere  med  største  Hast. 
Cyrus  maa  i  det  hele  have  haft  store  Fortjenester  af 
Hovedstaden,  hvor  han  blandt  andet  indførte  offentlig  Be- 
lysning i  Værkstederne,  thi  en  Dag  hilsede  Folket  ham  i 
Hippodromen,  i  Kejserens  Nærværelse,  med  det  begejstrede 
Tilraab:  »Konstantin  har  bygget  Staden,  men  Cyrus  har 
fornyet  den«. 

»For  megen  Smil  af  Lykken  bringer  Fordærv«,  udbrød 
By  præfekten  med  ilde  Anelser,  og  han  havde  Aarsag  til  at 
forfærdes  over  dette  taktløse  og  for  en  Statsembedsmand 
farlige  Bifaldsraab;  thi  den  fornærmede  Kejser  lod  strax 
anlægge  Proces  mod  Folkets  Yndling  som  en  Tilhænger  af 
Hedenskabet;  som  en  lunefuld  Tyran  berøvede  han  ham 
Ære,  Værdigheder  og  Æresposter,  og  da  den  ulykkelige 
Cyrus  søgte  et  Asyl  i  en  Kirke,  lod  Kejseren  ham  gribe 
og  paatvang  ham  det  gejstlige  Klædebon.  Det  er  vanske- 
ligt at  sige,  om  de  romerske  Regenters  sædvanlige  For- 
holdsregel, uden  videre  at  putte  mistænkelige  Lægmænd  i 
Præstekjolen,  udtrykker  en  Agtelse  eller  en  Ringeagt  for 
den  gejstlige  Stand;  den  gejstlige  Værdighed  var  et  virke- 
ligt Asyl  for  den  forfulgte,  men  tillige  en  Straf  for  den 
domfældte. 

Cyrus,  der  maaske  endnu  nærede  nogen  Sympathi  for 
Grækenlands  gamle  Guder  og  sikkerlig  havde  meget  ringe 
Kjendskab  om  en  Præsts  Pligter  for  Kirkens  Altar,  blev 
paa  kejserlig  Befaling  med  kort  Proces  udnævnt  til  Biskop 
af  Kotyæum  i  Phrygien,  maaske  fordi  den  daværende  Me- 
nighed stod  i  Ry  for  allerede  at  have  ombragt  lire  af  sine 
Biskopper. 

Den  nye  Sjælesørger  mod  sin  Vilje  fremstillede  sig 
ved  Julefesten  for  sin  skabede  Hjord,  og  den  forsamlede 
Menighed  morede  sig  med  at  forlange  en  Opbyggelsespræ- 


464  Athena)8. 

diken  af  den  formentlige  Hedning  i  Præsteklæder.  Den 
aandrige  Expræfekt  drog  sig  behændig  ud  af  denne  For- 
legenhed; han  besteg  Prædikestolen  og  holdt  følgende  Tale : 
»Brødre,  det  sommer  sig  at  fejre  vor  Gud  og  Frelser  Jesu 
Kristi  Fødselsfest  med  Tavshed;  thi  gjennem  Hørelsen 
alene  blev  Ordet  undfanget  af  den  hellige  Jomfru.  Ham 
være  Ære  i  Evighed,  Amen!«  Under  stormende  Bifalds- 
raab  steg  Taleren  ned  fra  Prædikestolen  og  blev  til  sin 
Død  Biskop  over  samme  Stad. 

Cyrus  var  i  Besiddelse  af  en  udsøgt  klassisk  Dannelse, 
der  havde  gjort  ham  særlig  afholdt  af  Kejserinde  Eudokia, 
og  han  nævnes  med  særlig  Berømmelse  som  Digter,  noget 
vi  dog  ikke  kunne  tilstrækkelig  bedømme,  da  der  kun  er 
bevaret  sex  af  hans  Epigrammer,  som  bevæge  sig  i  fuld- 
kommen antike  Former  og  Forestillinger.  Ved  Hoffet  re- 
præsenterede han  saaledes  det  græske  Parti,  man  beskyldte 
ham  for  at  være  en  Hedning,  og  hans  helleniske  Tilbøje- 
ligheder vakte,  lige  saa  vel  som  Kejserindens,  Anstød  hos 
alle  de  Statsmænd,  der  hyldede  det  officielle  Romervæsen; 
de  vilde  ikke  vide  noget  af  det  græske  Væsen,  men  det 
byzantinske  Rige  skulde  bevare  Konstantins  latinske  Præg 
i  Bimbedssproget  som  i  alle  Statens  Indretninger.  At  være 
Romere,  ikke  Grækere,  deri  bestod  Byzantinernes  Stolthed; 
paa  deres  Mønter  var  ikke  Kejserstaden  Konstantinopels 
Genius,  men  det  ærværdige  Roma  afbildet;  de  saae  med. 
Foragt  ned  paa  Hedningelandet  Hellas,  og  selv  paa  en 
Tid,  da  Demosthenes's  og  Thukydides's  Sprog  var  blevet 
det  almindelige  i  det  østlige  Rige,  kaldte  de  det  Romer- 
riget og  sig  selv  Romere. 

Saaledes  var  ogsaa  den  fromme  »Kalligraf«  Theodosius 
omskabt  til  en  lunefuld,  mistroisk  Hersker,  som  havde  lært 
at  hæve  og  styrte  Ynglinge.  I  det  Kaos  af  Lidenskaber 
og  Rænker,  som  fyldte  det  byzantinske  Palads,  afsondrede 
Kejseren  sig  mere  og  mere;  efter  at  have  tilintetgjort  sin 
Kjærlighedslykke  kom  han  fuldkommen  under  Herredømmet 

af  den  uværdige  Gilding  Chrysaphius,  som  endogsaa  vidste 
at  fortrænge  Augusta  Pulcheria  fra  Magten;  Kejserens 
tvende  andre  Søskende  døde  ogsaa  ved  denne  Tid. 

Lykken  veg  overalt  fra  Theodosius,  og  Rigets  ydre 
politiske  Forhold  toge  en  rædselsfuld  Vending.  Hvis  So- 
krates og  Sozomenus  havde  kunnet  fortsætte  deres  Hi- 
storie *),  vilde  de  være  blevne  nødte  til  at  afsige  den  Dom, 
at  Gud  havde  valgt  sig  tvende  forfærdelige  Svøber,  Van- 
-dalerkongen  Genserik  og  Hunnerkongen  Attila,  for  at  straffe 
Romerriget  og  dets  Styrere. 

Karthagos  Fald,  som  indtraf  den  23de  Oktober  489  — 
samme  Aar  Eudokia  første  Gang  vendte  tilbage  fra  Jeru- 
salem —  betegner  Romerrigets  Katastrofe.  Baade  Østens 
og  V^estens  Kejsere  mandede  sig  op  for  at  frarive  Bar- 
barerne Afrikas  store  Hovedstad,  og  Theodosius  afsendte 
en  Flaade  paa  1200  Skibe;  men  den  blev  uvirksom  i  de 
vestlige  Have  og  maatte  efter  et  Aars  Forløb  kaldes  til- 
bage, dels  fordi  Kejser  Valentinian  sluttede  en  Fred  med 
Vandalerkongen,  som  overlod  ham  det  erobrede  Land,  dels 
fordi  det  østlige  Kejserdømme  selv  truedes  af  Fjender,  som 
Genserik  med  diplomatisk  Dygtighed  havde  vakt  baade  i 
Evropa  og  i  Asien.  Kejserens  Feltherrer  maatte  samtidig 
kæmpe  mod  Isaurerne  og  Perserne,  mod  Saracenerne  og 
Libyerne  og  derhos  forsvare  Donaugrænserne  mod  Attilas 
Horder.  Allerede  tidligere  vare  Hunnerne  trængte  plyn- 
drende frem  over  Donau;  men  frygteligere  bleve  deres  An- 
fald, da  Kong  Rugila  døde  Aar  433,  og  Herredømmet  gik 
over  til  hans  Brodersønner,  Brødrene  Attila  og  Bleda. 
Snart  kunde  Kejseren  kun  tilkæmpe  sig  en  kortvarig 
Vaabenhvile  mod  Udredelsen  af  Tribut.  I  Aaret  441  over- 
svømmede Hunnerne  de  illyriske  Provinser,  de  følgende 
Aar  trængte  de  under  frygtelige  Hærgninger  frem  til  det 
thrakiske  Chersonesos,  ja  strejfede  allerede  frem  til   Nær« 


*)  Se  oven  for  S.  341-42  og  354. 

heden  af  Bosporus.  Theodosius's  Hære  bleve  slaaede  i 
store  Slag,  og  den  umandige  Kejser,  som  ingen  Sinde  viste 
sig  personlig  i  Marken,  kjebte  endelig  i  Aar  447  sin  Hoved- 
stads og  sin  Trones  Kedning  ved  en  skammelig  Fred,  der 
overlod  Hunnerkongen  Landskaberne  S3^d  for  Donau  i  en 
Udstrækning  af  fem  Dagsrejser  samt  forpligtede  Kejseren  til 
en  aarlig  Tribut. 

Konstantinopels  stærke  Mure  havde  været  Rigets  væ- 
sentligste Værn,  og  dog  vilde  vel  heller  ikke  disse  have 
reddet  den  store  Kejserby  for  Attila,  hvis  Hunnerkongen 
ikke  havde  rettet  sine  Vaaben  mod  Vest  for  at  undertvinge 
det  svagere  vestromerske  Rige,  som  regeredes  af  Valen- 
tinian III.  Attila  optraadte  her  som  Frier  til  Kejserens 
Søster,  hin  usalige  Justa  Grata  Honoria,  der,  som  vi  oven 
for  have  hørt*),  paa  Grund  af  Ungdoms  Fejltrin  sad  inde- 
stængt i  et  af  Konstantinopels  Klostre.  Dog  ogsaa  her  hen 
trængte  Rygterne  om  Attilas  Krigsbedrifter,  der  bragte 
Konstantinopel  til  at  bæve,  og  i  sine  længselsfulde  Drømme 
efter  Liv  og  Frihed  kaarede  Honoria  den  rædselvækkende 
Hunnerkonge  til  sin  Befrier  og  Hævner.  Under  et  af  de 
Gesandtskaber,  der  forhandlede  mellem  Kejseren  og  Attila, 
fandt  hun  Lejlighed  til  hemmelig  at  sende  ham  en  Ring 
og  et  Brev,  hvori  hun  tilbød  ham  sin  Haand  og  sine  Arve- 
rettigheder som  en  Prinsesse  af  Kejserhuset  samt  opfordrede 
ham  til  at  gjøre  hendes  Krav  gj ældende. 

Dette  Tilbud  fra  den  store  Theodosius's  Barnebarn 
greb  Hunnerkongen  med  Begjærlighed ;  thi  det  kunde  mu- 
ligvis bane  ham  Vej  til  Cæsarernes  Trone  paa  en  Tid,  da 
hverken  det  østlige  eller  vestlige  Rige  havde  andre  Ar- 
vinger end  Kvinder.  Honorias  forbryderske  Handling  havde 
imidlertid  rygtet  sig,  og  muligvis  havde  Attila  allerede 
fordret  sin  Forlovede  udleveret;  thi  Pulcheria  skyndte  sig 
at  flærne  Gjenstanden  for  Attilas  Bejlen   fra  hans  Nærhed; 


*)  Se  oven  for  Side  371. 

hun  blev  i  al  Stilhed  sendt  om  Bord  paa  et  Skib  og  ført 
tilbage  til  sin  Moder  i  Ravenna.  Da  Attila  senere,  i  Aar 
451,  rykkede  ind  i  Gallien,  i  det  han  forlangte  sin  kejser- 
lige Brud  og  det  halve  Rige  i  Medgift,  søgte  Placidia  at  und- 
vige dette  Krav  ved  for  et  Syns  Skyld  at  formæle  hende 
med  en  af  sine  Hofembedsmænd,  hvorpaa  den  usalige  Kvinde 
for  stedse  forsvandt  i  et  af  Ravennas  Fængsler.  Honorias 
Bortsendeise  fra  Konstantinopel  faldt  rimeligvis  en  rum 
Stund  efter  Eudokias  Forvisning. 


XIII. 

Næppe  havde  det  østromerske  Rige  saaledes  faaet  Fred 
for  Hunnerne,  før  det  paa  ny  bragtes  i  Oprer  ved  rasende 
Stridigheder  mellem  Theologerne  om  Kristi  Natur;  en  tredje 
Patriark  Flavianus,  som  i  Aaret  447  havde  besteget  den 
biskoppelige  Trone  i  Konstantinopel,  skulde  falde  som  Offer 
for  disse  Kampe. 

Cyrills  Parti  af  Zeloter  forfulgte  endnu  uafladelig  Ne- 
stors Minde,  hvis  Lære,  udtrykt  i  en  ny  Affattelse,  talte 
mange  Tilhængere  og  navnlig  havde  vundet  Bifald  hos 
den  aandrige  Biskop  Theodoret  af  Cyrus;  Førerne  for  hint 
Parti  vare  nu  den  raa  og  uvidende  Dioskuros  af  Alexandria, 
der  i  Aar  444  var  bleven  den  afdøde  Cyrills  Efterfølger, 
samt  Archimandriten  Eutyches  i  Konstantinopel*).  Dette 
ægyptiske  Parti  havde  Kejserens  Yndling  Chrysaphius  paa 
sin  Side;  thi  Eutyches  var  hans  Gudfader  og  skulde,  om 
muligt ,  hæves  til  Patriark  værdigheden  i  Konstantinopel. 
Den  rænkefulde  Gilding  var  efter  Cyrus's  Fald  almægtig 
ved  Hove,  den  forblindede  Kejser  nægtede  ham  intet,  men 
lod  ham  røve  og  udsuge  Landet  efter  Tykke;  det  grønne 
Parti,  hvis  Patron  Yndlingen  var  bleven,  øgede  yderligere 
hans  Magt. 


')  Om  de  nestorianske  Kampe,  se  oven  for  S.  365—70. 

30* 

Chrysaphius  hadede  Flavianus,  fordi  Patriarken  ikke 
havde  villet  kjebe  hans  Gunst  ved  Foræringer,  og  de  mo- 
nofysitiske  Stridigheder  skaffede  ham  en  Lejlighed  til  at 
styrte  Patriarken;  thi  trods  sin  fredelskende  Natur  blev 
denne  i  Medfør  af  sin  Embedsstilling  trukken  ind  i  de  theo- 
logiske  Kjævlerier.  For  en  Kirkeforsamling,  hvor  Flavianus 
præsiderede,  blev  Eutyches  anklaget  for  Kjætteri;  thi  han 
paastod,  at  Kristus  kun  havde  én  Natur,  da  den  menneske- 
lige ganske  var  gaaet  op  i  den  guddommelige,  en  Opfattelse, 
som  stod  i  den  yderste  Modstrid  til  den  nylig  forkjætrede 
nestorianske  Opfattelse,  der  sondrede  den  guddommelige  og 
menneskelige  Natur  alt  for  skarpt  ud  fra  hinanden. 

Kejser  Theodosius  tog  under  dette  gejstlige  Kjævl 
Parti  som  en  Theolog;  hans  Yndling  Chrysaphius  havde 
vundet  ham  for  Eutyches,  og  nu  søgte  han  ved  sin  Sende- 
mand at  skræmme  S^^noden;  men  denne  optraadte  des- 
uagtet med  paaskjønnelsesværdig  Selvstændighed,  satte  den 
monofysitiske  Archimandrit  i  Band  og  udtalte  hans  Afsæt- 
telse. Ved  denne  Dom  rejste  imidlertid  Flavianus  et  Uvejr 
imod  sig,  som  han  ikke  kunde  besværge,  saa  meget  mere 
som  hans  tidligere  Støtte  ved  Hove,  Augusta  Pulcheria,  jo 
selv  nylig  var  styrtet  af  Kejserens  Yndling.  Denne  satte  da 
nu  ogsaa  igjennem,  at  Kejseren  lod  sammenkalde  en  al- 
mindelig Kirkeforsamling,  hvad  den  forkjætrede  Eutyches 
havde  anmodet  baade  Theodosius  og  den  romerske  Pave 
Leo  om;  forgjæves  havde  Patriarken  Flavianus  modarbejdet 
den  almindelige  Kirkeforsamlings  Sammentræden ;  thi  han 
havde  allerede  en  Anelse  om  sin  Skæbne. 

Kejseren  udskrev  altsaa  en  ny  almindelig  Kirkeforsam- 
ling, som  blev  aabnet  i  Avgust  449  i  Efesus  og  er  bleven 
berømt  under  Navnet  »Køversynoden«,  et  Navn,  den  ærlig 
har  fortjent.  Den  zelotiske  Dioskuros  førte  Præsidiet; 
under  Trusel  fra  de  kejserlige  Soldater,  man  havde  sluppet 
ind  i  Forsamlingssalen,  under  vilde  Raab  af  fanatiske  Munke 
bleve  de  ikke-monofysitiske  Biskoper  tvungne  til  at  under- 

skrive  Modstandernes  Dekreter,  som  frifandt  Abbed  Eu- 
tyches  og  erklærede  hans  og  Dioskuros's  Lære  om  Kristi 
ene  Natur  for  kanonisk.  Forgjæves  fordrede  de  romerske 
Legater  en  Oplæsning  af  Leos  dogmatiske  Brev  til  Flavian, 
hvori  Paven  afgjort  havde  udtalt  sig  mod  Eutyches  og  ud- 
viklet den  orthodoxe  Lære  om  Kristi  Naturer.  Kirkefor- 
samlingen udtalte  Flavians  og  hans  Tilhængeres  Afsættelse ; 
blandt  de  sidste  var  ogsaa  Theodoret  fra  Cyrus. 

Kejseren  anerkj endte  disse  Beslutninger  trods  alle 
Formaninger  fra  Pave  Lea  og  Indvendinger  fra  ået  ro- 
merske Kejserhof,  deriblandt  hans  egen  Datter,  Kejserinde 
Eudoxia.  Den  ulykkelige  Patriark  Flavianus  led  samme 
Skæbne  som  Nestor,  kun  at  han  blev  skaffet  endnu  hur- 
tigere til  Side;  efter  at  det  var  lykkedes  ham  at  indlevere 
en  Protest  til  Pave  Leo,  hvis  Legater  havde  været  magtes- 
løse Vidner  til  den  paa  Reversynoden  udøvede  Terrorisme, 
blev  han  efter  Kirkeforsamlingens  Slutning  paa  kejserlig 
Befaling  fort  i  Landflygtighed  og  bukkede  allerede  paa 
Vejen  under  for  de  ham  tilføjede  Mishandlinger. 

Det  alexandrinske  Partis  Sejr  var  dog  ikke  af  lang 
Varighed,  en  stærk  Reaktion  gjorde  sig  gjældende  blandt 
Gejstligheden  i  Konstantinopel  og  Asien,  og  den  fik  et 
Tilhold  hos  den  store  Pave  Leo,  som  fordømte  den  mono- 
fysitiske  Lære.  Kejser  Theodosius,  som  altid  vankelmodig 
bøjede  sig  for  fremmed  Paavirkning,  lod  sig  overbevise  om 
den  Uret,  man  havde  tilføjet  Patriarken  Flavianus,  den 
lumske  Chrysaphius  blev  afsat  fra  sine  Embeder,  fik  sin 
Formue  konfiskeret  og  forvistes  til  en  0,  medens  Kejserens 
Søster  Pulcheria  efter  et  Aars  Unaade  atter  gjenvandt  sin 
gamle  Indflydelse.  Inden  Kejseren  endnu  havde  faaet 
dæmpet  det  Oprør  i  Kirken,  han  selv  havde  fremkaldt, 
overraskedes  han  af  Døden,  som  foraarsagedes  ved  et 
ulykkeligt  Fald  med  Hesten.  Han  fik  lige  Tid  nok  til  at 
forsamle  Rigets  Stormænd  om  sig  og  udvikle  sine  Ønsker 
om  Tronfølgen;    han  fortalte,    at  han   engang  i  Johannes- 

kirken  havde  spurgt  den  hellige  Apostel,  hvem  der  skulde 
være  hans  Efterfølger,  og  at  Johannes  derpaa  havde  bebudet 
ham,  at  Marcianus  skulde  blive  hans  Efterfølger;  man  ser, 
at  de  hedenske  Dremmeorakler  endnu  stadig  øvede  deres 
Magt  selv  i  Kristendommens  højeste  Kredse.  Theodosius 
den  anden  blev  bisat  i  sin  Faders  og  Bedstefaders  Grav- 
mæle i  Apostelkirken;  han  fik  det  Eftermæle,  at  han  i 
Grunden  var  en  godmodig,  velvillig  Mand,  hvem  hans 
Svaghed,  og  ikke  hans  Laster  havde  gjort  til  en  Legebold 
for  Gildningerne  og  Hofmændene.  Den  grænseløse  Be- 
stikkelighed og  Fordærvelse  i  de  højere  Kredse  samt  den 
skammelige  Fred  med  Attila  har  fremkaldt  Suidas's  langt 
haardere  Dora;  han  kalder  ham  ligefrem  en  fejg  Usling 
uden  at  tage  Hensyn  til  de  Dyder,  som  dog  altid  gjorde 
Sønnesønnen  mere  elskværdig  end  Faderen  og  Bedste- 
faderen. 

Tronen  burde  egentlig  være  gaaet  over  til  Theodosius's 
eneste  Datter;  men  hun  var  romersk  Kejserinde,  og  hverken 
hun  eller  hendes  Mand  rejste  Fordringer  paa  Østens  ledige 
Trone ;  heller  ikke  Enkekejserinde  Eudokia  kunde  fremsætte 
noget  Krav,  saa  meget  mere  som  hun  jo  levede  i  Forvis- 
ning i  Jerusalem;  følgelig  proklamerede  Senatet  Augusta 
Pulcheria  som  Broderens  Efterfølgerske.  En  Kvindes  Ene- 
regering vilde  dog  have  været  uden  Exempel  i  Romerrigets 
Historie;  dette  indsaa  ogsaa  Pulcheria  og  tilbed  derfor  den 
tapre  og  kloge  Patricier  Marcianus  sin  Haand  til  et  plato- 
nisk Ægteskab.  Pulcherias  fortræffelige  Valg  stødte  ikke 
paa  nogen  Modstand,  og  fire  Uger  efter  Theodosius's  Død 
blev  hendes  Skingemal  udraabt  til  Kejser. 

Pulcherias  første  Handling  var  at  afstraffe  den  skjæn- 
dige  Chrysaphius,  som  var  Ophavsmanden  til  saa  store 
Ulykker.  Dernæst  blev  Patriarken  Flavianus's  Minde  renset 
for  al  ilde  Omtale,  hans  Lig  blev,  som  engang  Johannes 
Ohrysostomus's,  i  højtidelig  Procession  ført  til  Hovedstaden 
og  bisat  i  Apostelkirken.     I  det  hele  var  en  mod  Monofy- 

si  terne  fjendsk  Retning  nu  kommen  til  Magten,  og  Pul- 
cheria  og  Marcianus  skyndte  sig  med  at  udslette  ethvert 
Spor  af  Røversynodens  Voldshandlinger,  noget,  hvori  de 
fandt  en  virksom  Hjælp  hos  Pave  Leo,  der  greb  den  vel- 
komne Lejlighed  til  at  gjøre  det  romerske  Bispevældes 
Overhøjhed  gjældende  over  for  den  orientalske  Kirke. 

Kejser  Marcian  sammenkaldte  et  Koncilium  i  Nikæa, 
som  dog  snart  forlagdes  til  Chalcedon,  fordi  denne  By  laa 
Kejserborgen  nærmere.  I  Oktober  aabnedes  det  fjerde  øku- 
meniske Koncilium  af  Kejseren  personlig.  Man  kasserede 
Røversynodens  Dekreter,  forkjætrede  den  monofysitiske  Dok- 
trin og  ophøjede  Pave  Leos  Læresætninger  til  kanonisk 
Regel;  i  Følge  samme  erklæredes,  at  den  ene  Kristus, 
Sønnen  og  Herren,  bestaar  af  tvende  ublandede  og  uad- 
skillelige Naturer,  men  at  disse  tvende  Naturer  maa  tænkes 
forenede  i  en  uadskillelig  og  uforanderlig  Person.  De  paa 
Røversynoden  mishandlede  Biskopper,  deriblandt  Theodoret 
af  Cyrus,  bleve  igjen  indsatte  i  deres  Værdigheder,  hvor- 
imod Dioskuros  selv  og  hans  Tilhængere  bleve  afsatte  og 
bandlyste.  Blandt  disses  Tal  hørte  ogsaa  Biskop  Juvenalis, 
hvem  vi  allerede  have  nævnt  under  Eudokias  første  Ophold 
i  Jerusalem;  han  underskrev  imidlertid  en  Tilbagekaldelse 
og  fik  saaledes  Tilgivelse. 


XIV. 

Med  Theodosius's  Død  var  Eudokias  glimrende  Drøm 
udslukt;  hun  maatte  nu  opgive  det  sidste  Haab  om  nogen 
Sinde  at  vende  tilbage  til  Konstantins  Palads,  hvor  hun 
engang  havde  hersket  som  Kejserinde;  hendes  Skæbne  var 
nu  beseglet;  hun  kunde  ganske  sikkert  nok  have  fa  aet  det 
nye  Herskepars  Tilladelse  til  at  ende  sine  Dage  i  Ravenna 
eller  Rom;  men  hun  har  rimeligvis  aldrig  udtalt  noget 
Ønske  i  denne  Retning.  Hvorledes  hun  egentlig  havde  ind- 
rettet sig  i  den  hellige  Stad,   er  ubekjendt;   men  hun  ved- 

blev  i  hvert  Fald  at  nyde  Rang  som  Augusta,  og  Pulcheria 
har  utvivlsomt  forundt  hende  et  betydeligt  Enkeunderhold,  thi 
at  hun  raadede  over  betydelige  Pengemidler,  derom  vidne 
de  rige  Stiftelser,  hun  forærede  Staden.  Hendes  Aands-  og 
Viljestyrke  var  heller  ikke  svækket;  det  skulde  hendes 
Svigerinde  snart  erfare;  thi  netop  hendes  Betydning  som 
Enkekejserinde  styrkede  den  kirkelige  Revolution,  som  nu 
brød  løs  i  hele  Palæstina. 

Skjønt  Kejseren,  den  romerske  Pave  og  de  øvrige  mest 
ansete  Bisper  havde  vedtaget  Beslutningerne  paa  Kirke- 
forsamlingen i  Chalcedon,  vilde  de  hidsige  Monofysiter  endnu 
ikke  opgive  deres  Sag,  men  fortsatte  deres  Modstand  i  en- 
kelte af  Rigets  Provinser,  navnlig  i  Alexandria  og  Jeru- 
salem. Uden  for  Ægypten  havde  Dioskuros's  Parti  ingen- 
steds saa  talrige  Tilhængere  som  blandt  Palæstinas  ti 
Tusende  Munke,  og  de  fik  nu  en  fanatisk  Fører  Theodosius. 
Palæstinas  Munke  og  Eneboere  rejste  sig  med  fanatisk 
Raseri,  forlode  deres  Ørkenhuler,  stormede  Jerusalem, 
stak  Ild  paa  Husene,  begik  de  værste  Forbrydelser,  og  i 
Juvenalis's  Sted  hævede  de  Theodosius  til  Patriark.  Dette 
skete  mod  Slutningen  af  Aaret  451. 

Den  nye  Usurpator  rettede  en  dristig  Skrivelse  til 
Kejserinden,  som  Pulcheria  endog  nedlod  sig  til  at  besvare, 
han  gjorde  sig  til  Tyran  over  Judæa,  hvor  han  afsatte  eller 
lod  Biskopperne  myrde  og  udnævnte  Monofysiter  i  deres 
Sted,  medens  vilde  Munkeskarer,  forstærkede  med  Røverflokke, 
holdt  Landskaberne  i  Skræk. 

Enkekejserinden  var  ingenlunde  nogen  rolig  Tilskuer- 
inde  af  denne  Omvæltning,  men  styrkede  den  tvært  imod 
med  hele  sin  Myndighed.  Vi  kunne  vanskelig  tænke  os 
den  fint  dannede  Athenienserinde  i  godt  Kammeratskab 
med  denne  Munkepøbel,  og  der  maa  have  været  stærke 
Grunde,  som  kunde  bevæge  hende  for  et  Dogmes  Skyld  til 
at  gjøre  sig  til  Ven  med  disse  Fanatikere.  Gjorde  hun  den 
af  Kirkeforsamlingen    forkjætrede    Dioskuros's  Sag   til    sin, 

fordi  hendes  Husbond  ti]  kort  før  sin  Dod  havde  beskyttet 
ham,  eller  var  Aarsagen  den,  at  Pulcheria  var  en  Fjende 
af  Monofy  si  terne? 

Eudokia  selv  var  ikke  blot  bleven  en  troende,  men  en 
lidenskabelig  Kristen;  den  monofy sitiske  Lære  tilfredsstil- 
lede hendes  Sind,  fordi  den  var  simplere  og  mere  forstaae- 
lig.  I  Steden  for  at  pine  sin  Porstand  med  alle  de  tanke- 
trodsende Sofismer  om  de  tvende  Naturer  og  Hypostaser. 
om  deres  Blanding  og  Forvandling,  om  deres  Enhed  og 
dog  vderes  Adskillelse,  bekjendte  Eudokia  sig  hellere  til 
Læren  om  Kristi  eneguddommelige  Natur;  Kristus  var 
bleven  hendes  Gud;  for  ham  havde  hun  afsvoret  Græken- 
lands Afguder.  At  hun  var  overtydet  om  den  monofy  sitiske 
Læres  Sandhed,  beviser  den  store  Haardnakkethed,  hvormed 
hun  holdt  fast  ved  sin  Overbevisning,  længe  efter  at  Op- 
røret var  underkuet. 

Tyve  Maaneder  kunde  Kebellerne  hævde  Jerusalem,  til 
Kejser  Marcian  i  Aaret  453  besluttede  at  afsende  en  hel 
Hær  under  Grev  Dorotheus  til  Palæstina.  Denne  Feltherre 
maatte  som  i  Fjendens  Land  belejre  Stæder  og  levere  Træf- 
ninger, og  da  han  endelig  rykkede  frem  for  Jerusalem, 
fandt  han  Stadens  Porte  lukkede  paa  Eudokias  og  Usurpa- 
toren Theodosius's  Befaling,  og  han  maatte  med  Magt  til- 
tvinge sig  Adgangen,  hvorpaa  han  atter  indsatte  den  flyg- 
tende Juvenalis  paa  hans  Bispestol,  medens  Oprøreren 
Theodosius  med  nogle  af  sine  Fæller  reddede  sig  til  Klo- 
strene paa  Sinaibjærg. 

Monofysiternes  Sekt  fandt  i  Palæstina  nu  kun  en  Støtte 
i  Eudokias  Viljestyrke,  thi  Enkekejserinden  blev  længe 
urokkelig.  Hun  selv  var  ikke  paa  nogen  Maade  bleven 
forulempet  af  de  kejserlige  Tropper;  men  saa  vigtig  syntes 
dog  hendes  Personlighed,  og  saa  megen  Vægt  havde  hendes 
Modstand,  at  Rigernes  Overhoveder  og  baade  Patriarkerne  for 
Kirken  i  Øster-  og  Vesterlandene  ved  gjentagne  Forma- 
ninger søgte   at   bryde  hendes  Egensind.      Hendes  Forhold 

til  det  byzantinske  Hof  stillede  sig  meget  venskabelig,  Pul- 
cheria  havde  ganske  forsonet  sig  med  sin  Svigerinde  og 
søgte  at  formaa  Eudokias  nærmeste  Slægtninge  at  skrive 
til  hende ;  ved  denne  Lejlighed  nævnes  atter  Athenais's 
Brødre,  der  endnu  indtoge  meget  vigtige  Stillinger  i  Riget. 
Ogsaa  Kejser  Valentinian  III.  søgte  at  paavirke  sin  Sviger- 
moder og  formaaede  Pave  Leo  at  tilskrive  hende  i  denne 
Retning.  Vi  have  da  ogsaa  tvende  Breve  fra  den  romerske 
Biskop  til  Eudokia,  begge  fra  Juni  453;  det  første  drejer 
sig  dog  kun  om  Tiden  for  Paaskefesten;  det  andet  inde- 
holder en  Formaning  til  at  bringe  Palæstinas  Munke  bort 
fra  deres  Kjætteri  og  formaa  dem  til  at  underkaste  sig 
Konciliets  Beslutninger.  Den  taktfulde  Pave  undgaar  at 
fornærme  Eudokia  personlig;  han  lader,  som  der  ikke  er 
Grund  til  at  betvivle  hendes  egen  Rettroenhed,  og  udtaler 
kun  det  Haab,  at  det  vil  komme  Kristenheden  til  Gode,  at 
hun  ved  Guds  Foranstaltning  netop  har  opslaaet  sit  Sæde 
dér,  hvor  Vidnesbyrdene  om  Lidelsen  bærer  Vidne  om 
Frelseren  som  sand  Gud  og  sandt  Menneske  i  én  og  samme 
Person.  Brevet  er  imidlertid  kort  og  koldt  og  uden  anden 
Titulatur  end  det  i  Brevet  forekommende,  Eders  Naade 
(tua  Clementia).  Der  hengik  ogsaa  tre  Aar,  før  Eudokia 
føjede  sig  efter  det  romerske  Hofs  og  Pavens  Forestillinger, 
og  dette  skete  kun  som  Følge  af  en  ny  skrækkelig  Trage- 
die, der  ødelagde  hendes  eneste  Datters  Lykke. 

Den  unge  Eudoxia  var  fra  Aar  437  ægteviet  til  Valen- 
tinian III,  en  Fyrste  som  ved  sit  umandige  Væsen  lignede 
Arcadius,  Honorius  og  Theodosius  IL,  uden  dog  at  besidde 
den  sidstes  Dyder.  Hun  var  vel  romersk  Kejserinde,  men 
i  det  glædeløse  Ravenna,  dækket  bag  dets  Volde  og  Sumpe, 
maatte  hun  se  det  hensygnede  Kejserdømme  søge  sin  sidste 
Redning  mod  de  fremtrængende  nordiske  Folk.  Hun  var 
her  Vidne  til  sin  Svigermoders  (»g  sin  lastefulde  Husbonds 
svage  Regering  og  saae  dem  lidt  efter  lidt  tabe  den  ene 
Provins    efter   den   anden,    Afrika,    Britannien,    Gallien    og 

Spanien.  Endnu  engang  syntes  dog  Lykken  at  tilsmile 
Komerne,  da  det  lykkedes  den  romerske  Feltherre  Aétius 
og  Vestgotberne  paa  de  katalauniske  Sletter  451  at  be- 
sejre den  frygtelige  Hunnerkonge,  som  krævede  sin  Brud 
Honoria  og  Halvdelen  af  Riget  som  Medgift.  Det  næste 
Aar  kom  Attila  dog  igjen,  denne  Gang  bærgede  han  Nord- 
italien, og  kun  den  modige  Pave  Leos  Forestillinger  lyk- 
kedes det  at  formilde  »Guds  Svøbe«,  saa  han  skaanede 
Italien  og  Rom.  Aaret  derpaa  dede  den  frygtelige  Hunner- 
konge;  men  den  lige  saa  frygtelige  Ødelægger,  Kartbagos 
Erobrer,  Vandalerkongen  Genserik,  var  tilbage,  og  ham 
skulde  det  lykkes  at  naa,  hvad  Attila  ej  havde  evnet,  at 
erobre  Rom. 

Det  kejserlige  Hof  havde  begivet  sig  til  Rom  og  her, 
i  Cæsarernes  Palads,  nedstak  Valentinian  med  egen  Haand 
Roms  sidste  store  Feltherre  Aétius,  i  den  Formening,  at 
han  stræbte  efter  Purpuret.  Snart  derpaa  krænkede  den 
usle  Fyrste  den  ædle  Senator  Maximus's  Hustru,  og  nu 
faldt  han  paa  Marsmarken  for  Aétius's  og  Maximus's  Venner 
i  Forening.  Saaledes  var  Eudoxia  bleven  Enke  i  sit  to  og 
tredivte  Aar;  hun  havde  kun  tvende  Døtre,  Eudokia  og 
Placidia. 

Strax  efter  Valentinians  Mord  lod  Maximus  sig  ud- 
raabe  til  Kejser,  hvorpaa  han  tvang  den  myrdedes  Enke  til 
at  blive  sin  Hustru,  lige  som  hendes  ældste  Datter  maatte 
række  hans  Son  Haanden.  Da  Ursupatoren  dernæst  tilstod 
Kejserinden,  at  han  var  hendes  Mands  Morder,  blev  hendes 
Stilling  utaalelig,  og  hun  skal  nu  være  falden  paa  samme 
forræderske  Tanke,  som  hendes  ulyksalige  Svigerinde  Ho- 
noria; hun  hidkaldte  selv  Genserik,  og  i  Slutningen  af  Maj 
455  landede  han  i  Portus.  Atter  maatte  Pave  Leo  drage 
en  Barbarerkonge  i  Møde,  da  han  med  sine  rovlystne  Skarer 
rykkede  frem  mod  Rom,  og  det  lykkedes  ogsaa  hans  Bønner 
og  Besværgelser  at  stemme  Afrikas  Erobrer  til  Naade, 
Staden  blev  skaanet,  men  Genserik  underkastede  Byen  en 

fjorten  Dages  Plyndring  og  bortførte  derpaa  sit  umaadelige 
Bytte  til  Karthago.  Blandt  hans  Fanger  vare  ogsaa  Kejser- 
inde Eudoxia  og  hendes  tvende  Børn,  af  hvilke  den  ældste, 
Eudokia,  maatte  række  hans  Søn  Hunnerich  sin  Haand. 

Rædselsbudet  fra  Rom  om  hendes  Svigersøns  Mord, 
hendes  Datter  og  Børnebørnenes  Fangenskab  rystede  den 
Ældre  Eudokias  Sjæl  paa  det  dybeste;  men  Præsterne 
skyndte  sig  med  at  drage  Fordel  af  hendes  Sorg;  hendes 
Lykkes  Undergang  var  Himlens  Straf  for  den  haardnakkede 
Modstand  mod  Kirkeforsamlingens  Beslutninger,  og  saa 
længe  bestormede  man  hende,  til  hun  endelig  bøjede  sit 
stridbare  Sind  og  atter  gik  over  til  den  katholske  Kirke; 
dette  skete  i  Aaret  456. 

De  sidste  Par  Aar  af  hendes  Levetid  henslæbtes  i 
Sorg;  hun  gjensaa  aldrig  mere  sin  ulykkelige  Datter  eller 
Datterbørn,  men  maatte  søge  sin  Trøst  i  Andagtsøvelser,  i 
fromme  Gaver  og  Syslen  med  Digternes  Værker;  hun  har 
endog  selv  forfattet  Digtninger,  som  hentede  deres  Æmner 
fra  Bibelen.  Omtrent  ved  Aar  460  lukkede  hun  sine  trætte 
Øjne. 

